
Prologas 


Litas šešioms minutėms iki laidos pabaigos, nuskambėjo 
įprastinis skirtukas. 

— Mūsų kalvotame krašte dabar ūkanota naktis. Dėkui, 
kad naktį leidote drauge su manimi klausydamiesi radijo sto- 
ties „101,3'. Kaip ir kiekvieną darbo dienos naktį, man buvo 
malonu bendrauti su jumis. Aš - jūsų gražiausių meilės dai- 
nų laidos vedėja Peris Gibson. Šį vakarą su jumis atsisveikin- 
dama kviečiu pasiklausyti trijų mano mėgstamiausių dainų. 
Tikiuosi, šių melodijų jūs klausotės drauge su savo mylimais 
žmonėmis. Likite tvirtai apsikabinę vienas kitą. 

Ji nuspaudė mygtuką ant prietaisų skydo ir išjungė mikro- 
foną. Dabar muzika skambės tol, kol liks pusė minutės iki 
antros valandos nakties. Per paskutines trisdešimt laidos se- 
kundžių ji dar kartą padėkos klausytojų auditorijai, palinkės 
labos nakties ir baigs radijo programą. 

Skambant dainai „Yesterday“, ji užmerkė akis ir, atpalai- 
davusi kaklo raumenis, leido galvai laisvai apriedėti ratą apie 
sukaustytus pečius. Atrodytų, palyginti su aštuonių ar devy- 
nių valandų darbo diena, keturių valandų radijo laida turėtų 
būti malonus prasimankštinimas. Tačiau taip nėra. Baigian- 
tis laidai ji jautėsi fiziškai išsekusi. 

Studijoje ji dirbo viena - pristatydavo dainas, kurių sąra- 
šą sudaryti turėdavo iš anksto. Klausytojams pageidaujant, 

kartais jai tekdavo koreguoti dainų rinkinį ir akylai sekti laik- 
rodį. Ji pati atsakinėjo į visus telefono skambučius. 

Judesius ji atlikdavo visiškai mechaniškai, tačiau mecha- 
niškai bendrauti su klausytojais sau neleido. Jos balsas nė 
akimirkai netapdavo nei sausas, nei pernelyg jausmingas. 
Žmogiškoji Peris Gibson, pati viena ar pasitelkdama garso 
stiprinimo įrangą, uoliai darbavosi formuodama „garsinės“ 
Peris Gibson įvaizdį, kuris jau buvo spėjęs išpopuliarėti. 

Tobulos intonacijos ir balso tembro palaikymas reikalavo 
iš jos daugiau pastangų, nei galėjo atrodyti, o 240 minučių 
praleidus eteryje, jos kaklą ir pečius sukaustydavo nuovargis. 
Ši raumenų įtampa buvo rodiklis, ar gerai ji vedė laidą. 

Bitlams atliekant vieną iš savo klasikinių dainų, ėmė mirk- 
čioti telefono linijos lemputė, pranešdama apie klausytojo 
skambutį. Ją apėmė pagunda nekelti ragelio, bet iki laidos 
pabaigos dar buvo likusios beveik šešios minutės, o savo 
klausytojams ji buvo pažadėjusi, kad skambučius priims iki 
pat antros valandos nakties. Nors ir per vėlu šio pašnekovo 
skambutį transliuoti į eterį, vis dėlto ji galėtų bent jau infor- 
muoti klausytojus apie tai, ką jis jai norėjo pasakyti. 

Ji nuspaudė mirkčiojantį mygtuką. 

— Peris klauso. 

— Sveika, Peris. Aš esu Valentinas. 

Ji pažino šį klausytoją - jis periodiškai skambindavo į lai- 
dą, o ir neįprastą vardą buvo lengva įsiminti. Jo kalbėjimo 
maniera taip pat buvo ypatinga, balsas neką stipresnis už 
šnabždesį, tikriausiai siekiant likti neatpažintam. 

Ji kalbėjo į virš pulto styrantį mikrofoną, kuris, kai nerei- 
kėdavo kalbėti į eterį, jai tarnavo kaip telefono laisvų rankų 
įranga. Taip ji galėjo rankomis atlikti įprastas užduotis netgi 
bendraudama su skambinančiuoju. 

— Kaip laikaisi šią naktį, Valentinai? 

— Prastai. 


— Apgailestauju tai girdėdama. 

— Taip. Tau tikrai teks apgailestauti. 

Bitlų dainą pakeitė Eni Miurėj „Broken Hearted Me“. 

Peris dirstelėjo į monitorių su dainų registru ir pastebėjo, 
kad prasidėjo antroji iš trijų paskutinių dainų. Ji nebuvo ti- 
kra, kad gerai išgirdo Valentino žodžius. 

— Atleisk, neišgirdau? 

— Tau tikrai teks apgailestauti, - pakartojo jis. 

Dramatiškas balsas Valentinui buvo būdingas. Prisiskambi- 
nęs jai, jis būdavo arba labai linksmas, arba labai liūdnas; retai 
kada jo emocijos neklaidžiodavo ties kuriuo nors kraštutinu- 
mu. Ji niekuomet nežinojo, ko iš jo galima tikėtis, ir dėl šios 
priežasties kalbėtis su juo visuomet būdavo įdomu. Tačiau 
šiandien jo balse ji išgirdo pykčio gaideles, o tai buvo nauja. 

— Nesuprantu, ką jūs tuo norite pasakyti. 

— Aš dariau viską taip, kaip tu man patarei, Peris. 

— Aš jums patariau? Kada? 

— Patari kiekvieną kartą, kai aš tau skambinu. Tu visuomet 
sakai - ne tik man, bet ir kiekvienam, kuris tau skambina, - 
kad mes privalome gerbti žmones, kuriuos mylime. 

— Taip ir yra. Aš manau... 

— Ką gi, aš įsitikinau, kad pagarba neduoda nieko gera, ir 
man daugiau neberūpi, ką tu galvoji. 

Ji nebuvo nei psichologė, nei licencijuota psichoterapeu- 
tė, tiktai radijo laidos vedėja. Be šios, ji neturėjo jokios kitos 
kvalifikacijos. Tačiau savąjį vidurnakčio draugės vaidmenį ji 
vertino rimtai. 

Kai klausytojas savo aplinkoje nebeturi su kuo pasikalbėti, 
ji tampa anoniminiu jo emocijų rezonatoriumi. Klausytojai 
pažįsta ją vien iš balso ir pasitiki. Ji jiems yra ir patikėtinė, ir 
patarėja, ir nuodėmklausė. 

Jie dalijasi su ja savo džiaugsmais, išpažįsta sielvartą, kar- 
tais visiškai apnuogindami savo sielą. Skambučiai, kuriuos ji 
nusprendžia perkelti į eterį, paskatina kitų klausytojų simpa- 
tiją, sveikinimus, o kartais išprovokuoja karštas diskusijas. 


8 » Sandia Braun 


Neretai skambinančiajam paprasčiausiai reikia nuleis- 
ti garą. Tokiais atvejais ji atlieka buferio funkciją. Kartais ji 
būna atpirkimo ožys žmonėms, supykusiems ant viso pasau- 
lio. Retai kada tampa tiesioginiu klausytojo pykčio taikiniu, 
tačiau šis akivaizdžiai buvo vienas iš tokių atvejų, ir tai ją iš- 
mušė iš vėžių. 

Jei Valentino emocijos atsidūrė ties riba, ji negali pašalinti 
priežasčių, kurios jį prie to privedė, bet galbūt jai pavyktų 
įkalbinti jį atsitraukti per saugų atstumą nuo šios bedugnės 
krašto ir tuomet paskatinti ieškoti profesionalios pagalbos. 

— Pasikalbėkime apie tai, Valentinai. Ką jūs turite galvoje? 

— Aš gerbiu merginas. Kai susidraugauju su kuria, ją, gali- 
ma sakyti, užkeliu ant pjedestalo ir elgiuosi kaip su princese. 
Bet to niekuomet nepakanka, nes merginos nebūna ištiki- 
mos. Visos mane galiausiai palieka, o kai taip atsitinka, aš 
skambinu tau ir tu man sakai, kad tai nebuvo mano kaltė. 

— Valentinai, aš... 

— Tu man sakai, kad aš nepadariau nieko bloga ir kad ma- 
nęs nėra ko kaltinti už tai, kad mergina mane paliko. Ir žinai 
ką? Tu esi absoliučiai teisi. Manes nėra dėl ko kaltinti, Peris. 
Kalta esi tu. Šį kartą tai yra tavo kaltė. 

Peris dirstelėjo sau per petį garso nepraleidžiančių studi- 
jos durų link. Durys, be abejo, buvo uždarytos. Koridorius 
anapus stiklo sienos dar niekuomet jai neatrodė toks juodas, 
nors pastatas jos naktinės laidos metu visuomet skendėjo 
tamsoje. 

Staiga ji užsinorėjo, kad pas ją užeitų Stenas. Netgi Mervi- 
ną išvysti šią akimirką būtų buvę malonu. Ji troško, kad kas 
nors - bet kas - išklausytų šio pašnekovo žodžius ir padėtų 
jai nuspręsti, kaip pasielgti. 

Pagalvojo, ar nevertėtų nutraukti šio pokalbio. Niekas 
nežino, nei kur ji gyvena, nei kaip ji atrodo. Tokį slaptumą 
garantavo jos kontraktas su radijo stotimi: ji neturi daly- 
vauti jokiuose viešuose renginiuose; niekur, netgi reklamos 

lankstinukuose, komercinėje televizijos reklamoje ar rekla- 
miniuose stenduose, neturi būti jokių su jos išvaizda susiju- 
sių detalių. Peris Gibson yra tik vardas ir balsas, jokiu būdu 
ne veidas. 

Tačiau paprasčiausiai imti ir nutraukti pokalbį su tuo žmo- 
gumi jai neleido sąžinė. Jei jis paėmė į širdį kažką, ką ji pasa- 
kė į eterį, ir jos žodžiai jam neišėjo į naudą, jo pyktis supran- 
tamas. 

Kita vertus, jei protingai mąstantis žmogus nesutinka su 
tuo, ką kitas pasakė, jis paprasčiausiai nusispjauna ir tiek. 
Valentinas jai suteikė daugiau įgaliojimų savo gyvenime, nei 
ji nusipelnė ar pageidavo. 

— Paaiškinkite, kokia mano kaltė, Valentinai. 

— Tujai patarei išsiskirti su manimi. 

— Aš niekada... 

— Aš viską puikiai girdėjau! Ji tau paskambino užvakar va- 
kare. Aš tuo metu klausiausi tavo laidos. Ji nepasakė savo 
vardo, bet aš ją atpažinau iš balso. Ji tau papasakojo mūsų 
bendravimo istoriją. Sakė, kad aš pasidariau pavydus ir lin- 
kęs kontroliuoti. Tu jai atsakei, kad jei ji jaučia, kad mūsų 
santykiai ją varžo, turi ko nors imtis. Kitais žodžiais tariant, 
tujai patarei mesti mane, - jis patylėjo ir pridūrė: - Ir aš keti- 
nu priversti tave gailėtis dėl to, kad davei jai tokį patarimą. 

Peris galvoje įsivyravo chaosas. Per septynerius darbo ra- 
dijo eteryje metus ji nebuvo nieko panašaus patyrusi. 

— Valentinai, pamėginkime išlikti ramūs ir aptarkime visa 
tai šaltakraujiškai, gerai? 

— Aš esu ramus, Peris. Labai ramus. Ir mums nėra ko apta- 
rinėti. Aš uždariau ją ten, kur niekas jos neras. Ji negali nuo 
manęs pabėgti. 

Sulig šia fraze pyktis jo žodžiuose pavirto atviru įniršiu. Be 
abejo, jis neturėjo galvoje to, ką pasakė. 

Vis dėlto jai dar nespėjus šios savo minties išreikšti žo- 
džiais, jis pridūrė: 

— Ji mirs po trijų parų, Peris. Aš ją nužudysiu ir kaltė dėl 
jos mirties kris ant tavo sąžinės. 

Skambėjo paskutinė, trečioji, laidos pabaigai skirta daina. 
Laikrodis kompiuterio ekrane skaičiavo paskutines laidos se- 
kundes. Ji greitosiomis dirstelėjo į balso įrašymo įrangą no- 
rėdama įsitikinti, ar koks elektroninis gnomas nesutrikdė jos 
veikimo. Ne, sudėtinga aparatūra veikė kaip anksčiau. Skam- 
butis buvo įrašinėjamas. 

Ji apsilaižė ir nervingai atsikvėpė. 

— Valentinai, tai visiškai nejuokinga. 

— Tai ir neturi būti juokinga. 

— Aš žinau, kad iš tiesų jūs neketinate... 

— Aš ketinu padaryti taip, kaip pasakiau. Aš nusipelniau su 
ja praleisti bent jau septyniasdešimt dvi valandas, ar taip ne- 
manai? Įvertinus, koks geras jai buvau? Argi trys jos laiko ir 
jos dėmesio dienos nėra mažų mažiausia, ko aš nusipelniau? 

— Valentinai, prašau, paklausykite... 

— Aš daugiau tavęs nebesiklausysiu. Tu esi šūdo gabalas. 
Tu daliji sumautus patarimus. Aš dievinte dievinu savo mer- 
giną, o ji nueina pas kitą vyrą ir išžergia prieš jį kojas. Tu 
jai patari mane palikti, tarytum aš būčiau tas, kuris sugriovė 
mūsų santykius, tarytum aš būčiau išdavikas. Jei sąžiningai, 
tai sąžiningai. Aš ją dulkinsiu plūstančią kraujais, o paskui 
nužudysiu. Septyniasdešimt dvi valandos nuo šios akimir- 
kos, Peris. Malonios tau nakties. 


Pirmas skyrius 


Dinas Melojus išsliuogė iš lovos. Tamsoje jis sugraibė ant 
grindų besivoliojančius savo apatinius ir nusinešė juos į vo- 
nią. Kiek galėdamas tyliau uždarė duris ir tik tuomet įjungė 
šviesą. 

Tačiau Liza vis dėlto atsibudo. 

— Dinai? 

Jis plaštakomis suėmė vonios kraštą ir pažvelgė į savo at- 
spindį veidrodyje. 

— Tuojau ateisiu. 

Jo atvaizdas iš veidrodžio žvelgė gal su nusivylimo, o gal su 
pasibjaurėjimo išraiška - jis negalėjo tvirtai pasakyti. Mažų 
mažiausiai jame galėjai įžiūrėti gėdą. 

Dar kelias sekundes patyrinėjęs save, jis atsuko čiaupą ir 
šaltu vandeniu nusiprausė veidą. Atlikęs gamtinius reikalus, 
užsimovė apatines kelnaites ir atidarė duris. 

Liza, įjungusi ant naktinio staliuko stovinčią lempelę, sė- 
dėjo atsirėmusi į pagalves. Jos šviesūs plaukai buvo susitar- 
šę. Jai po akimis matėsi nutįsę blakstienų dažų dryžiai. Bet ir 
tokia ji kažkaip sugebėjo atrodyti žavinga. 

— Žadi praustis po dušu? 

Jis papurtė galvą. 

— Ne, dabar ne. 

— Aš nutrinčiau tau nugarą. 

— Ačiū, bet... 

— Priekį? 

Jis šyptelėjo, žiūrėdamas į ją. 

— Einu pažiūrėsiu, ar lauke nelyja. 

Jo kelnės dryksojo permestos per fotelio atkaltę. Kai jis 
ištiesė ranką jų paimti, Liza nusivylusi atsišliejo į pagalvių 
stirtą. 

— Tai išeini. 

— Nors ir labai norėčiau pasilikti, Liza. 

— Tujau kelias savaites nenakvojai pas mane. 

— Man tokia padėtis nepatinka kaip ir tau, bet šiuo metu 
nėra kitos išeities. 

— Dieve mano, Dinai. Juk jam jau šešiolika. 

- Teisingai. Šešiolika. Jei jis būtų kūdikis, aš visuomet ži- 
nočiau, kur jis yra. Žinočiau, ką jis veikia ir su kuo. Bet Gei- 
vinui yra šešiolika ir jis jau gali vairuoti automobilį. Tėvui 
tai tikras dvidešimt keturias valandas per parą trunkantis 
košmaras. 

— Tikriausiai jo netgi nebus namie, kai tu sugrįši. 

— Verčiau jau jis būtų, - sumurmėjo jis, kišdamasis į kelnes 
marškinius. - Praėjusią naktį pažeidė komendanto valandą, 
tad šį rytą aš jam paskyriau bausmę. Namų areštą. 

— Ar ilgam? 

— Kol atpirks savo kaltę. 

— O ką, jei taip neatsitiks? 

— Jei nepaklus ir nepasiliks namuose? 

— Jei jis neatpirks savo kaltės? 

Tai buvo sunkus klausimas, reikalaujantis gerokai sudė- 
tingesnio atsakymo, kuriam šį vakarą jis neturėjo laiko. Jis 
įspraudė kojas į batus, atsisėdo ant lovos kraštelio ir paėmė 
ją už rankos. 

- Negerai, kad nuo Geivino elgesio priklauso tavo ateitis. 

— Mūsų ateitis. 

— Mūsų ateitis, - švelniai pasitaisė jis. - Tai velniškai nesą- 
žininga. Dėl jo mums tenka neribotam laikui atidėlioti savo 
planus, ir tai mane labai nervina. 

Ji pabučiavo jam ranką, žvelgdama į jį pro primerktas 
blakstienas. 

— Aš net negaliu tavęs prikalbinti pernakvoti su manimi, o 
juk turėjau vilties, kad iki Kalėdų mudu susituoksime. 

- Galbūt taip ir atsitiks. Viskas gali keistis į gera greičiau, 
nei mes įsivaizduojame. 

Tačiau ji taip optimistiškai nebuvo nusiteikusi ir tai liudijo 
jos suraukta kakta. 

— Aš esu kantri, Dinai. Tiesa? 

— Taip. 

— Per tuos dvejus metus, kai esame drauge, manau, bu- 
vau labiau linkusi taikytis prie tavęs. Be jokių prieštaravimų 
persikėliau gyventi į šį miestą. Ir nors būtų daug protingiau 
mums gyventi drauge, aš sutikau nuomotis šį butą. 

Jos atmintis buvo selektyvi ir netiksli. Jis nė nesvarstė ga- 
limybės jiedviem gyventi kartu, bent jau kol Geivinas bus pas 
jį. Nebuvo jokios priežasties rodyti nepasitenkinimo dėl to, 
kad ji persikraustė į Ostiną. Jis jos niekada čionai nekvietė. Iš 
tiesų jis netgi labiau norėjo, kad ji liktų Hiustone. 

Liza savarankiškai priėmė sprendimą persikraustyti į Os- 
tiną, kai tai padarė jis. Kai ji pranešė jam apie šį savo suma- 
nymą, jam teko suvaidinti džiaugsmą ir nuslėpti šiokį tokį 
susierzinimą. Ji užsikrauna jam ant pečių kaip tik tuomet, 
kai jam mažiausiai reikia papildomos naštos. 

Vis dėlto, užuot vėlęsis į nesibaigiančias diskusijas, jis nu- 
sileido ir sutiko, kad ji buvo ypač kantri taikstydamasi su juo 
ir dabartinėmis jo gyvenimo aplinkybėmis. 

— Gerai žinau, kaip stipriai pasikeitė mano padėtis, kai 
mudu pradėjome draugauti. Tu tikrai buvai drąsi užmegzda- 
ma santykius su vienišu tėvu, turinčiu paauglį sūnų. Tu paro- 
dei didesnę kantrybę, nei galėjau iš tavęs tikėtis. 

- Ačiū už gerus žodžius, - suminkštėjusi atsakė ji. - Bet 
mano kūnas nėra toks kantrus, Dinai. Kiekvienas prabėgęs 
mėnuo reiškia, kad krepšelyje liko vienu kiaušinėliu mažiau. 

Jis nusišypsojo išgirdęs šį švelnų priminimą apie jos bio- 
loginį laikrodį. 

— Pripažįstu, kad dėl manęs tu labai pasiaukojai. Ir auko- 
jiesi toliau. 

— Aš norėčiau aukotis ir toliau, - ji paglostė jo skruostą. — 
Nes, velniai griebtų, Dinai Melojau, tu esi šito vertas. 

Jis žinojo, kad ji kalba nuoširdžiai, bet jos nuoširdumas nė 
truputėlio nepataisė jo nuotaikos, priešingai - tik pagilino 
liūdesį. 

— Dar šiek tiek pakentėk, Liza. Prašau... Geivinas elgiasi 
nepakenčiamai, bet egzistuoja ir tokio blogo elgesio priežas- 
tys. Duok dar šiek tiek laiko padėčiai ištaisyti. Tikiuosi, kad 
mes netrukus surasime komforto zoną, kurioje galėsime gy- 
venti visi trys. 

Jos veidą iškreipė grimasa. 

— Komforto zoną? Dar pavartok tokias frazes ir netru- 
kus galėsi taikyti į dieninės televizijos pokalbių laidos vedė- 
jo vietą. 

Jis nusišypsojo patenkintas, kad rimtą pokalbį jiems pavy- 
ko baigti žaisminga gaida. 

- Ar dar ketini rytoj vykti į Čikagą? 

— Taip, trims dienoms. Susitikimai už uždarų durų su žmo- 
nėmis iš Kopenhagos. Visi vien tik vyrai. Tvirti, šviesiaplau- 
kiai. Tipiški vikingai. Pavyduliauji? 

— Net žaliuoju iš pavydo. 

— Pasiilgsi manęs? 

— O kaip tau atrodo? 

— O ką, jei išvažiuodama palikčiau tau prisiminimą? 

Ji nusimetė antklodę. Nuoga ir aptaki, gulinti ant suglam- 
žytos antklodės, ant kurios jiedu neseniai mylėjosi, Elizabeta 
Duglas atrodė labiau panaši į išlepusią kurtizanę nei į tarp- 

tautinės liukso klasės viešbučių kompanijos viceprezidentę 
rinkodaros klausimais. 

Ji buvo putli ir jai tai patiko. Kitaip nei dauguma jos 
bendraamžių, ji nebuvo apsėsta kalorijų skaičiavimo ma- 
nijos. Ji nevengė pati nešioti savo bagažą ir niekuomet ne- 
atsisakydavo deserto. Kūno apvalumai jai puikiai, tiesiog 
velniškai tiko. 

— Atrodo gundančiai, - atsiduso jis. - Labai. Bet pasiten- 
kinkim bučiniu. | 

Ji aistringai įsisiurbė jam į lūpas, įtraukdama jo liežuvį 
į savo burną taip, kad danų vikingai, tai išvydę, tikriausiai 
būtų ėmę urgzti iš pavydo. Bučinį nutraukė jis. 

— Aš tikrai jau turiu eiti, Liza, - prieš atsistodamas su- 
šnibždėjo jai tiesiai į lūpas. - Saugios tau kelionės. 

Ji užsitraukė antklodę, pridengdama savo nuogumą, ir, 
slėpdama nusivylimą, prilipdė prie lūpų dirbtinę šypseną. 

— Paskambinsiu tau, kai nuvyksiu. 

— Gerai. 

Jis išėjo iš jos buto, stengdamasis, kad tai kuo mažiau pri- 
mintų pabėgimą. Lauke tvyranti migla apgaubė jį tarytum 
drėgna antklodė. Kai jis įkvėpė pilnus plaučius oro, jam netgi 
pasirodė, kad oras įgavęs drėgnai vilnai būdingą kvapą. Kol 
jis nužingsniavo nedidelį atstumą iki savo automobilio, jo 
marškiniai spėjo prilipti prie nugaros. Jis užvedė variklį ir 
oro kondicionieriaus svirtelės padėtį nustatė ties maksima- 
liu šildymu. Automatiškai įsijungė radijo imtuvas ir pasigirdo 
Elvio „Are You Lonesome Tonight?“ 

Tokią vėlyvą valandą gatvėse beveik nebūna automobilių. 
Išvydęs priekyje įsižiebusį geltoną šviesoforo signalą, Dinas 
ėmė mažinti greitį ir sulig paskutiniais kūrinio akordais vi- 
siškai sustojo. 

— Mūsų kalvotame krašte dabar ūkanota naktis. Dėkui, 
kad naktį leidote drauge su manimi klausydamiesi radi- 
jo stoties „101,3'“, - automobilio salone pasigirdo duslus 

moteriškas balsas, kurio vibraciją jis pajuto savo krūtine 
ir pilvu. Aštuoni stiprintuvai, vokiečių inžinierių išdėstyti 
optimaliose pozicijose, veikė nepriekaištingai. Puikios au- 
tomobilio garso sistemos dėka diktorė atrodė arčiau, nei 
įsivaizduotum sėdinčią keleivio vietoje šalia jo. - Šį vakarą 
su jumis atsisveikindama kviečiu pasiklausyti trijų mano 
mėgstamiausių dainų. Tikiuosi, šių melodijų jūs klausotės 
drauge su savo mylimais žmonėmis. Likite tvirtai apsikabi- 
nę vienas kitą. 

Dinas tvirtai suspaudė vairą ir, atrėmęs kaktą į plaštakas, 
klausėsi, kaip garsioji Liverpulio ketveriukė ilgisi vakarykš- 
tės dienos. 


Teisėjo Berdo Kempo automobilis buvo išvairuotas iš „Ke- 
turių metų laikų“ viešbučio stovėjimo aikštelės ir privažiavo 
prie jo. Sėdęs į jį, teisėjas bematant atpalaidavo kaklaraištį ir 
nusimetė švarką. 

— Viešpatie, aš toks laimingas, kad visa tai pasibaigė. 

— Tu pats atkakliai reikalavai, kad mes dalyvautume, - Ma- 
riana Kemp nusiavė savo „Bruno Magli“ basutes ir nusisegusi 
deimantinius gnybtukais prisegtus auskarus susiraukusi pa- 
masažavo nuspaustus ausų spenelius, stengdamasi greičiau 
pagyvinti juose kraujo apytaką. - Bet ar būtinai reikėjo daly- 
vauti vakarėlyje po oficialiosios dalies? 

— Na, mums derėjo būti tarp tų, kurie išeina paskutiniai. 
Tarp likusiųjų buvo labai įtakingų žmonių. 

Tai buvo tipiškas pobūvis apdovanojimų įteikimo proga, 
todėl jis užsitęsė neįtikėtinai ilgai. Po oficialiosios dalies sve- 
čiams skirtose patalpose buvo suorganizuotas kokteilių va- 
karėlis, o teisėjas niekuomet nepraleisdavo netgi neforma- 
lios progos savo rinkiminei agitacijai išnaudoti. Važiuodami 
namo, Kempai aptarinėjo pobūvyje dalyvavusius svečius, 
kuriuos teisėjas pašaipiai skirstė į geruosius, bloguosius ir 
bjauriuosius. 

Jiedviem sugrįžus į namus, teisėjas bemat pasuko į savo 
kabinetą. Mariana visuomet stengdavosi pasirūpinti, kad 
bare niekuomet nepritrūktų jo mėgstamų gėrimų. 

— Einu, dar gurkštelėsiu kokteilio. Gal įpilti dvi taures? 

— Ne, ačiū, brangusis. Aš einu į viršų. 

— Atvėsink miegamąjį. Karštis tiesiog nepakeliamas. 

Mariana aukštyn užlipo suktais laiptais, kurių nuotrauka 
neseniai buvo išspausdinta namų dizainui skirtame žurna- 
le. Toje nuotraukoje ji vilkėjo dizainerio sukurtą vakarinę 
suknią ir buvo pasidabinusi savo geltonųjų deimantų vėri- 
niu. Nuotrauka, jos nuomone, išėjo visiškai nebloga. Teisė- 
jas buvo patenkintas straipsniu šalia nuotraukos, kuriame 
jo žmona buvo garbstoma už tai, kad jų būstą pavertė tikru 
šedevru. 

Viršuje esančiame koridoriuje buvo tamsu, ir jai palengvėjo 
pro Džeinės kambario durų apačią išvydus sklindančią švie- 
są. Nors dabar buvo vasaros atostogos, jų septyniolikmetei 
dukrai teisėjas buvo įvedęs komendanto valandą. Praėjusią 
naktį ji nepaisė jos ir į namus grįžo jau beveik auštant. Buvo 
akivaizdu, kad ji per naktį girtavo ir, jei Mariana neklydo, jos 
drabužiai trenkė marihuana. Dar blogiau buvo tai, kad, būda- 
ma tokios būklės, ji pati namo parvairavo automobilį. 

— Aš tau atleidžiu paskutinį kartą, - subaubė teisėjas. - Jei 
dar kartą parvairuosi išgėrusi, nuo tos akimirkos galėsi tvar- 
kytis savarankiškai, jaunoji panele. Aš daugiau tau neduosiu 
nė cento. Galėsi pati užsidirbti pragyvenimui. 

— Na, ar dar ilgai malsi šūdą? - nuobodžiaujančiu balsu at- 
sakė ji. 

Jų barnis tapo toks triukšmingas, su keiksmais, kad Ma- 
riana ėmė baimintis, jog jį gali kas nors išgirsti, nors nuo ar- 
timiausių kaimynų teritorijos juos skyrė akras išpuoselėtos 
vejos. Viskas baigėsi tuo, kad Džeinė įbėgo į savo kambarį, 
trenkė durimis ir užsirakino iš vidaus. Paskui visą dieną ji nė 
su vienu iš jų nesikalbėjo. 

Vis dėlto dabar buvo akivaizdu, kad pastarasis teisėjo 
grasinimas jai padarė įspūdį. Džeinė sėdi namie, o pagal jos 
standartus dar gana ankstyvas metas. Šiek tiek pastovėjusi 
priešais duris, Mariana pakėlė ranką, ketindama pasibelsti. 
Pro duris sklido balsas radijo laidos vedėjos, kurios Džeinė 
klausydavosi tuomet, kai būdavo ramios, melancholiškos 
nuotaikos. Tai buvo teigiama permaina, palyginus su nuola- 
tiniu jos „maistu - šlykščių sunkiojo roko ir repo radijo sto- 
čių vedėjais. 

Kai būdavo pažeidžiamas Džeinės privatumas, ją paprastai 
ištikdavo įniršio priepuolis. Motina nebuvo linkusi trikdyti 
šios trapios dukros emocinės ramybės, todėl taip ir nepasi- 
beldusi nuleido ranką ir nužingsniavo koridoriumi tolyn į 


savo apartamentus. 


Toni Armstrong krūptelėjo ir nubudo. 

Ji gulėjo nejudėdama ir klausydamasi, bene išgirs kokį 
triukšmą, kuris galėjo ją prižadinti. Gal ją šaukė kuris nors iš 
vaikų? Gal pažadino Bredo knarkimas? 

Ne, name viešpatavo tyla, kurią drumstė tik žemas oro 
kondicionieriaus mentelių dūzgesys. Taigi ją prižadino ne 
garsas. Netgi ne miegančio vyro šnopavimas: šalia jos pūp- 
santi pagalvė buvo neišgulėta. 

Toni atsikėlė ir užsimetė lengvą chalatą. Tuomet dirste- 
lėjo į laikrodį: pirma valanda ir keturiasdešimt dvi minutės. 
O Bredo vis dar nėra. 

Prieš nusileisdama laiptais žemyn, ji užsuko į vaikų kam- 
barius. Nors mergaitės kasvakar būna suguldomos į atskiras 
lovas, vis dėlto galiausiai jos susikrausto miegoti į vieną. Jų 
amžius skiriasi vos šešiolika mėnesių, tad daugelis laiko jas 
dvynėmis. Dabar jos atrodo, galima sakyti, identiškai; jų svei- 
ki maži kūneliai susipynę į kamuolį, o susivėlusios galvelės 
dalijasi viena pagalve. Toni ant jų užklojo nuspardytą antklo- 

dę ir akimirką stovėjo žavėdamasi jų nekaltu grožiu, paskui 
ant pirštų galų išsliūkino iš kambario. 

Sūnaus miegamajame kambaryje ant grindų voliojosi žais- 
liniai kosminiai laivai ir kareivių bei kitų herojų figūrėlės. Ar- 
tėdama prie sūnaus lovos, ji rūpestingai stengėsi ant jų neu- 
žlipti. Sūnus miegojo kniūbsčias, išskėtęs kojas, vieną ranką 
nukoręs žemyn. 

Ji pasinaudojo proga paglostyti jo skruostą. Sūnus jau buvo 
pasiekęs tokį amžių, kai jos švelnumo demonstravimas vers- 
davo jį maivytis ir išsisukinėti iš jos glėbio. Būdamas vyresnis 
nei sesės, jis manė, kad turi kopijuoti tikro vyro elgseną. 

Jos mintį apie tai, kad sūnus pamažu tampa vyru, palydėjo 
panikai artima neviltis. 

Jai besileidžiant laiptais žemyn, keletas pakopų girgžtelė- 
jo po kojomis, bet Toni mėgo šį būstą su visomis keistybėmis 
ir netobulumais - visa tai teikė jam jaukumo. Jiedu su Bredu 
labai džiaugėsi įsigiję šį namą. Namas buvo geroje vietoje, vi- 
siškai netoli pradinės mokyklos. Buvę savininkai nekantravo 
jį parduoti, tad gerokai nusileido derybose dėl kainos. Keliose 
vietose namas šaukėsi remonto, bet šiuos darbus ji pasišovė 
atlikti savo rankomis ir taip būsto įsigijimo išlaidas priartino 
prie šeimos biudžeto galimybių. 

Namo tvarkymo darbai buvo jos užsiėmimas, o Bredas tuo 
metu stengėsi įsitvirtinti savo naujajame darbe. Prieš imda- 
masi apdailos, ji nepagailėjo laiko ir pastangų rimtesnėms 
problemoms pašalinti. Jos kantrybė ir darbštumas atsipirko. 
Namas ne tik tapo gražesnis pažiūrėti, bet ir sandaresnis bei 
tvarkingesnis. Defektai buvo ne šiaip užglaistyti ar uždažyti 
naujais dažais, bet visiškai pašalinti. 

Deja, ne viską taip lengva įveikti kaip namo defektus. 

Kaip ji ir baiminosi, visi kambariai pirmajame aukšte buvo 
tamsūs ir tušti. Įėjusi į virtuvę, ji įjungė radijo aparatą, kad 
šis suardytų grėsmingą tylos sieną. Tuomet prisipylė stikli- 

nę pieno, kurio visai nenorėjo, ir prisivertė neskubėdama jį 
išgerti. 

Galbūt ji nervinasi ir įtarinėja be jokio pagrindo. Galbūt jis 
tikrai dalyvauja kokiame nors seminare mokesčių ir finansų 
planavimo klausimais. Pietų metu jis pranešė, kad namo grįš 
gana vėlai. 

— Pameni, mieloji, - pasakė jis, kai ji išreiškė savo nusiste- 
bėjimą. - Aš tau apie tai jau minėjau šios savaitės pradžioje. 

— Ne, neminėjai. 

— Atleisk. Man atrodė, kad minėjau. Bent jau ketinau tau 
pasakyti. Būk gera, paduok man bulvių salotas. Beje, jos ti- 
krai puikios. Kokie čia prieskoniai? 

— Krapai. Aš pirmąkart girdžiu apie šio vakaro seminarą, 
Bredai. 

— Jį man rekomendavo partneriai. Tai, ką jie įsisavino 
ankstesniajame seminare, sutaupė jiems krūvą pinigų mo- 
kesčių pavidalu. 

— Tuomet galbūt ir man vertėtų apsilankyti. Aš taip pat 
norėčiau pasigilinti į tuos dalykus. 

— Gera mintis. Tačiau palaukime kito seminaro. Dalyviai 
privalo užsiregistruoti iš anksto. 

Jis jai pasakė, kur ir kuriuo metu vyks seminaras, ir papra- 
šė jo nelaukti bei eiti miegoti, nes po formalaus informacijos 
pateikimo prasidės neformalios diskusijos ir jis nežino, kiek 
jos gali užtrukti. Prieš išeidamas pabučiavo ją ir vaikus. Prie 
savo automobilio nužingsniavo tokia sparčia ir žvalia eisena, 
kokia be galo nebūdinga žmogui, išsirengusiam į seminarą 
mokesčių ir finansų planavimo klausimais. 

Toni baigė gerti pieną. 

Trečią kartą paskambino vyrui mobiliuoju telefonu, tačiau 
vėl, kaip ir anksčiau, įsijungė balso paštas. Vis dėlto praneši- 
mo ji nepaliko. Jai dingtelėjo mintis paskambinti į auditori- 
ją, kurioje turėjo vykti seminaras, bet pagalvojusi nusprendė, 
kad tai būtų tik tuščias laiko švaistymas. Tokiu metu ten jau 
seniai nieko nėra. 

Vakare, išlydėjusi Bredą pro duris, ji suplovė indus ir vo- 
nioje išmaudė vaikus. Kai jie jau buvo suguldyti į lovas, ji pa- 
mėgino patekti į Bredo kambarį, bet durys buvo užrakintos. 
Savo gėdai, ji lyg pamišusi ėmė blaškytis po namus, ieškoda- 
ma plaukų smeigtuko, nagų dildės ar dar ko nors, kuo būtų 
galima atkrapštyti Bredo kambario spyną. 

Pagaliau ji nutvėrė atsuktuvą ir, juo pasidarbavusi, atraki- 
no duris, tikriausiai nepataisomai sugadindama spyną, bet 
tai jai buvo nesvarbu. Jos nusivylimui, kambaryje nebuvo 
nieko, kuo ji būtų galėjusi pagrįsti savo pyktį ar įtarimus. Ant 
stalo gulėjo iš laikraščio iškirptas skelbimas apie seminarą. 
Ant stalinio kalendoriaus lapelio taip pat buvo pažymėta 
seminaro diena. Akivaizdu, kad Bredas tikrai planavo jame 
dalyvauti. 

Tačiau jis labai meistriškai moka pūsti miglą į akis. 

Ji atsisėdo prie jo stalo ir pažvelgė į tamsų kompiuterio 
ekraną. Netgi buvo pridėjusi pirštą prie paleidimo mygtuko, 
apimta pagundos jį įjungti ir įsitraukti į veiklą, kuria užsiima 
tik vagys, šnipai ir pavyduliaujančios žmonos. 

Jo kompiuterio ji nebuvo palietusi nuo to laiko, kai jis nu- 
pirko tik jai skirtą kompiuterį. Išvydusi etiketėmis apklijuo- 
tas dėžes, kurias jis sunešė į vidų ir sustatė ant virtuvinio 
stalo, ji šūktelėjo: 

— Tu nupirkai dar vieną kompiuterį? 

— Tau laikas turėti nuosavą. Su šventom Kalėdom! 

— Dabar juk birželis. 

— Vadinasi, aš paskubėjau. Arba pavėlavau, - jis nuginkluo- 
jamai gūžtelėjo pečiais. - Dabar, kai tu turėsi savo kompiu- 
terį, norėdama pasitikrinti elektroninį paštą, panaršyti po 
interneto parduotuves ar šiaip pasklaidyti interneto pusla- 
pius, galėsi nebesiderinti prie manęs. 

— Tavo kompiuteriu aš naudojuosi dieną, kai tu būni kli- 
nikoje. 

— Kaip tik tai aš ir noriu pasakyti. Dabar tu galėsi juo nau- 
dotis kada tik panorėjusi. 

Taip pat ir jis galės naršyti po internetą kada panorėjęs. 

Tikriausiai jis perskaitė jos mintis, nes pasakė: 

— Aš neturiu omenyje to, apie ką tu galvoji, Toni... - tuo- 
met tarytum gindamasis susidėjo rankas ant strėnų. - Šį 
rytą naršiau po internetinę kompiuterinės technikos par- 
duotuvę. Išvydęs šį skaisčiai rausvos spalvos šedevrą, kuris 
yra mažas, kompaktiškas ir pajėgus atlikti beveik bet kurią 
užduotį, pagalvojau: „Moteriškas ir galingas. Lygiai kaip ir 
mano brangioji žmona. Taigi, pagautas impulso jį ir nupir- 
kau. Maniau, suteiksiu tau džiaugsmo. Dabar matau, kad 
klydau. 

— Ne, aš džiaugiuosi, - pasakė ji, pajutusi sąžinės grauža- 
tį. - Tai apgalvotas ir labai vykęs tavo sprendimas, Bredai. 
Ačiū, - ji šnairomis žvelgė į dėžes. - Sakai, rausvas? 

Jiedu abu nusikvatojo. Jis stvėrė ją į savo meškišką glėbį. 
Jis kvepėjo saulės šviesa, muilu ir sveikata. Jo kūnas buvo 
švelnus, pažįstamas ir mielas. Jos baimės aprimo. 

Deja, laikinai. Pastaruoju metu jos vėl iškilo į paviršių. 

Šį vakarą ji taip ir neįjungė jo kompiuterio, nes pernelyg 
baiminosi to, ką manė galinti jame aptikti. Jei norint prieiti 
prie jo duomenų būtų pareikalauta slaptažodžio, jos įtarimai 
būtų tik sustiprėję, o ji šito nenori. Dėl Dievo meilės, ne, ji 
šito nenori. 

Taigi ji kiek sugebėdama aptvarkė suniokotą durų užraktą 
ir atsigulė į lovą, galiausiai užmigo vildamasi, kad greitai ją 
prižadins grįžęs Bredas, spinduliuote spinduliuojantis žinio- 
mis apie finansines gudrybes šeimoms, varžomoms ribotų 
pajamų pančių. Tačiau tai buvo tik kvaila viltis. 

— Man tikrai buvo malonu šį vakarą bendrauti su jumis, - iš 
radijo imtuvo sklido seksualus moteriškas balsas. - Jūs ben- 
dravote su gražiausias meilės dainas transliuojančios radijo 
stoties vedėja Peris Gibson. 

Joks seminaras nesitęsia iki dviejų valandų nakties. Jokia 
psichoterapijos grupė nevykdo savo seansų ilgiau nei iki vi- 

durnakčio. Toks buvo Bredo pasiteisinimas, kai vieną sykį jis 
grįžo namo, galima sakyti, paryčiais. 

Jis aiškino, kad vienas iš jo grupės vyrų susidūrė su rimto- 
mis gyvenimo problemomis. „Po susirinkimo jis man pasiū- 
lė drauge su juo nueiti išgerti alaus; jis sakė, kad jam reikia 
supratingo žmogaus peties, ant kurio galėtų išsiverkti. Tas 
žmogelis turi tikrą problemą, Toni. Tikrai! Tu nepatikėsi, ko- 
kių dalykų jis man pripasakojo. Man ir pačiam darosi negera. 
Kad ir kaip buvę, esu įsitikinęs, jei būtum girdėjusi mūsų po- 
kalbį, tu mus suprastum. Tu juk žinai, kas yra rimtos gyveni- 
mo problemos.“ 

Ji puikiai žino, kas yra rimtos gyvenimo problemos. Slapu- 
kavimas. Neplanuoti susitikimai. Užrakintos durys. Ji labai 
gerai žino, kas tai yra. Tai yra kaip tik tai, ką dabar ji išgyvena. 


Antras skyrius 


Dituacija jai kėlė baimę. Nieko kita, o tik baimę. 

Jau kuris laikas jo nebuvo ir ji nežinojo, kada jis grįš. Tokia 
padėtis jai labai nepatiko ir ji norėjo kuo greičiau iš čia dingti. 

Bet jos rankos buvo surištos. Tikrąja to žodžio prasme. Ly- 
giai taip pat buvo surištos ir kojos. Tačiau blogiausia buvo tai, 
kad juosta, kuria jis užklijavo jai burną, atsidavė metalu. 

Per pastarąsias kelias savaites jiedu čia lankėsi keturis, gal- 
būt ir penkis kartus. Išeidavo abu išsekę, tačiau jausdamie- 
si nuostabiai - tiesiog „išdulkintomis smegenimis“, kaip ne 
sykį pagalvojo ji. 

Vis dėlto iki šiol jis nė sykio nesiūlė jai mylėtis surištai ar 
ko nors panašaus. Na... nieko pernelyg keisto. Tai buvo pir- 
mas kartas, vis dėlto, kalbant nuoširdžiai, ji galėtų apsieiti ir 
be šitų keistenybių. 

Viena iš savybių, kuri ją iš sykio patraukė prie jo, buvo ta, 
kad jis atrodė rafinuotas. Jis buvo tikrai išskirtinis nuolat 
besikeičiančioje minioje, sudarytoje daugiausia iš vidurinių 
mokyklų mokinių ir koledžų studentų, besivaikančių alkoho- 
lio, narkotikų ir atsitiktinio sekso. Be abejo, kartkartėmis jai 
tekdavo pamatyti krūmuose tūnantį savo apgailėtiną anks- 
tenka nelaimė dirstelėti į jo pusę. Bet šis vaikinas buvo visai 
ne toks kaip anas. Jis atrodė nepalyginti solidesnis. 

Tikriausiai jis nusprendė, kad ji taip pat yra išskirtinė. Ji ir 
jos draugė Melisa pastebėjo, kad jis jas stebi, aiškiai turėda- 
mas tikslų jų atžvilgiu. 

- Jis gali būti policininkas, - spėliojo Melisa. - Žinai, jie 
neretai dirba slapčia, neuniformuoti. 

Melisą tą vakarą buvo apėmusi depresija, nes kitą dieną ji 
su tėvais turėjo išvykti į Europą - negalėjo įsivaizduoti nie- 
ko labiau kankinančio už tokią išvyką. Ji pasiutusiai stengėsi 
nusigerti iki žemės graibymo, bet alkoholis kol kas dar nebu- 
vo pradėjęs kaip reikiant veikti. Jos požiūris į visus ir viską 
buvo tulžingas. 

— Policininkas, vairuojantis tokį automobilį? Aš taip ne- 
manau. Beje, jo batai pernelyg geri, kad būtų policininko. 

Ją sudomino ne vien tik tai, kad jis žiūrėjo į ją. Vaikinai ją 
visuomet varstydavo žvilgsniais. Jos dėmesį atkreipė ir su- 
sidomėjimą sužadino jo žiūrėjimo maniera. Jis stovėjo atsi- 
rėmęs į savo automobilio dangtį, nerūpestingai sukryžiavęs 
kojas, atsainiai susinėręs rankas ant krūtinės, visiškai neju- 
dėdamas ir, nepaisant įtempto žvilgsnio, akivaizdžiai atsipa- 
laidavęs. 

Jis nežiopsojo į jos krūtinę ar kojas - tai, kas paprastai 
būna vyrų dėmesio objektas, - bet žvelgė tiesiai jai į akis. 
Taip, tarytum viską apie ją žinotų. Ne, ne taip lyg būtų ją at- 
pažinęs ar žinojęs jos vardą - jis tiesiog pažino ją, suvokė vis- 
ką, ką svarbu žinoti apie žmogų. 

— Kaip manai, ar jis šaunus? 

— Spėju, kad taip, - atsakė Melisa, kuri dėl ją apėmusios 
savigailos buvo visiškai abejinga tam, kas vyksta aplinkui. 

— Na, ir man atrodo, kad jis yra šaunus, - ji pabaigė gerti 
savo romą su kokakola, itin provokuojamai laikydama šiau- 
delį tarp pirštų - šį meną buvo įvaldžiusi valandų valandas 
treniruodamasi prieš veidrodį. Jos gėrimo stilius buvo toks 
įtaigus, kad tiesiog vesdavo vaikinus iš proto, ir ji tai žinojo, 
todėl jis užėmė svarbiausią vietą jos ginklų arsenale. 

— Einu, pakabinsiu jį, - ji ištiesė ranką ir ant stalelio, prie 
kurio juodvi su Melisa sėdėjo, pastatė tuščią plastikinį puo- 
delį, tuomet neskubėdama atsistojo, grakščiai lyg nuo uolos 
nuslystanti gyvatė. Ji atmetė atgal plaukus ir, demonstraty- 
viai timptelėjusi į priekį bikinio viršutinę dalį, giliai, išpūsda- 
ma krūtinę, atsikvėpė. Kaip olimpinis atletas, prieš kiekvieną 
svarbią rungtį ji atlikdavo deramą pramankštą. 

Taigi, būtent ji žengė pirmąjį žingsnį. Palikusi Melisą, ne- 
skubriai nužingsniavo jo link. Priėjusi automobilį, prisigretino 
prie jo ir, kaip ir jis, atsirėmė šalimais į automobilio dangtį. 

— Tu turi prastą įprotį. 

Pasukdamas vien tik galvą, jis pažvelgė į ją ir nusišypsojo. 

— Tik vieną? 

- Tik vieną iš man žinomų. 

Jo šypsena praplatėjo. 

— Tada tau vertėtų artimiau susipažinti su manimi. 

Daugiau raginti jis nesirengė - juk ji pati priėjo prie jo au- 
tomobilio, - taigi jis paėmė ją už rankos ir nuvedė savo au- 
tomobilio keleivio durelių link. Nepaisant kaitros, jo ranka 
buvo vėsi ir sausa. Jis mandagiai atidarė dureles ir padėjo jai 
atsisėsti ant oda apmuštos sėdynės. Jiedviem nuvažiuojant, 
ji metė Melisai triumfuojantį žvilgsnį, bet Melisa knisosi po 
savo krepšelį, tikriausiai ieškodama LSD tablečių nuotaikai 
pataisyti, ir jos nepastebėjo. 

Jis vairavo rūpestingai, abi rankas laikydamas ant vairo, 
akis įsmeigęs į kelią. Jis nedirsčiojo į ją, nedavė valios ran- 
koms, ir tai tikrai buvo užvedantis dalykas. Paprastai, vos 
jai spėjus įsėsti į vaikino automobilį, jis bematant imdavo ją 
grabinėti, tarytum negalėdamas patikėti savo sėkme, tary- 
tum, jei jos nepaliestų, ji imtų ir išgaruotų ore arba pakeistų 
savo sprendimą, jei jis būtų nepakankamai aktyvus ir nelabai 
skubėtų. 

Bet šis vaikinas atrodė šiek tiek išsiblaškęs, ir ji tai priėmė 


kaip šaunumo ženklą. Jis buvo subrendęs ir pasitikintis savi- 

mi. Jam nebuvo būtina spoksoti į ją ar ją grabinėti, jog įsiti- 
kintų, kad jis tikrai turės laimės su ja dulkintis. 

Ji paklausė, koks jo vardas. 

Sustabdęs automobilį prie šviesoforo, jis grįžtelėjo į ją. 

— Ar tai svarbu? 

Ji demonstratyviai, kaip buvo išsitreniravusi, gūžtelėjo pe- 
čiais - šis gestas pakeldavo jos krūtis ir suspausdavo jas drau- 
gėn geriau nei bet kokia liemenėlė. 

— Manau, kad ne. 

Keletą sekundžių jis žiūrėjo į jos krūtis, šviesoforo signalui 
pasikeitus jis ir vėl sutelkė dėmesį į kelią. 

— Tai koks tas mano blogas įprotis? 

— Tu mėgsti spoksoti į merginas. 

Jis nusikvatojo. 

- Jei manai, kad tai blogas įprotis, tau išties vertėtų arti- 
miau su manimi susipažinti. 

Uždėjusi plaštaką jam ant šlaunies, ji kiek galėdama ais- 
tringesniu balsu ištarė: 

— Aš ir ketinu tai padaryti. 

Jo būstas jai sukėlė didelį nusivylimą. Tai buvo pigus nu- 
meris mažame viešbutėlyje. Aptriušusios raudonos medžia- 
gos juosta, užtempta ant dviaukščio pastato fasado, skelbė 
apie ypatingas šio mėnesio nuolaidas. Viešbutėlis stovėjo 
skurdžiame rajone, niekaip nesiderinančiame nei prie jo au- 
tomobilio, nei prie drabužių. 

Pastebėjęs jos nusivylimą, jis pasakė: 

— Tai, ką tu matai, yra šlamštas, bet tai visa, ką man pavy- 
ko surasti, tik atvykus čionai. Aš ieškau kito būsto. - Paskui 
jis tyliai pridūrė: - Aš suprasiu, jei pageidausi, kad parvežčiau 
tave atgal. 

— Ne, - ji nenorėjo, kad jis pagalvotų, jog ji kvaila, manie- 
ringa abiturientė, neturinti savyje jokios romantikos ir polė- 
kio. - Nuskurusi elegancija dabar madinga. 

Pagrindinis būsto kambarys atstojo ir svetainę, ir miega- 
mąjį. Virtuvė priminė kambuzą, joje vos galėjai apsisukti. 
Dar mažesnė buvo vonios patalpa. 

Pagrindiniame kambaryje buvo lova ir naktinis staliukas, 
keturių stalčių komoda, lengva kėdė su šalia jos ant grindų 
stovinčia lempa ir ilgas sudedamasis stalas su įmantria kom- 
piuterine įranga ant jo. Visi baldai buvo tarytum supirkti iš 
sendaikčių parduotuvės, bet šiaip jau bute vyravo tvarka. 

Ji nužingsniavo prie stalo. Jis jau buvo spėjęs įjungti kom- 
piuterį. Keletą kartų spragtelėjusi pelės klavišu, ji surado tai, 
ką ir tikėjosi surasti. Šypsodamasi pažvelgė į jį sau per petį ir 
paklausė: 

— Tai tu šį vakarą ten buvai neatsitiktinai. 

— Aš šį vakarą ten buvau tam, kad surasčiau tave. 

— Mane? 

Jis linktelėjo galvą. 

Jai tas patiko. Labai patiko. 

Laminatu padengtas baras, skiriantis virtuvę nuo gyvena- 
mojo kambario, buvo naudojamas kaip lentyna fotografijos 
įrangai. Ant jo gulėjo fotoaparatas su 35 milimetrų objekty- 
vu, keletas objektyvų ir įvairūs fotoaparato priedai, taip pat 
ir nešiojamasis trikojis. Visi šie daiktai atrodė tokie sudėtingi 
ir brangūs, lyg ir nederantys šiame menkaverčiame būste. Ji 
pakėlė fotoaparatą ir pro objektyvą pažvelgė į jį. 

— Ar tu profesionalas? 

— Ne, tai tik mano hobis. Ar norėtum ko nors išgerti? 

— Be abejo. 

Jis nuėjo į virtuvę ir netrukus sugrįžo nešinas dviem sti- 
klais raudonojo vyno. Puiku. Vynas rodo, kad jis turi subtilų 
skonį ir priklauso gan aukštai visuomenės klasei. Tai vėlgi 
nesiderino su jo buveine, bet ji nusprendė, kad jo pasiaiškini- 
mas dėl būsto buvo netiesa. Tikriausiai tai nėra jo pagrindinė 
rezidencija, o tiktai žaidimų aikštelė, esanti saugiu atstumu 
nuo Žmonos. 

Gurkšnodama vyną, ji apsidairė aplink. 

— Tai kur tavo nuotraukos? 

— Ašjų neeksponuoju. 

— Kodėl? 

— Jos skirtos mano privačiai kolekcijai. 

— Privačiai kolekcijai? - droviai jam nusišypsojusi, ji ėmė 
sukti apie pirštą plaukų sruogą. - Man tai patinka. Parodyk 
ją man. 

— Nemanau, kad turėčiau tai daryti. 

— Kodėl? 

— Tai... meninės nuotraukos. 

Jis dar kartą pažvelgė įją tuo savo tiesmuku žvilgsniu, tarsi 
analizuodamas galimą jos reakciją. Jo žvilgsnis privertė dilg- 
čioti jos kojų pirštus ir paspartino pulsą, o tai buvo senokai 
bepatirti pojūčiai vaikino draugijoje. Paprastai ji pati būdavo 
vaikino pirštų dilgčiojimo ir paspartėjusio pulso priežastis. 
Retas ir nuostabus potyris yra gerai nežinoti, kas nutiks kitą 
akimirką. Tai pasiutiškai jaudinantis dalykas. 

— Aš noriu pamatyti tavo privačią kolekciją, - narsiai pa- 
reiškė ji. 

Keletą sekundžių jis dvejojo, paskui priklaupė šalia lovos 
ir iš pojos išsitraukė dėžę. Nuėmęs dėžės dangtį, iš jos išėmė 
standartinį fotoalbumą, apmuštą juoda dirbtine oda. Atsi- 
stojęs stipriai prispaudė jį sau prie krūtinės. 

— Kiek tau metų? 

Šis klausimas jai pasirodė užgaulus, ji didžiavosi tuo, kad 
atrodo daug vyresnė nei iš tikrųjų. Jau keletą metų jos niekas 
neklausinėjo apie amžių - vien užmetus akį į drugelio pavidalo 
tatuiruotę ant jos dešiniosios krūties, klubų apsaugos darbuo- 
tojams praeidavo noras prašyti parodyti tapatybės kortelę. 

— Koks, po velnių, skirtumas, kiek man metų? Aš noriu pa- 
matyti tavo nuotraukas. Beje, man dvidešimt dveji. 

Jis aiškiai ja nepatikėjo. Netgi nesėkmingai pamėgino nu- 
slėpti šypseną. Vis dėlto padėjo albumą ant stalo ir žengė 

žingsnį į šalį. Stengdamasi atrodyti abejinga, ji prisiartino 
prie albumo ir atvertė jo viršelį. 

Pirmoji nuotrauka buvo nespalvota ir šokiruojančio turi- 
nio. Pagal kampą, kuriuo ji buvo atlikta, ji spėjo - kaip vėliau 
paaiškėjo, teisingai, - kad tai buvo jo „autoportretas“. 

— Ar ši nuotrauka tave užgavo? - paklausė jis. 

— Žinoma, ne. Ar tu manai, kad aš niekuomet nesu mačiusi 
erekcijos? - jos atsakymas nuskambėjo anaiptol ne taip šal- 
takraujiškai, kaip ji norėjo. Ji svarstė, ar jis girdi įnirtingą jos 
širdies plakimą. 

Ji atvertė kitą puslapį, paskui dar vieną ir dar... kol ga- 
liausiai pervertė visą albumą. Kiekvieną nuotrauką ji tyri- 
nėjo atidžiai, apsimesdama rimta kaip meno kritikė. Vienos 
nuotraukos buvo spalvotos, kitos - nespalvotos, bet visose, 
išskyrus pirmąją, buvo užfiksuotos nuogos jaunos moterys 
provokuojančiomis pozomis. Bet kas šias nuotraukas būtų 
pavadinęs šlykščiomis, tačiau ji jautėsi pernelyg šiuolaikiška, 
kad drovėtųsi atvirai eksponuojamų genitalijų. 

Vis dėlto tai tikrai nebuvo meninės nuogų moterų nuo- 
traukos. Tai buvo paprasčiausia pornografija, ir tiek. 

— Ar taujos patinka? - dabar jis stovėjo taip arti jai už nu- 
garos, kad ji jautė jo alsavimą į plaukus. 

— Geros nuotraukos. 

Ištiesęs ranką jai per petį, jis atvertė keletą puslapių atgal, 
kol surado vieną. 

- Šita mano mėgstamiausia. 

Tačiau ji neįžvelgė nieko ypatinga, kas galėtų šią merginą 
išskirti iš kitų. Jos krūtys atrodė lyg patinimai nuo uodo įkan- 
dimo ant plokščios, kaulėtos krūtinės. Galėjai suskaičiuoti 
kiekvieną jos šonkaulį, o plaukų galiukai atrodė nutriušę. Jos 
pečiai buvo spuoguoti, o veidą, tikriausiai estetiniais sumeti- 
mais, dengė vualis. 

Ji užvertė albumą, atsigręžė į jį ir nusišypsojo tokia gun- 
dančia šypsena, kokią tik galėjo išspausti. Tada iš lėto per gal- 
vą nusivilko marškinėlius ir numetė juos ant grindų. 

— Tu nori pasakyti, kad šita buvo tavo mėgstamiausia 
ligi šiol. 

Jis trumpam sulaikė kvėpavimą, o paskui sprogstančiu 
garsu išleido orą. Lėtais judesiais paėmė jos ranką ir pridė- 
jo jos plaštaką jai po krūtimi, kad atrodytų, jog ji laiko krūtį 
savo delne, tarytum norėdama ją jam įteikti. 

Jis nusišypsojo jai tokia švelnia ir malonia šypsena, kokios 
ji niekada nebuvo mačiusi. 

— Tu esi tobula. Aš žinojau, kad tu būsi tobula. 

Jos savimeilė buvo paglostyta. 

— Mes gaištame laiką, - pasakė ji ir, atsisegusi šortų už- 
trauktuką, buvo juos betraukianti žemyn, bet jis ją sustabdė. 

— Ne, palik kaip yra, štai taip nusmauktus ant klubų. Taip, 
būtent šitaip, - tada jis staigiu judesiu čiupo savo fotoapa- 
ratą. Buvo akivaizdu, kad jame įdėta juosta ir jis paruoštas 
darbui, jo akis bemat prigludo prie vaizdo ieškiklio. 

— Bus puikus kadras, - jis švelniai stumtelėjo ją arčiau 
pastatomos lempos šalia kėdės, pasukiojo kėdę, kad mestų 
tinkamą šešėlį, tuomet vėl atsitraukė ir pažvelgė pro vaizdo 
ieškiklį. - Nusmauk šortus dar šiek tiek žemiau. Užteks. La- 
bai gerai. 

Jis paskubomis spragtelėjo keletą kadrų. 

— Oi, panele, tu mane žudai, - jis nuleido fotoaparatą ir pa- 
žvelgė į ją su nuoširdžiu susižavėjimu. - Tu tikras talentas. 
Tau tikriausiai teko tai daryti anksčiau? 

— Ne, aš niekuomet profesionaliai nepozavau. 

— Fantastiška, - pasakė jis. - Dabar eik ir atsisėsk ant lovos 
kraštelio. 

Jis atsiklaupė ant grindų priešais ją ir pareguliavo jos kūno 
padėtį taip, kaip norėjo. Kojas. Rankas. Galvą. Prieš vėl imda- 
mas į rankas fotoaparatą, pabučiavo jos šlaunies vidinę pusę, 
prisisiurbdamas dantimis prie jos odos taip, kad liko žymės. 

Kitą valandą fotografavimo seansai kaitaliojosi su meilės 
žaidimo preliudija. Kai jie pasiekė seksualinio akto stadiją, ji 

buvo daugiau negu pasirengusi. Po visko jis iš naujo pripylė 
vyno į taures ir atsigulė šalia jos, švelniai glostydamas visą 
jos kūną ir kalbėdamas jai, kokia ji buvo nuostabi. 

„Štai, atsirado vyras, kuris žino, kaip elgtis su moteri- 
mis“, - galvojo ji. 

Kai jie baigė gerti vyną, jis paklausė, ar ji galėtų dar kartą 
nusifotografuoti. 

— Noriu tave įamžinti po orgazmo. 

— Kad turėtum prisiminimą ir „prieš“, ir „po“? 

Jis nusijuokė ir apdovanojo ją švelniu trumpu bučiniu. 

— Na, panašiai. 

Jis ją aprengė - taip, pats ją aprengė, visiškai taip, kaip ji 
pati vaikystėje rengdavo savo lėles. Tada nuvežė atgal į parką 
prie ežero, kur jiedu susitiko, ir palydėjo iki jos automobilio. 
Prieš užtrenkdamas dureles, švelniai pabučiavo ją į lūpas. 

— Aš myliu tave, - pasakė jis. 

Tai bent! Šis jo sakinys ją visiškai nuginklavo. Kad ją myli, 
yra sakę gal šimtas vaikinų, bet dažniausiai jie tai kartodavo 
tik tol, kol užsimaudavo prezervatyvą. Ir paprastai šie meilės 
prisipažinimai skambėdavo pritvaikusiuose jų automobiliuo- 
se ar furgonuose. 

Ir tie prisipažinimai niekuomet nebūdavo ištariami nei 
švelniai, nei apskritai suvokiant, kas yra sakoma. Prieš leis- 
damas jai važiuoti, jis netgi pabučiavo jos ranką. Jos many- 
mu, tai buvo be galo malonus ir džentelmeniškas gestas. 

Po pirmojo vakaro jiedu buvo susitikę dar keletą kartų ir 
kiekvieną kartą būdavo taip pat nuostabu kaip ir pirmąjį. Vis 
dėlto netrukus - buvo galima tikėtis, kad taip atsitiks, - jis 
ėmė virkauti ir pavyduliauti. Kur tu buvai praėjusį vakarą? 
Su kuo tu buvai? Aš laukiau ištisas valandas, bet tu taip ir 
nepasirodei. Kada mes galėsime vėl pasimatyti? 

Prasimušęs savininkiškumas jos atžvilgiu nebeleido jai 
mėgautis buvimu su juo. Ėmė blėsti pažinties šviežumo bei 
santykių naujoviškumo spindesys. Jo nuotraukos jai daugiau 

nebeatrodė egzotiškos, tik keistos, neretai netgi iškrypėliš- 
kos. Buvo pats laikas nutraukti jųdviejų santykius. 

Galbūt jis pajuto, kad šį vakarą ji žada priimti ryžtingą 
sprendimą, nes jų bendravimas nuo pat susitikimo pradžios 
vyko įtemptai. Jiedu susiginčijo vos jai įsėdus į jo automobilį. 
Nuo tos akimirkos tarpusavio įtampa tik didėjo. 

Tos sumautos virvės ją nervino ir kėlė nerimą. Štai jau ke- 
lios valandos, kai jis laiko ją surištą ir nesirodo. Kas, jei šioje 
lindynėje įsipliekstų gaisras? Kas, jei užkluptų tornadas ar 
kas nors panašaus? 

Ši situacija jai visiškai nepatiko. Ji norėjo iš čia ištrūkti. 
Kuo greičiau, tuo geriau. 

Gerai, kad prieš išeidamas jis bent įjungė radijo imtuvą ir 
surado Peris Gibson programą. Radijas jai atstojo šiokią to- 
kią draugiją. Ji nesijautė tokia apleista ir užmiršta, kaip būtų 
jautusis visiškoje tyloje bei visiškoje tamsoje. 

Taigi ji gulėjo klausydamasi Peris Gibson balso ir svarstė, 
kada, po velnių, jis sugrįš ir kokių dar žaidimų bei pasismagi- 
nimų prisigalvos. 


Trečias skyrius 


Iaudona kontrolės pulto lempelė staiga užgeso. Valentinas 
nutraukė pokalbį. 

Praėjo keletas sekundžių, kol Peris suprato, kad vienintelis 
garsas, kurį ji girdi, yra jos pačios širdies plakimas. Muzika 
buvo nutilusi. Monitoriaus laukelyje, rodančiame laiką, liku- 
sį iki muzikinio takelio pabaigos, degė nulių eilutė. Kiek laiko 
ji transliuoja į eterį tylą? 

Likus dvidešimt trims sekundėms iki laidos pabaigos, ji 
nuspaudė mikrofono mygtuką ir pamėgino prabilti, bet iš 
pirmo sykio jai nepavyko. Ji pamėgino dar kartą. 

— Tikiuosi, jums neprailgo šis vakaras besiklausant gražiau- 
sių meilės dainų. Kviečiu jus rytoj vakare vėl būti drauge su ma- 
nimi. Taigi iki susitikimo. Aš esu Peris Gibson, mūsų radijo sto- 
ties dažnis 101,3 megaherco EM bangų ruože. Labos nakties. 

Nuspaudusi du kontrolės pulto mygtukus, ji baigė trans- 
liaciją. Tuomet lyg įgelta šoko nuo savo aukštos taburetės ant 
ratukų, triukšmingai atidarė sunkias studijos duris ir, pabė- 
gėjusi tamsiu koridoriumi, įpuolė į technikų patalpas. 

Kambarys buvo tuščias, tik ant Steno stalo stovėjo dėžė, 
kokiose išsineštinai pardavinėjami kepti viščiukai. Išpuolu- 
si atgal į koridorių, ji leidosi bėgti toliau. Pirmoje koridorių 
sankryžoje pasukusi į dešinę, ji, galima sakyti, atsitrenkė į 
Merviną, kuris purvinu skuduru šluostė vidinę palangę. 

— Ar matei Steną? - uždususi paklausė ji. 

— Ne. 

Apie Merviną galėjai pasakyti vieną neabejotiną dalyką: 
tai be galo mažakalbis žmogus. Jei ką ir pasako, dažniausiai 
tai būna vienas ar du vienskiemeniai žodžiai. 

— Arjis jau išėjo? 

Šį kartą Mervinas apskritai nepravėrė burnos, tik gūžtelė- 
jo pečiais. 

Palikusi prižiūrėtoją, ji nubėgo į vyrų poilsio kambarį ir 
atidarė duris. Stenas šlapinosi tualete. 

— Stenai, ateik čia. 

Apstulbintas tokio netikėto įsiveržimo, jis per petį žvilg- 
telėjo į ją. 

— Klausyk, aš čia lyg ir truputį užsiėmęs. 

— Ateik į mano kabinetą, paskubėk. Reikalas svarbus. 

Ji nubėgo atgal į studiją ir, klestelėjusi ant kėdės, privažia- 
vo prie garso aparatūros, įrašančios visus skambučius, kad 
bet kurį iš jų būtų galima transliuoti į eterį. Beje, įrašinėja- 
ma buvo viskas, kas transliuojama į eterį. Tik kita aparatūra, 
kuri dabar jos nedomino. Jai atrodė svarbus tik paskutiniojo 
telefono skambučio įrašas. 

— Kas atsitiko? - paklausė Stenas, įėjęs į patalpą. - Žinok, 
aš turiu reikalų. 

— Paklausyk šito. 

— Atmink, kad mano pamaina baigiasi tą akimirką, kai tu 
išeini iš eterio. 

— Užsičiaupk, Stenai, ir klausykis. 

Jis atsirėmė į kontrolės pulto kraštą. 

— Gerai, bet aš tikrai netrukus turėsiu išeiti. 

— Tyliau, - iš stiprintuvo ką tik buvo nuskambėjęs Valenti- 
no prisistatymas. - Tas žmogus dažnai skambina man į laidą. 

Stenas, atrodo, labiau domėjosi savo lininėmis kelnėmis 
nei įrašu. Tačiau kai Valentinas ištarė, kad jai teks labai gailė- 
tis, kolegos antakiai pašoko aukštyn. 

— Ką tai reiškia? 

— Klausyk toliau. 

Visą likusį įrašo laiką jis tylėjo. Kai įrašas baigėsi, Peris vil- 
tingai pažvelgė į jį. Jis greitosiomis truktelėjo savo siaurais 
pečiais. 

— Tai pamišėlis, ir tiek. 

— Štai kaip? Tokie tavo tyrimo rezultatai? Jis yra pamišėlis 
ir viskas? 

Stenas nusišnypštė nosį. 

— O ką? Tu manai, kad jis gali kalbėti rimtai? 

— Nežinau, - nusigręžusi nuo jo, ji nedelsdama paspaudė 
valdymo pulto karštosios linijos mygtuką. Tai buvo telefono 
linija, skirta laidos vedėjo asmeniniam naudojimui. 

— Kam tu skambini? - paklausė Stenas. - Policijai? 

— Manau, kad man derėtų tai padaryti. 

— Kam? Visokie puspročiai tau skambinėja kasdien. Argi 
neskambino vienas toks praeitą savaitę ir neprašė, kad bū- 
tum viena iš karsto nešėjų jo motinos laidotuvėse? 

- Šis atvejis kitoks. Aš kas vakarą kalbuosi su daugeliu 
žmonių. Tačiau šitas... Nežinau, nežinau, - neryžtingai už- 
baigė ji. 

Kai atsiliepė policijos budėtojas, ji prisistatė ir trumpai pa- 
pasakojo jam apie tai, kas atsitiko. 

— Tikriausiai tai menkniekis. Vis dėlto man atrodo, kad kas 
nors turėtų išgirsti mano pokalbio su tuo žmogumi įrašą. 

— Tomis naktimis, kai būnu laisvas, klausausi jūsų laidos, 
ponia Gibson, - pasakė operatorius. - Jūs nepanaši į tuos, 
kurie greitai puola į paniką. Netrukus pas jus atvažiuos poli- 
cijos automobilis. 

Peris padėkojo ir padėjo ragelį. 

— Jie jau važiuoja. 

Stenas susiraukė. 

— Ar man dar reikia čia stypsoti? 

— Ne, gali eiti. Aš susitvarkysiu. Be to, yra Mervinas. 

— Ne,jo nėra. Jisjau išėjo. Aš sutikau jį, kai ėjau čionai iš tu- 
aleto, kuriame buvau brutaliai sutrikdytas proceso viduryje. 
Sulaukęs tokio siurprizo, vyras, žinok, gali patirti traumą. 

Šį vakarą ji buvo nenusiteikusi diskutuoti su Stenu. 

— Abejoju, ar tau tai atsilieps, - ji pamojavo jam beišeinan- 
čiam pro duris. - Eik. Tik išeidamas užrakink duris. Aš pati 
įsileisiu policiją. 

Jos nervingumas persidavė jam, jis pasijuto lyg dezertyras. 

— Ne, aš palauksiu su tavim, - niūriai pasakė jis. - Eik, už- 
sikaisk kokios arbatos ar ko. Tu atrodai išsigandusi. 

Ji iš tikrųjų buvo išsigandusi. Išsivirti arbatos jai pasirodė 
nebloga mintis. Ji nužingsniavo į darbuotojų virtuvėlę, bet 
jos pasiekti nesuspėjo. Per visą pastatą nuaidėjo nemalonus 
skambučio garsas, pranešantis, kad kažkas laukia prie durų. 

Pakeitusi kryptį, ji nubėgo prie pagrindinio įėjimo ir su 
palengvėjimu išvydo anapus stiklinių durų du uniformuotus 
policininkus. Jie atrodė labai jauni, lyg būtų ką tik baigę po- 
licijos akademiją. Vienas iš jų atrodė netgi per jaunas, kad 
jam galėtų dygti barzda. Vis dėlto jie elgėsi oriai, prisistatė 
trumpai, bemaž nejudindami lūpų. 

— Dėkui, kad taip greitai atvykote. 

— Kaip tik važiavome šia gatve, buvome bemaž pravažiavę, 
tačiau gavę pranešimą sugrįžome atgal, - paaiškino vienas. 

Ir jis, ir jo partneris susidomėję žiūrėjo į Peris, kaip ir dau- 
guma pirmąsyk su ja susitikusių žmonių. Jų žvilgsnius aki- 
mirksniu prikaustė jos tamsūs akiniai. 

Nieko neužsiminusi apie savo akinius ir ignoruodama jų 
susidomėjimą, pareigūnus Grigsą ir Karsoną ji nusivedė tam- 
sių koridorių labirintais. 

— Studijoje aš turiu pokalbio įrašą, - tepasakė ji. 

Prieš tai išvydę neįspūdingą pastatą, jie buvo nustebinti 
šiuolaikinės elektroninės studijos įrangos ir dairėsi aplinkui 
su nuostaba bei pagarba. Pristatydama Steną, ji pasistengė 
pereiti prie reikalo. Jų prisistatymas buvo lakoniškas, be jo- 

kių rankų paspaudimų. Peris garso įrašymo įrangos kompiu- 
teryje keliais pelės klavišo spragtelėjimais surado Valentino 
pokalbio įrašą ir paleido jį. 

Klausydamiesi įrašo, visi tylėjo. Pareigūnas Grigsas žiūrėjo 
į lubas, o Karsonas - į grindis. Kai įrašas pasibaigė, Grigsas 
užvertė galvą ir atsikrenkštė, atrodo, jis buvo emociškai pa- 
veiktas agresyvios Valentino nuotaikos. 

— Ar dažnai jums pasitaiko sulaukti tokių skambučių, po- 
nia Gibson? 

— Keistų ir kvailų kartais pasitaiko. Sunkus kvėpavimas ir 
nešvankūs pasiūlymai, bet nieko panašaus į tai, ką dabar gir- 
dėjote. Niekuomet niekas man nemėgino grasinti. Valentinas 
yra ne kartą skambinęs ir anksčiau. Jis man pasipasakodavo 
apie savo naujas pažintis su nuostabiomis merginomis, o po 
kurio laiko išsiskyrimus su jomis, jo teigimu, paliekančius 
randus jo širdyje. Tačiau niekada nekalbėjo nieko panašaus į 
tai, ką girdėjote. Nieko, kas bent primintų šiandieninius pa- 
reiškimus. 

— Tu įsitikinusi, kad tai vienas ir tas pats vaikinas? 

Visi atsigręžė į Steną. Jis tęsė: 

— Valentino vardą galėjo pasiskolinti kas nors kitas, ne 
kartą jį girdėjęs laidos metu ir žinojęs, kad jis yra dažnas tavo 
pašnekovas. 

— Na, manau, kad tai įmanoma, - lėtai pratarė Peris. - Aš 
beveik įsitikinusi, kad Valentino balsas - savotiška priedan- 
ga. Jis niekada neskambėjo natūraliai. 

- Ir jo vardas nėra įprastas, - pabrėžė Grigsas. - Ar jūs ma- 
note, kad jis tikras? 

- Šito aš negaliu žinoti. Kartais skambinantysis apskritai 
nenori pasakyti savo vardo, yra linkęs likti anonimas. 

— Ar turite priemonių pašnekovo telefono numeriui 
susekti? 

— Fiksuojami visi pagrindiniai skambučio duomenys. Vie- 
nas iš mūsų technikų įrašymo aparatūrą aprūpino programi- 


Sveika, tamsa + 39 


ne įranga, kuri fiksuoja ir telefono numerį, jei jis prieinamas. 
Taip pat fiksuojama kiekvieno skambučio laikas ir data. 

Peris spragtelėjo pelės klavišu ir kompiuterio ekrane pa- 
sirodė informacija. Vardo laukelis buvo tuščias, bet buvo 
nurodytas vietinis telefono numeris, kurį Karsonas bemat 
užsirašė. 

— Pradžia gera, - pasakė jis. 

— Galbūt, - pritarė Grigsas. - Vis dėlto turint omenyje tai, 
ką jis paskambinęs kalbėjo, darosi keista, kodėl jis nusprendė 
pasinaudoti numerį teikiančia telefono linija? 

Peris susigaudė, ką jis turi galvoje. 

— Jūs manote, kad tai maskuotė? 

Nė vienas iš policininkų tiesiai jai neatsakė. 

— Paskambinsiu tuo numeriu, gal kas nors atsilieps, - pa- 
sisiūlė Karsonas. 

Savo mobiliuoju telefonu jis surinko užsirašytą numerį ir, 
išlaukęs nemažai šaukimo signalų, paspaudė ryšio išjungimo 
mygtuką. 

— Niekas neatsiliepia. Neįsijungia ir balso pašto paslauga. 
Reikia išsiaiškinti, kur tas numeris yra. 

Jis surinko kitą numerį ir pašnekovui kitame linijos gale 
padiktavo Valentino telefono numerį. Grigsas jai ir Stenui pa- 
aiškino, kad Karsonas paprašė nustatyti šio numerio adresą. 

— Vis dėlto manyčiau, kad tas žmogus tik pasinaudojo var- 
du, kurį ne kartą girdėjo jūsų programoje, ir tiesiog stengiasi 
išprovokuoti jūsų reakciją. 

— Kaip ir iškrypėliai, kurie prisiskambinę kalba visokias 
nešvankybes, - pridūrė Stenas. 

Grigsas pakinkavo savo trumpai kirptą galvą. 

— Taip. Galiu lažintis, kad mes surasime kokį vienišą gir- 
tuoklį ar pulkelį išdykaujančių vaikiščių, kurie trokšta pasi- 
smaginti kalbėdami tokius ir panašius bjaurius dalykus. 

— Norėčiau tikėti, kad jūs teisus, - Peris apkabino savo pe- 
čius ir pasitrynė žastus, stengdamasi sušilti. - Man sunku 

patikėti, kad kas nors galėtų šitaip juokauti, bet tikrai norė- 
čiau, kad tai būtų tik pokštas. 

Karsonas baigė pokalbį telefonu. 

— Jie ieško telefono numerio adreso. Ilgai užtrukti ne- 
turėtų. 

— Ar informuosite mane apie tai, ką jie nustatys? 

— Be abejonės, ponia Gibson. 

Stenas, nerodydamas ypatingo entuziazmo, pasisiūlė pa- 
lydėti ją namo ir, atrodo, liko patenkintas, kai ji atsisakė. Jis 
palinkėjo visiems labos nakties ir išėjo. 

— Kaip galėtume susisiekti su jumis, kai ką nors sužinosi- 
me? - paklausė Grigsas, jiems žingsniuojant koridoriumi pa- 
grindinio išėjimo link. 

Ji padiktavo savo namų telefono numerį ir pridūrė, kad jis 
nėra įtrauktas į registrą. 

— Suprantama, ponia Gibson. 

Abu policininkus nustebino faktas, kad būtent ji yra tas 
žmogus, kuris užrakina pastatą nakčiai. 

— Arjūs kiekvieną naktį čia liekate visiškai viena? - paklau- 
sė Karsonas, lydėdamas ją prie jos automobilio. 

— Ne, lieka Stenas. 

— Kąjis veikia ir kaip ilgai jis čia dirba? 

„Jis čia nieko ypatinga neveikia, - su pagiežinga pašaipa 
pagalvojo ji, tačiau policininkams pasakė, kad Stenas dirba 
techniku. 

- Jis atsakingas už įrangos gedimų likvidavimą ir dirba čia 
apie porą metų. 

-— Ar nakties metu daugiau niekas nedirba? 

— Na, dar yra Mervinas. Jis keletą mėnesių dirba tvarkdariu. 

— Kokia jo pavardė? 

— Nežinau. O kodėl klausiate? 

— Niekuomet negali iki galo pažinti nė vieno žmogaus, - 
atsakė Grigsas. - Ar jūs gerai sutariate su tais vaikinais? 

Ji nusikvatojo. 

— Mervinas yra žmogus, su kuriuo bendrauti apskritai ne- 
įmanoma, tačiau jis tikrai ne iš tų, kurie galėtų terorizuoti 
telefonu. Jis kalba tik tuomet, kai yra ko nors klausiamas, 
suniurna porą žodžių ir viskas. 

— O kaip Stenas? 

Jai nebuvo malonu kalbėti apie jį jam už nugaros. Kalbėda- 
ma nuoširdžiai, būtų nupiešusi ne itin patrauklų jo portretą, 
todėl pasistengė per daug nenukrypti nuo grasintojo skam- 
bučio. 

— Mes sutariame kuo puikiausiai. Esu tikra, kad nė vienas 
iš jų su tuo skambučiu neturi nieko bendra. 

Grigsas nusišypsojo jai ir reikšmingai pliaukštelėdamas 
užvertė savo užrašų bloknotą. 

— Profilaktiškai pasiaiškinti niekuomet ne pro šalį. 


Rakindama namų duris, ji išgirdo, kaip suskambo telefonas. 
Ji nuskubėjo prie jo. 

— Klausau? 

— Ponia Gibson, čia pareigūnas Grigsas. 

— Taip? 

— Ar laimingai sugrįžote? 

— Taip. Ką tik išjungiau apsaugos sireną. Ar ką nors pavyko 
išsiaiškinti? 

— Numeris priklauso telefono automatui netoli Jutos uni- 
versiteto miestelio. Jo patikrinti buvo išsiųstas policijos eki- 
pažas, bet aplinkui nieko įtartina nerado. Telefono automa- 
tas stovi prie vaistinės, kuri uždaroma dešimtą valandą. Ir 
aplinkui, ir šalimais esančioje automobilių stovėjimo aikšte- 
lėje buvo tuščia. 

Taigi, viskas grįžo į pradinį tašką. Peris vylėsi, kad numeris 
išties gali priklausyti kokiam nors vienišiui, kaip sakė Grig- 
sas - prislėgtam individui, kuris, grasindamas jai ir įsivaiz- 
duojamai savo belaisvei, žūtbūtinai siekia atkreipti į save 
dėmesį. 

- Ir kas toliau? - paklausė ji, apimta ankstesnio nerimo. 

— Sakykim, daugiau kaip ir nebėra kas daryti, nebent jis vėl 
paskambintų. Tačiau aš nemanau, kad taip atsitiks. Tikriau- 
siai kas nors tik pabandė jus paerzinti. Rytoj vakare mūsų 
patruliniai automobiliai budės netoli tos telefono būdelės, 
stebės kiekvieną besisukiojantį aplink. 

Jai neatrodė, kad tai pakankamos priemonės, deja, kol kas 
teks pasitenkinti ir tuo. Peris padėkojo pareigūnui. Jis ir jo 
partneris padarė viską, ką privalėjo, nors ji ir nebuvo linku- 
si sutikti, kad Valentino skambutis tebuvo pokštas, dėl kurio 
neverta sukti galvos. Netgi vieta, iš kur buvo skambinta, jai 
kėlė nerimą. Argi tas, kuris siekia dėmesio, nesistengtų palik- 
ti akivaizdžių ženklų, leidžiančių policijai jį identifikuoti ir su- 
rasti, kad vėliau galbūt apie jį net imtų rašyti laikraščiuose? 

Valentinas viešuoju telefonu pasinaudojo tam, kad nebūtų 
susektas. Jis nenori būti surastas. 

Jai žingsniuojant svetaine ir koridoriumi į miegamąjį, ši 
nerimą kelianti mintis be perstojo kirbėjo galvoje. Kaip vi- 
suomet jai sugrįžus iš darbo, kambariuose tvyrojo tyla ir 
tamsa. 

Kaimyniniai namai šią nakties valandą taip pat dunksojo 
juodi ir nebylūs, vis dėlto tamsa ir tyla juose buvo kitokia. Ji 
buvo prisodrinta vaikų maldelių žodžių, skambėjusių prieš 
jiems sugulant į loveles. Ji buvo prisodrinta vyrų ir žmonų 
bučinių linkint vienas kitam labos nakties. Kai kurios poros 
prieš užmigdamos mylėjosi, o paskui sumigo vienoje lovoje, 
dalindamosi savo kūno šiluma ir sapnais. Tie žmonės turi su 
kuo pasidalinti savo gyvenimu. Tamsos juodumą ten atskie- 
džia naktinių lempelių šviesa, tie maži ramybę skleidžiantys 
švyturėliai, blausiai apšviečiantys kambarius su pakampė- 
se besivoliojančiais žaislais, batais ir kitais šeimos buities 
atributais. 

Naktinės lempelės Peris namuose tik pabrėždavo sterilią 
kambariuose vyraujančią tvarką. Jos žingsniai čia buvo vie- 

nintelis garso šaltinis. Ji miegodavo viena. Tai nebuvo sava- 
noriškas jos apsisprendimas, bet taip jau įvyko, ir ji priėmė 
tai kaip faktą. 

O šią naktį jos vienatvė ją baugino. Ir šios baimės priežas- 
tis buvo Valentino skambutis. 

Ji buvo patyrusi balsų klausytoja, pašnekovų tembro niu- 
ansų gaudytoja, sugebanti suvokti žodžių potekstę ir atskirti 
tiesą nuo melo, galinti išgirsti daugiau nei tai, kas ištariama 
balsu. Ji galėjo padaryti keletą gan tvirtų išvadų apie pašne- 
kovą remdamasi vien tik jo ar jos kalbos intonacija. Po pokal- 
bių su savo pašnekovais jai tekdavo patirti džiaugsmą, liūde- 
sį, melancholiją, susierzinimą, o kartais - atvirą pyktį. 

Tačiau dar nė vienas skambutis nevertė pajusti baimės. Iki 
šios nakties. 


Hotvirtas skyrius 


ss galūnės nuo ilgo buvimo nejudant ėmė tirpti, o vienos 
kojos kulno niežulys varė iš proto. Jai perštėjo veidą ir ji jau- 
tė, kad jis ima tinti. Jai maudė visą kūną. 

„Tai kalės vaikas“, - galvojo ji, negalėdama iškeikti jo bal- 
su, nes burna buvo užklijuota lipnia juosta. 

Kodėl ji manė, kad jis kažkoks ypatingas? Juk nėra taip, 
kad jis būtų ją vežiojęs į prabangias pasilinksminimų vietas 
ir švaistęs dėl jos savo pinigus. Jie niekada niekur nebuvo, 
išskyrus šią vietą, o juk ši vieta yra tikras žiurkės urvas. 

Ji nežinojo apie jį beveik nieko - nei kur jis dirba, nei jo 
vardo. Netgi atsitiktinai nebuvo pastebėjusi jo užrašyto ant 
voko ar kokio dokumento. Jis nebuvo išspausdintas ant jo- 
kios etiketės, žurnalo užsakymo kvito ar ko nors panašaus. 
Jis taip ir liko bevardis, ir tai jai turėjo būti pirmas signalas, 
kad jis nėra nei šaunus, nei intriguojantis, o tiesiog ekscen- 
triškas keistuolis. 

Kai jiedu susitiko antrą kartą, jis jai išdėstė jų santykių 
esmę. Taip sakant, išvardijo pagrindines taisykles. Pokalbį 
pradėjo pats, trindamas jos kūną kūdikių aliejumi, kad pa- 
siektų norimo efekto per būsimą fotografavimą. 

— Tavo draugė... Ta, su kuria tu buvai tą vakarą, kai mes 
pirmą kartą susitikome... 

— Tu turi omeny Melisą? - paklausė ji, pajutusi pavydo 

dilgsėjimą. Negi jis nori pakviesti Melisą prisidėti prie jų 
draugijos? - Ką tu nori apie ją sužinoti? 

— Ar tujai pasakojai apie mus? 

— Neturėjau tokios galimybės. Jos tėvai mėnesiui išsitem- 
pė ją į Prancūziją atostogoms. Nuo to vakaro, kai pirmą sykį 
sutikau tave, su ja nei mačiausi, nei kalbėjausi. 

— O ar apskritai kam nors pasakojai apie mane ir apie tai, 
ką mes čia darome? 

— O, be abejo. Per pusryčius apie tai pranešiau savo tė- 
vams, - jo ištįsęs veidas privertė ją sukikenti. - Ne, kvailiuk! 
Aš niekam nesakiau. 

— Tai gerai. Kadangi mūsų santykiai tokie ypatingi, man 
patinka manyti, kad tu ir aš esame uoliausiai saugoma mu- 
dviejų paslaptis. 

— Mes esame vienas kito paslaptis. Aš netgi nežinau tavo 
vardo. 

— Bet tu žinai mane. 

Jis įdėmiai pažvelgė jai į akis ir ji prisiminė pirmąjį savo 
įspūdį - suvokimą, kad jis gali ją kiaurai peržvelgti iki pat 
sielos gelmių. Jis neabejotinai pajuto žaibiškai tarp jų užsi- 
mezgusį psichologinį ryšį. Be to, jau patį pirmąjį vakarą jis 
prisipažino, kad ją myli. 

Slaptumo tikriausiai jis siekė dėl žmonos, nieko nenutuo- 
kiančios apie šį jo „hobį “. Ji pamėgino įsivaizduoti jo ponią - 
turbūt ji tik misionieriaus pozą pripažįstanti davatka, kuri 
niekada nesupras jo įvairovės ir emocinės iškrovos poreikio, 
o juo labiau šito netoleruos. Ar įmanoma būtų nufotogra- 
fuoti ponią Bevardę besimasturbuojančią? Būkime realistai. 
Niekuomet gyvenime. Ji netgi nė už ką nesutiktų atsidurti 
prieš objektyvą plikais papais. 

Tą naktį jis mylėjosi itin aistringai. Sufokusuotas buvo ne 
tik jo fotoaparatas, bet ir jis pats. Ji pametė skaičių, kiek kar- 
tų jie tai atliko, bet kiekvieną kartą tai įvykdavo vis kitaip ir 
nėkart nebuvo nuobodu. Jis niekaip negalėjo jos „atsivalgy- 


46 + Sandra Brown 


ti ir tai jai nuolat kartojo. Buvo svaiginamai malonu jaustis 
garbinamai žmogaus, kuris tikriausiai galėtų turėti bet kurią 
moterį, jei tik panorėtų. Ji galvojo, kad būtų be galo nuosta- 
bu, jei ši naktis niekuomet nesibaigtų. 

Tai buvo tada. 

Sulig kiekvienu jų susitikimu jo pavydas jos atžvilgiu sti- 
prėjo, kol tai ėmė ją erzinti ir atėmė malonumą būti su juo. 
Kad ir koks puikus buvo jųdviejų seksas, jis nebuvo vertas to 
jai uždėto apynasrio. 

Ji žadėjo jau šį vakarą nebeiti į pasimatymą, bet paskuti- 
nę minutę apsigalvojo. Nujautė, kad jis sunkiai priims žinią, 
jog ji nebenori su juo matytis, ir jai buvo sunku prisiversti 
tai pasakyti, bet geriau tą kančią jam suteikti anksčiau nei 
vėliau. 

Jis jos laukė sutartoje vietoje. Ir, visiškai kitaip nei tą vaka- 
rą, kai jiedu pirmą kartą susitiko, jis neatrodė nei šaunus, nei 
atsipalaidavęs. Jis buvo įsitempęs ir irzlus. Vos tik ji įsėdo į jo 
automobilį, jis išsyk ją užsipuolė. 

— Tu šiandien buvai su kažkuo kitu, ar ne? 

Ji galvojo, jis tikisi, kad jo pavydas jai malonus, bet jai 
skaudėjo galvą ir ji neturėjo jokio ūpo kankinantiems tar- 
dymams. 

— Gal turi cigaretę su marihuana? 

Sužinojęs, kad ji mėgaujasi marihuanos dūmeliu, jis visuo- 
met turėdavo jai keletą cigarečių. 

— Automobilio daiktadėžėje. 

Užsegamoje maisto dėžutėje gulėjo trys cigaretės. Ji prisi- 
degė vieną ir giliai užsitraukė dūmo. 

— Geriausia priemonė nuo galvos skausmo, - iškvėpdama 
orą ji atrėmė galvą į atlošą ir užmerkė akis. 

— Kas jis buvo? 

— Kas buvo kas? 

— Nemėgink manęs kvailinti. 

Jo balsas privertė ją pakelti galvą. 

- Šį vakarą tu buvai su kažkuo kitu, ar ne? - jo pirštai net 
pabalę gniaužė vairą. - Gali nesivarginti meluodama. Aš ži- 
nau, kad tu ką tik mylėjaisi su kitu. Aš užuodžiu jo kvapą. 

Supratusi, kad jis žino, ji nustebo ir kuriam laikui šiek tiek 
prarado pasitikėjimą savimi. Ar jis ją šnipinėja? Bet šios emo- 
cijos greitai užleido vietą pykčiui. Koks jo reikalas, su kuo ir 
kada ji dulkinasi? 

— Klausyk, man atrodo, šį vakarą mudviem praleisti drau- 
ge nėra gera mintis, - pasakė ji. - Dabar mane vargina prieš- 
menstruacinis sindromas ir aš nenusiteikusi pakęsti jokių 
kabinėjimųsi. Gerai? 

Jo pyktis akimirksniu išgaravo. 

— Atleisk, kad pakėliau balsą. Tai tiesiog... Aš maniau... 

— Ką? 

— Aš manau, kad mūsų tarpusavio santykiai ypatingi. 

Štai tada jai ir reikėjo pasakyti, kad nebenori su juo ma- 
tytis. Jis suteikė jai tokią galimybę, o ji, velniai griebtų, ja 
nepasinaudojo. Vietoj to pasakė: 

— Man nepatinka, kai tu mane kamantinėji apie tai, kur aš 
einu, ką aš darau ir su kuo tai darau. To pakankamai atsival- 
gau namuose, - ji atsišliejo į atlošą ir giliai užsitraukė mari- 
huanos dūmo. - Arba užsičiaupk, arba vežk mane atgal prie 
mano automobilio. 

Jis užsičiaupė. Kai jie įžengė į jo butą, jis buvo tylus, netgi 
truputį rūškanas. 

— Norėtum išgerti vyno? 

— Ar aš kada nors nenorėjau? 

Ji buvo jau gerokai prisipumpavusi marihuanos, vos ne 
transo būsenos. Taigi dar šis paskutinis „malonės pasidulki- 
nimas , o tuomet jam pasakys, kad jiems reikia kuriam lai- 
kui - suprask, visam laikui - atvėsinti jųdviejų santykius. Ji 
išeis po velnių iš šitos skylės ir daugiau niekuomet nesugrįš. 

Jo kompiuterio monitorius šiame visuomet pilname še- 
šėlių kambaryje buvo vienintelis šviesos šaltinis. Viena iš 

labiausiai nusisekusių jos nuotraukų buvo uždėta kaip kom- 
piuterio ekrano užsklanda. 

Pamačiusi ją, ji sucaksėjo liežuviu ir pasakė: 

— Tai, be abejo, viena iš mano „post scriptum“ nuotraukų? 
Aš tokia bjauri mergina. Bjauraus būdo, bet graži, tiesa? - ji 
mirktelėjo jam ir paėmė į rankas vyno taurę, kurią jis atnešė 
iš virtuvės. 

Ji išgėrė vyną kaip vandenį, garsiai ir šlapiai atsiraugėjo, 
ištiesė jam tuščią taurę, akiplėšiškai reikalaudama dar. 

— Tu elgiesi kaip tikra šliundra, - jis ramiai paėmė taurę iš 
jos rankų ir pastatė ją ant naktinio stalelio. Tuomet skėlė jai 
antausį. Skėlė taip stipriai, kad ašaros plūstelėjo jai į akis dar 
skausmo impulsui nuo jos skruostikaulio nespėjus pasiekti 
smegenų. 

Ji suriko, bet buvo per daug priblokšta, kad sugebėtų iš- 
tarti bent žodį. 

Jis pastūmė ją ant lovos. Ji krito su didele jėga. Jai pasi- 
rodė, kad kambarys deformuojasi ir jo sienos juda. Ji buvo 
labiau apsinešusi, nei galvojo. Jai niekaip nesisekė atsistoti. 

— Ei! Aš ne... 

— O, taip, taip, tai tikrai bus. 

Uždėjęs plaštaką išskėstais pirštais jai ant krūtinės, laikė 
ją prispaudęs prie lovos, o kita tuo metu atsisegė savo diržą 
ir atsisagstė kelnių sagas. Tada ėmė plėšti nuo jos drabužius. 
Ji daužė jam per rankas, spardėsi ir keikė jį visais įmanomais 
keiksmažodžiais, bet niekas jo nesustabdė. 

Jis smeigė savo įnagį į ją su tokia jėga, kad ji suspiegė. 

— Užsičiaupk, - sušnypštė jis tiesiai jai į veidą iš taip arti, 
kad ją aptaškė jo seilių lašeliai. 

Ji įsikirto dantimis jam į plaštaką žemiau nykščio. Jis su- 
riko ir atitraukė ranką. 

— Gyvuly tu, - spiegė ji. - Pasitrauk nuo manęs. 

Jos nuostabai jis ėmė švelniai kikenti. 

— Tu patikėjai. Manei, kad aš nusiteikęs rimtai. 

Ji liovėsi priešintis. 

— Ką? 

— Aš tiesiog pasistengiau realizuoti tavąsias išprievartavi- 
mo fantazijas. 

— Tu tikras idiotas. 

— Tikrai? - jis giliai smeigė į ją savo įnagį. - Ar galėtum 
nuoširdžiai pasakyti, kad tau tai nepatinka? 

— Be mažiausios abejonės. Aš šito nekenčiu. Aš nekenčiu 
tavęs, tu kalės vaike. 

Tai išgirdęs, jis nusišypsojo, nes, nepaisant jos žodžių tu- 
rinio, ji bent jau reagavo į jo žodžius. Kai viskas buvo baigta, 
jie abu buvo išsekę ir šlapi nuo prakaito. 

Jis atsigavo pirmas ir nuėjo prie savo fotoaparato. 

— Pasilik taip, kaip esi, - pasakė jis, spragtelėdamas pirmą- 
ją nuotrauką. 

Blykstės tvykstelėjimas jai pasirodė ypač ryškus. Matyt, ji 
buvo kaip reikiant apdujusi nuo narkotikų. 

— Nejudėk, - pasakė jis. - Aš turiu idėją. 

Judėti? Ji buvo pernelyg apimta apatijos, kad įstengtų ju- 
dėti. Visas jos kūnas tvinkčiojo, pradedant skruostikauliu - 
kaip ji paaiškins tėvams, iš kur atsirado mėlynė? - ir baigiant 
išskėstomis šlaunimis. Viešpatie, ji vis dar su sandalais. Argi 
ne komiškai turėtų atrodyti nuotraukoje? Ji buvo tokia pavar- 
gusi, kad nė nemėgino jų nusiauti. Beje, jis jai liepė nejudėti. 

Galbūt ji buvo minutę ar dvi užsnūdusi. Kai pabudo, jis 
klūpojo šalia jos ir pasilenkęs kažką darė su jos plaštakomis. 

— Ką čia darai? - ji pasikėlė ir išvydo, kad jis kaklaraiščiu 
stengiasi surišti jos riešus. 

— Tai meninis elementas nuotraukai. Tu buvai bloga mer- 
gaitė. Todėl turi būti nubausta, - baigęs darbą, jis nulipo nuo 
lovos ir, paėmęs fotoaparatą, ėmė nustatinėti jo objektyvo 
židinį. 

Štai tada viskas jai ėmė atrodyti iškreipta ir ją persmelkė 
pirmoji baimė. Ji stengėsi, bet niekaip negalėjo atsisėsti. 

— Ar aš tau nesakiau, kad nenoriu būti raišiojama? 

— Tai nėra dekoracija, tai bausmė, - atsainiai mestelėjo jis, 
žingsniuodamas lempos link. Pareguliavo jos šešėlį, pakreip- 
damas šviesą tai į vieną, tai į kitą pusę. Jos kūnu keletą kartų 
praslinko šešėlių juostos. 

Gerai. Užtenka viso šito. Ji jau sočiai atsivalgė. Po šios nak- 
ties - daugiau jokių kontaktų su juo. Jam pozuoti jai buvo 
tikras malonumas. Tai buvo nauja patirtis ir jai patiko žiūri- 
nėti savo nuotraukas. 

Bet pastaruoju metu jis tapo per daug savininkiškas jos at- 
žvilgiu ir per daug... Per daug įnikęs į seksą. 

— Klausyk, - dabar prisiminė ji save griežtai sakančią jam. — 
Aš tikrai noriu, kad tu tučtuojau atrištum man rankas. 

Pagaliau patenkintas apšvietimu, jis pradėjo montuoti 
trikojį. 

Pasirinkusi kitą taktiką, ji sušvelnino toną. 

— Padarysiu viską, ko tik tu pageidausi. Tu žinai, kad pada- 
rysiu. Tau tereikia paprašyti. Bet ko. 

Tačiau jis, atrodo, jos visiškai nesiklausė. Kai jis trum- 
pam nusigreždavo, ji po truputėlį pasislinkdavo lovos kraš- 
to link, skaičiuodama atstumą iki durų. Bet kai ji pažvelgė į 
duris, kažkas jai pasirodė keista. Ją tarytum pervėrė ledinė 
strėlė, kai ji suprato, kad vidinėje durų pusėje nėra ranke- 
nos. Ten, kur turi būti rankena, tebuvo matyti žalvarinis 
diskas. 

Jis liovėsi krapštęsis prie savo fotoaparato. Pajutęs jos iš- 
gąstį, nusišypsojo. 

— Kur tu susiruošei eiti? 

— Aš noriu, kad tu mane atrištum. 

— Tu sujudėjai ir sugadinai mano pastangas sureguliuoti 
apšvietimą, - švelniai papriekaištavo jis. 

— Nusišvilpt man ant tavo apšvietimo, aš išeinu. 

Pasitelkusi savo sugebėjimus, įgytus šokių treniruotėse, ji 
su stebėtina jėga bei miklumu pašoko iš lovos. Bet toli nu- 

bėgti jai nepavyko. Jis stvėrė ją už plaukų ir trūktelėjo atgal, 
o tuomet vėl bloškė ant lovos. 

— Tu negali manes čia laikyti, - sušuko ji. 

— O kodėl tau reikėjo viską sugriauti? 

— Ką aš sugrioviau? 

— Mūsų draugystę. 

— Nėra ir nebuvo jokios mūsų draugystės, idiote tu. 

— Tau buvo būtina mane išduoti, taip? Lygiai kaip ir visus 
kitus. Ar tu negalvojai, kad aš susigaudysiu? Tu žinai, kad aš, 
kaip ir tu, klausausi Peris Gibson laidos. Ji transliavo tavo 
skambutį į eterį. Tūkstančiai žmonių girdėjo tavo pasakoji- 
mą, kaip tave slegia tai, jog aš tave savinuosi. Tu nusprendei 
pasinaudoti jos patarimu ir mesti mane, ar ne tiesa? 

— O Jėzau. 

Jis atsistojo palinkęs virš jos, kietai suspaustus kumščius 
prispaudęs sau prie šonų, akivaizdžiai vos ne vos valdydamas 
savo įniršį. 

- Žinok, negalima su žmonėmis elgtis kaip su tualetiniu 
popieriumi ir likti nenubaustai. 

Matydama tokį beprotišką jo įsiūtį, ji išmintingai užsi- 
čiaupė. 

Jis padarė dar keletą nuotraukų, tada nusprendė, kad 
reikia surišti ir jos kojas. Ji priešinosi taip, tarytum nuo to 
priklausytų jos gyvybė, bet galiausiai jis skėlė jai tokį stiprų 
antausį, kad jai kelis kartus nuaidėjo ausyse. Tai buvo pasku- 
tinis dalykas, kurį ji girdėjo. 

Atgavusi sąmonę, pasijuto gulinti išskėstomis rankomis ir 
kojomis, kurios buvo pririštos prie lovos rėmo po čiužinių, 
ojos burna buvo užklijuota lipnia juosta. Butas buvo tuščias. 
Jo nebuvo. Ji buvo viena ir visiškai nežinojo, kur jis galėtų 
būti. 

Bėgant valandai po valandos, ji sugalvojo gal tuziną pabė- 
gimo būdų, bet visos jos idėjos pasirodydavo tuščios, vos tik 
jijas geriau apmąstydavo. Visos atrodė neįgyvendinamos. Ji 

buvo bejėgė ką nors pakeisti ir jai neliko nieko kita, tik laukti, 
kol jis grįš tęsti savo liguistų sekso žaidimų. 

„Jėzau, - galvojo ji, - į kokią velniavą aš pakliuvau?“ 

— Tikiuosi, jums neprailgo šis vakaras besiklausant gra- 
žiausių meilės dainų. Kviečiu jus rytoj vakare vėl būti drauge 
su manimi. Taigi, iki kito susitikimo. Aš esu Peris Gibson, ra- 
dijo stoties dažnis 101,3 megaherco FM bangų ruože. Labos 
nakties. 


Nuostabu. Dabar kompanijos jai nebepalaikys netgi Peris. 


Donktas skyrius 


Geivinas Melojus buvo pasiutiškai girtas. Iš pradžių buvęs 
malonus dūzgesys galvoje, sukeltas pigios tekilos, malonumo 
daugiau nebeteikė. Oras buvo aiškiai per tvankus gerti tekilą. 
Verčiau jau būtų prasidėjęs su alumi. Bet depresijai nuskan- 
dinti jam reikėjo ko nors stipraus ir aitraus. 

Vis dėlto, velniai griebtų, depresija jo nepaleido. 

Vakaras buvo suknistas jau nuo pat pradžių. O gėrimas 
neatnešė nieko daugiau, tik galvos svaigulį, prakaitavimą ir 
šleikštulį. Apsiblaususiu žvilgsniu jis apžvelgė pasišiaušusių 
kedrų guotą ir pagalvojo, ar suspėtų neapsivėmęs nukėblinti 
akmenuotu keliuku iki jų. Tikriausiai ne. 

Beje, prieš kurį laiką jis buvo pastebėjęs, kaip tame kedrų 
guote išnyko porelė. Jei jie dabar tebedaro tai, dėl ko ten įlin- 
do, jiems visiškai nepatiktų ant galvų pasipylęs jo skrandžio 
turinys. Tai būtų, kaip sakoma, coitus interruptus. 

Jis sukikeno, įsivaizdaveęs visa tai. 

— Ko čia dabar krizeni? - paklausė vienas jo naujųjų drau- 
gelių, kumštelėdamas jam į pilvą, dėl ko jam iš burnos kliūs- 
telėjo tekilos srovelė. Vaikino vardas buvo Kreigas, o pavar- 
dės jis neatsiminė. O ir apskritai kažin ar buvo ją girdėjęs. 
Kreigas vairavo patį didžiausią iš „Dodžo“ furgonų modelių. 
Juodą juodutėlį. Pilną pilnutėlį įvairiausių privalumų. Tikrai 
pasiutiška mašina. 

Geivinas, Kreigas ir kiti vaikinai jau keletą valandų sėdėjo 
furgono kėbule ir patys nežinojo, ko laukė. Ankstėliau prie 
jų buvo prisigretinusi grupelė merginų, kurios išgėrė dalį jų 
tekilos, parodė jiems tiek savo odos, kiek reikėjo, kad juos 
įaudrintų, o tuomet visos nusivilko šalin, pažadėdamos ne- 
trukus sugrįžti. Tačiau iki šiol taip ir nepasirodė. 

— Tai kas tau taip juokinga? - vėl paklausė Kreigas. 

— Nieko. Tiesiog galvoju, ir tiek. 

— Apie ką? 

Tikrai, apie ką jis galvojo? Jis niekaip negalėjo šito prisi- 
minti. Tikriausiai tai nebuvo kas nors labai svarbaus. 

— Apie savo tėvą, - atsiraugėdamas pasakė jis. Iš tiesų, tė- 
vas visą vakarą šmėžavo jo galvoje ir tos mintys jį erzino kaip 
niežulys tokioje vietoje, kurios negali pasiekti. 

— Ką tu apie jį galvojai? 

— Jis isterikuos dėl to, kad šį vakarą išėjau iš namų. Jis man 
įvedė komendanto valandą. 

— Tai šūdas. 
tas iš jo sėbrų. - Ar tau dvylika metų? 

Geivinas nežinojo jo vardo, žinojo tik tai, kad jis yra spuo- 
guotas šiknius dvokiančia burna, kuris esąs nepalyginti kie- 
tesnis, nei yra iš tikrųjų. 

Geivinas atsikraustė į Ostiną iš Hiustono prabėgus savai- 
tei po pavasario semestro pabaigos. Surasti naują sėbrų kom- 
paniją vasaros atostogų metu nebuvo lengva, bet jam pavyko 
prisišlieti prie šios grupės vaikėzų, kurie priėmė jį į savo tar- 
pą, pajutę, kad jis mėgsta pasilinksminti lygiai taip pat, kaip 
ir jie. 

— Chaaa, Geivinas bijo savo tėvelio, - dar sykį įgėlė tas pats 
pašaipūnas. 

- Aš jo nebijau. Tiktai nujaučiu, kad mano subinė vėl bus 
nutarkuota. 

— O tu pasistenk išvengti susidūrimo su juo, - pamokė jį 
optimistas, kuris anksčiau jiems parodė savo prezervatyvų 
arsenalą. - Palauk, kol jis nueis miegoti, ir tik tuomet įsliū- 
kink į vidų. 

— Aš jau bandžiau taip padaryti. Bet jis yra pamišęs na- 
kviša. Atrodo, jis turi smegenyse įmontuotą radarą ar kažką 
panašaus. 

Šis pokalbis ir šiaip jau bjaurią jo nuotaiką padarė dar bjau- 
resnę. Niekas šį vakarą negalės jo pralinksminti - nei dar ke- 
letas butelių tekilos, nei merginų sugrįžimas, be to, egzistuo- 
ja didžiausia tikimybė, kad jos negrįš, nors ir žadėjo. Kodėl 
jos turėtų norėti gaišti laiką su tokiais nevykėliais kaip visa ši 
gauja ir kaip jis pats? 

Jis atsistojo ir pavojingai susvyravo. 

— Aš gal jau eisiu. Jei man pasiseks, jis dar nebus grįžęs 
namo. Jis pas savo draugę. 

Jis prasvirduliavo pro savo sėbrus ir iššoko iš kėbulo pro 
nuleidžiamąjį užpakalinį bortą. Tačiau blogai apskaičiavo 
atstumą iki žemės bei savo kelių stangrumą ir parpuolė vei- 
du į dulkes. 

Jo naujieji draugužiai sulalėjo juokais. Leipėdamas iš juo- 
ko ir pats, jis šiaip ne taip atsikėlė ant kojų. Jo trumparan- 
koviai marškinėliai buvo tokie šlapi nuo prakaito, kad kai jis 
pamėgino nubraukti nuo jų dulkes, pirštai ant pilvo paliko 
purvinus drėgnus ruožus. 

- Iki rytojaus vakaro, - pasakė jis draugeliams ir nusvirdu- 
liavo šalin. Kur jis paliko savo automobilį? 

— Nepamiršk, kad rytoj tavo eilė nešti gėralo, - šūktelėjo 
Kreigas. 

— Aš sėdžiu bankrote. 

— Pavok iš tėvo. 

— Negaliu. Jis skaičiuoja savo butelius. 


— Jėzau, gal jis laisvalaikiu dirba policininku? 

— Pažiūrėsiu, gal ką nors ir suveiksiu, - sumurmėjo Geivi- 
nas, žingsniuodamas apytiksliai ta kryptimi, kur buvo pasta- 
tes automobilį. 

— O ką, jei tavęs ateis ieškoti ta karštoji panelė? - pragydo 
anas subingalvis, išsiviepęs provokuojančia bjauria šypse- 
na.- Ką mums jai pasakyti? Kad tu turėjai grįžti namo pas 
savo tėvelį? 

— Eik tu dulkintis. 

Bjaurusis vaikėzas nusikvatojo. 

— Na, tu taijau tikrai nesidulkinsi. Bent jau šį vakarą. 

— Užsičiaupk, avigalvi, - sumurmėjo kažkuris kitas. 

— Tikrai jau, nuleisk vandenį, - pasakė tas, kuris gyrėsi 
savo prezervatyvų kolekcija. 

— Ką? Ką man padaryti? 

— Ji metė jį, - tyliai pasakė Kreigas. 

— Ji metė jį? Kada? 

Geivinas nutolo nuo sėbrų grupelės ir nebegalėjo girdėti jų 
žodžių. Tačiau jam ir nesinorėjo daugiau nieko girdėti. 

Netrukus stovėjimo aikštelėje tarp daugelio kitų jis surado 
savo automobilį. Tai nebuvo sunku, nes jo automobilis, paly- 
ginus su kitais, buvo tikras mėšlo gabalas. Galingi visureigiai 
ar sportiniai automobiliai ne jo nosiai. Ne, ne, Geivinui Melo- 
jui apie tai nėra ko ir svajoti. Taip pat galima pamiršti ir apie 
motociklą. Bent jau tol, kol jo senis už jį atsakingas, o gal ir 
apskritai iki tėvo gyvos galvos. 

Jo automobilis buvo senas ekonomiškas pensininkų par- 
palas, tikra priešingybė veržliai jauno vyro mašinai. Ir jis dar 
privalo jaustis už jį dėkingas. 

Kai kartą jis pamėgino pareikšti savo nepasitenkinimą šiuo 
automobiliu, išgirdo ilgą moralą. „Automobilis nėra žaislas, 
Geivinai. Arba statuso simbolis. Tai transporto priemonė. Šis 
yra tavo patikimas pirmas automobilis. Kai tu man įrodysi, kad 
esi pakankamai atsakingas juo rūpintis ir saugiai naudotis, aš 
pagalvosiu apie kitą, geresnį. Na, o kol kas... - ir taip toliau. 

Ši situacija jam kėlė įsiūtį. Kai jo naujoje mokykloje prasi- 
dės rudens semestras, visi jo bendramoksliai jį pirštais užba- 
dys dėl to, kad vairuoja tokią mėšlo krūvą. Į tokį automobilį 
nė už ką nesisėstų net didžiausias mulkis. 

Tokios būklės jam apskritai geriau buvo nevairuoti jokio 
automobilio, ir jis dar turėjo pakankamai sąmonės, kad tai 
suprastų. Šiaip taip sugebėjo važiuodamas išlaikyti automo- 
bilį dešinėje centrinės kelio juostos pusėje. Bet šios pastan- 
gos, atrodo, tik stiprino jo galvos svaigulį. 

Likus keletui kvartalų iki namų, jis buvo priverstas sustoti 
šalikelėje, išlipti ir išsivemti. Tekilos srovė iš burnos šliūkš- 
telėjo ant kažkokio mulkio gėlių darželio, dailiu spalvingu 
žiedu juosiančio pašto dėžutę. Kažkam rytoj, atėjusiam prie 
pašto dėžutės pasiimti korespondencijos, teks nemalonus 
siurprizas. O ką jau kalbėti apie paštininką. 

Gurkštelėjęs tekilos ir šiek tiek atgavęs koordinaciją, jis vėl 
sėdo į savo automobilį ir įveikė likusį kelio galą iki naujojo 
jų namo, kurį tėvas buvo neseniai įsigijęs. Namas buvo ne- 
blogas. Galima sakyti, naujasis būstas Geivinui patiko. Ypač 
baseinas. Bet jis nenorėjo, kad tėtis žinotų, jog namas jam 
patinka. 

Jam palengvėjo išvydus, kad tėvo automobilio kieme nėra. 
Vis dėlto Geivinas neatmetė galimybės, kad tėvas bus paruo- 
šęs jam gaudyklę, ir, įsliūkinęs į namą pro galines duris, su- 
stojo ir įsiklausė. Reikia būti atsargiam - jo tėvui patiktų, jei 
sučiuptų jį bešnipinėjantį. Tokiu atveju jis galėtų nustatyti 
dar ankstesnę komendanto valandą, atimti jo mobilųjį tele- 
foną, kompiuterį, automobilį ir taip paversti jo gyvenimą dar 
didesne kankyne, nei jis yra dabar. 

Tai pagrindinė jo tėvų gyvenimo misija - paversti jo gyve- 
nimą kuo didesne kankyne. 
savo kambarį. Jo senis tikriausiai tebėra pas Lizą. Krušasi 
kaip triušiai, jokios abejonės. Jiedu niekuomet to nedaro čio- 

nai, tėvo lovoje. Argi jie galvoja, kad jis idiotas ir nežino, kad 
jie dulkinasi leisdami vakarus jos namuose? 

Buvo nesunku įsivaizduoti Lizą lovoje. Jos.kūnas tikrai 
karštas. Bet jo senis... Kas tai - ruja? Neduok Dieve. Geivinas 
negalėjo įsivaizduoti nieko šlykštesnio. 

Nuėjęs į savo miegamąjį, dar prieš įjungdamas stalinę lem- 
pą įsijungė kompiuterį. Jis negalėjo įsivaizduoti gyvenimo be 
kompiuterio. Kaip anksčiau žmonės galėjo be jų gyventi? Jei 
jo tėtis norėtų iš tikrųjų jį nubausti, jis turėtų atimti iš jo tei- 
sę naudotis kompiuteriu. 

Jis pasitikrino savo elektroninį paštą. Buvo vienas laiškas 
iš mamos, kurį jis ištrynė neskaitęs. Viskas, ką ji jam turėda- 
vo pasakyti, būdavo mėginimai nuraminti savo sąžinę, o šito 
jis nebenorėjo girdėti. 

„Kada nors tu suprasi, kad taip geriausia mums visiems.“ 

„Tu ir tavo ateitis yra mūsų pagrindinis rūpestis, Geivinai.“ 

„Kai tu prisitaikysi prie šių pasikeitimų...“ 

Be abejo, mama. Ką bepasakytum, mama, viskas taip. Vis- 
kas yra šūdas, mama. 

Jis atsisėdo prie stalo ir ėmė rašyti elektroninį laišką. Bet 
ne motinai. Jo pyktis mamai buvo švelnus, palyginus su įsiū- 
čiu, kurį jautė savojo laiško adresatui. Jis neketino to laiško 
išsiųsti. Ir žinojimas, kad jis to laiško nesiųs, leido jam jo eilu- 
tėse išlieti visą pyktį, kuris-dienų dienas kunkuliavo jame. 

„Kas tave skatina manyti, kad tu esi tokia jau fantastiš- 
ka? - rašė jis. - Aš mačiau geresnių. Aš turėjau geresnių.“ 

— Geivinai? 

Kai kambaryje įsižiebė bendrojo apšvietimo lempa, jis 
taip stipriai krūptelėjo, kad, regis, vos neišsinėrė iš odos. 
Paskubomis uždarė savo elektroninio pašto programą, kol 
tėvas ekrane neperskaitė laiško turinio. Tuomet apsisuko 
sukiojamojoje kėdėje, vildamasis, kad jo veido išraiška ne- 
atrodo kalta. 

— Ką? 

— Grįžau namo. 

— Na, tai kas? 

— Ar viskas gerai? 

— Kodėl kas nors turėtų būti negerai? Aš ne vaikas. 

— Ar pavakarieniavai? 

— O taip, - atsakė jis, sučepsėdamas lūpomis. - Mikroban- 
gėje pasišildžiau aną kartą nesuvalgytą picą. 

— Aš tave kviečiau drauge su manimi apsilankyti pas Lizą. 
Tačiau tu nusprendei kitaip. 

— Bet tai būtų buvęs smūgis tau. 

Monotonišku, tolygiu balsu, kurio Geivinas taip nekentė, 
tėtis pasakė: 

— Jei aš nebūčiau norėjęs, kad tu vyktum su manimi drau- 
ge, aš nebūčiau tavęs kvietęs, - jis įėjo į kambarį. 

„Velniai griebtų“, - dingtelėjo Geivinui. 

— Ką tu visą vakarą veikei? - paklausė tėvas. 

— Nieko. Naršiau po internetą. 

— O kas čia ant tavo marškinėlių? 

Tegu jį velniai. Jis užmiršo apie purvinus dryžius ant marš- 
kinėlių. Purvas, tikriausiai ir vėmalų dėmės. Ignoruodamas 
tėvo klausimą, jis nusisuko nuo jo ir įsmeigė akis į kompiu- 
terio ekraną. 

— Aš užsiėmes. 

Tėtis paėmė jį už peties ir su visa kėde apsuko aplinkui. 

— Tu buvai išėjęs. Tavo automobilis stovi ne toje pačioje 
vietoje, kurioje jis buvo, kai aš išvykau. Be to, jo dangtis dar 
šiltas. 

Geivinas nusikvatojo. 

— Tu tikrini mano automobilio temperatūrą? Tau tereikia 
pasižiūrėti į spidometrą. 

— O tau reikia detoksikacijos programos, - pasakė tėvas 
pakeltu balsu, kas būdavo retenybė. - Tu dvoki vėmalais ir 
esi girtas. Vairuodamas girtas, tu galėjai ką nors užmušti. 

— Na, bet neužmušiau. Taigi nusiramink ir palik mane ra- 
mybėje. 

Dinas ištiesė Geivino link ranką delnu į viršų. 

— Atiduok man savo automobilio raktelius. 

Geivinas piktai pažvelgė į jį. 

— Jei manai, kad atimdamas raktelius išlaikysi mane užda- 
rytą namuose, tu klysti. 

Dinas nieko neatsakė, tačiau tebelaikė ištiesęs ranką. Gei- 
vinas sužvejojo raktelius savo džinsų kišenėje ir numetė juos 
tėvui į delną. 

— Ašir taip nekenčiu to prakeikto automobilio, tad man tai 
menkas nuostolis. 

Tėvas įsidėjo raktus į kišenę, tačiau išeiti nesiskubino. Jis 
atsisėdo ant nepaklotos Geivino lovos krašto. 

— Kas dabar bus? - suaimanavo Geivinas. - Vienas iš tavo 
įžymiųjų pamokslų apie tai, kaip aš sušiku velniop savo 
gyvenimą? 

— Ar tu manai, kad man malonu tave bausti, Geivinai? 

— Taip, aš manau, tau malonu. Manau, kad tu daraisi ti- 
piškas didelis, piktas tėvas, kuris turi sūnų tam, kad turėtų 
kur parodyti savo valdžią. Tau malonu nuolat man prikaišioti 
viską, ką tik aš padarau blogai. 

'- Tai absurdas. Kodėl tu taip kalbi? 

— Todėl, kad tu visą savo. prakeiktą gyvenimą nesijauti pa- 
daręs ką nors bloga. Ponas Tobulasis, štai kas tu esi. Turėtų 
būti pasiutiškai nuobodu visą laiką jaustis teisiam. 

Jis nustebo, išvydęs tėčio veide šypseną. 

— Aš visiškai nesijaučiu teisus ir nė vienoje srityje nepa- 
siekiau nė pusiaukelės tobulybės link. Paklausk savo moti- 
nos. Ji tau papasakos. Tik žinau, kad esu teisus dėl vieno 
dalyko. 

Tėvas padarė pauzę ir įsmeigė akis į Geiviną, turbūt tikėda- 
masis, kad jis paklaus, kas būtų tas dalykas. Tačiau šis klausti 
nesiruošė iki baigsis visa ši velniava. Galiausiai tėvas pasakė: 

— Gerai, kad tu dabar gyveni pas mane. Aš esu patenkintas, 
kad gyveni pas mane. Ir noriu, kad ir toliau liktum čia, pas 
mane. 

— Žinoma. Neabejoju, kad tau patinka tavo naujas gyveni- 
mas. Tau patinka turėti tokį iššūkį kaip aš, trukdantį tavo 
gyvenimo stiliui ir nuolat stojantį skersai kelio. 

— Skersai kelio? Kam? 

— Viskam, - jis šūktelėjo taip garsiai, kad net balsas užlūžo. 
Jis vylėsi, kad tėtis šio užlūžimo nepalaikys emocijų banga, 
nes jį paskatino jokiu būdu ne emocijos. - Aš stoju skersai 
kelio tavo gyvenimui. Tavo naujam darbui. Lizai. 

— Tu man netrukdai, Geivinai. Tu esi mano šeima, sūnau. 
Liza ir aš norėjome, kad šį vakarą tu būtum su mumis. 

Jis nusišiepė. 

— Jauki vakarienė? Tik trise. Tavo naujoji šeima. Kas to- 
liau? Ką aš darysiu, kai tu atsigabensi ją į namus? Lauksiu 
automobilyje, kol jūs bėgsite į vidų trumpai pasidulkinti? 

Akimirksniu jis suprato, kad nuėjo per toli. Jo tėtis nebuvo 
iš tų, kurie supykę imtų siautėti. Jis neprarasdavo pusiausvy- 
ros, nepradėdavo šaukti ir mostaguoti rankomis, trypti kojo- 
mis ar mėtyti daiktus. Atvirkščiai, ponas Savitvarda tapdavo 
labai tylus. Jo lūpos susiaurėdavo, o akys įgaudavo kažkokią 
juokingą išraišką, jo žvilgsnis tarytum sustingdavo ir paaš- 
trėdavo, perverdamas jį kaip plieninė yla. 

Vis dėlto tėvo kantrybė turėjo ribą, ir Geivinas ją per- 
žengė. 

Jam dar nespėjus įsisąmoninti, ką pasakė, tėvas atsistojo 
ir atgalia ranka trenkė per veidą, perskeldamas lūpą. 

— Tu nenori, kad su tavimi būtų apsieinama kaip su vaiku? 
Puiku. Aš su tavim galiu elgtis kaip su suaugusiu. Štai ką aš 
būčiau padaręs bet kuriam suaugusiam vyrui, kuris man pa- 
sakytų tai, ką pasakei tu. 

Geivinas negalėjo sulaikyti ašarų. 

— Aš nekenčiu tavęs. 

— Ką gi, labai gaila. Deja, tau nepavyks manęs atsikraty- 
ti, - jis išėjo iš kambario, garsiai trinktelėdamas durimis. 

Geivinas išsikrapštė iš kėdės. Kupinas pykčio ir įtampos jis 
stovėjo vidury savo apkuisto kambario. Supratęs, kad neturi 
kur bėgti, neturi jokių pabėgimo priemonių, jei ir turėtų kur 
bėgti, jis krito ant lovos. 

Gulėdamas įnirtingai trynė veidą, šlapią nuo snarglių, aša- 
rų ir kraujo. Jam labai norėjosi klykti. Štai taip susitraukti į 
kamuoliuką ir pratrūkti lyg naujagimiui. Nes jo gyvenimas 
užknisa. Visi jo komponentai. Jo tėtis. Mama. Ostino mies- 
tas. Moterys. Jo bukagalviai draugai. Bjaurus automobilis. 

Ir labiausiai už viską jis nekenčia savęs. 


Šoštas skyrius 


D iaii pernelyg neišsiduoti, seržantas Robertas Kur- 
tis stengėsi ką nors įžiūrėti pro tamsius jos akinius. Pagavęs 
save pernelyg atvirai spoksantį, jis paskubomis patraukė jai 
krėslą ir pasiūlė sėstis. 

— Atleiskite man už prastas manieras, ponia Gibson. Pripa- 
žįstu, kad jaučiuosi lyg gavęs žvaigždžių smūgį. Prašau sėstis. 
Ar norėtumėte kavos? 

- Ačiū, šiuo metu ne. Ir mane vargiai galima pavadinti 
žvaigžde. 

- Atleiskit, norėčiau paprieštarauti. 

Kurtis, Ostino policijos departamento Centrinio tyrimų 
biuro detektyvas, buvo apie penkiasdešimties metų amžiaus, 
kresno kūno sudėjimo, jo apranga buvo nepriekaištinga iki 
pat nupoliruotų kaubojiškų batų, kurių aukštoki užkulniai 
pridėjo keletą papildomų centimetrų. Nors ir su užkulniais, 
jis nebuvo aukštesnis už ją, tačiau jo pasitikėjimas savimi ir 
autoritetas spinduliuote spinduliavo. Ant drabužių kabyklos 
kabojo sportinė striukė, bet po iškrakmolyta apykakle pūp- 
sojo tampriai surištas kaklaraiščio mazgas. Rankogalius puo- 
šė išsiuvinėti jo inicialai. 

Ant mažos patalpos sienos kybojo detalus valstijos žemė- 
lapis, taip pat Trevizo apygardos žemėlapis bei įrėmintas uni- 
versiteto diplomas. Prie sienos primontuotas rašomasis sta- 

las buvo kraute nukrautas popieriais ir kompiuterine įranga, 
bet kažkodėl atrodė gana tvarkingai. 

Kurtis atsisėdo prie šio stalo ir nusišypsojo jai. 

— Ne kiekvieną rytą mane aplanko persona iš radijo. Kuo 
galėčiau jums padėti? 

— Nesu tikra, ar jūs galite man padėti. 

Dabar, patogiai įsitaisiusi su detektyvu jo mažame kabi- 
nete, kuriame jis neabejotinai praleisdavo ilgas darbo va- 
landas tarnaudamas visuomenei ir spęsdamas žabangas nu- 
sikaltėliams, ji ėmė abejoti, ar teisingai pasielgė ateidama 
„čionai. 

Tai, kas įvyko antrą valandą nakties, dabar, iš ryto, atrodė 
kitaip. Staiga šis jos apsilankymas jai ėmė regėtis kaip melo- 
dramatiška ir šiek tiek egocentriška reakcija į tikriausiai pa- 
prasčiausią pamišėlio skambutį. 

— Praėjusį vakarą aš skambinau telefonu 911, - pradėjo 
ji. - Galima sakyti, jau buvo ankstyvas rytas. Reaguodami 
į mano skambutį, atvyko du patruliai, Grigsas ir Karsonas. 
Štai, aš turiu skambinusiojo telefono numerį, - ji padavė jam 
popierėlį, kurį jai paliko Grigsas. 

— Dėl ko paskambinote telefonu 911, ponia Gibson? 

Ji jam papasakojo apie tai, kas atsitiko praėjusią naktį. 
Jis įdėmiai išklausė. Jo veido išraiška išliko atidi ir kupina 
susirūpinimo, be jokių užuominų, jog ji švaisto jo laiką nie- 
kniekiams. Jei jis ir apsimetė susidomėjęs jos pasakojimu, tai 
darė labai gerai. 

Baigusi kalbėti, ji išsiėmė iš rankinės magnetofono kasetę 
ir padavė jam. 

- Šiandien anksti iš ryto nuėjau į radijo stoties būstinę ir 
padariau mūsų pokalbio kopiją. 

Praėjusią naktį ji negalėjo užmigti iki pat ryto, galiausiai 
pasidavė ir atsikėlė iš lovos. Nusiprausė po dušu ir apsirengė, 
oį radijo stoties būstinę užsuko tuo metu, kai rytinės laidos, 
skirtos automobilių kamščiuose besikankinantiems vairuo- 

tojams, vedėjai Čarlis ir Čedas skaitė trumpąsias septintos 
valandos žinias. 

— Man bus labai įdomu išklausyti šį įrašą, ponia Gib- 
son, - pasakė Kurtis. - Vis dėlto šiame departamente tiria- 
mos žmogžudystės, išprievartavimai, užpuolimai ir vagystės. 
Grasinimai telefonu... - jis plačiai skėstelėjo rankomis. - Ko- 
dėl jūs atėjote pas mane? 

— Skaičiau apie jus vakarykščiame laikraštyje, - tarsi atsi- 
prašinėdama prisipažino ji. - Ten buvo aprašytas jūsų liudiji- 
mas viename teismo procese. Pagalvojau, kad, atėjusi čionai 
ir paprašiusi susitikimo su konkrečiu detektyvu, sulaukčiau 
daugiau dėmesio, nei tiesiog policijos būstinės priimamaja- 
me imčiausi dėstyti savo problemą. 

Dabar jau jo balse pasigirdo atsiprašymo gaidelės. 

— Manau, kad jūs teisi. 

— Ir jei mano telefoninis pašnekovas įvykdys tai, ką gra- 
sinasi įvykdyti, šios bylos tyrimas pateks į jūsų skyrių, tiesa? 

Akimirksniu surimtėjęs, Kurtis pakilo nuo krėslo ir išėjęs 
iš savo kabineto į didelę salę, nuo kurios šis buvo atitvertas 
neaukšta pertvara, šūktelėjo, ar kas nors neturi nešiojamojo 
kasečių grotuvo. Po keleto akimirkų šalimais išdygo civili- 
niais drabužiais vilkintis detektyvas. 

— Štai, prašau. 

Įteikdamas grotuvą Kurčiui, jis su akivaizdžiu smalsumu 
nužvelgė Peris. Stačiokiškas Kurčio „ačiū, Džo“ reiškė viena — 
jis čia daugiau nepageidaujamas. Vyriškis pasišalino. 

Seržantą Kurtį Peris pasirinko atsitiktinai ir dabar džiau- 
gėsi, kad neprašovė. Jis akivaizdžiai įtakingas skyriuje parei- 
gūnas ir nevengia tuo pasinaudoti. 

Vėl atsisėdęs į krėslą, jis įdėjo kasetę į grotuvą, pusbalsiu 
murmėdamas: 

— Matau, skyrių jau apskriejo gandas, kas jūs esate. 

Galbūt, pagalvojo Peris. Arba galbūt taip detektyvas pa- 
prasčiausiai išreiškė nuostabą, kodėl ji nenusiima savo tam- 
sių akinių. Kabinete be langų nebuvo itin šviesu. 

Kurtis ir tas kitas detektyvas tikriausiai pamanė, kad aki- 
niai jai kaip įžymybei reikalingi tam, kad nuslėptų jos tapa- 
tybę, arba ji kaip eterio žvaigždė siekia paslaptingumo, o gal 
jie savotiška siena, kuri skiria aplinkinius nuo jos. Jiems nė 
į galvą nedingtelėjo, kad akiniai jai pačiai padeda atsiriboti 
nuo išorinio pasaulio. 

— Nagi paklausykime, ką ponas... kaip ten jis? Valentinas?.. 
turi mums pasakyti, - Kurtis paspaudė mygtuką. 

Peris klauso. Sveika, Peris. Tai Valentinas, - pasigirdo iš gro- 
tuvo garsiakalbio. 

Kai įrašas pasibaigė, Kurtis susimąstęs timptelėjo pirštais 
savo apatinę lūpą ir paklausė: 

— Arjūs nieko prieš, jei perklausyčiau įrašą dar kartą? 

Nelaukdamas jos sutikimo, jis atsuko juostą iš pradžių ir 
vėl paspaudė mygtuką. Klausėsi suraukęs kaktą ir apie savo 
trumpą bei storą pirštą sukiojo Teksaso universiteto absol- 
vento žiedą. 

Įrašui pasibaigus, ji paklausė: 

— Ką jūs manote, seržante? Gal aš per daug įžvelgiu pa- 
prasčiausiame pamišėlio skambutyje? 

Į jos klausimą jis atsakė klausimu: 

— Ar bandėte paskambinti tuo telefono numeriu? 

— Aš buvau tokia priblokšta, kad nė nepagalvojau tučtuo- 
jau paskambinti atgal, bet manau, kad turėjau taip padaryti. 

Jis mostelėjo ranka į jos susirūpinimą. 

— Vis tiek jis tikriausiai nebūtų atsiliepęs. 

— Vėliau šiuo numeriu skambino Karsonas - jis neatsilie- 
pė. Neįsijungė ir balso paštas. Tik šaukimo signalas, ir tiek.. 

— Tas numeris, užfiksuotas tarp skambinančiojo duome- 
nų... Jūs sakote, kad tai telefono automato numeris? 

— Taip. Manau, kad ši informacija yra policijos ataskaito- 
je. Grigsas minėjo, kad prie tos telefono būdelės buvo pa- 
siųstas apylinkėje patruliavęs policijos automobilis. Bet kai 
policininkai atsidūrė tenai, nuo skambučio buvo prabėgęs 

gal pusvalandis, gal daugiau, taigi skambinusiojo ir pėdos 
ataušusios. 

— Kas nors galėjo jį pastebėti prie tos telefono būdelės. Ar 
patruliai apklausė aplinkinius? 

— Nebuvo ko apklausti. Anot Grigso, kai atvyko policijos 
automobilis, aplinkui telefono būdelę apylinkėse buvo visiš- 
kai tuščia, - dalykiški Kurčio klausimai patvirtino jos susi- 
rūpinimo pagrįstumą, bet kartu ir didino nerimą. - Ar jūs 
manote, kad Valentinas kalbėjo tiesą? Ar jis tikrai pagrobė tą 
merginą, kurią teigė ketinąs nužudyti? 

Kurtis išpūtė savo rausvus skruostus ir pro suspaustas lū- 
pas lėtai išleido orą. 

— Nežinau, ponia Gibson. Bet jei taip yra iš tikrųjų ir jei jis 
nusiteikęs laikytis savojo trijų dienų termino, mes neturime 
laiko sėdinėti ir šnekučiuotis. Aš nenoriu, kad ant mano dar- 
bo stalo atsidurtų dar viena pagrobimo, išprievartavimo ir 
nužudymo byla, jei yra galimybių šito išvengti, - jis atsistojo 
ir ištiesė ranką prie kabančios ant pakabos savo striukės. 

— Ką mes galėtume padaryti? 

— Pirmiausia pamėginsime nustatyti, ar jis kalba rimtai, o 
gal tik mėgina atkreipti savo garbinamos eterio garsenybės 
dėmesį, - taip kalbėdamas jis lydėjo ją pertvaromis padalytų 
kambarėlių labirintu, kol jiedu atsidūrė prie dvivėrių durų, 
pro kurias ji pateko į Centrinį žvalgybos biurą. 

— Kaip būtų galima tai nustatyti? 

— Mes einame pas šių klausimų specialistą. 


Dinui dar nespėjus išeiti iš namų, iš Hiustono oro uosto pa- 
skambino Liza. 

— Tujau Hiustone? 

— Lėktuvas išskrido iš Ostino pusę septynių. 

- Žiauru, kaip anksti tau teko keltis. 

— Papasakok man, - ji padarė trumpą pauzę. - Kaip sekėsi 
su Geivinu, kai praėjusią naktį grįžai namo? 

— Na, sakykim, prasidėjo atviras karas, abi pusės švaistėsi 
kumščiais ir patyrė sužalojimų. 

Įspraudęs bevielį telefono ragelį tarp smakro ir ausies, jis 
prisipylė apelsinų sulčių. Praėjusią naktį jis ne vieną valandą 
pragulėjo atmerktomis akimis, o kai galiausiai pavyko užmig- 
ti, jo miegas buvo toks gilus, kad žadintuvas čirškė gal kokį 
pusvalandį, kol jį prižadino. Šį rytą jis neturėjo kada taisytis 
kavos. 

— Tikiuosi, jis buvo namuose, kai tu grįžai, - pasakė Liza. 

— Taip, jis man pakluso. 

Nenorėdamas smulkiau pasakoti apie ginčą su Geivinu, 
Dinas atsikrenkštė ir pakeitė pokalbio temą. 

— Kada tavo pirmasis susitikimas Čikagoje? 

— Kai tik atvyksiu į viešbutį. Tikiuosi, kad O'Hara nebus 
labai baisus ir man pavyks greitai su juo rasti bendrą kalbą. 
O ką tu veiksi šiandien? 

Jis išvardijo šios dienos savo reikalus. Ji pasakė, kad jai jau 
reikia bėgti ir kad ji tik norėjo pasilabinti su juo prieš skrydį į 
Čikagą. Jis pasidžiaugė, jog jai pavyko jį pagauti namuose, ir 
palinkėjo jai laimingos kelionės. 

— Myliu tave, - pasakė ji. 

— Ir aš myliu tave, - atsakė jis. 

Baigęs pokalbį, Dinas palenkė galvą, užmerkė akis ir sti- 
priai ėmė baksnoti kaktą telefono rageliu, tarytum atlikda- 
mas kažkokį neįprastą saviplakos ritualą. 

Užuot, kaip Liza vylėsi, tapęs geru dienos pradžios žen- 
klu, šis skambutis Diną nuteikė prastai. O dar tas prakeiktas 
karštis, Ostino piko valandos transporto kamščiai - kai pa- 
vėlavęs penkiolika minučių jis galiausiai pasiekė darbovietę, 
jo nuotaika buvo visiškai subjurusi. 

— Labas rytas, ponia Lester. Ar yra man pranešimų? 

Be Dino, sekretorė aptarnavo dar keletą darbuotojų. Ji pui- 
kiai išmanė savo darbą. Ir buvo draugiška. Jau pirmąją darbo 
dieną ji jam papasakojo, kad yra išsiskyrusi dviejų dukterų 

motina ir kad ji neprieštarautų, jei jis į ją kreiptųsi tiesiog 
vardu. 

Jei jo akys nemelavo, o jis nebuvo linkęs manyti, kad jos 
meluoja, nuo jo darbo pradžios sekretorės marškinėlių ka- 
klo iškirptės darėsi vis atviresnės, o apačia kilo vis aukščiau. 
Toks laipsniškas jos aprangos lengvėjimas galėjo būti susi- 
jęs su nuolat kylančia vasaros oro temperatūra, bet Dinas šia 
versija abejojo. Vien tam, kad jaustųsi saugus, jis atkakliai 
vadino sekretorę ponia Lester. 

— Pranešimai jums guli ant jūsų darbo stalo. Kava tuoj bus 
paruošta. Netrukus atnešiu jums puodelį. 

Virti ir nešioti kavą neįėjo į jos pareigas, bet šį rytą jis buvo 
patenkintas tokiu savanorišku gestu. 

— Puiku, dėkui. 

Jis įėjo į savo kabinetą ir uždarė duris, nenorėdamas pro- 
vokuoti tolesnio pokalbio. Švystelėjęs švarką ant sieninės 
kabyklos, atpalaidavo kaklaraiščio mazgą ir atsisegė sagą pa- 
kaklėje. Tada atsisėdo už stalo, peržvelgė pranešimus ir liko 
patenkintas, kad tarp jų nėra nė vieno skubaus. Jam reikėjo 
keleto minučių atsipalaiduoti. 

Pasisukęs su visa kėde, jis pareguliavo langų žaliuzes taip, 
kad galėtų matyti, kas vyksta lauke. Pro langus plieskė saulė, 
bet ne dėl šios priežasties jis giliai įspaudė nykščius į akiduo- 
bes, vangiai perbraukė delnais veidu žemyn. 

Ką jam daryti su Geivinu? Kiek kartų dar teks griebtis ko- 
mendanto valandos? Kiek dar privilegijų jis gali iš jo atimti? 
Kiek dar tokių scenų, kaip praėjusią naktį, jie gali atlaiky- 
ti? Tokie konfliktai kaip šis dažniausiai pridaro neatitaiso- 
mos žalos. Ir apskritai, ar ilgai santykiai gali atlaikyti tokius 
išbandymus? 

Jis labai gailėjosi, kad sudavė Geivinui per veidą. Žinoma, 
Geivinas nusipelnė bausmės už tokią įžeidžiančią pastabą. 
Vis dėlto jam nereikėjo duoti valios rankoms. Jis yra suaugęs 
ir turėjo elgtis kaip suaugęs. Šitaip prarasti pusiausvyrą vai- 

kiška. Ir pavojinga. Prarasta savitvarda gali sukelti chaosą, ir 
jis tai žino geriau nei bet kas kitas. 

Ir apskritai jis buvo pasiryžęs Geivinui visada būti teigia- 
mas vyriško elgesio pavyzdys. Jo auklėjimo metodas buvo ne 
pamokslauti Geivinui, bet rodyti jam, kaip dera elgtis. Pra- 
ėjusią naktį jis pademonstravo netinkamą pykčio proveržį ir 
dabar dėl to gailėjosi. 

Jis perbraukė išskėstais pirštais per plaukus ir pagalvojo, 
kodėl jam taip velniškai ilgai neatneša kavos. 

Galbūt jam vertėtų išsiųsti Geiviną atgal pas motiną? 

— Jokiu būdu, - balsu sumurmėjo jis. Jokiu būdu. Taip pa- 
sielgti jis negali dėl daugelio priežasčių. Negali nesilaikyti jo 
ir Pet susitarimo dėl sūnaus. Vis dėlto svarbiausia priežastis 
buvo ta, kad Dinas Melojus nekentė pralaimėjimo. Niekur. 
Pasiduoti ryždavosi tik tada, kai jau nebebūdavo jokios kitos 
išeities. 

Geivinas jam priekaištavo - netgi ne priekaištavo, o kal- 
tino - dėl jo įsisenėjusio „teisumo komplekso“. Jis sakė, kad 
turėtų būti velniškai nuobodu visą laiką būti tokiam teisiam. 
„Nelabai nuobodu, Geivinai', - ciniškai pagalvojo jis. Jis nie- 
kada ir niekur nesijautė teisuolis. Ir jau tikrai nesijautė teisus 
dėl savo sūnaus. 

Arba dėl Lizos. Su ja jis taip pat nesielgia teisingai. Kiek 
dar jis atidėlios su ja susijusius sprendimus? 

— Daktare Melojau? | 

Pagalvojęs, kad ponia Lester pagaliau atnešė jam ilgai lauk- 
tos savo atominės kavos, jis neatsigręždamas pratarė: 

— Būkite maloni, padėkite ją ant mano stalo. 

— Pas jus atvyko svečių, - tai išgirdęs Dinas bemat apsisu- 
ko savo kėdėje. - Seržantas Kurtis iš Centrinio tyrimų biuro 
pageidauja minutėlę su jumis pasikalbėti, - pranešė jam se- 
kretorė. - Ar jūs neprieštarausite, jei jis užeis? 

— Be abejo, ne, - su šiuo detektyvu kartą jis buvo matęsis 
ir jam šis pasirodė esąs rimtas vyrukas. Dinas girdėjo, kad 

seržantas Kurtis yra puikus ir gerbiamas Ostino policijos de- 
partamento darbuotojas. Kurčiui įeinant pro duris, jis atsi- 
stojo. - Labas rytas, seržante Kurti. 

— Vadinkite mane tiesiog Kurčiu. Taip mane visi vadina. 
O kaip pageidausite, kad kreipčiausi į jus - daktare ar leite- 
nante? 

— O ką, jei vadintumėte mane tiesiog Dinu? - savo ruožtu 
paklausė Dinas. Vyriškiai susitiko kabineto viduryje ir pa- 
spaudė vienas kitam ranką. 

— Gal atėjau netinkamu laiku? - paklausė Kurtis. - Atsi- 
prašau, kad įsibroviau iš anksto nepranešęs, bet tai, dėl ko 
atėjau, gali pasirodyti svarbu. 

— Jokių problemų. Kava netrukus bus paruošta. 

— Paprašykite, kad išvirtų kavos trims. Aš atėjau ne vie- 
nas, - Kurtis žengė žingsnį atgal į tarpdurį ir mostu paragino 
kažką įeiti. 


Peris baiminosi, kad jos veidas, nors ir slepiamas tamsių aki- 
nių, toks pat ištįsęs, kaip ir ją išvydusio Dino. 

Jis buvo taip apstulbęs, kaip ir ji prieš keletą minučių, kai 
perskaitė vardą ant kabineto durų. Ji jautėsi priblokšta, ne- 
pasirengusi tokiam susitikimui ir nepajėgi sustabdyti to, kas 
neišvengiama. 

Jis kelias akimirkas žiūrėjo į ją, kol pagaliau drebančiu bal- 
su pajėgė išspausti: 

— Peris? 

Kurtis su nuostaba dirsčiojo tai į vieną, tai į kitą. 

— Ar išvirti svečiams kavos, daktare Melojau? - pasigirdo 
sekretorės klausimas. 

— Taip, prašyčiau, ponia Lester, - atsakė Dinas, neatplėš- 
damas žvilgsnio nuo Peris. 

Sekretorė pasišalino, palikdama Peris, Diną ir detektyvą 
nejaukiai stovėti lyg vaškines skulptūras arba aktorius, ne- 
tikėtai pamiršusius savo žodžius. Galiausiai Kurtis paėmė 

Peris už parankės ir švelniai truktelėjo pirmyn. Ji nenoromis 
žengė keletą žingsnių gilyn į kabinetą, į privačią Dino erdvę. 

Kaip ir visur, kur atsidurdavo Dinas, taip ir čia jis jautėsi 
viešpats. Ne tik fiziškai, turint galvoje jo didesnį už vidutinį 
ūgį bei plačius pečius, bet ir psichologiškai, savo asmenybės 
jėga. Kiekvienas atsidūręs jo erdvėje neišvengiamai pajusda- 
vo, kad tai tvirtų principų, gilių įsitikinimų ir nesulaikomo 
ryžto žmogus. Jis galėjo būti arba ištikimiausias tavo drau- 
gas, arba grėsmingiausias priešas. 

Peris jį pažino ir vienokį, ir kitokį. 

Jai užgniaužė gerklę, tarytum joje kirstųsi visos iš šir- 
dies einančios kraujagyslės. Staiga kabinete ėmė labai trūk- 
ti deguonies, Ji sunkiai alsavo, tuo pat metu iš paskutiniųjų 
stengdamasi atrodyti visiškai rami. 

Dinui sekėsi ne ką geriau. Pamatęs, kad šokas jam iš galvos 
išmušė visas geras manieras, Kurtis mostu parodė Peris arti- 
miausią kėdę. Tada pažadino iš svaigulio Diną. 

— Nagi, sėskitės pagaliau abu. 

Jiems besisėdant, Kurtis svarstė: 

- Atrodo, ne veltui esu detektyvas. Jei teisingai suprantu, 
jūs pažįstate vienas kitą? 

Ji mėgino pasikliauti savo ištreniruotu balsu, kuris buvo 
jos pragyvenimo šaltinis, ir prabilti pirmoji, bet balsas ją buvo 
apleidęs. Tad suteikė galimybę pirmajam prabilti Dinui. 

— Taip, iš Hiustono laikų, - pasakė jis. - Tai seni laikai. Aš 
tada buvau doktorantūroje, o Peris... - jis viltingai pažvelgė 
į ją, nepalikdamas jokios kitos galimybės, kaip tik užbaigti 
pradėtą sakinį. 

— Aš buvau vienos televizijos stoties reporterė. 

Kurtis nustebęs pakėlė savo blyškius antakius. 

— Televizijos? Maniau, kad jūs visuomet buvote radijo 
diktorė. 

Ji pakėlė akis į Diną ir papurtė galvą. 

— Ne, į radiją aš perėjau iš televizijos. 

Kurtis sumurmėjo suprantąs šį jos žingsnį, nors iš tikrųjų 
nieko nesuprato. 

- Atleiskite, - pasigirdo padėklu nešinos ponios Lester 
balsas. Padėjusi padėklą ant Dino stalo, ji paklausė: - Ar kas 
nors pageidautų grietinėlės ir cukraus? 

Visi atsisakė. Ji pripylė tris puodelius iš nerūdijančio plie- 
no kavinuko ir paklausė Dino, ar būtų dar kokių pageidavi- 
mų. Dinas papurtė galvą ir padėkojo. 

Kurtis pažvelgė jai įkandin. Atsigrežęs pastebėjo: 

— Nieko sau, aš sužavėtas. Centriniame tyrimų biure ne 
tiek ir daug tokių asistenčių. 

— Ką? - Dinas nustebęs pažvelgė į jį, paskui nukreipė akis į 
tuščią tarpdurį. - A, ponia Lester. Ji nėra mano asistentė. Ji 
tiesiog... Tiesiog labai puiki darbuotoja. Ji visiems čia tokia 
paslaugi. 

„Čia“ reiškė priestatą, prijungtą prie pagrindinio policijos 
būstinės pastato. Į jį galima buvo patekti pro abu pastatus 
jungiantį garažą. Šiuo keliu Peris su Kurčiu čia ir atėjo. Ne- 
atrodė, kad detektyvas būtų patikėjęs Dino kalbomis apie 
visiems po lygiai dalijamą sekretorės dėmesį, lygiai kaip juo 
nepatikėjo ir Peris, tačiau grįžti prie šios temos nevertėjo. 

Peris abiem plaštakomis apkabino garuojantį kavos puo- 
delį, džiaugdamasi jo teikiama šiluma. Dinas gurkštelėjo iš 
savojo ir, atrodo, nusiplikė liežuvį. 

— Nežinojau, kad man bus lemta suvesti du senus drau- 
gus, - pasakė Kurtis. 

— Peris nieko nežinojo apie mano persikėlimą čionai, - at- 
sakė Dinas, įdėmiai ją stebėdamas. - Arba jei žinojo... 

— Nežinojau. Aš maniau, kad tu tebesi Hiustone. 

— Ne, aš nebe Hiustone. 

— Hmm. 

Po šių žodžių įsivyravusią tylą vėl nutraukė Kurtis. 

— Kol pas mus nepradėjo dirbti daktaras Melojus, mes 
naudojomės civilių specialistų paslaugomis ir mokėdavome 

jiems už konsultacijas. Vis dėlto jau seniai buvo reikalingas 
etatinis psichologas, turintis ir policininko, ir psichologo 
kvalifikaciją bei patirties. Šių metų pradžioje finansavimas 
psichologo etatui pagaliau buvo patvirtintas ir mes esame 
labai patenkinti, kad mums pavyko čia prisivilioti daktarą 
Melojų. 

— Puiku, - ji apdalijo juos abu tokiais atvejais privaloma 
šypsena. 

Po dar vienos trumpos tylos akimirkos Dinas krenkštelėjo 
ir kreipėsi į detektyvą. 

— Jūs minėjote reikalą, kuris gali būti svarbus. 

Kurtis pasistengė kuo patogiau įsitaisyti savo krėsle. 

— Ar jums teko girdėti apie ponios Gibson radijo laidą? 

— Ašjos klausausi kiekvieną naktį. 

Ji staigiai pakėlė galvą ir su nuostaba pažvelgė į Diną. Jie- 
du keletą akimirkų žiūrėjo vienas kitam į akis; paskui jis vėl 
atsigręžė į Kurtį. 

— Tuomet jūs turbūt žinote, kad ji priima klausytojų skam- 
bučius su pageidavimais ir taip toliau, - tęsė detektyvas. 

Dinas linktelėjo galvą. 

— Praėjusią naktį ji sulaukė skambučio, kuris jai sukėlė 
nerimą. Pagristą nerimą, - Kurtis papasakojo Dinui apie Va- 
lentino skambutį ir visas aplinkybes, tuomet pridūrė: - Aš 
norėčiau, kad jūs išklausytumėte šio pokalbio įrašą ir pasida- 
lintumėte su mumis savo kaip profesionalo nuomone. 

— Džiaugiuosi galėdamas jums padėti. Pasiklausykime. 

Kurtis buvo pasiėmęs kasečių grotuvą. Jis padėjo jį ant sta- 
lo, atsuko juostą ir kurį laiką atsiprašinėdamas bandė surasti 
pokalbio pradžią. Pagaliau įtemptą kabineto tylą užpildė jos 
balsas: „Peris klauso...“ 

Dabar visą šį pokalbį ji žodis žodin mokėjo atmintinai. Be- 
sisukant įrašui, viena akimi ji žiūrėjo į savo kavos puodelį, o 
kita tyrinėjo Diną. Atskiras jo kūno dalis. Jį visą. Vogčiomis 
dirstelėjo į jo plaštakas, kurios sunertais pirštais ilsėjosi ant 

stalo krašto. Jis lėtai trynė vieną į kitą savo nykščius, ir šis jo 
gestas kažkur jos pilvo gelmėse pažadino virpulį. 

Tik vieną kartą ji leido sau pažvelgti jam į veidą. Jis žiūrėjo 
kažkur priešais save, tačiau bematant pajuto į save įbestas 
jos akis ir išsyk atsakė aštriu ir įdėmiu žvilgsniu. Jo žvilgs- 
nis tebebuvo toks pat kaip ir anksčiau, kai versdavo ją jaustis 
kaip drugelį, smeigtuku prismeigtą prie kamštinės lentos. 

Kadaise jai būdavo jaudinamai malonu būti verte veriamai 
šio žvilgsnio. Dabar jo akys priminė dalykus, kurie seniai tu- 
rėjo būti pamiršti. Jis prikėlė pojūčius ir emocijas, kuriuos ji 
ilgai stengėsi palaidoti ir dar prieš keletą minučių įsivaizda- 
vo, jog buvo sėkmingai tai padariusi. Ji vėl nukreipė žvilgsnį 
į savo kavos puodelį. 

Kai įrašas baigėsi, Dinas paklausė, ar jis galėtų pasidaryti 
jo kopiją. 

— Be abejo, - atsakė Kurtis. 

Dinas išėmė kasetę iš grotuvo ir išėjo iš kabineto - tiktai 
tam, kad pasiųstų ponią Lester atlikti šios užduoties. Kai jis 
sugrįžo, Kurtis paklausė: 

— Taigi jūs nemanote, kad tas vaikinas tik pučia dūmus į 
akis? 

— Aš noriu pasiklausyti šio įrašo dar keletą kartų, bet mano 
pirmas įspūdis verčia daryti išvadą, kad šis skambutis mažų 
mažiausiai kelia susirūpinimą. Ar kada nors teko sulaukti pa- 
našaus skambučio, Peris? 

Ji papurtė galvą. 

— Klausytojai pasakoja apie neva regėtus NSO, prieš juos 
nukreiptą teroristų veiklą, asbesto dulkes savo palėpėje. Vie- 
ną naktį paskambinusi moteris man pasakė, kad jos vonioje 
yra gyvatė, ir teiravosi manęs, gal aš žinanti, kaip nustatyti, 
ar ta gyvatė nuodinga. Mažiausiai kartą per savaitę sulaukiu 
pasiūlymo tekėti. Turėjau vieną spermos donoro skambutį. 
Gaunu šimtus nešvankių pasiūlymų. Bet nieko panašaus į ši- 
tai. Tai... Tiesiog juste juntu, kad šis skambutis kitoks. 

— Bet juk tas žmogus tau skambindavo ir anksčiau. 

— Žmogus, pasivadinęs Valentinu, dažnokai man skambi- 
na. Sakyčiau, kad tai vienas ir tas pats žmogus, bet prisiekti 
negaliu. 

— Ar manai, kad tai galėtų būti kuris nors iš tavo pažįstamų? 

Prieš atsakydama ji šiek tiek padvejojo. 

— Sakyti nuoširdžiai? Praėjusią naktį aš negalėjau užmigti 
besistengdama atsakyti į tą patį klausimą. Negaliu atpažinti 
to balso, nors man atrodo, kad jį pažinti turėčiau. 

— Kas jau kas, o tu turėtumei sugebėti atskirti žmonių bal- 
sus, - mąsliai pasakė Dinas. 

— Atrodo, lyg jis sąmoningai stengtųsi keisti savo balsą. 

— Ir man taip atrodo. 

— Taigi tai galėtų būti kas nors iš tavo pažįstamų. 

— Taip. Tik negaliu prisiminti nė vieno žmogaus, kuris su- 
gebėtų žaisti su manimi tokį baisų žaidimą. 

— Ar tau pastaruoju metu nebuvo pasitaikę ką nors su- 
pykdyti? 

— Bent jau aš šito neprisimenu. 

— Su kuo nors apsižodžiuoti? 

— Negaliu prisiminti nieko panašaus. 

— Ar nesi kam nors pasakiusi ko nors, kas galėtų būti įver- 
tinta kaip įžeidimas? Bendradarbiui. Banko kasininkui. Pa- 
davėjui. Parduotuvės krovikui. Vaikinui, šluostančiam tavo 
automobilio langus plovykloje... 

— Ne, - atkirto ji. - Aš neturiu įpročio provokuoti žmones. 

Nepaisydamas jos susierzinimo, jis primygtinai klausinėjo 
toliau. 

— Ar nepasitaikė susipykti su vaikinu? Savo valia nutraukti 
santykius? Sudaužyti kieno nors širdį? 

Keletą akimirkų ji susimąsčiusi žvelgė į jį, paskui papurtė 
galvą. 

Elgdamasis kaip taktiškas jam nesuprantamos diskusijos 
dalyvis, Kurtis sukosėjo į kumštį. 

— Pora mūsų naujokų, Grigsas ir Karsonas, praėjusią naktį 
jau atliko šią apklausą, - pasakė jis Dinui. - Šį rytą jie pir- 
miausia žadėjo apklausti visus radijo stoties darbuotojus. 
Dabar aš kaip tik ketinu susitikti su jais ir sužinoti, ar jie ką 
nors išsiaiškino. Atleiskite, - pasakė jis ir pakilo eiti. 

Jai nė nesuspėjus paprieštarauti - o ir kaip ji galėjo prieš- 
tarauti? - iš dėklo, pritvirtinto prie diržo, Kurtis išsitraukė 
mobilųjį telefoną ir išėjo iš kabineto. 

Užuot šildęs jai rankas, keraminis kavos puodukas staiga 
tapo tarytum ledinis. Ji pasilenkė į priekį ir pastatė jį ant 
Dino stalo krašto, puodeliui ir stalo paviršiui suteikdama 
nepalyginti daugiau dėmesio, nei tam, kuris jo nusipelnė. 

Nebegalėdama daugiau pakelti įtampos, ji pažvelgė į 
Diną. 

— Aš šito nesuplanavau, Dinai. Šį rytą, ateidama čia, ne- 
turėjau nė menkiausio supratimo, kur einu... Nežinojau, kad 
dabar esi Ostine. 

— Aš galėjau tau apie tai pasakyti per Džeko laidotuves. Bet 
tu su manimi nesikalbėjai. 

— Taip, nesikalbėjau. 

— Ir kodėl? 

— Tai būtų buve nedora. 

Pasilenkes prie jos, jis paklausė tyliai, bet piktai: 

— Po septynerių metų? 

Džekas buvo pirmasis, kuris pasakė, kad niekas nedaro to- 
kio poveikio Dinui, kaip ji. Ji, atrodo, buvo vienintelis žmo- 
gus pasaulyje, sugebantis išvesti jį iš pusiausvyros. 

Vis dar piktu balsu jis pasakė: 

— Aš maniau, kad akiniai nuo saulės tau buvo reikalingi tik 
per laidotuves. Ar tu tebeturi... 

— Aš nenoriu apie tai kalbėti, Dinai. Jei tik galėčiau, išei- 
čiau. Jei tik būčiau žinojusi, su kuo mane veda susitikti ser- 


žantas Kurtis... 

— Būtum parodžiusi uodegą ir pabėgusi. Tai tavo metodas, 
ar ne? 

Jai dar nespėjus sudėlioti atsakymo, grįžo Kurtis. 

— Šiuo metu jie kalbasi su tvarkdariu Mervinu Petersonu. 
Kol kas nieko apčiuopiama. Esama kai kokios prieštaringos 
informacijos, kurią jie mėgina išnarplioti. Netrukus turė- 
tų pranešti, ką pavyko išsiaiškinti. Stenas Krenšou... - jis 
padarė pauzę ir pažvelgė į Peris. - Jis yra stoties savininko 
giminaitis? 

— Jis yra Vilkinso Krenšou sūnėnas. 

— Naudojimasis tarnybine padėtimi skirstant pareigas? 

— Tiesą pasakius, - atvirai prisipažino ji, - Stenas dirba 
tiek mažai, kiek tik įmanoma, o ir tai, ką dirba, atlieka ne 
per puikiausiai. Jo tingumas erzina ir dažnai trukdo tiems, 
kam tenka su juo turėti darbinių reikalų, bet asmeniškai mes 
sutariame normaliai. Beje, tai negalėjo būti nei jis, nei Mervi- 
nas, netgi jei kuris iš jų ir būtų linkęs į tokią aferą. Skambučio 
metu jie abu buvo radijo stoties pastate. 

— Telefonas šiais laikais - labai sudėtingas technikos prie- 
taisas. Gilintis į šiuos klausimus aš paskyriau policijos depar- 
tamento elektronikos specialistą. Pareigūnai taip pat kalbasi 
su žmonėmis, dirbančiais šalia telefono automato esančioje 
vaistinėje - galbūt jiems pavyks ką nors išsiaiškinti. Gal su- 
ras darbuotoją arba klientą, kuris būtų susijęs su jumis. Vis 
dėlto... - jis nutilo ir patempė žemyn ausies spenelį. - Mes 
kalbame ne apie nusikaltimą, o apie grasinimą padaryti nu- 
sikaltimą. 

— Tai rimtas grasinimas. 

— Tas tiesa, - mąsliai pripažino detektyvas. - Valentinas 
tvirtino, kad jūsų laidos metu nugirdo moterį kalbantis su 
jumis apie jį. Ar prisimenate tokį pokalbį? 

— Negaliu pasakyti, kad gerai prisiminčiau, nors tai turėjo 
būti visiškai neseniai į eterį transliuotas skambutis. Tai labai 
susiaurina pokalbių paiešką. Kad ir kaip ten buvę, aš niekuo- 

met negalėčiau savo pašnekovei pasakyti, kad ši imtų ir mes- 
tų savo partnerį. 

— Galimas daiktas, jis tiesiog blefavo, - pasakė Dinas. Ji ir 
Kurtis sužiuro į jį laukdami paaiškinimo. - Merginos skam- 
butį jis galėjo išgalvoti siekdamas pateisinti - netgi sau pa- 
čiam - tai, ką jis iš anksto planavo su ja padaryti. 

Tai buvo grėsminga spėlionė. Kabinete tvyrant apmąs- 
tymų tylai, sugrįžo ponia Lester, nešina originalia kasete ir 
Dino pageidauta kopija. Dinas dar kartą išklausė įrašo. 

- Šis bei tas čia man gerokai kliūva, - pasakė jis, kai įrašas 
pasibaigė. - Jis vartoja žodį „merginos“, o ne „moterys . 

— Moters statuso menkinimas, - konstatavo Kurtis. 

— Jo kalbėsenos kontekste - taip. Tai užuomina apie šio 
vaikino nuostatas. Jo kalboje galima akivaizdžiai įžvelgti 
gilios neapykantos moterims ir nepasitikėjimo jomis požy- 
mių. Jei man tektų jį priskirti kuriai nors žmonių kategorijai 
remiantis tik šiuo pokalbiu, aš pasirinkčiau pykčio valdomų 
prievartautojų ir keršytojų kategoriją. 

Akivaizdu, kad Kurtis žinojo šį psichikos būklę nusakantį 
medicininį apibūdinimą. 

— Jis yra įniršęs ant moterų dėl realiai patirtos ar įsivaiz- 
duotos skriaudos. 

— Taip. Galbūt tai seksualinio išnaudojimo, netgi kraujo- 
maišos padarinys. Pavojingas stimulas, - kalbėjo Dinas. - 
Seksas yra jo bausmės metodas. Paprastai anksčiau ar vėliau 
tai virsta smurtiniu seksu. Jei jis nori, kad jo auka kraujuotų, 
kaip jis sakė Peris, vadinasi, jis tikrai ketina ją nužudyti, - jis 
suspaudė lūpas į siaurą griežtą brūkšnį, išreiškiantį visų tri- 
jų jaučiamą nėrimą. - Ir dar vienas dalykas. Vienintelis kitas 
Valentinas, apie kurį man teko girdėti, yra Rudolfas. 

— Nebyliojo kino žvaigždė, - pasakė Peris. 

- Taip. O populiariausias jo filmas yra „Šeichas“. 

— Taip. Filmas, kuriame jis pagrobia ir labai agresyviai sten- 
giasi palenkti į savo pusę jauną moterį, - drauge su Džeku šį 

filmą ji žiūrėjo per klasikinių filmų festivalį. - Ar tu manai, 
kad todėl jis pasirinko šį vardą? 

- Tai galėtų būti ir sutapimas, nors aš nenorėčiau šio atvejo 
priskirti sutapimų kategorijai, - jis trumpai patylėjo. - Beje, 
Kurti, aš nesu linkęs ignoruoti nė vieno šio žmogaus žodžio. 
Mano rekomendacija - manykite, kad jo žodžiai sutampa su 
ketinimais. 

Detektyvas atsakė santūriu linktelėjimu. 

— Deja, turiu su jumis sutikti. 

— Norėčiau su jumis bendradarbiauti tiriant šį atvejį. 

— Būčiau dėkingas jums už pagalbą. Valentino grasinimus 
mes traktuosime rimtai, kol tai pasirodys esanti apgaulė. 

— Arba realybė, - tyliai pridūrė Peris. 


soptintas shurius 


Leiššjas Kempas patenkino advokato pageidavimą padary- 
ti trisdešimties minučių pertrauką, matyt, skirtą pasikon- 
sultuoti su klientu ir tikriausiai paskatinti jį priimti taikos 
sutartį, kuri užbaigtų klausymus ir atlaisvintų teisėjui ryt- 
dieną. 

Jis nuėjo į poilsio patalpas ir šį pusvalandį nusprendė iš- 
naudoti tam, kad niekieno netrukdomas mažytėmis sidabri- 
nėmis žirklutėmis išsikarpytų plaukelius iš šnervių, kartkar- 
tėmis žvilgtelėdamas į penkis kartus didinantį veidrodėlį. 
Taigi, tai sudėtinga ir kruopšti procedūra. Staiga suskambo 
mobilusis telefonas ir jis vos neprasidūrė nosies pertvaros. 

Šiek tiek susierzinęs jis atsiliepė į žmonos skambutį. 

— Džeinės jos kambaryje nėra, - tiesiai šviesiai pareiškė 
ji. - Jos nebuvo visą naktį. 

— Kai mes grįžome namo, tu man sakei, kad ji savo kam- 
baryje. 

— Aš galvojau, kad ji namie, nes pro uždarytas duris buvo 
girdėti veikiantis radijas. Šį rytą radijas tebebuvo įjungtas. 
Man tai pasirodė keista, juk tu žinai, kaip vėlai ji keliasi, ta- 
čiau pamaniau, kad ji užmigo prie įjungto radijo imtuvo. Įjos 
kambario duris pasibeldžiau apie dešimtą. Norėjau ją pasi- 
kviesti į arbatinę drauge papusryčiauti. Tai vienas iš nedau- 
gelio dalykų, kuriuos mes galime daryti drauge. Ir šiaip jau 

ta arbatinė jauki vietelė. Mudvi su Bi ten buvome praėjusią 
savaitę ir aš išsiaiškinau, kad jie ten gamina puikią šaltą dar- 
žovių sriubą. 

— Mariana, man dabar darbo pertrauka. Taigi nenukrypk 
nuo temos. 

Susikaupusi ji tęsė: 

- Ji neatsiliepė į mano beldimą. Be penkiolikos vienuolik- 
kambarys buvo tuščias, o lovoje nemiegota. Jos automobilio 
garaže nėra ir niekas iš patarnautojų jos nematė. 

— Galbūt ji anksti iš ryto atsikėlė, pasiklojo lovą ir išva- 
žiavo. 

— Taip, ir galbūt šiandien dangus nugrius mums ant galvų. 

Ji buvo teisi. Tokia prielaida absurdiška. Džeinė niekada 
gyvenime neklojo savo lovos. Jos atsisakymas tai daryti buvo 
viena iš priežasčių, kodėl ji buvo parsiųsta namo iš vasaros 
stovyklos, kai jiedu vieną vienintelį kartą ignoravo jos pro- 
testus ir ją tenai išsiuntė. 

— Kada tu paskutinį kartą ją matei? 

— Vakar apie pietus, - atsakė Mariana. - Ji ištisai gulinėjo 
prie baseino. Aš raginau ją eiti į vidų, kad besidegindama ne- 
pakenktų savo odai. Ji nesutinka teptis kremu nuo saulės. Aš 
mėginau jai paaiškinti apie pavojų, bet ji, be abejo, į mano žo- 
džius nekreipia dėmesio. Ji sako, kad kremas nuo saulės - tai 
kvailiausias dalykas, apie kurį ji yra girdėjusi, kam kaitintis, 
jei negali pasiekti tikslo. Ir, Berdai, aš manau, kad tu taip pat 
turėtum ją įspėti, kad nesidegintų be liemenėlės. Suprantu, 
kad tai jos privatus uždaras kiemas, bet pas mus visuomet 
sukinėjasi įvairius darbus atliekantys darbininkai, ir aš ne- 
noriu, kad jie netrukdomi į ją spoksotų. Užtenka ir to, kad ji 
dėvi kelnaites su juostele, kurios, mano nuomone, ne tik ne- 
skoningas ir prastų manierų moterims derantis, bet ir baisiai 
nepatogus drabužis. 

Šį kartą ji pati susivaldė ir pasistengė nenukrypti nuo temos. 

— Taigi vakar aš mėginau ją įkalbėti eiti į vidų bent jau per 
didžiausią karštį. Priminiau, kad mes einame į apdovanojimų 
įteikimo proga organizuojamą pobūvį ir kad ji privalo pasilik- 
ti namuose. Nieko man neatsakiusi, ji užbėgo laiptais aukš- 
tyn, užtrenkė savo kambario duris ir užsirakino. Akivaizdu, 
kad ji išvažiavo vakar vakare mums išvykus ir nuo to laiko 
nebuvo pasirodžiusi namuose. 

Jis nepastebėjo, kad Džeinės automobilio nėra, nes savą- 
jį buvo palikęs ne garaže, o priešais namą. Kai kitą kartą jis 
paskirs Džeinei namų areštą, būtinai konfiskuos jos automo- 
bilio raktelius. Tačiau vargu ar tai sutrukdys jai pasprukti iš 
namų ir susitikinėti su tais palaidūnais draugeliais, kurių įta- 
ka neabejotinai yra jos nederamo elgesio priežastis. 

— Ar skambinai jai į mobilųjį telefoną? 

- Įsijungia balso pašto paslauga. Palikau jai keletą balso 
pranešimų. 

— Ar bandei skambinti jos draugėms? 

— Kelioms bandžiau, bet visos neigia praėjusį vakarą ją ma- 
čiusios. Be abejo, jos gali meluoti, siekdamos ją pridengti. 

— Ką tu manai apie tą kekšę, tą Melisą, su kuria ji pralei- 
džia tiek daug laiko? 

— Ji išvykusi į Europą su tėvais. 

Pro duris tyliai įkišo galvą sekretorė ir pasakė, kad visi jau 
sugrįžo į teismo salę. 

— Klausyk, Mariana, aš manau, kad ji tiesiog baudžia mus 
už tai, kad mes baudžiame ją. Ji nori tave pagąsdinti ir jai tai 
sekasi. Ji atsiras. Juk tai ne pirmasis kartas, kai ji negrįžo 
visą naktį. 

Kai paskutinį kartą Džeinė kiaurą naktį negrįžo namo, ji 
vos nebuvo uždaryta į Trevizo apygardos areštinę už paleis- 
tuvavimą viešoje vietoje. Ji su grupe bendrų smaginosi karš- 
tame kubile viešbučio vidiniame kieme. Viešbučio svečiai 
ėmė skųstis triukšmu lauke. Kai apsaugos darbuotojai atėjo 
pasižiūrėti, kas taip triukšmauja, burbuliuojančiame kubile 

jie išvydo pulką įvairaus girtumo ir nuogumo laipsnio jaunų 
žmonių, įsitraukusių į įvairiausio pobūdžio seksualinius san- 
tykius. 

Jų dukra tarp jų buvo bene girčiausia. Anot Ostino polici- 
ninko, kuris pats išgriebė ją iš vandens ir atskyrė nuo jaunuo- 
lio, su kuriuo ji poravosi, ji buvo neabejotinai ir pati nuogiau- 
sia tarp besimaudančiųjų. 

Apgobes antklode, jis nugabeno ją ne į areštinę, o į namus, 
tai darydamas ne dėl simpatijų merginai, kuri, atiduodama 
tėvams, nuo tarpdurio svaidėsi nešvankybėmis jo adresu, o 
iš pagarbos jos tėvo teisėjo mundurui. 

Pareigūnui buvo atsidėkota šimto dolerių kupiūra, kuria 
netiesiogiai buvo nupirktas policininko pažadas, kad Džei- 
nės pavardės įvykio ataskaitoje nebus. 

— Dėkui Dievui, kad apie aną įvykį laiku nesuuodė žurna- 
listai, - pasakė Mariana, skaitydama teisėjo mintis. - Ar gali 
įsivaizduoti, kokia žala būtų padaryta tavo reputacijai? - ji 
delikačiai įkvėpė pro nosį ir paklausė: - Ką ketini daryti, Ber- 
dai? - šiuo klausimu, galima sakyti, suversdama problemos 
sprendimą jam. 

— Aš visą dieną būsiu teismo rūmuose ir neturiu laiko tą- 
sytis su Džeine. 

"- Ką gi, tikrai nesitikėk, kad aš važinėsiu automobiliu po 
visą Ostiną ir jos ieškosiu. Taip elgdamasi aš jausčiausi kaip 
šungaudė. Beje, ne aš, o tu disponuoji visais reikalingais kon- 
taktais. 

„Ir šimto dolerių banknotais“, - pagiežingai pagalvojo jis. 
Pastaruosius kelerius metus jam nuolat tenka švaistytis do- 
lerių šimtinėmis, siekiant užtikrinti, kad jo dukros kvailioji- 
mai neišlįstų į dienos šviesą. 

— Pagalvosiu, ką galėčiau padaryti, - sumurmėjo jis. - Kai 
tik ji pasirodys - o aš esu tikras, kad pasirodys, - nepamiršk 


man pranešti. Jei būsiu teismo salėje, paliksiu savo praneši- 

mų gaviklį vibraciniu režimu. Pasiųsk tris signalus. Tada ži- 
nosiu, kad ji namie, ir nešvaistysiu kitų laiko jos paieškoms. 
— Ačiū, brangusis. Aš žinojau, kad galiu pasikliauti tavimi. 


Kurtis pakvietė Diną drauge papietauti. Jis sutiko, gerai nu- 
manydamas, kodėl yra kviečiamas. Nutuokė, kad detektyvas 
renka pagrindinius Peris bylos duomenis. Vargu ar jis galėjo 
apkaltinti Kurtį perdėtu smalsumu, ypač po tokios įtemptos 
atmosferos, kuri tarp jų įsivyravo šį rytą jo kabinete. 

Jis jam nieko nepasakos - nieko tokio, ko Kurtis negalėtų 
išsiaiškinti pats, pasitelkdamas laikraščius ir kitus viešosios 
informacijos šaltinius. Vis dėlto jam bus įdomu stebėti savo 
darbą dirbantį detektyvą. 

Jiems besileidžiant fasadiniais policijos būstinės laiptais, 
už nugaros kažkas pašaukė Kurtį. Tai buvo jaunas unifor- 
muotas policininkas, ką tik įėjęs pro stiklines duris. Jis uždu- 
sęs atsiprašinėjo už sutrukdymą. 

— Man labai nemalonu jus trukdyti, seržante Kurti. 

— Mes einame pietauti. Ar jūs pažįstate poną Melojų? 

— Tik iš jo puikios reputacijos. Turbūt vėluoju sveikinda- 
mas jus pradėjus dirbti Ostino policijos departamente. Edis 
Grigsas, - prisistatė jis, tiesdamas ranką. - Malonu jus ma- 
tyti, pone. 

— Dėkui, - pasakė Dinas, spausdamas jam ranką. - Taigi 
judu aptarkite, kas reikia, o aš palauksiu štai ten, pavėsyje. 

- Žinodamas, kad jūs drauge tiriate Peris Gibson pokalbį 
telefonu, nemanau, kad seržantas Kurtis prieštarautų, jei tai, 
ką pasakysiu, išgirstumėte ir jūs. Mano informacija su tuo 
susijusi. Na, gali būti susijusi. Netiesiogiai. 

— Ką gi, tuomet visi drauge paėjėkime į šešėlį, - pasiūlė 
Kurtis. 

Jie pasuko arčiau policijos būstinės pastato, kuris metė še- 
šėlio pleištą ant įkaitusio šaligatvio. Šalimais besidriekiančia 

35-ąja magistrale intensyviai dūzgė automobiliai, tad naujo- 
kas stengėsi kalbėti pakankamai garsiai, kad būtų girdimas. 

— Jūs atsakingas už dingusių asmenų paieškų sąrašus? — 
paklausė jis Kurčio. 

— Taip, aš. 

— Ką gi, pone... Ar girdėjote apie teisėją Berdą Kempą? 

— Ką norite apie jį pasakyti? 

— Jis turi dukterį. Ji yra vyresniųjų klasių moksleivė. Pa- 
siutusi kaip katė kovo mėnesį. Ji dažnokai peržengia visas 
padorumo ribas. Labai gerai žinoma po vidurnakčio patru- 
liuojantiems policininkams, - jis apsidairė aplinkui, norėda- 
mas įsitikinti, ar niekas, išeinantis iš pastato, jo negirdi. — 
Teisėjas labai dosniai atsilygina bet kuriam pareigūnui, kuris 
pargabena ją namo ir taip išsuka nuo daboklės, o jos pavardei 
padeda išvengti laikraščių skilčių. 

— Suprantu, - pasakė detektyvas. 

— Taigi šiandien, - tęsė Grigsas, - teisėjas kai kuriems savo 
draugams policijoje vėl pateikė specialų pageidavimą. Atrodo, 
kad Džeinė - toks jo dukters vardas - praėjusią naktį negrįžo 
į namus. Visų savo draugų teisėjas prašė jos paieškoti, o jei 
ji bus surasta, jis bus labai dėkingas ją namo pargabenusiam 
pareigūnui. 

Dinas nebuvo akis į akį susitikęs su teisėju, tačiau apie jį 
girdėjo. Jo pirmoji užduotis pradėjus dirbti Ostino policijos 
departamente buvo pamėginti įkalbėti vieną kalinį, kad šis 
padėtų policijai sulaikyti laisvėje tebesislapstantį ir daug už 
jį pavojingesnį nusikaltimo bendrininką. 

Kalinys atsisakė bendradarbiauti su pareigūnais. 

— Aš nė velnio jiems nesakysiu, žmogau, - pareiškė jis. 

Tas „jiems“ nuskambėjo kaip priešprieša „tau“ - Dinas 
buvo užėmęs kalinio šalininko poziciją, tapęs jį užjaučiančiu 
draugu ir patikėtiniu. Kitaip tariant, „geru mentu. 

— Teismo procesas buvo nesąžiningas! Juodai nesąžinin- 
gas! - garsiai šūkaliojo kalinys. - Ar tu girdi, ką aš tau sakau, 


Sveika, tamsa + 87 


žmogau? Tas teisėjas paveikė prisiekusiuosius. Pasipūtęs 
močkrušys. 

Jo požiūris į bylos teisėją visiškai nesiskyrė nuo daugelio 
kitų nuteistų kriminalinių nusikaltėlių. Jie retai suranda ki- 
tokį žodį žmogui su mantija apibūdinti, tuo labiau kad šis 
plaktuko stuktelėjimu į gongą galutinai nulemia jų ilgą ir ny- 
kią ateitį kalėjime. 

Vis dėlto Dinui pavyko iš kalinio išgauti informacijos, kuri 
padėjo sulaikyti jo bendrą, tačiau nuteistasis taip ir nepakei- 
tė savo nuomonės apie teisėją Kempą, ir Dinui dabar ding- 
telėjo į galvą, kad, remiantis tuo, ką jiems ką tik papasakojo 
Grigsas, tokia jo nuomonė gali būti ir pagrįsta. 

Kurtis pasakė: 

— Vien tik šioje apygardoje gali būti koks šimtas paauglių, 
kurie praėjusią naktį negrįžo namo ir kurių tėvai nežino, kur 
jie šiuo metu yra. Labai atsargiai vertinant. 

Dinas prisiminė paauglį sūnų, ne kartą savo sugrįži- 
mais namo gerokai po vidurnakčio privertusį motiną pulti į 
paniką. 

— Sutinku. Per anksti daryti išvadas dėl vienos pradingu- 
sios merginos, ypač jei teisėjo duktė pratusi naktimis negrįž- 
ti namo. 

— Teisėjas Kempas sprogtų iš pykčio, jei jo „ypatingas pra- 
šymas“ iškiltų į viešumą, - pažymėjo Kurtis, aiškiai parody- 
damas nepritarimą tokiam elgesiui. - Vis dėlto dėkui, kad 
mums tai pranešėte, Grigsai. Sėkmės tolesniuose tyrimuose 
ir veikloje. Kodėl šiandien taip anksti pasirodėte darbe? 

— Dirbu viršvalandžius, pone. Beje, tikėjausi, kad galėsiu... 
Na... Kuo nors būti naudingas Peris Gibson. Praėjusią naktį ji 
buvo labai sukrėsta. 

— Manau, kad ji įvertins jūsų uolumą. 

Šis Kurčio teiginys buvo daugiaprasmis. Akivaizdu, kad jis 
pastebėjo tą patį, ką ir Dinas - vaikinas iki ausų įsimylėjęs 
Peris. 

— Prieš susiedami panelės Džeinės Kemp dingimą su po- 
nios Gibson pašnekovo skambučiu, suteikime jai dar keletą 
valandų, per kurias galėtų surimtėti ir surasti kelią namo, - 
pasakė Kurtis. 

— Taip, pone, - jaunojo policininko manieros buvo tokios 
kariškos, kad Dinas bemaž tikėjosi išvysti jį atiduodant pa- 
garbą. 

— Gerų jums priešpiečių, pone. Eime, daktare Melojau. 

Kurtis jau buvo benueinąs šaligatviu, tačiau Dinas jį sulai- 
kė, jausdamas, kad Grigsas dar turi ką pasakyti. Jei tai susiję 
su Peris, jis nori apie tai žinoti. 

— Atleiskite, Grigsai? Jei kas nors jums neduoda ramybės, 
mes norėtume tai išgirsti. 

Buvo akivaizdu, kad naujokas nenori užminti ant nuospau- 
dos aukšto rango ir dar daktaro vardą turinčiam detektyvui. 
Vis dėlto kai Dinas paragino jį išsakyti, kas guli ant širdies, jo 
psichologinė įtampa regimai atslūgo. 

— Tikra tiesa, kad ta mergina ieškote ieško bėdos, pone, - 
jo balsas pritilo iki konfidencialaus šnabždesio. - Vienas iš 
mūsų slaptųjų agentų, sekančių narkotikų prekybą moky- 
kloje... Taigi jis tvirtina, kad ji turi puikius fizinius duome- 
nis ir tai žino. Ji tikra gražuolė. Jo teigimu, kartais ji taip 
provokuojamai elgiasi jo akivaizdoje, kad jis vos nepamirš- 
ta, jog yra policininkas, - Grigso ausys išraudo. Ne tik ausys, 
bet netgi jo skalpo oda, prasišviečianti pro ežiuku nukirptus 
plaukus. 

Stengdamasis padėti jaunajam policininkui nusiraminti, 
Dinas pašmaikštavo: 

— Nekenčiu tokių situacijų. Tai viena iš priežasčių, kodėl aš 
niekuomet nedirbau slaptuoju agentu. 

Grigsas nusišypsojo, tarytum padaręs džiugų atradimą, 
kad ir Dinas turi žmogiškųjų silpnybių. 

— Na, taip... Aš norėjau pasakyti, kad Džeinė yra iš tų mer- 
ginų, galinčių įsivelti į labai painias istorijas. 

- Linkusių flirtuoti su pavojingais žmonėmis, rizikuojan- 
čių gauti iš jų daugiau nei norėjo? - paklausė Kurtis. 

— Kažkas panašaus, pone. Sprendžiant pagal tai, ką aš apie 
ją žinau, ji daro ką nori ir nesiskaito su niekuo. Netgi su savo 
artimaisiais. Labai reali kandidatė kada nors gauti rohipno- 
lio* porciją. Jei jos ir šito Valentino keliai susikirstų ir jis būtų 
nusiteikęs padaryti tai, ką pareiškė ketinąs, niekas ilgai apie 
tai neįtartų. O pabaiga galėtų būti liūdna. 

Kurtis pasiteiravo, ar kas nors jau mėgino ieškoti Džeinės 
Kemp ten, kur ji įpratusi šlaistytis. 

— Taip, pone. Teisėjas ir prašė, kad mes ten pasižvalgytu- 
me. Slapta, žinoma. Užduotį atlieka keli žvalgybos padalinio 
pareigūnai ir reguliariosios tarnybos patruliai. Bet dabar va- 
sara, tad sekso klubas dažniausiai įsikuria po atviru dangu- 
mi, o susirinkimo vietos kas kelios naktys keičiamos, taip 
slaptieji agentai ir tėvai atsiduria nuolatinėje... 

— Sekso klubas? - Dinas pažvelgė į Kurtį tikėdamasis pa- 
aiškinimo, bet detektyvas tik patraukė pečiais. Jie abu sužiu- 
ro į Grigsą. 

Akivaizdžiai įsitempęs jaunasis policininkas savo kūno 
svorį vėl perkėlė nuo vieno poliruoto bato ant kito. 

— Jūs nežinote apie sekso klubą? 


Namo Peris grįžo išsekusi. Tokiu metu ji paprastai keldavosi. 
Pusryčiaudavo dažniausiai tada, kai visi kiti pietaudavo. Ta- 
čiau šiandien ji buvo visiškai išsimušusi iš tvarkaraščio. Jei 
popiet nepavyks šiek tiek nusnūsti, šią naktį, besibaigiant 
laidai, ji jausis kaip tikras zombis. 

Tuo labiau kad po netikėto susitikimo su Dinu buvo maža 
vilties, kad jai pavyks užmigti. 

Ji susitepė sumuštinį su žemės riešutų sviestu, kurio ne- 
labai tenorėjo, ir atsisėdo virtuvėje prie stalo, ant kelių pasi- 


* Stiprus raminamasis preparatas, kurį neretai vartoja prievartautojai 


savo aukai apkvaišinti (vert. past.) 

tiesė servetėlę - tarsi rimtai valgytų. Bevalgydama žiūrinėjo 
savo korespondenciją. 

Išvydusi blyškiai mėlyną tradicinio dydžio voką su gerai 
pažįstamu ženklu kairiajame viršutiniame kampe, ji liovėsi 
kramčiusi, pakėlė pilną pieno stiklinę ir užgėrė sumuštinio 
kąsnį, tarytum rengdama save tam, ką perskaitys atplėšusi 
voką. 

Trijų pastraipų laiško autorius buvo Medouvju ligoninės 
direktorius. Mandagiai, bet griežtai, be jokių dviprasmybių 
jis reikalavo, kad ji atsiimtų asmeninius buvusio ligoninės 
paciento, nūnai mirusio pono Džeko Donerio daiktus. 

„Jūs neatsiliepėte į mano daugkartines telefonu siųstas 
žinutes, - skaitė ji, - todėl man belieka spėti, kad jų negavo- 
te. Šiuo laišku norėčiau jus informuoti, kad būsime priversti 
utilizuoti asmeninius pono Donerio daiktus, jei neatvyksite 
jų pasiimti.“ 

Paskutinė diena, iki kurios buvo nurodyta atsiimti minė- 
tus daiktus, buvo rytojus. Rytoj. Ir laiško siuntėjo ketinimai 
neabejotinai buvo rimti. Nurodyta data buvo pabraukta. 

Kol Džekas buvo Medouvju ligoninės pacientas, Peris var- 
du kreipdavosi į visus ligoninės darbuotojus, pradedant di- 
rektoriumi ir baigiant sargu. Tačiau šis laiškas labiau priminė 
įspėjimą visiškai nepažįstamam žmogui. Direktorius aiškiai 
buvo netekęs kantrybės - be abejo, todėl, kad ji sistemingai 
ignoravo jo telefoninius pranešimus. | 

Privačioje Medouvju slaugos ligoninėje ji nebuvo pasiro- 
džiusi nuo pat tos dienos, kai 203 palatoje mirė Džekas. Išti- 
sus šešis mėnesius ji nesurado vidinių jėgų nuvažiuoti ten ir 
parsigabenti jo asmeninius daiktus. Net septynerius metus ji 
kiekvieną dieną su labai retomis išimtimis lankė Džeką, bet 
išėjusi pro ligoninės duris po jo mirties nebegalėjo prisiversti 
vėl peržengti ligoninės slenksčio. 

Jos nenoras rodytis ligoninėje nebuvo savanaudiškas. Ji 
nenorėjo žeminti Džeko prisiminimais, kaip jis guli ligoninės 

lovoje, o jo rankos tokios suvytusios, nepaisant kvalifikuo- 
tų Medouvju fizioterapeutų pastangų. Jis gulėjo bejėgis kaip 
naujagimis, negalėjo pasakyti nė vieno žodžio, kažką neriš- 
liai burbuliuodavo, negalėjo pats pavalgyti, negalėjo daryti 
nieko, tik pasyviai užimti savo erdvę ir pasikliauti atsidavu- 
siais medikais, pasirengusiais pasirūpinti netgi asmeniškiau- 
siais jo poreikiais. 

Štai tokiomis sąlygomis jis ir gyveno - tiksliau, egzista- 
vo - paskutiniuosius septynerius savo gyvenimo metus. Jis 
nusipelnė daugiau, nei būti prisimenamas būtent toks. 

Ji padėjo sunertas rankas ant stalo ir nuleido ant jų gal- 
vą. Užmerkusi akis pamėgino prisiminti Džeką Donerį tokį, 
koks jis buvo, kai jiedu susitiko pirmą kartą. Stiprų, gražų, 
gyvybingą, savimi pasitikintį Džeką... 


— Taigi tu ta naujoji, kuri sukėlė tokią sensaciją. 

Jai už nugaros pasigirdo jo balsas. Kai ji atsigręžė į jį, pir- 
miausia jai dingtelėjo į galvą, kad jo labai įžūli šypsena. Jai 
skirtas kambarėlis žinių skyriaus salėje buvo toks mažas, kad 
jame vargiai galėjai apsisukti. Be to, jis buvo prikrautas dė- 
žių, kurias ji buvo bepradedanti pakuoti. Džekas apsimetė 
nepastebįs, kad užima didžiąją dalį ir taip jau mažos erdvės. 

— Taip, ta naujoji, - šaltai atsakė ji. 

- Visa kontora apie tave kalba. Neversk manęs kartoti, ką 
girdėjau, ir rizikuoti būti apkaltintam seksualiniu priekabia- 
vimu. 

— Aš ką tik priimta į naujienų komandą, jūs tai norėjote 
pasakyti. 

— Pačią geriausią naujienų komandą, - pataisė jis ją, dar 
minių filmukų? 

— Arjūs iš reklamos padalinio? 

— Ne, esu oficialaus vadovų komiteto galva. Sakykime, 
pats ir esu oficialus stoties vadovų komitetas. Mano pareiga 
pasveikinti visus naujus darbuotojus. 

— Dėkui. Jaučiuosi pasveikinta. Dabar, jei jūs... 

— Na, iš tiesų aš dirbu pardavimo skyriuje. Džekas Done- 
ris, - jis ištiesė jai ranką ir ji ją paspaudė. 

— Peris Gibson. 

— Geras vardas. Ar šis pultas tikrai tavo? 

— Tikrai mano. 

— Gal norėtum drauge su manim papietauti? 

Jo įžūlumas nebuvo užgaulus, greičiau linksmas, ir priver- 
tėją nusikvatoti. 

— Ne. Aš užsiėmusi, - ji pakėlė rankas ir, skėstelėdama jo- 
mis, parodė aplinkui stovinčias dėžes. - Kolvisa tai sutvarky- 
siu, ateis ir vakaras. Be to, mes ką tik susipažinome. 

— Ak, tiesa, - svarstydamas, kaip pasielgti, jis prikando 
apatinę lūpą, tikriausiai sąmoningai stengdamasis atrodyti 
žavus ir valiūkiškas. Staiga jo veidas nušvito. 

— Vakarienės? 

Tą vakarą ji nėjo su juo vakarieniauti. Nenuėjo ir dar tris 
kartus. Kelias savaites po jų pažinties ji dirbo kaip pamišusi, 
stengdamasi parengti reportažus visomis temomis, kokias 
tik skirdavo redaktorius. Ji stengėsi gauti kuo daugiau eterio 
laiko, žinodama, kad ilgesnis buvimas eteryje yra vienintelis 
būdas pasiekti, kad auditorija įsimintų ir pamėgtų jos vardą, 
balsą ir veidą. 

Ji taikėsi į vakarinių naujienų laidos pagrindinės vedėjos 
vietą. Spėjo, kad šiam tikslui pasiekti prireiks metų ar dvejų. 
Ji dar turėjo daug ko išmokti ir daug ką įrodyti kolegoms, bet 
nematė jokios priežasties kelti sau mažesnius tikslus. Tad ji 
buvo pernelyg įsitraukusi į kovą dėl pozicijų Hiustono televi- 
zijoje, kad leistų sau priiminėti kvietimus vakarienei. 

Be to, Džekas Doneris per daug pasitikėjo savimi ir buvo 
žavesiui. Jis buvo stuomeningas kaip „misteris Amerika“. 
Jis buvo žavus, jo humoras - užkrečiantis. Juo žavėjosi vi- 
sos televizijos stoties pastate dirbančios moterys, pradedant 

koledžo stažuotojomis ir baigiant močiutėmis buhalterijos 
skyriaus darbuotojomis. Keista, vyrai jį taip pat mėgo. Jau 
keletą metų iš eilės pardavimo padalinio veiklos rezultatai 
buvo puikūs, ir sklandė vieša paslaptis, kad jis yra kandidatas 
užimti aukštą vietą vadovybėje. 

— Taikausi į aukščiausią postą, - kartą jai prisipažino jis. — 
Noriu tapti generaliniu direktoriumi, o paskui - kas žino? 
Galbūt vieną dieną įsigysiu savo nuosavą televizijos stotį. 

Jis buvo be galo ambicingas ir charizmatiškas, visada pa- 
siekdavo tai, ką užsibrėžęs, o vienas iš pirmaeilių jo tikslų ar- 
timiausiu metu buvo priversti ateiti ją į pasimatymą. Galiau- 
siai jo atkaklumas paėmė viršų, ir ji priėmė kvietimą. 

Per pirmąjį pasimatymą jis nusivedė ją į kinų restoraną. 
Maistas buvo baisus, o aptarnavimo kokybė - dar baisesnė, 
bet ji visą laiką kvatojo, klausydamasi čia pat kuriamų jo is- 
torijų apie kiekvieną niūrų restorano patarnautoją. Kuo dau- 
giau ryžių vyno jis gėrė, tuo juokingesnės darėsi jo istorijos. 

Perlaužęs savo „laimės sausainį , jis švilptelėjo. 

— Tai bent, tu tik paklausyk, - jis apsimetė, kad skaito 
sausainyje rasto popierėlio turinį. - „Sveikiname. Po ilgų pa- 
stangų suvilioti trokštamą damą šį vakarą jums nusišypsojo 
sėkmė. 

Peris perlaužė savąjį „laimės sausainį“ ir ištraukė lapelį. 

— O manajame parašyta: „Nepaisykite ką tik išgirstų 
žodžių. 

— Tai mes negulėsime kartu? 

Ji nusikvatojo išvydusi sielvartingą jo veido išraišką. 

— Ne, Džekai, negulėsime. 

— Tikrai? 

- Tikrai. 

Vis dėlto po keturių mėnesių ji atsidūrė jo lovoje. Po pusės 
metų visų televizijos stoties darbuotojų akyse jie buvo pora. 
Prieš Kalėdas Džekas pasiūlė jai tekėti už jo, o Naujųjų metų 
išvakarėse jo pasiūlymą ji priėmė. 


94 « Sandra Brown 


Vasario mėnesį netikėtai prisnigo. Hiustonas, kur sniegas 
tokia pat retenybė kaip Heilio-Bopo kometos pasirodymas, 
sustingo ištiktas šoko, o tai reiškė, kad naujienų agentūrų 
komandoms darbo bus iki kaklo; jos karštligiškai skubėjo pa- 
rengti begalę su šia orų anomalija susijusių reportažų, prade- 
dant užsidariusiomis mokyklomis ir perpildytomis benamių 
prieglaudomis ir baigiant daugybe eismo įvykių apledėju- 
siuose keliuose. Peris dirbo šešiolika valandų paeiliui, skelb- 
dama naujienas apie orą ir ne apie orą, važinėdama po įvykių 
vietas palaikiu agentūros furgonu, gerdama vasarošiltę kavą 
ir iš paskutiniųjų stengdamasi visur suspėti. 

Kai galiausiai ji sugrįžo namo, Džeką rado virtuvėje, be- 
maišantį naminės sriubos puodą. 

- Jei aš iki šiol būčiau nemylėjusi tavęs, - pasakė ji, pa- 
kėlusi puodo dangtį ir giliai uosdama, - tai dabar tikrai 
pamilčiau. 

— Aš virčiau tau valgyti kiekvieną vakarą, jei tu persikel- 
tum gyventi pas mane. 

— Ne. 

— Kodėl ne? 

— Mes apie tai jau kalbėjomės mažiausiai tūkstantį kartų, 
Džekai, - vangiai atsakė ji, traukdama nuo kojų permirku- 
sius batus. 

Jis atsiklaupė ant kelių ir ėmė masažuoti jos sustingusius 
kojų pirštus. 

— Aptarkime tai dar kartą. Aš vis užmirštu tavo nevyku- 
sius pasiteisinimus. Kaip žinai, mano pimpalas ilgesnis nei 
mano atmintis. Argi tai tavęs nedžiugina? 

Ji ištraukė kojas iš jo šiltų delnų. Kojų masažas buvo per- 
nelyg malonus, kad būtų galima jam atsiduoti šio begalinio 
jųdviejų disputo metu. 

— Kol mudu dar nesame susituokę, aš nusiteikusi likti ne- 
priklausoma, - matydama, kad jis vėl ketina pradėti diskusi- 
ją šia tema, ji pridūrė: - O jei tu ir toliau man neduosi dėl to 
ramybės, aš atidėsiu vestuves dar šešiems mėnesiams. 

— Jūs esate negailestinga moteris, Peris Gibson, būsimoji 
Doner. 

Jiedu suvalgė sriubą ir užbaigė butelį vyno, kurį Džekas 
buvo atsikimšęs prieš jai sugrįžtant. Jis netgi nepasisiūlė pa- 
silikti pas ją nakčiai, ir ji buvo dėkinga jam už supratimą. 

Stovėdama tarpduryje ir linkėdama jam labos nakties, ji 
pastebėjo, kad pusantro colio storio sniegas, paralyžiavęs 
miestą, jau buvo bepradedąs tirpti. Kad visa sensacingų šios 
dienos meteorologinių naujienų banga taptų istorija, termo- 
metro stulpeliui užteko pasislinkti per porą padalų aukštyn. 

— Ačiū Dievui, rytoj sekmadienis, - atsiduso ji atsirėmusi į 
durų staktą. - Miegosiu visą dieną. 

— Tik nepamiršk atsibusti iki vakaro. 

— O kas bus rytoj vakare? 

— Tu susipažinsi su mano geriausiu draugu. 

Neseniai jis buvo užsiminęs, kad jo geriausias koledžo lai- 
kų draugas, kažkurioje srityje įgijęs aukštą mokslinį laipsnį 
kažkurios valstijos universitete, kurio ji dabar negalėjo prisi- 
minti, grįžta dirbti į Hiustoną. Ji prisiminė tik tiek, kad Dže- 
kas labai džiaugėsi seno draugo sugrįžimu ir negalėjo sulauk- 
ti progos juos supažindinti. 

— Koks jo pirmasis įspūdis apie Hiustoną? - paklausė ji, 
plačiai nusižiovaudama. 

— Jis sako, kad dar anksti tvirtinti, bet mano, kad čia jam 
patiks. Kol tu dieną miegosi, mudu ketiname sporto salėje 
pažaisti krepšinį. Tavęs pasiimti žadame atvykti vakare apie 
septintą. 

— Aš būsiu pasirengusi, - ji buvo beuždaranti duris, bet 
staiga prisiminusi šūktelėjo: - Atleisk, Džekai, primink man, 
koks jo vardas? 

— Dinas. Dinas Melojus. 


Peris pakėlė galvą, negalėdama atsitokėti. 
Ji sėdėjo savo buto virtuvėje, bet prireikė kelių akimirkų, 
kad susigaudytų, kodėl čia sėdi. Apmąstymai buvo užleidę 

vietą miegui. Ji buvo giliai įmigusi prie valgomojo stalo. Pro 
langus krintančios saulės šviesos kampas buvo pasikeitęs. 
Jai dėl sutrikusios kraujo cirkuliacijos dilgsėjo rankose - jas 
nuspaudė galva. Rankų kratymas tik sustiprino nematomų 
adatėlių dūrius. Ji ištiesė užtirpusią ranką telefono link - tai 
jo skambutis taip staiga išplėšė ją iš miego. 

Ji atsiliepė senu diktorės papratimu: 

— Peris klauso. 


Aštuntas skyrius 


= aa paskutinį kartą lankėtės pas stomatologą, Emi? 

— Neprisimenu. Gal prieš keletą metų. 

Daktaras Bredas Armstrongas rūsčiai nužvelgė savo paci- 
entę. 

— Tai gerokai per ilgas laiko tarpas. 

— Aš bijau stomatologų. 

— Vadinasi, nesate buvusi pas gerą stomatologą, - jis mirk- 
telėjo jai. - Iki šiol. 

Ji sukikeno. 

— Jums pasisekė, kad suradau tik vieną skylutę. Ji nedide- 
lė, bet ją reikia užtaisyti. 

— Ar man skaudės? 

— Skaudės? Turiu jums pranešti, kad mano kabinete skaus- 
mas tėra žodis iš septynių raidžių, - jis paplekšnojo jai per 
petį. - Mano darbas - taisyti jūsų dantis. Jūsų darbas - gulė- 
ti atsipalaidavus, kol aš atliksiu savąjį. 

— Vaistai tikrai puikiai veikia. Mane jau pradeda imti 
miegas. 

— Ilgai neužtruksiu. 
merginai nedidelę raminamųjų vaistų dozę, kuri turėjo pa- 
šalinti tiek pacientės, tiek daktaro darbo metu susidariusią 
įtampą. Netrukus turėjo atvykti mergaitės motina ir parvežti 

ją namo. Dabar, merginai ramiai plūduriuojant snaudulio mi- 
gloje, jis galėjo neskubėdamas rengti plombą. 

Pagal kortelės duomenis, merginai buvo penkiolika, bet ji 
atrodė pakankamai subrendusi. Puikios kojos. Trumpas sijo- 
nėlis ne kažin kiek tepridengė lygias, įdegusias šlaunis, jau 
nekalbant apie raumeningas blauzdas. 

Jis mėgo vasarą. Vasara atidengdavo daug kūno. Jis jau 
dabar liūdėjo dėl beprasidedančio rudens ir besiartinančios 
žiemos, kai moterys basutes pakeis į batelius, o nuogas kojas 
paslėps po tampriomis nepermatomos medžiagos kelnėmis. 
Sijonai jau dabar tapo ilgesni, o moterų pečiai, per vasarą te- 
perjuosti paplūdimio kostiumėlių virvelėmis, nūnai pasislė- 
pė po megztiniais. Vienintelis megztinio privalumas yra tas, 
kad kartais jis būna prigludęs ir tuomet ypač jaudina mėgini- 
mas įsivaizduoti, kas po juo slepiasi. 

Pacientė giliai atsiduso ir popierinė prijuostė nuslydo į vie- 
ną krūtinės pusę. Jam kilo pagunda ją pakelti ir dirstelėti į 
jos krūtis. Jei ji imtų protestuoti, jis visuomet galėtų pasitei- 
sinti, kad tenorėjo pataisyti prijuostę, nieko daugiau. 

Tačiau jis susivaldė. Bet kurią akimirką gali užeiti slaugė, 
kuri, skirtingai nei jo pacientė, nėra apsvaigusi nuo rami- 
namųjų. 

Jis vėl ėmė tyrinėti jaunosios pacientės kojas. Merginai 
atsipalaidavus jos šiek tiek prasižergė ir tarp kelių atsirado 
keliolikos centimetrų tarpas. Tamprus jos sijonėlio audinys 
labiau priminė antrą odos sluoksnį, tarp jos šlaunų sudarantį 
V formos įdubimą. Ar ji mūvi kelnaites? Mintis, kad ji gali 
būti be kelnaičių, dar labiau kaitino jo vaizduotę. 

Jam nedavė ramybės mintis, ar ji nekalta. Reta kuri ke- 
turiolikos sulaukusi mergina yra nekalta. Taigi, statistikos 
duomenimis egzistuoja didelė tikimybė, jog ji jau yra lytiškai 
santykiavusi su vyriškiu. Ir žino, ko galima tikėtis iš susijau- 
dinusio vyro. Ir nebūtų labai šokiruota, jei... 

— Daktare Armstrongai? - pasigirdo asistentės balsas, nu- 
traukdamas jo svajas. - Ar pacientė paruošta vietiniam nu- 
skausminimui? 

Jis niekada netoleravo, kad prie pacientų jo kabinete būtų 
vartojamas žodis „injekcija“. 

Jis atsistojo nuo žemos taburetės, ant kurios sėdėjo, ap- 
simesdamas, kad studijuoja pacientės dantų rentgeno nuo- 
traukas. 

— Taip. Pirmyn. Dešimčiai minučių. 

— Tuoj viską paruošiu. 

Jis nusimovė gumines pirštines ir nuėjo į savo kabinetą, 
uždarydamas paskui save duris. Jį mušė karštis, o širdis dau- 
žėsi. Jei ne chalatas, asistentė būtų pastebėjusi erekciją. Jei 
ji nebūtų pasirodžiusi laiku, jis galėjo padaryti baisią klaidą. 
Tačiau antrą kartą jis negali sau leisti šitaip suklupti. 

Tiesą pasakius, tą ankstesnįjį kartą kaltas buvo ne jis. 

Ta mergina jo kėdėje buvo atsidūrusi tris kartus per du 
mėnesius ir sulig kiekvienu savo apsilankymu rodė jam vis 
didesnį draugiškumą. Ką ten draugiškumą - ji su juo atvirai 
flirtavo. Ji puikiai žinojo, ką daro. Kaip provokuojamai ji jam 
šypsojosi, atsišliejusi jo stomatologiniame krėsle - argi tai 
nebuvo kvietimas glamonėms? 

Ir kai jis padarė tai, ką ji jam siūlė padaryti, ji puolė į tokią 
isteriją, kad visi jo darbuotojai ir dauguma pacientų iš lau- 
kiamojo subėgo į kabinetą ir išvydo jo pacientę, klykiančią ir 
kaltinančią jį seksualiniu priekabiavimu. 

Jei ji būtų buvusi dvidešimt penkerių metų, kaip iš pažiū- 
ros atrodė, o ne nepilnametė, kokia buvo iš tikrųjų, į šiuos 
kaltinimus niekas nebūtų rimtai žiūrėjęs. Tačiau dabar jos 
žodžiais buvo vienareikšmiškai patikėta, o iš jo pareikalauta 
palikti stomatologo darbą. Kitą rytą, kai jis atvyko į kliniką, 
darbuotojai pasitiko jį prie durų su atsistatydinimo pareiški- 
mais, kuriuose, be kita ko, buvo reikalaujama jiems išmokėti 
trijų mėnesių atlyginimo dydžio kompensacijas. 

Sumauti veidmainiai. 

Bet nemalonumai tuo nesibaigė. Merginos tėvai, įsiutę, 
kad normalus, heteroseksualus vyras atsakė į akivaizdžius 
jų ugningosios dukrelės kvietimo signalus, apkaltino jį vai- 
ko tvirkinimu. Tarytum ji iš tiesų būtų vaikas. Tarytum pati 
nebūtų šito prašiusi. Tarytum jai nebūtų buvę malonu jausti, 
kaip jo ranka slysta jai tarp šlaunų. 

Jis buvo atvilktas į teismą kaip žmogžudys ir, patartas 
savo nevykėlio advokato, turėjo atsiprašinėti tos mažos iš- 
tvirkusios kalės. Jis sutiko su žeminančiais kaltinimais, kad 
mainais už geranoriškumą gautų „lengvą bausmę - privalo- 
mus psichoterapijos ir testavimo kursus. 

Vis dėlto teisėjo sprendimas buvo daug švelnesnis nei 
žmonos Toni. 

— Tai paskutinis kartas, Bredai, - perspėjo ji. 

Argi nebuvo priežasties džiaugtis ir švęsti jam sėkmingai 
išsisukus nuo kalėjimo? O, ne. Žmona turėjo kitų planų, jos 
tikslas buvo visiškas jo „žalingo įpročio“ išgyvendinimas. 

— Aš nepakelsiu dar vieno išmėginimo, - pareiškė ji. Paskui 
ištisas valandas tarkavo jo „destruktyvią elgseną. 

Na, dar buvo keletas kitų incidentų, kaip antai pirmojo- 
je darbovietėje. Jis parodė asistentei keletą nuotraukų. Tai 
buvo pokštas, dėl Dievo meilės! Iš kur jis galėjo žinoti, kad 
ji yra uoli Biblijos žiurkė, kuri tikriausiai galvoja, kad kūdi- 
kiai gimsta su figos lapeliais, pritaisytais jiems prie bambos. 
Toji asistentė paskleidė apie jį tokių šlykščių paskalų, kad jam 
savo noru teko palikti darbą. Bet Toni tada neprarado pasiti- 
kėjimo juo. 

O dabar savo tiradą ji užbaigė šitaip: 

— Leisk man pasakyti labai aiškiai, Bredai. Aš nepakęsiu dar 
vieno išbandymo. Aš neleisiu dėl to kentėti mūsų vaikams. 
Aš myliu tave, - pro ašaras pareiškė ji. - Ir nenoriu su tavimi 


skirtis. Nenoriu išdraskyti mūsų namų ir šeimos. Bet palik- 

siu tave, jei tu nesiimsi spręsti savo problemos ir nesuvaldysi 
šio savo žalingo įpročio. 

Žalingo įpročio. Ką jam daryti, jei jis turi stiprų seksualinį 
potraukį? Argi tai žalingas įprotis? Ji kalba apie jį kaip apie 
tikrų tikriausią iškrypėlį. 

Tačiaujis tikrai nėra visiškas kvailys. Jis žino, kaip prisitai- 
kyti prie pasaulio, kuriame gyvena. Jei visuomenė tampa vis 
labiau puritoniška, jis turi prisitaikyti prie visuotinai priim- 
tinų taisyklių. Jis turi vaikščioti tiesiu ir siauru takeliu, nu- 
rodytu Bažnyčios ir valstybės, kurios, atrodo, šiuo klausimu 
yra sudariusios sąjungą. Vienas žingsnis į šalį nuo šio kvailo 
taip vadinamojo padorumo, ir tu ne tik tampi nusidėjėlis, bet 
ir atsiduri už įstatymo ribų. 

Net ir nekalčiausias flirtas su dar viena paciente jam gali 
kainuoti karjerą. Jam prireikė aštuonių mėnesių, kad susi- 
rastų naują darbą Ostine, taigi prabėgo nemažai laiko, kai 
buvo išmokėtos išeitinės kompensacijos jo buvusiems dar- 
buotojams, kurios gerokai paplonino jo piniginę. 

Ši klinika anaiptol nebuvo tokia klestinti kaip ankstesnio- 
ji. Dabartiniai asistentai nebuvo nei labai patyrę, nei labai 
žinomi. Bet pajamų iš darbo užteko jo finansiniams įsiparei- 
gojimams padengti. Šeimai taip pat patiko Ostine, čia niekas 
nežinojo tikrosios jų atsikraustymo priežasties. 

Ištisas savaites po to košmariško teismo proceso Toni 
krūptelėdavo kiekvieną kartą, kai tik jis pamėgindavo ją pa- 
liesti. Jie ir toliau miegojo vienoje lovoje, nors jis buvo įsitiki- 
nęs, kad tai nebuvo nuoširdus elgesys, o tik apsimetinėjimas 
vengiant traumuoti vaikus. 

Galiausiai ji leidosi apkabinama ir bučiuojama, o kai jo gru- 
pės terapijos vadovas suteikė jam „aukso žvaigždės“ ženklelį 
už pažangą „sveikėjimo“ kelyje, ji pagaliau nutraukė „sekso 
moratoriumą . Ji atrodė visiškai patenkinta teigiamais poky- 
čiais... Kol prieš keletą dienų jis nerūpestingai leido sau kiau- 
rą naktį negrįžti į namus. 

Jis sukūrė įtikimą istoriją ir ji juo patikėjo. Tikriausiai ne- 
trukus būtų viską užmiršusi, jei jis nebūtų taip vėlai sugrįžęs 
praėjusią naktį. Istorija apie seminarą mokesčių klausimais 
jos neįtikino. Jis iš tikrųjų buvo tame seminare ir užsiregis- 
travo kaip dalyvis, tad jo buvimo faktą nesunku įrodyti. Vis 
dėlto jis neketino tenai ilgai pasilikti ir išėjo jau po pirmos 
nuobodžios valandos. 

Šį rytą jam teko atsiimti kaip reikiant. Toni nuvarė vaikus 
nuo pusryčių stalo ir pasiuntė juos į antrą aukštą, kiekvie- 
nam nurodydama atlikti įvairius namų ruošos darbus. Tada 
be jokios įžangos paklausė: 

— Kur tu buvai praėjusią naktį, Bredai? 

Jokios įžangos, išsyk piktas, netikėtas puolimas, kuris be- 
mat paskatino jį atstatyti dyglius. 

— Tu žinai, kur aš buvau. 

— Aš nemiegojau iki antros valandos nakties, o tavęs vis 
nebuvo. Jokie seminarai mokesčių klausimais nesitęsia taip 
ilgai. 

- Jis ir nesitęsė taip ilgai. Seminaras pasibaigė apie vie- 
nuoliktą valandą. Aš ten susitikau keletą įdomių vaikinų. 
Drauge nuėjome išgerti alaus. Pasijutome alkani. Užsisakėme 
pavalgyti. 

— Kokių vaikinų? 

— Nežinau. Vaikinų, ir tiek. Mes susipažinome seminare. 
Džo, man atrodo, toks jo vardas, dirba „Motorolos“ vadovy- 
bėje. Vaikinas vardu Grantas ar Gregas, ar kažkokiu panašiu 
vardu, turi tris automobilių dažymo ir remonto dirbtuves. 
Dar vienas... 

— Tu meluoji, - sušuko ji. 

— Ką gi, ačiū už tai, kad patikėjai... 

— Tu nenusipelnai pasitikėjimo, Bredai. Praėjusią naktį aš 
mėginau įeiti į tavo kabinetą. Durys buvo užrakintos. 

Jis atsistojo, piktai patraukdamas kėdę nuo stalo, ir ši 
triukšmingai čiūžtelėjo grindimis. 

— Baisus daiktas. Durys buvo užrakintos, pamanyk. Aš jų 
nerakinau. Tikriausiai jas užrakino kuris nors iš vaikų. O ko- 
dėl tu bandei ten įeiti? Kad surastum kokių nors įkalčių prieš 
mane? Kad viską iššniukštinėtum? Tu mane šnipinėji? 

— Taip. 

— Na, bent jau tai pripažįsti, - jis giliai atsiduso, tarytum 
siekdamas išlošti kuo daugiau laiko, kad galėtų susivaldy- 
ti. - Toni, kas tau darosi pastaruoju metu? Kiekvieną kartą, 
kai tik aš išeinu iš namų ir sugrįžtu, tu surengi man tikrą tar- 
dymo seansą. 

— Todėl, kad dabar tu išeini iš namų dažniau ir būni išvy- 
kęs ilgiau, ir negali ar nenori man pasakyti, kur tu buvai ir ką 
veikei. 

— Pasakyti, kur buvau ir ką veikiau? Ar aš nesu suaugęs 
žmogus? Ar aš neturiu teisės išeiti ir sugrįžti kada noriu? Ar 
privalau kiekvieną kartą prašyti tavo leidimo, jei nusprendžiu 
užsukti su draugais išgerti alaus? Jei man kyla noras nusišla- 
pinti, ar taip pat reikia skambinti tau ir prašyti leidimo? 

— Šį kartą tavo taktika nepadės, Bredai, - velniškai ramiai 
pasakė ji. - Aš nesirengiu leisti, kad viską apverstum aukštyn 
kojomis ir priverstum mane gailėtis dėl to, kad paklausiau, 
kodėl šią naktį taip ilgai negrįžai į namus. Eik į darbą. Pa- 
vėluosi, - tai buvo paskutiniai jos žodžiai. Ji išdidžiai išėjo 
iš virtuvės, ištiesusi nugarą taip, tarytum jai į užpakalį būtų 
sukištas šluotos kotas. 

Jis leido jai išeiti, nes gerai ją pažinojo. Jei ji pasiekė šią 
teisuoliško pasipiktinimo fazę, jis gali valandų valandas ke- 
liaklupsčiaudamas šliaužioti prieš ją - vis tiek niekas, ką jis 
kalbėtų ar darytų, nepajėgs jos įtikinti. Dabar ji kelias dienas 
bus demonstratyviai šalta ir išdidi. Galiausiai suminkštės, 
bet kol kas... 

Viešpatie! Nieko keista, kad jis šią naktį nesiveržė grįžti į 
namus? Kam malonu glaustytis apie ledokšnį? Jeigu jis šią 
naktį ir nusidėjo, kaltinti reikia Toni, ne jį. 

Ačiū Dievui, jis surado naują savo „žalingo įpročio“ realiza- 
vimo būdą. Dabar jis gali mėgautis visomis sekso formomis. 
Galvodamas apie jam atsivėrusias galimybes, jis nusišypsojo. 

Pakišes ranką po chalatu, jis paglostė save. Jam patikdavo 
jausti dalinę erekciją, tad visą dieną jis slapčiomis dirsčioda- 
vo į nuotraukas, kurias laikė užrakinęs savo stalčiuje, o kai 
jautėsi tikras, jog niekas neužeis, lankė savo mėgstamas in- 
terneto svetaines. Taip trokštamam efektui pasiekti jam pa- 
kakdavo tik minutės ar dviejų. Nemažai žmonių, norėdami 
pakelti tonusą, geria kavą. Jis aptiko kai ką labiau stimuliuo- 
jančio už kofeiną. 

Vakaro sulaukti bus nelengva, bet jau ir pats laukimas tei- 
kė malonumo. 

Pasiskubinkite, vakaro sutemos. 


Dovintas skyrius 


H: Peris įėjo į kabinetą, kur buvo laukiama, Dinas ir kiti du 
vyrai atsistojo. Jie jos laukė mažame Centrinio tyrimų biuro 
pokalbių kambaryje, kur paprastai vykdavo liudytojų ar įta- 
riamųjų apklausos. Patalpa buvo ankšta, užtat konfidencia- 
lumas garantuotas. 

Kurtis iš po stalo ištraukė Peris skirtą kėdę. Ji galvos link- 
telėjimu padėkojo ir atsisėdo. Ji tebebuvo su tamsiais aki- 
niais. Dinas vargiai galėjo įžvelgti už tamsiai pilkų stiklų be- 
sislepiančias jos akis. Jam nedavė ramybės klausimas, kodėl 
ji niekuomet jų nenusiima. 

— Tikiuosi, jums nesukėlė daug keblumų tai, kad vėl teko 
sugrįžti į miesto centrą, - pasakė Kurtis. 

— Pasistengiau atvykti kaip galėdama greičiau. 

Visi lyg susitarę pakėlė galvas ir pažvelgė į sieninį laik- 
rodį. Buvo dvi valandos popiet. Niekam nereikėjo primin- 
ti, kad jau prabėgo dvylika Valentino nustatyto termino 
valandų. 

Detektyvas rankos mostu parodė trečiąjį kambaryje esantį 
vyriškį. 

— Džonas Rondo. Džonai, čia Peris Gibson. 

Ji pasilenkė į priekį ir ištiesė ranką skersai stalo. 

— Malonu jus matyti, pone Rondo. 

Spausdamas jai ranką, jis pasakė: 

— Man taip pat malonu jus matyti, ponia Gibson. Aš esu 
didelis jūsų laidos gerbėjas. 

— Man malonu tai girdėti. 

- Aš jūsų klausausi nuolat. Man didelė garbė susitikti su 
jumis. 

Dinas atidžiai nužvelgė pareigūną, su kuriuo susitiko li- 
kus vos kelioms minutėms iki Peris atvykimo. Rondo buvo 
jaunas, tvarkingai apsirengęs ir dailus vyriškis. Pažvelgęs į 
jo bicepsus, galėjai pagalvoti, kad jis sunkumų kilnotojas. Jo 
veidas, žvelgiant į Peris, švytėjo lyg Kalėdų eglutė. Buvo aki- 
vaizdu, kad, kaip ir naujokui Grigsui, Rondo ji taip pat išsyk 
apsuko galvą. 

Dinas įtarė, kad Peris apkvaitino ir seržantą Kurtį. Jiedu 
su seržantu pietavo „Stabo“ bare. Ši žinoma Ostino pasilinks- 
minimų vieta, garsėjanti ant žarijų kepama mėsa, alumi ir 
tikro garso muzika, buvo vos už kelių kvartalų nuo policijos 
būstinės. Jiedu žingsniavo tenai pėsčiomis. 

Dienos metu ant orkestro pakylos po ąžuolais vidiniame 
restorano kieme buvo tuščia, bet daugybė išalkusių valstijos 
sostinės valdžios ir valdiškų įstaigų pareigūnų laukė eilėje, 
kad galėtų užsisakyti porciją ant žarijų keptos mėsos, ap- 
šlakstytos aštriu padažu. | 

Nusprendę nelaukti, kol atsilaisvins vieta prie stalelio, jis 
ir Kurtis užsisakė sumuštinių su jautienos žlėgtainiu ir iš- 
sinešė juos į medinį prieangį, kur, stoviniuodami šešėlyje, 
ir valgė. 

Dinas nujautė, kad Kurtis paklaus jį apie Peris, bet manė, 
jog detektyvo klausimai bus subtilūs ir netiesioginiai. Kurtis 
iš pradžių kibo dantimis į sumuštinį, o paskui tiesiai šviesiai 
paklausė: 

— Kas yra tarp jūsų ir Peris Gibson? Senos aistros atšvaitai? 

Galbūt Kurčio tiesmukumas ir padarė jį tokiu geru detek- 
tyvu. Savo klausimais jis užklupdavo įtariamuosius nepasi- 

ruošusius. Stengdamasis atrodyti nerūpestingas, prieš atsa- 
kydamas Dinas atsikando sumuštinio. 

— Na, labiau vanduo nei liepsna. Kas buvo, pražuvo. 

— Daug to vandens, įtariu. 

Dinas nesiliovė kramtes. 

— Jūs nenorite apie tai kalbėti? - pasiteiravo detektyvas. 

Dinas nusišluostė burną popierine nosinaite. 

— Aš nenoriu apie tai kalbėti. 

Kurtis linktelėjo galvą, tarytum dėkodamas už atvirumą. 

— Jūs vedęs? 

— Ne. Ojūs? 

- Išsiskyręs. Jau ketverius metus. 

— Ar turite vaikų? 

— Berniuką ir mergaitę. Abu gyvena su motina. 

- Ar jūsų buvusi žmona ištekėjo dar kartą? 

Kurtis gurkštelėjo šaltos arbatos. 

— Aš nenoriu apie tai kalbėti. 

Pokalbis pakrypo apie bylą, kuri, galima sakyti, dar nebuvo 
byla, bet kuri, kaip jiedu abu baiminosi, netrukus gali įgyti šį 
statusą. Dabar Dinas jau žinojo, kad Kurtis yra vienišas ir kad 
jis tikrai nepraleis progos vienaip ar kitaip pademonstruoti 
Peris savo paslaugumo ir galantiškumo. 

Peris sugebėdavo patraukti vyrų dėmesį. Kiek jis ją paži- 
nojo, niekada nematė koketuojančios ar besimaivančios. Ji 
neflirtuodavo ir nesistengdavo dirbtinai atkreipti į save dė- 
mesio, provokuojamai nesirengdavo. Vyrų dėmesį traukė ne 
tai, ką ji darė, o tai, kokia ji buvo. 

Vos tik pažvelgus į ją, kyla nenumaldomas noras ilgai ir 
atidžiai ją tyrinėti. Jos figūra nėra tokia geidulinga kaip Li- 
zos. Galima sakyti, jos figūra gana kampuota ir berniokiška, 
ji aukštesnio nei vidutinio ūgio. Jos šviesiai rusvi plaukai su 
keliomis pašviesintomis sruogomis visuomet atrodo šiek tiek 
susitaršę, kas, jo nuomone, jai neabejotinai prideda seksua- 

lumo. Bet vien to tikrai nepakanka tokiam vyrų susidomėji- 
mui sužadinti. 

Galbūt labiausiai vyrus traukia jos burna? Moterys, siekda- 
mos paversti savo burną geismo objektu, ryžtasi skausmin- 
goms kolageno injekcijoms. Peris tai paveldėjo genetiškai. 
O gal akys? Dievaži, jos tikrai pašėlusiai įspūdingos. Mėlynos 
ir didžiulės, jos, atrodo, kvieste kviečia tave nerti į jų gelmę 
plačiai pažeriant purslus, ragina patikrinti, ar pajėgsi išma- 
tuoti jų gylį. Tačiau dabar, kai tos akys paslėptos po tamsiais 
akiniais, apie jas maža ką galima pasakyti. 

Jaunasis Džonas Rondo, atrodo, buvo tiesiog užhipnoti- 
zuotas. 

— Ar jums pavyko išsiaiškinti ką nors daugiau? - paklau- 
sė ji. 

— Taip, bet mes nežinome, kiek reikšminga yra tai, ką suži- 
nojome, - klausimą ji adresavo Kurčiui, bet Dinas, savo atsa- 
kymu užbėgdamas Kurčiui už akių, privertė ją pažvelgti į jį, 
o šito ji uoliai vengė nuo tos akimirkos, kai įžengė į kamba- 
rį. - Mes čia susirinkome tam, kad aptartume šios informa- 
cijos aktualumą. 

— Rondo dirba mūsų departamento kompiuterinių nusi- 
kaltimų padalinyje, - įsiterpė Kurtis. 

— Nesuprantu, - nusistebėjo Peris.- Kokiu būdu tai, ko 
jūs iš manęs prašėte, gali sietis su kompiuteriniais nusikal- 
timais? 

— Mes dar kalbėsime apie tai, - atsakė detektyvas. - Su- 
prantu, kad iš pažiūros tie dalykai, atrodo, negali būti susiję, 
o galir iš tikrųjų taip yra. 

— Kita vertus, - pasakė Dinas, - ryšys gali būti labai glau- 
dus. Būtent tai mes ir stengiamės nustatyti. Ar čia tos ka- 
setės? - paklausė jis, parodydamas drobinį ryšulėlį, kurį ji at- 
sinešė su rankine. 

— Taip. Studijos garso įrašymo įranga pajėgi įrašyti tūks- 
tantį minučių medžiagos. 

— Vadinasi, kai jums kas nors paskambina, pokalbis auto- 
matiškai pradedamas įrašinėti? - paklausė Kurtis. - Taip jūs 
atrenkate skambučius, tinkamus siųsti į eterį, ir išvengiate 
įvairių nešvankybių transliavimo? 

Ji nusišypsojo. 

— Kaikurie mano klausytojai kartais bando kalbėti nešvan- 
kybes. Štai kodėl kiekvienas skambutis yra įrašomas. Paskui 
aš galiu rinktis - jį išsaugoti ir transliuoti į eterį ar ištrinti. 

— Kaip tu perkeli tuos įrašus į kasetę? - paklausė Dinas. 

— Tai nėra paprasta. Darydamas man paslaugą, vienas iš 
mūsų technikų surado būdą, kaip perkelti. Periodiškai jis 
permeta - tai jo terminas, ne mano - įrašus iš garso įrašymo 
įrangos kompiuterio į mano kasetes. 

— Kam jums to reikia? 

Ji droviai patraukė pečiais. 

— Galbūt tai nostalgija. Įdomesni pokalbiai taip pat gali 
būti naudingi, jei kada norėčiau sukompiliuoti demonstraci- 
nę kasetę. 

— Nesvarbu, dėl kokių priežasčių jūs kaupiate tuos pokal- 
bių įrašus, dabar aš patenkintas, kad jūs juos turite, - pasakė 
jai Kurtis. 

— Tikiuosi, jūs suprantate, kad kopijuojant prarandama da- 
lis kokybės, - pasakė ji. - Garsas šiose kasetėse nebėra toks 
švarus kaip originaliose. 

— Tai nesvarbu, - pasakė Dinas. - Kokybė gali būti svar- 
bi vėliau, jei reikėtų identifikuoti balso savininką. Bet šiuo 
metu mes tenorime sužinoti, ar Valentino minimas jūsų po- 
kalbis su mergina buvo tikras, ar išgalvotas. 

— Todėl mes ir paprašėme atnešti visų skambučių, kuriuos 
jūs gavote praėjusią savaitę, įrašus. Jei tikrai vyko toks pokal- 
bis irjeijo transliavimas per jūsų programą sudegino Valenti- 
no saugiklius, tuomet mums reikia išsiaiškinti, kokia moteris 
jums skambino, ir pamėginti ją surasti. 

— Jei dar ne per vėlu, - sumurmėjo ji. 

Sprendžiant pagal susirinkusiųjų veidų išraiškas, visų gal- 
vose sukosi ta pati mintis. 

— Ar jūs prisimenate skambutį, panašų į tą, apie kurį kal- 
bėjo Valentinas? - paklausė jos Kurtis. 

— Gal ir buvo toks skambutis. Aš vis mąsčiau apie tai nuo 
pat mūsų rytinio pašnekesio. Tikriausiai tai buvo prieš tris 
naktis. Važiuodama čionai, aš klausiausi to pokalbio savo au- 
tomobilyje. Pažymėjau kasetę ir atsukau pokalbio pradžią. 

Dinas surado pažymėtą kasetę drobiniame krepšelyje, įki- 
šo ją į grotuvą ir paspaudė mygtuką. 

— Peris klauso. 

— Sveika, Peris. 

— Kokios mintys jus lanko šią naktį, gerbiama pašnekove? 

— Na, suprantate, prieš keletą savaičių aš sutikau vaikiną. 
Ir mes velniškai prilipome vienas prie kito. Aš turiu galvoje, 
kad tarp mūsų buvo labai labai labai karšta. (Kikenimas.) Ga- 
lima sakyti, tikra egzotika. 

— Taigi tikriausiai su visomis muilo operos detalėmis. 

(Dar vienas skambinančiosios sukikenimas.) 

— Bet man patinka būti ir su kitais vaikinais. Tad dabar 
jis man visą laiką pavyduliauja. Na... Suprantate, jis savinasi 
mane. 

- Arjūs norite perkelti jūsų santykius į naują lygmenį? 

— Jūs klausiate, ar aš jį myliu? Velniai griebtų, ne. Visas 
reikalas sukasi tik apie malonumą. Ir viskas. 

— Tačiau jam tikriausiai viskas kitaip. 

— Tuomet tai jo problema. Aš paprasčiausiai nežinau, kaip 
man su juo pasielgti, štai kas. 

— Jeigu jūs jaučiate, kad jūsų santykiai jus varžo, manau, 
kad tokius santykius reikia nutraukti. Mano patarimas 

jums - nutraukite tuos santykius kuo greičiau ir kuo švel- 
niau. Būtų žiauru iš jūsų pusės laikyti jį pririštą prie savęs, 
kai jūsų širdis kažkur kitur. 

— Gerai, dėkui. 

— Tai ir viskas, - pasakė Peris. - Ji padėjo ragelį. 

Dinas išjungė grotuvą. Keletą sekundžių kambaryje tvy- 
rojo sunki tyla, paskui prakalbo visi iš karto. Kurtis parodė 
pirštu į Peris, suteikdamas žodį jai. 

— Aš tik noriu pasakyti, kad šis skambutis gali neturėti 
nieko bendra su Valentinu. Tai buvo gana kvailas pokalbis. 
Aš jį pasiunčiau į eterį tik todėl, kad mano pašnekovė buvo 
labai emocinga. Iš jos balso supratau, kad ji jauna. Didžioji 
dalis mano auditorijos - „kūdikių bumo“ karta. Man norisi 
ją praplėsti pritraukiant daugiau jaunimo, tad, kai man pa- 
skambina akivaizdžiai jaunesnis nei įprasta pašnekovas, aš 
paprastai būnu linkusi tą skambutį transliuoti. 

— Arjūs išsiaiškinote jos telefono numerį? 

— Patikrinau duomenų registrą. Telefono numerio laukely- 
je aptikau: „Numeris neteikiamas“. 

— Ar kiti klausytojai reagavo į jūsų pokalbį su ja? 

— Toliau kasetėje išgirsite keletą komentarų. Kai kurie 
klausytojai pateikė originalių pasiūlymų, kaip jai reikėtų nu- 
traukti santykius. Dar kitiems aš padėkojau už skambutį, bet 
netransliavau jų į eterį ir ištryniau pokalbį. Neprisimenu, kad 
ta tema šią savaitę būčiau kalbėjusis dar su kuo nors studijoje 
ar kitur. Tačiau kiekvieną naktį man tenka kalbėtis su dešim- 
timis pašnekovų. Ir mano atmintis nėra šimtaprocentinė. 

— Ar neprieštarautumėte, jei aš kuriam laikui pasilaikyčiau 
šias kasetes? - paklausė Kurtis. 

— Jos yra jūsų. Aš padariau dublikatus. 

— Ketinu paskirti žmogų, kuris perklausys jas visas - kiek 
valandų galėtų trukti visi įrašai? 

- Bijau, kad kelias valandas. Čia sutelkiau visus pastarųjų 
trijų savaičių įrašus. Penkiolika naktų eteryje. Tačiau, žino- 
ma, aš ištrinu daugiau skambučių nei įrašau. 

— Mano paskirtas žmogus perklausys visus įrašus, ir mes 
įsitikinsime, ar nebuvo kokio panašaus pokalbio, galėjusio 
iškristi jums iš atminties. 

— Ar Valentinas paskambino jums reaguodamas į šį skam- 
butį? 

— Turite galvoje tą pačią naktį? Ne. Jis visuomet prisistato 
vardu. Praėjusios nakties pokalbis buvo pirmas pokalbis su 
juo po gana ilgos tylos. Tuo esu visiškai tikra. 

Kurtis atsistojo. 

— Dėkui jums, Peris. Mes džiaugiamės jūsų pagalba. Ti- 
kiuosi, kad apsilankymas miesto centre nesukėlė jums per- 
nelyg didelių nepatogumų. 

— Man tai rūpi ne mažiau neijums. 

Jis akivaizdžiai norėjo išlydėti ją pro duris, bet ji nesisku- 
bino stotis. Kurtis padvejojęs paklausė: 

— Ar norite pasakyti dar ką nors? 

Dinas žinojo, kodėl Peris nenori išeiti. Nubudo jos naujie- 
nų gaudytojos instinktas. Ji nori išgirsti viską, kas įmanoma, 
ir neketina sustoti pusiaukelėje. 

— Spėju, kad jai rūpi išsiaiškinti šią situaciją, - pasakė jis. 

— Taip, rūpi, - pritarė ji, linktelėdama galva. 

— Manau, tai policijos reikalas, - tvirtai ištarė Kurtis. 

— Jums - taip. Bet man tai yra mano asmeninis reikalas, 
seržante. Ypač jei Valentinas pasirodytų esąs vienas iš mano 
pažįstamų. Aš jaučiu atsakomybę. 

— Tu neturi jaustis atsakinga, - pasakė Dinas aštriau nei 
ketino. Visi sužiuro į jį. - Jei jis kalba rimtai, vadinasi, yra psi- 
chopatas ir ieškos progos padaryti ką nors panašaus nepri- 
klausomai nuo to, ar kalbėjosi su tavimi radijo laidoje, ar ne. 

Kurtis sutiko su jo nuomone. 

- Jis teisus, Peris. Jei tas vaikinas taip įskaudintas santy- 
kių su moterimis, kaip atrodo iš jo pokalbio su jumis, anks- 
čiau ar vėliau jo saugikliai vis tiek būtų perdegę. 

Čia įsiterpė Rondo: 

- Jūs tik suteikėte jam ruporą, ponia Gibson. 

— Tu esi vienintelė grandis, jungianti mus su tuo žmogu- 
mi, - Dinas pažvelgė į Kurtį, kuris tebestovėjo šalia savo kė- 


Svoika, tamsa + 113 


dės. - Todėl aš manau, kad ji turi teisę lydėti mus tais pėdsa- 
kais, kuriais sekame. 

Kurtis gūžtelėjo pečiais, bet vis dėlto atsisėdo atgal į savo 
kėdę. Tuomet pažvelgė tiesiai Peris į akis ir su jam būdingu 
tiesmukumu pareiškė: 

— Galimas daiktas, mes nustatėme dingusią merginą. 

— Galimas daiktas? 

Dinas stebėjo, kaip ji klausosi Kurčio pasakojimo apie tai, 
ką jiems abiem apie teisėjo Berdo Kempo dukterį kalbėjo 
Grigsas. Jis jau žinojo šiuos faktus, tad dabar galėjo nuo jų 
atsiriboti ir sutelkti dėmesį į Peris, kuri siurbte siurbė kie- 
kvieną detektyvo žodį. | 

Akivaizdu, kad ji sutelkė didžiulę radijo klausytojų audi- 
toriją, tačiau jam buvo įdomu, ar ji nesiilgi televizijos repor- 
terės darbo. Argi šio darbo užkratas neprasismelkia į pačią 
žmogaus esybę kaip teatro aktoriaus grimas? 

Prieš televizijos žiūrovus ji elgdavosi natūraliai, savo so- 
lidžiu ir nešališku stiliumi pelnė jų pasitikėjimą. Ji buvo pa- 
kankamai protinga, kad suprastų, jog jei stengsis atrodyti 
pernelyg sąmojinga ar žavi, žiūrovai palaikys ją vėjavaike, 
kuri prasnaudžia visą kelią į darbą. Jei pasirinktų kitą kraš- 
tutinumą, žiūrovai tikriausiai susidarytų nuomonę, jog ji yra 
penio pavydo kamuojama kalė. 

Peris puikiai derino įvairias žmogiškąsias savybes. Kaip re- 
porterė ji buvo tokia pat agresyvi, kaip ir bet kuris jos kolega 
vyras, tačiau šis agresyvumas nė kiek nekenkė jos moterišku- 
mui. Ji galėjo drąsiai siekti tokių karjeros aukštumų, į kokias 
tik būtų nusitaikiusi. 

Tačiau. 

Jos tylus šūksnis sugrąžino jį į dabartį. 

— Merginos niekas nei matė, nei girdėjo beveik dvidešimt 
keturias valandas, o jos tėvai tik dabar pradeda rūpintis? 

— Sunku tuo patikėti, ar ne? - pasakė Dinas. - Jie iki šiol 
nepateikė formalaus pareiškimo policijai, todėl Džeinės din- 

gimas tebėra neoficialus. Nėra ir pareiškimų dėl kitų asmenų 
dingimo. Taigi Džeinės ir Valentino ryšys tėra miglota prie- 
laida, bet mudu su Kurčiu manome, kad šią prielaidą turėtu- 
me panagrinėti. 

Ji bematant suvedė galus. 

- Ir jei pasirodys, kad man skambinusioji mergina išties 
buvo teisėjo duktė... 

— Kaip tik todėl mes ir pageidavome juostų, - pasakė Di- 
nas. - Arji tau pasisakė savo vardą? 

— Deja, ne. Tu girdėjai visą pokalbio įrašą. Ir tas vardas 
man visiškai nieko nesako. Jei aš būčiau neseniai nugirdusi 
Džeinės vardą ar Kempo pavardę, kas labiau tikėtina, manau, 
kad atsiminčiau. Beje, ar tai nebus lazdos perlenkimas? Toks 
labai jau paviršutiniškas sutapimas, kad jo pagrindu būtų ga- 
lima pradėti tyrimą. 

— Mums irgi taip atrodė. Kol išgirdome apie tą interneto 
klubą. Sekso klubą. 

— Ką? 

Čia įsiterpė ilgai tylėjęs Rondo. 

— Štai kur gali praversti mano žinios, - jis dirstelėjo į Kurtį, 
tarytum prašydamas leidimo tęsti. 

Kurtis gūžtelėjo pečiais. 

— Pasakokite. Norėdama ji ir pati galėtų tai nesunkiai išsi- 
aiškinti. 

Rondo ėmė pasakoti. 

— Tas puslapis internete egzistuoja apie porą metų. Džei- 
nė Kemp buvo viena iš jo... įkūrėjų, manau, galima tvirtinti 
netgi taip. Iš pradžių tai buvo daugiau ar mažiau anoniminė 
vietinių paauglių pokalbių svetainė. Joje galėjai rasti tik da- 
lyvių slapyvardžius ir jų elektroninio pašto adresus. Tačiau 
pamažu pokalbių turinys darėsi vis intymesnis, kol svetainė 
tapo tokia, kokia yra dabar - ištroškusiųjų sekso susipažini- 
mo vieta. Taigi jie flirtuoja virtualioje erdvėje. 

— Elirtuoja? - nusijuokė Dinas. - Tas jų susirašinėjimas 
tėra daug konkretesnio bendravimo įžanga. 

— Atleiskite, jei šiuo komentaru jums suteikiau nemalonių 
emocijų, ponia Gibson, - atsiprašė jaunasis policininkas. 

- Ji suaugusi ir čia ne sekmadieninė mergaičių moky- 
kla, - pasakė Dinas ir pažvelgė tiesiai į ją. - Vienintelis sekso 
klubo tikslas - užmegzti seksualinius kontaktus. Ten vaikai 
rašo skelbimus, kuriuose pasakoja, ką jau yra nuveikę šioje 
srityje ir ką norėtų nuveikti su tinkamu partneriu. Jei jie nori 
daugiau tarpusavio privatumo, renkasi virtualius „privačių 
pokalbių kambarius ir atvirai kalbasi tik dviese pačiomis ne- 
švankiausiomis temomis. Štai pavyzdys, - jis atsegė segtuvą 
ir ištraukė popieriaus lapą, kurį buvo atspausdinęs iš kom- 
piuterio Kurčio kabinete. 

Ji peržiūrėjo jį su akivaizdžiu pasibjaurėjimu ir, pakėlusi 
akis nuo popieriaus lapo, pasakė: 

— Bet juk jie vaikai. 

— Daugiausia vyresniųjų klasių moksleiviai, - paaiškino jai 
Rondo. - Jie kiekvieną vakarą renkasi kurioje nors vietoje. 
Tai būna masinis susipažinimas seksualiniais tikslais. 

Kurtis pridūrė: 

— Dalį įdomumo, atrodo, sudaro mėginimai atpažinti vie- 
nas kitą, pažiūrėti, ar pavyks atskirti, kuris yra kurio interne- 
to slapyvardžio savininkas. 

— Ir jei pora, kuri tarpusavyje bendrauja internete, atpažįs- 
ta vienas kitą, jie užsiima seksu, - pridūrė Dinas. 

— Arba ne, - pataisė jį Rondo. - Jeigu tai, ką jie išvysta, 
jiems nepatinka. Tikras partneris pasirodo prastesnis už 
susikurtąjį vaizduotėje. Arba pakeliui pasitaiko kas nors pa- 
trauklesnis. Nė vienas neprivalo eiti iki galo. 

- Šį interneto puslapį aptiko kompiuterinius nusikaltimus 
tiriantys darbuotojai, - pasakė Kurtis. - Na, dauguma šio 
puslapio vartotojų yra nepilnamečiai, todėl jis pakliuvo vai- 
kų seksualinio išnaudojimo padalinio personalo akiratin - jie 
tiria seksualinio pobūdžio nusikaltimus prieš vaikus ir vaikų 
pornografijos atvejus, patenkančius į Centrinio tyrimų biuro 

akiratį, - jis sukryžiavo rankas ant savo masyvaus liemens. — 
Tai labai platūs tyrimai, todėl mes galime jiems skirti daug 
žmonių. 

— Tai gera žinia, - pasakė Rondo. - Bloga žinia yra tai, kad 
sustabdyti šio reiškinio beveik neįmanoma. 

Peris nepatikliai papurtė galvą. 

— Leiskite man įsitikinti, jog teisingai jus supratau. Taigi 
merginos, panašios į Džeinę Kemp, vyksta į tam tikrą vietą, kur 
susitinka su iki tol nematytais žmonėmis, kuriems bendrauda- 
mos interneto pokalbių svetainėje sukėlė seksualinių lūkesčių. 

— Teisingai, - pasakė Rondo. 

— Ar jos beprotės? Argi nesupranta, kuo rizikuoja? Jei to- 
kia panelė, susitikusi savo pokalbių partnerį pamato, kad jis 
tikrai nėra toks kaip Bredas Pitas ir pasako jam „ne, dėkui , ji 
tiesiog atsiduoda malonei žmogaus, kurio vaizduotę įkaitino 
ir kuris jaučiasi... švelniai tariant, nuviltas. 

— Vargu ar jos jaučiasi priklausomos nuo kieno nors ma- 
lonės, ponia Gibson, - tyliai pasakė jaunasis policininkas. — 
Mes čia kalbame ne apie vienuoles. Jos - pasilinksminimų 
vakarėlių merginos, kurios dažnai savanaudiškais tikslais 
iškelia vyrams ieškinius. 

— Jos prašo pinigų? 

— Neprašo. Reikalauja, - pasakė jiems Rondo. - Ir gauna. 
Daug gauna. 

Ši informacija visus pribloškė ir kuriam laikui įsivyravo 
tyla. Galiausiai Kurtis pasakė: 

— Jau nekalbant apie tai, kas akivaizdu, Peris. Mums kelia 
nerimą tai, kad kiekvienas nesunkiai gali tapti šio taip vadi- 
namojo klubo nariu. Tam, kad gautum slaptažodį ir priėjimą 
prie šios svetainės, pakanka keleto spragtelėjimų pelės klavi- 
šu. Taigi bet koks seksualinis plėšrūnas, bet koks iškrypėlis 
puikiai žino, kur ieškoti naujos aukos. 

— Maža to, - įsiterpė Dinas, - jo auka paprastai pati sava- 
noriškai ateina pas jį. Jam nereikia beveik jokių pastangų. 

— Baisu, nepriklausomai nuo to, ar tai susiję su Valentinu, 
ar ne, - pasakė ji. 

— Mes stojome į kovą, kurią esame pasmerkti pralaimėti, — 
tesė Rondo. - Stengiamės sutraukyti vaikų pornografijos 
tinklus. Tačiau sutraukius vieną, jo vietoje atsiranda ir klesti 
tuzinas naujų. Mes bendradarbiaujame su federalinio tyri- 
mų biuro agentais, taip pat su „Operation Blue Ridge Thun- 
der“, nacionaliniu informacijos tinklu, orientuotu išimtinai 
į interneto nusikaltimus prieš vaikus. Problemos mastai di- 
desni, nei mes galime aprėpti. Todėl paaugliai, savanoriškai 
besikeičiantys nešvankiais tarpusavio komentarais, nėra pri- 
oritetinė darbo sritis. 

Kurtis pridūrė: 

— Tai tarytum baudos kvitų išrašinėjimas už neatsargų ga- 
tvės perėjimą, kai kitoje miesto pusėje gaujos pyškina viena 
kitą iš automatų. 

— O kaip Džeinės tėvai? - paklausė Peris. - Ar jie jau žino 
apie visa tai? 

— Jie turi su ja nemažai problemų, - atsakė Kurtis. - Ji jau 
seniai prastai elgiasi, bet nemanau, kad jie žinotų visas jos 
veiklos peripetijas. Mes nenorėjome jų gąsdinti galimomis 
jos dingimo ir Valentino skambučio sąsajomis, kol neturime 
sukaupę daugiau informacijos. Tikimės, kad šiokio tokio aiš- 
kumo įneš jūsų įrašas. 

— Kol kas aiškumo nedaug, tiesa? - pasakė ji. —- Gaila, bet... 

Pasigirdo tylus beldimas į duris, jos atsidarė ir į vidų galvą 
kyštelėjo dar vienas detektyvas. 

— Atleiskite, privalau jus sutrukdyti, Kurti. Turiu jums pra- 
nešimą. 

Kurtis atsiprašė ir išėjo iš kambario. 

Peris dirstelėjo į savo rankinį laikrodį. 

- Jei daugiau niekuo negaliu jums padėti, man reikia eiti. 

Rondo vos sprando nenusisuko šokdamas nuo savo krėslo, 
kad galėtų patraukti jos kėdę. 

— Kada jūs turite būti radijo stotyje, ponia Gibson? 

— Apie pusę aštuonių. Ir prašau vadinti mane Peris. 

— Ar iki laidos jums tenka daug ruoštis? 

— Aš pati parenku muziką ir sudarau pasirinktų dainų 
seką. Vadinamajame komercijos skyriuje jau būna parengtas 
komercinės reklamos tinklelis. Tačiau daug ką tenka atlikti 
ir spontaniškai programos metu. Niekuomet nežinau, kokios 
dainos gali pageidauti paskambinęs klausytojas. Tačiau galiu 
akimirksniu įterpti ją į norimą vietą, nes mes turime kom- 
piuterizuotą muzikinę biblioteką. 

— Ar kada nors jaudinatės prieš eterį? 

Ji nusikvatojo ir papurtė galvą; jos šukuosena susišiaušė 
dar labiau ir ji tapo dar patrauklesnė. 

— Jau per ilgai dirbu, kad imčiau drebinti kinkas. 

— Arjūs pati viena valdote visą įrangą? 

— Jei turite omenyje kontrolės pultą - taip, viena. Ir pati 
kontroliuoju savo telefono linijas. Aš atsisakiau laidos ren- 
gėjo paslaugų. Man patinka, kad mano laida yra vienos mo- 
ters šou. 

— Ar, pradedant dirbti, jums daug teko įsisavinti techninių 
niuansų? 

— Kai kuriuos teko, bet, tiesą pasakius, jūs tikriausiai daug 
daugiau išmanote apie kompiuterius nei aš apie radijo bangas. 

Po šio netiesioginio komplimento jo veidą nušvietė kvaila 
šypsena. | 

— Argi, dirbant vienai, niekada nebūna nuobodu? 

— Ne, tiesą pasakius, ne. Man patinka muzika. Be to, nuo- 
bodžiauti neleidžia klausytojų skambučiai. Kiekviena laida 
vis kitokia. 

— Ar jums neliūdna kiekvieną naktį vienišai sėdėti studi- 
joje? 

— Ne, man tai kaip tik labai patinka. 

Kol Rondo dar nespėjo pasisiūlyti tapti jos vaikų tėvu, į jų 
pokalbį įsiterpė Dinas. 

— Aš tave palydėsiu, Peris. 

Jiems einant durų link, ji pasakė: 

— Norėčiau nuolatos būti informuojama apie naujienas. 
Prašau, paprašyk seržantą Kurtį, kad man paskambintų, kai 
tik ką nors sužinos. 

Seržantą Kurtį. Ne jį. Panieka nė negalėjo būti labiau rafi- 
nuota, ir tai jį labai suerzino. Jis lygiai toks pat policininkas 
kaip seržantas Robertas Kurtis. Tačiau Kurtis jį nukonkuravo. 

Tiesdamas ranką jai pro šoną, jis siekė durų rankenos, 
tačiau šios atsivėrė pačios ir tarpduryje pasirodė Kurtis. Jo 
veidas buvo daug raudonesnis nei paprastai. Netgi retučiai 
žilstelėję plaukai atrodė labiau pasišiaušę. 

— Na, atrodo, kažkas kliūstelėjo žibalo į ugnį, - pranešė 
jis. - Nežinia kokiu būdu teismo rūmuose dirbantis žurna- 
listas sužinojo, kad policininkai ieško Džeinės Kemp. Jis apie 
tai paklausė teisėjo, grįžtančio į teismo salę iš poilsio kamba- 
rio. Jo šviesybė labai nepatenkintas. 

— Jo dukters gyvybei, galimas daiktas, gresia pavojus, o jis 
tegalvoja, kaip išvengti viešumo? - sušuko Peris. 

— Lygiai tą patį pagalvojau ir aš, - pasakė Dinas. - Man vi- 
siškai nusispjauti, patenkintas jis ar ne. 

— Puiku. Jūs turėsite galimybę jam pats tai pasakyti. Gavo- 
me viršininko leidimą susitikti su Kempu ir pasistengti nu- 
maldyti jo nepasitenkinimą. Tiesiog dabar. 

Deris įsuko į žiedinį akligatvį ties Kempo namais beveik pas- 
kui seržanto Kurčio „Ford Taurus“ be policijos atpažinimo 
ženklų. Iš automobilio ji išlipo tuo pat metu kaip ir jis. Kur- 
čiui nespėjus pratarti nė žodžio, ji pasakė: 

— Aš einu su jumis. 

— Tai policijos reikalas, ponia Gibson. 

Kreipinys į ją pavarde rodė, kad jis suirzęs. Tačiau ji nutarė 
nepasiduoti. 

— Aš užviriau visą šią košę, šį rytą apsilankydama pas jus. 
Jei Valentinas daugiau niekuomet nebeapsireikš ir jei praėju- 
sios nakties skambutis pasirodys tik akių dūmimas, aš nuo- 
širdžiai atsiprašysiu jūsų, Ostino policijos departamento ir 
ypač šios šeimos. Vis dėlto jei tai ne akių dūmimas, aš, kaip 
ir jie, esu tiesiogiai susijusi su šia nemalonia istorija ir turiu 
teise pasikalbėti su jais. 

Detektyvas pažvelgė į Diną, tarytum klausdamas patari- 
mo, kaip pasielgti su šia moterimi, užėmusia tokią nelanks- 
čią poziciją. Dinas pasakė: 

— Taijūsų vizitas, Kurti. Bet ji moka kalbėtis su žmonėmis. 
Toks jos kasdienis darbas. 

Šie patyrusio derybininko žodžiai nuskambėjo kaip kom- 
plimentas. Kurtis svarstė vos akimirką, paskui nenoromis 
sumurmėjo: 


— Gerai, tik nesuprantu, kam jums reikia įsitraukti dar la- 
biau, nei esate. 

— Ne pati įsitraukiau. Valentinas mane įtraukė. 

Ji su Dinu nusekė jam įkandin durų link. Tyliai, kad negir- 
dėtų Kurtis, šnipštelėjo Dinui: 

— Dėkui, kad mane užtarei. 

— Kol kas man nedėkok, - jis kinktelėjo galva į plačias fa- 
sadines duris, kurios atsidarė vos tik jie pradėjo lipti prie- 
angio laipteliais. - Atrodo, jis mūsų laukė lipte prilipęs prie 
durų. 

Teisėjas Berdas Kempas buvo aukštas, įspūdingo stoto ir 
gražus vyriškis, išskyrus jo rūstų žvilgsnį, nukreiptą į Kurtį, 
kurį jis akivaizdžiai pažinojo asmeniškai. 

— Aš stengiuosi visa tai laikyti šešėlyje, Kurti, o ką daro 
Ostino policijos departamentas? Atsiunčia delegaciją į mano 
namus. Kas, po velnių, su jumis darosi? Kas jie tokie? 

Kurtis garbingai išsaugojo šaltakraujišką laikyseną, nors ir 
taip raudonas jo veidas bei kaklas dar labiau patamsėjo. 

— Teisėjau Kempai, tai daktaras Dinas Melojus. Jis yra de- 
partamento psichologas. 

— Psichologas? - teisėjas niekinamai pažvelgė į jį. 

Dinas nė nemėgino tiesti teisėjui rankos, žinodamas, kad 
ji liks kyboti ore. 

— O čia Peris Gibson, - pasakė Kurtis, mostelėdamas ranka 
jos link. 

Jei jos vardas teisėjui ką nors ir reiškė, jis to neparo- 
dė. Mestelėjęs į ją paviršutinišką žvilgsnį, jis vėl įbedė akis 
į Kurtį. 

— Ar tai jūs paleidote tuos melagingus gandus, kad mano 
duktė yra dingusi? 

— Ne, teisėjau, ne aš juos paleidau. Juos paleidote jūs. Kai 
paskambinote vienam iš policininkų, kurį jums pavyko pa- 
pirkti, ir nurodėte jam imtis jos paieškų. 

Kermnpui ant kaktos iššoko pulsuojanti vena. 

— Aš pasakiau šefui, kad noriu sužinoti, kas atsakingas už 
šios informacijos nutekinimą ir įvykio išpūtimą. O jis pas 
mane atsiunčia jus, psichiatrą ir... - jis dirstelėjo į Peris. - Dar 
kažką. Kokių velnių jūs čia atsibeldėte? 

— Berdai, dėl Dievo meilės, - namo gilumoje pasirodė mo- 
teris, kuri nužvelgė jį griežtu žvilgsniu. - Ar mes negalime 
visa tai aptarti viduje, kur mažesnė tikimybė, kad kas nors 
gali nugirsti mūsų pokalbį? - ji greitosiomis vos ne priešišku 
žvilgsniu apžvelgė visus atvykėlius ir sausai tarstelėjo: - Gal 
užeikite į vidų? 

Ir vėl Peris su Dinu nusekė paskui Kurtį. Jie buvo pakviesti 
į prabangiai apstatytą svetainę, galinčią lygintis su Versalio 
rūmų salonu. Dekoratorius akivaizdžiai jautėsi nevaržomas 
biudžeto, sodrindamas kambario interjerą damastais, pa- 
auksinimais, karoliukų ornamentais ir spurgais. 

Teisėjas nužygiavo prie likerio buteliais nukrauto staliuko, 
įsipylė sau į taurę iš krištolinio grafino ir žaibiškai ją užsiver- 
tė, tarytum tai būtų viskis. Ponia Kemp prisėdo ant įman- 
traus dizaino sofos porankio, tarytum demonstruodama, 
kad neketina ilgai čionai užsibūti. 

Kurtis liko stovėti. Šiame prabanga alsuojančiame kamba- 
ryje jis atrodė kaip svetimkūnis, lyg koks hidrantas. 

— Ponia Kemp, ar jums pavyko susisiekti su Džeine? 

Prieš atsakydama ji dirstelėjo į savo vyrą. 

— Ne. Bet kai ji grįš į namus, sulauks rimtų nemalonumų. 

Peris nesusilaikė nepagalvojusi, kad dabar mergina galbūt 
turi daug rimtesnių nemalonumų nei tie, kurie grėstų grįžus 
į namus. 

— Ji juk paauglė, dėl Dievo meilės, - teisėjas tebestovėjo, 
žvelgdamas į juos taip, tarytum rengtųsi jiems skirti dvide- 
šimties metų sunkiųjų darbų bausmę. - Paaugliai visą laiką 
krečia vienokius ar kitokius pokštus. Tačiau kai ką nors iškre- 

- Argi jūs nesuprantate, kad negatyvių dalykų viešinimas 
dar labiau komplikuoja situaciją? - įsiterpė ponia Kemp. 

„Komplikuoja kam?“ - pagalvojo Peris, pasipiktinusi, kad 
pagrindinis ponios Kemp rūpestis yra viešumas. Argi jai ne- 
reikėtų labiau rūpintis, kaip surasti mergaitę, užuot galvojus, 
kas bus ar nebus apie tai pasakyta? 

Kurtis stengėsi elgtis diplomatiškai. 

— Teisėjau, aš nežinau, kas iš Ostino policijos departamen- 
to pranešė apie tai reporteriui. To mes tikriausiai ir nesuži- 
nosime. Kaltininkas tikrai nežengs žingsnio į priekį ir nepri- 
sipažins, o reporteris taip pat bus linkes pridengti savo infor- 
macijos šaltinį. Aš siūlau liautis tai aptarinėjus ir... 

— Lengva jums pasakyti. 

— Ne taip jau lengva, - Dinas prašneko pirmą kartą, ir jo 
balsas buvo toks įsakmus, kad visų akys nukrypo į jį. - Aš 
labai norėčiau, kad mes visi trys, nusiėmę kepures, po kurio 
laiko ateitume pas jus prašyti atleidimo už klaidingą padėties 
įvertinimą, palaidą liežuvį ir sukeltą nereikalingą triukšmą. 
Deja, mes čia atėjome todėl, kad jūsų dukrai galbūt iškilo 
grėsmingas pavojus. 

Ponia Kemp patraukė ranką nuo sofos ir perkėlė ją ant pa- 
galvėlės. 

Teisėjas staigiai apsisuko ant kulno ir pažvelgė į juos. 

— Kąjūs norite tuo pasakyti? Iš kur jūs žinote? 

— Galbūt turėčiau jums paaiškinti, kodėl aš esu čia, - tyliai 
pasakė Peris. 

Teisėjo akys susiaurėjo. 

— Koks ten jūsų vardas? Ar tai jūs esate ta darbo laiko prie- 
žiūros pareigūnė, kuri terorizavo mus praėjusiais metais? 

— Ne, - ji dar kartą prisistatė. - Aš vedu radijo laidą. Ji 
transliuojama kiekvienos darbo dienos naktį nuo dešimtos 
iki dviejų. 

— Radijo? 

— O! - sušuko ponia Kemp. - Peris Gibson. Be abejo. Džei- 
nė jūsų klausosi. 

Peris reikšmingai susižvalgė su Dinu ir Kurčiu, tada vėl 
atsigręžė į teisėją, kuris akivaizdžiai nieko nežinojo apie jos 
radijo laidą. 

— Man dažnai skambina klausytojai ir kartais jų skambu- 
čius aš transliuoju į eterį. 

— Pokalbių radijas? Gauja kairiųjų radikalų, pliurpiančių 
tarpusavyje apie šį, tą bei aną. 

Šitas turbūt pats nemaloniausias individas, kokį jai yra 
tekę sutikti, pagalvojo Peris. 

— Ne, - atsakė ji monotonišku balsu. - Mano laida nėra po- 
kalbių, - ji ėmė pasakoti apie savo laidą, bet netrukus jis ją 
nutraukė. 

— Supratau. Na, ir kas iš to? 

— Kartais man paskambina klausytojai, norintys pasidalyti 
savo asmeninėmis problemomis. 

— Su visiškai nepažįstamu žmogumi? 

- Savo klausytojams aš nesu visiškai nepažįstamas žmogus. 

Teisėjas kilstelėjo žilstelėjusį antakį. Jis akivaizdžiai buvo 
nepripratęs, kad žmonės jam prieštarautų ar jį taisytų. Bet 
Peris visiškai nesibaimino šio žmogaus, apie kurį jau buvo 
spėjusi susidaryti labai prastą nuomonę. 

Demonstruodamas akivaizdų storžieviškumą, jis nusisuko 
nuojos ir kreipėsi į Kurtį. 

— Aš kol kas taip ir nesuprantu, ką bendra su visu tuo turi 
radijo laidos vedėja. 

— Aš manau, tai padės jums viską suprasti, - detektyvas 
ant kavos stalelio pastatė nešiojamąjį kasečių grotuvą. - Ar 
galiu paleisti? 

— Kas čia? 

- Sėskis, Berdai, - piktokai rėžė žmona. Peris išvydo jos 
akyse šmėstelint baimės šešėlį. Pagaliau padėties rimtumas 
pasiekė jos sąmonę. - Kas čia įrašyta? - paklausė ji Kurčio. 

— Mes norime, kad jūs pasiklausytumėte ir atpažintumėte 
savo dukters balsą. 

Teisėjas pažvelgė į Peris. 

— Ji jums skambino? Kodėl? 

Drauge su abiem vyriškiais ji ignoravo teisėjo klausimą ir 
paleido įrašą. 

— Na, suprantate, prieš keletą savaičių aš sutikau vaikiną. 

Peris pastebėjo, kad Dinas atidžiai stebi ponią Kemp. Ši 
reagavo akimirksniu, įdomu, ar todėl, kad atpažino dukters 
balsą, ar kad ją emociškai paveikė jaunos moters trumpalai- 
kis, bet karštas romanas? 

Kai įrašas pasibaigė, Dinas pasilenkė į ponios Kemp pusę. 

— Ar tai Džeinės balsas? 

— Lyg ir jos. Bet ji retai su mumis kalba taip temperamen- 
tingai, todėl sunku tiksliai pasakyti. 

— Teisėjau? - paklausė Kurtis. 

- Aš irgi negaliu atsakyti visiškai vienareikšmiškai. Bet 
koks, velniai griebtų, skirtumas, jei tai ir ji? Mes ir patys ži- 
nome, kad ji turi vaikinų. Ji juos keičia taip greitai, kad ne- 
spėjame visų ir įsidėmėti. Ji populiari mergina. Ką tai turi 
bendra su kuo nors? 

— Mes norėtume tikėtis, kad nieko, - atsakė Kurtis. - Deja, 
šis pokalbis gali būti susijęs su kitu Peris adresuotu klausy- 
tojo skambučiu, - kalbėdamas jis išėmė kasetę ir pakeitė ją 
kita. Prieš paleisdamas ją, jis kreipėsi į teisėjo žmoną: - Ponia 
Kemp, norėčiau iš anksto jus perspėti. Kai kurie skambinu- 
siojo išsireiškimai gana šiurkštūs. 

Visi tylėdami išklausė įrašo. Kai Valentinas linkėjo Peris ma- 
lonios nakties, teisėjas jau stovėjo prie lango atsukęs visiems 
nugarą ir žvelgė į lauką. Ponia Kemp nykščiu trynė sau lūpas. 

Teisėjas iš lėto atsigręžė ir pažvelgė į Peris. 

— Kada jūs sulaukėte šio skambučio? 

— Praėjusią naktį, prieš pat programos pabaigą. Ir iškart 
nedelsdama paskambinau į policiją. 

Dabar estafetę perėmė Kurtis ir supažindino juos su nau- 
jausia informacija. 

— Džeinė yra vienintelis žinomas šiuo metu dingęs asmuo. 
Jei prieš kelias dienas Peris skambino ji, šie du pokalbiai gali 
būti susiję. 

— Jei teismo salėje išgirsčiau tokius netvirtus įrodymus, aš 
juos paprasčiausiai ignoruočiau. 

— Galbūt jūs juos ir ignoruotumėte, teisėjau, bet aš ne- 
ignoruosiu, - pareiškė Kurtis. - Kai susidūrėte su reporteriu, 
jūs, jei teisingai suprantu, atšaukėte neoficialią savo dukters 
paiešką. Ką gi, pone, informuoju jus, kad šiuo metu, kai mes 
kalbamės, policijos patruliai intensyvina savo paieškas ir 
žvalgybos padalinio darbuotojai tikrina kiekvieną prieinamą 
informacijos šaltinį. 

Teisėjas, atrodė, tuoj tuoj subliūkš. 

— Kieno nurodymu? 

— Mano, - pasakė Dinas. - Aš teikiau rekomendaciją ir ser- 
žantas Kurtis veikė pagal ją. 

Ponia Kemp atsigręžė į jį. 

— Atleiskite, mes nebuvome supažindinti. Aš nežinau, su 
kuo... 

Jis dar kartą prisistatė ir paaiškino, kokiomis aplinkybė- 
mis buvo įtrauktas į šią situaciją. 

— Labai galimas daiktas, kad visa tai pasirodys tik akių dū- 
mimas, ponia Kemp. Bet kol paaiškės, kad taip ir yra, mes 
privalome rimtai priimti šio pašnekovo žodžius. 

Ji staiga pašoko ant kojų. 

— Ar kas nors norėtų kavos? - ir niekam nespėjus atsakyti, 
išbėgo iš kambario. 

— Ar buvo būtina užvirti visą šią košę? - paklausė teisėjas 
Diną, prieš tai pusbalsiu išbeldęs keiksmų virtinę. 

Dinas vos ne vos valdėsi. Peris tai matė iš jo laikysenos ir 
kietai sukąstų žandikaulių, kai jis atsistojo ir pažvelgė į tei- 
sėją. 

— Aš labai nuoširdžiai tikiuosi, kad jūs turėsite progos man 
pateikti formalų ieškinį. Tikiuosi, kad Džeinė įplauks čionai 
valso žingsneliu ir privers mane pasijusti beviltišku kvailiu. 
Tuomet jūs turėsite progos taip mane ir išvadinti, o gal netgi 
priversti išeiti iš darbo. Bet šiuo metu jūsų storžieviškumas 
yra neatleistinas, o jūsų užsispyrimas - kvailas. Mums duo- 
tas septyniasdešimt dviejų valandų terminas, kurio dvide- 
šimt minučių jūs jau bukagalviškai iššvaistėte. Siūlau visiems 
pamiršti ambicijas ir sutelkti dėmesį į jūsų dukters paieškas. 

Teisėjas ir Dinas kurį laiką žvelgė vienas į kitą. Nė vienas 
neketino nusileisti šioje tylioje valios dvikovoje. Galiausiai 
Kurtis atsikrenkštė ir prabilo: 

— Hm, kada jūs paskutinį kartą matėte Džeinę, teisėjau? 

Teisėjui akivaizdžiai palengvėjo radus priežastį nutraukti 
akių karą su Dinu. 

— Vakar, - žvaliai atsakė jis. - Bent jau tuomet ją matė Ma- 
riana. Apie pietus. Praėjusį vakarą mes grįžome namo vėlai. 
Aš pagalvojau, kad ji savo kambaryje. Kad naktį jos nebuvo 
namie, supratau tik šį rytą, kai paaiškėjo, kad jos lovos antklo- 
dė nesujaukta, - jis atsisėdo ir užmetė koją ant kojos, bet buvo 
matyti, kad jam vis sunkiau sekasi išlikti lengvabūdiškam. — 
Aš tikras, kad dabar ji kur nors linksminasi su draugais. 

— Aš turiu maždaug Džeinės amžiaus sūnų, - pasakė jam 
Dinas. - Šis laikotarpis — tikras išbandymas. Kartais man 
atrodo, kad mes abu nekenčiame vienas kito. Atmesdamas 
santykiams su paaugle dukra būdingus pakilimus ir nuosmu- 
kius, ar galėtumėte pasakyti, kad iš esmės jūsų santykiai su 
Džeine yra geri? 

Buvo matyti, kad teisėjui norisi atšauti, jog jo santykiai su 
dukra yra ne Dino reikalas. Vis dėlto jis susivaldė ir sausai 
atsakė: 

— Kartais mūsų santykiai būna sudėtingi. 

— Ji nepaiso reikalavimo pasilikti namuose? Piktnaudžiau- 
ja alkoholiu? Susideda su vaikėzais, su kuriais jūs nenorėtu- 

mėte, kad ji prasidėtų? Manau, suprantate, kad kalbu iš savo 
patirties. 

Atskleisdamas teisėjui jųdviejų patirties bendrą vardiklį, 
jis pamažu griovė šio žmogaus atsiribojimo sieną, ir Kurtis 
atrodė patenkintas, kad pokalbis vyksta būtent taip. 

- Viskas, ką paminėjote, - pripažino teisėjas ir atsigręžė į 
Peris. 

— Seržantas Kurtis sakė, kad tas degeneratas jums skambi- 
no ir anksčiau. 

— Žmogus tokiu vardu - taip. 

— Arjūs ką nors apie jį žinote? 

— Ne. 

— Jūs neturite jokios informacijos, kas jis galėtų būti? 

— Deja, ne. 

- Ar jūs sąmoningai stengiatės palaikyti tokį jūsų klausy- 
tojų geidulingumą? 

Potekstėje slypintis klausimas ją pribloškė. Kol ji formula- 
vo atsakymą, įsiterpė Dinas: 

— Peris negali būti atsakinga už savo klausytojų veiksmus. 

— Dėkui, Dinai, bet aš galiu atsakyti ir pati, - ji ryžtingai 
pasitiko į ją įsmeigtą priekabų teisėjo žvilgsnį. - Man ne- 
rūpi, ką jūs galvojate apie mane ar apie mano laidą, teisė- 
jau Kempai. Man nereikalinga jūsų nuomonė. Aš esu čia tik 
todėl, kad pirmoji išgirdau Valentino pareiškimą ir drauge 
su Dinu - daktaru Melojumi - esu susirūpinusi dėl galimo 
pavojaus. Aš gerbiu jo nuomonę ir kaip psichologo, ir kaip 
kriminalisto. Seržantas Kurtis taip pat neeilinių gabumų de- 
tektyvas. Jūs pasielgtumėte labai išmintingai, jei rimtai ap- 
mąstytumėte tai, ką jie jums sako. Kalbant apie mano nuo- 
monę, ji yra pagrįsta daugiamete bendravimo su žmonėmis 
patirtimi. Man teko kalbėtis su žmonėmis, atsidūrusiais pa- 
čiose įvairiausiose psichologinėse situacijose. Jie kalbasi su 
manimi kvatodami ir verkdami. Jie dalijasi savo džiaugsmu, 
liūdesiu, sielvartu, širdperša, pakylėta nuotaika. Kartais jie 

man meluoja. Paprastai aš pastebiu melą, pastebiu, kai jie 
vaidina kokias nors emocijas, norėdami padaryti man įspū- 
dį. Kartais jie taip elgiasi tikėdamiesi, jog tai padidins jų šan- 
sus pakliūti į eterį. 

Ji parodė pirštu į grotuvą. 

- Šis žmogus nė nesistengė pakliūti į eterį. Jis skambino 
visiškai ne dėl tos priežasties. Jo pranešimas buvo skirtas tik 
man ir aš tikrai nepajutau, kad jis meluoja ar ką nors išsigal- 
voja. Nemanau, kad tai bepročio skambutis. Manau, kad jis 
padarė ar ketina padaryti tai, ką pasakė. Galite mane užgau- 
lioti, jei nuo to jums geriau, bet kad ir ką jūs sakytumėte, aš 
ketinu daryti viską, kas nuo manes priklauso, kad padėčiau 
policijai sugrąžinti jums jūsų dukterį. 

Įtemptą tylą, įsivyravusią po Peris pasisakymo, nutraukė 
pasirodžiusi Mariana Kemp. Atrodė, kad savo pasirodymui ji 
specialiai parinko šią akimirką. 

— Nusprendžiau atnešti ne kavos, bet šaltos arbatos. 

Į kambarį ją atlydėjo uniformuota kambarinė, nešina sida- 
briniu padėklu. Ant jo stovėjo aukštos stiklinės, papuoštos 
citrinos skiltelėmis ir šviežiomis mėtomis. Po kiekviena tau- 
re buvo padėta išsiuvinėta lininė servetėlė. Šalia sidabrinio 
dubens su cukraus kubeliais gulėjo dailios aukštos prabos si- 
dabro žnyplės. 

Kai gėrimai buvo patiekti ir kambarinė pasišalino, Kurtis 
nevikriai paėmė savo taurę ir pastatė ją ant kavos stalelio. 

— Yra dar vienas dalykas, ką jums reikėtų žinoti, - pasakė 
jis Kermpams. - Ar jūsų duktė turi kompiuterį? 

— Ji visą laiką į jį įnikusi, - atsakė Mariana. 


Teisėjas ir Mariana Kempai akmeniniais veidais klausėsi, ką 
Kurtis pasakoja jiems apie sekso klubą. Kai jis baigė, teisė- 
jas pareiškė norįs sužinoti, kodėl jo žmona buvo verčiama iš- 
klausyti tokios bjaurasties. 

— Todėl, kad mums reikia Džeinės kompiuterio. 

Teisėjas pratrūko įnirtingais protestais. Jiedu su Kurčiu 
pasinėrė į audringą ginčą dėl tyrimų procedūros, teisės į pri- 
vatumą ir priežasties pagrįstumo. 

Galiausiai į ginčą įsivėlė ir Dinas. 

— Argi merginos saugumas nėra svarbesnis už teisės aktų 
nuostatas? - jo garsiai ištarta frazė juos nutildė ir dabar jis 
stengėsi išnaudoti įgytą pranašumą. - Mums reikalinga viso 
Džeinės kompiuterio kietojo disko turinio kopija. 

— Aš šito neleisiu, - pasakė teisėjas. - Jei iš tiesų egzis- 
tuoja kažkoks sekso klubas, mano duktė su juo neturi nieko 
bendra. 

— Siūlytis seksualiniams ryšiams su nepažįstamais žmonė- 
mis? - prunkštelėjo Mariana Kemp. - Šlykštu. 

- Ir, žiūrint iš tėvų pozicijos, pasibaisėtina, - pasakė jai 
Dinas. - Bet man atrodo, kad verčiau žinoti nei nežinoti, 
ar ne? 

„Tikriausiai ne“, - pagalvojo jis, kai nei teisėjas, nei jo žmo- 
na nieko neatsakė. 

— Mes nenorime kištis nei į Džeinės, nei į jūsų privačius 
reikalus. Bet jos kompiuteryje galime aptikti užuominų apie 
tai, kur ji šiuo metu galėtų būti. 

— Kokių užuominų? - paklausė teisėjas. 

- Informacijos apie jums nežinomus jos draugus ir pa- 
žįstamus. Žmones, su kuriais ji keičiasi elektroninėmis 
žinutėmis. 

- Jei jame rastumėte kokių nors įkalčių, jų nebūtų galima 
pateikti teisme, nes jie būtų gauti nelegaliai. 

— Vadinas, jums nėra ko baimintis. 

Teisėjas pats sau paspendė spąstus ir tai suprato. 

Dinas tesė: 

- Jei Džeinė savo kompiuteryje turi elektroninio pašto 
adresų knygutę, o aš esu įsitikinęs, kad taip ir yra, mes ga- 
lėtume kiekvienam jos adresatui išsiųsti žinutę, kurioje pa- 
aiškintume apie situaciją ir pasiteirautume, ar jie pastaruoju 

metu yra ją matę, o jei taip, primygtinai paprašytume susi- 
siekti su jumis. 

— Tai beveik tas pat, kas paskelbti visam pasauliui, kad jos 
motina ir aš negalime suvaldyti savo dukters. 

Dinas nejautė jokios simpatijos šiems žmonėms, tačiau ne- 
įstengė pasakyti to, kas buvo taip akivaizdu: jei Kempai būtų 
griežčiau kontroliavę savo dukterį, jie dabar čia nesėdėtų. 

— Jos draugai atpažins jos elektroninio pašto adresą ir ati- 
darys laišką, - pasakė jis. - Mes nurodysime, kad rašote jūs, 
o ne policija, ir pažadėsime, kad kiekvienas, pateiksiantis ko- 
kios nors informacijos, galės išlikti nežinomas. 

— Ponia Kemp, - švelniai pasakė Peris, - elektroninės ži- 
nutės duos daugiau naudos nei policininkai, šniukštinėjan- 
tys po Džeinės susitikimo vietas. Beje, jauni žmonės bemat 
įsitempia pamatę besiartinančius policininkus, netgi jei jie 
nedaro absoliučiai nieko bloga. Džeinės draugai nebus linkę 
pateikti policijai kokių nors detalių apie ją. O tai, kad jie atsa- 
kys į jūsų elektroninį laišką, labiau tikėtina. 

Tai buvo įtikinamas argumentas, kurį dar labiau sustipri- 
no malonus Peris veidas. Ponia Kemp iš pradžių pažvelgė į 
savo vyrą, paskui vėl atsigręžė į Peris. 

- Ašjus nuvesiu į jos kambarį. 

Kvietimas, atrodo, buvo skirtas tik Peris, kuri drauge su 
ponia Kemp atsistojo ir nusekė paskui ją pro duris. 

Netaręs nė žodžio, teisėjas pasisuko ant kulno ir išžygiavo 
į šalimais esantį kambarį. Pagal tai, ką Dinas suspėjo pamaty- 
ti pro durų plyšį prieš teisėjui jas užtrenkiant sau už nugaros, 
galėjai spręsti, kad ten buvo biblioteka arba studija. 

Kurtis atsistodamas lengvai pliaukštelėjo sau per šlaunis. 

— Puikiai mes juos suvystėme, ar ne? 

Dinas nusišypsojo iš ironiškos pastabos, nors jam šypsotis 
nė trupučio nesinorėjo. 

— Spėju, kad jo šviesybė stengiasi atsiriboti nuo viso šio 
purvino reikalo. 

— Aš galiu garantuoti, kad jis dabar kalbasi telefonu su šefu 
ir maišo su žemėmis naująjį departamento psichiatrą. 

— Man nesvarbu. Viską, ką pasakiau, pasakiau labai sąmo- 
ningai ir, jei reikėtų, pakartočiau dar kartą. 

— Na, kartais man tenka išsakyti nuomonę jo teisme, todėl 
turiu laikytis diplomatijos. Nujaučiu, kad kai kitą kartą man 
teks sėdėti tarėjo krėsle, mano parodymai bus ignoruojami, — 
jis perbraukė pirštais savo išretėjusius plaukus. - Einu į lauką 
kai kam paskambinti, išsiaiškinsiu, gal yra kokių naujienų, 
leisiančių mums visiems šią naktį ramiau miegoti. 

Dinas jį palydėjo iki erdvios laiptinės. 

— Aš čia palauksiu Peris. 

— Aš irgi pamaniau, kad jūs šito norėtumėte. 

Jis nerado tinkamos replikos į paskutinį detektyvo dūrį, 
tad pasidavė ir, susikišęs rankas į kelnių kišenes, apsidairė po 
taisyklingos formos holą. Grindys buvo sudėliotos iš marmu- 
ro plytelių. Virš galvos kybojo prabangus krištolinis sietynas, 
atsispindintis poliruotame dviejų abiejose plataus holo pusė- 
se prikaltų medinių gembių paviršiuje. 

Virš vieno iš stalelių puikavosi aliejumi nutapytas Maria- 
nos Kemp portretas. Priešingą sieną virš tokio paties stalelio 
puošė to paties dailininko darbas - septynerių metų mergai- 
tės portretas. Ji buvo basa ir dėvėjo baltos permatomos me- 
džiagos vasarinę suknelę. Dailininko teptukas užfiksavo net- 
gi saulės spindulius, besiskverbiančius pro šviesias mergaitės 
garbanas. Ji atrodė tikrų tikriausias, nekaltų nekalčiausias 
angelas. 

Dino švarko vidinėje kišenėje suvibravo mobilusis telefo- 
nas. Pažvelgęs į ekranėlį, jis atpažino Lizos telefono numerį. 
Tačiau neatsiliepė, nusprendęs, kad dabar nėra tinkamas lai- 
kas kalbėtis. Ji jam skambino jau trečią sykį. Tuomet taip pat 
nebuvo tinkamas laikas kalbėtis. 

Išgirdęs duslius žingsnius ant storo laiptų kilimo, jis pa- 
žvelgė į viršų ir išvydo besileidžiančias Peris ir Marianą 

Kemp. Peris jam nežymiai linktelėjo. Rankoje ji nešėsi diską, 
kurį, vos tik prisiartinusi, iškart atidavė jam. Jis įsikišo diską 
į kišene. 

— Dėkui, ponia Kemp. 

Nors ponia Kemp ir sutiko bendradarbiauti, šilti jausmai 
atvykėliams joje neprabudo. 

— Aš palydėsiu jus į lauką, - pasakė ji. 

Ji atidarė pagrindines duris ir, įvažiavimo akligatvyje pa- 
mačiusi šalia Kurčio stovinčią jauną merginą, sušuko: 

— Melisa! Aš maniau, kad tu Europoje. 

Išgirdusi savo vardą, mergina atsigręžė įjuos. Ji buvo aukš- 
ta, išstypusi ir tikriausiai ganėtinai patraukli nuvalius storą 
sluoksnį makiažo. Dabar ji atrodė kaip į karo žygį išsirengęs 
indėnų karys. 

— Sveiki, ponia. Aš ką tik sugrįžau. 

— Ji Džeinės draugė? - paklausė Dinas Marianos Kemp. 

- Ji jos geriausia draugė. Tai Melisa Hečer. 

Už Peris automobilio stovėjo akį veriantis naujausio mo- 
delio BMW kabrioletas, bet pagal aprangą tikrai nebuvo ga- 
lima pasakyti, kad mergina iš turtingos šeimos. Ji mūvėjo 
iš nukirptų džinsų padarytus šortus su išilgai šlaunų nusi- 
driekusiais išsipešiojusiais draiskalais. Viršutinė dalis taip 
pat buvo nukirpta, tad šortus ant strėnų laikė tik išsipešiojęs 
medžiagos pakraštys. Po perdurta bamba kybojo du identiški 
safyrai. Jos berankovių marškinėlių kaklo ir rankų iškirptės 
buvo didžiulės, kad niekam nekiltų jokių abejonių, jog po 
marškinėliais daugiau nieko nėra. 

Jos kelius siekiančios dryžuotos kojinės atrodė nesezoniš- 
kai šiltos, o juodi batai, surišti ant kulkšnių, būtų labiau tikę 
medkirčiui arba kovinės užduoties vykdyti išsirengusiam ka- 
reiviui. Nesiderindama prie šios aprangos, jai per petį kybojo 
„Gucci“ rankinė. 

— Ar sugrįžusi tu kalbėjaisi su Džeine? - paklausė Mariana 
Kemp. 

- Ne, - atsakė ji, pastebimai suerzinta klausimo. - Šitas 
vaikinas man irgi uždavinėja visus tuos kvailus klausimus. 
Kas čia vyksta? 

— Džeinė praėjusią naktį negrįžo namo. 

— Na, tai kas? Turbūt smigo kieno nors namuose. Pati ži- 
note, - ji gūžtelėjo pečiais ir jos berankoviai marškinėliai nu- 
slydo nuo vieno peties. Ji pasiuntė Dinui neabejotinai flir- 
tuojantį žvilgsnį. 

— Gal galėtumėte pasakyti keletą vardų? - paklausė Kurtis. 

Ji vėl atsigręžė į Kurtį ir nužvelgė jį nuo galvos iki kojų. 

— Vardų? 

— Taip, draugų, pas kuriuos lankosi Džeinė. 

— Ar tau smegenėlės perkaito? 

Detektyvas atsisegė savo sportinę palaidinę ir parodė prie 
diržo prisegtą policininko tapatybės kortelę. 

— O, šūdas. Ką ji padarė? 

— Nieko tokio, ką mes žinotume. 

— Ji gali būti pavojuje, Melisa, - Peris nulipo laiptais že- 
myn ir prisidėjo prie jų. 

Merginą po jos žodžių apėmė smalsumas. 

— Pavojuje? Kokiame pavojuje? Tu irgi policininkė? 

— Ne, aš dirbu radijo stotyje. Aš esu Peris Gibson. 

Melisos Hečer lūpos buvo nudažytos tokia tamsiai rau- 
dona spalva, kad atrodė beveik juodos. Ji plačiai išsižiojo iš 
nuostabos. 

— Eik velniop! Tu knisi man protą, ką? 

— Ne. 

— O Dieve, - jos susižavėjimas buvo turbūt pati nuošir- 
džiausia reakcija, kurią ši mergina buvo parodžiusi per dau- 
gelį mėnesių. - Fantastika! Aš klausausi tavo laidos, kai nesi- 
klausau kompaktų. Kartais, supranti, tiesiog nėra nuotaikos 
klausytis kompaktų. Tada ir įsijungiu tavo programą. Kartais 
muzika, kurią tu groji, užknisa, bet tu pati esi tikrai kieta, 
mergyte. 

— Ačiū. 

— Ir man patinka tavo plaukai. Ar čia, kur šviesiau, pada- 
žyta? 

— Melisa, gal tu žinai, ar Džeinė yra man skambinusi, kai 
aš buvau eteryje? 

— O, taip. Porą kartų. Tačiau jau senokai. Mes skambinome 
tau iš Džeinės mobiliuko ir kalbėjomės su tavimi, bet nesi- 
sakėm tau savo vardų ir tu mūsų skambučio netransliavai į 
eterį. Ir teisingai padarei, nes mes buvome apsinešusios ir tu 
tikriausiai tai jautei. 

Peris jai nusišypsojo. 

— Gal kitą kartą jums pasiseks. 

— Ar Džeinė neskambino Peris pastaruoju metu? - paklau- 
sė Dinas. Tamsios akys, apvedžiotos dar tamsesniais dažais, 
nuslydo prie jo. Peris jį pristatė kaip daktarą Melojų. Jis ištie- 
sė jai savo ranką. 

Ji sutriko dėl šio mandagaus gesto, bet ištiestą ranką pa- 
spaudė. 

— Kieno tu daktaras? 

— Psichiatrijos. 

— Psichiatrijos? Jėzau, ką Džeinė padarė? Padaugino nar- 
kotikų, ar ką? 

— Mes nežinome. Iš jos nėra jokių žinių jau daugiau kaip 
dvidešimt keturias valandas. Jos tėvai jaudinasi dėl jos, 
mes - taip pat. 

— Mes? Arjūs, irgi mentas? 

— Taip. Aš dirbu policijos departamente. 

— Hmm, - Melisa paskubomis apžvelgė visus įtariu žvilgs- 
niu ir Dinas pajuto jos atsargų atsitraukimą. Taigi jie ją pra- 
rado kaip informacijos šaltinį. Nepaisant to, kad ji Peris Gib- 
son gerbėja, už viską svarbiau ištikimybė draugei. Nuo šiol ji 
tikrai neteiks jokios informacijos apie Džeinę. - Kaip sakiau, 
aš visai nieko nežinau, kur yra Džeinė ar kam ji skambino, 
nes ką tik grįžau iš Prancūzijos. Aš jau kokias trisdešimt va- 

landų nemiegojau, tad dabar važiuoju namo ir smingu. Kai 
Džeinė pasirodys, pasakykite jai, kad aš sugrįžau, gerai, po- 
nia Kemp? 

Ji apsisuko ir nužirgliojo link savo automobilio, o jos „Guc- 
ci“ rankinė plačiu lanku švystelėjo ore. Tačiau jo nepriėjusi, 
staiga atsigręžė ir pliaukštelėjo sau per kaktą begale mirgu- 
liuojančių apyrankių apkarstyta ir daugybe žiedų apmausty- 
ta plaštaka. 

— Velniai griebtų, aš tik dabar susigaudžiau! - ji dūrė pirštu 
į Diną. - Nieko stebėtina, kad tu toks gražutis. Tu juk Geivi- 
no tėtis. 


Vienuoliktas skyrius 


— Is: atsibusk, miegale. 

Džeinė atmerkė akis. Jis buvo pasilenkęs virš jos. Jis žvel- 
gėjai į akis visiškai iš arti, o gūsiai iš jo šnervių dvelkčiojo jai 
į veidą. Jis pabučiavo jai į kaktą. Ji gailiai sudejavo. 

— Ar pasiilgai manęs? 

Kai ji linktelėjo, jis nusikvatojo. Jis nepatikėjo, o ir kvaila 
būtų buvę patikėti. Nes vos tik pasitaikytų bent menkiausia 
galimybė, jį ta kalės išpera tikrai užmuštų. 

Ji stengėsi, kad jos įniršis neatsispindėtų akyse, nes priėjo 
prie išvados, kad teisingiausias sprendimas šioje situacijoje 
yra apsimesti nuolankia. Šis psichas nori žaisti su ja kaip katė 
su pele, nori, kad ji jo maldautų, nori jaustis jos viešpačiu. 

Taigi puiku. Ji bus jo mažas atgailaujantis žaisliukas - tol, 
koljis atsuks jai nugarą, o tuomet ji, nutvėrusi kas paklius po 
ranka, suknežins jam makaulę. 

— Kas tai? - jis pastebėjo didelę dėmę ant antklodės ir ne- 
patenkintas caktelėjo liežuviu. 

Ji buvo apsišlapinusi. Ko kito jis tikėjosi? Jis ją paliko die- 
vai žino kuriam laikui. Ji laikė pūslės turinį kiek tik galėjo, 
bet galiausiai nebeliko nieko kita kaip tik prišlapinti į lovą. 

— Tau teks pakeisti patalynę, - pasakė jis. 

„Gerai, aš pakeisiu patalynę. Tik atrišk mane ir duok man 
naują paklodę, ir aš ja bematant tave pasmaugsiu. 

Jis nubraukė į šalį jos susivėlusių plaukų sruogą. 

— Tu trenki myžalais ir prakaitu, Džeine. Turbūt labai in- 
tensyviai mankštinaisi? Įdomu, ką tu darei? - jo žvilgsnis 
paklaidžiojo aplinkui, kol sustojo ties siena lovos galvūgaly- 
je. - Hmm. Siena apibrūžinta. Tu judinai lovą, kad galvūgalio 
lenta daužytųsi į sieną, ar ne? 

Velniai griebtų! Jis suprato, ką ji darė. Taip, ji tikėjosi iš- 
vesti iš kantrybės kaimyną, tikėjosi, kad šis, negalėdamas 
ilgiau kęsti monotoniško beldimo į sieną, prieis prie durų ir 
pareikalaus liautis. Kai ji nepaisys jo reikalavimo, jis galės pa- 
siskųsti viešbučio savininkui, o šis galiausiai nustatys garso 
šaltinį. 

Ji būtų išvaduota ir viską papasakotų tėvui, o jis jau pa- 
sistengtų, kad šitas šūdžius daugiau niekuomet nebeišvystų 
dienos šviesos. Jis būtų užrakintas kameroje kalėjimo rūsyje, 
suteikiant lankymo teisę visiems didžiausiems kalėjimo pe- 
derastams. 

Jos svajonė išsigelbėti tokiu būdu žlugo, kai jis atitraukė 
lovą per keletą pėdų nuo sienos. 

— Mes negalime šito sau leisti, Džeine, - jis pasilenkė ir dar 
kartą pabučiavo ją į kaktą. - Atleisk, kad sugadinau tavo gu- 
drų planelį, brangioji. 

Ji pažvelgė į jį su neviltim, kuri nebuvo vien tik apsimesti- 
nė, ir maldaujamai sudejavo. 

— Ar tau reikia į tualetą? 

Ji linktelėjo galvą. 

— Gerai. Bet pažadėk, kad nemėginsi pasprukti. Mėginda- 
ma sprukti tik susižalotum, o aš nenoriu tavęs skriausti. 

— Pažadu, - sumykė ji po ta baisia juosta. 

Visų pirma jis atrišo jai kojas. Ji buvo nusprendusi, kad tą 
akimirką, kai tik bus atrišta, puls spardytis ir kovoti su juo, 
bet suprato, kad jos galūnės tarytum guminės. Kojos apskri- 
tai nenorėjo klausyti, o kai pavyko jas išjudinti, krutėjo be 
galo vangiai. 

Jis atrišo jai rankas, tada pakėlė ir nunešė į vonios kam- 
barį. Pastatęs šalia klozeto, atvožė dangtį ir švelniai ją paso- 
dino. 

Ji ištiesė ranką prie juostos, kuria buvo užklijuota burna. 

— Tu gali ją nuimti, - švelniai pasakė jis. - Bet jei pradėsi 
šaukti, pasigailėsi. 

Ji neabejojo jo žodžiais. Lupant juostą skaudėjo, bet tai pa- 
dariusi, ji kelis kartus godžiai įtraukė oro. 

— Prašau, duok man vandens, - paprašė užkimusiu balsu. 

— Pirmiausia užbaik reikalus čia. 

Jis nerodė jokio noro išeiti. Jai į akis plūstelėjo gėdos 
ašaros. 

- Išeik ir uždaryk duris. 

Jis suraukė antakius ir irzliai pažvelgė į ją. 

— Na, ką tu. Tas staiga atsiradęs drovumas absurdiškas. Pa- 
skubėk, kol aš neapsigalvojau ir nepriverčiau tavęs dar kartą 
apsišlapinti. 

Sutvarkiusi gamtinius reikalus, ji vėl paprašė vandens. 

- Žinoma, Džeine. Kai tik sutvarkysi lovą. Tu ją palikai to- 
kią šlykščią. Siaubingai šlykščią. 

Ji alpėjo iš troškulio, tad klusniai pakeitė šlapias paklodes 
naujomis. Kol jai pavyko atlikti užduotį taip, kad jis nebetu- 
rėjo priekaištų, ji buvo išsekusi ir apsipylusi šaltu prakaitu. 

Jis liepė jai atsisėsti ant kėdės tokioje vietoje, kurią galėjo 
matyti, kol nuėjo į virtuvę ir atsuko plastikinį vandens bute- 
lį. Ji vylėsi, kad jis jai atneš stiklinę. Ji galėtų ją sudaužyti ir 
stiklo šuke rėžti jam per gerklę. Jei tik rastų tam pakankamai 
jėgų. Tačiau silpnumas, kurį jautė, buvo keistas netgi įver- 
tinus tą aplinkybę, kad ji daugelį valandų buvo pragulėjusi 
surišta lovoje. Ar praėjusią naktį jis jai davė kokių nors nar- 
kotikų? O gal jis tai daro ir dabar? Gal jis ko nors primaišė į 
vandenį, kurio atneš jai atsigerti? 

Tačiau tai jai buvo nesvarbu. Ji buvo tokia ištroškusi, kad 
godžiai išgėrė paduotą vandenį. 

— Ar tualkana? 

— Taip. 

Jis padarė sumuštinį su sūriu ir saldžiaisiais pipirais, tuo- 
met sumaitino jį, plėšydamas į mažus gabaliukus ir dėdamas 
juos po vieną jai į burną. Jai buvo kilusi mintis kąsti jam į 
pirštus, bet prisiminė, kad viena jo ranka laisva. Ji nebuvo 
pamiršusi to smūgio per veidą, kai vaizdas akyse išplaukė, o 
garsas kelis kartus nuaidėjo ausyse. Ji nenorėjo išprovokuoti 
dar vieno panašaus antausio. 

Suteikdama jam bent trumpalaikį skausmą, ji patirtų 
milžinišką pasitenkinimą. Kaip būtų malonu suleisti dantis 
jam į kūną ir paleisti kraują. Bet dabar, netgi sutelkusi visas 
įmanomas pastangas, su juo galynėtis nepajėgtų. Pasitenki- 
nimas, kurį patirtų, būtų pernelyg trumpas ir per brangiai 
kainuotų. Kol savo veiksmais ji negali pasiekti nieko kita, tik 
išprovokuoti jo pyktį ir kerštą, tol turi taupyti jėgas ir steng- 
tis sugalvoti kuo gudresnį planą, kaip iš čia ištrūkti. 

Jai baigus valgyti sumuštinį, jis pasakė: 

— Man tu tokia patinki, Džeine, - jis paglostė jai galvą ir 
pirštais pakedeno susivėlusius plaukus. - Tavo nuolankumas 
labai gundantis, - jis švelniai palytėjo jos spenelius. - Aš ta- 
vęs labai trokštu. 

Jis trumpam grįžtelėjo atgal - tiek, kiek reikia, kad paimtų 
savo fotoaparatą. Prakeiktas fotoaparatas. Būtent tai ją suin- 
trigavo ir paskatino galvoti apie jį kaip apie išskirtinį. Galbūt 
jis tikrai ypatingas - ypatingos rūšies iškrypėlis. Dabar ji į tą 
fotoaparatą negalėjo nė pažvelgti; jai norėjosi grūsti jį jam į 
veidą taip, kad ir iš fotoaparato, ir iš jo veido kaulų liktų vieni 
šipuliai. 

Vis dėlto buvo pernelyg įsibaiminusi, kad drįstų priešintis, 
ir leidosi manipuliuojama, kol jis atliko pornografinių nuo- 
traukų seriją. 

— Gulkis ant lovos. 


LLA eis 


Jai kilo noras prašyti, maldauti, siūlyti jam pinigų, prisie- 
kinėti, kad niekam apie tai nepasakys, jei tik leis jai eiti. Bet 
galbūt jos žodžiai skambės įtaigiau, jei ji dar kartą sutiks su 
juo pasidulkinti. 

Taigi ji atsigulė ant lovos ir klusniai darė viską, ką jis liepė. 
Kai jis baigė, ji netgi neturėjo jėgų pakelti galvos. Jis ją svai- 
gina vaistais. Dabar ji tuo nė trupučio neabejojo. 

Ji su siaubu stebėjo, kaip jis atidaro naktinio stalelio stal- 
čių ir išjo išima izoliacinės juostos ritinį. 

— Ne, - pradėjo inkšti ji. - Prašau, ne. 

— Man labai nemalonu tai daryti, Džeine, bet tu esi kekšė. 
Tavo meilė nėra švari. Tu esi negarbinga. Tavimi negalima pa- 
sitikėti netgi tuomet, kai tu pažadi elgtis ramiai. 

— Aš elgsiuosi ramiai. Prisiekiu. 

Tai buvo viskas, ką jis leido jai pasakyti prieš užklijuoda- 
mas burną lipnia juosta. Šį kartą ta pačia juosta jis pririšo 
jos riešus bei kojas prie lovos rėmo, priverždamas juos taip 
stipriai, kad ji neįstengė nė krustelėti. 

Prieš apsirengdamas nusiprausė po dušu. Stovėdamas ša- 
lia jos lovos, ramiai vėrė diržą į kelnių kilpeles. 

— Tu verki, Džeine? Kodėl? Tu juk šauniausia vakarėlių 
mergina. 

Jis sugrūdo nešvarius lovos patalų užvalkalus į skalbinių 
dėžę ir paėmė raktus. Jau beveik prie durų spragtelėjo pirš- 
tais ir atsigręžė atgal. 

— Vos nepamiršau. Turiu tau siurprizą. 

Iš švarko kišenės išsitraukė garsajuostę ir įdėjo ją į grotuvą. 

- Šitą įrašą padariau praėjusią naktį. Manau, tau bus įdo- 
mu pasiklausyti, - jis paspaudė mygtuką, pabučiavo ją ir iš- 
ėjo, užrakindamas duris iš lauko pusės. 

Apie trisdešimt sekundžių iš stiprintuvų sklido tyla, pas- 
kui pasigirdo telefono skambutis. Po keleto skambučių Džei- 
nė išgirdo, kaip pažįstamas balsas sako: 

— Peris klauso. 

— Sveika, Peris. Tai Valentinas. 

Jo vardas Valentinas? 

Tai buvo pirmoji mintis, nes ji akimirksniu atpažino jo 
balsą. Jis buvo ne įprastas, o tas kitas, kuriuo jis kartais kal- 
bėdavo, kai jie atsidurdavo lovoje. Ją visuomet jaudino tas 
žemas, beveik šnabždėjimą primenantis tembras, sudarantis 
įspūdį, kad kalbantysis sykiu daro kažką nedora - paprastai 
taip ir būdavo. 

Dabar tas balsas, sklindantis iš stiprintuvų, vertė jos kūną 
eiti pagaugais. 

Džeinė klausėsi, kaip jis pasakoja Peris Gibson jų santy- 
kių istoriją, ir garsiai kvėpavo pro nosį, žiūrėdama į muzikinį 
centrą su nuostaba ir nekantrumu, kuris netrukus peraugo į 
siaubą. Kai jis Peris Gibson išsakė savo planus dėl jos, ji kaip 
išprotėjusi ėmė mykti užklijuota burna. 

Žinoma, niekas jos negirdėjo. 


Toni Armstrong į vyro stomatologijos kabinetą atvyko prieš 
pat darbo pabaigą. Pakeliui sustojusi šnektelėjo su bebaigian- 
čiu darbą kitu gydytoju. Jis atsiprašė, kad iki šiol dar nepa- 
kvietė jos su Bredu pas save pietų. Jiedu apsikeitė pažadais 
netrukus suderinti susitikimo datą. 

Atrodo, Bredas stengiasi palaikyti gerus santykius. Ji irgi 
kiek išgalėdama elgtųsi taip pat. 

Kai ji įžengė į jo kabinetą, registratorė nustebo ją iš- 
vydusi. 

— Nusamdžiau auklę ir nusprendžiau drauge su Bredu nu- 
eiti į restoraną romantiškos vakarienės, - paaiškino Toni. 

— Vaje, ponia Armstrong, daktaras Armstrongas prieš porą 
valandų išvyko. 

Toni pagalvojo, kad jos nerimas pašnekovei atrodys grei- 
čiau kaip nusivylimas. 

— Na, ką gi, sužlugo mano vakarėlis siurprizas. Ar jis jums 
nesakė, kur ruošiasi vykti? 

— Ne, bet aš esu įsitikinusi, kad jis pasiėmė savo mobilųjį 
telefoną. 

— Aš jam paskambinsiu. Ar nesutrukdysiu, jei nueisiu į jo 
kabinetą? 

— Visiškai ne. Maloniai prašom. Aš prieš išeidama turiu su- 
tvarkyti kartoteką. 

Bredas buvo naujausias stomatologas klinikoje, todėl jam 
skirtos patalpos buvo mažiausios, bet Toni padarė viską, kad 
jos būtų kuo jaukesnės. Vienai sienai jaukumo teikė tinkamo 
dydžio rėmuose sukabinti kvalifikacijos dokumentai ir diplo- 
mai. Lentynose už jo stalo tarp stomatologijos knygų buvo 
prikaišiota šeimos nuotraukų. Darbo stalas buvo švarus ir 
tvarkingas. 

Ji slapčia troško, kad viskas čia būtų taip gražu, kaip 
atrodo. 

Atsisėdusi ant kėdės prie stalo, ji ėmėsi paieškų. Visi jo 
stalčiai buvo užrakinti, bet ji to tikėjosi ir atėjo pasiruošu- 
si. Segtuku užlenktu galu be ypatingų pastangų juos visus 
atrakino. 

Tikra tiesa, ji buvo nusamdžiusi auklę šiam vakarui. Pasi- 
darė šukuoseną ir makiažą bei pasipuošė dailia suknia, tikė- 
damasi nustebinti Bredą maloniu pasiūlymu ir taip numaldy- 
ti šį rytą sukeltą įtampą. 

Jų barnis visą dieną nedavė jai ramybės. Bredas išėjo iš 
namų piktas. O ji jautėsi ir pikta, ir nuskriausta. Namų ruo- 
ša, valgiaraščio sudarymas ir begalė kitų kasdienių darbų 
darbelių trukdavo nuo ryto iki vakaro. Vis dėlto jos niekaip 
neapleido mintys apie tą ginčą, vis kirbėjo menkutė abejonė, 
jog ji gali būti neteisi. 

„Gal išties Bredas nemelavo apie tai, kur jis buvo praėjusią 
naktį?“ 

Galbūt ji tikrai ieško problemų ten, kur jų nėra. Jei jis visą 
laiką kalba tiesą, kaip jam turėtų būti pikta nuolat ją įtikinėti 
savo teisumu, žinant, kad ji apie jį galvoja blogiausia. 

Šansai, kad jis lankėsi seminare ir paskui nuėjo išgerti 
alaus, buvo menki, bet, trokšdama išsaugoti šeimą, ji bevil- 
tiškai kabinosi į šią galimybę kaip tikrovę. 

Taigi šią pavakarę tikėjosi jį rasti darbe ir nustebinti ma- 
loniu siurprizu, pranešdama, kad užsakė staliuką italų res- 
torane, kurį jis jau seniai norėjo aplankyti. Ji tikėjosi, kad 
vakaras dviese toli nuo namų ir vaikų, prie butelio vyno, o 
sugrįžus - pasimylėjimas bus tikras susitaikymas, jis atleis 
už tai, kad ji nepagrįstai jį pasmerkė, ir užmirš tą nemalonų 
jų santykių epizodą. 

Deja, jo nebuvo ten, kur jis turėjo būti. Jis be jokio paaiš- 
kinimo išėjo iš darbo gerokai anksčiau, nieko neinformavęs 
apie tai, kur ketina eiti. Tai buvo pažįstamas braižas, signa- 
las, kuris jai išsyk sukeldavo įtampą ir tapo pasiteisinimu at- 
rakinti vyro stalčius. 

Dar po kelių akimirkų jos įtarimai pasitvirtino. Apatinia- 
me stalčiuje ji aptiko tikrą pornografijos lobyną. 

Spausdintuvu atspausdintose nuotraukose buvo visko: 
nuo palyginti švelnių iki itin drastiškų vaizdų. Pačios bjau- 
riausios tiek turiniu, tiek kompozicija neabejotinai buvo mė- 
gėjiški darbai. 

Bredas yra priklausomas. Kaip ir visos priklausomybės 
aukos, jis nesugeba atsispirti. Nesugebėdamas pasipriešinti 
savo priklausomybei žmogus gali padaryti tai, ko šiaip jau 
nedarytų, sakysime, seksualiai priekabiauti prie bendradar- 
bės arba glamonėti nepilnametę pacientę. 

Ir vienas Dievas težino, ką jis dar gali sugalvoti. 


Dvyliktas skyrius 


I: Dinas parėjo namo, pagalbinėje patalpoje ant grindų pa- 
matė numestas šlapias maudymosi kelnaites. Geiviną rado 
poilsio kambaryje išsidrėbusį ant sofos priešais televizorių ir 
padrikai maigantį nuotolinio valdymo pultelio mygtukus bei 
kas dešimt sekundžių „šuoliuojantį po įvairius kanalus. Vie- 
nintelis jo kūno apdangalas buvo strėnas juosęs rankšluostis, 
o plaukai atrodė drėgni. 

— Sveikas, Geivinai. 

— Sveikas. 

— Ar maudeisi baseine? 

Neatitraukdamas akių nuo televizoriaus ekrano, jis atsakė: 

— Ne, aš tik mėgstu sėdėti susijuosęs rankšluosčiu. 

— Kai neši šlapią rankšluostį į džiovyklą, galėtum paimti ir 
maudymosi kelnaites, kurias palikai ant grindų. 

Geivinas perjungė dar keletą kanalų. 

— Nusiprausk po dušu ir eisime valgyti, - pasakė Dinas. 

— Aš nesu alkanas. 

— Nusiprausk po dušu ir eisime valgyti, - pakartojo jis. 

— Ojei neisiu, ar vėl mane muši? 

Žvilgsnis, kuriuo Dinas nužvelgė sūnų, akivaizdžiai rodė 
senkančią jo kantrybę. Geivinas numetė valdymo pultelį ir 
išžirgliojo iš kambario. Prieš pat išeidamas pro duris, jis nusi- 
juosė rankšluostį, parodydamas nuogus sėdmenis Dinui tiek 

tiesiogine, tiek perkeltine prasme. Sutramdęs save, Dinas 
mintyse davė Geivinui du balus už šį simbolinį gestą. 

Nesiteiraudamas Geivino pageidavimų, jis pasuko į kavi- 
nę, kurioje jie dažniausiai lankydavosi. Geivinas buvo pras- 
tos nuotaikos ir į Dino bandymus užmegzti pokalbį atsakinė- 
jo vienskiemeniais žodžiais. 

Kai atnešė jų užsakymą, Dinas pasiteiravo, ar jo mėsainis 
iškepęs taip, kaip jis mėgsta. 

— Normaliai. 

— Atleisk, kad retai vakarieniaujame namie. 

— Nesvarbu. Vis tiek tavo maistas užknisa. 

Dinas nusišypsojo. 

- Šito negaliu ginčyti. Tu tikriausiai pasiilgai mamos ga- 
mintų naminių makaronų su padažu ir mėsos troškinio. 

— Taip, pasiilgau. 

— Bet manęs tu prašai tik mėsainių ir picos. 

Tučtuojau ėmęsis gynybos, Geivinas paklausė: 

— O ką, kas nors negerai? | 

— Ne. Kai buvau tavo amžiaus, valgiau tą patį. 

Geivinas prunkštelėjo, lyg norėdamas pasakyti, jog negali 
įsivaizduoti, kad tokioje žiloje senovėje egzistavo mėsainiai 
ir pica. 

Dinas pamėgino dar kartą. 

- Šiandien sutikau seną savo draugę. Ar prisimeni Peris 
Gibson? 

Geivinas su panieka pažvelgė į jį. 

— Ar tu manai, kad aš protiškai atsilikęs? 

— Tai buvo labai seniai ir tu buvai tik kūdikis. Aš nebuvau 
tikras, kad tu ją atsiminsi. 

— Aišku, atsimenu. Ją ir Džeką. Jie ruošėsi susituokti, bet 
jis Žuvo. 

— Jis nežuvo. Jis pakliuvo į avariją. O mirė vos prieš keletą 
mėnesių. 

— Hm. Ji dabar dirba čia, radijo stotyje. 

Dinas buvo nustebes. 

— Tu tai žinojai? 

— Tai žino visi. Ji populiari. 

— Na, taip, kiek suprantu, jai neblogai sekasi. Šiandien ji 
man pasakė, kad stengiasi į savo auditoriją pritraukti jaunes- 
nių žmonių. Ar tu kada nors klausaisi jos programos? 

— Klausausi. Ne kiekvieną naktį. Kartais, - Geivinas pa- 
mirkė gruzdintą bulvytę į pomidorų padažą. - Tujai paskam- 
binai, ar ką? 

— E... Ne. Praėjusią naktį jai paskambino vienas pamišėlis. 

— Rimtai? 

— Hmm, - numykė Dinas, gromuliuodamas viščiuko keps- 
nį. - Ji apie tai pranešė policijai. Į mane buvo kreiptasi kon- 
sultacijos. Ji ir detektyvas pageidavo išgirsti mano nuomonę 
apie tą skambutį. 

— Detektyvas? Ar tai labai rimta? 

— Labai rimta. 

Jis pamojo padavėjai ir paprašė jos atnešti Geivinui dar 
vieną kokakolos buteliuką. Kaip žmogus, kuris pareiškė ne- 
sąs alkanas, Geivinas savo mėsainį su sūriu surijo stulbina- 
mai greitai. 

— Ir dar prašom atnešti mums traškučių su meksikietišku 
sūriu, - pats Geivinas jokiu būdu nebūtų prašęs nieko dau- 
giau, bet Dinas žinojo, kad jis tikrai dar nepasisotino. 

— Taip pat šiandien buvau sutikęs tavo draugę, - atsainiai 
tarstelėjo jis. 

— Aš čia neturiu jokių draugų. Visi mano draugai Hiusto- 
ne. Ten, kur anksčiau gyvenau. Savo namuose. Tol, kol mano 
motina neištekėjo už to pašlemėko. 

„Na, štai, prasideda“, - pagalvojo Dinas. 

- Ji ilgai gyveno vieniša, Geivinai. 

— Taip, nes tują pametei. 

— Juokinga. Praėjusią naktį sakei, kad ji pametė mane. 
Nors esi teisus abiem atvejais. Mes abu sutikome skirtis, nes 
žinojome, kad taip bus geriausia. 

— Velniai nematė, - pasakė Geivinas, abejingai atsiduso ir 
nukreipė žvilgsnį pro langą. 

— Ar tu nemanai, kad tavo motina turi teisę būti laiminga? 

— Kas gali būti laimingas su tokiu kaip jis? 

Dinas taip pat labai nesižavėjo Pet pasirinkimu. Jos vyras 
buvo gana nuobodus ir pilkas žmogus, todėl pašnekovui tek- 
davo kaip reikiant paprakaituoti, norint išprovokuoti pokalbį 
su juo. Vis dėlto jis buvo tiesiog pamišęs dėl Pet, oji - dėljo. 

— Nair kas, kad jis nėra energingas žmogus, argi tu nega- 
li paprasčiausiai būti patenkintas, kad tavo motina pagaliau 
susirado tą, kuris jai rūpi ir kuriam rūpi ji? 

— Aš patenkintas, aš patenkintas. Tiesiog apimtas eksta- 
zės, jei nori. Gal galime baigti šį pokalbį? 

Dinas norėjo priminti, kad jis pats išprovokavo pokalbį 
šia tema, bet numojo į tai ranka. Atėjo padavėja ir atnešė 
užsakymą. 

— Gal dar ko nors? 

Ji kreipėsi į Geiviną, ne į jį, ir pirmą kartą Dinas pamėgino 
pažvelgti į savo sūnų jaunos moters akimis. Atmetus tėviš- 
ką neobjektyvumą, Geivinas visai neblogai atrodantis vaikis. 
Jo tamsiai rudi plaukai buvo banguoti kaip motinos, ir jam 
jie tikriausiai patinka, nes - dėkui Dievui - jis iš jų nepasida- 
rė šiuolaikiškos pankiškos šukuosenos ir nenudažė tamsoje 
švytinčiais dažais. 

Jo akys buvo labai šviesios, o žvilgsnis šiek tiek mąslus. 
Nors to negalėjai pasakyti dabar, kai jis sėdėjo sudribęs ir at- 
sipalaidavęs, bet jo ūgis buvo daugiau kaip šešios pėdos, kū- 
nas tvirtas ir lieknas, o judesiai grakštūs kaip tikro atleto. 

Dinas nusišypsojo padavėjai. 

— Dėkui, kol kas mums visko pakanka, - jai nueinant šalin, 
jis pridūrė: - Ji gana daili. 

— Visai nieko, - atsakė Geivinas, abejingu žvilgsniu nu- 
žvelgęs padavėją. 

— Tikrai gražesnė nei tokia viena jauna mergina, kurią aš 
šiandien buvau sutikęs - Melisa Hečer. 

Neabejotinai šis vardas Geivinui buvo puikiai žinomas. 
Tai Dinas iškart pastebėjo. Bet Geivinas nutarė apsimesti 
kvaileliu. 

— Kas, kas tokia? 

— Ji sakė, kad tave pažįsta. 

— Tikrai nepažįsta. 

— Tai kodėl ji man sakė, kad pažįsta? 

— Iš kur man žinoti? Gal ne taip ištarė vardą arba supai- 
niojo mane su kuo nors kitu, - Geivinas, vengdamas žiūrėti į 
akis, žaidė su šiaudeliu, įmerktu kokakolos stiklinėje. 

— Ašjai prisistačiau ir mes šiek tiek pasikalbėjome, tada ji 
ir pasakė: „Tu esi Geivino tėtis. Taigi ji pažįsta tave. 

— Galbūt ją kas nors perspėjo saugotis manęs dėl to, kad tu 
esi policininkas. 

— Tu nori pasakyti, kad niekas nenori draugauti su polici- 
ninko sūnum? 

Jis su apmaudu pažvelgė į Diną. 

— Kažkas panašaus. 

— Ką pasakytum apie Džeinę Kemp? 

Šį kartą Geivinui nepavyko taip lengvai paslėpti savo reak- 
cijos. Jo veido išraiška išsyk tapo budri. 

— Ką tokią? 

— Džeinę Kemp. Iš to, ką apie ją girdėjau, galėčiau daryti iš- 
vadą, kad ji tikrai nenorėtų draugauti su policininko sūnumi. 
Ar tują pažįsti? 

— Girdėjau apie ją. 

- Ir ką tu apie ją girdėjai? 

Geivinas įsidėjo į burną šiek tiek meksikietiško sūrio ir pil- 
na burna suvogravo: 

— Pats žinai. Gandai gandeliai. 

— Kokie gandai? Kad ji yra laukinė? Lengvo elgesio? 

— Viską pats pasakei. 

— Ar buvai kada nors su ja susitikęs? 

— Galiir buvau porą kartų atsitrenkęs į ją. 

— Kur? 

— Po velnių, kas čia dabar? Ispanų inkvizicija? 

— Ne, žnyples nykščiams spausti aš pasilaikysiu vėlesniam 
laikui. O dabar tenoriu sužinoti, kur tu buvai atsitrenkes į 
Džeinę Kemp ir jos draugę Melisą. Tų atsitrenkimų turėjo 
būti gana daug, jei mano vardas jai šį tą sako. Negana to, ji 
atpažino mane, nes tu ir aš esame panašūs. 

Geivinas, įtraukęs galvą į pečius, pasimuistė savo krėsle. 

— Jos slampinėja su visais tais turtingais, pasipūtusiais 
vaikėzais. Aš tiesiog kartais jas matau, ir viskas. Kine. Prie 
krantinės. Gali įsivaizduoti pats. 

— Prie ežero? 

— Kurio ežero? Miesto ar Trevizo? 

— Tu pats man pasakyk. 

— Sakau tau, mačiau jas keletą kartų, ir viskas. Neprisime- 
nu kur. 

Dinas nusikvatojo. 

— Geivinai, nemalk man šūdo. Jei aš būčiau tavo amžiaus 
ir susitikčiau Melisą Hečer, ir jei ji būtų apsirengusi panašiai, 
kaip buvo apsirengusi šiandien, aš tai atsiminčiau iki smul- 
kiausių detalių, - jis pastūmė savo lėkštę į šalį ir pasilenkė į 
priekį. - Pasakyk man, ką tu žinai apie sekso klubą. 

Geivino veido išraiška liko nepakitusi, bet ir vėl jį išdavė 
akys. 

— Ką tokį? 

— Praėjusią naktį, kai tu manęs nepaklausei ir išėjai iš 
namų, ar buvai nuvažiavęs prie Trevizo ežero? 

— Galbūt ir buvau. O kas? 

— Aš žinau, kad prie šio ežero kai kur renkasi vaikėzai. Ar 
praėjusią naktį jaunimo minioje tu matei Džeinę Kemp? Ir 
prieš tau pateikiant man suknistą suktą atsakymą, pasaky- 
siu, kad jau daugiau kaip dvidešimt keturias valandas ji yra 
dingusi. 

— Dingusi? 

- Ji negrįžo į namus nuo vakar vakaro. Nuo to laiko niekas 
jos nematė ir negirdėjo. Šiandien į pavakarę, prieš pat man 

išeinant iš darbo, policijos patruliai surado jos automobilį. 
Jis stovėjo netoli iškyloms skirtos paežerės teritorijos, kedrų 
guotelio pavėsyje. Džeinės nebuvo nė ženklo. Praėjusį vakarą 
ji akivaizdžiai su kažkuo susitiko ir išvyko su tuo žmogumi. 
Ar tują matei? Ar su ja buvo dar kas nors? 

Geivinas nuleido žvilgsnį į savo prišniaukštą lėkštę ir kele- 
tą sekundžių į ją žiūrėjo. 

— Ašjos nemačiau. 

— Geivinai, - pasakė jis, nuleisdamas balsą. - Gerai žinau 
geležinę taisyklę, draudžiančią skleisti paskalas apie drau- 
gus. Ta pati taisyklė galiojo ir kai augau aš. Bet kalba eina 
ne apie lojalumą ar išdavystę. Reikalas daug rimtesnis. Todėl 
prašau, kad negintum ar dengtum Džeinės ar ko nors kito, 
slėpdamas informaciją apie juos. Girtuokliavimas, narkotikai 
ir visa kita velniava, kuri galbūt vyko tą naktį, šiuo atveju 
manęs nedomina. Jei Džeinė išvyko su piktavališkai nusitei- 
kusiu vaikinu, jos gyvybei gali grėsti rimtas pavojus. Ar tai 
žinodamas, tu esi absoliučiai tikras, kad jos nematei? 

— Sakau, kad nemačiau! Dieve! - jis apsidairė aplinkui su- 
vokdamas, kad atkreipė į save prie aplinkinių stalelių sėdin- 
čių žmonių dėmesį. Susmuko krėsle ir sumurmėjo sau į ster- 
blę: - Ko tu kabinėjiesi prie manęs? 

— Aš nesikabinėju prie tavęs. 

— Tu dabar atlieki policininko pareigas. 

Dinas giliai atsiduso. 

— Taip, galbūt. Aš kreipiuosi į tave kaip į informacijos šalti- 
nį. Pasakyk man, ką žinai apie sekso klubą. 

— Nežinau, apie ką tu kalbi. Aš noriu į tualetą, - jis pasislin- 
ko iki stalelio krašto ir jau norėjo sprukti, bet Dinas įsakė jam 
pasilikti savo vietoje. 

— Nuo trejų metų buvai pratinamas pakentėti, kol tau at- 
neš puoduką. Tad ir dabar gali keletą minučių pakentėti. Ką 
tu žinai apie sekso klubą? 

Geivinas siūbavo pirmyn ir atgal, piktai žiūrėdamas pro 
langą, visa savo povyza spinduliuodamas priešiškumą. Dinas 

pagalvojo, kad jis apskritai atsisakys kalbėti, bet galiausiai 
Geivinas prabilo: 

— Na, gerai, aš girdėjau draugus kalbant, kad tai yra inter- 
neto puslapis, kuriame jie elektroniniais laiškais susirašinėja 
su panelėmis. Tai viskas. 

— Nevisiškai viskas, Geivinai. 

— Na, tai viskas, ką apie jį žinau. Atsimink, kad aš su tais 
vaikėzais nelankiau mokyklos! Mano šaknys buvo nukirstos 
ir aš buvau persodintas čia, tad jie nėra... 

— Tu slampinėji su vaikėzų gauja nuo pat pirmos dienos, 
kai mes čia atsikraustėme. Tavo giesmelė „o, aš vargšas, nete- 
kęs visų savo draugų šiek tiek pasenusi. Tau reikia sugalvoti 
ką nors nauja, kad būtum įtikinamesnis. O ta mergina šiuo 
metu galbūt kovoja dėl savo gyvybės, aš nė trupučio neper- 
dedu. Tad liaukis raukęsis ir gailavęs savęs bei duok man tie- 
sų atsakymą. Ką tu žinai apie tą interneto klubą ir Džeinės 
Kemp dalyvavimą jame? 

Geivinas dar keletą sekundžių patylėjo, paskui tarsi pasi- 
duodamas atrėmė galvą į krėslo atkaltę. 

— Džeinė susitikinėja su vaikinais, kurių suranda interne- 
tu, ir jie dulkinasi. Ji daro bet ką. Ji ir ta Melisa. 

— Taigi tujas pažįsti. 

— Aš žinau, kas jos tokios. Tame klube dalyvauja daugybė 
merginų. Aš nežinau jų visų vardų. Jos mokosi įvairiausiose 
miesto mokyklose. Internete yra skelbimų puslapis ir klubo 
nariai tarpusavyje kalbasi apie tai, ką kuris iš jų daro. 

— Ar tu esi to klubo narys, Geivinai? 

Jis atsisėdo tiesiai. 

— Ne! Reikia žinoti, kaip tapti klubo nariu, o aš nesiteira- 
vau, nes jau vien parodydamas, kad šito nežinau, pasirody- 
čiau kaip kvailys. 

— Kaip tapti klubo nariu, nėra tokia jau didelė paslaptis. 
Šį klubą stebi policijos skyriaus kompiuterinių nusikaltimų 
padalinys. 

Geivinas nusikvatojo. 

— Tikrai? Ir ką jie ketina daryti? Jie negali šito klubo sunai- 
kinti, tai žino kiekvienas. 

— Sekso paslaugų pageidavimas ir jų siūlymas yra nusi- 
kaltimas. 

— Šitą tu gerai žinai, - apmaudžiai sumurmėjo jis. - Tu esi 
policininkas. 


Jis pastatė automobilį ąžuolų giraitėje, ten pat, kur auto- 
mobilius buvo palikę ir kiti. Vieno ąžuolo kamiene įrengtoje 
slėptuvėje turėjo polistireno dėžutę-šaldytuvą alui ir vynui 
laikyti. Jis išsiėmė alaus ir nusinešė jį ežero pakrantės link, 
prie iš storų lentų sukalto žvejybinio molo, nusidriekusio 
apie trisdešimt jardų gilyn į ežerą. 

Šios nakties susitikimo vieta yra čia. 

Jis atvyko apsižvalgyti. 

Apsirengęs buvo taip, kad ištirptų minioje. Priklausymą 
kitai kartai maskavo dabartiniam jaunimui būdingi iš nu- 
pjautų džinsų padaryti šortai ir trumparankoviai trikotaži- 
niai marškinėliai. Vis dėlto, imdamasis papildomų atsargu- 
mo priemonių, jis žemai nuleido beisbolo kepuraitės snapelį, 
kad mestų šešėlį ant veido. 

Kai kurie iš čia susirinkusiųjų jam buvo pažįstami. Jis 
buvo juos matęs panašiuose ankstesniuose susirinkimuose 
arba klubuose Šeštojoje gatvėje bei aplink universiteto mies- 
telį. Kiti jam buvo nematyti. Juk visuomet ir visur atsiranda 
naujų veidų. 

Čia galėjai gauti įvairiausių malonumų - alkoholio, narko- 
tikų, sekso. O šią naktį buvo netgi sudaryta galimybė azar- 
tiniams lošimams. Ežero pakrantėje mergina, dėvinti tiktai 
apatinę maudymosi kostiumėlio dalį ir šiaudinę skrybėlę, 
klūpojo ant kelių ir čiulpė vaikinui. Aplinkui sustoję jaunuo- 
liai lažinosi, kiek laiko vaikinui pavyks „ištempti“ iki ejaku- 
liacijos. 

Jis įsiterpė į skanduojančių žiūrovų ratą, apjuosusį minė- 
tą porą, ir pastatė penkis dolerius. Teko tik stebėtis vaikino 
savikontrole, nes mergina žinojo, kaip reikia „dirbti“. Jis pra- 
lošė savo užstatą. 

Neskubėdamas jis nužingsniavo molu. Nesistengė atkreipti 
niekieno dėmesio, nes paprastai jam to ir nereikėdavo. Ir šis 
susirinkimas nepasirodė esąs kuo nors išskirtinis. Netrukus 
prie jo prisiartino dvi merginos, kurios elgėsi taip meiliai, kad 
jis išsyk suprato, jog jos išgėrusios po ekstazio tabletę. 

Jos jį apkabino, pradėjo glamonėti, bučiuoti į lūpas, kalbėti 
jam, kad jis yra fantastiškas, kad mėnulis nuostabus, nakties 
oras dieviškas, o gyvenimas puikus. 

Jos paprašė jo.palaikyti jų drabužius, kol nuogos išsimau- 
dys. Nuo molo jis stebėjo, kaip jos plaukdamos tarytum undi- 
nės raitosi vandenyje, kartkartėmis sustodamos jam pamo- 
juoti ar pasiųsti oro bučinį. 

Kai jos išlipo iš vandens ir apsirengė - na, iš dalies apsi- 
rengė, - jis nusivedė jas į savo automobilį ir padavė abiem po 
butelį alaus. 

Viena iš merginų į jį įsmeigė savo stiklinį žvilgsnį. 

— Ar tau patinka linksmintis? 

— Aš juk esu čia, ar ne? - tai buvo išmintingas atsakymas. 
Neįpareigojantis. Patvirtinimas buvo tik numanomas. 

Ji paglamonėjo jį per šortus ir sukikeno: 

— Man atrodo, kad tau patinka linksmintis. 

— Mums patinka linksmintis, - sušvebeldžiavo kita. 

Jos mokėjo viską. Per kitą valandą ant galinės jo automo- 
bilio sėdynės jos jam įrodė, kokios yra šaunios pasilinksmini- 
mų merginos. Kai jis galiausiai joms pasakė, kad turi važiuo- 
ti, jos nenorėjo su juo atsisveikinti. Jos jį bučiavo, glėbesčia- 
vo ir maldavo pasilikti, kad patirtų dar daugiau malonumų ir 
žaidimų. 

Galiausiai jam šiaip taip pavyko jų atsikratyti ir jis išva- 
žiavo. Manevruodamas tarp automobilių per improvizuotą 

stovėjimo aikštelę gatvės link, jis pastebėjo porą vaikinų, 
žvelgiančių į jį su akivaizdžiu pavydu. Jie tikriausiai matė, 
kaip jis išlipa pro galines automobilio dureles su dviem gra- 
žuolėmis ir šiaip taip išsivaduoja iš jų glėbesčiuojančių rankų 
ir kojų bei narkotikų sukeltos meilės euforijos. 

Tikriausiai šie nevykėliai apgailestauja, kad šį vakarą jų ne- 
lydėjo tokia pat sėkmė meilėje kaip jo? Nėra jokių abejonių, 
kad taip ir yra. 

Vis dėlto jis pastebėjo ir tą vaikiną, kurį atpažino kaip slap- 
tą kovos su narkotikais padalinio agentą. Tam policininkui 
trisdešimt, bet iš pažiūros neduotum nė dienos virš aštuo- 
niolikos. Iškišęs galvą pro automobilio langą, jis derėjosi su 
žinomu narkotikų prekeiviu. 

„Koks skirtumas tarp to narkotikus perkančio tariamo nar- 
komano ir to, ką darau aš? - paklausė savęs Džonas Rondo. 

Jie elgiasi visiškai vienodai. Norint efektyviai kovoti su 
nusikalstamumu, būtina suvokti jo prigimtį ir mechanizmą. 
Nuo tada, kai jo padalinys aptiko sekso klubą, jis savarankiš- 
kai nusprendė atlikti šiokį tokį tyrimą. Po darbo valandų ir, 
žinoma, ten, kur vyksta klubo susirinkimai. 

Jis troško padaryti karjerą Centriniame tyrimų biure, ku- 
ris, galima sakyti, buvo policijos departamento širdis. Tik čia 
vyksta visi kraują kaitinantys įvykiai ir tik čia jis nori dirbti. 

Dabar, tiriant Kempo dukters dingimo atvejį, jis turi realių 
šansų pasižymėti ir pelnyti paaukštinimą. Šioje istorijoje yra 
visko, kas visada bus dėmesio centre - tai žinomas žmogus, 
seksas ir nepilnamečiai. Sudėk visa tai į krūvą, ir ažiotažas 
dėl tyrimo garantuotas. 

Kompiuterinių nusikaltimų padaliniui sekso klubo egzis- 
tavimas buvo sena naujiena. Darbuotojai apie jį žinojo jau 
keletą mėnesių ir, puikiai suvokdami pastangų jį panaikinti 
beviltiškumą, buvo daugiau ar mažiau apie jį užmiršę. 

Bet skelbimai interneto „skelbimų lentoje“ ir toliau liko 
Rondo dėmesio centre. Jis laikė savo pareiga nuolat sekti si- 

tuaciją ir stebėti, ar klubo nariai tikrai daro tai, kuo giriasi, ar 
paprasčiausiai elektroniniu paštu dalijasi savo nežabotomis 
fantazijomis. Jis išsiaiškino, kad dauguma pareiškimų elek- 
troninėje skelbimų lentoje atitinka tikrovę. 

Tai, kad jis atliko šį tyrimą, yra gerai. Jei nebūtų akylai 
stebėjęs sekso klubo, nebūtų sugebėjęs įžvalgiai ir išsamiai 
atsakyti į visus klausimus, kuriuos šį rytą jam uždavė Kurtis, 
Melojus ir Peris Gibson. Tad argi jo neapmokami viršvalan- 
džiai nebuvo naudingi policijos departamentui? 

Taigi šiai situacijai ištirti reikia daugiau pastangų. Visa tai 
dėl karjeros galimybių Centriniame tyrimų biure. Pagaliau 
tai jo darbas, jo pareigos, kurias jis prisiekė uoliai vykdyti. Jis 
dirba slaptuoju agentu, ir viskas tuo pasakyta. 


Nenuostabu, kad, kai Toni sugrįžo namo iš Bredo Armstron- 
go stomatologijos kabineto, namuose jo nebuvo. Susirūpi- 
nusiai auklei ji paaiškino, kad prastai pasijuto ir kad ji bei 
daktaras Armstrongas atsisakė savo planų šį vakarą praleisti 
restorane. Ji sumokėjo auklei už penkias darbo valandas. 

Tris kartus mėgino prisiskambinti Bredui jo mobiliuoju 
telefonu. Tris kartus paliko jam balso pašto pranešimus, į 
kuriuos jis nereagavo. Pašildė vaikams dešrainius vakarienei. 
Jiems pavalgius, su mergaitėmis pažaidė stalo žaidimą, o sū- 
nus tuo metu pasižiūrėjo mėgstamos laidos įrašą. 

Jiems jau belipant laiptais aukštyn į vonią, sugrįžo Bredas, 
apdalijo vaikus šokolado batonėliais ir visus iš eilės suspaudė 
tarsi meškos glėbyje. Taip pat jis turėjo geltonų rožių puokš- 
tę, kurią kalta veido išraiška įteikė Toni. 

— Ar galėtume vėl būti draugai? Prašau?.. 

Negalėdama nė žiūrėti į nenuoširdžią atgailą jo akyse, ji 
nuleido galvą. Jis tai priėmė kaip atleidimo ženklą ir pasku- 
bomis pabučiavo jai į skruostą. 

— Ar tu pavalgei? 

— Aš laukiau tavęs. 

— Puiku. Aš paguldysiu vaikus į lovą. Padėk ką nors ant sta- 
lo. Esu išbadėjęs. 

To, ką jis pamatė virtuvėje ant stalo, tikrai nesitikėjo. Ape- 
tito nekeliantis vaizdas privertė jį sustingti. 

— Iš kur visa tai gavai? - piktai paklausė jis. - Gali neatsa- 
kyti. Aš ir pats žinau. 

— Taip. Suradau šiandien popiet, nuėjusi į tavo kabinetą. 
Kabinetą, iš kurio tu buvai slapčia dingęs, Bredai. Tu niekam 
nepasakei, kur išeini, ir ištisas valandas neatsakei į skambu- 
čius mobiliuoju telefonu. Tad nemėgink manęs statyti į gy- 
nybinę poziciją. Aš atsisakau atsiprašinėti už tai, kad pažei- 
džiau tavo privatumą, kai tavo privatumas slepia štai ką. 

Išvydęs priešais save akivaizdžius savo liguisto potraukio 
įrodymus, jis staiga prarado bet kokią kovos dvasią. Jis su- 
mažėjo ir fiziškai, ir dvasiškai, tarytum iš jo kūno ir sielos lyg 
iš baliono būtų išėjęs oras. Jis patraukė kėdę ir atsisėdo už 
stalo, nuleido pečius, o rankas bejėgiškai pasidėjo ant kelių. 

Toni paėmė iš maisto sandėliuko plastikinį maišelį ir su- 
šlavė į jį visą bjaurių nuotraukų ir žurnalų kolekciją. Užrišo jį 
virvute ir nunešė į garažą. 

— Aš jį nuvešiu tiesiai į atliekų surinkimo konteinerį, - pa- 
sakė ji sugrįžusi. - Man labai nepatiktų, jei tas maišas atsitik- 
tinai atsirištų ir mūsų kaimynai ar netgi šiukšlių surinkėjai 
pamatytų, kas jo viduje. 

— Toni, aš esu... Juk aš neturiu kaip apsiginti, tiesa? 

— Taip, šį kartą tikrai neturi. 

— Ar tu dėl to mane paliksi? - jis paėmė jos ranką ir suspau- 
dė savo drėgname delne. - Prašau, nepalik manęs. Aš myliu 
tave. Aš myliu vaikus. Prašau, nesugriauk mūsų šeimos. 

— Aš nieko negriaunu, Bredai, - pasakė ji, išvadavusi savo 
plaštaką. - Griauni tu, ne aš. 

— Aš nieko negaliu su savimi padaryti. 

— Vadinasi, tai dar rimtesnė priežastis man tave palikti ir pa- 
siimti vaikus. Kas, jei kuris iš jų būtų suradęs tas nuotraukas? 

— Aš rūpestingai jas saugojau. 

— Taip, tu rūpestingai jas saugojai, lygiai kaip narkomanas 
slepia savo narkotikų atsargas ar alkoholikas butelį juodai 
dienai. 

— Nagi, tęsk, - sušuko jis. 

Jo atgailavimas pamažu tirpo, o jo vietą užėmė priešiška 
gynyba. Paskui turėjo sekti moralinio pranašumo demons- 
travimas. Šis scenarijus jau tiek kartų vyko praeityje. Atgai- 
lautojo virsmas kankiniu buvo tiesiog užprogramuotas, ir 
Toni žinojo, kada kurios fazės laukti. 

— Niekam žalos nedarančio potraukio prilyginimas pri- 
klausomybei nuo narkotikų yra absurdiškas, ir tu tai žinai, - 
pasakė jis. 

— Nedarančio žalos? Kai kuriose iš tų nuotraukų užfiksuo- 
tos nepilnametės mergaitės. Jos yra išnaudojamos sugedusių 
ir iškrypusių šioje industrijoje besisukančių asmenų. Ir kaip 
tu gali tokį savo potraukį vadinti nekenksmingu, kai jis kelia 
pavojų tavo karjerai, mūsų šeimai ir santuokai? 

— Santuokai? - jis prunkštelėjo. - Aš nebeturiu žmonos. 
Aš turiu kalėjimo prižiūrėtoją. 

- Jei taip ir toliau tęsis, tu turi puikių galimybių iš tiesų 
atsidurti kalėjime, Bredai. Ar tu to nori? 

— Jau kam kam, o man tikrai kalėjimas negresia, - atsakė 
jis, teatrališkai pavartęs akis. 

— Kažin, nebent pripažintum sau ir kitiems, kad esi seksu- 
alinis maniakas, ir priimtum pagalbą, kurios tau reikia, kad 
įveiktum šią maniją. 

— Seksualinis maniakas, - jis tulžingai nusikvatojo. - Ar tu 
nejauti, kaip absurdiškai tai skamba, Toni? 

— Daktaras Morganas nemano, kad tai absurdiška. 

— Jėzau. Tu jam skambinai? 

— Ne, jis skambino man. Tu ištisas tris savaites nedalyva- 
vai terapijos grupės užsiėmimuose. 

— Todėl, kad tai laiko švaistymas. Nuo visko, apie ką ten 

kalbama, mane tiesiog pykina. Taigi aš klausiu tavęs, ar tai 
geriausias vakaro praleidimo būdas? 

— Teismas tave įpareigojo lankyti tuos užsiėmimus, ne aš. 

— Spėju, kad tu ketini visa tai išplepėti mano bandomojo 
laikotarpio priežiūros pareigūnui. Pasakyti jam, kad aš esu 
blogas berniukas ir nevaikštau į terapijos seansus su kitais 
iškrypėliais. 

— Man ir nereikėjo jam sakyti. Daktaras Morganas jau pa- 
sakė. 

— Daktaras Morganas yra pats didžiausias ligonis visoje 
grupėje! - sušuko jis. - Jis pats yra besigydantis seksualinis 
maniakas. Ar tu tai žinojai? 

Ji šaltakraujiškai tęsė toliau: 

— Daktaras Morganas privalo pranešti tavo bandomojo lai- 
kotarpio priežiūros inspektoriui, jei tu praleidi du užsiėmi- 
mus paeiliui. Rytoj dešimtą valandą ryto tau paskirtas susiti- 
kimas su juo. Jis yra privalomas. 

— Žinoma, niekam nesvarbu, kad turiu atšaukti susitiki- 
mus su pacientais ir kęsti savo asistentų nepasitenkinimą. 

— Tai kaina, kurią tu turi sumokėti už savo elgesį. 

- Ir miegoti ant sofos, suprantama. 

— Aš norėčiau, kad būtų taip. 

Jo akys susiaurėjo iki plyšelių. 

— Galiu garantuoti, kad norėtum. Nes tau akivaizdžiai ne- 
patinka niekas, ką mes darome lovoje. 

— Taip tvirtinti nesąžininga. 

— Nesąžininga? Aš tau pasakysiu, kas yra nesąžininga. Ne- 
sąžininga būti žmona, kuri verčiau linkusi šnipinėti nei dul- 
kintis. Kada paskutinį kartą mes tai darėme? Ar tu bent jau 
prisimeni? Abejoju, kad prisimeni. Kaip tu gali galvoti apie 
seksą, kai esi taip užsiėmusi šnipinėjimu? 

Jis pašoko ant kojų ir žengė prie jos. Suėmęs ranka už 
sprando, suspaudė jį taip stipriai, kad šito niekaip negalėjai 
palaikyti švelnumo išraiška. 

— Galbūt, jei tu miegamajame dažniau išjungtum šviesą, 
man nereikėtų žiūrinėti savo nešvankių nuotraukų. 

Jis trūktelėjo ją prie savęs. Ji pasuko galvą, stengdama- 
si išvengti jo bučinio, ir pamėgino nuo jo atsistumti. Bet jis 
prirėmė ją prie bufeto ir jai nebuvo kur dėtis. Ištikta šoko, ji 
sušuko: 

- Liaukis, Bredai. Tai nejuokinga. 

Jos pyktis, atrodo, jį seksualiai jaudino. Jo veidą išmušė 
raudonis ir jis prispaudė prie jos apatinę savo kūno dalį. 

— Arjauti, Toni? Gerai jauti? 

— Palik mane ramybėje! 

Ji pastūmė jį taip stipriai, kad jis susvirduliavo ir, žengęs 
žingsnį atgal, atsitrenkė į stalą. Ranka užsidengusi burną, ji 
pamėgino nuslopinti savo kūkčiojimą. Ji buvo ir įpykusi, ir 
išsigandusi. Dar niekados nebuvo mačiusi jo tokio. Jos vyras 
jai staiga tapo nepažįstamu Žmogumi. 

Jis atgavo pusiausvyrą ir ryžtingai išsitiesė, tada stvėrė 
savo švarką ir raktus. Visą namą sudrebino durų trinktelėji- 
mas. Toni nusvirduliavo prie artimiausios kėdės ir, sudribusi 
joje, keletą minučių tyliai kūkčiojo, nenorėdama, kad išgirstų 
vaikai. 

Jos gyvenimas byra į šipulius ir ji negali nieko pakeisti. 
Net ir dabar ji tebemyli Bredą. Jis atsisakė priimti pagalbą, 
kad išsivaduotų nuo savo priklausomybės. Kodėl jis nori su- 
naikinti tą meilę, kurią jiedu kadaise jautė vienas kitam? Ko- 
dėl jis sąmoningai nusprendė ją ir savo vaikus iškeisti į savo 
„nekenksmingą pomėgį ? Argi tai jam atrodo mažiau vertin- 
ga neijo... 

Staiga ji kažką prisiminė ir puolė pro duris į garažą. Šiukš- 
lių maišas, į kurį ji buvo sukimšusi visą jo pornografiją, buvo 
dingęs. 

Savo didžiausią meilę Bredas pasiėmė su savimi. 


Tryliktas skyrius 


Naaio stotyje Peris turėjo savo kabinetą, kuriame dirbdavo 
tuomet, kai nebūdavo eteryje. Tiesą pasakius, kabinetu šio 
mažo kambarėlio nelabai galėjai pavadinti. Jame nebuvo jo- 
kių kabinetui būdingų atributų, netgi lango. Jo tinkuotos 
sienos prieš kelis dešimtmečius buvo nudažytos bjauria vy- 
niojamojo popieriaus spalva. Garsą slopinančios lubų plokš- 
tės buvo įdubusios ir margos nuo vandens paliktų dėmių. Jos 
darbo stalas buvo pagamintas iš bjauraus pilko plastiko. Jo 
pakraščiai aptrupinti - tikriausiai ankstesnio darbuotojo, 
kuriam ši aplinka kėlė beviltišką depresiją. 

Šiame kabinete nebuvo jokių jos asmeninių daiktų. Ne- 
buvo nei ant sienų kabančių įrėmintų diplomų, nei plakatų, 
menančių atostogų metu apkeliautas vietas, nei besišypsan- 
čių draugų nuotraukų ar fotoateljė darytų šeimos portretų. 
Kambarėlyje nebuvo nieko asmeniška ir šio principo buvo 
laikomasi sąmoningai. Nuotraukos ir kiti panašūs dalykai 
provokuoja klausimus. 

„Kas čia?“ 

„Tai Džekas.“ 

„Kas tas Džekas? Tavo vyras? 

„Ne, mes buvome susižadėję, bet taip ir nesusituokėme. 

„Kodėl? Kur Džekas dabar? Ar dėl jo tu dabar visą laiką ne- 
šioji tamsius akinius? Ar dėl jo dirbi viena? Gyveni vieniša? 
Esi vieniša?“ 

Netgi draugiški bendradarbių pasmalsavimai gali sukelti 
žiaurią širdgėlą, todėl ji pasistengė užkirsti tam kelią, santy- 
kiai su bendradarbiais klostėsi grynai profesiniu lygmeniu, 
iš savo darbo aplinkos ji pašalino bet kokias užuominas apie 
asmeninį gyvenimą. 

Žinoma, kambarėlyje vyravo netvarka. Atgrasus darbo 
stalas buvo klote nuklotas laiškais. Jie čia kasdien būdavo 
suverčiami maišais - gerbėjų laiškai, muzikos kūrinių reitin- 
gų lentelės, vidiniai įstaigos dokumentai ir begalinis srautas 
informacinės medžiagos, siunčiamos jai iš įrašų kompanijų, 
reklamuojančių savo naujausią produkciją. Kadangi kamba- 
rėlyje nebuvo vietos netgi dokumentų spintai pastatyti, ji 
stengėsi visą gaunamą medžiagą kuo tvarkingiau rūšiuoti ir 
dėlioti į krūvas, bet tai buvo begalinis procesas. 

Sudariusi muzikos programą artėjančios nakties laidai ir 
suvedusi ją į kompiuterį, ji kibo į korespondencijos krūvą. 
Kokią valandą jai padirbėjus su laiškais, atvirame tarpduryje 
išdygo Stenas. Jis atrodė suirzęs. 

— Labai dėkui, Peris. 

— Už ką? 

Jis įėjo į vidų ir uždarė duris. 

— Spėk, kas šiandien buvo atėję pasimatyti su manimi. 

— Nekenčiu spėlionių. 

— Du Ostino šauniausieji. 

Ji padėjo peiliuką, skirtą laiškams atplėšti, ir pažvelgė į jį. 

— Policininkai? 

— Ir už tai aš turiu padėkoti tau. 

— Jie atėjo pas tave į namus? - jai dingtelėjo į galvą, kad 
arba Karsonas, arba uolusis Grigsas tikriausiai bus paskam- 
binę Stenui ar jį iškvietę, kad užduotų keletą klausimų, susi- 
jusių su Valentino skambučiu. 

Jis pastūmė į šalį vokų krūvą ir atsisėdo ant stalo kampo. 

— Jie mane tardė ir rašėsi mano atsakymus į mažus juodus 
bloknotus. Visa tai labai priminė gestapą. 

— Liaukis dramatizaves, Stenai. 

Kadangi jai teko sugrįžti į policijos būstinę, o vėliau vyko 
nemalonus vizitas pas Kempus, ji neturėjo laiko prieš darbą 
pamiegoti. Kol galės pailsėti, jai dar teks atlaikyti keturių va- 
landų radijo laidą ir jos metu elgtis taip, tarytum nieko nebū- 
tų atsitikę. Perspektyva buvo bauginanti. 

Tąsymasis su įžeista Steno savigarba neatrodė geriausias 
būdas išeikvoti jėgų likučius ar laiką, likusį iki tos akimirkos, 
kai vakarinės laidos vedėjas transliacijos studiją perduos jai. 

- Šį rytą aš pranešiau apie Valentino skambutį detekty- 
vui, - paaiškino ji. - Pasirodo, mūsų rajone dingo viena jauna 
moteris. Policija tiria, ar egzistuoja ryšys tarp jos pradingi- 
mo ir Valentino skambučio. Policininkai preliminariai nori 
apklausti visus, kurie gali būti su tuo susiję, netgi labai netie- 
siogiai. Tad nereikia manęs užsipulti. Tu nesi išskirtas iš kitų. 
Mervinas taip pat atsidūrė policijos sudarytame apklaustinų 
žmonių sąraše. 

— O, puiku. Aš esu viename sąraše su sargu. Ką gi, dabar 
jaučiuosi daug geriau. 

Akimirką jai pasirodė, kad jo sarkazmas pagrįstas. 

— Apgailestauju. Tikrai. Policija rimtai ėmėsi šio reikalo, 
nes jie, kaip ir aš, įsitikinę, kad tai nėra paprasčiausio pami- 
šėlio skambutis. Tikiuosi, kad mes visi persūdome su savo 
interpretacijomis ir kad visa tai pasirodys tik muilo burbulas. 
Bet jei mūsų nuojauta teisinga, merginos gyvybė pastatyta 
ant kortos. Nesvarbu, aš apgailestauju, kad jūs per atsitikti- 
numą buvote įtraukti į šią istoriją. 

Jis suminkštėjo, bet tiktai truputėlį. Svarbiausias Steno 
rūpestis visuomet buvo Stenas. 

—-Policija taip pat kalbėjosi su stoties direktoriumi. Be abe- 
jo, jis išsyk paskambino dėdei Vilkinsui, kuris savo ruožtu pa- 
skambino policijos šefui ir, kaip supratau, davė jam pylos. 

— Tuomet esu tikra, kad tu išvaduotas nuo visų įtarimų. 

— Ką, aš iš tiesų buvau tarp įtariamųjų? - sušuko jis. 

— Tai tik kalbos figūra. Pamiršk. Eik ir nusipirk kokį nors 
menkniekį. Juk parduotuvėse turi būti kas nors tokio, ko tu 
dar neturi. Padaryk sau ką nors malonaus. Ir pasijusi geriau. 

— Tai nėra taip lengva, Peris. Mano dėdė buvo įkaitęs dar 
labiau nei aš. Jis visą dieną be perstojo skambinėja viršinin- 
kui, mėgindamas išsiaiškinti, „kas, velniai griebtų, čia vyks- 
ta“. Žinoma, aš parafrazuoju. Tu ir pati gali tikėtis, kad būsi 
pakviesta į direktoriaus kabinetą. 

— Aš ten jau buvau. 

Stoties direktoriaus skambučio mobiliuoju telefonu ji su- 
laukė išeidama iš Kempo dvaro. Jis pareiškė norą su ja su- 
sitikti, bet jį pateikė pageidavimo, o ne reikalavimo forma. 
Ji gavo pylos už tai, kad prieš skambindama policijai apie 
Valentino skambutį nepranešė jam. Pagrindinis jo rūpestis 
buvo stoties reputacija. 

— Aš jam leidau išklausyti mūsų pokalbio įrašą, - pasakė ji 
Stenui. - Įrašas jį sujaudino, kaip ir kiekvieną, kuriam teko jį 
išklausyti. Jis pasikalbėjo telefonu su seržantu Kurčiu - de- 
tektyvu, vadovaujančiu tyrimui. 

Direktorius su Kurčiu kalbėjo įjunges telefono garsiakal- 
bį, kad jų pokalbį girdėtų ir Peris. Jie sutarė, kad Peris ir visi 
kiti radijo stoties darbuotojai galės netrukdomi bendrauti su 
policija, bet direktorius iškėlė sąlygą, kad jei Džeinės Kemp 
dingimo istorija taps sensacija, radijo stoties vaidmuo joje 
neturi būti pabrėžiamas. 

Kurčio atsakymas buvo toks: 

— Kalbant nuoširdžiai, pone, man labiau rūpi tos mer- 
ginos gyvybė nei spaudoje sumirgėjęs jūsų radijo stoties 
pavadinimas. 

Prieš jai paliekant direktoriaus kabinetą, direktorius gai- 
žiai pabrėžė, kad jos taip branginamas anonimiškumas gali 
greitai subliūkšti. Jai buvo dingtelėjusi į galvą tokia mintis, 
tačiau ji vylėsi, kad taip neatsitiks. Ne vienus metus savo pri- 
vatumą ji saugojo su aukso krūvą ginančio šykštuolio fana- 

tizmu. Ji daugiau niekuomet nenorėjo tapti centrine sensa- 
cingos istorijos figūra. 

Vis dėlto ji pritarė Kurčio minčiai, kad Valentino aukos iš- 
gelbėjimas svarbiau už viską. Kokį poveikį tai turės jos asme- 
niniam gyvenimui, palyginti tebuvo mažmožis. 

Stengdamasi galutinai numaldyti Steno nepasitenkinimą, 
ji pasakė: 

— Būk ramus, aš irgi kaip reikiant atsiėmiau, kad elgiau- 
si ne pagal protokolą. Tu nebuvai vienintelis, kuris šiandien 
gavo per nagus. O dabar gal galėčiau grįžti prie savo darbo? 

— Tai buvo rankinis laikrodis su įmontuotu GPS imtuvu. 

— Kas? 

— Tas menkniekis, kurį šiandien nusipirkau. 

Ji nusijuokė, o jis pasiuntė jai oro bučinį ir pasuko durų 
link. Atsisukęs per petį mestelėjo: | 

— O, tiesa, Mervinas telefonu pranešė, kad serga. 

— Serga? 

— Gavau balso pašto pranešimą, - atsiliepė jis. - Jame ne- 
buvo pasakyta nieko daugiau. 

Jos žiniomis, Mervinas niekuomet anksčiau nesirgo ir ji 
staiga susidomėjo, iš kur tokia staigi jo liga. Ji atidėjo pašto 
rūšiavimą kitam kartui ir pasuko link mažos darbuotojų vir- 
tuvėlės užpakalinėje pastato pusėje. 

Šią vėlyvą valandą pastatas buvo tylus ir menkai apšvies- 
tas. Kiti darbuotojai jau seniai buvo išėję į namus, jų kabine- 
tuose tvyrojo tamsa. Peris buvo pripratusi prie tylos, tamsos 
ir dulkių, įkaitusių elektroninės įrangos komponentų, kepin- 
tos kavos ir tabako dūmų tvaiko, sklindančio nuo užuolaidų, 
dešimtmečiais jį gėrusių, kol rūkymas darbo vietoje buvo už- 
draustas. 

Radijo stotis „FM 101,3 priklausė Vilkinso valdomam ži- 
niasklaidos konglomeratui, sudarytam iš penkių laikraščių, 
trijų tarpusavyje susijusių televizijos stočių tinklo, kabelinių 
paslaugų tiekimo bendrovės ir septynių radijo stočių. Kon- 

glomerato valdybos patalpos užėmė tris viršutinius aukštus 
didžiuliame ir grakščiame Atlantos dangoraižyje su stikli- 
nėmis liftų šachtomis ir per du aukštus krintančiu vandens 
kriokliu steriliame granitiniame vestibiulyje. 

Šios radijo stoties pastatas, perimtas iš subankrutavusio 
ankstesniojo savininko, buvo tolimas šiuolaikiškam ir grakš- 
čiam valdybos biurui kaip gauruotasis mamutas. Vestibiuly- 
je nebuvo jokio vandens krioklio, tik nuolat gurguliuojantis 
vandens aušintuvas, kuris kartais praleisdavo vandenį ant 
grindų. 

Nepatrauklios išvaizdos dviaukštis pastatas stovėjo ant 
kalvos Ostino priemiestyje, už keleto mylių nuo valstijos 
valdžios rūmų. Pastatas buvo pastatytas šeštojo dešimtme- 
čio pradžioje; toks jis ir atrodė. Per savo gyvavimo laiką 
buvo pakeitęs dvidešimt du kiekvieną centą skaičiuojančius 
savininkus. 

Kompanijos šulai į aptriušusį ir neskoningą pastatą ti- 
krąja žodžio prasme žiūrėjo pro pirštus — čia jie apsilanky- 
davo tik analizuodami reitingų lenteles. Išoriškai pažvelgus, 
radijo stotis „FM 101,3“ buvo neišraiškinga pilka dėmelė 
spindinčio korporacijos įvaizdžio fone. Vis dėlto finansiškai 
ji vertėsi neabejotinai sėkmingai ir buvo patikimas pajamų 
šaltinis. 

Nepaisant pastato trūkumų, Peris čia patiko. Šis pastatas 
turėjo sielą. Nors ir randuotas, jis laikėsi tvirtai. 

Paėjėjus tamsiais koridoriais, mirganti fluorescencinės 
lempos šviesa virtuvėje atrodė pernelyg ryški. Nepaisant 
tamsių akinių, akims prireikė keleto sekundžių prie jos prisi- 
taikyti. Iš savo lentynėlės spintelėje ji išsiėmė arbatos pakelį 
ir įmerkė jį į puodelį vandens, kurį užsikaitino senoje mikro- 
bangų krosnelėje. Vandeniui puodelyje dar nespėjus įgauti 
arbatos spalvos, ji išgirdo artėjančius balsus. Ji iškišo galvą į 
koridorių ir apstulbo, pamačiusi Diną, žingsniuojantį paskui 
Steną, kaip tik tą akimirką besakantį jam: 

- Ji man neminėjo, kad šiuo metu laukia lankytojo. 

— Ji manes ir nelaukia. 

Pamatęs Peris, Stenas pasakė: 

— Jis beldėsi į fasadines duris. Aš jo neįleidau, kol jis man 
neparodė policininko ženklelio. 

Mėgindama paslėpti nuo bendradarbio savo nerimą, ji pa- 
sakė: 

— Daktaras Melojus dirba Ostino policijos skyriuje. Jis 
konsultuoja detektyvus Valentino skambučio psichologinės 
analizės klausimais. 

— Taip jis man ir sakė, - Stenas nužvelgė Diną nuo galvos 
iki kojų. - Du už vieno kainą. Policininkas ir psichiatras. 

— Kažkas panašaus, - atsakė Dinas, šyptelėjęs pro kietai 
suspaustas lūpas. 

Steno žvilgsnis klajojo nuo vieno prie kito, bet nė vienas iš 
jų daugiau nebepratarė nė žodžio. Tikriausiai supratęs, kad 
jo draugija daugiau nepageidaujama, jis pasakė Peris: 

— Jei manes prireiks, aš būsiu technikų patalpose. 

Dinas žiūrėjo, kaip Stenas žingsniuoja koridoriumi tolyn. 
Kai jis nutolo pakankamai, kad nebegalėtų girdėti jų pokal- 
bio, Dinas atsigręžė į Peris. 

— Tai Krenšou? Savininko sūnėnas? Ar jis gėjus? 

— Iš kur man žinoti. Ką tu čia veiki, Dinai? 

Jis įėjo į virtuvėlę, bematant sumažindamas ir taip jau ne- 
didelę patalpos erdvę. 

— Kas nors tavo pamainos metu turėtų likti su tavimi. 

— Su manimi būna Stenas. 

— Tu linkusi jam patikėti savo gyvybę? 

Ji blausiai šyptelėjo. 

— Tu nori man kažką pasakyti. 

- Kol mes sužinosime ką nors daugiau apie tą, kuris vadi- 
na save Valentinu, tau reikia policijos apsaugos. 

— Kurtis pasisiūlė atsiųsti man Grigsą ir Karsoną. Aš atsi- 
sakiau. 


168 + Sandra Brown 


— Aš buvau sutikęs Grigsą. Jis atrodo pasinėręs į šį reikalą 
kaip berniukas, žaidžiantis žvalgus, bet nei jis, nei... 

— Karsonas. 

— ...nei Karsonas nėra tinkamai parengti derėtis su žmo- 
nių grobikais. Aš turiu būti su tavimi, jei Valentinas paskam- 
bintų dar kartą. Jei pastebėčiau, kad jis ima jaustis netvirtai, 
galėčiau su juo pasikalbėti ir galbūt įtikinčiau jį įvardyti savo 
belaisvę ir pasakyti mums, kur jis ją laiko. 

Tai buvo jo specializacijos sritis, todėl nuskambėjo kaip įti- 
kimas argumentas, pagrindžiantis jo norą būti su ja. Tačiau ji 
suabejojo šiuo jo motyvu. 

— Jis gali ir nepaskambinti. Ir tu būsi veltui praleidęs visą 
vakarą. 

— Jis nebūtų praleistas veltui, Peris. Aš esu čia ir dėl to, kad 
norėjau pasikalbėti su tavimi. 

— Tu jau kalbėjaisi su manimi. 

— Vienu du. 

Ji pastatė arbatos puodelį ant dėmėto bufeto, atsukdama 
jam nugarą. 

— Dinai, prašau, nedaryk šito. 

Jis prisiartino prie jos iš užnugario ir ji sulaikė kvėpavimą, 
bijodama, kad jis jos nepaliestų. Ji nežinojo, kokia bus jos 
reakcija, jei jis taip padarys, ir nenorėjo būti testuojama. 

— Niekas nepasikeitė, Peris. 

— Viskas pasikeitė, - liūdnai nusijuokė ji. 

— Kai tu šį rytą įėjai į mano kabinetą, viskas sugrįžo. Vis- 
kas iki smulkmenų. Aš apsvaigau lygiai taip, kaip tą dieną, 
kai pirmą kartą pamačiau tave. Pameni? Tai buvo naktį po 
dienos sniego. 


Sniegą Hiustone pakeitė šaltas lietus, kuris plūstelėjo į 
vidų pro fasadines duris, kai ji jas atidarė, kad įleistų Džeką 
su Dinu. 

Ji energingai pamojo jiems greičiau eiti į vidų, kad galė- 
tų uždaryti duris. Džeko pristatymo žodžiai nugrimzdo jos 
atmintyje, juos nustelbė šlapių nuo lietaus apsiaustų šnarė- 
jimas ir pastangos suskliausti neklusnius skėčius, varvinan- 
čius vandens lašus ant jos prieškambario grindų. 

Pakabinusi jų apsiaustus ant kabyklos ir kampe atrėmusi 
skėčius, ji atsisuko ir nusišypsojo geriausiam savo sužadėti- 
nio draugui. 

- Taigi pradėkime nuo pradžių. Sveikas, Dinai. Aš esu Pe- 
ris. Labai malonu tave matyti. 

— Tą patį pasakyčiau ir apie save. 

Jo rankos paspaudimas buvo tvirtas, o šypsena - šilta ir 
draugiška. Ji atkreipė dėmesį, kad jis pora colių aukštesnis už 
Džeką. Jo tamsiai rudi plaukai smilkiniuose buvo per anksti 
žilstelėję. Jis nebuvo klasikinio grožio pavyzdys kaip Dže- 
kas - jo grožis buvo grubesnis. Džekas jai buvo užsiminęs, 
kad Dinas turi galios vesti moteris iš proto. Ji išsyk suprato, 
kodėl. Asimetriški jo veido bruožai kaustyte kaustė dėmesį. 
Atsvara veido grubumui buvo akys, šviesiai pilkos, įrėmintos 
tamsių, tiesių blakstienų. Išties įspūdingas derinys. 

— Aš maniau, kad Džekas meluoja, - pasakė jis. 

— Džekas meluoja? Niekuomet! 

— Kai aš jo paklausiau, kaip tu atrodai, jis pasakė, kad, tave 
pamatęs, aš neteksiu žado. Maniau, kad jis perdeda. 

— Jis nelinkęs perdėti. 

— Šį kartą jis tikrai neperdėjo. 

Iš kitos kambario pusės atsklido besišypsančio Džeko 
balsas. 

— Koljūs abu aptarinėjate mano charakterio trūkumus, aš 
einu suplaksiu kokteilių. 

Paskui buvo nuotaikinga vakarienė Džeko mėgstamoje 
kepsninėje. Pavalgę jie nuėjo į netoliese esantį barą, kur, at- 

linksmino istorijomis iš savo studijų laikų. Be abejo, pokalby- 
je dominavo Džekas, bet Dinas, atrodo, buvo linkęs užleisti 
jam pagrindinį vaidmenį. Džekas buvo talentingas, sąmojin- 
gas pasakotojas. 

Dinas savo ruožtu buvo puikus klausytojas. Jis jos pasi- 
teiravo apie darbą ir, kol ji dėstė darbo dienos kasdienybę, jis 
nė akimirkai nenuleido nuo jos akių. Jis apdovanojo ją tokiu 
dėmesiu, su kokiu turbūt klausytųsi orakulo, pranašaujančio 
žmonijos ateitį. Jis fiksavo kiekvieną žodį ir uždavinėjo tiks- 
lius bei prasmingus klausimus. Tai buvo ypatinga Dino do- 
vana - padėti pašnekovui jaustis taip, tarytum jis būtų visos 
visatos centras. 

Džekas bare taip atsipalaidavo, kad gerokai padaugino 
brendžio. Kai Dinas sustabdė automobilį šalia jos namų, jis 
miegojo ant užpakalinės automobilio sėdynės. 

— Aš manau, mes jį praradome, - su lengva pašaipa paste- 
bėjo jis. 

Ji pažvelgė į savo sužadėtinį, kuris tyliai knarkė pro pravi- 
rą burną. 

— Turbūt tu teisus. Ar nuveši jį į namus ir saugiai paguldysi 
į lovą? 

— Jei man nereikės jo pabučiuoti labai nakčiai. 

Ji nusikvatojo. 

— Aš tiek apie tave prisiklausiau iš Džeko, kad dar tavęs ne- 
mačiusi jau laikiau savo draugu. Pažadėk man, kad netrukus 
mes vėl drauge praleisime vakarą. 

— Pažadu. 

— Gerai, - ji ištiesė ranką automobilio durelių ranke- 
nos link. 

— Palauk. Aš palydėsiu tave į vidų. 

Nepaisydamas jos protestų, jis išlipo ir, kol ji išsiropštė 
iš keleivio sėdynės, spėjo apeiti automobilį su skėčiu. Jiedu 
drauge nužingsniavo fasadinio įėjimo link. Jis netgi paėmė 


Sveika, tamsa + 171 


jai iš rankų raktą, laisvąja ranka atrakino duris ir palaukė, kol 
ji išjungs apsaugos sistemą. 

— Ačiū, kad palydėjai mane, - padėkojo ji. 

— Nėra už ką. Kada numatyta data? - paklausė jis. 

— Kokia data? 

— Vestuvių data. Turiu pasižymėti ją savo kalendoriuje. 
Geriausias draugas turi jose dalyvauti, pati supranti. 

— Datos aš dar nepasirinkau. Galbūt rugsėjo ar spalio 
mėnesį. 

— Taip negreitai? Iš Džeko kalbų susidariau įspūdį, kad vis- 
kas įvyks greičiau. 

— Būtų greičiau, jei viskas būtų taip, kaip nori jis. Vis dėlto 
aš noriu rudeninių spalvų. 

— Taip, tai būtų puiku. Ar tuoksitės bažnyčioje? 

— Taip, presbiterijonų. 

— O kur švesite? 

— Tikriausiai užmiesčio klube. 

— Reikės nemažai planuoti. 

— Taip, nemažai. 

— Hmm. 

Jis, atrodo, nematė, kad lietaus lašai varva nuo metalinių 
skėčio rėmo galų ir tykšta tiesiai jam ant batų. Jis nematė, 
kad lietaus šuorai pro praviras duris krinta ant jos buto grin- 
dų. Jau netgi tą pirmosios pažinties vakarą jų žiūrėjimas vie- 
nas kitam į akis, stovint jos buto tarpduryje, tikriausiai buvo 
keletu sekundžių per ilgas. 

Dinas pirmas nusuko į šalį akis ir kimiu balsu pratarė: 

— Labanakt, Peris. 

— Labanakt. 

Dažniausiai, kai būsimasis sutuoktinis supažindinamas su 
ilgamečiu geriausiu draugu, iš pirmo žvilgsnio tarp jų neky- 
la didelių simpatijų ir tai suteikia širdgėlos trečiajam, kuris 
myli juos abu. Tačiau Dinas jai patiko iš pirmo žvilgsnio. 

Nieko neįtardama, ji pamanė, kad tai geras, sėkmę lemian- 
tis ženklas. 


Dabar Dinas paėmė ją už rankos ir apgręžė veidu į save. Jis 
žvelgė į ją tuo pažįstamu bauginamai skvarbiu žvilgsniu, ku- 
riuo ją pervėrė jau pirmą jų pažinties naktį, ir tas žvilgsnis vis 
dar traukė lyg magnetas. Ji jautė, kaip jos valia tirpsta, ir ži- 
nojo, jei tučtuojau nepasipriešins, neišvengiamai pralaimės. 

— Dinai, maldauju. Netrauk viso to į paviršių. 

Ji pamėgino apeiti jį aplinkui, bet jis pastojo jai kelią. 

— Mūsų gyvenimo aplinkybės galbūt ir pasikeitė, Peris, bet 
tai, kas svarbu - ne. 

— Svarbu yra tai, kas visuomet buvo svarbu. Džekas. 

- Jis perėjo tikrą pragarą, - pasakė Dinas. - Aš tai žinau. 

— Tu negali nė įsivaizduoti, kokiu pragaru tapo jo gyveni- 
mas po tos nakties. 

Jis palenkė savo veidą ir iš arti pažvelgė į ją. 

- Iš tiesų, negaliu šito įsivaizduoti. Nes tu viską darei, kad 
aš negalėčiau ateiti pas jį ir su juo pasimatyti. Niekada. 

— Todėl, kad jis nebūtų norėjęs, jog tu - ypač tu - jį pama- 
tytum tokį, koks jis buvo, - pasakė ji lūžtančiu balsu. - Pa- 
tikėk mano žodžiu, ištisus septynerius metus jis buvo gyva 
mirtis, kol liovusi plakti širdis jo mirtį padarė oficialia. 

— Aš apgailestauju dėl to, kas atsitiko, lygiai kaip ir tu, - 
įtemptu balsu sušnibždėjo jis. - Argi nežinai? Ar tu manai, 
kad galėčiau palaimingai viską pamiršti? Jėzau, Peris, ar tu 
manai, kad aš esu toks bejausmis? Aš gyvenu kasdien nešio- 
damas visa tai savo širdyje. 

Jis giliai atsiduso ir pirštais lyg šukomis perbraukė savo 
plaukus. Paskui akimirkai pakėlė akis į lubas ir vėl pažvel- 
gėįją. 

— Tačiau, rizikuodamas tave supykdyti, turiu tau pasaky- 
ti štai ką. Tai, kas atsitiko Džekui, atsitiko dėl jo kaltės. Ne 
tavo, ne mano. Jo. 

— Avarija nebūtų atsitikusi, jei... 

— Bet ji atsitiko. Ir mes negalime sugrįžti laiku atgal ir pa- 
daryti, kad ji nebūtų atsitikusi. 

— Kaltės jausmo kontrolė, metodo numeris 101, daktare 
Melojau? 

— Gerai. Ką gi. Tiesiai šviesiai kalbant, aš nesiruošiu leis- 
ti kaltės jausmui sugraužti mane gyvą. Aš paleidau jį savais 
keliais. 

— Kaip tau gerai. 

— Gal tavasis kaltės jausmo valdymo metodas geresnis? 
Emociškai sveikesnis? Manai, kad protingiau išsikasti duobę 
ir pasislėpti joje? - jis niekinančiu žvilgsniu apžvelgė virtu- 
vėlę. - Apsidairyk aplinkui. Čia juk tamsus, purvinas, niūrus 
žiurkių urvas. 

— Man čia patinka. 

— Tu manai, kad nieko geresnio nenusipelnei. 

Kai jis žengė žingsnį link jos, ji tvirčiau apkabino save ran- 
komis, tarytum gintųsi nuo jo artumo. Tai buvo savotiška 
psichologinė gynyba nuo jo žodžių. Ji suprato, kad jis teisus, 
tačiau tai tik stiprino jos ryžtą priešintis. 

— Peris, Dievas mato, tai, ką tu dirbi, dirbi gerai. Tavo klau- 
sytojai tave myli. Bet tu lengvai galėtum gauti televizijos 
naujienų diktorės vietą. 

— Ką tu išmanai? 

— Aš žinau, kad esu teisus. Negana to - tu pati žinai, kad aš 
esu teisus. 

Negalėdama pakelti jo skvarbaus žvilgsnio, ji nuleido gal- 
vą ir įsmeigė akis į linoleumo atplaišą tarp savo ir jo batų. 
Ji iš paskutiniųjų priešinosi norui stverti jį už atlapų ir 
maldauti arba liautis kalbėti, arba įtikinti ją, kad jos atgaila 
atlikta. 

— Aš padariau tai, ką turėjau padaryti, - tyliai pasakė ji. 

— Todėl, kad buvai įsitikinusi, jog tai tavo pareiga? 

— Tai buvo mano pareiga. 

— Buvo, - pakartojo jis, pabrėždamas šį žodį. - Kokią par- 
eigą jauti Džekui dabar, kai jis miręs? - jis suėmė ją už pečių. 
Tai buvo pirmas kartas per septynerius metus, kai jiedu pri- 
silietė vienas prie kito. Jos kūnu nuvilnijo karščio banga ir ji 
vargais negalais atsispyrė troškimui pulti jam į glėbį ir visu 
kūnu prisispausti prie jo. 

Vietoj to ji pasakė: 

— Dinai, prašau, baik. Man teko priimti keletą sunkių 
sprendimų, bet aš įvykdžiau tai, ką nusprendžiau. Kaip tu 
pats sakei, tai jau buvo. Bet kuriuo atveju aš nenoriu su tavi- 
mi apie tai diskutuoti. 

— Aš irgi nenoriu diskutuoti. 

— Arba kalbėtis apie tai, - pridūrė ji. 

— Tada ir nesikalbėkime. 

— Aš netgi nenoriu apie tai galvoti. 

— O aš niekada nesiliausiu apie tai galvojęs. 

Jo balso tembras pažemėjo, o pirštai dar tvirčiau suspau- 
dė jos pečius. Ji pajuto, kaip jis šiek tiek pasislinko artyn — 
tiek, kad jų drabužiai susilietė, ir ji pajuto jo alsavimą į savo 
plaukus. 

Pokalbį apie Džeko mirtį pakeitė kita nemaloni tema, ku- 
rios ji dar labiau vengė. Ji išdrįso pakelti galvą ir pažvelgti 
jam į akis. 

— Kodėl tu slepiesi tamsoje, Peris? 

— Aš nesislepiu. 

— Nesislepi? Aš vargiai galėjau matyti kelią eidamas šiuo 
koridoriumi. 

— Reikia priprasti. 

— „Sveika, tamsa, mano senoji drauge.“ 

— Tu cituoji „Simoną ir Garfunkelį ? 

— Ar šiuo metu tai tavo mėgstama daina? 

— Galbūt tau reikėjo būti muzikinės laidos vedėju, - šyp- 
telėjo ji, tikėdamasi praskaidrinti pokalbio nuotaiką, bet jis 
nesiruošė pasiduoti. 

Jo žvilgsnis įsmigo jai į veidą. 

— Tu labai graži, bet nė vienas tavo klausytojas nežino, 
kaip tu atrodai. 

- Šito žinoti nebūtina. Radijas skirtas klausyti. 

— Paprastai radijo žmonės siekia kilti aukščiau. Radijuje tu 
neturi veido, tik balsą. 

— Tai ir yra viskas, ko man reikia. Aš nenoriu žmonių dė- 
mesio sau. 

— Tikrai? Tuomet galbūt tau reikėtų atsisveikinti su tam- 
siais akiniais. 

— Ji negali. Jos akys jautrios šviesai. 

Nė vienas nepastebėjo, kaip jiems kalbantis Stenas atsidū- 
rė čia. Jiedu atsigręžė, o Dino rankos nuslydo jai nuo pečių. 

Stenas nepatikliai nužvelgė Diną, bet jo žodžiai buvo skirti 
Peris. 

— Dabar be penkių minučių dešimt. Haris skaito paskuti- 
nes naujienas, po kurių bus paskutinė komercinė pertraukė- 
lė. Tau laikas. 


Hoturioliktas skyrius 


= G veikas, Geivai! 

Geivinas dirstelėjo per petį, norėdamas pasižiūrėti, kas 
jį pasveikino, tada stabtelėjo ir palaukė, kol Melisa Hečer jį 
pasivys. Kai ji prisiartino pakankamai, kad matytų jo veido 
išraišką, šypsena jos veide dingo. 

Nepasisveikinęs jis išpyškino: 

— Daug kalbos, Melisa. Ar tu stengiesi sugriauti mano gyve- 
nimą, ar esi pernelyg kvaila, kad laikytum burną užčiauptą? 

— Tu siunti? 

— Tu puikiai žinai, kad siuntu. 

— Kodėl? Ką aš padariau? 

— Tu pasakei mano tėčiui, kad mes pažįstame vienas kitą. 

— Na, ir kas čia tokio? 

— Tas ir tokio, kad šį vakarą mes valgėme mėsainius „Čili“ 
bare ir jis užsivedė manęs klausinėti apie sekso klubą. 

Ji įrėmė vieną ranką sau į strėnas. 

— Oi, tarytum aš būčiau papasakojusi tavo tėveliui apie 
sekso klubą. Kvailystės! 

— Na, jam apie jį papasakojo kažkas kitas. 

— Tikriausiai tas mentas. Toks trumpas, žilstelėjęs, - ji iš- 
pūtė cigaretės su marihuana dūmą ir pasiūlė jam. - Imk. At- 
rodo, tau reikia ko nors atpalaiduojančio. 

Jis atstūmė pasiūlytą cigaretę. 

— Ką tu žinai apie Džeinę? 

— Ji kaip reikiant su visais susiėdusi. Su savo tėvais. Su 
policininkais. Su visais, - pro Geivino petį pamačiusi gru- 
pelę pažįstamų, ji jiems pamojavo ranka ir šūktelėjo: - Ei, 
sveiki, bičai, aš sugrįžau iš Prancūzijos ir turiu ką pa- 
pasakoti! 

Geivinas žengė į šalį užstodamas jai draugus ir priversda- 
mas žvelgti į jį. 

— Ar Džeinė tikrai dingo? 

— Turbūt, kad taip. Bent jau taip man sakė tavo tėtis. Beje, 
jis labai fainas. Ar jis turi draugę? 

Dėljos intelekto lygio vargu ar galėjai kaltinti vien tik nar- 
kotikus. Ji tikriausiai jau gimė su nepakankamu pilkosios 
smegenų medžiagos kiekiu. 

— Melisa, ką tu žinai apie Džeinę? 

— Nieko. 

— Tujos geriausia draugė, - nenusileido jis. 

— Aš buvau išvykusi iš šitos suknistos šalies, - piktai atkir- 
to ji. - Ir ištisas kelias savaites nesimačiau su Jos Aukštybe. 
Aišku? - Ji dar kartą užsitraukė žolės. - Klausyk, manęs lau- 
kia žmonės. Užtrauk ir tu, kodėl nenori? 

Ji paliko jį ir nuskubėjo pas draugus, kurie prie alaus sta- 
tinaitės buvo pritaisę sodo laistymo žarną su purkštuvu ir 
paeiliui gėrė iš jo. Alus taškėsi ant žemės, bet niekas į tai ne- 
kreipė dėmesio. Jo buvo iki valios. 

Geivinas pasuko pas savo draugelius, kurie ir vėl būriavo- 
si aplink Kreigo visureigį, ir įteikė jiems nepraimtą iš tėčio 
spintelės nušvilptą „Maker's Mark“ butelį. Jo tėvas dabar 
labai užsiėmęs Džeinės Kemp paieškomis, todėl gali praeiti 
kelios dienos, kol jis susigaudys, kad spintelėje trūksta vieno 
butelio burbono. 

Kreigas savo kišeniniu peiliu ėmė krapštyti raudoną 
ženklą. 

— Ar praėjusią naktį buvo nemalonumų? 

— Ne tik praėjusią naktį, bet ir šiandien, - Geivinas atsirė- 
mė į užpakalinį automobilio buferį, akimis ieškodamas mi- 
nioje pažįstamo veido ir silueto. 

— Tu buvai toks nusibaigęs. 

— Grįždamas namo kelis kartus vėmiau. 

— O, varge. 

— Nelinkėčiau jums šito, - pasakė jis, pasakodamas apie 
savo nuotykį prie pašto dėžutės. - Srovė buvo kaip iš gaisri- 
ninkų žarnos. 

Kompanijos juoką nutraukė vaikinas, pasiteiravęs apie 
Džeinę. 

— Girdėjot apie jos dingimą? 

— Apie tai buvo pranešta per vietinių naujienų laidą, - pa- 
sakė kažkuris iš kompanijos. - Mano mama klausinėjo, ar aš 
ją pažįstu. 

— Garantuoju, kad jai neišsipasakojai, kaip gerai ją pažįsti. 

— Taip, bet ir tu nepasakojai savo mamai, kad pažįsti Džei- 
nę kaip šventąją. 

— Ką tu žinai apie šventuosius? 

— Mano dėdė dvasininkas. 

— Ir ką? 

— Jis mėgino mane išgelbėti. Bet jam nepavyko. Duok bu- 
telį. 

Vaikinai toliau tarpusavyje švaistėsi pašaipomis ir juoke- 
liais, vis patraukdami viskio. Kreigas išlipo iš savo visureigio 
ir atsirėmė į buferį šalia Geivino. 

— Kas tau yra šį vakarą? 

— Nieko. 

- Šiaip nėra nuotaikos, ką? - paklausė Kreigas, suteikda- 
mas Geivinui progą paaiškinti savo blogos nuotaikos priežas- 
tį, bet nesulaukęs komentaro tik gūžtelėjo pečiais ir drauge 
su Geivinu įsistebeilijo į minią. Staiga susijaudinęs jis su- 
šnibždėjo: - Ei, ar matai tą žmogų, va, tenai? 

Geivinas pažvelgė. Kreigas rodė į žmogų, kuris išlipo pro 
automobilio galines dureles, susitvarkė drabužius ir užsidėjo 

beisbolininko kepuraitę. Jam iš paskos išsirangė dvi merginos. 
Tai buvo gražuolės lėlės Barbės - krūtiningos blondinės, nors 
jų matomi krūtinkauliai leido spėti, kad jos nešioja implantus. 

— Jų papai netikri, - pareiškė Geivinas. 

— Na, tai kas? 

Kreigui tai tikrai nerūpėjo - jis ir toliau įsmeigęs akis žiū- 
rėjo į vyriškį. 

— Kažin, ar tos merginos žino, kad jis mentas? 

Geivinas krūptelėjo. 

— Jis mentas? Negali būti. 

— Sklando tokie gandai. 

Jiedu stebėjo toliau. Trijulė išlipusi pradėjo glėbesčiuotis. 
Vyriškis šiaip taip išsivadavo iš merginų rankų, prieš tai švel- 
niai paplekšnojęs kiekvienai per sėdmenis ir pažadėjęs grei- 
tai vėl su jomis pasimatyti. 

Merginos nupėdino šalin, deja, tolyn nuo Kreigo ir Geivi- 
no. Vyriškis sėdo į automobilį, šį sykį į vairuotojo vietą, ir 
užvedė variklį. Jam manevruojant pro Kreigo visureigį, jo ir 
Geivino žvilgsniai susitiko. 

— Suknistas agentas, - sumurmėjo Kreigas. 

— Tu esi tikras, kad jis mentas? 

— Devyniasdešimt devyni kablelis devyniasdešimt devyni 
procento. 

- Ir ką gijis čia veikia? 

— Tą patį, ką ir mes, ir šią naktį jam neblogai pasisekė. 

— Taip, dviguba sėkmė. 

— Laimingas bybis, - jiedu žvelgė jam įkandin, kol galiniai 
automobilio žibintai dingo už posūkio, tuomet Kreigas pri- 
dūrė: - Mačiau, tu kalbėjaisi su Melisa. 

- Tą tai ji moka. Kalbėtis, - jis papasakojo Kreigui apie at- 
sitiktinį savo tėčio susitikimą su ja prie Kempų namo. - Jis 
žino apie sekso klubą. 

— Nesijaudink dėlto, - pasakė Kreigas, niekinamai prunkš- 
telėdamas. - Ką jie gali padaryti, konfiskuoti visų kom- 
piuterius? 

— To paties aš paklausiau ir savo senio. Nieko jiems nesi- 
gaus, jie myža prieš vėją. 

Geivinas kalbėjo tvirčiau nei jautėsi. Nerimas gniaužė jį 
kaip alkis tuščią skrandį. Štai kodėl jis dar kartą nepakluso 
tėčiui ir vakare išėjo iš namų. Vis tiek jo laukia nemalonumai, 
taigi koks skirtumas, vienu daugiau ar mažiau. 

Prieš keletą savaičių, tarsi nujausdamas, kad taip gali 
nutikti, jis pasidarė atsarginį automobilio raktelį. Kai tėtis 
pavėžėjo jį iki namų ir išvyko į radijo stotį, namuose jis ne- 
užtruko. Taip pasielgė ne dėl to, kad būtų norėjęs ir toliau 
demonstruoti nepaklusnumą. Jį kamavo nerimas, ką gali at- 
nešti keletas artimiausių dienų. 

— Kaip manai, kur ji galėtų būti? 

Atrodo, Kreigas skaityte skaitė jo mintis. 

— Kas, Džeinė? Iš kur, velniai griebtų, aš galiu žinoti? 

— Na, aš pamaniau, kad tu galėtum žinoti. 

— Iš kur? 

Kreigas pažvelgė į jį ir irzliai pasakė: 

— Aš juk mačiau, kad praėjusį vakarą tu buvai su ja. 


Kai pamažu tildami nuskambėjo paskutiniai dainos „I'll Ne- 
ver Love This Way Again“ akordai, Peris prabilo į mikrofoną. 

— Tai buvo Diona Vervik. Tikiuosi, kiekvienas gyvenime 
turi žmogų, kuris gali įspėti slapčiausias jūsų svajones ir vi- 
sas jas paversti tikrove. 

Šią naktį studijoje ją kaustė klaustrofobija, kurios priežastis 
buvo Dinas. Jis jau tris valandas ir šešiolika minučių sėdėjo ant 
aukštos sukiojamosios taburetės, tokios pat, ant kokios sėdėjo 
ji. Jis buvo tiek toli, kad ji nekliudoma galėjo judėti ir valdyti 
kontrolės pultą, tačiau sykiu ir tiek arti, kad ji nė akimirkos 
nepamiršo apie jo buvimą. Jis sėdėjo nejudėdamas ir beveik 
nieko nesakydamas, bet jo akys sekė kiekvieną jos judesį. 

Ypač intensyvų jo žvilgsnį ji pajuto šią akimirką, kai užsi- 
minė apie svajonių išpildymą. 

— Dabar tvanki naktis, aštuoniasdešimt du laipsniai pagal 
Farenheitą, viena valanda šešiolika minučių, bet iki antros 
valandos mūsų „101,3“ programoje aš jums grosiu gaivią 
klasiką. Skambinkite man ir pasakokite, kur šią naktį klajoja 
jūsų mintys. Štai, gavau pageidavimą iš Mardžės ir Džimo, 
švenčiančių trisdešimtąsias savo santuokos metines. Kar- 
penterių „Close to You“. Tai buvo jų vestuvių daina. Linkiu 
džiugiai atšvęsti jubiliejų, Mardže ir Džimai. 

Prasidėjus dainai, ji bakstelėjo mygtuką ir išjungė mikro- 
foną, tada pažvelgė į Diną ir paspaudė vieną iš mirksinčių te- 
lefono linijos mygtukų. 

— Peris klauso. 

— Sveika, Peris. Mano vardas Rodžeris. 

Kaskart, kai jai tekdavo pakelti telefono ragelį, tiek ji, tiek 
Dinas baiminosi ir sykiu vylėsi, kad tai bus Valentinas. Dinas 
turėjo portatyvų diktofoną su nauja kasete, paruoštą įrašy- 
mui. 

Ir šį kartą jo įtampa atslūgo, išgirdus pasisveikinimą: 

— Sveikas, Rodžeri. 

— Ar negalėtumėte man pagroti dainą? 

— Kokia proga? 

— Jokios progos. Aš tiesiog norėčiau dainos, ir tiek. 

— Noras yra pakankama proga. Kokią dainą norėtumėte 
išgirsti? 

Ji bematant įtraukė pageidautą dainą į grosimų dainų 
sąrašą, atitinkamai vieną iš jo pašalinusi. Įrėmė kumščius į 
strėnas, atsistojo ir pasirąžė. 

— Pavargai? - paklausė Dinas. 

— Praėjusią naktį beveik nemiegojau, šiandien taip pat ne- 
pavyko nė bluosto sudėti. Tu turbūt irgi pavargęs, juk nesi 
pratęs nemiegoti tokiu vėlyvu metu. 

— Labiau pratęs, nei tau galėtų pasirodyti. Aš jau seniai re- 
tai temiegu visą naktį. Dažnai tik snūduriuoju, laukdamas, 
kol namo sugrįš Geivinas. 

— Ar jis pas tave leidžia vasarą? 

— Ne, jis pas mane gyvena daugmaž nuolatinai. 

Ji akivaizdžiai nustebo. 

— Ar Pet nieko blogo neatsitiko? 

— Ne, ne, viskas gerai, - paskubomis atsakė jis, reaguoda- 
mas į jos susirūpinimą. - Jai sekasi puikiai. Pagaliau susira- 
do naują vyrą. Visų, išskyrus Geivino, nuomone, jis puikus 
vyrukas. 

Peris buvusiąją Dino žmoną buvo sutikusi viename iš Gei- 
vino mažosios lygos beisbolo mačų; taip pat ji su Džeku kartą 
buvo pakviesti į jos namus Geivino gimtadienio proga. Ji ją 
prisiminė kaip dailią miniatiūrinę moterį, kuri buvo pernelyg 
rimta ir griežta. 

Džekas ir neklaustas išpasakojo, kad Dinas susituokė vos 
baigęs koledžą. Tačiau jų sąjunga truko mažiau nei metus. 
„Beveik tiek, kiek reikėjo pagimdyti Geiviną ir parsigabenti jį 
iš ligoninės namo. Jie netiko vienas kitam ir tai aiškiai matė, 
tad sutarė, jog visiems, netgi vaikui, bus geriausia, jei jie ne- 
bekankins vienas kito ir taikiai išsiskirs.“ 

Nors Geivinas gyveno su Pet, tačiau Dinas su juo matyda- 
vosi po keletą kartų per savaitę ir aktyviai dalyvavo visuose 
jo gyvenimo reikaluose. Jis drauge su Pet lankydavosi tėvų 
susirinkimuose, treniruodavo vaikų futbolo ir beisbolo ko- 
mandas ir kitaip auklėjo Geiviną. Po skyrybų paprastai vaiko 
ugdymas užgula to iš tėvų pečius, pas kurį lieka vaikas. Peris 
žavėjosi Dinu dėl to, kad jis taip rimtai žiūri į tėvo pareigas. 

— Arjis ir įtėvis nesutaria? - paklausė ji. 

— Tai Geivino kaltė. Jis ėmė ne tik neklausyti, bet elgtis 
visiškai nepakenčiamai. Pet ir mudu susitarėme, kad Geivi- 
nas kurį laiką gyvens pas mane, - jis jai trumpai nupasakojo 
įtampos kupinus jų dabartinius santykius. - Velniai griebtų, 
Peris, aš visuomet norėjau jį auginti pats. Ir trokštu, kad vis- 


kas vyktų sklandžiai. 

— Esu tikra, kad laikui bėgant jūsų santykiai susigulės. Gei- 
vinas geras vaikas. 

Jis nusikvatojo. 

— Pastaruoju metu esu linkęs tuo abejoti. Vis dėlto tikiuosi, 
kad tas mielas vaikas, kurį tu prisimeni, kažkur tebesislepia 
po priešiškumo ir irzlumo kauke. 

Pusę dviejų iš informacijos monitoriaus ji perskaitė keletą 
naujienų. Paskui sekė keletas minučių komercinės reklamos, 
kurios metu ji priiminėjo klausytojų skambučius. Vienas 
klausytojas pakvietė ją į pasimatymą. Ji mandagiai atsisakė. 

— Galbūt tau reikėjo priimti jo pasiūlymą, - paerzino Di- 
nas. - Jo balsas skambėjo taip beviltiškai. 

— Kaip beviltiškai girto, - atkirto ji, į jo šypseną atsaky- 
dama šypsena ir trindama pokalbio įrašą iš aparatūros kom- 
piuterio. 

Vėliau paskambino apsvaigusi iš laimės porelė, kuri buvo 
ką tik susižadėjusi. 

— Jis paprašė manęs atkimšti butelį vyno, o tuomet man 
įteikė taurę, kurios dugne gulėjo žiedas, - netgi spigus mergi- 
nos tonas negalėjo paslėpti žavaus britiško akcento. - Mano 
draugės Londone negalės tuo patikėti! Kai buvome mergai- 
tės, mes per televizorių susižavėjusios stebėdavome Dalaso 
komandos rungtynes ir svajodavome, kad vieną dieną sutik- 
sime dailų teksasietį. 

Juokdamasi iš akivaizdžios jaunosios moters euforijos, Pe- 
ris paklausė, kokią dainą jiedu norėtų išgirsti. 

— „She's Got a Way . Mano draugas sako, kad Bilis Džoelis 
šią dainą tikriausiai parašė apie mane. 

— Ašesu tikra, kad jis teisus. Ar jūs neprieštarautumėte, jei 
šį pokalbį išgirstų visi mūsų laidos klausytojai? 

— Tai būtų fantastiška! 

Ji užsirašė porelės vardus ir priėmė dar keletą skambučių. 
Pasibaigus komercinei reklamai, pasiuntė į eterį savo pokalbį 

su sužadėtiniais, kurį palydėjo jų užsakyta daina. Po jos ėjo 
„Precious t Few“, po šios nuskambėjo „The Rose“. 

Kontrolės pultą ji valdė profesionaliai, todėl, maigydama 
mygtukus, sykiu galėjo kalbėtis su Dinu apie Geiviną. 

— Kaip jis reagavo, kai jam papasakojai apie susitikimą su 
Melisa Hečer? 

— Apsimetė, kad jos nepažįsta. 

Peris smalsiai pažvelgė į jį ir jis perskaitė jos mintį. 

— Taip, tai jaudina ir mane. Kodėljis nenorėjo tiesiog pasa- 
kyti, kad ją pažįsta? Jis neigė ir tai, kad pažįsta Džeinę Kemp, 
kol aš įrodymais neprirėmiau jo prie sienos. 

— Ar gerai jis ją pažįsta? 

— Ne itin. Bent jau sprendžiant iš to, ką man pasakė, nors 
šiomis dienomis aš ne visuomet iš jo išgaunu tiesą. 

— Ne taip, kaip tuomet, kai jis sulankstė savo dviračio 
ratą. 

— Tu prisimeni tą įvykį? 

— Mudu du Džeku buvome atėję pas tave į svečius. Geivinas 
tą savaitgalį leido su tavimi. Jis drauge su kaimynų vaikais 
važinėjosi dviračiais. Namo grįžo stumdamas savąjį. Prieki- 
nis dviračio ratlankis buvo perlenktas beveik perpus. Tu jo 
paklausei, ar jis suko piruetus, ir kai jis prisipažino, tu visam 
vakarui išsiuntei jį į jo kambarį. 

— Tai buvo griežta bausmė, nes jis mėgo sukinėtis aplink 
tave ir Džeką. Be to, uždaviau jam atlikti keletą namų ruošos 
darbų, kad galėtų uždirbti pinigų naujam ratui įsigyti. 

— Esi griežtas, bet teisingas tėvas, Dinai. 

— Taip manai? 

— Taip. Savo veiksmais tu pabrėžei turto vertę, o ne pada- 
rytą žalą dviračiui, kas tave suerzino. 

Jis liūdnai nusišypsojo. 

— Ašjam tūkstantį kartų sakiau, kad nesuktų piruetų ir ne- 
šokinėtų su dviračiu ant šaligatvio bortelių, nes tai pavojin- 
ga. Visiškai netroškau, kad jis taptų organų donoru. 

— Teisingai. Jis lengvai galėjo prasiskelti galvą ar nusisukti 
sprandą. Tu buvai susinervinęs dėl to, kas galėjo atsitikti, to- 
dėl ir buvai piktas. 

— Manau, man reikėjo visa tai jam paaiškinti. 

- Jis ir pats tai žinojo, - tyliai pasakė ji. 

Jis žvelgė tiesiai į ją ir tai buvo daugiau negu žvilgsnis. Jie 
nenuleido vienas nuo kito akių, kol baigėsi visa Betės Midler 
daina. Kai muzika nutilo, Peris vėl atsigręžė į kontrolės pultą 
ir įjungė mikrofoną. 

- Nepamirškite rytoj iš ryto prisijungti prie Čarlio ir Čado 
kompanijos. Jie bus su jumis, kai vyksite į darbą. Dabar su 
jumis esu aš, Peris Gibson, ir romantiškų klasikinių meilės 
dainų kolekcija. Telefono linijos bus aktyvios iki dviejų va- 
landų nakties. Skambinkite man. 

Kai prasidėjo kita dainų serija, ji dirstelėjo į kompiuterio 
ekraną. 

— Iki programos pabaigos liko vos devynios minutės. 

— Argi ne panašiu metu jis paskambino praėjusią naktį? 
Prieš pat programos pabaigą? 

Kai ji linktelėjo galvą, jis pridūrė: 

— Kiek laiko galėtum su juo kalbėtis, jei jis paskambintų? 

Ji parodė į ekraną, kur laikrodis rodė laiką, likusį iki dai- 
nos pabaigos. 

— Tiek liko šios dainos laiko. Po jos skambės dar dvi. 

Jis tylomis skaičiavo. 

— Vadinasi, kai pasibaigs paskutinė daina, tegalėsi palinkė- 
ti labos nakties klausytojams ir atsisveikinti. 

— Teisingai. 

Jis apžvelgė telefono linijų mygtukus ant kontrolės pulto. 
Trys iš jų mirksėjo. 

- Jei tai bus ne Valentinas, stenkis kuo greičiau užbaig- 
ti pokalbį. Kitos linijos tegu lieka laukimo režime. O jei tai 
bus jis, nepamiršk paprašyti, kad leistų tau pasikalbėti su 
Džeine. 

Ji giliai atsikvėpė, dirstelėjo į Diną, įsitikino, kad jo pirštas 
ant diktofono įrašymo klavišo, ir nuspaudė vieną iš mirksin- 
čių kontrolės pulto mygtukų. Jai skambino Rachelė ir pagei- 
davo dainos „It Might Be You“, kurią norėjo skirti savo vyrui 
Pitui. 

— Ak, Stefenas Bišopas. 

— Tai buvo pirmoji daina, pagal kurią mudu šokome mūsų 
vestuvių pobūvio metu. 

— Tai tokia puiki daina, kad tikrai nusipelno vienos iš pir- 
mųjų pozicijų, - Peris pažadėjo klausytojai, kad daina bus 
transliuojama ateinančią naktį per pirmąjį programos pus- 
valandį. 

— Nuostabu. Dėkui. 

Peris vėl pažvelgė į Diną ir nuspaudė dar vieną iš mirksin- 
čių mygtukų. 

— Peris klauso. 

— Sveika, Peris. 

Išgirdus šį balsą, kraujas sustojo jos gyslose. Ji įsmeigė iš- 
sigandusį žvilgsnį į Diną, kuris nedelsdamas nuspaudė dik- 
tofono įrašymo klavišą. Automatinio pokalbio įrašymo siste- 
mos ekrane buvo matyti skambinančiojo telefono numeris, 
kurį Dinas tučtuojau užsirašė. Jis įtemptai žvelgė į kompiu- 
terio ekraną, tarytum mėgintų jame pamatyti ne tik telefono 
numerį, bet ir pašnekovo veido bruožus. 

— Sveikas, Valentinai. 

— Kaip sekėsi praėjusią dieną? Buvai labai užimta? 

— Susitvarkiau. 

— Nagi, Peris. Papasakok man, ką veikei praėjusią dieną? 
Ar nors kartelį prisiminei mane? O gal nurašei kaip papras- 
čiausią beprotį? Ar pranešei apie mane policijai? 

— Kodėl turėčiau pranešinėti? Kol jūs man neleisite pasi- 
kalbėti su mergina, kurią skelbiatės pagrobęs, aš neturėsiu 
jokio pagrindo tikėti, kad ji iš tikrųjų egzistuoja ir kad tai, ką 
jūs man praėjusią naktį kalbėjote, yra tiesa. 


Sveika, tamsa + 187 


- Liaukis žaidusi kvailus žaidimėlius, Peris. Be abejo, ji 
egzistuoja. Kodėl turėčiau švaistytis tokiais žodžiais, jei tai 
nebūtų tiesa? 

— Tam, kad atkreiptumėte į save mano dėmesį. 

Jis nusikvatojo. 

— Na, ir kaip? Ar atkreipsi į mane dėmesį šį kartą? 

— Šį kartą? 

— Tu nekreipei dėmesio į mano ankstesnį perspėjimą, ir 
štai kas atsitiko. 

Ji pažvelgė į Diną ir nieko nesuprasdama papurtė galvą. 

— Apie ką jūs kalbate, Valentinai? 

- Išties, argi nebūtų įdomu sužinoti, apie ką? — tyčiojosi 
jis. - Jeigu gražiai manęs paprašysi, aš galbūt ir duosiu tau 
keletą užuominų. Bet tu turi manęs labai gražiai paprašyti. 
Na, o dabar man kilo nuostabi mintis, - jis giliai ir garsiai 
įkvėpė, kad ji girdėtų. - Vien tavo balso pakanka, kad mane 
sujaudintum. Aš pagalvojau apie tai, kad mudu galėtume su- 
sitikti, supranti. Galbūt netrukus, Peris. 

Ji nusipurtė iš pasibjaurėjimo, bet ramiu balsu tęsė toliau: 

— Aš netikiu, kad jūs laikote pagrobęs merginą. Jūs tik ma- 
late liežuviu ir pučiate miglą man į akis. 

Dinas pritariamai linktelėjo galvą. 

— Vis dar nori žaisti žaidimėlius, Peris? Aš patarčiau šito 
nedaryti. Tu jau iššvaistei dvidešimt keturias iš septyniasde- 
šimt dviejų valandų. Likusios keturiasdešimt aštuonios man 
bus nepalyginti malonesnės nei tau. Kalbant apie mano be- 
laisvę, ji truputį pavargusi, o jos inkštimas ir maldavimai ima 
neigiamai veikti mano nervus. Bet ji vis dar karšta, o aš esu 
puikios formos. 

Tai pasakęs, jis padėjo ragelį. 

— Tai ne tas pats numeris, kuriuo jis skambino praėjusį kar- 
tą, - pasakė Dinas, traukdamas savo mobilųjį telefoną. - Ar 
šią naktį kas nors pasirodė kitaip, Peris? Gal balsas pasikei- 
tęs, palyginus su paėjusia naktimi? 

Dinas yra policininkas, ji - ne. Vis dar apimta šleikštulio 
nuo ką tik pasibaigusio pokalbio, ji vargiai galėjo persijungti 
į ramius nusikaltimo tyrėjos apmąstymus. 

— Ne, - atsakė kimiu balsu. - Jo kalba buvo visiškai tokia pat. 

— Man irgi taip atrodo, bet manau, kad tu galėjai atkreipti 
dėmesį į... Sveikas, Kurti, jis ką tik skambino, - jis ėmė kalbė- 
tis mobiliuoju telefonu. - Numeris kitas. Pasiruošę? 

Kol jis telefonu kalbėjosi su detektyvu, atsidarė puikiai 
garsą izoliuojančios durys ir pasirodė Stenas. 

— Klausyk, Peris, mes transliuojame tylą. 

Ji nė nepastebėjo, kad muzika buvo nutilusi. Skubiu gestu 
paprašiusi tylos, ji įjungė mikrofoną. 

— Būkite saugūs, būkite laimingi, mylėkite ką nors. Aš esu 
Peris Gibson, linkiu jums ramios nakties, - ji nuspaudė kele- 
tą mygtukų ir pranešė: - Programos transliacija baigta. 

— Tas bjaurybė skambino vėl? - paklausė Stenas. 

Dinas, atsukęs jiems nugarą, telefonu toliau kalbėjosi su 
Kurčiu. 

Stenui ji pasakė: 

— Palik žinutę rytinės laidos technikams. Paprašyk jų, kad 
paskutinįjį įrašymo įrangoje esantį pokalbį perrašytų į kasetę 
ir padarytų keletą kopijų. Jos bus geresnės kokybės nei įra- 
šas, kurį savo diktofonu padarė Dinas. 

Jis atrodė įsižeides. 

— Aš pats žinau, kaip perkelti įrašą į kasetę, Peris. Galėčiau 
tai padaryti ir dabar. 

Ji kurį laiką dvejojo. Stenas atrodė demonstratyviai pri- 
slėgtas jos nepasitikėjimo, ir ji pasakė: 

— Dėkui, Stenai, tai būtų didelė pagalba. 

Dinas baigė pokalbį, tuomet atsigręžė ir vienu staigiu ju- 
desiu nuo kėdės atlošo sugriebė savo švarką ir nuo stalo dik- 
tofoną. 

- Šis numeris priklauso kitam telefono automatui. Patru- 
liai jau važiuoja. 

— Aš taip pat einu namo, - pasakė Peris. 

- Žinoma, kad eini. Tik dabar aš jokiu būdu nepaliksiu ta- 
ves vienos. 

Jis atidarė duris. Jiems išeinant, ji šūktelėjo Stenui: 

— Gal galėtum užvežti kasetes į mano namus? 

Dinas išstūmė ją pro duris ir jas uždarė Stenui nespėjus nė 
prasižioti. 


Ponkioliktas skyrius 


Misa Hečer pavydėjo Džeinei Kemp visko. Džeinė buvo 
turtingesnė, gražesnė, šaunesnė, labiau mėgstama ir labiau 
geidžiama. Melisa Džeinę lenkė apsukrumu. 

Jei ji būtų mėginusi konkuruoti su Džeine, išsyk būtų atsi- 
dūrusi nuošalėje. Tačiau ji buvo pakankamai gudri, kad suge- 
bėtų padaryti Džeinę savo geriausia drauge. 

Vis dėlto pirmąją naktį, jai sugrįžus iš Prancūzijos, kai bū- 
tent ji turėjo atsidurti dėmesio centre, visi tenorėjo kalbėtis 
apie Džeinę ir jos paslaptingą dingimą. Melisa jautėsi įžeis- 
ta. Ji kunkuliavo nuo įspūdžių apie nuogalių paplūdimius 
Žydrojoje pakrantėje, apie išragautus vynus ir išbandytus 
narkotikus. Istorija, kaip Sen Tropeze jai pavyko įsigyti žiedą 
krūties speneliui, turėjo kokiam pusvalandžiui atimti žadą 
visai auditorijai. 

Deja, jos naujausi nuotykiai užsienyje nieko nedomino. Džei- 
nės vardas skambėjo visų lūpose ir buvo visų pokalbių tema. 

Melisa netikėjo jokiomis neįtikėtinomis istorijomis, pra- 
dedant spėlionėmis, kad ji galėjo pabėgti iš namų su naujoku 
puolėju iš amerikietiškojo futbolo „Dalaso kaubojų“ koman- 
dos, kurį sutiko Šeštojoje gatvėje esančiame klube, ir baigiant 
sapaliojimais, kad ją pagrobė plėšikai, tikėdamiesi išpirkos, 
kurią jos senis atsisakė sumokėti, arba seksualinis maniakas, 
kuris pavertė ją savo sekso verge. 

„Mėšlas visi tie išvedžiojimai , - su apmaudu galvojo Melisa. 

Jei Džeinė mėgautųsi medaus mėnesiu su Dalaso „kau- 
bojumi“, ji tikrai pasistengtų, kad visi apie tai sužinotų. 
Melisa neatmetė galimybės, kad teisėjas galėtų atsisakyti 
mokėti išpirką grobikams, bet tai jis būtų padaręs prieš į jį 
nukreiptus prožektorius ir kameras ir šį įvykį panaudojęs 
savo rinkimų kampanijos reklamai. O jei kas ir galėtų pa- 
kliūti sekso vergijon, tai tikriausiai tik vaikinas, kuris susi- 
dėjo su Džeine. 

Džeinė paprasčiausiai prisigėrė. Ji prisidulkino iki sąmo- 
nės netekimo. Ir viskas. Kai tik ji pasijus geriau ir atgaus jė- 
gas, tučtuojau pasirodys ir piktdžiugiškai pasijuoks iš sąmy- 
šio, kurį sukėlė. Ji smagiai išsityčios iš visų išgąsčio ir neri- 
mo. Tokia yra Džeinė. Ji tiesiog pražysta, galėdama šokiruoti 
ir provokuoti aplinkinius. 

Kokia panaši į ją vadinamoji geriausia draugė, pavogusi 
iš jos rampos šviesą jau pirmą naktį jai grįžus iš Europos, 
svarstė Melisa. Vakaras tapo tikra našta, jos nuotaika buvo 
rūškana. Prisiklausiusi apie Džeinę tiek, kad užtektų visam 
gyvenimui, Melisa nusprendė eiti namo ir pasiduoti skrydžio 
sindromo alpuliui. 

Bet išvydusi šiek tiek vyresnį vaikiną, ji pakeitė savo 
nuomonę. 

Jį buvo mačiusi ir anksčiau. Nors negalėjo visiškai pasi- 
kliauti atmintimi, tačiau beveik neabejojo, kad Džeinė kartą 
buvo su juo susitikusi. Žinoma, labai apmaudu pripažinti, 
bet jis tikriausiai rinktųsi Džeinę, jei Džeinė būtų šalia. Ta- 
čiau Džeinės nebuvo. 

Taigi Melisa nužirgliojo prie vyriškio, kuris stovėjo atsirė- 
męs į savo automobilio vairuotojo dureles ir stebėjo minią. 

— Tu jau išvažiuoji ar dar tik atvažiavai? 

Jis nužvelgė ją nuo galvos iki kojų ir jo lūpas pamažu iš- 
kreipė šypsena. 

— Šiuo metu - nei taip, nei taip. 

Ji žaismingai pliaukštelėjo jam per ranką. 

— Manau, tu ne taip supratai mano žodžius. 

— Tu neketini žaisti dviprasmybėmis? 

Ji nežinojo, kas yra dviprasmybės, tad gūžtelėjo pečiais ir 
apdovanojo jį žaviausia savo šypsena. 

— Galbūt. 

Jis buvo dailus. Iš pažiūros - apie trisdešimt penkerių 
metų. Šiek tiek senstelėjęs ir apkiautęs, bet kas čia tokio? 
Jam tikriausiai padarys įspūdį jos kelionės. 

— Aš ką tik grįžau iš Prancūzijos. 

— Na, ir kaip tenai? 

— Prancūziškai. 

Jis nusišypsojo, įvertindamas jos sąmojų. 

— Buvo tikras smagumėlis. Aš nė žodžio nesuprantu, kokį 
velnią jie ten burbuliuoja tarpusavyje, bet man patinka klau- 
sytis jų kalbos. Vienas vaikinas, mačiau, per pusryčius gėrė 
vyną. Tėvai duoda vyno netgi vaikams, ar gali tuo patikėti? Ir 
žmonės ten viešuose paplūdimiuose deginasi nuogi. 

— O tu? 

Ji gudriai nusišypsojo. 

— O kaip tau atrodo? 

Jis ištiesė ranką ir brūkštelėjo jai per žastą. 

— Uodas. 

- Šį vakarą jie pikti. Galbūt verčiau atsisėskime į tavo au- 
tomobilį. 

Jis palydėjo ją prie keleivio durelių ir jas atidarė, tada apėjo 
aplink automobilį ir atsisėdo į vairuotojo vietą. Užvedė vari- 
klį ir įjungė kondicionierių. 

— Hmm, taip daug geriau, - pasakė ji, stengdamasi kuo pa- 
togiau įsitaisyti ant vėsios odos sėdynės. - Puikus automobi- 
lis, - pagyrė apžvelgdama vidų. Žvilgtelėjusi į galinę sėdynę 
paklausė: - Kas tai? 

— Plastikinis šiukšlių maišelis. 

— Ir pati matau, - prunkštelėjo ji. - Man rūpi, kas viduje. 

— Nori pasižiūrėti? - jis ištiesė ranką pro sėdynių tarpą ir, 
paėmęs maišelį, padėjo jai ant kelių. 

— Tikiuosi, ne purvini skalbiniai? - paklausė ji ir jis nusi- 
juokė. 

Melisa atrišo raištelį, pažvelgė į vidų ir išsitraukė žurnalą. 
Jo pavadinimas ir viršelio turinys pasakė viską, bet ji apsime- 
tė abejinga. 

— Prancūzijoje tokių žurnalų galima nusipirkti ant kiekvie- 
no kampo. Ten niekas į tokius dalykus kreivai nežiūri. Ar ga- 
liu pažiūrėti? 

— Būk mano viešnia. 

Kol ji pervertė žurnalą, jo pirštai jau grabinėjo vidinę jos 
šlaunies pusę. Jis palenkė galvą ir nosimi palietė jos krūtį. 

— Kas tai? 

— Mano suvenyras iš Prancūzijos, - ji pakėlė liemenėlę ir 
išdidžiai parodė jam savo spenelio žiedą. - Pliaže sutikau vai- 
kiną, kuris pažinojo dantų gydytoją, laisvu nuo pagrindinio 
darbo metu veriantį auskarus. 

Jis pradėjo kvatotis. 

— Kas čia juokinga? 

Jis piršto galiuku apvertė sidabrinį žiedelį. 

— Tai, kas užrašyta vidinėje pusėje. 


Dino namų telefono balso pašto dėžutėje buvo septyni Lizos 
pranešimai. Jis išklausė visus septynis. 

— Negaliu įsivaizduoti, kodėl tu man nepaskambinai, - pra- 
sidėjo paskutinis pranešimas. - Aš daugiau negu supykusi, 
Dinai. Ir išsigandusi. Gal kas nors atsitiko tau arba Geivinui? 
Kai gausi šį mano pranešimą, prašau, paskambink. Jei per 
valandą neišgirsiu tavo balso, pradėsiu skambinti į Ostino 
ligonines. 

Žinutė buvo išsiųsta trečią valandą dvidešimt minučių 
nakties. Panaši buvo atsiųsta ir į jo mobiliojo telefono bal- 
so pašto dėžutę. Visų labiausiai jis dabar nenorėjo skambinti 

Lizai. Ne, dar labiau nenorėjo, kad ji pradėtų skambinti į li- 
gonines. 

Jis surinko jos mobiliojo numerį ir ji atsiliepė jau po pirmo 
šaukimo signalo. 

— Man viskas gerai, - tučtuojau pasakė jis. - Nei aš, nei 
Geivinas nesame ligoninėje ir tu turi teisę būti beprotiškai 
įsiutusi. Pirmyn. 

— Dinai, kas vyksta? 

Jis sudribo į krėslą prie stalo virtuvėje ir pirštais lyg šuko- 
mis perbraukė plaukus. 

— Darbo reikalai. Mes pakliuvome į krizinę situaciją. 

— Aš negirdėjau jokių naujienų apie... 

— Tai ne nacionalinė krizė. Ne lėktuvo katastrofa, ne įkai- 
tų drama, ne masinė žmogžudystė, nieko panašaus į tai. Bet 
labai kebli byla. Aš į ją įsivėliau šiandien anksti rytą... Turbūt 
reikėtų sakyti vakar rytą. Mano konsultacijų prireikė, vos at- 
ėjau į darbą, ir jos tęsėsi visą dieną. Aš ką tik grįžau ir esu 
nusibaigęs kaip šuva. Tačiau niekas iš to, ką pasakiau, nėra 
pateisinimas, kad neatsakiau į tavo skambučius. 

— Kas tai per byla? 

— Pradingo viena mergina. Įtariamasis jos pagrobėjas iš 
egoistinių sumetimų paskambino ir pasakė, ką planuoja su 
ja padaryti, jei mums nepavyks jos surasti per jo nurodytą 
terminą, - jis neturėjo jėgų jai nieko daugiau pasakyti. Beje, 
jei imtų atvirauti, tektų papasakoti apie Peris. Liza apie Peris 
nieko nežinojo ir dabar tikrai nebuvo tinkamiausias laikas 
aiškintis. 

— Man labai gaila, kad teko išgyventi tokią pragarišką dieną. 

— Jėzau, Liza, tai man reikia tavęs gailėtis, o ne tau manęs. 

Buvo daugybė dalykų, dėl kurių jis išties turėjo pagrindo 
gailėtis. Kad apsimetė į jos meilę atsakąs meile, ir apsimetė 
taip gerai, kad ji juo patikėjo. Kad nepasakė jai, jog pasiliktų 
Hiustone, o tai jis privalėjo padaryti. Kad troško, jog jos ke- 
lionė į Čikagą užtruktų ilgiau nei keletą dienų. 

Jis kvailai paklausė: 

— Kaip sekėsi susitikimai su tais švedais? 

— Danais. Jie priėmė mano pasiūlymą. 

— Gerai. Nors ir nieko nuostabaus. 

— Kaip Geivinas? 

— Viskas gerai. 

— Daugiau nebesipykstate? 

— Kraujo praliejimo išvengiame. 

— Tu atrodai išsekęs. Taigi daugiau su tavimi nekalbėsiu ir 
leisiu pailsėti. 

— Be to, kalbant apie šiandieną... 

— Tai nesvarbu, Dinai. 

— Velniai griebtų, tikrai nesvarbu. Aš priverčiau tave be rei- 
kalo nerimauti. Štai kas svarbu. 

Jis niršo ant jos už tai, kad ji neniršo ant jo. Jei ji būtų jį 
užsipuolusi, tai būtų apmaldę jo sąžinės priekaištus. Jam ne- 
reikėjo jos supratimo. Jis nenorėjo būti švelniai paguldytas į 
lovą. Jis norėjo, kad ji būtų pikta kaip velnias. 

Vis dėlto rimtas konfliktas būtų pareikalavęs per daug 
energijos, kurios jis neturėjo, tad pokalbį teko baigti varganu 
apgailestavimu: 

— Na, kad ir kaip buvę, aš atsiprašau. 

— Priimta. O dabar eik į lovą. Pasikalbėsime rytoj. 

— Pažadu. Labos nakties. 

— Labos nakties. 

Jis tiesiai iš šaldytuve stovėjusio butelio patraukė didelį 
gurkšnį vandens ir per tamsų namą nužingsniavo miegamų- 
jų kambarių link. Pro Geivino kambario durų apačią nesklido 
nei lempos šviesa, nei blausus kompiuterio monitoriaus švy- 
tėjimas. Jis sustojo ir kyštelėjo galvą į vidų. 

Geivinas miegojo. Vienais apatiniais jis gulėjo ant nuga- 
ros, ilgas rankas išmetęs plačiai į šalis, nusispardęs antklodę. 
Jis vos tilpo į lovą. Alsavo pro burną, kaip ir visuomet nuo 
pat kūdikystės. Šią akimirką jis atrodė toks jaunas ir nekal- 

tas. Jam jau šešiolika: jau ne berniukas, bet dar ir ne vyras. 
Vis dėlto miegodamas labiau panašus į vaiką nei suaugusį 
žmogų. 

Stovėdamas ir žiūrėdamas į savo miegantį sūnų, Dinas su- 
prato, kad skausmingas tvinkčiojimas giliai krūtinėje yra ne 
kas kita kaip meilė. Jis nemylėjo Geivino motinos, kaip ir ji jo 
nemylėjo. Bet jie abu mylėjo Geiviną. Nuo tos dienos, kai su- 
prato, kad gims vaikas, savo meilę, kurią turėjo skirti vienas 
kitam, jie skyrė žmogui, kurį buvo pradėję. 

Akivaizdu, kad jie nesugebėjo Geivinui įteigti, kad myli jį. 
Jis vis dar netiki, kad drausminančios priemonės skirtos jam 
apsaugoti ir kad disciplina nėra pasismaginimo šaltinis tė- 
vams, kad jie tikrai nedemonstruoja, koks jis jiems yra svar- 
bus, o taip yra iš tikrųjų. 

Velniai griebtų, Dinas tikrai norėjo būti rūpestingas tėvas. 
Jis stengėsi, kad viskas būtų kuo geriau. Ir tikrai nesitikėjo, 
kad jo sūnus gali bent akimirką suabejoti, jog yra mylimas. 
Matyt, kažkur suklupo, padarė klaidingą ėjimą, nepadarė 
to, ką turėjo padaryti. Ir štai dabar sūnus jo nekenčia ir šito 
neslepia. 

Slegiamas tokių minčių naštos, Dinas nusigręžė nuo Geivi- 
no lovos ir tyliai uždarė duris. 

Pagrindinis miegamasis buvo didelis kambarys aukštomis 
skliautuotomis lubomis, plačiais langais ir su židiniu. Kam- 
barys reikalaute reikalavo geresnės apdailos ir baldų - dabar 
čia stovėjo tik būtiniausi baldai ir lovatiese užtiesta lova. Kai 
Dinas įsigijo šį namą, pasakė Lizai, kad būsto dekoravimą 
palieka jai - galės tuo užsiimti, kai jiedu susituoks. Jis me- 
lavo ir jai, ir sau. Jis nė sykio nepakvietė jos praleisti nakties 
šioje lovoje. 

Jis į lizdą vonioje įkišo mobiliojo telefono kroviklį, kad te- 
lefonas, jei kas skambintų, būtų po ranka, tuomet nusiren- 
gė ir įlipo į dušo kabiną, leido vandeniui tekėti per pečius ir 
mąstė apie viską, kas įvyko po Valentino skambučio. 

Lenktynės telefono automato link buvo visų jų dalyvių 
tuščios pastangos. Prie automato iš įvairiausių pusių sulėkė 
trys policijos ekipažai, seržantas Robertas Kurtis, kuris atvy- 
ko taip tvarkingai apsirengęs, tarytum būtų pats vidudienis, 
ir jis su Peris. 

Jiedu atvyko kai tik buvo patvirtinta, kad prie telefono au- 
tomato, iš kurio buvo skambinta, Valentino nėra nė kvapo. 
Šalimais įsikūrusi „Wal-Mart“ parduotuvė buvo užsidariusi 
jau prieš kelias valandas. Automobilių stovėjimo aikštelė at- 
rodė kaip plynas laukas. Nebuvo jokių liudininkų, išskyrus 
bename kate, kuri ėdė bandelės su dešrele likučius, kažkieno 
netaikliai švystelėtus į atliekų konteinerį. 

— Deja, katinas nekalba, - gaižiai atsiduso Kurtis. 

Dinas ir Peris drauge su detektyvu sulipo į jo automobi- 
lį aptarti nesėkmingo mėginimo sučiupti Valentiną. Peris 
atsisėdo ant galinės sėdynės, o Dinas - priekyje, keleivio 
vietoje. 

— Aš įrašiau jo skambutį į kasetę, - pasakė jis Kurčiui. 

- Išklausykime įrašą. 

Jis paleido įrašą; jam pasibaigus, atsuko kasetę atgal ir visi 
išklausė dar kartą. Kai įrašas baigėsi, Kurtis tarstelėjo: 

— Atrodo, jis nežino, kad mes jį persekiojame. 

- Šis faktas galėtų būti mums naudingas, - pasakė Dinas. 

— Tiktai iki rytojaus, kai naujiena pasirodys laikraščiuo- 
se, - Kurtis atsigręžė į Peris. - Ką jis turi galvoje sakydamas, 
kad jūs nekreipėte dėmesio į jo ankstesnįjį perspėjimą? 

— Kaip ir jam sakiau, neturiu jokio supratimo. 

— Jūs neprisimenate jokio ankstesnio perspėjimo? 

— Jei kada nors anksčiau būčiau sulaukusi panašaus skam- 
bučio, būčiau tučtuojau pranešusi apie jį policijai. 

— Būtent taip ji ir pasielgė praėjusią naktį, - Dinui nepati- 
ko, kaip policijos detektyvas žiūri į Peris. - Kur jūs lenkiate? 

— Niekur. Tik svarstau. 

— Tada suteikite mums garbės išgirsti jūsų svarstymus. 

Kurtis atsigręžė į jį ir atrodė pasirengęs pakelti balsą, ta- 
čiau prisiminė, kad Dinas aukštesnio rango nei jis. 

— Aš tiesiog mąstau apie Peris. 

— Apie Peris? 

— Apie tai, kodėl ji atsisakė televizijos diktorės karjeros 
ir siekia anonimiškumo. Šito, kalbant tiesiai, aš nesupran- 
tu, - pasakė jis, atsigręždamas į ją. - Dauguma šioje srityje 
dirbančių žmonių yra ekstravertai. Jie ieškote ieško viešumo. 
Jų nuotraukos puikuojasi reklaminių skelbimų stenduose. 
Jie organizuoja viešus pasirodymus ir panašius dalykus. 

— Aš nesu viena iš pamišusių vairuotojams skirtų laidų ve- 
dėjų. Mano programa, kitaip nei jų, nėra triukšminga. Mano 
muzika yra kitokia, kaip ir aš. Aš esu balsas be kūno, sklin- 
dantis iš tamsos. Aš esu garsinė anoniminių skelbimų lenta. 
Jei mano klausytojai žinotų, kaip aš atrodau, tarp manes ir jų 
neliktų konfidencialumo. Kartais žmogui lengviau bendrauti 
su nepažįstamuoju, nei su artimu draugu. 

— Akivaizdu, kad Valentinui tikrai lengviau, - tarė Kur- 
tis, - jei jis jūsų tikrai nepažįsta. 

— Gal jis jos ir nepažįsta, tačiau nebenori likti nepažįsta- 
mas, - pasakė Dinas. 

Peris ir Kurtis buvo pakankamai nuovokus, kad suprastų, 
jog jis turi omenyje Valentino užuominą, kad jis ir Peris arti- 
miausiu laiku galėtų tapti meilužiais. 

Tačiau Kurtis tęsė savo mintį: 

— Jūs žinote, - pasakė jis, - kai kurie iš tų telefoninių sek- 
so maniakų atrodo labai įprastai. Stori, bjaurūs, be galo toli- 
mi tam įvaizdžiui, kurį sukuria balsas. 

Dinas žinojo, kad tai nėra atsitiktinis pastebėjimas. 

— Ką gi, jūs užmetėte jauką. Aš ant jo užkibsiu. 

— Užuot gulinėję ant šilko lovos su minimaliais aprangos 
atributais, kaip patys norėtų, kad jų pašnekovai įsivaizduotų, 
iš tiesų jie vilki treningais ir avi sportbačiais, o sėdi kokioje 
nors netvarkingoje virtuvėje. Svarbiausia - vaizduotė, - jis 

atsisukęs kreipėsi į Peris. - Žmonės girdi balsą ir mintyse su- 
sikuria tavo įvaizdį. Aš ir pats taip darau. 

— Ir? 

— Mano susikurtas įvaizdis nė trupučio neatitiko tikrovės. 
Įsivaizdavau jus tamsiaplaukę juodomis akimis. Būrėjos tipo 
moterį. 

— Man nemalonu, kad jus apvyliau. 

— Aš nesakiau, kadjūs mane apvylėte. Tiesiog jūsų išvaizda 
nėra tokia egzotiška, koks egzotiškas balsas, - jis patogiau 
įsitaisė savo sėdynėje, kad kalbant su ja nereikėtų laikyti pa- 
sukus galvos. - Aš tenoriu pasakyti, kad kai kurie žmonės gali 
būti susidarę neadekvatų jūsų įvaizdį. Valentinas tikriausiai 
yra vienas iš tokių. 

— Peris negali būti atsakinga už jos klausytojo vaizduotę, — 
pasakė Dinas. - Ypač jei jis kenčia nuo psichinių, emocinių ar 
seksualinių problemų. 

- Taip, jūs tai sakėte anksčiau, - ignoruodamas Dino ko- 
mentarą kaip neesminį detektyvas toliau kalbėjosi su Peris. — 
Arjūs turite asmeninių priežasčių siekti anonimiškumo? 

— Labai realių. Tam, kad apsaugočiau savo privatumą. Kai 
dirbi televizijoje, visuomet esi matoma ir pastebima, netgi 
kai nesi eteryje. Man tai nepatiko. Mano gyvenimas buvo 
kaip atversta knyga. Viskas, ką aš pasakydavau ar padary- 
davau, būdavo kritikuojama, tuo spekuliuojama ar daromos 
išvados, o tie, kurie tai darydavo, apie mane beveik nieko ne- 
žinojo. Radijas man suteikia galimybę būti eteryje ir sykiu iš- 
likti nematomai. Dirbdama šį darbą, galiu vaikščioti, kur no- 
riu, ir likti neatpažinta, manęs niekas nebado pirštais. Galiu 
išsaugoti savo gyvenimo privatumą. 

Kurtis atsikrenkštė, tikriausiai norėdamas pasakyti, kad 
nežino Peris gyvenimo istorijos, bet dabar nelinkęs į tai 
gilintis. 

— Ar ilgai saugote telefoninių pokalbių įrašus? 

— Neribotai. 

Jo veide atsirado demonstratyvi nuostaba. 

— Taigi turėtumėte būti sukaupusi begalę skambučių. 

— Nepamirškite, kad išsaugau tiktai tuos, kuriuos, mano 
nuomone, verta saugoti. 

— Apie kokį skaičių kalbame? Apie šimtus? - ji linktelėjo 
galvą. Jis tęsė: - Dalį laiko iš mums likusių keturiasdešimt 
aštuonių valandų skirsime visiems tiems įrašams perklausy- 
ti, mėginsime surasti tą, apie kurį šią naktį kalbėjo Valenti- 
nas. Galbūt pavyks į vidų patekti pro kiemo duris... 

— Peržiūrėjus senas bylas, - užbaigė Dinas, staiga supratęs, 
kur suka Kurtis. 

— Teisingai. Paskambinau draugui, dirbančiam senų bylų 
padalinyje, - senų bylų padalinys buvo atskirame pastate, 
esančiame už keleto mylių nuo policijos būstinės. - Jis paža- 
dėjo kai kurias peržiūrėti ir išsiaiškinti, ar nėra paralelių su 
Džeinės Kemp byla. 

- Ir jei tokia byla atsirastų, mes galėtume patikrinti, ar nu- 
sikaltimo padarymo metu Valentinas skambino Peris. 

— Nepulkite į per didelę euforiją, - perspėjo ji juos. - Gali- 
mas daiktas, aš to skambučio nesu išsaugojusi. Kita vertus, 
kaip galėčiau neprisiminti perspėjimo dėl žmogžudystės? 

— Abejoju, ar pirmąjį kartą jis galėjo būti toks arogantiš- 
kas, - pasakė Dinas. - Serijiniai prievartautojai ir žudikai pa- 
prastai pamažu darosi narsesni. Jie pradeda atsargiai ir sulig 
kiekvienu agresijos aktu tampa vis drąsesni, kol ima žaisti 
slėpynių su policija. 

— Tai galiu patvirtinti ir iš savo patirties, - sutiko Kurtis. 

— Kai kurie iš tokių žmonių nori būti pagauti, - pasakė Di- 
nas. - Jie nebekontroliuoja savęs ir nesąmoningai ieško būdų 
būti sustabdyti. 

— Kažkodėl man neatrodo, kad Valentinas priklausytų šiai 
kategorijai, - pasakė ji. - Jis atrodo labai pasitikintis savimi. 
Arogantiškas. 

Dinas pažvelgė į Kurtį ir aiškiai matė, kad patyręs detekty- 
vas su ja sutinka. Deja, jai pritarti buvo linkęs ir Dinas. 

— Kita vertus, - pasakė Dinas, - jis gali mumis ir manipu- 
liuoti. Galbūt jūs neprisimenate nė vieno tokio skambučio, 
nes tokio ir nebuvo. Gal Valentinas klaidingomis užuomino- 
mis bando nukreipti mūsų dėmesį į šalį. 

— Gali būti, - pasakė Kurtis. - Manęs neapleidžia nuojauta, 
kadjis kikena iš mūsų sau į rankovę, - jis kreipėsi į Peris: - Ką 
jūs žinote apie Merviną Petersoną? 

— Iki vakar dienos težinojau jo vardą. 

— Kodėl klausiate? - paklausė Dinas detektyvą. 

— Jis pasislėpė, - atsakė Kurtis. - Jam į namus paskambi- 
no pareigūnai ir pasakė, kad norėtų atvykti su juo pasikalbė- 
ti. Bet kai jie atvyko, namuose jo nebebuvo. Jis paskubomis 
išsinešdino. Plautuvėje buvo sukrauti nešvarūs pusryčių in- 
dai, o ant stalo stovėjo dar šiltas kavos puodukas. Štai kaip 
staiga jis pradingo. 

— Kąjis nori paslėpti? - paklausė Peris. 

— Tai mes dabar ir tiriame, - atsakė Kurtis. - Asmens ko- 
das jo paraiškoje dėl darbo radijo stotyje, pasirodo, priklauso 
devyniasdešimties metų amžiaus juodaodei moteriai, kuri 
prieš keletą mėnesių mirė senelių namuose. 

— Mervinas Petersonas buvo jos giminaitis? - paklausė Dinas. 

— Kai mes tai sužinosime, aš jus informuosiu. 

Peris pasakė: 

— Mervinas, ar koks ten jo vardas, gal ir turi ką slėpti, bet 
aš netikiu, kad jis galėtų būti Valentinas. Valentinas kalba to- 
kiu baisiu šnabždančiu balsu, bet dirbtinai. O Mervinas, jei 
apskritai ką ir pasako, tai būna tiesiog murmėjimas, ir tiek. 

Dinas pageidavo sužinoti, kaip atrodo Mervinas. 

— Kokio jis amžiaus? 

— Apie trisdešimties. Aš niekados rimčiau jo neapžiūrinė- 
jau, bet apibūdinčiau kaip išvaizdų vyriškį. 

— Ką gi, belieka laukti, ką mums pavyks išsiaiškinti, - pa- 
sakė Kurtis. 

— Ar pavyko ką nors naudinga aptikti Džeinės kompiutery- 
je? - paklausė Dinas. 

— Nešvankybes. Begale nešvankybių. Prirašytų kitų vaikėzų. 

— Arba maniakų. 

Kurtis pripažino Dino pastabą kaip pagrįstą. 

— Kad ir iš kur jos būtų atsiųstos, tai itin šlykštūs tekstai, 
ypač turint galvoje, kad daugumos autoriai tik vyresniųjų 
klasių mokiniai. Rondo nukopijavo jos elektroninio pašto 
adresų knygelę ir dabar nustatinėja adresatų tapatybes. 

Tuo jų susitikimas ir baigėsi. Į Peris protestus prieš jai pa- 
skirtą policijos apsaugą atsižvelgta nebuvo. Kurtis jau buvo 
pasiuntęs Grigsą ir Karsoną budėti prie jos namų. 

— Jie abu serga žvaigždžių liga. Net jei saugotų prezidentą, 
vargu ar savo pareigą atliktų geriau, nei saugodami jus. Jų 
automobiliai visą naktį stovės kelkraštyje prie jūsų namų. 

Dinas ją parvežė namo. 

— O kaip mano automobilis? - paklausė ji, kai jis atsisakė 
vežti ją iki radijo stoties, kad ji galėtų jį pasiimti. 

— Paprašyk vieną iš savo gerbėjų, kad iš ryto jį tau prista- 
tytų. 

Ji rodė jam kelią į savo namus. Ji gyveno miškingame, kal- 
votame miesto pakraštyje. Kalkakmenio namas gražiai derėjo 
išsikėtojusių ąžuolų giraitėje, akį traukė jo išpuoselėta aplin- 
ka. Lenktas takelis, įrėmintas baltalapių tropinių kaladžių, 
vedė į gilų priebutį. Abiejose blizgančių juodų fasadinių durų 
pusėse maloniai švietė dvi vienodos lempos žalvariniuose 
laikikliuose. 

Prie šios jaukios aplinkos visiškai nesiderino šalikelėje 
stovintis policijos patrulių ekipažas. Kai Dino ir Peris auto- 
mobilis sustojo už jo, du jauni policininkai šokte iššoko iš 
savojo. 

Dinas ramiai kilstelėjo ranką savo paslaugas siūlyti pasi- 
ruošusiam Grigsui. 

— Aš pats ją palydėsiu. 

Jis pareikalavo drauge užeiti į vidų ir, nepaisant to, kad 
aliarmo sistema nebuvo užfiksavusi namuose jokio judėjimo, 

vis dėlto apžiūrėjo kiekvieną kambarį, kyštelėjo galvą į spin- 
tas, dušo kabiną ir netgi po lova. 

— Nepanašu, kad Valentinas galėtų slėptis po lova, - pasa- 
kė ji. 

— Prievartautojai dažnai slepiasi aukos namuose ir laukia, 
kol ji sugrįš. Taip jie patiria malonumą. 

— Ar tu mėgini mane įbauginti? 

— Be abejo. Aš linkiu tau gero, tad noriu, kad tu bijotum, 
Peris. Tas vaikinas ketina bausti moteris, atsimeni? Jis įnir- 
šęs ant Džeinės - bent jau mes tebemanome, kad tai Džei- 
nė - už tai, kad buvo jam neištikima. Jis įniršęs ir ant tavęs, 
kad palaikei jos poziciją. 

— Netgi nesuvokiau, kad šitaip įmanoma užimti kieno nors 
poziciją. 

— Na, taip diktuoja jo nesveika vaizduotė, o vaizduotė vi- 
suomet yra... 

— Yra tiesa. Aš tai žinau. 

— Jo užuominą, kad tu ir jis artimiausiu metu galėtumėte 
tapti meilužiais, galima suprasti, kad tave jis nusižiūrėjo kaip 
kitą auką. Viena ir antra jam yra vienas ir tas pat. 

Ji viršutiniais dantimis prikando apatinę lūpą. 

— Vadinasi, baigęs su Džeine, jis imsis manes. 

— Taip neatsitiks, jei leisi man tave saugoti, - jis priėjo ir 
uždėjo rankas jai ant pečių. - Bet kol jis neatsidūrė už grotų, 
verčiau jo bijok. 

Ji blausiai šyptelėjo. 

— Sakykime, aš jo nebijau. Bet nesu ir kvaila. Tad būsiu ap- 
dairi. 

Kai ji pamėgino nuo jo pasitraukti, jis jos nepaleido. 

— Pirmą kartą per visą mūsų draugystę mes esame kartu 
miegamajame. 

— Draugystę? 

— Argi mes nebuvome draugai? 

Ji išlaukė keletą stiprių širdies tvinksnių ir tyliai pasakė: 

— Taip. Mes buvome draugai. 

— Geri draugai. 

Tą akimirką jis ištiesė ranką ir, nuėmęs jos tamsius aki- 
nius, pamėtėjo juos ant gretimai stovinčio krėslo ir įdėmiai 
įsistebeilijo jai į akis. Jos buvo tokios pat puikios kaip ir tuo- 
met, kai jis pirmą kartą jas išvydo. Tamsiai mėlynos, inte- 
ligentiškos, išraiškingos. Ji žvelgė į jį nemirksėdama, o jos 
žvilgsnis buvo skvarbus. 

Jis giliai su palengvėjimu atsiduso. 

— Aš bijojau, kad tu netekai regėjimo viena akimi arba bu- 
vai rimtai sužalota, todėl ir nešioji tamsius akinius. 

— Ne, man nieko nenutiko, - kimiai pasakė ji. - Netgi ne- 
liko pastebimų randų. Bet mano akys vis dar labai jautrios 
šviesai. 

Neatitraukdamas nuo jos akių, jis pasilenkė į priekį ir pro 
jos petį ištiesė ranką jungiklio link. Jis užgesino šviesą ir 
kambarį užliejo tamsa. Jis taip ir liko pasilenkęs į priekį, o jų 
kūnai glaudėsi nuo krūtinės iki kelių. Ji nepasitraukė atgal, 
tad jo rankos apkabino jos kaklą, o pirštai paniro į plaukus. 
Jis pakėlė jos veidą aukštyn, o savąjį palenkė žemyn. 

— Dinai, nereikia. 

Šie žodžiai išsprūdo kaip trūkčiojantis atodūsis jam į lū- 
pas, kurios akimirksniu prigludo prie josios. Jų lūpos prasi- 
vėrė vienu metu ir kai liežuviai palietė vienas kitą, jos aimana 
išreiškė tokį pat alkį, koks kankino ir jį. Jis prirėmė ją prie 
sienos, norėdamas patirti ją visą, pajusti jos skonį. Trokšte 
trokšdamas jos. 

Jis apkabino ranka ją per liemenį ir prispaudė apatinę jos 
kūno dalį prie savęs, padidindamas spaudimą toje vietoje, 
kur spaudimas jau ir taip buvo intensyvus. Ji atplėšė savo 
lūpas ir suaimanavo jo vardą. 

Jis perbraukė lūpomis jai per akis, skruostikaulius, kuždė- 
damas: 

— Mes pakankamai ilgai laukėme šios akimirkos, Peris. Ar 
ne tiesa? 

Tada jo lūpos sugrįžo prie josios ir įsisiurbė į jas dar aistrin- 
giau nei pirmąjį kartą. Jo plaštaka įsispraudė tarp jų kūnų, o 
delnas apglėbė krūtį. Dar prieš jo nykščiui priglundant prie 
spenelio, ranka pajuto jo standumą. Jis juto, kaip jos rankos 
įsikerta jam į nugaros raumenis, kaip jos klubai ima judėti 
pirmyn ir atgal. 

Jis prisiminė, kaip, murmėdamas kažką netgi sau pačiam 
nesuprantama, palenkė galvą, aklosiomis ieškodamas lūpo- 
mis jos krūties. 

— Ponia Gibson? Daktare Melojau? 

Dinas krūptelėjo taip, lyg būtų gavęs kulką į nugarą. Peris su- 
stingo, tada šiaip taip išsivadavo iš plyšio tarp Dino ir sienos. 

Dinas atrodė kaip jautis, išvydęs raudoną skudurą. 

— Tas prakeiktas naujokas. Aš jį tikrai užmušiu. 

Tą akimirką jis tikrai norėjo jį užmušti. Jam norėjosi pulti 
koridoriumi prie durų ir plikomis rankomis griebti Grigsą už 
gerklės - jis tikriausiai taip ir būtų padaręs, jei Peris jo nebū- 
tų sugriebusi. Ji apėjo aplink jį ir, pakeliui taisydamasi plau- 
kus bei drabužius, žengė svetainės link. 

Grigsas stovėjo ant laukujų durų slenksčio. 

— Jūs palikote atviras duris, - pasakė jis Dinui, vos per 
pusę žingsnio sekančio įkandin Peris. - Ar viskas gerai? 

— Viskas puiku, - pasakė jam Peris.- Daktaras Melojus 
maloniai sutiko patikrinti mano namus. 

Grigsas keistai žiūrėjo į ją. Arba jis pastebėjo, kad jos vei- 
das rausvas, o lūpos ištinusios, arba buvo nustebintas jos 
pagreitėjusio alsavimo, tarytum ji būtų uždususi, arba jį pri- 
bloškė tai, kad pirmą kartą išvydo ją be tamsių akinių. Vis 
dėlto greičiausiai jo nuostabą sukėlė viskas iškart. 

Šią akimirką Dinas nepajėgė elgtis diplomatiškai ir sausai 
pareiškė: 

— Galite būti laisvas. 

Jis niekada nemėgo policininkų, kuriems patikdavo de- 
monstruoti valdžią, bet šį kartą pats taip elgėsi ir nesijautė 
dėl to blogai. 

Peris buvo daug malonesnė. 

— Daktaras Melojus netrukus išeis. Mes abu dėkingi jums 
už uolumą. 

— Eee... Vienas žmogus... Atrodo, jo vardas Stenas?.. Jis 
užvežė jums šitai, - jis ištiesė jai keletą garsajuosčių. 

— A, tiesa. Dėkui. 

— Padėkite jas čia, ant stalo. 

Grigsas padarė, kaip paliepė Dinas. Dar kartą atsiprašy- 
damas pažvelgė į jį ir paskubomis išėjo, uždarydamas paskui 
save duris. 

Dinas vėl ištiesė rankas Peris link, bet ji išsisuko nuo jo 
prisilietimo. 

— To neturėjo nutikti. 

— Ko? Nutraukto bučinio? Ar bučinio? 

Ji pažvelgė į jį negeru žvilgsniu. 

— Tai buvo daugiau nei bučinys, Dinai. 

— Tai pasakei tu, ne aš. 

Ji apkabino save per juosmenį. 

— Siūlyčiau nieko tame neįžvelgti. Tai nepasikartos. 

Jis keletą akimirkų žiūrėjo į ją, tyrinėdamas įsitempusį jos 
veidą ir tvirtą laikyseną, tada tyliai pasakė: 

— Nedaryk šito, Peris. 

- Ko nedaryti? Negrįžti prie savo jausmų? 

— Nesitrauk. Neužsidaryk. Neužtrenk durų prieš mane. 
Nebausk manes. Nebausk saves. 

— Tau reikia eiti. Jie laukia, kol tu išeisi. 

— Man nesvarbu. Aš laukiau septynerius metus. 

— Ko laukei? - piktai paklausė ji. - Ko tu laukei, Dinai? 
Laukei, kol Džekas numirs? 

Šie žodžiai jį įskaudino, ir ji žinojo, kad taip bus. Ji tai pa- 
sakė tyčia, kad jį įskaudintų ir išprovokuotų, bet jis pasiryžo, 
kad ir kas nutiktų, nepasiduoti. Iš visų jėgų slopindamas savo 
pyktį ir stengdamasis išlikti ramus, jis pasakė: 

— Aš laukiau progos bent jau atsidurti štai tokiu atstumu 
nuo tavęs. 

- Ir ko tu tikėjaisi iš šios akimirkos? Tu tikėjaisi, kad aš 
pulsiu tau į glėbį? Kad pamiršiu viską, kas atsitiko, ir... 

Kai ji žengė keletą žingsnių tolyn nuo jo, jis klausiamai pa- 
kėlė antakius. 

- Irką, Peris? Kad mylėjai mane? Ar tu tai norėjai pasakyti? 
Ar šito tu taip beprotiškai bijai? Bijai minties, kad mes galbūt 
jau tada įsimylėjome vienas kitą ir tebemylime iki šiol? 

Ji nesistengė jam atsakyti. Tylėdama nuėjo prie pagrindi- 
nių durų ir jas atidarė. 

Prie šaligatvio stovėjo automobilis su „sarginiais šunimis", 
jam neliko nieko kita kaip išeiti. 

Jo protas jau buvo atvėsęs, bet kūnas tebedegė troškimu 
suvokti - grežte išgręžti - koks būtų buvęs jos atsakymas į 
paskutinį jo klausimą. 


Šošioliktas skyrius 


Džeinė atsisakė planų jam atkeršyti ir dabar iškėlė sau svar- 
biausią tikslą - išgyventi. 

Dabar pastangos ištrūkti iš šio kambario jai atrodė tokios 
pat tolimos, kaip ir prisiminimai iš vaikystės gimtadienių 
vakarėlių. Žiūrinėdama tų vakarėlių nuotraukas, ji nejautė 
jokio emocinio ryšio su maža mergaite, užsidėjusią iš sida- 
briško popieriaus padarytą diademą ir pučiančią žvakutes 
ant specialiai jai iškepto torto. Taip pat ir prisiminimai apie 
bandymus pabėgti nuo savo pagrobėjo, svajonės apie kerštą 
dabar atrodė tarytum blausūs prisiminimai iš kažkieno kito 
gyvenimo. Netgi pats strategijų kūrimas dabar jai atrodė 
neįsivaizduojamas. 

Ji buvo tokia silpna, kad net jei jos rankos ir kojos nebūtų 
surištos, ji vis tiek nebūtų galėjusi pajudėti. Per paskutinius 
du apsilankymus jis nedavė jai nei maisto, nei vandens. Ji 
galėjo kęsti alkį, bet jos gerklė degte degė iš troškulio. Ji mal- 
davo akimis, bet į šį tylų jos prašymą jis nekreipė dėmesio. 

Pats jis buvo linksmas ir šnekus, atrodė netgi per daug pa- 
kylėtas. Palenkęs galvą į vieną pusę, jis tyrinėjo ją su nauju 
susidomėjimu. 

— Aš abejoju, ar tavęs kas nors ilgisi, Džeine. Tu juk taip blo- 
gai elgeisi su tokia daugybe žmonių, pati žinai, apie ką kalbu. 
Ypač vyrų. Tavo ypatingas talentas, galima sakyti, tavo hobis, 

paskatinti vyrą tavęs geisti, o tada jį pažeminti viešu atstū- 
mimu. Aš tavęs troškau jau seniai, dar gerokai prieš tau prie 
manęs prisiartinant tą pirmąjį vakarą. Tu šito nežinojai? Gry- 
na tiesa. Aš išsiaiškinau tavo elektroninio pašto vardą: „Ba- 
tuota Katytė“. Teisingai? Labai šmaikštu. Tu juk mėgsti avėti 
kaubojiškus batus. Tavo mėgstamiausieji yra raudoni, ar ne? 
Vieną vakarą jais apsiavusi tu netgi buvai pas mane. Palauk! 
Aš tuojau. 

Jis pasirausė kambaryje ir netrukus surado fotoalbumą, 
kurio ieškojo. 

— Taip, štai čia tu esi su tais savo batais. Vien tik su ba- 
tais, - pridūrė jis su gudria šypsenėle lūpose. 

Kai jis atgręžė tą nuotrauką į ją, ji pasuko savo galvą į šalį 
ir užmerkė akis. Tai jį supykdė. 

- Iš tiesų, nejaugi tu galvoji, kad kas nors jaudinasi dėl 
tavo dingimo? 

Netrukus jis išėjo. Jai palengvėjo matant jį išeinantį, bet 
sykiu ėmė baimė, kad jis niekada nebesugrįš. Nepaisant to, 
kad burna buvo užklijuota lipnia juosta, ji gana garsiai kūk- 
čiojo. O galbūt jos verksmas tebuvo garsus jos ausims? Sykį 
ji užspringo ir ją apėmė panika. Ji pagalvojo, ar žmogus gali 
paskęsti savo paties ašarose. 

„Tvardykis, Džeine!“ - pyktelėjo ji ant savęs. 

Ji tai atlaikys. Jai pavyks. Ji gali ištverti, kol atskubės pa- 
galba, o pagalba atskubės netrukus. Tėvai, jos ieškodami, da- 
bar visą Ostiną verčia aukštyn kojomis. Jos tėvelis turtingas. 
Jis nusamdys privačius detektyvus, pasitelks Federalinį tyri- 
mų biurą, armiją, viską, ko prireiks, kad tik ją surastų. 

Ji nekentė tų kietakakčių mentų iš Ostino policijos depar- 
tamento, ne kartą pamokslavusių jai už tai, kad vairuoja gir- 
ta, dėl jos netinkamo elgesio, dėl pas ją aptiktų draudžiamų 
preparatų. Jei ji nebūtų teisėjo Kempo duktė, paraidžiui savo 
pareigas vykdantys policininkai jau begalę kartų būtų ją pa- 
sodinę už grotų. 

Kita vertus, ji yra dulkinusis su keletu jaunesnių Ostino 
policijos pareigūnų, ne tokių stuobrių kaip tie veteranai - kad 
ir tuo narkotikų prekybos sekliu, dirbančiu jos mokykloje. Jį 
suvilioti buvo tikras iššūkis, tačiau kai jis pagaliau pasidavė, 
ji patyrė tikrą nusivylimą. 

Vis dėlto nėra taip, kad visame policijos departamente ji 
neturėtų nė vieno draugo. Taigi jos draugai iš policijos taip 
pat jos ieško. 

Be to, jos kankintojas paskambino Peris Gibson. Kodėl jis 
taip padarė, Džeinė neturėjo supratimo ir jai tas buvo nesvar- 
bu. Tikriausiai jis didžiavosi tuo savo skambučiu, nes jį įrašė, 
kad galėtų duoti jai paklausyti. Ar jis norėjo, kad ji žinotų, 
jog jį vardu vadina gerai žinoma radijo persona? Egoistiškas 
idiotas. Argi jis nežino, kad Peris vardu bendrauja su visais, 
kas tik jai paskambina? 

Nesvarbu. Svarbu yra tai, kad į šį reikalą jis įtraukė ir Peris. 
O ji daugelį galėtų sukelti ant kojų. Niekas nedrįs ignoruoti 
Peris Gibson. 

Bet Džeinės optimizmas greitai išblėso. Laikas nenumal- 
domai bėgo. Jos grobikas pareiškė Peris, kad ketina ją nužu- 
dyti po septyniasdešimt dviejų valandų. Kada tiksliai jis jai 
skambino? Kiek valandų, dienų jau praėjo? Ji prarado laiko 
nuovoką ir netgi nesusigaudė, ar dabar diena, ar naktis. Kas, 
jei eina septyniasdešimt pirmoji ar septyniasdešimt antroji 
valanda? 

Netgi jei jis jos ir nenužudys, ji gali numirti iš bado ir troš- 
kulio. Kas, jei jis paprasčiausiai ims ir nebeateis? Kiek ji galė- 
tų išgyventi be maisto ir vandens? O kas, jei - ir ši jos baimė 
buvo pati didžiausia - kas, jei jis teisus ir niekam nė truputė- 
lio nerūpi, kad ji pradingo? 


Praėjusią naktį daktarui Bredui Armstrongui neteko ilsėtis 
savo patogioje lovoje, bet, atvykęs į stomatologijos kabinetą 
likus pusei valandos iki pirmojo kliento apsilankymo, jis jau- 
tėsi kuo žvaliausiai. 

Naktis buvo kupina nuotykių ir jam pavyko nusnūsti vos 
porą valandų. Miegas buvo ne vienintelis jo energijos šaltinis. 
Mergina su sidabriniu žiedu, įvertu į spenelį - galingiausias 
kiekvieną vyrą veikiantis užtaisas. 

Su pasitenkinimu tyliai sau kikendamas, jis įžengė į klini- 
ką ir pasisveikino su registratore. 

— Labas rytas, daktare. Tikiuosi, poniai Armstrong pra- 
ėjusį vakarą pavyko jus surasti. Ji buvo tokia nusivylusi, kad 
jums skirtas netikėtas vakaras dviese sužlugo. 

— Mudu ramiai pavakarieniavome suguldę vaikus į lovas, 
taigi viskas baigėsi gerai. Ar man yra kokių nors pranešimų? 

— Du kartus skambino kažkoks ponas Hethevėjus, bet nė 
sykio nepaliko jokio pranešimo. Tik paprašė perduoti jo pa- 
geidavimą, kad paskambintumėte jam. Gal sujungti su juo? 

Ponas Hethevėjus buvo jo bandomojo laikotarpio prie- 
žiūros inspektorius. Net ir geriausios nuotaikos, Hethevė- 
jus buvo sausas ir humoro jausmo nepažįstantis pedantas, 
mėgstantis žvelgti į žmones pro tikriausiai dar jo senelei 
priklausiusių akinių viršų. Bredo supratimu, tokį žvilgsnį jis 
pasirinko kaip bauginimo metodą. 

— Ne, dėkui. Aš pamėginsiu jam paskambinti vėliau. Kitų 
pranešimų nėra? 

— Ne, tai viskas. 

Šį kartą Toni tikriausiai supyko kaip reikiant. Įprastai jau 
būtų mėginusi paskambinti, bent jau tam, kad įsitikintų, jog 
jis kaktomuša nesusidūrė su aštuoniolikamečio padaužos 
vairuojamu automobiliu, nepatyrė širdies smūgio, nebuvo 
apiplėštas ir nužudytas. Visada taip būdavo - pirmuosius 
žingsnius susitaikymo link žengdavo ji. Argi ne taip turi elg- 
tis mylinti ir santykius branginanti žmona, kai vyras po gin- 
čo išeina iš namų trenkdamas durimis? 

Taigi jo tikrai negalima kaltinti dėl nieko, ką jis veikė pra- 
ėjusią naktį, tiesa? Taip, jis sulaužė santuokinę ištikimybę, 
bet dėl šio jo nuopuolio labiau kalta Toni. Ji nė nemėgino 

rodyti jam užuojautos ir supratimo. Ne - ji paprasčiausiai jį 
iškoneveikė. 

Taip, jis turi erotinių žurnalų ir nuotraukų kolekciją. Bai- 
sus čia daiktas. Gal kam ši medžiaga ir gali pasirodyti porno- 
grafija, ir kas? Na, galbūt jo kolekcija spalvingesnė nei kitų. 
Bet argi toks mažmožis gali būti pagrindas kelti baudžia- 
mąją bylą? 

Po praėjusios nakties kivirčo jos naujas kaltinimas bus tas, 
kad jis pradėjo elgtis pernelyg šiurkščiai. Jis jau girdėjo jos 
žodžius. „Iš kur kyla šita agresija, Bredai? Aš tavęs nepažįs- 
tu.“ Toni turi daug puikių savybių, bet ji stokoja atradėjos 
dvasios. Visa nauja ar neįprasta ją gąsdina. Praėjusią naktį jis 
matė baimę jos akyse. 

Ji galėtų pasimokyti iš tos merginos, kurią jis susitiko prie 
ežero. Melisa, toks jos vardas. Bent jau taip ji jam prisistatė. 
Jis, žinoma, nepasakė jai savo vardo, bet ir neprisiminė, kad 
ji būtų jo klaususi. Į nuotykius linkusiai merginai vardas nėra 
svarbu. 

Šią merginą, vaikštinėjančią su įvairiais partneriais, jis 
matė daug kartų, tad nieko nuostabaus, kad jos nešokiravo 
jo karštos nuotraukos. Atrodo, jos jai nuoširdžiai patiko ir 
ją kaip reikiant įkaitino. Ji darė viską, ko tik jis norėjo. Ta 
mergina buvo visiškai kitokia nei kitos - ir ji, ir jos spenelio 
žiedas. Toni tikriausiai paduotų jį į teismą, jei jis jai pasiūlytų 
prasidurti kūną tokioje vietoje. Velniai griebtų, koks „užve- 
dantis“ dalykas! 

Jis atsisėdo prie savo rašomojo stalo ir įsijungė kompiu- 
terį. Asistentai stebėjosi, kodėl kompiuterį jis pasistatė taip, 
kad ekrano užpakalinė dalis būtų atsukta į patalpą, užuot pa- 
statęs jį galu į sieną - taip nebūtų matyti kadaruojančių lai- 
'dų. Jis paaiškino kažką banalaus, bet tikroji priežastis buvo 
jo nenoras, kad kiti matytų, kas jo kompiuterio monitoriuje. 

Jis aplankė keletą savo mėgstamiausių interneto svetainių, 
bet nusivylė - jų turinys nuo vakar ryto nebuvo atnaujintas. 

Nepaisant to, jis atidžiai jas visas peržiūrėjo, ieškodamas mo- 
terų su žiedu spenelyje. Tačiau nerado nė vienos. 

Vėliau jis užsiims detalesne paieška, pamėgins pasirausti 
atidžiau ir surasti naujų egzotiškų svetainių. Galbūt sekso 
klubo nariai atrado kokių nors naujų puslapių, apie kuriuos 
jis dar nežino. Vaikai visuomet būna naujų teritorijų paieš- 
kos avangarde. 

Jis surinko savo slaptažodį ir pateko į sekso klubo puslapį. 
Išsyk atsivertė virtualią skelbimų lentą ir jau ketino paieškos 
laukelyje įrašyti raktinius žodžius, kai kažkas pasibeldė į ka- 
bineto duris, o po akimirkos jos atsivėrė. 

— Daktare Armstrongai? 

— Ką? - stačiokiškai paklausė jis. 

— Atleiskite, - pasakė asistentė. - Nenorėjau jūsų trukdyti, 
bet jūsų pacientas jau paruoštas. 

Jis prisivertė nusišypsoti. 

— Dėkui. Tučtuojau ateisiu, tik baigsiu rašyti elektroninį 
laišką mamai. 

Asistentė dingo už durų. Jis pažvelgė į laikrodį. Kabinete 
jis praleido daugiau nei pusę valandos, o atrodė, kad tepraėjo 
penkios minutės. 

— Laikas skriste skrenda... - sukikeno jis sau panosėje. Kai 
kurie vyrai prie rytinės kavos puodelio peržvelgia akcijų rin- 
kos suvestines, kai kurie - dienraščių sporto puslapius. Jis 
domisi kitkuo. Argi tai nusikaltimas? 

Jis sugrįžo į pradinį puslapį ir dėl visa pikta suaktyvino pa- 
slaugą, ištrinančią visus jo naršymo internete pėdsakus, kad 
niekas nesužinotų, kuriuos puslapius jis lankė. 

Aptarnavęs tris pacientus, jis padarė pertraukėlę. Kavos 
bare jo laukė jam paliktas laikraštis. Iš baro į savo kabinetą 
jis atsinešė laikraštį, spurgą bei kavos puodelį. Gurkštelėjo 
kavos, atsikando spurgos ir, atvertęs pirmą laikraščio pusla- 
pį, vos neužspringo, išvydęs jos nuotrauką. 

Tai buvo portretas, atliktas tikriausiai mokykloje praėju- 
siais metais. Sarkastiškai ironiška buvo tai, kad nuotraukoje 

žvilgsnis buvo toks, kad jam norėjosi nusukti akis į šalį. Ta- 
čiau nežiūrėti į ją jis negalėjo. 

Šalia nuotraukos buvo prierašas: ji apygardos teisėjo duk- 
tė - Viešpatie; mokyklos abiturientė; išvardinti nusižengi- 
mai; draudimas tris dienas lankyti mokyklą, kurį užsidirbo 
praėjusį semestrą; paslaptingos jos dingimo aplinkybės. 

Reporteris plačiai nušvietė jos narystę interneto klube, 
kurio paskirtis padėti susirasti sekso partnerį. Visos klubo 
veiklos detalės buvo pateiktos juodu ant balto. Reporteris iš- 
narpliojo klubo veiklos principą, aprašė pokalbių kambarius, 
seksualinio turinio pranešimus virtualioje skelbimų lentoje, 
slaptus narių susirinkimus - kurie, žinia, klubo nariams ano- 
kia paslaptis - ir nežabotas orgijas, vykstančias šių susirin- 
kimų metu. Visi, su kuriais Džeinė buvo turėjusi kokių nors 
kontaktų, yra ieškomi ir apklausiami policijos. Kai kurios 
reporterio užuominos liudijo apie galimą šio įvykio ir Peris 
Gibson radijo laidos ryšį. 

Bredas atsirėmė alkūnėmis į stalą ir delnais suėmė galvą. 

Seržantas Robertas Kurtis, kuris subūrė tyrėjų komandą, 
nekomentuoja spėjamų panelės Kemp sąsajų su sekso klubu, 
tačiau pareigūnas Džonas Rondo iš kompiuterinių nusikalti- 
mų padalinio pareiškė, kad tokia sąsaja nėra atmestina. 

„Mes visa tai dar aiškinamės“, - pasakė Rondo. 

Pareigūnai, paklausti apie žmogžudystės galimybę, nuo 
komentarų susilaikė. 

Straipsnyje taip pat buvo paminėta, kad Ostino policijos 
departamento personalas susilaikė nuo komentarų, kai buvo 
teiraujamasi, kodėl žmogaus dingimo bylos tyrimo ėmėsi 
žmogžudysčių bylų detektyvas. Plepesnis Rondo prasita- 
rė reporteriui: „Šiuo metu mes neturime absoliučiai jokių 
žmogžudystės įrodymų ir esame linkę manyti, kad panelė 
Kemp paprasčiausiai pabėgo iš namų. Geras atsakymas, tik 
ne į konkretų žurnalisto klausimą. 

Buvo ir vienas teisėjo Kempo sakinys: „Kaip ir visi paau- 
gliai, Džeinė linkusi elgtis spontaniškai ir neatsakingai, nesi- 
skubindama mūsų informuoti apie savo planus. Ponia Kemp 
ir aš esame įsitikinę, kad ji greitai sugrįš. Dabar dar gerokai 
per anksti gąsdinančioms spekuliacijoms.“ 

Bredas tiesiog pašoko, kai suskambo jo telefonas. Dreban- 
čia ranka jis paspaudė vidaus selektoriaus mygtuką. 

— Klausau? 

— Antrąja linija skambina jūsų žmona, daktare Armstron- 
gai. Taip pat atvyko kitas pacientas. 

— Dėkui. Duokite man penkias minutes. 

Jis nusišluostė prakaitą nuo išrasojusios panosės ir prieš 
paimdamas telefono ragelį keletą kartų giliai įkvėpė. Nu- 
sprendė, kad laikas demonstruoti romumą. 

— Sveika, brangioji. Klausyk, prieš tau pradedant kalbėti, 
aš noriu, kad tu žinotum, kaip aš apgailestauju dėl praėjusio 
vakaro. Aš myliu tave. Nekenčiu savęs už visa tai, ką tau pri- 
šnekėjau. Tas šiukšlių maišas su popieriais? Tai praeitis. Aš 
jį išmečiau. Ir viską, kas su tuo susiję. O kas dėl... Dėl mano 
elgesio... Aš nežinau, kas buvo su manimi atsitikę. Aš... 

— Tu praleidai susitikimą. 

— Kaip? 

— Susitikimą dešimtą valandą su ponu Hethevėjumi. Jis 
skambino man, nes negalėjo tavęs rasti darbe. 

— Viešpatie. Aš apie tai pamiršau, - tai buvo tikra tiesa, jis 
tikrai užmiršo. Užėjęs į savo kabinetą, jis užmušė pusvalan- 
dį prie interneto, paskui aptarnavo tris pacientus, perskaitė 
straipsnį laikraščio pirmajame puslapyje... 

— Kaip toks svarbus dalykas galėjo iškristi tau iš atminties, 
Bredai? 

— Aš turėjau pacientų, - irzliai atsakė jis. - Pacientai man 
taip pat yra labai svarbūs. Turiu galvoje mūsų finansinius įsi- 
pareigojimus už būstą, už automobilį. Ar pamiršai, kad, be 
kita ko, mes turime ir valgyti? Pagaliau tai mano darbas. 

— Visa tai nebeturės jokios reikšmės, jei tu būsi pasodintas 
į kalėjimą. 

Jis pažvelgė į Džeinės Kemp nuotrauką. 

— Aš nebūsiu pasodintas į kalėjimą dėl to, kad praleidau 
vieną susitikimą su bandomojo laikotarpio priežiūros ins- 
pektoriumi. 

- Jis nusiteikęs geranoriškai. Tau susitikimą paskyrė pusė 
dviejų šiandien. 

Ji vėl grįžo prie griežto tono, tarytum jis būtų ne jos vyras, 
o mažametis sūnus. Dievas mato, jis suaugęs žmogus. 

— Aš tikrai neturiu laiko su tavimi kalbėtis, Toni. Aš turiu 
darbą. 

— Ir priklausomybę, - atkirto ji. 

Jėzau, ji nepalieka jam jokios galimybės atsitraukti. 

— Aš tau pasakiau, kad atsikračiau visų tų žurnalų. Visą jų 
ryšulį išmečiau į šiukšlių konteinerį. Gerai? Dabar laiminga? 

Pasigirdo juokas, kuriame nuskambėjo ne džiaugsmo, o gi- 
laus liūdesio gaidelės. 

— Gerai, Bredai, nesvarbu. Tik nemanyk, kad tu gali visus 
apkvailinti. Tikrai ne Hethevėjų ir jau tikrų tikriausiai ne 
mane. Jei nesusitiksi su juo nurodytu laiku, jis privalės apie 
tai informuoti, o pasekmės bus liūdnos. 

Tai pasakiusi, ji padėjo ragelį. 

— Ir tuomet tu galėsi joti ant balto žirgo, mieloji! - sušuko 
jis į telefono ragelį prieš trenkdamas jį ant aparato. Paskui 
staiga pašoko ant kojų, o jo kėdė ant ratukų nudardėjo tolyn 
nuo stalo. Vieną ranką įrėmes sau į strėnas, o kita trindamas 
sprandą, jis ėmė vaikštinėti po kabinetą. 

Bet kuriuo kitu atveju jis tikrai būtų supykęs ant Toni už 
tai, kad kalba su juo tokiu pakeltu balsu. Iš tiesų jis ir yra supy- 
kęs. Netgi įniršęs kaip velnias. Bet Toni dabar palauks. Šian- 
dien jam reikia susitelkti prie daug rimtesnės problemos. 

Įvertinus visas aplinkybes, jo reikalai nėra jau tokie geri. 
Jis buvo apkaltintas seksualiniu priekabiavimu. Kaltinimas 

buvo visiška klastotė, o teismo procesas - gryniausias farsas. 
Tačiau jo reputacija jau suteršta. 

Praėjusią naktį jis turėjo lytinių santykių su jauna moteri- 
mi. Dieve sergėk, jeigu jai dar nėra septyniolikos. Nesvarbu, 
kad ji patyrusi kaip už dešimt dolerių parsiduodanti kekšė. 
Dešimt dolerių, velniai griebtų. Už antrąjį „raundą“ jis apdo- 
vanojo ją penkiasdešimties dolerių dovanėle. Nepaisant aki- 
vaizdžios jos patirties, jei ji nepilnametė, vadinasi, jis padarė 
nusikaltimą. Ir jo žmona, kuri bendrauja su jo grupinės te- 
rapijos vadovu bei bandomojo laikotarpio priežiūros inspek- 
toriumi, dabar tikriausiai telefonu pliurpia jiems apie naujai 
išryškėjusias smurtines jo elgesio tendencijas. 

Vis dėlto didžiausią įtampą ir stipriausius žarnyno spaz- 
mus jam kėlė tai, kad jis niekaip negalėjo prisiminti, ar kada 
nors buvo matęs Melisą drauge su Džeine Kemp. 


veptynioliktas skyrius 


Žas Kurtis paskambino Peris tuo metu, kai ant skru- 
dintos duonos riekelės ji tepė žemės riešutų sviestą. 

— Ar praėjusią naktį aš jums užsiminiau apie senas bylas? 

— Ar tarp jų pavyko rasti ką nors panašaus? 

— Studentės Medi Robinson nužudymo bylą. Jos kūnas 
buvo rastas praėjus trims savaitėms, kai jos kambario drau- 
gė pranešė policijai apie jos dingimą. Kūną surado ūkininkas 
negiliame kape vienoje savo ganykloje. Dykvietėje. Mirties 
priežastis - pasmaugta tvarsčiu ar virve. Kūnas jau buvo 
gerokai apiręs. Maitėdos ir temperatūra buvo kaip reikiant 
pasidarbavę. 

Peris pastūmė į šalį savo pusryčius. 

Kurtis tęsė: 

— Bet koroneris sugebėjo nustatyti, kad kūnas buvo apdo- 
rotas sutraukiamuoju preparatu, - po reikšmingos pauzės jis 
pridūrė: - Ir iš vidaus, ir iš išorės. 

— Taigi, jei kūnas būtų surastas greičiau... 

- Žudikas padarė viską, kad bet kokie galimi DNR pėdsa- 
kai būtų sunaikinti ir nieko nebūtų galima įrodyti. Taip pat 
aplink kūno radimo vietą nebuvo aptikta nei batų pėdsakų, 
nei padangų žymių. Tikriausiai visa tai sunaikino atmosferos 
veiksniai. Be to, ji buvo be drabužių, taigi - jokių įkalčių. 

Peris pajuto didžiulę užuojautą aukai, kuri patyrė tokią 

žiaurią ir nežmonišką mirtį. Ji pasiteiravo Kurčio, ką dar jis 
žino apie tą merginą. 

— Jai buvo devyniolika metų. Patraukli, bet ne kokia ypa- 
tinga gražuolė. Studentė. Jos kambario draugė pripažino, 
kad jų gyvenimo būdas nebuvo vienuoliškas. Daug pasilinks- 
minimų. Beveik kiekvieną vakarą jos praleisdavo kompanijo- 
se. Štai čia ir prasideda visas įdomumas. Anot draugės, Medi 
draugavo su vyriškiu, kurį ji apibūdino kaip „ypatingą“. 

— Kuria prasme? 

— Ji pati negalėjo pasakyti. Medi maža tekalbėdavo apie 
tai, kas tą vyriškį išskiria iš kitų. Merginos buvo draugės nuo 
aštuntos klasės. Paprastai viena kitai patikėdavo visas pa- 
slaptis. Bet Medi jai nieko nepasakodavo apie šį paslaptingą 
vyrą, išskyrus tai, kad jis šaunus, nuostabus ir ypatingas. 

— Ar ta kambario draugė niekada jo nematė? 

— Jis nesilankydavo jų namuose. Tai Medi eidavo su juo su- 
sitikti. Draugė net nežinojo kur. Jis niekada neskambindavo 
joms į butą, tik į Medi mobilųjį. Kambario draugės manymu, 
jis buvo vedęs ir tai buvo jųdviejų slapto bendravimo priežastis. 
Visuose savo meilės žygiuose jiedvi su Medi laikėsi vieno tabu: 
neprasidėti su vedusiais vyrais. Ne dėl moralinių sumetimų, bet 
dėl to, kad, jos teigimu, tokie santykiai neturi perspektyvos. 

Taigi Medi įsimylėjo tą vyriškį, tačiau po kurio laiko pasakė 
draugei, kad ketina nutraukti šiuos santykius. Pasipasakojo, 
kad jis pradėjo ją pernelyg savintis, o tai ją erzina, kaip ir ta 
aplinkybė, kad jis nė sykio jos nebuvo nusivedęs niekur kitur, 
tik į savo butą, kurį ji pavadino niūria landyne - taigi tame 
bute jie užsiiminėdavo seksu. Ji užsiminė, kad jai daug kas 
jų santykiuose ir seksualiniuose žaidimuose atrodo keista ir 
ji norėtų pasikeitimų. Kambario draugė mėgino kamantinėti 
norėdama išgauti daugiau detalių, tačiau ji atsisakė apie tai 
kalbėti. Tepasakė, kad jų romanas baigtas. 

Norėdama išblaškyti jos melancholiją, draugė patarė jai 
permiegoti su kitu vaikinu. Medi pasinaudojo jos patarimu. 

Jos nuėjo į barą, gerokai išgėrė ir Medi į namus parsivežė vai- 
kiną. Tiriant bylą, jis kurį laiką buvo įtariamųjų sąraše, tačiau 
vėliau iš jo buvo išbrauktas. 

Paskutinį kartą Medi Robinson matė prie Trevizo ežero, kur 
didelė jaunimo minia šventė vasaros atostogų pradžią. Mer- 
ginų keliai tą vakarą išsiskyrė. Kambario draugė namo grįžo 
viena, nusprendusi, kad Medi tikriausiai susirado partnerį 
nakčiai. Tai buvo įprasta. Bet kai Medi nepasirodė namuose ir 
ateinančias dvidešimt keturias valandas, ji informavo policiją. 

Aš nedalyvavau tiriant šią bylą, todėl neišsyk apie ją pa- 
galvojau. Ją tyrę Centrinio žvalgybos biuro detektyvai pame- 
tė nusikaltėlio pėdsakus, byla buvo perduota kitam padali- 
niui, - baigęs šios istorijos apžvalgą, Kurtis giliai atsikvėpė. 

— Vadinasi, tai įvyko maždaug pavasario semestro pabai- 
goje? 

— Taip, praėjusios gegužės pabaigoje. Kūnas buvo surastas 
birželio dvidešimtą dieną. Ar turite tokio senumo skambučių 
įrašų? 

— Turiu archyve. Ar atnešti jums dublikatus? 

— Kiek galima greičiau. Prašau jūsų. 


— Stenai? 

Jis paskubomis pašoko nuo kėdės, kai Peris, įėjusi į savo 
kabinetą, išvydo jį jos darbo vietoje. Tačiau jis greitai susi- 
tvardė ir atsiliepė savo tradiciniu liūdnu balsu: 

— Sveika. 

Ji numetė rankinę ant popierių šūsnies, sukrautos ant jos 
darbo stalo. 

— Tu sėdėjai mano vietoje. 

Prieš ateidama į savo kabinetą, ji buvo užsukusi į saugyklą 
ir iš ten pasiėmė keletą kompaktinių diskų su telefoninių po- 
kalbių įrašais, perkeltais iš automatinio įrašymo aparatūros. 
Ji juos padavė technikui ir paprašė jų turinį perkelti į garsa- 
juostes. 

— Garsajuostes? Regresuojame, ar ne? - suniurnėjo jis. 

— Dėkui, - tepasakė ji, nesivargindama jam aiškinti, kad 
Centriniame tyrimų biure tebedirbama su garsajuostėmis, ir 
išėjo, nesuteikdama jam galimybės pasipriešinti jos keistam 
pageidavimui. 

— Ką tu veiki mano kabinete? - paklausė ji Steną, užimda- 
ma savo vietą. Kaip ir praėjusią naktį, jis, neprašydamas lei- 
dimo, pastūmė popierius nuo stalo kampo ir atsisėdo ant jo. 

— Aš nesu iš tų laimingųjų, kurie turi savo kabinetus, o čia 
man pasirodė pati ramiausia vieta laukti. 

— Ko laukti? 

— Mano dėdės Vilkinso. Šiuo metu jis tariasi su generaliniu 
direktoriumi. 

— Apie ką? 

— Apie mane. 

— Kodėl apie tave, ar tu ką nors padarei? 

Jis įsižeidė. 

— Kodėl visi linke manyti, kad aš ką nors padariau? 

— O ką, nepadarei? 

— Ne! 

— Tai kodėl tavo dėdulė Vilkinsas kalbasi apie tave su mūsų 
generaliniu direktoriumi? 

— Dėl to prakeikto telefono skambučio. 

— Valentino skambučio? 

— Jis išjudino kažkokius reikalus. Dėdė šiandien anksti rytą 
atskrido kompanijos lėktuvu, paskambinęs prižadino mane, 
liepė nedelsiant atvykti ir laukti susitikimo su juo. Taigi aš, 
versdamasis per galvą, atlėkiau čionai, o jis jau sėdi pas direk- 
torių anapus užrakintų durų. Aš su juo netgi nepasimačiau. 

— Kokius reikalus? 

Užuot atsakęs į jos klausimą, jis uždavė savąjį. 

— Ar aš gerai dirbu, Peris? 

Sykiu ir linksmai, ir liūdnai ji papurtė galvą. 

— Stenai, tu čia visiškai nieko nedirbi. 

— Bet aš sėdžiu kiekvienos darbo dienos naktį iki pat su- 
knistos antros valandos. 

— Tavo kūnas čia sėdi. Tu tik užimi vietą. Bet neatlieki jo- 
kio darbo. 

— Todėl, kad šiems aparatams niekuomet nieko bloga ne- 
atsitinka. 

— Ojei atsitiktų, ar tu žinotum, kaip juos pataisyti? 

— Galbūt ir žinočiau. Aš gerai išmanau techniką, - aikštin- 
gai atšovė jis. 

— „Technika - per daug abstraktus žodis, kalbant apie mi- 
lijonų dolerių vertės elektroninę aparatūrą. Ar tu bent jau 
nutuoki radijo technologiją, Stenai? 

— O tu? 

— Aš nesu technikė. 

Stenas priminė sugadintą, inkšti pripratusį vaikigalį. Kie- 
kvieną naktį jai norėdavosi jį pasmaugti už jo nekompeten- 
tingumą ir atsainų požiūrį į darbą. Neišmanymas buvo atleis- 
tinas, bet abejingumas - ne. Bent jau ji taip manė. 

Kiekvieną kartą, prašnekdama į mikrofoną, ji žinodavo, 
kadjos klausosi šimtai tūkstančių žmonių. Ji įsivaizduodavo, 
kaip savo balsu liečiasi prie jų automobiliuose ir namuose. Ji 
tapdavo kiekvieno pašnekove ir partnere. 

Klausytojų auditorija jai nebuvo vien tik šešiaženklis skai- 
čius, kuriuo kiekviena radijo stotis demonstruoja savo pa- 
trauklumą reklamos agentūroms. Kiekvienas to skaičiaus 
vienetas buvo individas, skiriantis jai savo laiką, ir ji kiekvie- 
noje savo laidoje kiekvienam savo klausytojui stengdavosi 
suteikti geriausia. 

Stenas niekada apie stoties auditoriją negalvojo kaip apie 
žmones. O jei ir galvojo, šios jo mintys niekuomet nepavirs- 
davo veiksmais. Jis niekuomet nerodė jokios iniciatyvos. At- 
eidavo laiku, šiaip taip, vis dirsčiodamas į laikrodį, iškentėda- 
vo iki programos pabaigos ir bematant sprukdavo pro duris 
užsiimti sau vienam težinomais reikalais. 

Nepaisant viso to, ji nejautė jam jokių kitų emocijų, išsky- 
rus gailestį. Jis čia atsidūrė neatsitiktinai. Jo ateitis buvo nu- 
lemta tą pačią sekundėę, kai jis gimė Krenšou giminėje. Jo dėdė 
buvo bevaikis senbernis. Stenas buvo vienintelis šios giminės 
vaikas. Kai mirė jo tėvas, jis, patinka kam nors tai ar ne, tapo 
akivaizdžiu vieninteliu žiniasklaidos imperijos paveldėtoju. 

Nė vienas darbuotojas nebuvo linkęs viešai pripažinti fak- 
to, kad Stenas nėra motyvuotas ir pasirengęs perimti vadova- 
vimą korporacijai, kai jo dėdė Vilkinsas užleis savo pozicijas, 
kas tikriausiai atsitiks ne anksčiau nei jo mirties valandą. 

— Aš gilinuosi į verslo reikalus iš apačios į viršų, - niūriai 
pasakė jis Peris. - Man reikia bent šiek tiek pažinti visus jo 
aspektus, kad būčiau pasiruošęs, kai ateis laikas, perimti va- 
dovavimą. Bent jau taip mano dėdulė Vilkinsas. 

— Kokius reikalus išjudino Valentino skambutis? 

Jo burną iškreipė paniekos grimasa. 

— Et, tai menkniekis. 

— To menkniekio pakako, kad tavo dėdė Vilkinsas imtų 
suktis kaip vilkelis. 

Jis išleido kosminį atodūsį. 

— Prieš tai, kai aš buvau paskirtas - tiksliau būtų pasaky- 
ti ištremtas į šią pirmarūšę radijo stotį, dirbau Džeksonvilio 
televizijos stotyje Floridoje. Palyginus su šiuo sąvartynu, ten 
buvo rojus. Buvau užmezgęs romanėlį su viena tos stoties 
darbuotoja. 

— Tai tu nesi gėjus? 

Jis reagavo taip, tarytum jam į nugarą kas būtų įbedęs 
karštą žarsteklį. 

— Gėjus? Kas sako, kad aš gėjus? 

— Taip spėliojama. 

— Gėjus? Jėzau! Nekenčiu tų juodasprandžių idiotų. Jei tu 
nevairuoji visureigio keturiais varomaisiais ratais, jei negeri 
degtinės iš butelio ir nesirengi kaip plevėsa, vadinasi, esi pe- 
derastas. 

— Tai kaip ten su ta moterimi Floridoje? 

Jis paėmė popieriaus skiautelę ir pradėjo ją lankstyti. 

— Mes nesusivaldėme ir pradėjome glamonėtis darbe. Stai- 
gaji ėmė klykti, kad aš prie jos seksualiai priekabiauju. 

— O tai buvo netiesa? 

— Taip, Peris, tai buvo netiesa, - atsakė jis, pabrėždamas 
kiekvieną žodį. - Šis kaltinimas buvo toks pat falsifikatas, 
kaip irjos trisdešimt šeštojo C dydžio liemenėlė. Aš neverčiau 
jos santykiauti su manimi. Iš tiesų, tai ji lipo ant manęs. 

— Tu papasakojai daugiau, nei man reikėjo, Stenai. 

— Nesvarbu, kaip ten buvo, bet ji pateikė ieškinį. Vilkinsas 
sutvarkė, kad visas šis reikalas nepasiektų teismo, bet tai jam 
kainavo nemažą sumelę. Jis pasiuto ant manęs, ne ant jos. 
Ar gali tuo patikėti? Jis man išrėžė: „Koks avigalvis tu turė- 
jai būti, kad sugalvojai darbo vietoje išsitraukti pimpalą?“ Aš 
jo paklausiau, ar jis kada nors girdėjo apie Bilą Klintoną. Ši 
mano pastaba jam labai nepatiko, ypač dėl to, kad visi mūsų 
laikraščiai rėmė Klintoną kaip kandidatą į prezidentus. Taigi 
dėl šios priežasties aš dirbu čia - atlieku bausmę, - jis nume- 
tė dabar jau beformį popieriaus gniužulą į šiukšlių krepšį. Jis 
švelniai skimbtelėjo atsitrenkdamas į metalinį jo dugną. — 
Štai kodėl dėdė šoko į kompanijos lėktuvą ir šį rytą atlėkė 
čionai. 

Tesinį Peris ir pati galėjo numanyti. 

— Kai tu jam pasakei, kad buvai apklaustas policijoje, Vil- 
kinsas nusprendė, kad jam reikia atvykti į Ostiną ir užtikrin- 
ti, kad tas nelemtas epizodas Floridoje neiškiltų aikštėn. 

— Jis tai pavadino žalos kontrole. 

— Skamba kaip tikro mafijos krikštatėvio žodžiai. 

Dabar situacija jai buvo aiški. Steno tremtis į radijo stotį 
„101,3“ buvo bausmė už tai, kad supainiojo darbą su malo- 
numu. Dėdulė Vilkinsas, skirdamas Steną dirbti čionai, išsyk 
nepasakė stoties vadovybei apie incidentą su kompanijos 
darbuotoja, bet jautė, kad turi tai padaryti dabar, kol apie šį 

faktą nesužinojo Ostino policijos departamentas ir įtarimas 
dar nekrito ant jo sūnėno. 

— Ar tai buvo vienintelis incidentas, Stenai? 

Jo akys susiaurėjo; jis pažvelgė į ją pakėlęs smakrą aukštyn. 

— Ką tu nori tuo pasakyti? 

— Mano klausimas buvo gana paprastas. Taigi taip ar ne? 

Staiga jo arogancija dingo. 

— Tai buvo vienintelis kartas, ir, patikėk manimi, aš išmo- 
kau šią pamoką. Aš niekuomet daugiau nė pirštu nepaliesiu 
jokios darbuotojos. 

— Kaip korporacijos savininką, ši biografijos detalė gali 
tave padaryti juridiškai pažeidžiamą. 

— Norėčiau, kad kas nors būtų mane apie tai perspėjęs prieš 
man pradedant dirbti Džeksonvilyje. 

Peris nutylėjo ir nepasakė, kad jis neturėjo būti perspėtas. 
Tai savaime suprantama, ir kiekvienam turi būti žinoma be 
jokio specialaus instruktažo. Ji taip pat nepasakė, kad laiko jį 
bjaurybe už tokį poelgį, nepriklausomai nuo aplinkybių. 

Jis pažvelgė į ją su nuoskauda veide. 

— Tai visi galvoja, kad aš esu gėjus? 

Kaip būdinga Stenui pagrindinį dėmesį skirti nesvarbiam 
dalykui. 

— Tu per gerai rengiesi. 

Tarpdury pasirodė elektrikas ir pasakė, kad jos pageidau- 
tos garsajuostės jau paruoštos ir kad jis jas paliko ant stalo 
vestibiulyje. 

— Dar daugiau garsajuosčių? - paklausė Stenas. 

— Gali būti, kad tai ne pirmas kartas, kai Valentinas savo 
skambučiu man pranešė apie būsimą žmogžudystę. 

— Kas atsitiko praėjusią naktį, kai tu su Melojumi lėkte iš- 
lėkei? Kiek supratau, Valentino sučiupti nepavyko. 

— Deja, ne. Tas telefono automatas buvo prie „Wal-Mart“ 
parduotuvės. Policijos patrulių automobiliai atsidūrė tenai 
per keletą minučių, bet aplinkui nieko nebebuvo. 

— Šį rytą per žinias girdėjau apie dingusią merginą. Be to, 
apie tai rašoma laikraščio pirmajame puslapyje. 

Ji linktelėjo galvą ir prisiminė teisėjo Kempo žodžius. 
sąmoningas ir savanoriškas - tai, Peris nuomone, baisi klai- 
da. Kita vertus, ji nuoširdžiai troško, kad jie būtų teisūs. 

Ji atsistojo ir paėmė savo rankinę, ruošdamasi išeiti. 

— Iki vakaro, Stenai. 

— Kas tas Dinas Melojus? 

Klausimas nudribo lyg iš dangaus ir buvo jai visiškai neti- 
kėtas. 

— Aš tau jau sakiau. Etatinis Ostino policijos departamen- 
to psichologas. 

— Kuris naktimis dirba asmens sargybiniu? - jis nužvelgė 
ją pašaipiu žvilgsniu. - Kai praėjusią naktį aš tau užvežiau tas 
kasetes, policininkas man pasakė, kad Melojus yra pas tave. 

— Nesuprantu, ką tu nori man tuo pasakyti. 

— Manau, kad nesupranti sąmoningai. Kas Melojus yra tau 
asmeniškai, Peris? 

Jei ji jam nieko nepasakys, jis gali imti knistis savarankiš- 
kai ir išsiaiškinti daugiau, nei ji norėtų, kad jis žinotų. 

— Mudu pažinojome vienas kitą Hiustone prieš daugelį 
metų. 

— Mmm, hmm. Spėju, kad labai gerai pažinojote vienas 
kitą. 

— Nelabai gerai, Stenai, o tik gerai. Jis buvo geriausias Dže- 
ko draugas. 

Tuo baigdama pokalbį, ji apėjo jį ratu ir žengė durų link. 
Ant slenksčio sustojo ir atsigręžė. 

— Ką tu žinai apie Merviną? 

— Tik tiek, kad jis yra bukagalvis. 

— Ar jis mėgsta sėdėti prie kompiuterio, naršyti po in- 
ternetą? 

Jis prunkštelėjo. 

— Lyg aš žinočiau. Iš jo esu girdėjęs vos kelis murmtelėji- 
mus. O iš kur toks staigus susidomėjimas juo? 

Ji kurį laiką svyravo, nežinodama, ar akivaizdus Mervino 
pabėgimas nuo policijos yra ta informacija, kurią Kurtis būtų 
linkes viešinti. 

— A, šiaip pasmalsavau, be jokios priežasties. Pasimatysi- 
me vakare. 


Peris ir seržantas Kurtis užsidarė mažame tardymo kamba- 
rėlyje ir susėdo priešais vienas kitą už apibraižyto stalo. Ant 
jo gulėjo tas pats mažas diktofonas, kuriuo Kurtis naudojosi 
praėjusią dieną, ir garsajuostės, kurias ji buvo atsinešusi iš 
radijo stoties. 

Jie pradėjo nuo įrašų, padarytų likus savaitei iki Medi Ro- 
binson dingimo. Vakar ji su Dinu priėjo prie išvados, kad Va- 
lentinas skambindamas specialiai keičia balsą. Dėl tokios dirb- 
tinės balso moduliacijos jis tapo charakteringas ir lengvai at- 
pažįstamas, todėl nesunkiai atsijojamas nuo kitų skambučių. 

Kurtis trumpam išėjo atnešti jiems kavos. Kai jis grįžo, Pe- 
ris susijaudinusi pasakė jam: 

— Man atrodo, suradau, ko ieškojome. Šis įrašas neturi da- 
tos ir laiko žymos, kurios būtų, jei jis būtų įrašytas naująja 
aparatūra, bet jis yra toje garsajuostėje, kurios įrašai pada- 
ryti kaip tik tuo metu. Tą vakarą jis buvo ypač niūrus, bet jo 
skambutį aš pasiunčiau į eterį. Jo teiginiai išprovokavo toles- 
nius klausytojų skambučius, kurie kelias valandas laikė visas 
mano telefono linijas užimtas. 

Kurtis vėl atsisėdo į savo vietą. 

— Taigi jūs jį padarėte to vakaro įžymybe. 

— Netyčia, užtikrinu jus. Pasiruošęs? - ji paspaudė mygtuką. 

— Moterys neištikimos, Peris. Kodėl taip yra? Tu esi mo- 
teris. Kai jūs turite vyrą, kuris, galima sakyti, valgo jums iš 
delno, kodėl jūs užsigeidžiate kito? Argi kokybė nėra geriau 
už kiekybę? 

— Man labai gaila, kad šį vakarą jūs nelaimingas, Valentinai. 

— Aš nesu nelaimingas, aš esu piktas. 

— Ne kiekviena moteris yra neištikima. 

— Deja, tokia mano patirtis. 

— Jums paprasčiausiai kol kas nepasisekė sutikti tinkamos 
moters. Ar norėtumėte šį vakarą išgirsti vieną dainą? 

— Kokią? 

— Barbros Streisand puikią „Cry Me a River“ interpretaciją. 
Tai banali klišė, bet kas nori, tas suranda, ko ieško. 

— Pagrok tą dainą, Peris. Net jei ji pati būtų pamesta taip, 
kaip pametė mane, tai nebūtų pakankamas atlygis, kurio ji 
nusipelnė. 

Peris sustabdė grotuvą ir pažvelgė į Kurtį, kuris vėl mąsliai 
sukiojo apie pirštą savo žiedą. Patylėjęs jis pasakė: 

— Spėju, kad atlygis, kurio, jo manymu, ji nusipelnė - tai 
uždusinti ją ir užkasti jos kūną suknistoje karvių ganykloje. 
Atleiskite man už mano prastą prancūzų kalbą. 

Peris atrėmė kaktą į delnus ir nykščiais ėmė masažuotis 
smilkinius. 

- Iš to, ką jis kalbėjo, aš niekad nebūčiau supratusi, kad jis 
ketina ją nužudyti. 

— Nagi, tik nepradėkite savęs dėl to kaltinti. Jūs nesate 
minčių skaitytoja. 

— Jo žodžiuose neįžvelgiau jokios realios grėsmės. 

— Niekas jo žodžiuose nebūtų pastebėjęs jokios grėsmės. 
Beje, ir mano teiginys tėra spėjimas. Valentinas gali neturėti 
nieko bendra su Medi Robinson. 

Ji nuleido rankas ir pažvelgė į jį. 

— Bet jūs vis tiek linkęs manyti, kad jie susiję, tiesa? 

Jam nespėjus nieko atsakyti, durys atsidarė ir pasirodė 
Džonas Rondo. Jis akinamai nusišypsojo Peris. 

— Labas rytas. 

— Sveikas, Džonai. 

Jis buvo akivaizdžiai patenkintas, kad ji prisimena jo vardą. 

— Ar yra naujienų? 

— Mes manome, kad taip. 

- Ir aš jų turiu, - jis pažvelgė į Kurtį. - Ar galiu su jumis 
minutėlę pasikalbėti anapus durų? 

Kurtis atsistojo. 

— Palaukite, po akimirkos grįšiu. 

— Aš paieškosiu daugiau Valentino skambučių. 

Detektyvas su jaunesniuoju pareigūnu išėjo ir išbuvo ana- 
pus durų daug ilgiau nei akimirką. Kai jis sugrįžo, ji vėl turėjo 
laimikį. 

- Šis skambutis toje pačioje garsajuostėje, vadinasi, laiko 
skirtumas tarp vieno ir kito skambučio - vos kelios dienos. 
Čia Valentinas visiškai kitoks. Labai linksmas. Jis tvirtina, 
kad neištikima mylimoji „visiems laikams pašalinta iš jo gy- 
venimo, jis ypač pabrėžia žodžius „visiems laikams“. Pasi- 
klausęs įrašo išsyk pajusite kitokią jo nuotaiką, - matydama, 
kad Kurtis jos klausosi viena ausimi ir apie kažką galvoja, ji 
nutilo ir po akimirkos paklausė: - Ar kas nors negerai? 

— Galbūt. Man labai nemalonu galvoti, kad gali būti nege- 
rai, bet... - jis perbraukė delnu per savo storą sprandą, tary- 
tum jį staiga būtų pradėję peršėti. - Manau, žinote, kad Me- 
lojus turi sūnų. 

— Geiviną. 

— Jūs jį pažįstate? 

— Aš jį pažinojau, kai jis buvo mažas berniukas. Nemačiau 
jo nuo tada, kai jam suėjo dešimt metų. 

Kurčio nerimas buvo daugiau negu akivaizdus. Ją persmel- 
kė baimė dėl Dino. 

— Kodėl klausiate, seržante? Kuo čia dėtas Geivinas? Kas 
atsitiko? 


Aštuoniotiktas skyrius 


= Geivinai? 

— Ką? 

Dinas pastūmė sūnaus kambario duris ir įėjo į vidų. 

— Įjunk savo kompiuterį. 

— Ką? 

— Tu girdėjai, ką aš pasakiau. 

Geivinas gulėjo ant lovos ir žiūrėjo televizijos sporto kana- 
lą. Jis tikrai turėjo įdomesnių užsiėmimų nei stebėti dviejų 
Europos komandų futbolo rungtynių kartojimą. Kodėl jis ne- 
užsiima kokia nors naudinga veikla, užuot be drabužių dryb- 
sojęs lovoje? 

„Todėl, kad aš jo neprispaudžiu“, - pagalvojo Dinas. 

Jo sūnus tingus, nes jis kaip tėvas taip pat tingus. Mėgini- 
mai priversti Geiviną pakelti užpakalį niekada nebuvo verti 
tų didžiulių pastangų, kurių prireikdavo jam išjudinti. Vėliau, 
vengdamas kivirčų, jis į daug ką įprato žiūrėti pro pirštus. Ta- 
čiau taip daryti nederėjo. Jis nėra televizijos žaidimo dalyvis, 
besistengiantis užkariauti Geivino simpatijas. Jis nėra ir jo 
draugelis, ganytojas ar terapeutas. Jis yra jo tėvas. Jam jau 
seniai laikas griežtai įtvirtinti savo autoritetą. 

Jis ištraukė Geivinui iš rankų nuotolinio valdymo pultą ir 
išjungė televizorių. 

— Įjunk savo kompiuterį, - pakartojo jis. 

Geivinas atsisėdo. 

— Kam reikia? 

— Manau, tu pats žinai. 

— Ne, nežinau. 

Nepagarbus jo tonas ir akiplėšiška veido išraiška pakurstė 
Dino įniršį. Jis jį jautė rusenant savo krūtinėje kaip karštos 
anglies gabalą. Bet ne, jis nepradės šaukti. Nepradės. 

Įtemptu balsu Dinas pasakė: 

— Mes galime vykti tiesiai į policijos skyrių, kur būsi ap- 
klaustas dėl Džeinės Kemp dingimo, bet verčiau įjunk savo 
suknistą kompiuterį, kad aš bent jau žinočiau, kokia padėtis, 
kai tave ten nuvešiu. Šiaip ar taip, dienos, kai galėjai vedžioti 
mane už nosies, baigėsi. 

Šį rytą jis pasiliko namuose, kad sutvarkytų įtariamojo ap- 
klausos, kurią atliko prieš keletą dienų, dokumentaciją. Šią 
bylą tiriantis detektyvas jau buvo pradėjęs nekantrauti dėljo 
vėlavimo. 

Jis žinojo, kad jei dirbs savo kabinete, negalės galvoti apie 
nieką daugiau, išskyrus Peris ir bylą, su kuria ji susijusi. Jis 
negalės ramiai sėdėti Centriniame žvalgybos biure, žinoda- 
mas, kad šalimais esančiame kabinete ji ir Kurtis klausosi jos 
garsajuosčių. 

Taigi jis paskambino poniai Lester ir ją informavo, kad šį 
rytą dirbs namuose, o tada atsisėdęs prisivertė susitelkti ties 
vėluojančia savo ataskaita. Jis buvo ką tik užbaigęs šį darbą, 
kai jam paskambino Kurtis ir pranešė galbūt visą jo gyveni- 
mą aukštyn kojomis verčiančią naujieną. 

— Policija nori mane apklausti? - paklausė Geivinas. - Kodėl? 

Dinas laikėsi įsikibęs vilties siūlelio, kad galbūt Džonas 
Rondo padarė didžiulę klaidą, bet susirūpinusi Geivino veido 
išraiška jam akivaizdžiai sakė, kad Rondo pateikta informa- 
cija yra teisinga. 

— Tu man melavai, Geivinai. Tu esi aktyvus sekso klubo na- 
rys. Tu daug kartų susirašinėjai elektroniniu paštu su Džeinė 

Kemp ir, remiantis tuo, ką jūs rašydavote vienas kitam, gali- 
ma spręsti, kad jūs pažįstate vienas kitą nepalyginti geriau, 
nei tu mėginai mane įtikinti. Ar ginčysi kurį nors iš šių mano 
teiginių? 

Geivinas jau sėdėjo ant savo lovos kraštelio, nuleidęs galvą 
tarp sukūprintų pečių. 

— Ne. 

— Kada tu paskutinį kartą su ja mateisi? 

— Tą vakarą, kai ji pradingo. 

— Kuriuo metu? 

— Anksti. Aštuntą ar panašiai. Buvo dar šviesu. 

— Ar tą vakarą tu buvai susitaręs su ja susitikti? 

— Ne. Paskutinėmis savaitėmis ji manęs vengė kaip raup- 
suotojo. 

— Kodėl? 

- Ji tokia. Priverčia tave ją įsimylėti, o paskui, pats supran- 
ti, staiga sužinai, kad jai esi praeitis. Girdėjau, kad ji draugau- 
ja su kitu vaikinu. 

— Koks jo vardas? 

— Nežinau. Niekas nežino. Sklinda gandai, kad jis vyresnis. 

— Kokio amžiaus? 

— Nežinau, - Geivinas nekantriai numykė, išreikšdamas 
savo nekantrumą. - Galbūt per trisdešimt. 

— Tai kas atsitiko tą naktį? 

— Aš priėjau prie jos ir mes pradėjome kalbėtis. 

— Tu ant jos niršai, - Geivinas nustebęs pažvelgė į jį, tylo- 
mis klausdamas, iš kur jis tai žino. - Savo paskutiniame elek- 
troniniame laiške tu išvadinai ją kale. Ir blogiau. 

Geivinas sunkiai nurijo seiles ir vėl nuleido galvą. 

— Aš tuo nenorėjau pasakyti nieko baisaus. 

— Tačiau policija į viską žiūri kiek kitaip. Ypač turint galvo- 
je tai, kad tą naktį ji dingo. 

— Aš nežinau, kas jai nutiko. Prisiekiu Dievu, nežinau. Ar 
tu manimi netiki? 

Dinas beprotiškai norėjo juo patikėti, bet jis atsispyrė pa- 
gundai atleisti vadžias. Dabar ne laikas sentimentams. Geivi- 
nas jame turi matyti kietą ir į kompromisus nelinkusį tėvą, o 
ne artimą bičiulį. 

— Tikiu ar netikiu, aptarsime vėliau. O dabar įjunk savo 
kompiuterį. Man reikia išsiaiškinti, ar labai prasti tavo 
reikalai. 

Geivinas nenoriai nuslinko prie stalo. Dinas pastebėjo, 
kad, suaktyvindamas operacinę aplinką, jis užrašė vartotojo 
vardą ir slaptažodį - šito nereikėtų, jei jis neturėtų ko slėpti. 

Sekso klubo pagrindinis puslapis atrodė mėgėjiškai. Tai 
buvo virtualus poilsio kambarys grafitais išpaišytomis sieno- 
mis. Dinas pamojo Geivinui pasitraukti į šalį. Jis atsisėdo į jo 
kėdę ir ištiesė ranką prie pelės. 

— Tėti, - suaimanavo Geivinas. 

Dinas nekreipė į jį dėmesio ir spragtelėjo ant skelbimų 
lentos. Kurtis jam buvo pasakęs Geivino ir Džeinės slapyvar- 
džius: „Britva“ ir „Batuota Katytė“. Apie dešimt minučių jis 
naršė po pranešimus, sustodamas ties tais, kurie buvo pa- 
rašyti jo sūnaus ir teisėjo dukters. Skaityti šį susirašinėjimą 
nebuvo lengva. 

Paskutinė jai skirta Geivino žinutė buvo šlykšti, užgauli, 
o šiandienos kontekste - tikras įkaltis. Sunkia širdimi Dinas 
uždarė klubo puslapį ir išjungė kompiuterį. Keletą akimirkų 
jis spoksojo į tamsų monitoriaus ekraną, mėgindamas susie- 
ti ką tik perskaitytų eilučių autorių ir mažą berniuką, kurį 
jis mokė mikliai naudoti beisbolininko pirštinę, berniuką su 
juokingu plyšiu tarp priekinių dantų ir strazdanomis ant no- 
sies balnelio, paauglį, kurio didžiausia problema buvo supra- 
kaitavusių kojų kvapas. 

Dinas negalėjo gaišti sielvartaudamas. Savo sielvartą jis 
privalo pasilaikyti ateičiai. Dabar svarbiausia išvaduoti sūnų 
nuo visų įtarimų. 

— Šį kartą verčiau būk su manimi visiškai atviras, Geivinai. 
Aš noriu tau padėti ir stengsiuosi tai padaryti. Jei tu man 

meluosi, tavo melas suriš man rankas ir padėti aš negalėsiu. 
Kad ir kaip būtų blogai, ar yra dar kas, ką turėčiau žinoti? 

— Apie ką? 

— Apie Džeinę ir tave. Ar tu tikrai turėjai su ja seksualinių 
santykių? - jis mostelėjo galva kompiuterio link. - Ar jūs tik 
susirašinėjote ir kalbėjotės? 

— Vieną kartą mes tai padarėme, - atsakė Geivinas, nusuk- 
damas žvilgsnį į šalį. 

- Kada? 

— Prieš kokį mėnesį ar pusantro, - pasakė jis, pakeldamas 
pečius. - Netrukus kai ją susitikau. Tuo metu mes jau keitė- 
mės elektroniniais laiškais. Aš buvau naujas jaunuolis mies- 
te. Manau, tai buvo vienintelė priežastis, kodėl ji susidomėjo 
manimi. 

— Kur tai įvyko? 

— Visa mūsų grupė susitiko parke. Negaliu prisiminti ku- 
riame. Ji ir aš atsiskyrėme nuo visų ir susėdome į mano auto- 
mobilį. Ar esi kada nors tai daręs ant užpakalinės automobi- 
lio sėdynės? - tulžingai paklausė jis. 

Jis mėgina jam primesti pasipriešinimo taktiką. Kaltės 
perkėlimas - tai klasikinis dėmesio atitraukimo metodas, 
kurį Dinas atpažino iš karto ir ant šito kabliuko neužkibo. 

— Ar naudojaisi prezervatyvu? 

— Be abejo. 

— Ar esi tuo tikras? 

— Esu tikras. Velniai griebtų, ar aš kvailas? 

— Ar suja buvai tik tą vienintelį kartą? 

Geivinas pasimuistė, atmetė atgal plaukų sruogą, užkri- 
tusią jam ant kaktos, ir apsidairė po kambarį, stengdamasis 
nesusitikti su Dino žvilgsniu. 

— Geivinai? 

Jis teatrališkai atsiduso. 

— Na, buvo dar vienas kartas. Ji norėjo manęs. 

— Klausimai tie patys. 

- Kur tai atsitiko? Kažkokio klubo rūsyje Šeštojoje gatvėje. 

— Viešai? 

— Na, manau, galima sakyti, viešai. Mes buvome neužsira- 
kinę, bet kambaryje nieko daugiau nebuvo. 

Jo vaizduotėje šmėkštelėjo reginys, kaip jis skambina Pet 
ir jai pasakoja, kad jos mažasis berniukas sėdi kalėjime už 
viešą ištvirkavimą. „Kur buvai tu, Dinai?“ - paklaustų ji. Iš 
tiesų, kur jis buvo, kai jo sūnus rašė nešvankius laiškus ir tar- 
puvartėse užsiiminėjo oraliniu seksu? 

Tačiau ir save jis kaltins vėliau. 

— Šiuos du kartus? Ir viskas? 

— Taip, paskui ji atšalo ir metė mane. 

— Bet tu nebuvai tam pasiruošęs. 

Geivinas pažvelgė į jį, tarytum tėvas būtų beprotis. 

— Po velnių, ne. Ji tikrai karšta. 

- Vis dėlto prašau, - pusbalsiu ištarė Dinas, - jei turi pa- 
sakyti dar ką nors, pasakyk man. Nenoriu sulaukti daugiau 
jokių bjaurių siurprizų, ko nors, ką policininkai žinos, o tu 
nuo manęs būsi nuslėpęs. 

Geivinas svyravo gal pusę minutės, tada pasakė: 

— Ji, na... - jis atidarė savo stalo stalčių, išėmė iš jo „Žiedų 
valdovo" egzempliorių minkštais viršeliais ir ištraukė tarp 
knygos puslapių slėptą jos nuotrauką. 

— Kitą naktį ji man davė šitą. 

Dinas paėmė nuotrauką. Jis nežinojo, kas jį nustebino 
labiau - merginos poza ar jos begėdiška šypsena. Jis įsikišo 
nuotrauką į švarko kišenę. 

— Dabar nusiprausk po dušu ir apsirenk. 

— Tėti... 

— Paskubėk. Man nurodyta tave pristatyti iki vidurdienio. 
Mūsų lauks advokatas. 

Pagaliau padėties rimtumas, atrodo, įveikė sūnaus paau- 
glišką akiplėšiškumą. 

— Man nereikia advokato. 


236 + Sandra Brown 


— Bijau, kad tau jo prireiks, Geivinai. 

— Aš nieko Džeinei nepadariau. Argi tu manimi netiki, 
tėti? 

Jo niauraus atšiaurumo neliko nė pėdsako. Jis atrodė jau- 
nas ir išsigandęs, ir Dinui dilgtelėjo širdyje kaip ir praėjusią 
naktį, kai jis žiūrėjo į miegantį sūnų. 

Jam norėjosi apkabinti jį ir nuraminti, kad viskas bus ge- 
rai. Bet šito pažadėti jis negalėjo, nes ir pats nebuvo tikras, 
kad tai tiesa. Norėjo pasakyti, kad jis linkęs juo tikėti, deja, 
ir šito nepasakė. Pernelyg dažnai Geivinas piktnaudžiavo jo 
pasitikėjimu. 

Jam taip norėjosi pasakyti sūnui, kad myli jį, bet jis ty- 
lėjo. Bijojo išgirsti Geivino repliką, kad šie žodžiai šiek tiek 
pavėlavo. 


Daugiau kaip valandą Peris lūkuriuodama vaikštinėjo kori- 
doriumi. Ir vis tiek krūptelėjo, kai dvigubose Centrinio žval- 
gybos biuro duryse pasirodė Dinas, kuris su Geivinu ir advo- 
katu tardymo patalpoje buvo susitikęs Kurtį ir Rondo. 

Išvydęs ją, Dinas nustebo. 

— Nežinojau, kad esi čia. 

— Negaliu išvykti, kol neįsitikinau, kad Geivinui viskas 
gerai. 

— Tu žinai? 

— Aš buvau su Kurčiu ir klausiausi įrašų, kai... - ji nutilo, 
nežinodama, kaip pasakyti. 

— Kai mano sūnus tapo įtariamuoju? 

— Kol kas mes juk neturime jokių įrodymų apie įvykdytą 
nusikaltimą, ir spėjama, kad Džeinė šiuo metu yra kur nors 
pas draugę. 

— Žinoma. Štai kodėl Kurtis dabar šantažuoja Geiviną. 

Ji stumtelėjo jį link suolo ir privertė atsisėsti. Tai buvo 
bjaurus, nykus, mėlyno viniplastiko baldas, kurio viršuti- 
nė dalis buvo pritaisyta ant pigios metalinės konstrukcijos; 

pro daugybę plyšelių apvalkale buvo matyti išlindę kamšalo 
draiskalai. Tikriausiai juos nesąmoningai pašė įtampos ka- 
muojamų liudytojų, įtariamųjų ir aukų, susirūpinusių savo ar 
savo mylimųjų likimu, pirštai. Jie nebūtų atsidūrę čia, jei jų 
gyvenimas galbūt visiems laikams nebūtų apvirtęs aukštyn 
kojomis. 

— Kaip Geivinui sekasi visa tai ištverti? - tyliai paklausė ji. 

— Jis palūžęs. Ačiū Dievui, kad nepradeda aikštytis. Ma- 
nau, jis galų gale suprato, kad iki ausų įklimpo į mėšlą. 

— Tik todėl, kad keitėsi su Džeine seksualinio turinio elek- 
troninėmis žinutėmis. Lygiai taip pat elgėsi daugybė kitų. 

— Taip, bet Geivino kūrybinis talentas pranoko kitų, - kar- 
čiai nusijuokęs atsakė jis. - Ar jie tau rodė ką nors iš jo susi- 
rašinėjimo su Džeine medžiagos? 

— Ne. Ojei ir būčiau perskaičiusi, tai nebūtų pakeitę mano 
nuomonės apie jį. Jis buvo nuostabus berniūkštis ir bus pui- 
kus jaunas vyras. 

— Prieš dvi dienas aš galvojau, kad namų arešto nesilaiky- 
mas - didžiulis nusižengimas. O dabar visa tai... Jėzau, - jis 
atsiduso, atrėmė alkūnes į kelius ir delnuose paslėpė veidą. 

Peris uždėjo ranką jam ant peties. Šis jos judesys buvo ins- 
tinktyvus. Jam reikėjo, kad kas nors jį paliestų, o jai reikėjo 
paliesti jį. 

— Ar skambinai Pet? 

— Ne. Kam ją jaudinti, galbūt paaiškės, kad tai tik keletas 
purvinų elektroninių laiškelių? 

— Aš įsitikinusi, kad viskas taip ir bus. 

- Tikiuosi. Jis du kartus mums pasakojo apie tai, ką veikė 
tą naktį. Abu sykius jo teiginiai sutapo. 

— Vadinasi, jis kalbėjo tiesą. 

— Arba jo melas labai gerai surepetuotas. 

Žvelgdamas tiesiai priešais save į atvirą laiptinę kitoje 
prieškambario pusėje, jis suspaustais pirštais pastukseno sau 
į lūpas. 

— Aš kiekvieną dieną bendrauju su melagiais, Peris. Dau- 
guma žmonių, šiaip ar taip, meluoja. Kai kurie net patys ne- 
įtaria, kad meluoja. Ką nors teigia ar kuo nors tiki taip ilgai, 
kad tai tampa jų tiesa. Mano darbas filtruoti jų teiginių melą 
ir prisikasti prie tikrosios tiesos. 

Kai jis nutilo, Peris irgi tylėjo, suteikdama jam galimybę 
sukaupti mintis. Jo odos šiluma pro marškinius pasiekė jos 
delną, kuris tebesiilsėjo ant jo peties. 

— Geivinas pripažįsta, kad namo važiavo girtas, - pasakė 
jis. - Jis pripažįsta, kad pakeliui buvo sustojęs ir išsivėmė 
kažkieno kieme; pripažįsta, kad buvo išvažiavęs iš namų ir 
nepaisė mano draudimo. Jis pripažįsta, kad Džeinė jam pa- 
tinka ar bent jau patinka tai, ką jiedu tarpusavyje. darė. Jis 
tvirtina, kad tą naktį su ja kalbėjosi ir mėgino ją prisivadinti 
eiti drauge su juo. Bet ji arogantiškai atsisakė. Jis supyko ir 
prišnekėjo jai tokių dalykų, kuriuos sunku įsivaizduoti sprūs- 
tančius iš mano sūnaus lūpų. Jis pripažįsta, kad, palikdamas 
ją, buvo įniršęs, bet tvirtina, kad paliko. Jis sako, kad prisi- 
dėjo prie grupės vaikinų ir su jais gėrė tekilą, kol galiausiai 
girtas grįžo namo. Daugiau jis Džeinės nematė. 

Pasukes galvą, jis susidūrė su Peris žvilgsniu. 

- Aš juo tikiu, Peris. 

— Gerai. 

— Ar aš naivus? Ar aš matau tai, ką noriu matyti? 

— Ne. Manau, tu juo tiki todėl, kad jis sako tiesą, - ji pa- 
drąsindama lengvai spustelėjo jam petį. - Ką aš galėčiau dėl 
tavęs padaryti? 

— Nueik su mumis pavakarieniauti. Su Geivinu ir manimi. 

Nesitikėjusi tokio kvietimo, ji paskubomis atitraukė ranką 
nuo jo peties ir pažvelgė į šalį. 

— Aš dirbu naktimis, ar pamiršai? 

— Mes galime pavakarieniauti iki tau vykstant į radijo sto- 
tį. Galėtume susiruošti anksti. 

Ji papurtė galvą. 


Sveika, tamsa + 239 


— Šiandien popiet aš turiu atlikti kai kuriuos neatidėlioti- 
nus reikalus. Beje, ir apskritai nemanau, kad tai gera mintis. 

— Dėl to, kas atsitiko praėjusią naktį? 

— Ne. 

— Taip. 

Suerzinta jo įsitikinimo, ji atšovė: 

— Na, gerai, taip. 

— Todėl, kad tu žinai, jei mes liksime vienu du, tai pasikar- 
tos dar kartą. 

— Ne, nepasikartos. 

- Pasikartos, Peris. Žinau, kad pasikartos. Maža to - tu to 
nori lygiai taip pat, kaip to noriu aš. 

— Aš... 

— Dinai? 

Išgirdę ištariant jo vardą, jie atšoko vienas nuo kito. Jų 
link, ką tik išėjusi pro lifto duris, žingsniavo moteris. Ją galė- 
jai apibūdinti vienu žodžiu: pritrenkianti. 

Pagal užsakymą siūdintas jos kostiumėlis išryškino, o ne 
slėpė visus figūros apvalumus ir išlinkimus. Prie dailių kojų 
labai tiko trumpas madingas sijonėlis ir aukšti kulniukai. 
Lūpų ir blakstienų dažai buvo vienintelis makiažo pėdsa- 
kas - tik tiek, kiek būtina. Ji nedėvėjo jokių kitų papuošalų, 
išskyrus į akis nekrintančius deimantinius auskarus, plonytę 
prie kaklo prigludusią auksinę grandinėlę ir rankinį laikrodį. 
Šviesūs pečius siekiantys plaukai buvo perskirti per vidurį: 
klasikinė, tačiau laisvo ir nesudėtingo stiliaus šukuosena. Ti- 
kra Kalifornijos mergina direktorės kostiumėliu. 

Dinas pašoko ant kojų. 

— Liza. 

Ji apdovanojo jį kerinčia šypsena. 

- Čikagoje sekėsi taip puikiai, kad reikalus sutvarkiau die- 
na anksčiau nei planavau. Pakeičiau skrydžių bilietus į anks- 
tesnius reisus ir tikėjausi šiandien tave pradžiuginti vėlyvais 
pietumis drauge. Ponia Lester man pasakė, kad tave rasiu čia, 
ir atrodo, man tikrai pavyko padaryti staigmeną. 

Ji apkabino jį, pabučiavo į lūpas, tada atsisuko ir nusišyp- 
sojo Peris atvira ir draugiška šypsena. 

— Sveiki. 

Dinas trumpai pristatė moteris vieną kitai. 

— Liza Duglas, Peris Gibson. 

Peris neprisiminė, kaip atsistojo, bet pasijuto stovinti vei- 
das į veidą su Liza Duglas, kurios rankos paspaudimas buvo 
tvirtas, kaip moters, pratusios verslo reikalus tvarkyti dau- 
giausia su vyrais. 

— Malonu jus matyti, - silpnu balsu pasakė Peris. 

— Man taip pat malonu jus matyti. Ar jūs policininkė? Dir- 
bate drauge su Dinu? - ji stengėsi įžvelgti Peris akis pro tam- 
sius jos akinius ir tikriausiai nusprendė, kad ji dirba slaptąja 
agente. 

— Ne, aš dirbu radijuje. 

— Tikrai? Ar būnate eteryje? 

— Vėlai naktį. 

— Apgailestauju, aš ne... 

— Nereikia teisintis, - nutraukė ją Peris. - Mano programa 
prasideda tuomet, kai dauguma žmonių jau būna lovose. 

Po trumpos, bet nejaukios tylos Dinas pasakė: 

— Mudu su Peris pažinojome vienas kitą, kai gyvenome 
Hiustone. Prieš daugelį metų. 

— Ak, - pratarė Liza Duglas, tarytum šis trumpas atodūsis 
būtų viską paaiškinęs. 

— Turiu jūsų atsiprašyti. Vėluoju į susitikimą, - Peris atsi- 
gręžė į Diną. - Viskas bus gerai. Aš tuo tikra. Perduok Geivi- 
nui mano linkėjimus. Ponia Duglas, buvo malonu su jumis 
susitikti, - ji greitai nuėjo liftų link. 

Dinas šūktelėjo ją vardu, bet ji apsimetė neišgirdusi ir ėjo 
toliau. Pasisukusi už kampo, ji išgirdo Lizą Duglas sakant: 

— Man susidarė įspūdis, kad aš kažkur įsiterpiau. Ar ją iš- 
tiko kokia bėda? 


— Bėda ištiko mane, - atsakė jis. - Geiviną ir mane. 

— Dieve mano, kas atsitiko? 

Tuo metu atsidarė lifto durys. Peris įžengė į kabiną ir ap- 
sidžiaugė pamačiusi, kad ji yra vienintelė keleivė. Kai durys 
užsidarė, ji atsirėmė į galinę sienelę. Ji daugiau nebegirdėjo 
Dino pokalbio su Liza. Jai šito ir nereikėjo. Jų bučinio familia- 
rumas buvo gana iškalbingas. 

O ir jam daugiau nebereikalinga jos ranka ant peties. Da- 
bar jis turi kitą guodėją - Lizą. 


Geivinas neabejojo, kad jei ir sulauks šimto metų, ši diena 
bus pati baisiausia jo gyvenime. 

Vizitui į policijos skyrių jis apsirengė geriausiais drabužiais 
ir tėčiui net nereikėjo apie tai priminti. Dabar tie drabužiai ti- 
kriausiai visiškai sugadinti, nes jau pusantros valandos visas 
jo kūnas žliaugte žliaugia prakaitu. Prakaito kvapas niekuo- 
met neišsivadės. 

Per televizorių ir kino teatruose matytuose filmuose apie 
įtariamųjų kaltumą visada sprendžiama pagal jų kūno kalbą. 
Taigi jis stengėsi nesimuistyti ir pasitempęs sėdėti nepato- 
gioje kėdėje. Stengėsi žvilgsniu nešaudyti po kabineto kertes, 
bet žiūrėti tiesiai į seržantą Kurtį. Gavęs klausimą neišsisuki- 
nėjo, stengėsi kalbėti tiesiai ir kiek įmanoma išsamiau, nors 
ir reikėjo pasakoti pasibjaurėtinus dalykus. 

Jis prisiminė tėčio patarimą - dabar ne laikas slėpti infor- 
maciją. Nors ir nebuvo linkęs ką nors slėpti. Jie jau žino apie 
elektroninį susirašinėjimą, sekso klubą ir visa kita. O apie 
tai, kur yra Džeinė Kemp ir kas jai atsitiko, jis ir pats nežino. 
Apie jos likimą jis žino tiek pat, kiek ir jie. 

Taip, jis užsiiminėjo su ja seksu. Bet tą patį buvo galima pa- 
sakyti apie bet kurį vyrą, su kuriuo jam teko bendrauti atvy- 
kus į Ostiną, išskyrus tėtį ir sėdinčiuosius šiame kambaryje. 

Visus, išskyrus vieną. Ir jis, labiau nei tiesmuki Kurčio 
klausimai, vertė jį be atvangos prakaituoti. Jis buvo pristaty- 
tas kaip Džonas Rondo. 

Tą pačią akimirką, kai Rondo įžengė į kambarį, Geivinas jį 
atpažino. Tai jį praėjusią naktį jis matė drauge su dviem krū- 
tiningomis gražuolėmis išlipantį pro automobilio užpakali- 
nes dureles. Ir jie tikrai neatrodė kaip maldininkų grupelė. 

Nebuvo abejonės, kad jaunasis policininkas taip pat jį pa- 
žino. Kaijis išvydo Geiviną, jo akys šiek tiek išsiplėtė, bet per 
milijoninę sekundės dalį vokai vėl sugrįžo į normalią padėtį. 
Jis perspėjamai nužvelgė Geiviną, priversdamas susitraukti 
jo sėklidžių kapšelį - šis žvilgsnis nubraukė visas abejones, 
kad jiedu vienas kitą yra matę. 

Kiti, taip pat ir jo tėtis, šį Rondo žvilgsnį tikriausiai supra- 
to kaip griežtą pasmerkimą dėl elektroninių žinučių, kurio- 
mis jis keitėsi su Džeine. Vis dėlto Geivinas žinojo tikrąją šio 
žvilgsnio priežastį. Jis suprato, kad Rondo gali jam pridaryti 
labai didelių nemalonumų, jei jis atskleis jo viršininkams in- 
formaciją apie jo „laisvalaikio užsiėmimus“. 

Dar didesnę baimę Geivinas pajuto tada, kai Kurtis papra- 
šė tėtį išeiti iš kabineto. Pastaruoju metu tėvas su juo elgėsi 
kaip tikras policininkas, be perstojo jį kamantinėjo apie įvai- 
riausius dalykus. Viskas priėjo iki to, kad Geivinas net bijojo 
su juo susidurti, žinodamas, kad laukia pamokslas ar kas pa- 
našaus. Bet šiandien jis buvo patenkintas, kad tėtis šalia ir jį 
palaiko. Geivinas žinojo, kad ir kokie prasti būtų jo popieriai, 
tėvas jo neapleis. 

Kartą jis prisiminė, kaip jiedu per ilgąjį savaitgalį buvo 
nuvykę į paplūdimį prie Ramiojo vandenyno įlankos. Tėtis 
perspėjo pernelyg toli neplaukti. „Bangos stipresnės ir aukš- 
tesnės, nei atrodo nuo kranto. Be to, palei krantą teka stipri 
šoninė povandeninė srovė. Būk atsargus. 

Jam taip norėjosi padaryti tėčiui įspūdį ir parodyti, koks 
geras jis plaukikas ir kaip sugeba pilvu čiuožti per bangas. 
Tačiau netrukus jis pajuto, kad nebesiekia kojomis dugno ir 
bangos neleidžia jam nei plaukti, nei atsikvėpti. Jį apėmė pa- 
nika ir jis ėmė blaškytis. Paniro po vandeniu žinodamas, kad 
ima skesti. 

Staiga pajuto, kaip per krūtinę jį apkabino stipri ranka ir 
ištraukė į vandens paviršių. 

— Viskas gerai, sūnau, aš laikau tave. 

Jis ėmė spurdėti ir muistytis, vis dar tebesistengdamas pa- 
justi pagrindą po kojomis. 

— Atsipalaiduok ir pasikliauk manimi, Geivinai. Aš tavęs 
nepaleisiu. Pažadu. 

Tėtis nuplukdė jį iki pat kranto. Iškėlęs iš vandens, jis ant 
jo nešaukė. Jis nesakė: „Kvailas vaike, ar aš tau nesakiau? 
Kada tu pagaliau imsi manęs klausyti ir dėtis į galvą mano 
žodžius? 

Jis tik atrodė labai susirūpinęs ir ilgai bei kantriai dunksėjo 
delnu Geivinui per nugarą, kol šis iškosėjo visą jūros vandenį, 
kurio buvo prisitraukęs į plaučius. Paskui apsupo Geiviną di- 
deliu rankšluosčiu ir ilgai sėdėjo šalia jo, tvirtai prispaudęs jį 
prie šono. Nieko nesakydamas. Tik sėdėjo ir žiūrėjo kažkur į 
vandens tolumas, spausdamas jį prie savęs. 

Kai savaitgalis baigėsi ir mama paklausė, kaip sekėsi, tė- 
tis mirktelėjo jam viena akimi ir pasakė jai, kad viskas sekėsi 
kuo puikiausiai. „Mes puikiai praleidome laiką, - pasakė jis. 
Jis niekada taip ir nepapasakojo motinai, kad Geivino nebū- 
tų tarp gyvųjų, jei jis nebūtų jo išgelbėjęs. 

Dabar Geivinas taip pat pasikliovė tėčiu ir tikėjosi, kad jis 
ir šįkart jį išgelbės, jei tektų skęsti. Jis toks - žmogus, kurį 
gera jausti šalia sunkią akimirką. 

Štai kodėl jis taip išsigando, kai detektyvas paprašė tėtį iš- 
eiti iš kabineto, nes jie nori su juo pasikalbėti vieni. „Aš išei- 
siu, jei advokatas liks su juo“, - pareiškė tėtis. 

Kurtis sutiko. Prieš išeidamas, tėtis pažvelgė į jį ir pasakė: 

— Aš lauksiu prie durų, sūnau, - ir Geivinas tvirtai žinojo, 
kad taip ir bus. 

Tėčiui išėjus, Kurtis taip rūsčiai pažvelgė, kad jis ėmė muis- 
tytis kėdėje, pamiršęs savo pasiryžimą taip nesielgti. Kurį lai- 
ką tvyrojo tyla ir jis ėmė galvoti, ar nebus detektyvas netekęs 
žado, bet šis staiga pasakė: 

- Žinau, kad tėčiui girdint sunku kalbėti apie kai kuriuos 
dalykus. Merginas ir seksą. 

— Taip, pone. 

— Dabar, kai tavo tėvo šalia nėra, aš norėčiau tau užduoti 
keletą labiau asmeniško pobūdžio klausimų. 

„Labiau asmeniškų klausimų nei tie, kuriuos jie jam ką tik 
buvo pateikę? Jie tikriausiai šaiposi iš manęs“, - pagalvojo 
Geivinas. 

— Gerai. 

Klausimai buvo beveik tokie patys, kaip ir tie, kuriuos jam 
uždavinėjo prieš tėčiui paliekant kabinetą. Ir jis lygiai taip 
pat atvirai ir tiesiai atsakinėjo Kurčiui. Jis dar kartą jam 
papasakojo apie tuos du kartus, kai jis su Džeine užsiimi- 
nėjo seksu. | 

— Tą vakarą, kai paskutinį kartą ją matei, ar neturėjai su ja 
jokių seksualinių kontaktų? 

— Ne, pone. 

— Ar matei ją užsiimančią seksu su kuo nors kitu? 

„Jie mano, kad aš galėčiau žiūrėti, kaip ji užsiima seksu su 
kuo nors kitu? Nejaugi jie mano, kad aš koks iškrypėlis?' — 
pagalvojo jis. 

— Aš nebūčiau prie jos prisiartinęs ir pradėjęs su ja kalbė- 
tis, jei ji būtų buvusi su kitu vaikinu. 

— Ar tu buvai ją palietęs? 

— Ne, pone. Mėginau paimti ją už rankos, bet ji ją atitrau- 
kė. Ji man pasakė, kad aš esu nuskurdėlis ir kad mano skur- 
deiviškumas jai įgriso iki gyvo kaulo. 

— O tują apšaukei kale ir taip toliau? 

— Taip, pone. 

— Kaip ji buvo apsirengusi? 

Kaip ji buvo apsirengusi? Šito jis negalėjo prisiminti. Kai 
atmintyje pamėgino atgaivinti jos atvaizdą, tematė jos veidą, 
geidulingas akis ir šypseną, kuri sykiu buvo ir provokuojanti, 
ir negailestinga. 

— Negaliu prisiminti, - atsakė jis. 

Kurtis pažvelgė į Rondo. 

— Ar turite dar klausimų? 

— Iš kur gavai tą jos nuotrauką? 

Geivinui buvo labai sunku pažvelgti jam į akis, bet jis įvei- 
kė savo baime. 

— Tą nuotrauką ji pati man davė. 

— Kada? 

— Tą vakarą. Ji pasakė: „Susitaikyk su tuo, Geivinai.“ Ir pa- 
davė nuotrauką. „Štai tau suvenyras nuo manęs“, - pridūrė ji. 
Suprask, kai man jos trūks, galėsiu pasinaudoti nuotrauka. 

— Arji tau sakė, kas ją fotografavo? 

— Kažkoks jos draugas. 

— Arji pasakė jo vardą? 

— Ne. 

— Ar tu klausei? 

— Ne. 

Kurtis palaukė, kad įsitikintų, jog Rondo daugiau klausimų 
nebeturi, ir kai šis išsisėmęs atsilošė kėdėje, Kurtis atsistojo. 

— Šiam kartui viskas, Geivinai. Nebent tu prisimeni dar ką 
nors. 

— Ne, pone. 

— Jei ką nors prisiminsi, nedelsdamas informuok mane 
arba savo tėvą. 

— Gerai, pone. Tikiuosi, kad Džeinė netrukus bus surasta. 

— Ir mes tikimės. Dėkui už geranorišką bendradarbiavimą. 

Kaip ir žadėjo, tėtis laukė prie Centrinio tyrimų biuro 
durų, bet Geivinas nustebo išvydęs šalia jo sėdinčią Lizą. Ji 
tučtuojau pašoko ir pasileido prie jo. Prisiartinusi paklausė, 
ar viskas gerai, ir vos neuždusino jo savo glėbyje. 

— Man reikia į tualetą, - sumurmėjo jis ir pasišalino, nie- 
kam nespėjus jo sustabdyti. 

Tualete buvo tuščia. Jis įlindo į kabiną ir pasilenkęs po per- 
tvara patikrino, ar kur nors nematyti kojų. Kai įsitikino, jog yra 

vienas, pasilenkė virš klozeto ir išsivėmė. Šiandien jis nebuvo 
daug valgęs, tik šiek tiek javainių pusryčiams, tad daugiausia 
vėmė tulžimi, o paskui tik tuščiai žiaukčiojo, kol kaklo krauja- 
gyslės nuo įtampos taip išpampo, jog atrodė, kad tuoj sprogs. 
Spazmai buvo tokie aštrūs, kad jam net paskaudo šonus. 

Baimė jau kartą privertė jį vemti. Kai jam buvo keturio- 
lika, jis slapčia išvažiavo pasivažinėti motinos automobiliu. 
Tuo metu ji buvo išėjusi į pasimatymą su vyriškiu, už kurio 
ir ištekėjo. Ji neleido jam eiti drauge pavakarieniauti su tuo 
nevykėliu, todėl jis nusprendė, kad su ja atsiteis neteisėtai 
pasivažinėdamas jos automobiliu. 

Jis nuvažiavo tik iki artimiausio „McDonald's“ restorano, 
kur nusipirko „Big Mac“ mėsainį. Pakeliui į namus, likus vos 
vienam kvartalui, į gatvę tiesiai priešais jo automobilį iššo- 
ko ką tik įsigytas jaunas kaimyno auksaspalvis retriveris. Tą 
šuniuką pažinojo ir mėgo visų aplinkinių namų gyventojai, 
nes jis buvo gražus ir draugiškas, o kai Geivinas prieš kele- 
tą dienų jį susitiko gatvėje, šuniukas džiaugsmingai pašokęs 
lyžtelėjo jam veidą. 

Jis laiku nuspaudė stabdžius ir taip išvengė tragedijos, 
bet buvo taip arti susidūrimo, kad grįžęs namo išvėmė visą 
skrandžio turinį. Jo mama taip ir nesužinojo, kad jis buvo 
paėmęs automobilį, o šuniukas užaugo į gražų šunį, kuris te- 
bėra gyvas ir sveikas. Išskyrus sąžinės graužatį, jokių poelgio 
pasekmių jis nepatyrė. 

Šį kartą jo nelydėjo tokia sėkmė. 

Prieš išeidamas iš tualeto kabinos, jis dukart nuleido van- 
denį. Priėjo prie praustuvo, prisisėmė rieškučias šalto van- 
dens ir nusiprausė veidą, keletą kartų paskalavo burną, pas- 
kui dar kartą nusiprausė veidą ir tik tuomet užsuko čiaupą ir 
išsitiesė. 

Kol pastebėjo, kad tualete stovi Rondo, policininkas viena 
ranka nutvėrė jį už pakaušio, o kita tvirtai suėmė už riešo ir 
iki pat menčių užlaužė ranką jam už nugaros. 

Indo maktelėjo Geivino nosį į veidrodį. Jo veidas atsitren- 
kė su tokia jėga, kad Geivinas nusistebėjo, kaip stiklas nesu- 
dužo. Dėl skruostikaulio jis nebuvo tikras. Iš skausmo jam 
iš akių ištryško nevyriškos ašaros. Atrodė, kad Rondo tuoj 
tuoj išners ranką iš peties sąnario. Dusdamas iš skausmo, jis 
prašvokštė: 

— Atsitrauk nuo manes, asile. 

Rondo sušnypštė jam tiesiai į ausį. 

— Tu ir aš turime paslapčių, tiesa? 

— Aš žinau jūsų paslaptį, pareigūne Rondo, - jo lūpos 
buvo prispaustos prie veidrodžio, bet jis sugebėjo kalbėti 
taip, kad būtų galima suprasti. - Laisvu nuo darbo polici- 
jos departamente metu jūs dulkinatės su vyresniųjų klasių 
moksleivėmis. 

Rondo kilstelėjo užlaužtą ranką dar aukščiau menčių. Ne- 
paisant Geivino ryžto nerodyti jokios baimės, jis suriko. 

— Dabaraš tau pasakysiu tavo paslaptį, Geivinai, - sušnibž- 
dėjo jis. 

— Aš neturiu paslapties. 

— Tikrai turi. Tau nusibodo tos mažos kalės žaidimai. Tu 
nusprendei, kad laikas ją pamokyti. Ir paskyrei jai pasimaty- 
mą. Ji ėmė elgtis užgauliai ir tu įniršai. 

— Jūs idiotas. 

— Tu buvai taip įpykęs, toks pažemintas, kad ėmei nebe- 
kontroliuoti savęs, Geivinai. Turint galvoje tavo nuotaikas, 
man baisu ir pagalvoti, ką tu jai padarei. 

— Aš nieko nepadariau. 

— Žinoma, kad padarei, Geivinai, - monotonišku balsu pa- 
sakė jis. - Tavo motyvas buvo tiesiog tobulas. Ji tave pame- 
tė, pavertė pajuokos objektu. Ji iš tavęs išsityčiojo interneto 
skelbimų lentoje, kad apie tave galėtų pasiskaityti kiekvie- 
nas. „Bebybis skarmalius.“ Ar ne taip ji tave pavadino? Tu 
negalėjai su tuo taikstytis. Pajutai, kad privalai jai užkimšti 
burną. Visiems laikams. 

Aštrus Rondo liežuvis šį scenarijų nupiešė įtikinamai. 
Geiviną apėmė panika pagalvojus apie tai, kad kiti poli- 
cininkai, taip pat ir seržantas Kurtis, gali patikėti Rondo 
išvedžiojimais. 

— Taip, ji tyčiojosi iš manęs ir aš ant jos buvau įniršęs, - pa- 
sakė jis. - Bet visa kita yra mėšlas. Tą naktį aš buvau su drau- 
gais. Jie paliudys už mane. 

— Gauja valkatėlių ir pislių, apsinešusių nuo tekilos ir žo- 
lės? - Rondo su panieka nusišiepė. - Tu manai, kad tai, ką jie 
pasakys, teisme bus priimta už gryną pinigą? 

— Teisme? 

— Aš tikiuosi, kad tu turi kitą alibi, Geivinai. Ką nors ti- 
kresnio nei tų nevykėlių, su kuriais slampinėji, liudijimai. 

— Man nereikia jokio alibi, nes aš nieko nepadariau Džei- 
nei, o tiktai kalbėjausi su ja. 

— Tu netrenkeijai per galvą geležiniu strypu ir neįmetei jos 
kūno į ežerą? 

— Jėzau! Ne! 

— Ir dabar nevaikštai drebėdamas iš baimės ir laukdamas 
tos akimirkos, kada kūnas bus surastas? Galiu lažintis, kad 
man pavyktų surasti žmonių, kurie paliudytų, jog matė tave 
ir Džeinę besigalynėjančius. 

— Jie meluotų. Aš nieko nepadariau. 

Rondo žengė dar arčiau, priremdamas Geivino šlaunis prie 
praustuvo. 

— Ar padarei, ar nepadarei, man visai nesvarbu, Geivinai. 
Tu gali būti paleistas arba patupdytas į kalėjimą iki gyvenimo 
pabaigos, man vienas ir tas pat. Bet jei tu išpliurpsi mano 
paslaptį, aš padarysiu viską, kad teismo akivaizdoje tu atro- 
dytum kaltas kaip šūdas. Aš pasistengsiu visus įtikinti... 

— Kas, po velnių, čia vyksta? - Geivinas išgirdo žemą ir ga- 
lingą tėčio balsą nuo tarpdurio ir po akimirkos pajuto atskli- 
dusį šviežio oro gūsį. Tėvas atplėšė Rondo ir bloškė jį į sieną, 
tada ranka kaip replėmis apkabino Rondo kaklą. - Ką, velniai 
griebtų, tu čia darai? - jo riksmas aidėjo nuo visų tualeto pa- 
talpos paviršių. - Geivinai, ar tau viskas gerai? 

Jo skruostas pulsavo, o petį velniškai skaudėjo, bet Geivi- 
nas nesirengė skųstis Rondo akivaizdoje. 

— Man viskas gerai. 

Tėtis įdėmiai nužvelgė Geiviną, tikriausiai norėdamas įsi- 
tikinti, jog jis nėra rimtai sužeistas, ir atsigręžė į Rondo. 

— Saugok tave Dieve, jei būsi jam ką nors padaręs. 

— Atleiskite, daktare Melojau. Aš perskaičiau visus tuos 
dalykus, kurių internete prirašė jūsų sūnus. Tai paprasčiau- 
siai... Kai kurios susirašinėjimo vietos tiesiog pasibjaurėti- 
nos. Aš turiu mamą, seserį. Apie moteris šitaip kalbėti nega- 
lima. Užėjęs atlikti gamtinių reikalų, aš pamačiau jį ir man, 
spėju, tiesiog užvirė kraujas. 

Geivinas dabar nenorėjo būti Rondo vietoje. Tėtis ugnimi 
alsavo jam tiesiai į veidą, o ranka kaip ir anksčiau tvirtai laikė 
suėmęs jį už gerklės. Rondo veidas darėsi vis raudonesnis, 
bet šis stovėjo lyg druskos stulpas, tarytum bijotų savo krus- 
telėjimu sukelti tokį Geivino tėvo rūstybės sprogimą, kuriam 
būtų bejėgis pasipriešinti. 

Pagaliau Dinas nuleido ranką, bet savo žvilgsniu laikė Ron- 
do prispaudęs prie sienos. Jo balsas buvo ramus ir suvaldy- 
tas, bet grėsmingas. 

— Jei tu dar kada nors paliesi mano vaiką, aš nusuksiu tavo 
suknistą sprandą. Ar tu mane supratai? 

— Pone, aš... 

— Ar tu mane supratai? 

Rondo nurijo seiles, linktelėjo galvą ir pasakė: 

— Taip, pone. 

Nepaisant jo nuolankumo, praėjo dar kelios akimirkos, kol 
Dinas atplėšė nuo jo savo veriantį žvilgsnį ir žengė žingsnį 
atgal. Jis ištiesė ranką Geivinui. 

— Eime, sūnau. 

Geivinas dirstelėjo į Rondo, išeinantį iš tualetų jiems įkan- 
din. Galbūt jaunajam policininkui pavyko įtikinti tėtį, kad jį 
užliejo nekontroliuojamo teisuoliško pasipiktinimo banga, 
dėl ko jis dabar nuoširdžiai gailisi. 

Geivinas nebus kvailas. Užuot ieškojęs dar didesnių nema- 
lonumų, jis pasilaikys mažą purviną Rondo paslaptį. Kas jam 
darbo, kad policininkas gyvena dvilypį gyvenimą, dulkinasi 
su nepilnametėmis merginomis? Nepanašu, kad tos mergi- 
nos su juo prasideda ne savo noru. 

Kai jie išėjo iš tualeto, Geivinas dirstelėjo į tėtį. Jo žandi- 
kauliai buvo kietai suspausti, jis atrodė kupinas ryžto įvykdy- 
ti savo grasinimą ir nusukti Rondo sprandą. Geivinas džiau- 
gėsi, kad ne jis atsidūrė tos kunkuliuojančio pykčio patrankos 
taikiklyje. 

Jis žinojo, kad greitai ant jo skruostikaulio puikuosis mė- 
lynė, o galbūt jau dabar ji buvo matyti, nes tą akimirką, kai 
juos pamatė, Liza šūktelėjo: 

— Kas atsitiko? 

— Nieko, Liza, - atsakė jai Dinas. - Viskas puiku, tik man 
teks atsisakyti pietų su tavimi. Su manimi nori pasikalbėti 
seržantas Kurtis. 

Buvo akivaizdu, kad, kol jis tualete stengėsi pro burną iš- 
tuštinti savo vidurius, tėtis Lizą supažindino su visomis ak- 
tualijomis. 

— Jis pageidauja, kad aš susitikčiau su vienu žmogumi. La- 
bai apgailestauju, kad tu sutrumpinai savo kelionę tik tam, 
kad sugrįžusi papultum į šį chaosą. 

— Tavo chaosas, tai ir mano chaosas, - pasakė ji. 

— Dėkui. Šį vakarą aš paskambinsiu tau į namus. 

— Aš mielu noru palauksiu, kol tu būsi laisvas. 

Dinas papurtė galvą. 

— Aš neturiu supratimo, kiek užtruksiu. Gali būti, kad iki 
vėlaus vakaro. 

— A, štai kaip... - ji atrodė tokia nusivylusi, kad Geivinas 
pajuto jai užuojautą. - Suprantu, savo paties labui tau da- 
bar labai svarbu būti čia. Ar nori, kad parvežčiau Geiviną 
namo? 

„Prašau, tik ne tai ,- mintyse suaimanavo Geivinas. Liza 
puiki moteris. Ir tikrai graži. Bet ji per daug stengiasi, kad jis 
ją pamėgtų. Neretai jos pastangos tokios akivaizdžios, kad 
kelia jam tikrą neapykantą. Jis nėra mažas berniukas, kurio 
simpatijas galima užkariauti maloniai su juo paplepėjus ar 
parodžius jam išskirtinį dėmesį. 

— Dėkoju už pasiūlymą, Liza, bet aš leisiu Geivinui parva- 
žiuoti namo pačiam mano automobiliu. 

Geivinas staiga atsigręžė į tėtį, manydamas, kad turbūt 
negerai išgirdo. Ne, štai jis tiesia jam savo automobilio rak- 
telius. Prieš dvi dienas jis privertė Geiviną atiduoti raktelius 
nuo jo barškalo. O dabar patiki jam savo brangų užsieninį au- 
tomobilį. 

Šis pasitikėjimas Geivinui pasirodė daug svarbesnis, nei 
tėčio grasinimas nusukti Rondo sprandą. Ginti savo vaiką 
privalu, bet pasitikėti juo ar ne, sprendžia kiekvienas sava 
valia, o tėtis apsisprendė juo pasitikėti, kai neturėjo jokio pa- 
grindo. Netgi priešingai, dėl jo elgesio tarp jų su tėčiu turėjo 
iškilti aukšta nepasitikėjimo siena. 

Šią aplinkybę reikia gerai apmąstyti ir išanalizuoti. Tik vė- 
liau, kai jis liks vienas. 


252 + Sandia Brown 


— Aš tau paskambinsiu, kai būsiu laisvas, Geivinai. Tu at- 
važiuosi iš namų ir mane paimsi. Ar toks planas tau tinka? 

Jam gniaužte gniaužė gerklę, bet jis sugebėjo pasakyti: 

— Žinoma, tėti. Aš lauksiu tavo skambučio. 


Nepaisant chaotiškos ir neapibrėžtos situacijos, Peris nepasi- 
naudojo ja kaip papildoma priežastimi atidėti būtiną išvyką į 
Medouvju ligoninę. 

Be to, galbūt ir sąžinės priekaištai dėl praėjusios nakties 
bučinių su Dinu paskatino ją paskambinti slaugos ligoninės 
direktoriui ir pasakyti jam, kad ligoninėje bus trečią valandą 
dienos. 

Kai ji paskubomis atvyko, direktorius jau laukė prie pa- 
grindinio įėjimo. Jiedu paspaudė vienas kitam ranką; direk- 
torius, aiškiai jausdamasis nepatogiai, ėmė atsiprašinėti dėl 
laiško tono. 

— Aš pavėluotai apgailestauju, kad mano žodynas buvo 
toks... 

— Nereikia jokių atsiprašinėjimų, - pasakė ji jam. - Savo 
laišku jūs mane paraginote padaryti tai, ką aš turėjau pada- 
ryti jau prieš keletą mėnesių. 

— Tikiuosi, nepagalvojote, kad nesu jautrus jūsų sielvar- 
tui, - pasakė jis, lydėdamas ją gūdžiu ligoninės koridoriumi. 

— Tikrai nepagalvojau. 

Džeko daiktai buvo sukrauti saugykloje. Atrakinęs duris, 
direktorius parodė tris užantspauduotas dėžes, sudėtas ant 
metalinės lentynos. Dėžės nebuvo nei didelės, nei sunkios ir 
Peris lengvai galėjo nusinešti jas į savo automobilį viena, bet 
direktorius primygtinai siūlėsi jai padėti. 

— Aš apgailestauju dėl visų nepatogumų, kuriuos mano vė- 
lavimas pasiimti daiktus sukėlė jums ir ligoninės personalui, - 
pasakė ji, kai jiedu sukrovė dėžes į automobilio bagažinę. 

— Aš suprantu, kodėl jūs norėjote pamiršti šią vietą. Ligo- 
ninė jums negali kelti gerų prisiminimų. 

— Taip, bet čia Džekas buvo puikiai slaugomas. Dėkui 
jums. 

— Jūs mums pakankamai atsidėkojote savo dosnia parama. 

Apmokėjusi didžiules Džeko medicininės priežiūros sąs- 
kaitas, ji padovanojo ligoninei visą likusį jo turtą, taip pat 
brangią gyvybės draudimo sutartį, kurią jis įsigijo, kai jiedu 
susižadėjo. Šis draudimas atiteko jai, bet ji negalėjo nė pagal- 
voti apie tai, kad galėtų tais pinigais pasinaudoti. 

Ji ir direktorius kepinant popiečio saulei atsisveikino Me- 
douvju ligoninės automobilių stovėjimo aikštelėje, žinodami, 
kad vargu ar dar kada nors jų gyvenimo keliai susikirs. 

Taigi dabar ant virtuvinio Peris stalo stovėjo trys dėžės. 
Joms atidaryti niekuomet neatsiras tinkamo laiko, tad ji nu- 
sprendė verčiau tai atlikti iškart nei be galo laukti ir bijoti tos 
akimirkos. Pasiėmusi raižymui skirtą peilį, ji perpjovė lipnią 
juostą, kuria buvo užklijuotos visos trys dėžės. 

Pirmojoje buvo sukrautos pižamos - ketveri marškiniai ir 
ketverios kelnės. Viskas tvarkingai sulankstyta. Tas pižamas 
ji jam nupirko, kai tik jis buvo paguldytas į Medouvju ligo- 
ninę. Pižamos buvo nusitrynusios ir švelnios nuo begalinio 
skalbimo, bet nuo jų sklido šleikštulį keliantis antiseptikų 
kvapas, kuris jai asocijavosi su ligoninės koridoriais. Ji už- 
darė šią dėžę. 

Antroje dėžėje buvo daugiausia popieriai, įprastiniai no- 
tariškai patvirtinti ir trimis egzemplioriais padauginti do- 
kumentai iš draudimo kompanijų, apygardos valdžios insti- 
tucijų, ligoninių, medicininių ir teisėtvarkos įstaigų, kuriose 
Džekas Doneris buvo paverstas socialinio draudimo nume- 
riu, statistiniu elementu, klientu, sąskaitininkui užpildyti 
skirtu laukeliu. 

Kaip jo valios vykdytoja, ji turėjo sutvarkyti visus formalu- 
mus, susijusius su jo mirtimi. Visi formalūs dokumentų ter- 


minai alsavo praeitimi, o patys dokumentai buvo ne daugiau 

kaip sausi istorijos liudytojai. Ji nejautė nei noro, nei būtiny- 
bės juos dar kartą skaitinėti. 

Beliko trečioji dėžė. Ji buvo iš visų trijų mažiausia. Jau 
prieš ją atidarydama ji žinojo, kad jos turinys bus emociškai 
skaudžiausias, nes čia buvo sudėti asmeniniai Džeko daiktai. 
Jo rankinis laikrodis. Piniginė. Keletas mėgstamiausių kny- 
gų, kurias ji jam skaitydavo balsu savo kasdieninių vizitų į 
Medouvju ligoninę metu. Įrėminta jo tėvų nuotrauka - kai 
Peris susipažino su Džeku, jų jau nebuvo tarp gyvųjų. Ji ne 
kartą pagalvojo, kokia laimė, kad jie nesulaukė tos dienos, kai 
jų vienintelis sūnus pavirto tuo, kuo buvo jie patys paskuti- 
niaisiais savo gyvenimo metais. 

Kai Džekas buvo perkeltas į Medouvju ligoninę, ji ištuš- 
tino jo namus. Drabužius atidavė labdarai. Sukaupusi valią, 
pardavė jo baldus, automobilį, slides, valtį, kurioje jis mėg- 
davo žvejoti ešerius, teniso raketes, gitarą, galiausiai patį 
namą - visa tai tam, kad apmokėtų astronomines medicini- 
nes sąskaitas, kurių nedengė jo sveikatos draudimas. 

Taigi šie daiktai buvo visa, k4į Džekas Doneris turėjo savo 
mirties valandą. Mirties valandą jis buvo netekęs visko, netgi 
savo žmogiškojo orumo. 

Piniginės oda buvo minkšta nuo susidėvėjimo. Mokėjimo 
kortelės, seniai nebegaliojančios, tebebuvo sukištos į sky- 
relius. Iš plastikinio langelio jai šypsojosi jos pačios veidas. 
Pamačiusi už savo nuotraukos kyšančią popieriaus skiautelę, 
ji ištraukė ją lauk. Tai buvo laikraščio iškarpa, kurią Džekas 
buvo kelis kartus perlenkęs, kad ji tilptų už nuotraukos. 

Išlanksčiusi iškarpą, joje išvydo dar vieną savo nuotrauką. 
Tai nebuvo išdailintas portretas, atliktas fotostudijoje. Čia ją 
užfiksavo žurnalistas. Nuotraukoje ji atrodė pavargusi, susi- 
taršiusiais plaukais ir nusivylusi, žvelgianti kažkur į tolumą. 
Nuleistoje rankoje laikė užmirštą mikrofoną. Straipsnio an- 
traštė skelbė: „Karjeros vertas reportažas“. 

Jos akis sudrumstė ašaros; ji tarp pirštų patrynė iškarpos 
kraštelį. Džekas didžiavosi jos vaidmeniu šioje istorijoje, taip 
didžiavosi, kad saugojo apie tai pasakojančią laikraščio iškar- 
pą. Arjis kada nors vėliau suvokė žiaurią savo pasididžiavimo 
ironiją? 

Juokinga, kad visiškai nepažįstamas žmogus, su kuriuo jie 
niekada net nebuvo susitikę, padarė tokį lemtingą posūkį jų 
gyvenime. To žmogaus vardas buvo Albertas Doris. Tą dieną, 
kai jis nusprendė savo šeimą paimti įkaitais, jis pakeitė Dže- 
ko ir jos likimą. 


Buvo įprastas ir nuobodus antradienis. Bet kai prieš pietus 
buvo gautas sensacingas pranešimas, kad ginkluotas vyras 
savo namuose įkaitais paėmė buvusią žmoną ir tris vaikus, 
žinių skyriaus darbuotojai sujudo lyg bičių avilys. 

Paskirtas fotoreporteris turėjo važiuoti į įvykio vietą. Kol 
jis skubiai krovėsi į krepšį savo aparatūrą, užduočių skirsty- 
tojas paskubomis apibėgo studijoje esančius reporterius. 

— Kas laisvas? - klausinėjo jis. 

— Aš, - Peris prisiminė, kaip pakėlė ranką lyg mokinukė, 
žinanti teisingą atsakymą. 

— Bet tu turi įrašyti garsinę medžiagą reportažui apie gaub- 
tinės žarnos vėžio prevenciją. 

— Ji jau įrašyta ir yra pas redaktorių. 

Žurnalistas veteranas cigaretę, kurios niekuomet neprisi- 
degdavo pastato viduje, iš vieno dėmėtų nuo nikotino lūpų 
kampučio stumdė į kitą ir pro surauktus antakius žiūrėjo į ją. 

— Gerai, Gibson, imkis šios užduoties. Kai Maršalas baigs 
reportažą iš teismo salės, aš jį atsiųsiu tavęs pakeisti. Tik pa- 
sistenk tenai nesumauti padėties. Eik! 

Drauge su operatoriumi ji įsigrūdo į televizijos naujienų 
tarnybos furgoną. Buvo smarkiai susijaudinusi ir nekantravo 
kuo greičiau pradėti savo pirmąjį reportažą iš įvykio vietos. 

Operatorius žaismingai nardė Hiustono greitkelio transpor- 
to srovėje, patyliukais niūniuodamas Springstino melodiją. 

— Kaip tu gali išlikti toks ramus? 

— O kodėl reikėtų būti neramiam? Rytoj panašus pamišė- 
lis kur nors kitur sukels lygiai tokią pat beprotišką situaciją. 
Visos tokios istorijos panašios kaip du vandens lašai. Keičiasi 
tik vardai. 

Apskritai jis buvo teisus, bet ji susigaudė, kad jo palaimin- 
gą nuotaiką didžia dalimi palaiko lūpose smilkstanti marihu- 
anos cigaretė. 

Incidentas vyko viduriniosios klasės gyvenamajame rajo- 
ne. Gatvės gale jau buvo pastatytos barikados. Peris iššoko iš 
furgono ir nubėgo prie grupės reporterių, susibūrusių aplink 
specialiojo sukarinto policijos būrio pareigūną, kuris kalbėjo 
Hiustono policijos departamento vardu. 

— Vaikų amžius nuo ketverių iki septynerių metų, - išgirdo 
Peris jo žodžius, sprausdamasi pro minią. - Ponas ir ponia 
Doriai prieš keletą mėnesių išsiskyrė. Neseniai ji laimėjo teis- 
minį ginčą dėl vaikų priežiūros teisių. Tai viskas, ką mes šiuo 
metu žinome. 

— Ar poną Dorį supykdė toks teismo sprendimas? - sušuko 
vienas reporteris. 

— Galima numanyti, bet tai tik spekuliacijos. 

— Arjums pavyko pasikalbėti su ponu Doriu? 

- Jis ignoravo mūsų pastangas su juo susisiekti. 

Paskui Peris atskubėjo jos operatorius. Jis prasibrovė pro 
minią ir padavė jai mikrofoną, prijungtą prie kameros. 

— Tada iš kur jūs žinote, kad jis yra tenai ir laiko savo šeimą 
įkaitais? - paklausė kitas reporteris. 

— Ponia Doris paskambino telefonu 911 ir sugebėjo mums 
perduoti pranešimą, bet jos pokalbis buvo nutrauktas. Taigi 
mūsų informacija remiasi ponios Doris pranešimu. 

— Ar ji pasakė, kokį šaunamąjį ginklą jis turi? 

— Ne. 

— Arjūs žinote, ko ponas Doris siekia šiuo savo poelgiu? — 
paklausė Peris. 

Specialiojo policijos padalinio pareigūnas atsakė: 

— Šiuo metu tikrai žinome tik tiek, kad padėtis labai įtemp- 
ta. Ačiū už dėmesį. 

Šiais žodžiais jis baigė pokalbį. Peris atsigręžė į ope- 
ratorių. 

— Ar įrašei mano klausimą? 

— Taip. Ir jo atsakymą. 

— Gerai. 

— Skambino iš žinių skyriaus. Jie ketina po trijų minučių 
transliuoti tavo tiesioginį reportažą. Ar gali ką nors pasakyti 
į eterį? 

— Tu dirbk su kamera, o aš sugalvosiu, ką pasakyti. 

Ji išsirinko neblogą vietą, iš kur ketino periodiškai per- 
duoti informaciją tiesiogiai į eterį. Dorių namai buvo siau- 
ros, medžiais apsodintos gatvelės gale - bet kurią kitą dieną 
ši gatvelė galėjo atrodyti kaip tikras rojaus kampelis. 

Dabar visa gatvelė buvo prikimšta greitosios pagalbos ir 
naujienų tarnybų furgonų, policijos automobilių, joje grūdo- 
si paspoksoti susirinkę smalsuoliai. Peris, suradusi vieną iš 
Dorių kaimynių, paklausė, ar ji nenorėtų apie šią šeimą papa- 
sakoti tiesiogiai į eterį - laimė, moteris sutiko. 

— Aš visuomet maniau, kad jis labai malonus vyriškis, — 
pasakė moteris. - Niekuomet nebūčiau pagalvojusi, kad jis 
galėtų šitaip pasielgti. Tačiau iki galo negali pažinti nė vieno. 
Kiekvienas savaip kraustosi iš proto. 

Prabėgo monotoniška valanda. Peris pastebėjo, kad auto- 
mobiliu be policijos ženklų atvyko Dinas Melojus. Nekreip- 
damas dėmesio į smalsuolius, jis, lydimas uniformuotų pa- 
reigūnų, pro klegančią reporterių grupę nužingsniavo prie 
sukarinto policijos padalinio furgono, stovinčio pusiaukelėje 
tarp barikadų ir namo. Pamačiusi, kaip jis įlipo į automobilį, 
Peris paskambino užduočių skirstytojui ir pranešė apie tai. 

— Ar jūs neužsičiaupsite, po velnių! - sušuko jis, tildyda- 
mas klegesį. - Per jų keliamą triukšmą neįmanoma susikaup- 
ti, - tada kreipėsi į Peris: - Koks, atleisk, jo vardas? 

Ji pakartojo Dino vardą ir pavardę. 

- Jis yra psichologijos ir kriminologijos daktaras, dirba 
Hiustono policijos departamente. 

- Ir tu jį pažįsti? 

— Asmeniškai. Jis specialiai apmokytas vesti derybas su 
įkaitų grobikais. Jo čia nebūtų, jei būtų manoma, kad jo su- 
gebėjimai šiuo atveju nepravers. 

Šis jos komentaras kaip akimirkos sensacija tučtuojau 
buvo pasiųstas į eterį, įsiterpdamas į kitų žinių tarnybų 
transliacijas. 

Baigiantis trečiai krizės valandai ir nevykstant jokiems po- 
kyčiams, visi ėmė truputį nuobodžiauti ir perversiškai trokš- 
ti, kad kas nors atsitiktų. 

Peris nusprendė padaryti pertraukėlę, kai išvydo smulkutę 
moterį, stovinčią smalsuolių minios pakraštyje. Ji buvo pri- 
siglaudusi prie vyro, kuris ją laikė apkabinęs per pečius, ir 
tyliai, bet smarkiai kūkčiojo. 

Įdavusi mikrofoną operatoriui, ji prisiartino prie poros ir 
prisistatė. Vyriškis išsyk nusiteikė priešiškai ir pasiūlė dingti 
iš akių, bet moteris kiek padvejojusi pasisakė esanti ponios 
Doris sesuo. Iš pradžių ji nenorėjo kalbėti, vis dėlto Peris 
pavyko ją prakalbinti ir ji išklojo audringą Doris santuokos 
istoriją. 

- Ši informacija galėtų būti labai naudinga policijai, - švel- 
niai patikino ji moterį. - Ar jūs nesutiktumėte pasikalbėti su 
vienu policijos pareigūnu? 

Moteris tebebuvo įtari ir įsibaiminusi. Jos vyras ir toliau 
neslėpė savo priešiškumo. 

- Žmogus, apie kurį kalbu, nėra paprastas policininkas, — 
pasakė ji jiems. - Jis ne iš sukarinto policijos padalinio. Jis 
čia atvyko turėdamas vienintelį tikslą - pasirūpinti, kad jūsų 

sesuo ir jos vaikai liktų sveiki ir gyvi. Galite juo pasitikėti. 
Duodu garbės žodį. 

Po kelių minučių Peris jau prašė uniformuoto policininko, 
kad šis nuneštų žinutę į policijos padalinio furgoną ir asme- 
niškai įteiktų ją Dinui. 

— Jis mane pažįsta. Mudu draugai. 

— Man nesvarbu, nors ir jo sesuo būtumėte. Melojus dabar 
užsiėmęs ir neturi laiko kalbėtis su reporteriais. 

Ji davė ženklą jai už nugaros stovinčiam operatoriui, kad 
šis prisiartintų. 

— Ar tu filmuoji? 

— Dabar jau filmuoju, - atsakė jis, pakeldamas ant peties 
uždėtą kamerą ir priglausdamas akį prie vaizdo ieškiklio. 

— Būtinai stambiu planu parodyk šio pareigūno veidą, - ji 
atsikrenkštė ir ėmė kalbėti į mikrofoną. - Šiandien parei- 
gūnas Antonijus Garsa iš Hiustono policijos departamento 
trukdė pastangoms išgelbėti šeimą, kurią paėmė įkaitais gin- 
kluotas vyriškis. Pareigūnas Garsa atsisakė perduoti svarbų 
pranešimą... 

— Ką, velniai griebtų, jūs čia veikiate, panele? 

— Aš transliuoju į eterį ir pristatau jus kaip pareigūną, ku- 
ris trukdo įkaitų gelbėjimo operacijai. 

— Duokite man tą prakeiktą žinutę, - pasakė jis, griebda- 
mas popierėlį jai iš rankos. 

Paskui sekė ilgas ir kankinantis ketvirtį valandos trukęs 
laukimas, kol Dinas išlipo iš furgono ir nužingsniavo barika- 
dų link. Stumdamas į šalį jam panosėn kišamus mikrofonus, 
jis ėmė dairytis minioje pažįstamo veido. Pamatęs Peris, sto- 
vinčią prie televizijos stoties naujienų tarnybos automobilio 
ir mojuojančią jam, jis nosies tiesumu patraukė prie jos. 

— Sveikas, Dinai. 

— Sveika, Peris. 

— Aš niekada be reikalo nesinaudočiau mūsų pažintimi. Ti- 
kiuosi, tu tai žinai. 


260 +» Sandra Brown 


- Žinau. 

— Aš nebūčiau tavęs atitraukusi nuo reikalų, jei nemany- 
čiau, kad tai gyvybiškai svarbu. 

— Tą patį tu parašei žinutėje. Ką nori pasakyti? 

— Lipkime į vidų. 

Jie sulipo į furgoną, į kurį ji prikalbino ateiti ir ponios Doris 
seserį bei jos vyrą. Ji supažindino juos su Dinu. Automobilyje 
buvo ankšta, nors operatorius ir liko lauke. Peris nenorėjo, 
kad Dino pašnekovus trikdytų kamera ir prožektoriai. 

Dinas atsitūpė priešais sutrikusią moterį ir tyliai bei ra- 
miai prašneko: 

— Visų pirma aš noriu, kad jūs žinotumėte, jog aš ketinu 
padaryti viską, ką galiu, kad išsaugočiau sveiką jūsų seserį ir 
jos šeimą. 

— Taip sakė ir Peris. Ji mums davė žodį, kad galime jumis 
pasitikėti. 

Dinas greitosiomis dirstelėjo į Peris. 

— Bet aš bijau, kad policininkai šturmuos namą, - pasakė 
moteris trūkčiojančiu nuo emocinės įtampos balsu. - Jei jie 
mėgins taip pasielgti, Albertas nužudys ją ir vaikus. Aš žinau, 
kad jis taip padarys. 

— Arjis anksčiau yra kėlęs pavojų jų gyvybėms? - paklausė 
Dinas. 

— Daug kartų. Mano sesuo visuomet sakydavo, kad vieną 
dieną jis ją tikrai nužudys. 

Jis kantriai klausėsi jos pasakojimo, nutraukdamas ją tik 
tada, kai norėdavo ką nors pasitikslinti, ir švelniai padrą- 
sindamas, jei ji užsikirsdavo ar imdavo dvejoti. Furgone ne- 
trukus pasidarė tvanku, jautėsi marihuanos kvapas. Tačiau 
Dinas, atrodė, nė nepastebi nepatogumų ir karščio, jį išdavė 
tik kakta, išrasojusi prakaito lašeliais. Jis nė akimirkai nenu- 
leido akių nuo kūkčiojančios moters veido. 

Dinas uždavinėjo tikslius klausimus, o atsakymus tikriau- 
siai dėjosi į galvą, nes nieko neužsirašinėjo. Kai ji jam išpasa- 


kojo viską, kas, jos nuomone, galėtų būti svarbu, jis padėkojo 
ir patikino ją, kad pasiryžęs išlaisvinti jos seserį ir sesers vai- 
kus, ir pasiteiravo, ar ji galėtų būti netoli jo, jei jam prireiktų 
papildomų konsultacijų. Ji ir jos vyras sutiko jam padėti. 

Jiems išlipus iš tvankaus furgono, Peris padavė Dinui bu- 
telį vandens. Jis susimąstęs gurkšnojo iš jo, jiems drauge 
žingsniuojant barikados link. Tarp jo antakių buvo įsibrėžusi 
gili nerimo raukšlė. 

Galiausiai ji išdrįso jo paklausti, ar pokalbis buvo naudingas. 

— Labai naudingas. Bet aš turiu rasti būdą prašnekinti 
poną Dorį. 

— Dabar tu turijo mobiliojo telefono numerį. 

— Tavo dėka. 

— Aš labai patenkinta, kad galėjau būti naudinga. 

Garsa ir kiti uniformuoti pareigūnai stūmė į šalis reporte- 
rių minią, žeriančią klausimus per barikadą besiropščiančiam 
Dinui. Perlipęs Dinas buvo benueinąs tolyn, bet stabtelėjo ir 
atsigręžė: 

— Tu teisingai pasielgei, Peris. 

— Tu taip pat. 

Ji nejudėdama stovėjo ir žiūrėjo, kaip jis įlipa į sukarintos 
policijos furgoną. Tada paskambino užduočių skirstytojui ir 
papasakojo paskutines naujienas. 

— Gerai padirbėjai. Paranku turėti draugų tokiose vietose. 
Kadangi palaikai ryšius su tokiu svarbiu pareigūnu, pasilik ir 
sek įvykius iki pabaigos. 

— Kaipgi Maršalas? 

— Aš šį reportažą paskyriau tau, Peris. Tai bus pirmas tavo 
savarankiškas reportažas. Neapvilk manęs. 

Po valandos ji ir kiti žurnalistai sužinojo, kad Melojui pa- 
galiau pavyko užmegzti kontaktą su Doriu. Jis įtikino vyriš- 
kį, kad leistų jam pasikalbėti su ponia Doris, kuri pro ašaras 
pasakė, kad ji ir vaikai tebėra gyvi ir nesužaloti, tik siaubingai 
įbauginti. 

Šią naujieną Peris perdavė į eterį penktosios valandos tele- 
vizijos naujienų pradžioje. Tą pačią informaciją ji pakartojo ir 
per šeštos valandos naujienas, nes per tą laiką nieko neįvyko, 
ir žinių laidos pabaigoje trumpai papasakojo incidento rai- 
dą nuo pat pradžių. Taip pat ji ekspromtu atsakė į studijose 
esančių žurnalistų klausimus. 

Septintą valandą atvyko Džekas, nešinas mėsainiais ir 
keptomis bulvytėmis jai ir operatoriui. 

— Kas čia rūko žolę? - paklausė jis. 

— Ji rūko, - atsakė operatorius, įsikišdamas į burną skru- 
dintą bulvytę. - Niekaip negaliu jos atpratinti nuo tos žolės. 

Tačiau baigęs valgyti ir išlipęs iš automobilio, jis nedrąsiai 
prisiartino prie Džeko. 

— Džekai, apie... supranti... 

Džekas atviraširdiškai nusišypsojo. 

— Nežinau, apie ką tu kalbi. 

— Dėkui, žmogau, - pasakė operatorius, pastebimai nusi- 
raminęs. 

Kai jiedu liko vieni, Peris apmaudžiai pažvelgė į Džeką. 

- Iš tavęs išeitų puikus viršininkas. 

— Geras viršininkas turi siekti savo pavaldinių lojalumo, - 
jo lengvabūdišką šypseną pakeitė susirūpinimas. Jis ištiesė 
ranką ir paglostė jai skruostą. - Tu atrodai pervargusi. 

— Mano skaistalai jau prieš kelias valandas išbluko, - pri- 
siminusi, kaip Dinas stojiškai nepaisė diskomforto, ji pridū- 
rė: - Turbūt ne taip ir svarbu, kaip aš atrodau prieš kamerą, 
dabar svarbiau šis incidentas ir reportažas apie jį. 

— Tu fantastiškai padirbėjai. 

— Dėkui. 

— Ne, aš rimtai. Stotis ūžia iš susižavėjimo kaip bičių avilys. 

Tą rytą, išvykdama žinių tarnybos furgonu, būsimą re- 
portažą ji įsivaizdavo kaip pagaliau atsiradusią puikią progą 
atkreipti į save dėmesį, galbūt užsitarnauti pripažinimą ir su- 
kelti ūžesį, apie kurį kalbėjo Džekas. 

Tačiau per dieną daug kas pasikeitė. Lūžio momentas buvo 
Dino pokalbis su ponios Doris seserimi. Po pokalbio ji kito- 
mis akimis ėmė žiūrėti į skausmingą šios šeimos gyvenimo 
tikrovę, sužinojo tragedijos dalyvių vardus - ir pasijuto žmo- 
gumi, dalyvaujančiu žmogiškojoje dramoje, o ne karjeros ir 
pripažinimo siekiančia reportere. Ji suvokė, kaip žema siekti 
naudos iš kitų nelaimės. 

— Ar dar buvai susitikusi su Dinu? - paklausė Džekas, nu- 
traukdamas jos mintis. 

— Tik kartą. Jis buvo atėjęs pasiteirauti ponios Doris 
sesers apie Doris vaikų mėgstamą maistą, žaislus, žaidi- 
mus, gyvūnėlius. Norėjo, kad pokalbis su ponu Doriu būtų 
asmeniškesnis. 

Džekas mąsliai suraukė antakius. 

- Jei viskas baigtųsi blogai, Dinui tai būtų tikra tragedija. 

— Jis padarys viską, ką sugeba. 

— Aš žinau. Ir tu žinai. Tai žino kiekvienas, išskyrus Diną. 
Atsimink mano žodžius, Peris. Jei penki žmonės neišeis iš to 
namo gyvi sveiki, jis dėl to užgrauš save. 

Džekas prabuvo su ja dar valandą, o paskui išvažiavo, ga- 
vęs pažadą, kad ji jam paskambins, jei tik kas nors įvyktų. 
Tačiau nieko nevyko. Ištisas valandas. Sėdėdama furgone ke- 
leivio sėdynėje, ji rašinėjo į savo bloknotą ir stengėsi surasti 
galimybę kitaip pažvelgti į šią istoriją. Staiga į priekinį auto- 
mobilio stiklą pabarbeno Dinas. 

— Ar kas nors atsitiko? - paklausė ji. 

— Ne, nieko. Atleisk, jei tave išgąsdinau, - pasakė jis ir pri- 
ėjęs sustojo prie atviro šoninio lango. - Trumpam išlipau iš 
savo automobilio, noriu pakvėpuoti grynu oru bei pramankš- 
tinti kojas. 

— Džekas norėjo, kad tu ateitum. 

— Jis buvo pasirodęs? 

— Buvo atvežęs mums mėsainių. Ar tu ten turėjai ko už- 
kąsti? 

— Sumuštinį. Bet tikrai neatsisakyčiau gurkšnio vandens. 

Ji padavė jam butelį. 

— Ašišjo gėriau. 

— Lyg tai būtų svarbu, - jis patraukė didelį gurkšnį, paskui 
užsuko butelį ir atidavė jai. - Noriu tavęs paprašyti vieno da- 
lyko. Ar galėtum paskambinti Geivinui? Kai tik man tenka 
dalyvauti tokiose operacijose, jis labai baiminasi, - jis pro- 
bėgšmais šyptelėjo. - Per televiziją rodo pernelyg daug laidų 
apie policijos darbą. Taigi, pasakyk jam, kad ką tik su manimi 
kalbėjaisi, ir patikink, kad viskas gerai. 

Išvydęs jos klausiamą žvilgsnį, jis pridūrė: 

— Aš su juo jau kalbėjausi. Ir Pet jį tikino, kad man viskas 
bus gerai. Bet tu žinai, kokie tie vaikai. Jis tikrai bus rames- 
nis, jei informacija ateis iš kito žmogaus, o ne iš tėvų. 

— Man bus malonu atlikti šią užduotį. Ar pageidautum dar 
ko nors? 

— Ne, tik tiek. 

— Tai menkniekis. 

Jo kaklaraiščio mazgas buvo atpalaiduotas, o marškinių 
rankovės atraitotos iki alkūnių. Įkišęs alkūnes pro atvirą 
langą, jis pasirėmė į dureles, bet galvą ir toliau laikė nukrei- 
pęs nelemtojo namo link. Ilgai žiūrėjęs į tą pusę, jis tyliai 
pasakė: 

— Jis gali juos nužudyti, Peris. 

Ji nieko neatsakė, žinodama, kad jos atsakymo jis ir ne- 
laukia. Jis su ja pasidalijo savo didžiausia baime - ir ji buvo 
patenkinta, kad jis laiko ją tokiu žmogum, kuriam galima pa- 
tikėti savo mintis. Ji svarstė, kokį padrąsinimą sugalvoti, kad 
jis nenuskambėtų banaliai. 

— Neįsivaizduoju, kaip žmogus gali nušauti savo vaikus, 
nors kaip tik tai jis ketina padaryti, - atrėmęs galvą į suner- 
tas plaštakas, jis nykščiu patrynė raukšlėtą kaktą. - Kai pa- 
skutinį kartą kalbėjausi su juo, girdėjau, kaip viena jo mer- 
gaitė šaukė: „Prašau, tėveli. Prašau, nenušauk mūsų. Jei jis 

nuspręs nuspausti šautuvo gaiduką, aš nieko nebegalėsiu pa- 
sakyti ar padaryti, kad jį sustabdyčiau. 

- Jei ne tu, jis tikriausiai jau būtų nuspaudęs tą gaiduką. 
Tu darai viską, ką tik gali, - ji spontaniškai delnu palietė jo 
plaukus. 

Jis akimirksniu pakėlė galvą ir pažvelgė į ją, galbūt galvo- 
damas, iš kur ji žino, kad jis daro viską, ką gali, o galbūt norė- 
damas dar kartą išgirsti šį jos padrąsinimą. O gal tik tam, kad 
įsitikintų, jog ji tikrai palietė jo plaukus. 

— Žinai, informacija pasiekia ir mus, - pasakė ji beveik pa- 
kuždomis. - Policininkai apie šį bei tą prasitaria. Visi kalba, 
kad tu tikras šaunuolis. 

Tokiu pat tyliu balsu jis paklausė: 

— O kaip manai tu? 

— Aš irgi manau, kad tu šaunuolis. 

Ji norėjo jam nusišypsoti, kaip šypsosi draugas draugui, 
bet taip susiklosčius aplinkybėms nedrįso. Padėtis buvo per 
daug rimta. Ojai krūtinę taip spaudė jaudulys, kad ji negalėjo 
laisvai kvėpuoti. Vis dėlto svarbiausia buvo kaustantis Dino 
žvilgsnis. 

Kaip tą naktį, kai jiedu susipažino, taip ir dabar jųdvie- 
jų akyse švietė šis tas daugiau nei vien tik draugiškumas. 
Tik dabar žvilgsnis buvo ilgesnis, o abipusė trauka - daug 
stipresnė. 

Ji ketino nuleisti pakeltą ranką, kuri atrodė lyg nusikalti- 
mo vietoje pagauta kaltininkė, taip pasielgusi prieš jos valią. 
Bet rankos nuleidimas šį jos veiksmą būtų padaręs tik labiau 
matomą ir atskleidęs jo prasmę, kurios ji ir pati sau nedrįso 
prisipažinti. 

Vėliau ji galvojo, kad visa tai būtų pasibaigę bučiniu, jei 
nebūtų supypsėjęs jo pranešimų gaviklis. Deja, jis kaip sykis 
supypsėjo ir akimirksniu viskas stojo į savo vietas. 

- Doris nori pasikalbėti su manimi, - pasakė jis ir, netaręs 
daugiau nė žodžio, nubėgo prie policijos furgono. 

Buvo jau vidurnaktis, kai jis galiausiai suderėjo dėl vaikų 
paleidimo. Doris baiminosi, kad vaikams išėjus namą gali 
šturmuoti sukarintos policijos pareigūnai. Dinas jį užtikrino, 
kad neleis tam įvykti, jei vaikai paliks namą. Doris sutiko su 
sąlyga, kad Dinas pats ateis iki pagrindinio įėjimo ir nuneš 
vaikus tolyn nuo pastato. Be abejo, Peris sutartų sąlygų deta- 
lių nežinojo iki pat pabaigos. 

Jai besikalbant su ponios Doris seserimi, prie jų pribėgo 
operatorius ir pasakė: 

— Žiūrėk, Peris, Melojus eina prie pastato. 

Girdėdama krūtinėje besidaužančią širdį, ji žiūrėjo, kaip 
Dinas, aukštai iškėles rankas, stovi ties pagrindinio įėjimo 
prieangiu. Niekas negirdėjo, ką jis ir Doris kalba vienas ki- 
tam pro praviras duris, bet jai atrodė, kad ten jis išbuvo visą 
amžinybę. 

Galiausiai durys atsidarė iš vidaus ir pro jas išbėgo ber- 
niukas, kuriam įkandin pasirodė mergaitė, ant rankų nešina 
mažiausiuoju vaiku. Visi jie verkė ir dangstėsi akutes nuo aki- 
nančios į namą nukreiptų prožektorių šviesos. 

Dinas apkabino juos ir, prispaudęs prie savęs, nuvedė čia 
pat netoliese laukiantiems vaikų teisių apsaugos tarnybos 
darbuotojams, kurie paėmė vaikus savo globon. 

Vienas iš Dorio reikalavimų, kaip Peris vėliau sužinojo, 
buvo tas, kad vaikai nebūtų perduoti buvusios žmonos sese- 
riai, kuri esą jo visuomet nekentusi ir stengusis nuteikti prieš 
jį Žmoną. 

Kai Peris stovėdama prieš kamerą pasakojo apie vaikų pa- 
leidimą, jos balsas buvo užkimęs iš nuovargio, o išvaizda — 
nelabai tinkama ekranui. Visuotinai įsivyravusi optimizmo 
dvasia atgaivino išsekusias čia esančiųjų jėgas. 

Reportažą ji baigė džiugia pastaba apie šį nuotaikos pasi- 
keitimą. 

- Ištisas valandas atrodė, kad šios krizės atomazga gali 
būti tragiška. Šiuo metu, kai vaikai paleisti sveiki ir gyvi, po- 

licijos pareigūnai tikisi, kad krizė praėjo ir įvykiai pakryps 
teigiama linkme. 

Jos paskutinį žodį nutraukė du driokstelėję šūviai. Šis 
garsas užčiaupė burną ir Peris, ir kitiems reporteriams, per- 
duodantiems reportažus savo stotims. Dar niekada iki šiol ji 
nebuvo patyrusi taip staiga stojusios ir tokios spengiančios 
tylos. 


Tą tylą suplėšė pasigirdęs trečias - paskutinis - šūvis. 


Peris dar kartą peržvelgė laikraščio iškarpą, ją sulankstė ly- 
giai taip pat, kaip tai buvo padaręs Džekas, ir užkišo ją už 
savo nuotraukos jo piniginėje. Tuomet įdėjo piniginę į dėžę. 
Jai darėsi silpna nuo minties, kad jei Džekas tą krizės naktį 
būtų susiejęs su tuo, kas nutiko vėliau, jis, užuot saugojęs šią 
iškarpą, tikriausiai būtų suplėšęs ją į skutelius. 


Dvidošimtas skyrius 


J: buvo smulkutė moteris. Plaštakos, gniaužančios drėgną 
nosinę, atrodė kaip vaiko. Sukryžiuotas ties čiurnomis kojas 
ji laikė pakišusi giliai po kėde. Atrodė įsitempusi lyg fortepi- 
jono klasės studentė, laukianti savo eilės prieš komisiją atlik- 
ti muzikinį kūrinį. 

Kurtis juos supažindino. 

— Tai ponia Toni Armstrong, čia ponas Dinas Melojus. 

— Malonu jus matyti, ponia Armstrong. 

Kurtis su ja elgėsi ne mažiau galantiškai nei su Peris. 

— Gal galėčiau jums pasiūlyti ko nors išgerti? 

— Dėkui, ne. Kaip manote, kiek tai galėtų užtrukti? Ketvir- 
tą valandą aš turiu važiuoti pasiimti vaikų. 

— Jūs būsite laisva gerokai anksčiau. 

Prieš susitikimą Dinas atsikvėpė vos trisdešimt sekun- 
džių - tiek, kiek reikėjo sugrįžti į Kurčio kabinetą išlydėjus 
Geiviną ir Lizą. Jis neturėjo supratimo, kodėl pakviestas da- 
lyvauti šioje apklausoje. Jis nesisėdo ant kėdės, o liko stovėti, 
atsirėmęs į sieną, kol kas tik kaip tylus stebėtojas. 

Ponia Armstrong nebuvo trapi ir baiminga gėlelė, kaip at- 
rodė iš jos elegantiškos išvaizdos. Matyt, ji pasijuto tarytum 
atsidūrusi tarp agresyviai nusiteikusios gaujos, nes ryžtingai 
nutraukė visas Kurčio mandagumo frazes ir pasuko tiesiai 
prie reikalo. 

— Ponas Hethevėjus pranešė, kad jūs pageidavote su mani- 
mi pasimatyti, seržante Kurti, taigi aš atėjau. Tačiau niekas 
man nepaaiškino, kodėl jūs norėjote pasikalbėti su manimi. 
Ar man reikėtų išsikviesti advokatą? Ar mano vyras turi ko- 
kių problemų, apie kurias aš nežinau? 

— Arjis turi problemų, mes taip pat nežinome, ponia Arms- 
trong, - ramiu balsu atsakė Kurtis. - Bet jis nesilaiko lygtinio 
nuteisimo sąlygų, tiesa? 

— Tiesa. 

— Ir Hethevėjus teigia, kad jūs neseniai pastebėjote kitų 
nerimą keliančių jo elgesio pokyčių. 

— Taip, - atsakė ji, nuleisdama galvą. 

Kurtis užjaučiamai linktelėjo galvą. 

— Hethevėjus paskambino vienam iš SNSR pareigūnų, ku- 
ris paskatino mane pasidomėti jūsų vyru. 

Dinas ėmė suprasti, kas vyksta. SNSR - seksualinių nu- 
sikaltėlių sulaikymas ir registravimas - priklauso Centrinio 
tyrimų biuro veiklos sričiai. Detektyvai, tiriantys seksuali- 
nius nusikaltimus, informuoti apie dabartinį Kurčio tyrimo 
objektą. Pernelyg dažnai seksualinis nusikaltimas ir žmogžu- 
dystė yra to paties nusikaltimo sudedamosios dalys. 

— Ar galėtumėte trumpai supažindinti mane su situacija? — 
paklausė Dinas. 

— Prieš aštuoniolika mėnesių Bredlis Armstrongas buvo 
apkaltintas seksualiniu priekabiavimu prie nepilnametės ir 
nuteistas penkeriems metams lygtinai, jam paskirta priva- 
lomoji terapija ir taip toliau. Tačiau pastaruoju metu jis ėmė 
praleidinėti grupės susitikimus. Bandomojo laikotarpio prie- 
žiūros inspektorius šiandien jam buvo paskyręs susitikimą, 
bet jis nepasirodė. Inspektorius perkėlė susitikimo laiką, ta- 
čiau jis neatėjo. Ponia Armstrong kreipėsi į jo advokatą, kuris 
apsilankė klinikoje - ponas Armstrongas dantų gydytojas, — 
kad paragintų jį susiimti ir paklusti tvarkai. Deja, pasirodo, 
kad Armstrongas dingo, nors šią popietę buvo paskyręs susi- 

tikimų su pacientais. Niekas nežino, kur jis yra. Jis neatsilie- 
pia savo mobiliuoju telefonu. 

Įsiterpė Toni Armstrong: 

— Aš pritariu tam, kad Hethevėjus paskambino jums. Ir 
norėčiau, kad Bredas būtų areštuotas už lygtinio nuteisimo 
sąlygų nepaisymą, o ne... už ką nors kitka. 

— Ką kitka? - paklausė Dinas. 

— Baiminuosi, kad jis atsidūrė ties riba, kurią peržengęs 
gali padaryti dar vieną nusikaltimą. Jis daro beveik viską, ko 
neturėtų daryti. 

Kurtis, matydamas, kad Dinas pakankamai susipažino su 
situacija, pasiūlė jam savo kėdę. Dinas atsisėdo. 

- Žinau, kad jums sunku apie tai kalbėti, ponia Armstrong. 
Mes nesistengiame, kad jūsų padėtis taptų dar keblesnė. 
Priešingai, mes norime jums padėti. 

Ji nusišnypštė nosį ir linktelėjo galvą. 

- Bredas vėl kaupia pornografines nuotraukas. Visą ko- 
lekciją radau pas jį darbe. Negaliu prieiti prie informacijos jo 
kompiuteryje - jis nuolat keičia slaptažodžius, saugo jo tu- 
rinį nuo manęs, bet žinau, ką ten rasiu. Ano teismo proceso 
metu paaiškėjo, kad jis buvo uolus pornografinių interneto 
puslapių lankytojas. Ir aš nekalbu apie meninę ar elegan- 
tišką erotiką. Bredas ieško juodžiausios pornografijos, ypač 
jei vaizduojamos merginos yra nepilnametės. Bet tai dar ne 
blogiausia. Aš ne viską pasakiau bandomojo laikotarpio prie- 
žiūros inspektoriui, - ji vangiai šyptelėjo Dinui. - Nežinau, 
kodėl dabar apie tai jums pasakoju. Galbūt todėl, kad noriu 
sustabdyti Bredą, kol jis dar labiau nesusipainiojo. 

— Kojūs nepasakėte ponui Hethevėjui? 

Ji jiems papasakojo apie dažną vyro dingimą iš darbo ir iš 
namų, melą ir pastangas pateisinti savo veiksmus. 

— Manau, visa tai ženklas, kad jis ima nebekontroliuoti savęs. 

Dinas su ja sutiko. Visa tai yra klasikiniai bloga lemiantys 
ženklai. 

— Ar jis pradeda gintis, kai mėginate su juo apie tai kalbė- 
tis? Tampa perdėtai jautrus ir piktas? Ar jis kaltina jus įtaru- 
mu ir nepasitikėjimu? 

— Kiekvieną mano kaltinimą jis linkęs atremti, o mane kal- 
tina tuo, kad esu nusiteikusi priešiškai ir jo nepalaikau. 

— Gal jis pradėjo smurtauti? 

Ji papasakojo, kas praėjusią naktį atsitiko virtuvėje. 

Kai ji baigė, Dinas tyliai paklausė: 

— Jūs jo nematėte nuo tada, kai jis supykęs išėjo iš namų? 

— Taip, bet šį rytą mes kalbėjomės telefonu. Jis atsipraši- 
nėjo, sakė, kad nežino, kas su juo pasidarė. 

— Ar kada nors anksčiau jis būdavo su jumis šiurkštūs? 

— Ne, mūsų santykiuose niekuomet nebuvo netgi žaismin- 
go šiurkštumo. Tokio jo nesu mačiusi. 

Dar vienas blogas ženklas, pagalvojo Dinas. 

Ji tikriausiai pastebėjo susirūpinimą jo veide. Jos akys 
ėmė blaškytis nuo jo prie Kurčio ir atgal. 

— Man kol kas dar niekas nepaaiškino, kodėl esu čia. 

— Ponia Armstrong, - paklausė Kurtis, - ar jūsų vyras kada 
nors klausosi naktinių radijo stočių? 

— Retsykiais, - padvejojusi atsakė ji. 

— Ar kada nors anksčiau jis buvo dingęs iš namų? 

— Kartą. Netrukus po to, kai vienos pacientės tėvai apkal- 
tino jį seksualiai priekabiavus prie jų dukters. Jis buvo ieško- 
mas tris dienas, surastas ir areštuotas. 

— Kurjis buvo surastas? 

— Kažkokiame trečiarūšiame motelyje. Jis sakė, kad slėpė- 
si bijodamas, kad niekas juo nepatikės. 

— Ojūs? - paklausė Dinas. 

— Ar aš juo patikėjau? - ji liūdnai papurtė galvą. - Tai ne- 
buvo pirmas kartas, kai pacientė ar bendradarbė skundėsi 
netinkamu jo elgesiu ar nederamu lytėjimu. Jis dirbo įvairio- 
se stomatologijos klinikose, netgi įvairiuose miestuose. Bet 
nusiskundimai - tie patys. Bredo elgesys prieš aną incidentą 

buvo panašus į jo elgesį dabar. Tik dabar šie požymiai labiau 
išreikšti. Jis nebe taip stengiasi juos paslėpti. Dabar jis labiau 
linkęs mane ignoruoti ir su manimi nesiskaityti, todėl elgiasi 
ne taip apgalvotai. Štai kodėl dabar labai lengva jį susekti. 

— Jūs jį sekėte? - paklausė Dinas. Tuo pat metu nuskam- 
bėjo ir Kurčio klausimas: 

— Kada jūs jį susekėte? 

— Vieną naktį praėjusią savaitę, - ji pasitrynė kaktą, tary- 
tum susigėdusi šio prisipažinimo. - Dabar tiksliai neprisime- 
nu. Bredas paskambino iš darbo ir pranešė, kad namo grįš 
vėlai. Jis sugalvojo pasiteisinimą, bet aš jį kiaurai permačiau. 
Paprašiau kaimynę pabūti su vaikais, nuvykau prie jo darbo. 
Suspėjau dar prieš jam išeinant, tad galėjau jį sekti nuo pra- 
džių. Jis nuvažiavo į parduotuvę, kurioje prekiaujama knygo- 
mis ir filmais suaugusiesiems. Ten užtruko beveik dvi valan- 
das. Paskui nuvažiavo prie Trevizo ežero. 

— Kur konkrečiai? 

— Nežinau. Niekuomet tos vietos nebūčiau radusi, jei ne- 
būčiau jo sekusi. Tai nuošali vieta. Aplink jokių namų ar ko- 
mercinių statinių. Štai kodėl buvau nustebusi, kai ten išvy- 
dau tokią daugybę žmonių. Daugiausia jaunų. Paauglių. 

— Kąjis ten veikė? 

— Didžiąją laiko dalį - nieko. Tiesiog sėdėjo savo automo- 
bilyje ir stebėjo. Jaunuoliai girtuokliavo, šlaistėsi, poravosi. 
Galiausiai Bredas išlipo iš automobilio ir prisiartino prie vie- 
nos merginos, - ji nuleido galvą. - Jiedu kurį laiką kalbėjosi, 
paskui ji su juo įlipo į automobilį. Tada aš nuvažiavau. 

— Jūs nemėginote jo užklupti? 

— Ne, - atsakė ji liūdnai šypsodamasi. - Aš jaučiausi išsi- 
purvinusi - spėju, labiau nei jis. Labiau už viską norėjau kuo 
greičiau iš tenai dingti, grįžti namo ir ilgai praustis po dušu. 
Taip ir padariau. 

Iš pagarbos jos sutrikimui ir Dinas, ir Kurtis kurį laiką ty- 
lėjo. Galiausiai Kurtis paklausė: 

— Ar galėtumėte apibūdinti tą jauną moterį, kurią matėte 
su juo? 

Ji kiek pamąstė ir papurtė galvą. 

— Nemanau, kad pajėgčiau. Visa, ką galėčiau pasakyti, kad 
ji tikriausiai tebėra vidurinės mokyklos moksleivė. Buvo tam- 
su, tad man nepavyko gerai įžiūrėti jos veido. 

— Ji buvo blondinė ar tamsiaplaukė? Aukšta ar smulki? 

— Man atrodo, blondinė. Aukštesnė už mane, bet žemesnė 
už Bredą. Jo ūgis penkios pėdos ir dešimt colių. 

— Ar tai galėtų būti ši mergina? - Kurtis paėmė laikraštį su 
Džeinės Kemp nuotrauka ir padavė jį jai. 

Ji pažvelgė į laikraštį, paskui į kiekvieną iš policininkų. 

— Dabar žinau, kodėl jūs norėjote su manimi pasikalbė- 
ti, - pasakė ji, o jos akys prisipildė baimės. - Aš skaičiau apie 
tą merginą. Tai dingusi teisėjo duktė. Taip ir yra, tiesa? Štai 
kodėl aš čia. 

Užuot jai atsakęs, Kurtis paklausė: 

- Ar jūs užsiminėte vyrui apie tai, ką matėte ir kad užklu- 
pote jį ten, paežerėje? 

— Ne. Kai tą naktį jis grįžo namo, aš apsimečiau mieganti. 
Kitą rytą jis buvo žavingas ir švelnus. Dūko su vaikais, pla- 
navo su jais savaitgalio linksmybes. Vaidino puikų vyrą ir 
tėvelį. 

Ji susimąstė. Dinas jautė, kad Kurtis ketina nutraukti jos 
mintis dar vienu klausimu, ir ramiu rankos mostu paprašė jį 
palaukti. 

Galiausiai Toni Armstrong pakėlė galvą ir prašneko žiūrė- 
dama tiesiai į Diną. 

— Kartais man atrodo, kad Bredas iš tikrųjų tiki savo melu. 
Tarytum jis gyventų fantazijų pasaulyje, kur jokie veiksmai 
neturi pasekmių. Jis jaučiasi galintis daryti ką nori, nebijo- 
damas būti pagautas ar nubaustas. 

Tai buvo labiausiai jaudinantys žodžiai iš viso to, ką jie iš- 
girdo. Dinas abejojo, ar ji pati tai suvokė, bet Kurtis tai tikrai 

suprato. Kai Dinas pažvelgė į jį, detektyvas sėdėjo mąsliai su- 
raukes antakius. 

Jis, kaip ir Dinas, gerai žinojo, kad žudikai maniakai ir 
seksualiniai plėšrūnai dažnai savo fantazijas priima kaip ti- 
krove, kuri jiems yra tokia patraukli ir atrodo tokia autentiš- 
ka, kad jie linkę elgtis pagal jos dėsnius. Jie dažniausiai tiki, 
kad yra aukščiau už visuomenę ir jos įstatymus - visuomenę, 
kuri juos skaudžiai nuskriaudė, - ir yra atsakingi tiktai prieš 
Dievą, kuris supranta ir netgi laimina jų perversijas. 

Kurtis atsikrenkštė. 

— Dėkoju už mums paskirtą laiką, ponia Armstrong. Mūsų 
pokalbio turinys toks slogus, todėl ypač dėkoju jums už 
atvirumą. 

Neatrodė, kad ji nori užbaigti pokalbį. 

— Aš jums pasakiau keletą baisių dalykų apie savo vyrą, vis 
dėlto jis negali būti susijęs su tos jaunos moters dingimu. 

— Mes neturime jokių priežasčių tvirtinti, kad jis yra su tuo 
susijęs. Kaip minėjau, mes vienu metu sekame kelių įtariamų- 
jų pėdsakais, - Kurtis padarė pauzę, paskui pridūrė: - Jums 
padedant, mes galėtume jį eliminuoti iš įtariamųjų sąrašo. 

— Kaip galėčiau jums padėti? 

— Leiskite mūsų ekspertams peržiūrėti jo kompiuterio 
turinį. Tegu jie panagrinėja jo bylas, o mes pažiūrėsime, ką 
jie suras. Dingusi mergina buvo aktyvi interneto svetainės, 
kurioje rašomi seksualinio turinio pranešimai, dalyvė. Šie 
pranešimai jai padėjo užmegzti kontaktus su daugybe vyrų. 
Jeiji irjūsų vyras niekada nesusirašinėjo, vadinasi, tikimybė, 
kad jis ją pažinojo, menka. 

Ji šiek tiek pagalvojo: 

— Negaliu leisti, kol nepasitariau su Bredo advokatu. 

Kurtis sutiko su tokia sąlyga, nors nebuvo labai patenkin- 
tas tokiu jos sprendimu. 

Dino akyse ponia Armstrong dar labiau pakilo. Ji ne pas- 
tumdėlė. Šis kietumas tikriausiai nėra įgimtas, atsirado tur- 

būt tuomet, kai dėl vyro priklausomybės ją užgriuvo sunku- 
mai. Ji privalėjo užsiauginti šarvus, kad išgyventų ir išsaugo- 
tų nesužalotą savo psichiką. 

Kurtis palaukė, kol ji atsikėlė nuo kėdės, ir palydėjo ją iki 
durų. 

— Dėkui, kad nesudarėte mums sunkumų, ponia Arms- 
trong. Tikiuosi, jūsų vyras greitai bus surastas ir jam bus su- 
teikta pagalba, kuri būtinai reikalinga. 

- Jis tikrai negali būti tas žmogus, kurio jūs ieškote. 

- Tikriausiai ne. Beje, mes apskritai nesame tikri, kad 
Džeinė Kemp iš tikrųjų pagrobta. Tačiau, kaip jūs, be abejo, 
jau supratote, visi, kurie praeityje yra padarę seksualinio po- 
būdžio nusikaltimų, tampa potencialiais įtariamaisiais, kai 
tik manoma, kad įvykdytas seksualinis nusikaltimas. Jūsų 
vyras tiesiog pasirinko netinkamą laiką praleisti susitikimą 
su bandomojo laikotarpio priežiūros inspektoriumi. Štai 
ir viskas. 

Tai nebuvo viskas, ir ji buvo pakankamai protinga, kad tai 
suprastų. Ir per daug mandagi, kad į akis Kurtį išvadintų me- 
lagiu. Taigi ji atsisveikino ir išėjo. 

— Tikra dama, - ištarė Kurtis prabėgus keletui akimirkų, 
kai ji uždarė duris. 

- Inteligentiška, - Kurtis pažvelgė į Diną, klausydamasis 
jo komentaro. - Jos vyras klimpsta vis gilyn, ir ji tai supran- 
ta. Ji taip pat suprato, kad jūsų šūdo malimas yra šūdo ma- 
limas. Nepaisant to, ką jai kalbėjote, jūs beveik neabejojate, 
kad tarp Armstrongo ir Džeinės dingimo gali būti ryšys. 

— Negaliu šito atmesti, - Kurtis įsitaisė už stalo savo krėsle 
ir paragino atsisėsti Diną. Iš stiklinės vazos jis pasiėmė saldų 
„Baby Ruth“ batonėlį, o kitą pasiūlė Dinui. 

— Ne, dėkui. 

Išvyniojęs saldumyną, Kurtis tęsė: 

— Pati Armstrongo žmona matė, kaip jis viliojo nepilname- 
te seksualiniams kontaktams. Į tą atokią vietą prie ežero jis 

nuvyko vedinas šio tikslo. Iš kur jis galėjo sužinoti, kaip ten 
nuvykti? Tik vienu būdu. 

— Sekso klubo svetainėje, - pasakė Dinas. 

— Taip. Interneto skelbimų lenta jam - kaip valgiaraštis. 
Apetitas kyla skaitinėjant, kas ten parašyta, tada jis važiuoja 
į susirinkimo vietą ir susiranda merginą, kuri rašė labiausiai 
patikusį skelbimą. Ir dar - mergina, kurią Toni Armstrong 
matė su juo, labai panaši į Džeinę Kemp. 

— Labai apskritai, - pasakė Dinas. - Jos žodžiai tiktų pusei 
Ostine ir jo apylinkėse gyvenančių vyresniųjų klasių merginų 
apibūdinti. 

— Nesvarbu, dauguma sutapimų beveik idealūs. Jūs sutin- 
kate su tuo? 

Dinas pirštais lyg šukomis perbraukė aukštyn plaukus. 

— Na, taip, sutinku. 

Jis jautė simpatiją Toni Armstrong. Jos reakcija į spėjamas 
jos vyro ir Džeinės Kemp sąsajas jam atrodė kaip spontaniš- 
ka ir nesąmoninga viltis, kad mylimas žmogus, kuriuo ji dar 
šiek tiek pasitiki, yra nekaltas. 

— Jei ji artimiausiu metu nesutiks, kad mūsų specialistai 
prieitų prie jo kompiuterio, aš ketinu reikalauti teismo orde- 
rio, - pasakė jam Kurtis. - Gali būti, jog Rondo pavyks surasti 
Armstrongo adresą Džeinės elektroninio pašto užrašų knygu- 
tėje, bet tai užtruks ilgiau. O dabar aš visus informavau, kad 
pageidauju nedelsiant susitikti su daktaru Armstrongu, kai tik 
jis bus surastas. Mes jau paskelbėme jo automobilio paiešką. 

— Tiesa, kalbant apie automobilius, ar jau yra Džeinės au- 
tomobilio laboratorinių tyrimų rezultatai? 

Kurčio veide pasirodė pasidygėjimo grimasa. 

— Akivaizdus perlenkimas. Jie surankiojo kiekvieną siūlelį 
ar plaukelį, natūralų ar dirbtinį. Paėmė kiliminės dangos pa- 
vyzdžius, surinko audinio ir popieriaus gabalėlius. Sužvejojo 
kiekvieną suknistą dulkelę. Prireiks savaičių, kol visa tai bus 
ištirta. 

— Ar rasta kitų žmonių pirštų atspaudų? 

— Tiktai keliasdešimt. Dabar ieškoma atitikmenų. Galbūt 
mums pasiseks ir vienas iš jų pasirodys besąs Bredo Arms- 
trongo. Tyrėjai taip pat aptiko žemės, maisto, augalų ir me- 
džiagų, kurių laikymas reglamentuotas, pėdsakų. Viską, ką 
tik įmanoma sugalvoti, ir mes galime nesunkiai nustatyti 
rastųjų medžiagų sudėtį. Bet tai toks pat šaudymas užriš- 
tomis akimis į dangų, kaip ir renkant medžiagą kempingo 
teritorijoje. 

Ta mergina, galima sakyti, gyveno savo automobilyje. Kaip 
teigia jos draugai ir netgi tėvai, čia ji darė viską - valgė, gėrė, 
miegojo ir dulkinosi. Vienintelis ten surastas daiktas, kurio 
savininkas yra neabejotinas, tai žmogaus plaukas, ir jis ati- 
tinka plauką, kurį ištraukėme iš šepečio jos namuose, vonios 
kambaryje. A, tiesa, dar sudžiūvęs fekalijų gabalėlis. Nusta- 
tyta, kad tai šuns fekalijos, ir tai logiška, nes automobilyje 
taip pat aptikta keletas šuns plaukų, priklausančių šeimos 
augintiniui. 

— Neprisimenu, kad būčiau pas juos matęs ar girdėjęs 
šunį. 

— Jis laikomas skalbykloje. Teisėjas alergiškas šunims, - 
Kurtis baigė valgyti savo batonėlį, suglamžė jo popierėlį ir 
įmetė jį į šiukšlių dėžę. - Kol kas tiek informacijos. 

— Taigi nerasta nieko, kas galėtų duoti užuominą apie tai, 
kas jai nutiko, - pasakė Dinas. 

— Jokių kovos pėdsakų, tokių kaip drabužių draiskanos ar 
batų žymės ant vidinių paviršių. Tik vienas vienintelis plau- 
kas, ne kuokštas, kuris galėtų būti išpeštas besigalynėjant. 
Jokių nagų nuolaužų, kurios irgi galėtų liudyti apie pasiprie- 
šinimą. Jokių kraujo pėdsakų. Benzino bakas puspilnis, taigi 
ji paliko automobilį ne todėl, kad baigėsi benzinas. Variklis 
veikia normaliai. Oro slėgis visose padangose pakankamas. 
Taigi atrodo, kad ji paliko automobilį savo valia ir palikdama 
jį užrakino. 

— Ketindama grįžti atgal, - mąsliai pratarė Dinas. - Kas 
pasakytina apie kitas toje vietoje aptiktas padangų žymes? 

— Jūs žinote, kiek žmonių skaito sekso klubo tinklalapį? 
Keletas šimtų. Sakykime, kad tą naktį tenai buvo susirin- 
kę visi iki vieno. Tarkime, dauguma atvažiavo po du ar tris, 
vadinasi, bus daugiau kaip šimtas automobilių. Mes pada- 
rėme keletą provėžų kopijų ir dabar aiškinamės padangų 
markę ir gamintoją, bet šiems dalykams išsiaiškinti prireiks 
dienų, jei ne savaičių, o tiek laiko mes neturime. Taip pat 
reikia laiko - daug laiko - DNR pavyzdžiams ištirti, netgi 
išgrynintiems. To tikrai nespėsime padaryti per, - jis dirs- 
telėjo į savo rankinį laikrodį, - mažiau nei trisdešimt šešias 
valandas. 

— Ką pasakytumėte apie nuotrauką, kurią Džeinė davė 
Geivinui? Ar ji suteikė kokios nors informacijos? 

- Atlikta juostiniu fotoaparatu, ne skaitmeniniu. Juosta 
nebuvo išryškinta kaimynystėje esančioje dirbtuvėje. 

— Mūsų vaikinas turi nuosavą fotolaboratoriją? 

— Arba naudojasi kieno nors kito. Šia kryptimi dirba kele- 
tas žmonių, kurie stengiasi išsiaiškinti fotopopieriaus ir che- 
mikalų tiekėjus, bet vėlgi... 

— Laikas. 

- Teisingai. Ir mūsų fotografas mėgėjas, galimas daiktas, 
neperka medžiagų iš parduotuvės. Jis gali jų užsisakyti paštu 
arba pirkti internetu, - jo išretėjusiam ežiukui tikrai nieko 
netrūko, bet jis pirštais lyg šukomis perbraukė plaukus aukš- 
tyn. - Be to, sumaišties įneša dar kai kas. Atsimenate sargą 
Merviną? 

— Kokios naujienos apie jį? 

— Mums pavyko išsiaiškinti, kad, be Mervino Petersono, jis 
dar vadinosi Morisu Grinu, Marčiu Bentonu ir Marku Raitu. 

— Kokia jo gyvenimo istorija? 

— Tikrasis vardas Lensis Rėjus Fišeris. Daug kartų teistas 
nepilnamečių teisme už smulkius nusikaltimus. Sulaukęs aš- 

tuoniolikos, atliko bausmę Hantsvilio kalėjime už akiplėšiš- 
ką automobilio vagystę. Bausmės laikas buvo sutrumpintas, 
kai išdavė savo kameros draugą, kuris Lensiui Rėjui išsiple- 
pėjo apie savo žmogžudystę. Bet išleistas į laisvę toliau darė 
įvairiausius nusikaltimus, už kuriuos gaudavo minimalias 
bausmes, paprastai mainais į prisipažinimą padarius mažes- 
nį nusikaltimą. Dažniausi nusikaltimai - čekių klastojimas ir 
mokėjimo kortelių vagystės. 

— Kurjis yra? 

— Nežinau. Mes jo tebeieškome, kaip ir bandomojo laiko- 
tarpio priežiūros inspektorius. Jis dingo iš savo buto, kai mes 
jam paskambinome ir pranešėme, kad norime su juo pasima- 
tyti. Grigsas ir Karsonas neriasi iš kailio jį žvejodami. Taigi, 
Mervinas vengia su mumis susitikti ir tai perša mintį, kad 
lygtinio paleidimo sąlygų nesilaikymas nėra jo vienintelis nu- 
sikaltimas, o tualetų valymas radijo stotyje nėra vienintelis 
pajamų šaltinis. 

— Arba jis slepia ką nors dar blogesnio, - pasakė Dinas. 

— Mes gavome orderį ir apieškojome jo butą. Kompiuterio 
neradome. 

- Jis galėjo jį pasiimti su savimi. 

— Galėjo, bet paliko kitų brangių dalykėlių. 

— Kokių? 

Kurtis išvardijo visą sąrašą elektroninės įrangos, kurios 
vargiai būtų įmanoma įsigyti iš vidutinio sargo atlyginimo. 

— Daugiausia garso aparatūra. Paskutinis technikos išra- 
dimas. Be to, paėmėme pilnas visokio šlamšto dėžes, kurias 
dar teberūšiuojame. Bet įdomiausia štai kas. Vienas jo nusi- 
kaltimas buvo išprievartavimas. Jo DNR duomenys įtraukti 
į registrą. 

— Jei galėtumėte palyginti jo duomenis su tuo, kas surink- 
ta Džeinės automobilyje... 

— Jūs tikriausiai norėjote pasakyti, jei turėčiau laiko juos 
palyginti. 

Diną kamavo tas pats nerimas, kaip ir detektyvą. Viskas 
virto aukštyn kojom. Jie turi kelis tikrus pėdsakus, bet nėra 
nusikaltimo ir nėra aukos. Jie ieško pagrobėjo, tvirtai neži- 
nodami, ar Džeinė Kemp pagrobta. Jų tyrimas remiasi prie- 
laida, kad ji laikoma uždaryta prieš savo valią, kad jos gyvy- 
bei gresia pavojus, bet remiantis visu tuo, ką jie žino... 

Dinui į galvą staiga dingtelėjo nauja mintis. 

— Kas, jei... 

Kurtis pažvelgė į jį, ragindamas tęsti. 

- Sakykite, sakykite. Šiuo metu aš esu atviras bet kokioms 
naujoms idėjoms. 

— Ar negali būti, kad visos šios situacijos režisierė yra pati 
Džeinė? 

— Siekdama dėmesio? 

— Arba norėdama pasismaginti. Ji galėjo paprašyti savo 
draugą tiesiog dėl juoko paskambinti Peris ir stebėti, kiek kils 
sąmyšio ir kuo viskas baigsis? 

- Tai nėra neįtikima mintis. Bet nėra ir originali. Šį rytą aš 
buvau nuėjęs į teismo rūmus pasikalbėti su teisėju ir... 

— Kaip visuomet jis užsiėmęs darbo reikalais? 

- Iki kaulų smegenų, - su pasidygėjimu atsakė Kurtis. — 
Jis apsėstas minties, kad Džeinė tai daro tyčia, norėdama 
pakenkti jam ir jo žmonai. Lapkričio mėnesį vyks rinkimai 
ir teisėjui dabar mažiausiai reikalingas negatyvus viešumas. 
Svarbiausia - švarus šeimos įvaizdis ir visa kita. Jis mano, 
kad Džeinė kiek galėdama stengiasi sumažinti jo galimybes 
išsaugoti teisėjo krėslą. 

— Velniai griebtų. 

— Kas? 

— Aš dabar galvoju kaip teisėjas Kempas. 

— Ir gali būti, kad jūs abu esate teisūs, - nusijuokė Kurtis. 

Jiedu keletą sekundžių mąstė apie visa tai, o tada Dinas 
pasakė: 

— Ne, aš taip nemanau, Kurti. Valentinas mane įtikino. 


Arba anoniminis išdaigininkas Džeinės draugas turi pakan- 
kamai psichologijos žinių, kad sugeba melą pateikti kaip ti- 
krovę, arba jis nemeluoja. 

— Taigi jūs man siūlote manyti, kad jis nemeluoja. 

— Džeinė atvyko į pasimatymą su tuo vyriškiu. Jie susiti- 
ko numatytoje vietoje. Ji užrakino savo automobilį ir išvyko 
su juo. 

— Gali būti ir taip, - pasakė Kurtis. 

— Tai atitinka Geivino pasakojimą. 

Detektyvas kurį laiką mąsliai žvelgė į savo nupoliruoto 
bato galą. 

— Geivinas galėjo ją kur nors nusivežti savo automobiliu, 
kad jie vienumoje galėtų išsiaiškinti tarpusavio santykius. 

- Ir užuot aiškinęsis santykius, Geivinas ją nužudė? Ar 
taip jūs galvojate? 

Kurtis pakėlė galvą ir gūžtelėjo pečiais, tarytum sakyda- 
mas: „Galbūt“. 

— Trumpai pasikalbėjęs su Džeine, Geivinas prisidėjo prie 
savo draugų kompanijos. Jis jums pateikė jų vardus ir telefo- 
no numerius. Ar jūs patikrinote jo parodymus? 

— Jie tikrinami. 

Abejingas detektyvo atsakymas dar labiau suerzino Diną. 

— Jūs manote, kad jis galėtų pakeisti savo balsą taip, kad 
šis skambėtų kaip Valentino? Ar negalvojate, kad aš sugebė- 
čiau atpažinti savo sūnaus net ir modifikuotą balsą? 

— Kodėljūs turėtumėte norėti jį atpažinti? 

Dinas visuomet mokėjo išlikti ramus kritikuojamas. Kar- 
tais jo atlikta įtariamojo, potencialaus liudininko ar į nema- 
lonumus įsipainiojusio policininko parodymų analizė būdavo 
sutinkama priešiškai ir dėl to jis nebuvo populiarus tarp savo 
kolegų pareigūnų. Jis tai vertino kaip neišvengiamą darbo 
specifiką. 

Vis dėlto tai buvo pirmas kartas per visą jo darbo laiką, kai 
kitas suabejojo jo paties morale. Ir tai jį baisiai siutino. 

— Jūs mane kaltinate tuo, kad aš trukdau siekti teisingu- 
mo? Jūs manote, kad aš slepiu įrodymus? Gal jums reikia 
Geivino plaukų sruogos? 

— Vėliau gal ir prireiks. 

— Bet kuriuo metu. Duokite man žinią. 

— Aš nieko prieš jus neturiu. Problema ta, kad jūs daug ką 
slepiate, daktare. 

— Pavyzdžiui? 

— Kad ir santykius su Peris Gibson. Tarp jūsų yra šis tas 
daugiau, nei leidote man žinoti. 

— Tai ne jūsų suknistas reikalas. 

— Gal ir ne mano, - atsakė Kurtis, jausdamas, kaip jo įnir- 
šis ima lygiuotis su Dino. - Bet viskas prasidėjo nuo jos, - jis 
pasilenkė į priekį ir nuleido balsą, kad niekas, esantis už ka- 
bineto pertvaros, negalėtų jo išgirsti. - O judu buvote pa- 
grindiniai veikėjai per įkaitų dramą Hiustone. Apie jus buvo 
rašoma visų laikraščių pirmuosiuose puslapiuose, jūs buvote 
rodomi televizijos žinių naujienų pradžioje. 

— Ten buvo žuvusiųjų. 

— Taip, aš girdėjau. Tai jus labai paveikė. Jūs kuriam laikui 
pasitraukėte iš darbo, kad vėl galėtumėte vaikščioti iškėlęs 
galvą. 

Apimtas įniršio, Dinas tylėjo. 

— Netrukus po šių įvykių Peris sužadėtinis, jūsų geriausias 
draugas - dar vienas žmogus, kurio vardo jūs nepaminėjote, 
tampa visišku invalidu. Ji atsisako televizijos naujienų re- 
porterės darbo ir pasišvenčia jo slaugai, o jūs... 

— Visą šitą istoriją aš žinau. Iš kur jūs gavote tą infor- 
maciją? 

— Turiu draugų Hiustono policijos departamente. Aš jų pa- 
prašiau, - nesidrovėdamas atsakė jis. 

— Kodėl? 

— Nes man dingtelėjo į galvą, kad galbūt Valentino moty- 
vas atsirado iš viso to. 

— Taip nėra. 

— Jūs tuo tikras? Valentino aukos, atrodo, yra neištikimos 
moterys. Ar jūs manote, kad patraukli ir energinga moteris, 
kokia yra Peris, liko ištikima Džekui Doneriui visus tuos sep- 
tynerius metus, kol jį slaugė? 

— Nežinau. Kaiji su Džeku paliko Hiustoną, aš praradau su 
jais ryšį. 

— Visiškai? 

— Ji pati taip norėjo. 

— Nesuprantu. Jūs turėjote būti svarbiausias žmogus jų 
vestuvėse. 

— Jūsų šaltinis Hiustone labai išsamus. 

— Jis man nepasakė nieko, ko nebuvo parašyta laikraščiuo- 
se. Kodėl Peris paprašė jus pasitraukti iš jos gyvenimo? 

— Ji neprašė, ji šito pareikalavo. Ji elgėsi taip, kaip, jos nuo- 
mone, būtų pageidavęs Džekas. Drauge studijuodami kole- 
dže, mes daug sportavome. Buvome bičiuliai ir užsiiminėjo- 
me įvairiausia fizine veikla bei žaidimais. Jis nenorėjo, kad aš 
jį matyčiau tokį bejėgį. 

Kurtis lėtai linktelėjo galvą, tarytum tai būtų iš dalies jį 
tenkinantis atsakymas. 

- Ir dar vienas dalykas man atrodo keistas, - pasakė jis. — 
Jos akiniai nuo saulės. 

— Jos akys jautrios šviesai. 

- Bet akinių ji nenusiima net tamsoje. Ji juos buvo užsi- 
dėjusi ir praėjusią naktį, kai jūs atvykote prie „Wal-Mart“ 
parduotuvės. Buvo vidurnaktis, o danguje nesimatė netgi 
mėnulio, - Kurtis įsmeigė į jį aštrų žvilgsnį. - Panašu, kad ji 
stengiasi nuo kažko pasislėpti, tiesa? 


Dvidešimt pirmas skyrius 


Dada verčiau būtų rinkęsis susitikimą su proktologu nei su 
savo dėde Vilkinsu. Ir vienu, ir kitu atveju jis būtų išdulkin- 
tas pro užpakalį, bet proktologas bent jau mūvėtų pirštines ir 
stengtųsi elgtis švelniai. 

Jų susitikimo vieta, baras „Driskilo“ viešbučio vestibiulyje, 
Stenui buvo paranki. Kadangi tą patį vakarą Vilkinsas plana- 
vo skristi atgal į Atlantą, jis nebuvo užsisakęs apartamentų. 
„Ačiū Dievui“, - galvojo Stenas, įvažiuodamas į komercinę 
miesto dalį. Jo dėdė jokiu būdu nebūtų nusprendęs karšti 
jam kailio ten, kur juos matytų daug žmonių. Vilkinsas ne- 
mėgo viešumos. 

Viešbučio vestibiulyje tvyrojo ramybė lyg hareme popiečio 
metu. Pro vitražinio stiklo lubas sklido švelni šviesa. Marmu- 
ro mozaikos grindimis norėjosi vaikščioti kiek galima tyliau. 
Einant pro vazone augančią palmę su vienintele blizgančių 
lapų skrotele, kildavo noras jos nepaliesti ir nesudrumsti ra- 
mybės. Minkštos sofos ir foteliai gundė nugrimzti juose ir 
mėgautis vienišos fleitos melodija, sklindančia iš nematomų 
stiprintuvų. 

Deja, pačiame šios nuostabios ramybės oazės centre tupė- 
jo nuodinga rupūžė. 

Vilkinsas Krenšou buvo gerokai žemesnis nei šešių pėdų 
ūgio, ir Stenas įtarė, kad batuose jis turi aukštinančius įklotus. 

Jo žili plaukai buvo gelsvi ir tokie reti, kad vos dengė dėl se- 
nyvo amžiaus ant vaško spalvos skalpo atsiradusias pigmen- 
tines dėmes. Jo nosis buvo pernelyg plati, tačiau jos platumas 
derėjo prie mėsingų lūpų, kurių apatinioji buvo nukarusi že- 
myn. Jis buvo panašus į bjauriausios genties varliagyvį. 

Stenas spėjo, kad dėdės išvaizda buvo pagrindinė priežas- 
tis, kodėl jis liko senbernis. Vienintelis dalykas, dėl kurio jis 
galėtų būti patrauklus moterims, buvo pinigai, kurie, kita 
vertus, buvo antroji jo senbernystės priežastis. Jis tapo per- 
nelyg šykštus, kad galėtų dalintis su žmona net ir ploniausia 
savo finansinio pyrago riekele. 

Taip pat Stenas nujautė, kad jo dėdė buvo niūrus atstumta- 
sis karo akademijoje, į kurią jį ir Steno tėvą išsiuntė mokytis 
Steno senelis. Iš čia abiem broliams buvo tik vienas kelias - į 
ginkluotąsias pajėgas. Baigę akademiją, jie abu atitarnavo ka- 
rinėse oro pajėgose. Vėliau, užsitarnavus atitinkamą laipsnį 
ir atlikus patriotinę pareigą, jiems buvo leista prisijungti prie 
giminės verslo. 

Kažkuriame šios daugiapakopės vyriškumo mokyklos eta- 
pe žioplys dėdė Vilkinsas pasidarė dar ir bjaurus. Jis išmoko 
negailestingai smogti atgal, bet jo pasirinktas ginklas buvo 
smegenys, o ne raumenų jėga. Jis niekada nepuolė kumš- 
čiais, bet pasižymėjo neabejotinu talentu sukelti baimę. Šia- 
me fronte jis kovojo nesiskaitydamas su priemonėmis ir ne- 
gailestingai. 

Kai Stenas prisiartino prie mažo apvalaus kokteilių staliu- 
ko, Vilkinsas neatsistojo ir netgi nepasisveikino su juo. Kai 
prie jų priėjo daili jauna padavėja, jis jai pasakė: 

— Atnešk jam gazuoto vandens buteliuką. 

Stenas nemėgo gazuoto vandens, bet nesiryžo prieštarau- 
ti. Jis pasistengs padaryti viską, ką gali, kad šis susitikimas 
būtų kiek įmanoma mažiau skausmingas. Maloniai šypsoda- 
masis, jis pradėjo nuo pagyrų: 

— Jūs puikiai atrodote, dėde. 

— Ar dėl šilkinių marškinių? 

— E... Taip. 

Gerai rengtis buvo šios giminės tradicija. Tarytum siek- 
damas kompensuoti savo fizinius trūkumus, Vilkinsas vi- 
suomet buvo puikiai apsirengęs ir išsipuošęs. Jo marškiniai 
ir kostiumai būdavo siūti pagal specialų užsakymą, idealiai 
iškrakmolyti ir išlyginti. Raukšlelė ar išlindęs siūlgalys jo ap- 
rangoje buvo neįsivaizduojami. 

— Kada liausiesi rengtis kaip pederastas? O gal tau natūra- 
liai išeina susikurti tokią išvaizdą? 

Stenas nieko neatsakė, tik galvos linktelėjimu padėkojo 
padavėjai, kuri atnešė vandens buteliuką. 

— Įprotį rengtis tokia akį rėžiančia maniera tu tikriausiai 
paveldėjai iš savo motinos. Ji mėgo rauktinukus ir panašius 
dalykus. Ir kuo daugiau, tuo geriau. 

Stenas nepradėjo su juo ginčytis, nors jo marškinių nei 
spalva, nei stilius akies tikrai nerėžė. Ir jis išties abejojo, ar jo 
motina kada nors gyvenime dėvėjo kokius nors raukinius. Ji 
visuomet stengėsi atrodyti korektiškai ir diskretiškai. Turėjo 
puikų skonį ir, Steno nuomone, buvo gražiausia moteris iš 
visų, kokias tik jis kada nors buvo sutikęs. 

Bet ginčytis buvo beprasmiška, todėl jis pakeitė pokalbio 
temą. 

— Ar susitikimas su generaliniu direktoriumi praėjo 
sklandžiai? 

— Objektas kol kas neša pelną. 

„Ko gi dėdė taip rūsčiai šnairuoja į mane? - pagalvojo 
Stenas. 

— Paskutinio vertinimo rezultatai labai geri, - pagyrė jis. — 
Reitingas septyniais punktais aukštesnis nei praėjęs. 

Jis atliko savo namų darbus, taigi dabar tikėjosi padaryti 
dėdei įspūdį skaičių žinojimu. Slapčia vylėsi, kad Vilkinsas 
jo nesukirs teiraudamasis apie praėjusio vertinimo terminus 
arba klausinėdamas, ką vertinimo sistemoje reiškia punktas. 

Dėdė atsainiai atsikrenkštė. 

— Taigi todėl visas šis reikalas su Peris Gibson yra toks ne- 
skanus. 

— Taip, pone. 

— Mes negalime leisti, kad mums priklausanti radijo stotis 
būtų įvelta į šią istoriją. 

— Ji nėra įsivėlusi tikrąja žodžio prasme, dėde. Tai tik labai 
netiesioginė sąsaja. 

— Aš nenoriu, kad su tokiu neskaniu dalyku kaip nepilna- 
metės merginos dingimas mus sietų bent menkiausia gija. 

— Visiškai su jumis sutinku, pone. 

- Štai kodėl aš tikrai nurausiu tavo suknistą galvą ir nulei- 
siu ją į klozetą, jei tu kaip nors susijęs su tais telefono skam- 
bučiais. 

Be šiurkštumo, karinės tarnybos laikais dėdė Vilkinsas 
išmoko dar šio to - reikšti savo mintis taip, kad jų neįma- 
noma suprasti dvejopai. Taigi jo žodžiai buvo tiesmuki ir 
veiksmingi. 

Stenas krūptelėjo. 

— Kodėl jums dingtelėjo į galvą mintis, kad aš galėčiau... 

— Todėl, kad tuesi pislys. Toks buvai nuo tos akimirkos, kai 
iškritai iš savo motinos pilvo. Nuo pat tavo pirmojo įkvėpimo 
ji žinojo, kad esi mažas inkščiantis šūdukas. Aš manau, kad 
vien todėl ji susirgo, atgulė ir numirė. 

— Jai buvo kasos vėžys. 

— Tai buvo puikus pretekstas galų gale tavęs atsikratyti. 
Tavo tėvas taip pat žinojo, kad nesi nė skreplio vertas. Jis ne- 
norėjo savo gyvenime vilkti tokios naštos kaip tu. Štai kodėl 
taip giliai susigrūdo pistoletą į burną, ir šūvis visą jo pakaušį 
nunešė velniop. 

Stenui užgniaužė gerklę. Jis negalėjo pratarti nė žodžio. 

Vilkinsas buvo negailestingas. 

- Visų pirma, tavo tėvas buvo silpnas, o tavo motina pa- 
darė jį dar silpnesnį. Jis jautė pareigą išsaugoti santuoką su 

tavo motina, nors pagrindinis jos gyvenimo tikslas buvo pa- 
sidulkinti su kiekvienu pasitaikiusiu vyru. 

Dėdė buvo žiaurus iki kaulų smegenų. Tas žiaurumas jį 
lydėjo visus trisdešimt dvejus jo gyvenimo metus, ir Stenas 
manė, kad jau prie to priprato. Ne, nepriprato. Jis žvelgė į 
Vilkinsą su neslepiama neapykanta. 

— Tėvas irgi turėjo romanų. Nuolat. 

— Esu tikras, kad jis jų turėjo daugiau, nei žino bet kuris iš 
mūsų. Jis dulkindavo kiekvieną pasitaikiusią moterį tik tam, 
kad įtikintų save, jog dar gali. Tavo motina lovoje jo neprisi- 
leisdavo. Atrodo, jis buvo vienintelis vyras, kuriam ji jautė 
pasibjaurėjimą. 

- Išskyrus jus. 

Vilkinsas taip stipriai sugniaužė savąjį burbono stiklą, kad 
Stenas nustebo, kaip krištolinė taurė nesutrupėjo į gabalė- 
lius. Jis pataikė į skaudžią vietą ir tai jam suteikė malonumo. 
Jis tiksliai žinojo, iš kur kyla dėdės neapykanta jo motinai. 
Nekart Stenas girdėjo, kaip ji lengvabūdiškai nusijuokia ir 
kandžiai mesteli jam: „Vilkinsai, tu esi grynų gryniausia bjau- 
ri rupūžė. 

Šie motinos ištarti žodžiai, kuri šiaip jau dievino vyrus, 
skambėjo kaip tikra panieka. Maža to, ji niekada neparodė 
Vilkinsui jo bijanti ir tai buvo dar didesnis pažeminimas. 
Žmonių baimė buvo pagrindinis jo energijos šaltinis. Motina 
jo nebijojo nė per nago juodymą. Stenas su malonumu jam 
tai priminė. 

Šliurptelėjęs burbono, Vilkinsas atsigavo ir pasakė: 

— Turint omenyje tavo degeneratus tėvus, nėra ko stebėtis, 
kad turi problemų dėl sekso. 

— Aš neturiu jokių problemų. 

— Visi įrodymai priešingi. 

Steno veidą išmušė karštis. 

— Jeijūs kalbate apie tą moterį Floridoje... 

— Kurią tu norėjai išdulkinti ant jos fakso aparato. 

— Tai jos versija, - pasakė Stenas. - Iš tiesų buvo visiškai 
ne taip. Tai ji gulėjo ant manes, kol išgirdo žingsnius ir išsi- 
gando, jog kažkas tuoj įeis pro duris. 

— Juk ne pirmas kartas, kai man tenka tave gelbėti dėl to, 
kad negali nulaikyti užsegto savo klyno. Tu lygiai kaip tavo 
tėvas. Jeigu būtum bent pusiau tiek tinkamas verslui kaip 
sanguliavimui, pinigų kompanijos sąskaitoje būtų kur kas 
daugiau nei dabar. 

Pinigai, Steno įtarimu, ir buvo pagrindinė dėdės Vilkinso 
pykčio priežastis. Jis negalėjo pasinaudoti didžiuliu turtu, 
kurį Stenui paliko tėvai ir kurį sudarė ne tik paveldėti po jų 
mirties pinigai, bet ir korporacijos ad infinitum pajamų dalis. 
Testamento sąlygos buvo neatšaukiamos ir nepakeičiamos. 
Netgi Vilkinsas su visomis savo galiomis ir įtaka negalėjo 
anuliuoti Stenui priklausančio turto ir nugvelbti jo dalies. 

— Pameni tą nuotykį prie užmiesčio klubo baseino - ką tu 
mėginai įrodyti, kai demonstravai savo pimpalą toms pane- 
lėms? Kad gali jį pakelti? 

— Mums buvo tik vienuolika metų. Jos buvo smalsios. Jos 
mane maldaute maldavo, kad leisčiau joms į jį pažiūrėti. 

— Manau, kaip tik dėl to spiegdamos išsilakstė pas savo tė- 
vus. Man teko išmesti keletą tūkstančių, kad šis incidentas 
neišplauktų į viešumą ir kad tau nebūtų iki gyvos galvos už- 
drausta lankytis tame klube. Toliau - tave išmetė iš pradinės 
mokyklos už tai, kad masturbavaisi duše. 

— Visi masturbuojasi duše. 

— Bet pagautas buvai tik tu, vadinasi, nesugebi savęs kon- 
troliuoti. 

— Ar norite man priminti visas mano vaikystės išdaigas? 
Jei taip, aš einu užsisakysiu dar gėrimo. 

— Mes neturime tiek laiko, kad vardinčiau visas tavo išdai- 
gas. Bent jau šio susitikimo metu, - jis dirstelėjo į savo ranki- 
nį laikrodį. - Greitai man reikės išvykti. Pasakiau pilotui, kad 
pageidauju išskristi šeštą. 

„Kad tu nukristum ir supleškėtum“, - pagalvojo Stenas. 

— Iš tavęs tenoriu vieno dalyko, - pasakė Vilkinsas. - Pa- 
neigimo, kad tie mėšlini telefono skambučiai radijo laidos 
vedėjai yra tavo darbas. 

— Kodėl turėčiau jai skambinti? 

— Todėl, kad tu esi liguistas mažas pisliukas. Aš sumokė- 
jau pasiutusius pinigus už tai, kad tavo psichiatras man pa- 
sakytų tai, ką ir taip žinojau. Tavo tėvai sukūrė stichinę ne- 
laimę - tave. O man paliko darbą - suvaldyti šitą chaosą. Aš 
tik džiaugiuosi, kad - bent jau kol kas - visos tavo išdaigos 
vyksta su moterimis. 

- Liaukitės, - sušnypštė Stenas. 

Jis apgailestavo, kad neturi drąsos peršokti per stalą, grieb- 
ti dėdę už trumpo, riebaus sprando ir suspausti taip, kad jo 
išsprogusios varlės akys visiškai iššoktų iš akiduobių, o liežu- 
vis išlįstų pro riebias lūpas. Jam būtų didžiulis malonumas 
matyti dėdę negyvą. Groteskiškai, skausmingai nužudytą. 

— Aš neskambinau, - pasakė jis. - Kaip galėjau jai skam- 
binti? Tuo metu aš buvau stoties pastate drauge su Peris, 
o skambinta iš telefonų automatų, esančių už keleto mylių 
nuo radijo stoties. 

— Aš išsiaiškinau. Skambutį galima peradresuoti taip, kad 
atrodytų, jog skambinama iš vieno telefono, o iš tiesų skam- 
binama iš kito. Paprastai tai daroma iš pavogto mobiliojo te- 
lefono, kuris vėliau paprasčiausiai išmetamas. Todėl atsekti 
tokio skambučio beveik neįmanoma. 

Stenas buvo pritrenktas. 

— Jūs išsiaiškinote, kaip tai atliekama, dar prieš pasiteirau- 
damas manęs, ar aš tai padariau? 

— Visko savo gyvenime pasiekiau tik todėl, kad nebuvau 
toks kvailas ir žioplas kaip tu. Nenoriu, kad dar viena tavo, 
taip sakant, išdaiga tėkštų purvu man į veidą. Nenoriu būti 
pusgalvis, nepagrįstai tikintis, kad tu laikysi savo bybį ten, 
kur jam ir vieta. Užtenka, kad reikia raudonuoti prieš direk- 


Sveika, tamsa + 291 


torių tarybą, aiškinantis, kodėl moku tau algą, kai tu net ne- 
sugebi pakeisti perdegusios elektros lemputės. 

Vilkinsas įsmeigė į jį savo nemirksinčias akis ir žiūrėjo tol, 
kol Stenas pasakė: 

— Aš neklastojau jokių telefono skambučių. 

— Vienintelis dalykas, ką tu sugebi, tai krapštytis su elek- 
tronikos prietaisais. 

— Aš neklastojau jokių telefono skambučių, - pakartojo 
jis. 

Vilkinsas gudriai jį nužvelgė ir dar kartą gurkštelėjo iš savo 
stiklo. 

— Ta Peris... Ar tau ji patinka? 

Stenas sugebėjo išlaikyti abejingą veido išraišką. 

— Taip, ji visai nieko. 

Dėdės žvilgsnis darėsi vis griežtesnis ir baisesnis; kaip vi- 
suomet, Stenas jam pasidavė. Galiausiai jis visuomet pasi- 
duodavo. Ir už tai saves nekentė. Jis buvo mažas inkščiantis 
šūdukas. 

Jis pašė sudrėkusią servetėlę po nepaliestu vandens bute- 
liuku. 

— Jei jūs manęs klausiate, ar mane kada nors lankė sek- 
sualinio turinio mintys apie ją, atsakysiu - taip. Kartais. Ji 
patraukli ir turi šilkinį balsą, o mes vieni du kiekvieną naktį 
po keletą valandų praleidžiame drauge. 

— Ar tu suja mėginai? 

Jis papurtė galvą. 

— Ji aiškiai davė suprasti, kad aš jos nedominu. 

— Taigi tu mėginai ir ji tave atstūmė. 

— Ne, aš niekuomet nemėginau. Ji gyvena kaip vienuolė. 

— Kodėl? 

— Ji buvo susižadėjusi su vienu žmogumi, - jis kalbėjo dėl 
pokalbio beprasmiškumo susierzinusiu balsu. - Jis buvo sun- 
kiai sužeistas ir gulėjo privačioje ligoninėje netoli Džordžtau- 
no, į šiaurę nuo čia. Tai buvo labai gera ligoninė. Tačiau vis 

tiek Peris jį lankydavo kiekvieną dieną. Čia dirbantys žmonės 
man pasakojo, kad ji tai darė ne vienus metus. Ne taip seniai 
jis mirė. Ji labai sunkiai priėmė jo mirtį ir iki šiol nėra atsiga- 
vusi. Beje, ji nėra iš tų, kurias galima, suprantate... 

— Ne, nesuprantu. Ne iš tų, kurias galima? 

— Kurias galima suvilioti. 

Vilkinsas žiūrėjo į jį labai ilgai, paskui iš piniginės ištraukė 
keletą banknotų sąskaitai apmokėti. Pinigus pakišo po tuščiu 
stiklu ir atsistojo. Pasilenkęs paimti savo lagamino, jis atgrę- 
žė savo plačią, bjaurią nosį į Steną. 

— „Suvilioti“ - žodis, kuris reiškia pastangas įtikinti moterį 
užsiimti su tavimi seksu. Neskatina pasitikėjimo, Stenli. 

Dėdei tolstant nuo stalelio, Stenas sumurmėjo panosėje: 

— Na, aš bent jau nesu toks bjaurus, kad man reikėtų pirkti 
sekso paslaugas. 

Po šio susitikimo Stenas suprato viena. Jo dėdės klausa 
yra kuo puikiausia. 


Šis gyvenamasis automobilis jau nebebuvo automobilis. Jis 
prastovėjo nejudinamas tiek metų, kad vienas jo kampas 
buvo palinkęs žemyn. Tinklinė tvora juosė mažą kiemelį, ku- 
riame neaugo niekas, išskyrus sorgus ir varnalėšas. Vienintelė 
užuomina į eksterjero puošybą buvo dvi suskilusios molinės 
puodynės, kuriose stirksojo išblukę plastikiniai serenčiai. 

Kaimynų vaikas į aptvertą kiemą kažkada įspyrė futbolo 
kamuolį, bet nepasirūpino jo pasiimti, todėl kamuolys jau 
seniai buvo subliūškęs. Į fasadinę namo sieną buvo atremta 
dvikojė kepsninė, prieš daugelį metų pirkta per sendaikčių 
išpardavimą. Jos dugnas jau buvo kiaurai prarūdijęs. Ant 
stogo stypsanti televizijos antena atrodė nulinkusi beveik 
devyniasdešimties laipsnių kampu. 

Nors ir apleisti, vis dėlto tai buvo namai. 

Šie namai priklausė trims apleistoms bjauraus charakte- 
rio, neįpratintoms tvarkingai elgtis katėms ir apskretusiai 


Sveika, tamsa + 293 


moteriškei, prijunkusiai prie kavos ir cigarečių „Winston“, 
kurias ji be perstojo rūkė, nors buvo vamzdeliu prijungta 
prie deguonies baliono ant ratukų, kurį visur tampydavosi 
su savimi. 

Ji sunkiai švokštė sėdėdama krėsle, kai jos kilnojamojo na- 
melio durys girgžtelėjo ir atsidarė, o ant įjungto televizoriaus 
ekrano nusidriekė saulės šviesos pleištas. 

— Mama? 

— Uždaryk tas prakeiktas duris. Nieko negaliu matyti te- 
levizoriuje, kai ant jo krinta šviesa, o dabar kaip tik mano 
serialas. 

— Tu negali be savo serialų, - Lensis Rėjus Fišeris, kitaip — 
Mervinas Petersonas, įėjo į vidų ir uždarė už nugaros duris. 
Kambarys skendėjo migloje ir prieblandoje. Nespalvotas 
vaizdas televizoriaus ekrane paryškėjo, bet tik vos vos. 

Jis nuėjo tiesiai prie šaldytuvo ir, atidaręs dureles, pažvel- 
gėįvidų. 

- Čia nėra nieko, ką būtų galima suvalgyti. 

— Čia tau ne Liubos kavinė ir apskritai niekas tavęs ne- 
kvietė. 

Jis išėjo ir netrukus grįžo nešinas „Bolonės“ dešros gabalu. 
Ant šaldytuvo gulėjo plikytos duonos kepaliukas. Jis pastū- 
mė į šalį vieną katę, kad galėtų jį pasiimti, paskui, atpjovęs 
sužiedėjusią riekę, ant jos uždėjo dešros gabalą. Dabar bus 
galima pasistiprinti. 

Motina nepasakė nė žodžio, kol muilo operą pertraukė re- 
klamos intarpas. 

— Ką norėjai pasakyti, Lensi? 

— Kas tave verčia manyti, kad aš tau ką nors norėjau pa- 
sakyti? 

Ji prunkštelėjo ir prisidegė cigaretę. 

— Tu artimiausiu metu tikrai susisprogdinsi, rūkydama ša- 
lia to deguonies baliono. Aš tik viliuosi, kad, kai tai atsitiks, 
manes čia nebus. 

— Padaryk man vieną sumuštinį. - Jis paklausė, o kai pa- 
davė sumuštinį motinai, ši pasakė: - Tu pas mane ateini tik 
tuomet, kai turi problemų. Ką pridarei šį kartą? 

— Nieko. Šeimininkas perdažo mano butą. Man reikia kam- 
po prisiglausti keletui dienų. 

— Sakei, kad esi labai įsimylėjęs kažkokią naują merginą. 
Kodėl negali pabūti pas ją? 

— Mes išsiskyrėme. 

— Nekabink man makaronų. Ji išsiaiškino, kad tu zekas? 

— Aš jau nebe zekas. Aš doras pilietis. 

— O aš Sabos karalienė, - sušvokštė ji. 

— Aš išpirkau savo nuodėmę, mama. Argi tu to nematai? 

Jis išskėtė rankas į šalis. Ji nužvelgė jį nuo galvos iki kojų. 

— Tai, ką matau, yra nauji drabužiai, bet žmogus po jais nė 
kiek nepasikeitęs. 

— Ne, aš pasikeičiau. 

— Tu dar filmuojiesi tuose mėšlinuose filmuose? 

— Tai buvo videofilmai, mama. Du videofilmai. Prieš keletą 
metų aš juose vaidinau darydamas paslaugą savo draugui. 

Draugui, kuris jam sumokėdavo kokainu. Kad gautų visą 
kokaino dozę, jam tereikėdavo nusirengti ir pasidulkinti. Bet 
vėliau Lensis pradėjo dulkintis su viena „aktore“ ne tik prie- 
šais kamerą, bet ir užjos, ir tuomet pavydus filmų direktorius 
ėmė jam priekaištauti dėl per mažo jo „aparato“. Atitinkamo 
žanro videofilmuose dydis turi esminės reikšmės, o Lensis 
paprasčiausiai neatitiko „svorio kategorijos“. „Čia nieko as- 
meniška, pats supranti“, - pasakė jam direktorius. 

Be abejo, Lensis šiuos priekaištus priėmė asmeniškai. Jų 
keliai išsiskyrė, bet prieš išsiskiriant Lensis privertė krauju 
plūstantį direktorių maldauti, kad jo paties „aparatas“ būtų 
paliktas sveikas. 

Tai buvo seniai. Dabar jis nebevartoja stiprių narkotikų. 
Jis nebevaidina pornografiniuose filmuose. Jis visapusiškai 
ištobulėjo. 

Vis dėlto akivaizdu, kad motina taip negalvoja. 

— Tu esi lygiai toks, kaip tavo tėvas, - pasakė ji, garsiai 
čiaumodama savo sumuštinį. - Jis buvo nepastovus ir nepa- 
tikimas tipas, ir tu turi tokią pat niekšelio išvaizdą. Tu netgi 
negali normaliai kalbėti. Kur tu taip staiga prisigaudei tokių 
įmantrių kalbėjimo manierų? 

— Aš dirbu radijo stotyje. Klausausi mums skambinančių 
žmonių. Ir iš jų mokausi kalbėti. Stengiuosi tobulėti. 

— Pamanyk, mokaisi kalbėti. Netikiu tavimi nė per nago 
juodymą. 

Ji vėl sutelkė dėmesį į savo muilo operą. Lensis nužings- 
niavo siauru koridoriumi, stengdamasis neužlipti ant kačių 
išmatų krūvelių, ir įėjo į mažą kambarėlį, kuriame nakvodavo 
tarp įkalinimų arba kai neturėdavo darbo. Arba tokiais atve- 
jais kaip šis, kai jam paprasčiausiai reikėdavo keletui dienų 
dingti iš namų. Čia buvo jo paskutinė prieglauda. 

Jis žinojo, kad kiekvieną kartą, jam išėjus, motina ap- 
šniukštinėja kambarėlį, todėl kiekvieną sykį, atlupdamas ne- 
priklijuotą grindų plytelę po dvigule lova, jis baimindavosi 
dėl to, ką tenai ras. Arba tiksliau, ko gali nerasti. 

Pinigai, daugiausia šimto dolerių banknotai, tebebuvo 
mažoje metalinėje dėžutėje, kur jis juos ir paslėpė. Pusė iš jų 
teisėtai priklausė jo buvusiam partneriui, kuris buvo nuteis- 
tas už kitą nusikaltimą ir dabar sėdėjo kalėjime. Kai išeis iš 
kalėjimo, jis susiras Martį Bentoną ir paprašys iš jo savosios 
pinigų dalies. Ir Lensis baiminosi, ar turės ką atiduoti, kai tas 
žmogus pas jį apsilankys. 

Pinigų kiekis, skaičiuojant nuo pradinės sumos, buvo ge- 
rokai aptirpęs. Didelę jų dalį jis buvo išleidęs automobiliui 
ir naujiems drabužiams. Be to, išsinuomojo butą... Netgi du 
butus. Ir dar nusipirko kompiuterį, kuris dabar guli jo auto- 
mobilio bagažinėje. 

Jo motina dažnai bamba, kad jis išmetė didelę sumą to- 
kiam kvailam prietaisui kaip kompiuteris, kai ji savo serialus 

ir šiandien tebežiūri per nespalvotą televizorių. Ji nesupran- 
ta, kad šiais laikais žmogus, norėdamas tikėtis sėkmės bet 
kokioje veikloje, legalioje ar ne, turi gerai išmanyti kompiu- 
terius. Lensis įsisąmonino šią tiesą ir pasistengė šioje srityje 
užsitikrinti reikiamą kvalifikaciją. Norėdamas išvengti seno- 
sios kalės zaunijimo, savo nešiojamąjį kompiuterį ir laidą su 
mobiliuoju telefonu interneto prieigai vidun įsinešdavo tik 
tuomet, kai ji miegodavo. 

Jis suskaičiavo pinigus, įsidėjo keletą banknotų į kišenę, o 
likusius grąžino į slėptuvę po grindimis. Tai buvo jo avarinis 
fondas ir jam buvo velniškai nemalonu, kad dabar tenka juo 
pasinaudoti. Nors dabartinę jo padėtį neabejotinai galėjai pa- 
vadinti avarine. 

Kai jis buvo paleistas po paskutinio įkalinimo, jam pavyko 
gauti gerą darbą, bet jis buvo per kvailas, kad tą darbą išsau- 
gotų. Jis padarė vieną iš kvailiausių dalykų gyvenime - apsi- 
vogė darbovietėje. Jis negalvojo, kad tai vagystė, bet jo bosas 
nė nedvejodamas šį poelgį traktavo kaip tik taip. 

Jei jis būtų paprašęs parduoti jam tą nusidėvėjusią įrangą 
už simbolinę kainą, bosas tikriausiai būtų dykai pasiūlęs pa- 
siimti. Bet jis neprašė. Grįžo prie savo senų įpročių. Stverti, 
kas tik prieinama. Griebti, kol neprapuolė proga. Vieną va- 
karą, prieš pat darbo pabaigą, jis slapčia susikrovė pasenusią 
įrangą į krepšį, manydamas, kad niekas jos nė nepasiges. 

Vis dėlto pasigedo. Jis, vienintelis teistas darbuotojas visoje 
firmoje, buvo pirmas, ant kurio krito boso įtarimas. Priremtas 
prie sienos prisipažino ir prašė, kad jam būtų suteikta dar vie- 
na galimybė užsitarnauti gerą vardą. Tačiau niekas nesirengė 
sujuo terliotis. Jis buvo atleistas ir baudžiamojo persekiojimo 
išvengė tik todėl, kad sugrąžino viską, ką buvo paėmęs. 

Ši patirtis jį išmokė keleto dalykų, o pirmiausia - niekuo- 
met nerašyti tiesos pildant paraišką į darbą. Tad kai Mervi- 
nas Petersonas pateikė prašymą dėl darbo radijo stotyje, ties 
klausimais apie areštą ir teistumą jis pažymėjo langelį „ne“. 

Nors ir bjauru buvo valyti kitų pridergtus tualetus, šis dar- 
bas jam atrodė tikra malonė. Kai jis jį gavo, suprato, kad pats 
likimas, o gal jo fėja krikštamotė ar kokia kita galybė sugun- 
dė jį pavogti tą įrangą. Jei jis nebūtų buvęs atleistas iš pirmo- 
sios darbovietės, jam nebūtų atsivėrusi galimybė įsidarbinti 
radijo stotyje „101,3“. 

Sargo ir valytojo pareigos ne tik buvo darbas, užtikrinantis 
pajamas ir raminantis bandomojo laikotarpio priežiūros ins- 
pektorių - Lensiui nebereikėjo eikvoti savo avarinių atsargų. 
Ir - visų svarbiausia - šis darbas teikė galimybę kiekvieną 
naktį būti šalia Peris Gibson. 

Deja, dabar ir čia durys užsitrenkė. Jis nebegali sugrįžti į 
savo butą, pasirašyti Mervino Petersono banko sąskaitos če- 
kio ar, pasinaudodamas bankomatu, išimti iš jos pinigų - jį 
tučtuojau sučiuptų policija, o jis šito visiškai nenorėjo. 

Tą akimirką, kai jam paskambino policininkai ir liepė pa- 
silikti namuose, nes norį su juo pasikalbėti apie Peris Gibson 
terorizavimą telefonu, jis nusprendė, kad su juo bus papras- 
čiausiai susidorota. Jis vėl tapo kelis kartus teistu elementu 
ir atitinkamai pasielgė. Stvėrė savo mobilųjį telefoną, susi- 
rinko kompiuterinę įrangą, susišlavė kai kuriuos drabužius 
ir dingo iš namų. 

Jo pirmas tikslas buvo antroji rezidencija - aptriušęs bu- 
tukas, kurį jis išsinuomojo išgalvotu vardu. Tai, kas iš pradžių 
atrodė kaip nereikalinga prabanga, pasirodė visiškai naudin- 
gas dalykas. 

Tačiau, artindamasis prie automobilių aikštelės, kitoje ga- 
tvės pusėje prie tarptautinių maldos namų jis pastebėjo po- 
licijos automobilį. Nesustodamas pravažiavo pro šalį, mėgin- 
damas save įtikinti, kad tai paprasčiausias sutapimas ir kad 
jei policininkai būtų tykoję laukdami jo čia pasirodančio, jie 
nebūtų laukę automobilyje su policijos atpažinimo ženklais. 
Vis dėlto laimės bandyti jis neketino. 

Jis sunaikino visus tariamojo Mervino Petersono tapaty- 
bės duomenis. Sveikas, Frankai Šo. 

Pakeitė ir savo automobilio numerius, vietoj senųjų uždė- 
damas kitus, kuriuos prieš keletą mėnesių buvo pavogęs. 

Argi svarbu, ką buvęs kalinys kalba apie pokyčius ir nusi- 
teikimą reabilituotis, joks policininkas, teisėjas ar padorus, 
teisės normų besilaikantis pilietis nebus linkęs juo tikėti. 
Tu galėtum prisiekinėti uždėjęs ranką ant Biblijos, kad esi 
visiškai pasikeitęs. Galėtum maldauti dar vienos galimybės 
tai įrodyti. Galėtum kiek nori žadėti, kad tapsi visavertis ir 
bendruomenei naudą nešantis visuomenės narys. Tai būtų 
tik tuščios kalbos. Niekas ir niekada buvusiam kaliniui nesu- 
teiks antro šanso. Nei teisėsaugos sistema, nei visuomenė, 
nei moterys. 

Ypač moterys. Jos gali užsiiminėti su tavim kokiu tik nori 
seksu, bet išsyk griebsis už paširdžių, sužinojusios apie tavo 
kriminalinę praeitį. Šioje vietoje jos staiga tampa be galo iš- 
rankios. Moterys linkusios nubrėžti raudoną liniją tarp savęs 
ir bet kokių kriminalinių biografijos faktų turinčio žmogaus. 
Argi ne absurdas? | 

Lensio įsitikinimu, tai pats absurdiškiausias dėsnis. Bet 
dėsnis. Kadangi jis negali atitikti šio dėsnio reikalavimų, 
bent išoriškai pasistengė tapti žmogumi, iš pažiūros neturin- 
čiu nieko bendra su kriminaliniais dalykais. Jis ėmė geriau 
rengtis, sklandžiau kalbėti ir džentelmeniškai elgtis su mo- 
terimis. 

Kol kas šių pokyčių nelydėjo itin didelė sėkmė. Jis netgi 
buvo užmezgęs daug žadančių santykių su moterimis, bet 
galiausiai jie pasibaigdavo taip, kaip ir visi ankstesnieji. Ta- 
rytum jam ant kaktos būtų kažkokia tik moterims matoma 
dėmė. 

Paprasčiausiai nė viena moteris negali jo nei mėgti, nei 
gerbti. Pradedant motina. 


Dvidešimt antras skyrius 


= ||P suprantame, kad tai paskutinės minutės pasiūlymas, 
bet tikimės, kad neatsisakysi su mumis pavakarieniauti. 

Peris žvilgsnis blaškėsi nuo Dino prie Geivino ir atgal. Per 
septynerius metus Geivinas užaugo aukštas, lieknas ir gra- 
žus vaikinas. Jo plaukai šiek tiek patamsėjo, o veido bruožai 
tapo labiau išraiškingi, bet ji vis tiek būtų jį atpažinusi vos 
užmetusi akį. 

— Tai banalu, - pasakė ji, - ir tu tikriausiai pasibjaurėsi ma- 
nimi, kai aš tai pasakysiu, bet vis tiek negaliu patikėti, koks 
tu atrodai suaugęs, - ji suspaudė vieną jo plaštaką tarp savų- 
jų. - Džiaugiuosi vėl tave matydama, Geivinai. 

Sutrikęs ir susidrovėjęs, jis atsakė: 

- Aš taip pat džiaugiuosi jus matydamas, ponia Gibson. 

— Kai tau buvo devyneri, „ponia Gibson“ buvo tinkamas 
kreipinys. O dabar, girdėdama jį iš tavęs, jaučiuosi lyg senutė. 
Nuo šiol aš būsiu Peris, gerai? 

— Gerai. 

— Kaip dėl vakarienės? - paklausė Dinas. 

— Aš jau pradėjau kai ką gaminti. 

Jis susidomėjęs pakėlė antakius ir įbedė akis į ją, nepalik- 
damas kitos išeities, kaip pasakyti: 

— Užteks visiems, jei tu ir Geivinas sutinkate pavakarie- 
niauti pas mane. 

— Tai malonus posūkis, - Dinas stumtelėjo Geiviną per 
durų slenkstį. - Kas bus vakarienei? 

— Tu įsiprašei pas mane vakarienės, o dabar dar rodai iš- 
rankumą? 

— Valgyčiau bet ką, išskyrus kepenėles ir griežčius. 

— „Angelo“ spagečiai su kiaulienos nugarine ir daržovėmis. 
Jokių griežčių. 

— Mano burna jau pilna seilių. Kuo mes galėtume padėti? 

— Hm, - staiga ji pasijuto sutrikusi. Ji taip seniai nebuvo 
nieko vaišinusi, kad visiškai užmiršo, kaip užimti svečius. — 
Mes visi galėtume ko nors išgerti. 

— Skamba neblogai. 

— Turiu butelį vyno... - ji mostelėjo į namus. 

— Rodyk kelią, - pasakė Dinas. 

Virtuvėje ji jam patikėjo atkimšti „Chardonnay“ vyno bu- 
telį, o Geivinui ant ledo gabalėlių įpylė kokakolos. Dinas jau- 
tėsi kaip namie. O ji ir Geivinas buvo pastebimai susikaustę. 

— Svetainėje rasi kompaktinių plokštelių grotuvą, - pasakė 
ji Geivinui. - Bet nesu tikra, ar turiu tokios muzikos, kokia 
tau patiktų. 

— Man jūsų muzika patinka. Kartais aš klausausi jūsų laidos. 

Pamaloninta šių jo žodžių, Peris jam paaiškino, kaip su- 
rasti kompaktinių plokštelių grotuvą. Jis išėjo iš virtuvės į 
svetainę. Kai tik jis nebegalėjo jų girdėti, ji paklausė Dino: 

— Ar man pastebėti mėlynę jam ant veido, ar ne? 

— Ne. 

Nepastebėti tamsios mėlynės ir patinimo po dešiniąja 
Geivino akimi buvo neįmanoma. Visiškai natūraliai jai iškilo 
klausimas, kaip jis buvo taip skaudžiai sužalotas. Bet Dinas 
nenorėjo apie tai kalbėti, atrodė piktas ir susierzinęs, todėl ji 
pakeitė temą ir paklausė, kaip pasisekė Geivino susitikimas 
su Kurčiu. 

— Kurčio teigimu, Geivinas laikosi savo pirmosios versijos 
ir nepasakė jam nieko tokio, ko nepasakė man. Jis ir Džeinė 

apsižodžiavo, paskui jis prisidėjo prie grupės draugų ir dau- 
giaujos nebematė. 

— Ar Kurtis juo patikėjo? 

— Be įsipareigojimų. Jis nesulaikė Geivino, ir aš manau, 
kad tai geras ženklas. Be to, Valentino balsas skamba kaip 
subrendusio vyro. Nemanau, kad Geivinas galėtų išspausti 
tokį balsą, net jei ir labai pasistengtų. Ir kur Geivinas galėtų 
laikyti pagrobtą merginą? Jis neturi teisės nuomotis būsto. 
Jis būtų turėjęs ją nužudyti tą pačią naktį ir melsti Dievo, kad 
niekas to neišsiaiškintų, - jis suspaudė pirštais bufeto kraštą 
ir įsmeigė žvilgsnį į vyno butelį. 

— Geivinas neturi nieko bendra su Džeinės dingimu. Aš tai 
žinau, Dinai. 

— Aš irgi nemanau, kad jis tai padarė. Lygiai kaip niekuo- 
met nebūčiau įtaręs, kad jis užsiiminėja visais tais dalykais, 
kurie paaiškėjo dabar. Pasakius kiek galima švelniau, suvoki- 
mas, kad mano sūnus gyvena slaptą gyvenimą, man sukėlė 
nerimą. 

- Argi ne visi paaugliai iš dalies gyvena savo slaptą gyve- 
nimą? 

— Manau, kad taip, bet aš tam slaptam gyvenimui sudariau 
labai palankias sąlygas. Norėjau, kad jam su manimi patiktų, 
tad disciplinos požiūriu buvau ganėtinai minkštas. Nebuvo 
taip, kad aš jam viską leisčiau, bet, manau, jį auklėdamas ne- 
buvau toks uolus ir nuoseklus, koks turėjau būti. Ir Geivinas 
tuo pasinaudojo. 

Pažvelgęs į ją, jis paklausė: 

-— Argi, turint galvoje mano psichologinį pasirengimą, ne- 
turėjau suprasti, kad esu mulkinamas? 

Tuo metu iš svetainės atsklido Geivino balsas: 

— Ar Rodas Stiuartas bus gerai? 

— Puiku, - atsiliepė Peris. Tuomet, kreipdamasi į Diną, pa- 
sakė: - Pažvelk į viską šiek tiek paprasčiau. Galima sakyti, 
kad kiekvieno vaiko pareiga stengtis apmulkinti savo tėvus. 

O kalbant apie discipliną, vadovėliuose aprašytas metodikas 
ne visuomet sėkmingai pavyksta perkelti į gyvenimą. 

— Bet ar tikrai taip sunku surasti teisingą kelią? 

Ji tyliai nusijuokė. 

— Jei tai būtų lengva, jei viena sistema būtų pritaikoma 
visiems vaikams, daugybė vadinamųjų specialistų liktų be 
darbo. Apie ką jie diskutuotų vakarinėse pokalbių laidose? 
Pagalvok, kokį chaosą, jau nekalbant apie ekonominę krizę, 
sukeltų vaikai, staiga pradėję gerai elgtis ir klausyti tėvų. 

Išprovokavusi jo šypseną, ji surimtėjo. 

— Aš nemėginu menkinti tavo susirūpinimo, Dinai. Tavo 
susirūpinimas gerbtinas. Geivinas galbūt šiuo metu ir išsu- 
ko iš tiesaus kelio, bet galų gale iš jo vis tiek išaugs puikus 
jaunuolis. 

Jis įpylė vyno į dvi aukštas taures, kurias ji buvo pastačiusi 
ant baro, ir vieną padavė jai. 

— Tikėkimės, - jiedu susidaužė. 

Gurkštelėdama iš savosios taurės, pro jos kraštelį ji pažvel- 
gė į Diną. 

— Labai natūralu, kad jis yra toks, koks yra, pats supranti. 

— Nesuprantu. 

— Geivinas nėra vienintelis meistriškas manipuliuotojas 
Melojų šeimoje. 

— Tikrai? 

— Kaiaš atsisakiau tavo kvietimo vakarienei, pasirodyti prie 
mano namų vedinam Geivinu buvo labai gudrus žingsnis. 

— Taigi mano manevras suveikė, ar ne? 

— Kaip psichologas, kuriai kategorijai priskirtum žmogų, 
kuris pasinaudoja savo vaiku, kad gautų moters kvietimą 
pietums? 

— Nuliūdusiųjų. 

— O ką pasakytum apie tą, kuris bando įtikti dviem iš karto? 

Dino šypsena išblėso. 

— Tu turi galvoje Lizą. 

— Ar tujai pasakei apie savo planus šiam vakarui? 

— Aš jai pasakiau, kad man reikia praleisti laiką su 
Geivinu. 

— Bet tu nepaminėjai manęs. 

— Ne. 

- Atrodo, ji jaučiasi turinti teisėtų pretenzijų leisti vakarus 
su tavimi. 

— Iki šiol - taip. 

— Ar tos teisės išskirtinės? 

— Taip. 

— Seniai? 

— Porą metų. 

Jo atsakymas ją nemaloniai šokiravo. 

— Tai bent. Kai pažinojau tave Hiustone, tavo romanai tęs- 
davosi ne ilgiau kaip porą savaičių. 

— Todėl, kad moteris, kurios aš troškau, buvo užimta. 

— Mes apie tai nekalbame, Dinai. 

— Po perkūnais, tikrai ne. 

— Mes kalbame apie tave ir Lizą. Dvejus metus besitęsian- 
tys santykiai reiškia... 

— Ne tai, ką tu galvoji. 

— O ką galvoja Liza? 

— Tėti? - iš tarpdurio juos nedrąsiai pertraukė Geivinas. 
Jis rankoje laikė mobilųjį telefoną, kurį tiesė Dinui. - Tau 
skambina. 

— Dėkui, - jis paėmė telefoną ir ekrane perskaitė skambi- 
nančiojo numerį. - Geivinai, padėk Peris. 

Prieš atsiliepdamas jis išėjo iš virtuvės, palikdamas Peris 
svarstyti, skambina Liza ar kas kitas. 

— Ką turėčiau daryti? - paklausė Geivinas. 

— Gal padengtum stalą? 

— Gerai, žinoma. Mano mama visą laiką versdavo mane tai 
daryti. 

Ji nusišypsojo jam. 

— Pamenu, kai tik mudu su Džeku apsilankydavome tavo 
tėtės namuose ir tu būdavai su juo, stalą dengti irgi būdavo 
tavo užduotis. 

— Kalbant apie tai, na... Aš dar neturėjau progos jums pasa- 
kyti. Aš labai apgailestauju dėl to, kad jis... Na... Mirė. 

— Ačiū, Geivinai. 

— Man jis patiko. Jis buvo šaunus. 

— Taip. Na, o dabar, - žvaliai pasakė ji, - ar tu manai, kad 
mums reikėtų vakarieniauti valgomajame, ar verčiau pasilik- 
ti čia, virtuvėje? 

— Man patinka ir virtuvė. 

— Gerai, - ji jam parodė, kur laikomos servetėlės, indai ir 
stalo įrankiai, ir jis pradėjo visa tai dėlioti ant stalo, o ji tuo 
metu kepino daržoves ir juostelėmis supjaustytą kiaulienos 
nugarinę. - Ar šiais metais lauki mokyklos? 

— Taip. Na, manau, kad taip. Rimtas išbandymas eiti į mo- 
kyklą, kur nė vieno nepažįstu. 

— Aš tave suprantu. Mano tėtis buvo profesionalus kari- 
ninkas, - ji pripylė puodą vandens makaronams virti. - Mes 
išvažinėjome visą Ameriką. Lankiau tris skirtingas pradines 
mokyklas ir dvi pagrindines. Ačiū Dievui, jis išėjo į atsargą, 
tad vyresnėse klasėse mokyklos keisti neteko. Bet prisimenu, 
kaip sunku būti visiška naujoke mokykloje. 

— Taip, tai užknisa. 

— Bet tai tik iš pradžių, tu bematant priprasi. Prisimenu, 
kaip tau teko keisti mažosios lygos komandas, ir dar sezono 
viduryje. Pradėjai sezoną „Piratų“ komandoje, o baigei... 

— „Pumų“. Jūs tai atsimenate? 

— Kuo puikiausiai. Tavo treneris turėjo pasitraukti iš savo 
pareigų. 

— Taip, darbo reikalais jam teko persikelti gyventi į Ohajo 
valstiją ar kažkur netoli jos. 

- Ir visi jo komandos berniukai buvo išskirstyti po kitas 
komandas. Tau šis posūkis labai nepatiko, bet vėliau pasiro- 

dė, kad tai buvo geriausias dalykas, koks tik galėjo atsitikti. 
„Pumoms“ reikėjo gero saugo“ ir tu puikiai užpildei šią spra- 
gą. Komanda tais metais tapo regiono čempione. 

— Tik miesto, - kukliai pasakė jis. 

— Na, iš tavo tėčio entuziazmo buvo galima spėti, kad tai 
buvo Pasaulio taurė. Ištisas savaites mudu su Džeku iš jo tik 
ir tegirdėdavome: „Geivinas atliko tą, Geivinas padarė aną. 
Jums reikėjo matyti Geivino žaidimą praėjusį vakarą.“ Savo 
entuziazmu jis vos neišvedė mūsų iš proto. Jis taip tavimi 
didžiavosi. 

— Vienose iš atrankinių varžybų aš padariau klaidą. Prieši- 
ninkų komanda dėl jos laimėjo tašką. 

— Aš stebėjau tas varžybas. 

— Todėl ta klaida man ir buvo tokia skaudi. Tėtis jus abu 
pakvietė pasižiūrėti rungtynių. Esu tikras, kad jis, jei būtų 
galėjęs, būtų mane užmušęs, o paskui miręs iš apmaudo. 

Ji atsigręžė nuo viryklės ir pažvelgė į jį. 

— Dinas tuomet tavimi kaip tik ypač didžiavosi, Geivinai. 

— Jis didžiavosi manimi dėl to, kad aš suknisau savo ko- 
mandos reikalus? 

— Hmm. Kito padavimo metu tu sužaidei tiesiog puikiai ir 
uždirbai du taškus. 

— Manau, jog tuo ištaisiau savo klaidą. 

— Na, taip, jei kalbėsime apie komandos aistruolius ir drau- 
gus. Kai Džekas paplekšnojo tavo tėčiui per nugarą ir pasakė, 
kad tu išpirkai savo klaidą, Dinas jam atsakė, kad savo klaidą 
tu išpirkai vien tuo, kad nepasidavei ir tęsei kovą. Jis tavimi 
labiau didžiavosi dėl to, kad vyriškai priėmei klaidą, o ne dėl 
to, kad paskui gerai sužaidei. 

Nusigręždama atgal prie viryklės, ji sudėjo į verdantį van- 
denį spagečius. Kai ji vėl atsigręžė į Geiviną, jo veide vis dar 
švietė skeptiška šypsena. 


* Beisbolo žaidėjo pozicija (vert. past.). 

— Tikrai, - linktelėjo galvą ji. 

Ir tuomet ji išgyveno suvokimo akimirką. „Pažvelk į 
save“, - pagalvojo ji. Padaręs klaidą, Geivinas nedelsdamas 
sugrįžo į žaidimą. Jis nepuolė į pesimizmą ir neatsidūrė ant 
atsarginių suolelio, o kaip užsuktas lakstė po aikštelę, kol su 
kaupu ištaisė savo klaidą. 

Ir Dinas praėjusią naktį pasakė, kad neleido kaltei bei gai- 
lesčiui suėsti jo gyvo. Jis paprasčiausiai paleido juos. 

Galbūt tai pamoka, kurią jai reikia išmokti iš šių Melojų 
giminės vyrų. 

Dinas sugrįžo į virtuvę, nutraukdamas jos neramias mintis. 

— Skambino Kurtis, - jis dirstelėjo į Geiviną, lyg nenorėda- 
mas kalbėti šia tema jam girdint, tačiau po akimirkos tęsė, 
nepaprašęs Geivino išeiti iš virtuvės. - Man atrodo, tirdamas 
šią bylą jis ima išsisemti. 

— Kas atsitiko? 

— Jis nurodė žvalgybos pareigūnams surasti Lensį Fišerį. 

— Ką tokį? 

— Tujį pažįsti kaip Merviną Petersoną, -jisjuos supažindi- 
no su spalvinga Mervino kriminaline karjera. - Jis ieškomas 
apklausai. Kaip ir Bredlis Armstrongas, lygtinai nuteistas už 
seksualinį priekabiavimą, kuris nesilaiko lygtinio paleidimo 
sąlygų ir dabar dingo iš akiračio. Kurčio vyrai gilinasi į tele- 
fono skambučių techninius aspektus ir mėgina išsiaiškinti, 
kokios buvo Valentino galimybės skambučius peradresuoti. 
O Rondo... - jis padarė pauzę ir dirstelėjo į Geiviną, kuris 
įtraukė galvą į pečius, - jis tebesigilina į kompiuterines pa- 
slaptis. Mervino namuose jie nerado kompiuterio, bet rado 
standžiųjų ir kompaktinių diskų, tad kompiuterį jis tikriau- 
siai turėjo ir pasiėmė su savimi. Iš to, ką papasakojau, ga- 
lima spręsti, kad Kurtis klaidžioja tamsoje. Kadangi nieko 
nauja nepaaiškėjo, aš jam pasiūliau pamėginti išprovokuoti 
Valentiną. 

— Išprovokuoti? 

— Taip, išprovokuoti iškišti galvą iš savo slėptuvės. 

— Kaip? 

— Per tave. 

— Per mane? Eteryje? 

— Taip, idėja tokia. Jei tu paskelbsi klausytojams apie Džei- 
nės pagrobimą, apibūdinsiją kaip brutalaus nusikaltėlio auką, 
galbūt jis tau paskambins mėgindamas pasiteisinti. Jis gali 
kalbėti ilgiau nei įprastai ir nejučiomis suteikti mums užuo- 
minų apie buvimo vietą ir save. Svarbiausia nuolat kalbėti tik 
apie Džeinę. Ir stengtis kalbėti apie ją kuo konkrečiau. Daž- 
nai kartoti jos vardą. Priversti Valentiną galvoti apie ją kaip 
apie individą, o ne kaip jo belaisvę. 

Ji abejodama pažvelgė į jį. 

— Ar tu manai, kad tokia taktika pasiteisins? 

— Na, tvirtai tuo įsitikinęs nesu. Bet jo savigarba bus tikrai 
užgauta, jei ažiotažas kils dėl jos, o ne dėl jo. Jis nori būti 
žvaigždė, tas, apie kurį visi kalba. Taigi, dėmesio centre at- 
sidūrus jai, jis gali neatsispirti norui kyštelėti galvą iš savo 
slėptuvės ir pasakyti: „Ei, pažiūrėkite į mane!“ 

Peris dirstelėjo į laikrodį. 

Dinas balsu išsakė jos mintį. 

— Teisingai. Mes turime šiek tiek daugiau nei dvidešimt 
keturias valandas, kad sutrukdytume jam padaryti tai, ką 
ketina. Ši naktis - paskutinė mūsų galimybė pakeisti jo ap- 
sisprendimą. Jis neturi jaustis psichologiškai stumiamas 
įvykdyti ekstremalų veiksmą, kurio padariniai būtų tragiški. 
Priešingai - galbūt tau pavyktų jį įtikinti paleisti savo auką. 

— Tai nėra lengva užduotis, Dinai. Riba tarp kurstymo ir 
raminimo labai subtili. 

Jis rimtu veidu linktelėjo galvą. 

— Dėl to aš jau beveik gailiuosi iškėlęs šią mintį. 

— O ką galvoja Kurtis? 

— Kurtis entuziastingai nusitvėrė šios idėjos. Netgi per 
daug entuziastingai. Bet aš jį truputį atšaldžiau, pasakiau, 

kad šis planas negalės būti įgyvendintas, jei tu šimtu procen- 
tų jam nepritarsi. 

Jis prisiartino arčiau jos. 

— Prieš tau duodant sutikimą, reikia apmąstyti dar kai ką, 
ir tai nėra nereikšminga. Atvirkščiai, tai svarbiausias apsis- 
prendimas. Pirmasis Valentino pokalbis su tavim buvo pik- 
tas. Jo tikslas - nubausti ne tik jį išdavusią moterį, bet ir 
tave. Jei tu pradėsi jį spausti, nesvarbu, kokiu būdu, kokiais 
žodžiais, tikėtina, kad jis ant tavęs dar labiau supyks ir tu 
galbūt tapsi jo agresijos taikiniu. Jis jau išsakė vieną netie- 
sioginį grasinimą. 

— Ar tu mėgini mane atkalbėti nuo šios idėjos? 

— Taip atrodo, ar ne? - pasakė jis su ironiška šypsenėle. — 
Tik nemanyk, kad kokiu nors savo apsisprendimu nuvilsi 
Kurtį ar mane. Rizika - tavo darbo dalis, bet ne prievolė. Tai 
turi būti tavo skambutis, Peris. Jei pasakysi ne, vadinasi, ne. 
Pagalvok apie tai. Atsakymą man galėsi duoti po vakarienės. 

— Aš neturiu apie ką galvoti. Aš padarysiu ar pasakysiu vis- 
ką, ko reikia, kad ta mergina būtų išlaisvinta ir sugrąžinta 
namo. Bet man reikia tavo pagalbos. 

Jis paėmė jos ranką ir trumpai bei tvirtai spustelėjo. 

- Aš būsiu šalia tavęs ir nuolat patarinėsiu, ką sakyti. Šiaip 
ar taip aš būčiau su tavimi. 

Susigaudžiusi, kad Geivinas susidomėjęs juos stebi, ji nusi- 
gręžė nuo Dino ir paskelbė: 

— Spagečiai paruošti. 


— Alio? Bredai, ar tai tu? Jei taip, prašau kalbėti su manimi. 
Jis neplanavo, ką pasakys, kai kas nors namuose pakels 
ragelį, tik jautė būtinybę paskambinti - bent jau tam, kad įsi- 
tikintų, jog jo šeima vis dar čia. Jis tikėjosi, kad kai tik išgirs 
kurį nors mielą balsą, sugalvos, ką pasakyti. 
Deja, pajutęs žmonos balse virpulį, Bredas Armstrongas 
negalėjo išspausti nė žodžio. Akivaizdi jos įtampa jį lyg supa- 

ralyžiavo. Jam užgniaužė gerklę ir jis nebegalėjo kalbėti. Tik 
spaudė ragelį suprakaitavusiame delne ir jau ketino jį padėti. 

— Bredai, pasakyk ką nors. Prašau. Aš žinau, kad čia tu. 

Jis giliai atsiduso - tai buvo pusiau kūkčiojimas, pusiau 
atodūsis. 

— Toni. 

— Kur tu esi? 

Kur jis yra? Jis - pragare. Šis apskuręs kambarys nė iš tolo 
nepriminė mielų jo namų - komforto ir jaukumo, kuriuos jam 
ir vaikams ji kūrė savo rankomis. Šiame kambaryje nebuvo 
saulės, nesisklaidė malonūs kvapai. Viduje įtaisytos rūpestin- 
gai užvertos žaliuzės neleido vidun patekti iš lauko sklindan- 
čiai šviesai - kambarį apšvietė vienintelė šviestuve spingsinti 
silpna elektros lemputė. Patalpoje dvokė, ko gero, jo neviltim. 

Vis dėlto aplinka nebuvo baisiausia šiame pragare. Tikrų 
tikriausias pragaras vyko jo sąmonėje. 

— Tu turi sugrįžti namo, Bredai. Tavęs ieško policija. 

— O Dieve, - jis šito labiausiai bijojo, o išgirdus, kad baimė 
tikra, jo skrandį sugniaužė spazmas. 

— Šiandien aš buvau nuėjusi į policijos skyrių. 

— Ką tu padarei? - paklausė jis trūkinėjančiu balsu. - Toni, 
kodėl tu tai padarei? 

— Ponas Hethevėjus buvo priverstas pranešti apie tave 
SNSR tarnybai, - ji ėmė aiškinti, kaip atsidūrė detektyvo ka- 
binete, bet jis buvo toks sukrėstas, kad tegirdėjo kas antrą 
jos žodį. 

— Tu pasakojai apie mane, savo vyrą, policininkams? 

— Norėdama tau padėti. 

— Padėti man? Pasiųsti mane į kalėjimą? Ar šito tu linki 
man ir mūsų vaikams? 

— Okojiems linki tu? - atrėmė jo ataką ji. - Tu, kuris griau- 
ni mūsų šeimą, Bredai. Tu, o ne aš. | 

— Tu stengiesi su manimi atsiteisti už praėjusią naktį, ar 
ne? Štai iš kur visa tai. Tu vis dar tebepyksti ant manęs. 

— Aš nepykstu. 

— Tai kodėl tu paskambinai į policiją? 

— Iš baimės. 

— Iš baimės? - jis prunkštelėjo. - Dėl to, kad aš norėjau 
sekso? Nuo šiol, matyt, aš turėsiu tave iš anksto perspėti, kad 
noriu pasimylėti? 

— Tai nebuvo sekso preliudija ir tikrai neturėjo nieko ben- 
dra su pasimylėjimu, Bredai. Tai buvo agresija. 

Jis pasitrynė kaktą ir jo pirštai liko šlapi nuo prakaito. 

— Tu nė nemėgini manęs suprasti, Toni. Tu niekada nesi- 
stengei manęs suprasti. 

— Mes dabar nekalbame apie mano - tavo žmonos ir žmo- 
gaus trūkumus. Mes kalbame apie tave ir tavo priklausomybę. 

— Gerai, gerai, tu pasiekei, ko norėjai. Aš lankysiu grupinės 
terapijos užsiėmimus. Gerai? Paskambink policijai ir pasakyk, 
kad padarei klaidą. Pasakyk jiems, kad mes susiginčijome ir 
tu norėjai atkeršyti man. Aš pasikalbėsiu su Hethevėjumi. Jei 
aš jam pasigerinsiu, jis man atleis. 

— Per vėlu atsiprašinėti ir žadėti, Bredai. 

Jos kalbėsenos ir teiginių tvirtumas dar labiau sustiprino 
jo įtampą. 

— Tu ir taipjau turėjai daugiau šansų, nei nusipelnei, - tęsė 
ji. - Beje, tai nebėra vien mano ar pono Hethevėjaus reikalas. 
Tavimi domisi policija ir aš neturiu kito kelio, kaip tik su ja 
bendradarbiauti. 

— Ką darysi? 

— Leisiu prieiti prie tavo kompiuterio. 

— O Jėzau! O Kristau! Yra kitų kelių, Toni. Argi tu nesu- 
pranti, kad tokiais savo veiksmais tu mane sunaikinsi? Pra- 
šau, mieloji, nedaryk šito. 

— Jei aš pati neleisiu prie jo prieiti, jie pateiks kratos orde- 
rį, visa, ko reikia, kad galėtų prieiti prie tavo kompiuterio be 
mano sutikimo. Galima sakyti, tai nuo manęs nepriklauso. 

— Tu galėtum... Klausyk, aš galiu tau paaiškinti, kaip sunai- 
kinti duomenis, kad jie nieko nerastų. Prašau, Toni. Tai nėra 
sunku. Keli pelės klavišo spustelėjimai, ir viskas. Aš neprašau 
tavęs apiplėšti banką ar ko nors panašaus. Ar padarysi tai dėl 
manes, brangioji? Prašau. Maldauju. 

Kurį laiką ji tylėjo ir jis viltingai sulaikė kvėpavimą. Deja, 
šį vakarą žmona buvo pasiryžusi pateikti jam dar ne vieną 
nemalonų siurprizą. 

— Vieną vakarą praėjusią savaitę aš nusekiau tave prie Tre- 
vizo ežero, Bredai. 

Kraujas plūstelėjo jam į veidą, o atgaila virto įniršiu. 

— Tu mane šnipinėjai. Aš taip ir žinojau. O dabar ir pati 
prisipažinai. 

— Aš mačiau tave su moksleive. Jūs abu įsėdote į tavo auto- 
mobilį. Galiu pagrįstai spėti, kad tu su ja užsiėmei seksu. 

— Tu visiškai teisi, tikrai užsiėmiau! - sušuko jis. - Todėl, 
kad mano žmona krūpčioja kiekvieną kartą, kai tik aš ją pa- 
liečiu. Kas gali mane kaltinti už tai, kad aš užsiiminėju seksu, 
kada tik pasitaiko galimybė? 

— Ar tu kada nors buvai su ta mergina, kurios ieškoma? 
Teisėjo dukra. Džeine Kemp. 

Jo alsavimas netgi pačiam pasirodė pernelyg dažnas ir jis 
pagalvojo, ar ir Toni girdi šį jo šnopavimą, o galbūt išgirdo ir 
dar kas nors, kas galėtų klausytis jų pokalbio. Ši mintis sukė- 
lė dar vieną nerimo bangą. Kodėl ji jo teiraujasi apie Džeinę 
Kemp? 

— Ar policininkai klausosi mūsų pokalbio telefonu? 

— Ką? Ne. Žinoma, ne. 

— Nuėjusi paplepėti su policininkais, tu pasistengei pada- 
ryti viską, kad aš būčiau pagautas, tiesa? Jie tikriausiai slapta 
klausosi šio mūsų pokalbio? Taip? 

— Bredai, tu kalbi nesąmones. 

— Tu klysti, aš iš viso nekalbu. 

Jis baigė pokalbį ir numetė mobilųjį telefoną tarytum ran- 
ką deginantį karštos geležies gabalą. Ėmė vaikštinėti po tvan- 
kų, klaustrofobiją keliantį kambarį. Jie žino apie jį ir Džeinę. 
Išsiaiškino. Atsitiko tai, ko jis labiausiai bijojo. 

Tas... Tas Kurtis. Seržantas Kurtis. Ar su juo Toni sakė 
šiandien kalbėjusis? Argi ne jis tiria Džeinės dingimo bylą? 

Jis šito bijojo. Kai šiandienos laikraščio pirmajame pusla- 
pyje išvydo Džeinės nuotrauką, iškart suprato, kad anksčiau 
ar vėliau policija pradės jo ieškoti. Kas nors vis tiek bus matęs 
jį su Džeine ir pranešęs policijai. 

Dabar jam teks elgtis labai atsargiai. Jei tik bus pastebėtas, 
gali būti areštuotas. Taip neturi nutikti. Taip neturi nutikti. 
Kalėjime kiti kaliniai su tokiais kaip jis elgiasi baisiai. Jis gir- 
dėjo tokių istorijų. Net jo advokatas pasakojo apie žiauru- 
mus, kurie seksualinių nusikaltėlių laukia kalėjime. 

Dieve, jis išties atsidūrė keblioje padėtyje. Ir už tai gali pa- 
dėkoti Džeinei Kemp, tai mažai arogantiškai šliundrai. Visi 
prieš jį. Džeinė. Jo žmona, ta nertėjanti ragana. Hethevė- 
jus. Tas senis, kuris nežinotų, ką daryti su moterimi, jei ji 
per klaidą jam pasitaikytų, nors tai visiškai neįtikėtina. Tas 
bandomojo laikotarpio priežiūros inspektorius pavyduliauja 
Bredui jo pasisekimo tarp moterų. Iš tos pagiežos jis džiaugs- 
mingai uždėtų jam antrankius ir pasiųstų tiesiai į kalėjimą. 

Bredo pyktis buvo trumpalaikis. Staiga jį nuslopino vėl 
grįžtanti kiaurai persmelkianti baimė. Gausiai prakaituoda- 
mas ir kramtydamas vidinį skruostų paviršių, jis be tikslo 
marširavo po kambarį. Ta istorija su Džeine gali atnešti labai 
rimtų nemalonumų. 

Reikėjo jam laikytis nuo jos atokiau. Dabar jis tai akivaiz- 
džiai suvokė. Jam buvo gerai žinoma Džeinės reputacija dar 
iki jai pirmąsyk prie jo prisiartinant. Jis buvo prisiskaitęs pa- 
kankamai žinučių apie ją sekso klubo interneto svetainėje ir 
žinojo, kad ji tokia pat seksualinių nuotykių ieškotoja kaip 
ir jis. Taip pat žinojo, kad ji yra pagedusi, turtinga mergiotė, 

su buvusiais meilužiais besielgianti kaip su mazgotėmis ir vi- 
saip besityčiojanti iš jų interneto skelbimų lentoje. 

Vis dėlto jo savimeilė buvo stipriai paglostyta, kai viena 
iš geidžiamiausių sekso klubo merginų tapo jo meiluže. Ką 
jam reikėjo daryti, atstumti ją? Ką gali padaryti vyras? Netgi 
žinodamas, kad galbūt pasmerkia save pražūčiai, jis negalėjo 
atsispirti jos žavesiui. Jos kerai buvo verti pavojaus, kurį kėlė 
draugystė su ja. 

Pasinerti į savo fantazijas buvo savaime suprantama rizi- 
ka. Jis žinojo, kad kiekvieną kartą prasidėdamas su moks- 
leive, glamonėdamas pacientę ar masturbuodamas mergšę 
videosalone, jis ieško bėdos, bet rizika būti užkluptam jam 
buvo papildomas adrenalino šaltinis. 

Jis nuolat provokuodavo pats save ir vis išlikdavo sausas. 
Paradoksalu, sekso poreikis augo drauge su patiriamu vis di- 
desniu pasitenkinimu. Kuo toliau nuvesdavo jo išdaigos, tuo 
didesnis darėsi troškimas eiti dar toliau. Nauji pojūčiai au- 
gino sparnus. Juk visuomet atsiranda dar viena riba, kurią 
galima įveikti, dar vienas žingsnis, kurį galima žengti. 

O dabar besiblaškydamas savo kalėjime jis suvokė, kad ši 
fantazija jį nunešė vienu žingsniu per toli. 


Dvidešimt tročias skyrius 


— Hu! 

Peris, ką tik pasirodžiusi tamsiame koridoriuje pro val- 
gomojo duris, atšoko ir šliūkštelėjo karštos arbatos sau ant 
rankos. 

— Po velnių, Stenai! Tai visiškai nejuokinga. 

-— Atleisk. Dėl Dievo meilės. Aš tikrai nenorėjau tavęs nu- 
skriausti, - jis nuskubėjo į mažutę virtuvėlę ir atnešė nuo ri- 
tinio atplėšęs keletą popierinių pašluosčių. 

— Gal patepti sviestu? Balzamu? Atnešti vaistinėlę? 

Ji nusišluostė ranką. 

— Ačiū, nereikia. 

— Nors ir nematau tavo akių, bet jaučiu, kad tu niršte niršti 
ant manęs. 

- Tai, ką tu padarei, buvo kvaila. 

— Kodėl tu tokia nervinga? 

— O kodėl tu toks vaikiškas? 

— Aš juk atsiprašiau. Tiesiog šį vakarą džiūgauju. 

— Kokia proga? 

— Dėdė Vilkinsas išskrenda atgal į Atlantą. Kiekvieną sykį, 
kai tarp mūsų nusidriekia keletas valstijų, man atsiranda 
proga pasilinksminti. 

— Ką gi, sveikinu. Tik žinok, kad nemėgstu būti gąsdina- 
ma. Ir niekuomet nemaniau, kad tai juokinga. 

Stenas, per vieną žingsnį atsilikdamas, nužingsniavo jai 
įkandin studijos link. Kai jie atsidūrė apšviestoje patalpoje, ji 
išvydo mėlynę ant jo veido. 

— Oi, Stenai, kas tau atsitiko? 

Jis atsargiai palietė sumuštą vietą ties burnos krašteliu. 

— Dėdė man trinktelėjo. 

— Tu juokauji? 

— Ne. 

— Jis tau trenkė? - sušuko ji ir pasipiktinusi išklausė apie 
jų susitikimą „Driskilo“ viešbučio vestibiulyje. 

Baigęs savo pasakojimą, jis abejingai gūžtelėjo pečiais. 

— Paprasčiausiai jį užkniso tai, ką aš pasakiau. Tai ne pir- 
mas kartas. Baisus čia daiktas. 

Peris nesutiko, bet Steno santykiai su dėde buvo ne jos 
reikalas. 

- Šiandien vyrams aplink mane vis nesiseka išvengti kumš- 
čių, - sumurmėjo ji, prisiminusi Geivino mėlynę. Ji atsisėdo 
ant savo taburetės ir, pažvelgusi į monitorių, pamatė, kad iki 
muzikinio intarpo pabaigos dar liko daugiau kaip penkios 
minutės. 

Stenas nekviestas atsisėdo ant antrosios taburetės. 

— Ar tavęs nebaugina tas Valentinas? 

— O tavęs ar nebaugintų? 

— Dėdė Vilkinsas manęs teiravosi, ar ne aš esu tavo paslap- 
tingasis pašnekovas. 

Ji greitosiomis dirstelėjo į jį, supildama į savo arbatos puo- 
delį saldiklio pakelį. 

— Tačiau tu nesi tas paslaptingasis pašnekovas, tiesa? 

- Lyg ir ne, - atsakė jis. - Nors ir turiu seksualinio bendra- 
vimo problemų. Bent jau taip tvirtina dėdė Vilkinsas. 

— Kodėljis linkęs taip manyti? 

— Mano netikę genai. Motina buvo šliundra. Tėvas mergi- 
šius. Dėdė perka kekšių paslaugas ir galvoja, kad niekas apie 
tai nežino. Galbūt todėl jis ir mano, kad aš kaip tas obuolys 

nuo obels netoli tenuriedėjau. Beje, dėdė sako, kad aš esu ne 
tik seksualinis iškrypėlis, bet ir dulkinimosi maniakas. 

— Jis tau taip ir pasakė? 

— Negailėdamas riebių žodžių ir išsireiškimų. 

— Tu suaugęs vyras. Kodėl kenti visas tas jo patyčias? Ti- 
krai neturėtum toleruoti jo daužymo tau per nosį. 

Stenas pažvelgė į ją taip, tarytum ji būtų pamišėlė. 

— Kaip siūlytum jam pasipriešinti? 

Vieną akimirką jai norėjosi griebti jį už gerklės, o kitą - už- 
jaučiamai patapšnoti per petį. Kai Steno tėvas nusižudė, apie 
šią istoriją pasklido daug įvairiausių paskalų. Jei jos turėjo 
bent kokį nors pagrindą, vadinasi, Krenšou giminė išties 
buvo stipriai pagedusi. Nieko nuostabaus, kad Stenas turi 
spręstinų psichologinių problemų. 

Kai baigėsi paskutinė užprogramuota daina, ji gestu paro- 
dė Stenui laikytis tylos ir įjungė savo mikrofoną. 

— Tai buvo Neilas Diamondas. Prieš šią dainą klausėtės 
Džuis Njuton „Maloniausio dalykėlio“. Tikiuosi, jūs manęs 
klausėtės, Trojau. Šią dainą jums skyrė Sindi. Jūsų pageidavi- 
mų lauksiu iki antros valandos nakties. Jei turite ką pasakyti, 
kviečiu pasidalinti mintimis su manimi ir mano klausytojais. 
Skambinkite. 

Po šio jos komentaro išsyk prasidėjo dviejų minučių ko- 
mercinė reklama. 

— Kaip manai, ar jis šią naktį paskambins? - paklausė Ste- 
nas, kai ji išjungė mikrofoną. 

— Jei teisingai supratau, tu kalbi apie Valentiną. Nežinau. 
Nenustebčiau, jei paskambintų. 

— Ar dar nėra įtariama, kas jis galėtų būti? 

— Policija nagrinėja keletą galimų variantų, bet nelabai turi 
už ko užsikabinti. Seržantas Kurtis viliasi, kad jis paskam- 
bins šią naktį ir galbūt pasakys ką nors, kas juos užvestų ant 
šviežių pėdsakų, - ji pažvelgė į mirksinčius kontrolės pulto 
telefono linijų mygtukus. - Žinau, kad dar vienas jo skam- 

butis galėtų būti naudingas, bet mane nukrato šiurpas, kai 
pagalvoju apie tai, kad reikės su juo kalbėtis. 

— Dabar aš tikrai apgailestauju, kad tave išgąsdinau. Mano 
pokštas šiuo metu tikrai buvo nevykęs. 

— Nieko, išgyvensiu. 

— Šūktelėk, jei būsiu tau reikalingas, - pasakė jis ir nu- 
žingsniavo durų link. 

— Oi, Stenai, netrukus atvyks daktaras Melojus. Gal tu galė- 
tum pabūti prie pagrindinio įėjimo ir, kai jis atvyks, jį įleisti? 

Stenas nutaisė reikšmingą žvilgsnį ir sugrįžęs atsisėdo ant 
taburetės. 

— Kas vyksta tarp tavęs ir to eržilo psichiatro? 

Peris jį užčiaupė ir atsiliepė viena iš telefono linijų. 

— Peris klauso. 

Vyriškis kitame gale pageidavo Gerto Brukso dainos iš fil- 
mo „Hope Floats“. 

— Skiriu ją Džinei, - pasakė jis. 

— Atrodo, Džinė laiminga mergina. 

— Tai jūsų dėka mudu esame drauge. 

— Mano? 

— Gyvendama Odesoje, Džinė gavo darbo pasiūlymą ir at- 
vyko čionai. Mudu susidraugavome, tačiau nė vienas nesakė- 
me, kąjaučiame vienas kitam. Jūs jai patarėte neišvykti namo 
neprisipažinus man apie savo jausmus. Ji pasinaudojo jūsų 
patarimu ir aš jai atsakiau, kad jaučiu tą patį, taigi ji pasiliko 
savajame darbe ir kitais metais mudu ketiname susituokti. 

— Aš džiaugiuosi, kad viskas taip šauniai baigėsi. 

— Taip, aš irgi džiaugiuosi. Dėkui, Peris. 

Ji įterpė į dainų sąrašą „To Make You Feel My Love ir atsi- 
liepė kita linija. Pašnekovas pageidavo, kad ji perduotų Almai 
linkėjimus gimtadienio proga. 

— Devyniasdešimt metų? Dievulėliau! Ar ji turi mėgstamą 
dainą? 

Tai buvo sena Koulo Porterio melodija, bet Peris per keletą 

sekundžių ją surado kompiuterizuotoje muzikos bibliotekoje 
ir įrašė dainų eilėje priešais Brukso baladę. 

Visa tai sutvarkiusi, ji atsigręžė į Steną. 

— Tu dar čia? 

— Taip, tu neatsakei į mano klausimą. Tik nesakyk, kad tu 
ir Melojus seni draugai iš Hiustono laikų. 

— Taip ir yra. 

— Kaip jūs susipažinote? 

— Per Džeką. Jiedu buvo draugai koledže, bet jų draugystė 
nenutrūko ir baigus mokslus. 

— Tik ta draugystė neatlaikė tavęs. 

Ji staiga įsmeigė žvilgsnį į jį. 

— Ak, matau, kad mano spėjimas buvo teisingas. 

— Dink iš akių, Stenai. 

- Jei teisingai suprantu, tai jautri vieta. 

Susierzinusi, tačiau žinodama, kad jis neduos jai ramybės 
tol, kol ji taps visiškai atvira, ji paklausė: 

— Ką tu nori sužinoti? 

— Jei Melojus buvo toks geras tavo ir Džeko draugas, aš no- 
riu sužinoti, kodėl aš niekada apie jį negirdėjau iki pat vaka- 
rykštės nakties. 

— Mūsų keliai išsiskyrė, kai aš perkėliau Džeką čionai. 

— Kodėl tu perkėlei Džeką čionai? 

— Todėl, kad Medouvju ligoninė buvo geriausia sveikatos 
priežiūros įstaiga, turint galvoje jo ypatingus poreikius. Dže- 
kas nebegalėjo palaikyti abipusių ryšių su Melojum. O visas 
mano jėgas atimdavo rūpesčiai dėl Džeko, noras įsitvirtinti 
šiame darbe. Dinas taip pat turėjo užtektinai problemų Hius- 
tone, kad ir dėl sūnaus. Taip jau atsitinka, Stenai. Aplinkybės 
dažnai turi įtakos draugystei. Argi tu nepraradai ryšių su kai 
kuriais savo draugais Atlantoje? 

Nesileisdamas išmušamas iš kelio, jis pasakė: 

— Vadinasi, Džekas buvo priežastis, dėl kurios tu atsisakei 
karjeros televizijoje ir atėjai dirbti į šitą skylę? 

— Maždaug tuo metu, kai įvyko ta avarija, aš nusprendžiau 
pakeisti karjeros kryptį. Supratai? Patenkintas? Štai ir visa 
istorija. 

— Aš taip nemanau, - atsakė jis primerkdamas akis. — 
Skamba logiškai, netgi įtikimai, bet viskas pernelyg plokščia. 
Aš manau, kad tu praleidi visus atspalvius ir niuansus. 

— Atspalvius ir niuansus? 

— Niuansus, kurių turi kiekviena gera istorija. 

— Aš užsiėmusi, Stenai. 

— Beje, iš viso to, ką tu man pasakojai, taip ir neaišku, ko- 
dėl tave ir Melojų praėjusią naktį gaubė tas elektros laukas. 
Jis vos nenusvilino man antakių. Nagi, Peris, papasakok 
man, - meilikavo jis. - Aš tikrai nesistebėsiu. Tu ką tik žiū- 
rėjai į mano giminės purvinus apatinius ir vargu ar kas nors 
gali būti labiau skandalinga nei tai, ką išgirdai. Kas įvyko tarp 
jūsų trijų? 

— Aš tau jau sakiau. Jei netiki manimi, tai tavo problema. 
Jei nori, susigalvok savo niuansus. Man visiškai nesvarbu, ką 
tu fantazuosi, svarbu, kad turėtum užsiėmimą. O dabar gal 
galėtum susirasti kokio nors naudingo darbo? 

Ji vėl sutelkė dėmesį į kontrolės pultą, telefono linijas, 
kompiuterio monitorių su dainų sąrašu ir kitą monitorių su 
vietos meteorologijos stoties pateikta naujausia informacija 
apie orus. 

Stenas nusivylęs atsiduso ir vėl pasuko durų link. Atsigrę- 
žusi sau per petį, Peris šūktelėjo jam: 

— Tik neliesk dūžtančių daiktų! 

Kai tik Stenas išnyko už durų, jos lengvabūdiškumas išga- 
ravo. Vienkartinį puodelį su nebaigta gerti arbata, kuri jau 
buvo atvėsusi ir aitri, ji švystelėjo į šiukšlių krepšį. Jai norė- 
josi pasmaugti Steną už tai, kad pažadino skausmą keliančius 
prisiminimus. 

Dabar ji negali apie tai galvoti. Ji turi dirbti savo darbą. 
Įjungusi mikrofoną, ji pradėjo: 


320 » Sandra Brown 


— Dar kartą nuoširdžiausi mano linkėjimai Almai gimtadie- 
nio proga. Jos pageidavimas nukėlė mus keletą dešimtmečių 
atgal, tačiau kiekviena meilės daina, skambanti mūsų trum- 
pabangėje radijo stotyje „101,3“, yra nuostabi. Aš esu Peris 
Gibson, bendrausiu su jumis iki antros valandos nakties. 
Tikiuosi, kad ir jūs iki šio laiko pasiliksite su manimi. Man 
malonu būti jūsų draugijoje ir ne mažiau malonu transliuoti 
jūsų pageidaujamas dainas. Skambinkite man. 

Ji buvo sutarusi su Dinu, kad neduos jokių užuominų apie 
Valentiną ar Džeinę, kol jis neatvyks. Jie paliko jos namus 
visi kartu, bet Dinas, prieš vykdamas į radijo stotį, ketino pa- 
vėžėti namo Geiviną. 

Vakarienė prabėgo gerai. Jiedu intuityviai jautė, kad ge- 
riausia nesikalbėti apie bylą, į kurią visi buvo įtraukti. Tad 
pokalbis sukosi apie filmus, muziką ir sportą. Jie kvatodami 
dalijosi bendrais prisiminimais. 

Jiems išeinant iš Peris namų, Geivinas mandagiai padėko- 
jo už vakarienę. 

— Mano tėtis netikęs virėjas. 

— Aš irgi ne tobula. 

— Tačiau jums iki tobulybės arčiau nei jam. 

Peris pastebėjo, kad Dinui buvo malonu matyti, kaip šau- 
niai Geivinas su ja bendrauja ir kokia šilta ir neįpareigojanti 
buvo jų bendra vakarienė. Ji pati taip pat jautėsi labai atsi- 
palaidavusi, nors išgėrė tik pusę taurės „Chardonnay“ vyno - 
savo limitą prieš darbo naktį. Vis dėlto malonumą drumstė 
mintis, kad šią vakarienę ji pavogė iš Lizos Duglas. 

Kitos komercinės reklamos metu ji atsiliepė visomis te- 
lefono linijomis. Kiekvieną mygtuką spaudė su baime, kuri 
sykiu žadino įsiūtį ant Valentino. Jis privertė ją bijoti savo 
darbo, kuris iki šiol buvo jos išganymas. Darbas jai neleido 
suklupti per visus tuos septynerius metus, kol kasdien ligo- 


ninėje lankė Džeką. Tas amžinybę primenančias prie jo lovos 

praleistas dienas ištverti padėjo tik žinojimas, kad vakare ji 
ištrūks į radijo stotį. 

Jai prisiskambino jauna moteris vardu Joana, ji trykš- 
te tryško energija ir entuziazmu, todėl Peris nusprendė jos 
skambutį transliuoti į eterį. 

— Taigi jūs sakote, kad esate Silo fanatikė. 

— Aš kartą jį sutikau viename restorane Los Andžele. Jis 
buvo toks fantastiškas. Ar negalėtumėte jam pagroti „Rožės 
bučinį ? 

Mašinaliu judesiu ji įterpė pageidautąjį kūrinį po trijų arti- 
miausių sąraše esančių dainų. 

„Kas užlaikė Diną?“ - svarstė ji. Išoriškai Dinas atrodo ra- 
mus, bet ji gerai žino, kad jis labai susirūpinęs dėl Geivino 
ryšių su Džeine Kemp. Tai būtų pagrįsta priežastis susirū- 
pinti bet kuriam savo vaiką mylinčiam tėvui, bet Dinas dėl 
nevykusio Geivino elgesio linkęs kaltinti save ir į Geivino pa- 
slydimus žiūri kaip į savo nesėkmę. 

Lygiai kaip prisiėmė kaltę dėl tragedija virtusios Alberto 
Dorio sukeltos įkaitų dramos Hiustone. 

Na, štai. Dar vienas prisiminimas. Kad ir kaip atkakliai ji 
stengėsi nuo jų bėgti, jie niekaip jos nepaleido ir atkakliai 
nešė į praeitį. Nešė į tą naktį. 


Dinas jos namuose pasirodė prabėgus aštuoniolikai valandų, 
kai ponas Doris padarė našlaičiais tris savo vaikus: iš pradžių 
jis nužudė jį palikusią žmoną, o paskui nusišovė pats. 

Jis atvyko nepranešęs ir išsyk ėmė atsiprašinėti. 

— Atleisk, Peris. Tikriausiai man nederėjo pas tave ateiti iš 
anksto nepaskambinus, - pasakė jis, vos tik ji atidarė duris. 

Jis atrodė taip, tarytum per pastarąsias aštuoniolika va- 
landų nebūtų nė atsisėdęs, o ką jau kalbėti apie miegą. Jo 
akys buvo giliai nugrimzdusios apie jas išryškėjusiuose juo- 
duose ratiluose, o smakras patamsėjęs nuo neskustų barzdos 
šerių. 

Peris ir pati labai trumpai ilsėjosi. Didžiąją dienos dalį pra- 
leido televizijos žinių skyriuje, kur vakarinėms naujienoms 
rengė išsamų reportažą apie incidentą. 

Deja, ši istorija nebuvo labai neįprasta. Panašių įvykių 
nuolat nutinka tai viename, tai kitame mieste. Jų buvo net- 
gi Hiustone. Bet ji niekuomet nebuvo susidūrusi su tuo taip 
artimai ir priėmusi taip asmeniškai. Atsidurti įvykio sūkury- 
je ir bemaž jį išgyventi -— tai visiškai skirtingas dalykas, nei 
perskaityti apie tai laikraštyje arba puse ausies nugirsti te- 
levizijos naujienų metu, užsiėmus buities darbais ir dėmesį 
nukreipus kažkur kitur. 

Atomazga prislėgė netgi visko mačiusį jos operatorių. Jų 
furgonui važiuojant paskui greitosios pagalbos automobilį, 
gabenantį du kūnus į apygardos morgą, jo demonstratyvų 
abejingumą pakeitė liūdesys. 

Vis dėlto nė vienas šio incidento dalyvis nepaėmė visko 
durų slenksčio, jo veide buvo matyti gili neviltis. Peris rankos 
mostu pakvietė jį užeiti į vidų. 

— Ar norėtum ko nors? Pavyzdžiui, išgerti? 

— Dėkui, - jis lėtai atsisėdo ant sofos krašto, o ji tuo metu 
abiem įpylė burbono su sodos vandeniu ir ledukais. Padavė 
jam aukštą taurę ir atsisėdo šalia. 

— Ar aš tau netrukdau? - bejausmiu balsu paklausė jis. 

— Ne, - ji parodė savo baltą vonios chalatą, kurį buvo ap- 
sivilkusi. Jos veidas buvo švariai nuvalytas nuo makiažo, 
o plaukai drėgni - po ilgo gulėjimo vonioje ji leisdavo jiems 
išdžiūti natūraliai. Paprastai jis ją matydavo visiškai kitokią, 
bet dabar išvaizda jai nerūpėjo. Dalykai, kurie prieš dvide- 
šimt keturias valandas atrodė svarbūs, dabar buvo visiškai 
bereikšmiai. 

— Nežinau, kodėl atėjau, - pasakė jis. - Tiesiog nenorėjau 
trintis tarp žmonių. Bet nenorėjau būti ir vienas. 

— Aš jaučiuosi taip pat. 

Ji atsisakė Džeko pasiūlymo praleisti vakarą drauge su juo. 
Jis labai norėjo ją pralinksminti ir nukreipti jos mintis į šalį 
nuo to, ką jai ką tik teko patirti. Tačiau ji nenorėjo būti guo- 
džiama ir linksminama. Jai reikėjo laiko apmąstymams. Be 
to, jautėsi išsekusi. Nueiti į kiną ar restoraną vakarienei jai 
atrodė tas pat, kas nuskristi į mėnulį. Netgi paprastam po- 
kalbiui su Džeku reikėjo energijos, kurios ji neturėjo. 

Neatrodė, kad Dino vizito tikslas buvo pasikalbėti. Po šių 
kelių įvadinių frazių jis įsižiūrėjo kažkur prieš save ir tylėda- 
mas periodiškai gurkšnojo iš savo viskio taurės, nė nemėgin- 
damas užpildyti tylą beprasmiu pokalbiu. Abu žinojo, kaip 
sumautai kiekvienas jaučiasi dėl tokios įkaitų dramos ato- 
mazgos. Ji spėjo, kad jam, kaip ir jai, tiesiog norisi būti šalia 
žmogaus, drauge išgyvenusio šią tragediją. 

Praėjo pusė valandos, kol jis užbaigė savo viskį. Padėjęs 
tuščią taurę ant kavos stalelio, jis keletą sekundžių žiūrėjo į 
ją, tada pasakė: 

— Jau eisiu. 

Ji negalėjo jo išleisti nepasakiusi nė vieno paguodos 
žodžio. 

— Tu padarei viską, ką galėjai, Dinai. 

— Tą patį man sako kiekvienas. 

— Todėl, kad tai tiesa. Tu tikrai padarei viską, ką galėjai. 

— Tačiau nepakankamai, ar ne? Du žmonės žuvo. 

— Bet trys išgyveno. Jei ne tu, jis tikriausiai būtų nužudęs 
ir vaikus. 

Jis linktelėjo galvą, bet neatrodė įtikintas. Jam atsistojus, 
ji taip pat atsistojo ir nulydėjo jį prie durų. Prieškambaryje jis 
atsigręžė ir ištarė: 

— Dėkui už gėrimus. 

— Nėra už ką. 

Prabėgus dar kelioms sekundėms, jis prisipažino: 

— Per šeštosios valandos naujienų laidą žiūrėjau tavo pa- 
rengtą incidento chronologiją. 

— Tikrai? 

— Tai buvo geras reportažas. 

— Banalus. 

— Ne, tikrai. Reportažas buvo geras. 

— Ačiū. 

— Nėra už ką. 

Jis ją tiesiog kaustė maldaujančiu žvilgsniu, tokiu pat, 
koks, ji žinojo, yra ir jos žvilgsnis. Jos viduje užvirė jausmai, 
kurių ji negalėjo nepripažinti, tačiau kuriuos ištisus mėne- 
sius slėpė giliai širdyje. Kai Dinas ištiesė link jos rankas, jos 
lūpos jau buvo prasivėrusios ir laukė bučinio. 

Vėliau, kai ji viską dar kartą išgyveno mintyse ir pajėgė są- 
žiningai pažvelgti į save, puikiai suvokė, kaip pati troško šio 
bučinio, ir jei jis nebūtų žengęs pirmojo žingsnio, tai būtų 
padariusi ji. 

Ji jautė nenumaldomą troškimą jį paliesti. Tai buvo tiesiog 
egzistencinis poreikis. 

Dinas tikriausiai jautėsi taip pat. Jo lūpos susiliejo su jo- 
sios valdingai ir godžiai. Apsimetinėjimas ir mandagumas 
buvo nublokšti į šalį. Sąžinės varžtai sutrupinti. Įtampa, kuri 
kaupėsi ištisus mėnesius, surado kelią ir galingu srautu išsi- 
veržė į paviršių. 

Jos pirštai paniro į jo plaukus. Jis atrišo jos chalato diržą, 
ir kai jo rankos pro plyšį įslydo vidun, ji neprotestavo, bet 
pasistiebė ant pirštų galiukų, kad jų kūnai stipriau susilies- 
tų. Jiedu puikiai vienas kitam tiko. Jų abipusio artumo pojū- 
tis trumpam nutraukė bučinius, jie tik stovėjo apsikabinę ir 
tvirtai prisiglaudę vienas prie kito. 

Peris galva tiesiog svaigo. Šaltas jo diržo sagties metalas - 
jai prie pilvo. Grubi kelnių medžiaga - prie jos nuogų šlaunų. 
Švelni marškinių medvilnė - prie krūtų. Jo kūno karštis, kurį 
ji juto visa savo oda. 

Paskui lūpomis jis vėl ėmė ieškoti jos lūpų. Kai surado, 
ranka palietė jos krūtį. Nykščiu perbraukė per sustandėjusį 

spenelį; pasilenkė ir, paėmęs jį į burną, aistringai čiulptelėjo. 
Apimta ekstazės ir kartodama jo vardą, ji prispaudė jo galvą 
prie savęs. 

Kai jis paguldė ją ant grindų, ji skubėjo atsagstyti jo marš- 
kinių sagas ir nutraukti juos jam nuo pečių, tada jis vėl įsi- 
siurbė jai į lūpas. Tarp savo šlaunų ji pajuto jo rankas, ieškan- 
čias kelnių diržo ir užtrauktuko. 

Jo penio galiukas perbraukė jos gaktos plaukus, patyrinėjo 
kurį laiką ir įžengė į ją. 

Jo standumas ją išplėtė ir pripildė. Ją užgulė jo kūno svo- 
ris, kurį ji su džiaugsmu priėmė, suspausdama jo strėnas 
tarp savo šlaunų. Jo spaudimas buvo neįtikėtinai malonus. 
Garsai, sklindantys jai iš krūtinės, skambėjo kaip euforiškas 
juoko ir verksmo mišinys. 

Lūpomis sugėręs ašaras, ištryškusias jos akių kampučiuo- 
se, jis suspaudė jos galvą savo stipriomis rankomis ir, įrėmęs 
savo kaktą į josios, ėmė švelniai siūbuoti ją pirmyn ir atgal, 
jiedviem alsuojant karštligiškai iškvepiamą vienas kito orą. 

— Dieve mane sergėk, Peris, - švokščiančiu balsu pratarė 
jis, - aš privalėjau į tave įeiti. 

Jos rankos palindo po jo drabužiais ir ji, delnais suėmusi 
jo sėdmenis, spaudė jį įeiti dar giliau į save. Jis paskubomis 
įkvėpė oro gurkšnį ir pradėjo judėti. Su kiekvienu tolygiu jo 
judesiu malonumas vis stiprėjo, lygiai kaip ir suvokimas, kas 
tuojau įvyks. Viena ranka suėmęs ją už smakro, jis pakėlė jos 
veidą aukštyn jųdviejų bučiniui. 

Jos orgazmas atėjo jiems dar nenutraukus šio bučinio, tad 
jos tylios ekstazės aimanos prasmego jo burnoje. Po keleto 
sekundžių jis pasekė paskui ją. Jiedu dar ilgai nepaleido vie- 
nas kito iš glėbio. 

Atsiskyrimas buvo lėtas ir vangus. Kai fizinis malonumas 
ėmė trauktis, į jos sąmonę pradėjo brautis mintys, ką jie pa- 
darė. Ji mėgino išmesti jas iš galvos. Jai norėjosi plūsti gyve- 

nimo neteisybę. Bet prieštaringi jausmai nepermaldaujamai 
šturmavo jos mintis. 

— O Viešpatie, - suaimanavo ji ir, apsivertusi ant šono, nu- 
sigręžė nuo jo. 

— Žinau, - jis ranka apkabino ją per liemenį ir priglaudė 
jos nugarą prie savo krūtinės. Švelniai pabučiavo jai kaklą ir 
nuo drėgnų jos skruostų nubraukė keletą sulipusių plaukų 
sruogelių. 

Jo ranka sustingo ore, kai suskambo jos telefonas. 

Ji buvo įjungusi atsakiklį ir garsiakalbį, kad žinotų, kas 
jai skambina. Iš garsiakalbio pasigirdo Džeko balsas, tarsi jis 
būtų kambaryje. 

— Sveika, mažyte. Aš tau skambinu tik norėdamas suži- 
noti, kaip tu laikaisi. Jei guli lovoje, nesikelk ir neskambink 
man. Bet jei dar neguli ir nori pasikalbėti, tu žinai, kad aš 
visuomet noriu išgirsti tavo balsą. Aš jaudinuosi dėl tavęs. 
Ir dėl Dino. Skambinu jam visą vakarą, bet jis neatsako nė 
vienu telefonu. Tu žinai, koks jis yra. Jis galvoja, kad dėl tra- 
giškos atomazgos kaltas jis. Esu tikras, kad jam šį vakarą ne 
pro šalį pabūti su draugu, tad ir toliau stengsiuosi jį surasti. 
Myliu tave. Gerai išsimiegok. Iki. 

„Labai, labai ilgai nė vienas nepajudėjo iš vietos. Galiausiai 
Peris išsivadavo iš Dino glėbio ir, nuropojusi iki kavos staliu- 
ko, iki skausmo įrėmė kaktą į medinį jo kampą. 

- Peris... 

— Išeik, Dinai. 

— Jaučiuosi taip pat blogai, kaip ir tu. 

Ji pažvelgė į jį pro petį. Jos petys buvo nuogas; chalatas 
dryksojo jai iš paskos kaip nuotakos suknios šleifas. Lyg pa- 
klaikusi ji puolė kišti ranką į rankovę, slėpdama nuogą krūtį. 

— Tu tikrai negali jaustis taip blogai kaip aš. Prašau, išeik. 

- Aš jaučiuosi kaltas prieš Džeką, taip. Bet tegu būsiu pra- 
keiktas, jei imsiu gailėtis, kad mylėjausi su tavimi. Tam buvo 

lemta nutikti, Peris. Aš tai supratau pačią pirmąją minutę, 
kai susipažinau su tavim, ir tu tai supratai. 

— Ne, ką pasakei apie mane, yra netiesa. 

— Tu meluoji, - tyliai pasakė jis. 

Ji nusijuokė pro nosį. 

— Šis melas toks mažas nusižengimas, palyginus jį su pasi- 
dulkinimu su savo sužadėtinio geriausiu draugu. 

— Tu žinai, kad tai netiesa. Mums abiem būtų daug len- 
gviau, jei tai būtų tiesa. 

Tai buvo tiesa. Nekalbant apie gėdą, jos širdį draskyte dras- 
kė žinojimas, kad tai niekada daugiau nepasikartos. Galbūt ji 
galėtų sau atleisti spontanišką emocijų antplūdį, hormonų 
audrą, laikiną nuopuolį. Bet to, kas vyko jos sieloje, ji negalė- 
jo nei ignoruoti, nei už tai sau atleisti. 

— Išeik, Dinai, - sukūkčiojo ji. - Prašau. Išeik. 

Ji vėl įrėmė galvą į stalelio kampą ir užmerkė akis. Grau- 
džios ašaros riedėjo jos skruostais. Ji girdėjo jo drabužių šla- 
mesį, diržo sagties skimbčiojimą, užtrauktuko čiūžtelėjimą, 
prislopintus kojų žingsnius jam einant durų link. Ji iškentė 
pragarišką paskui stojusią tylą, kol galiausiai išgirdo, kaip du- 
rys atsidarė ir tyliai jam už nugaros užsidarė. 


— Peris? 

Krūptelėjusi ji pažvelgė sau už nugaros studijos durų link. 
Ten stovėjo Dinas, tarytum materializavęsis iš jos prisimi- 
nimų. 

Ji buvo taip nugrimzdusi į savo mintis, kad prireikė keleto 
sekundžių, kad suvoktų, jog tai, ką mato, yra čia ir dabar, one 
jos prisiminimų tąsa. Ji sunkiai nurijo seiles ir pamojo jam 
įeiti į vidų. 

— Viskas gerai. Mano mikrofonas neįjungtas. 

— Krenšou sakė, kad galiu užeiti į vidų, tik turiu laikytis 


tylos. 

Jis atsisėdo ant taburetės šalia jos ir vieną staiga užplū- 
dusią beprotybės akimirką ji vos susilaikė nepuolusi jam ant 
kaklo ir nutrūkusio prisiminimų siūlo nepavertusi dabarties 
tikrove. Neskusti jo skruostų šeriai tą nelemtąją naktį pali- 
ko perštinčias vietas jai ant odos. Per keletą dienų perštėji- 
mas praėjo. Bet tas jausmas jos sąmonėje neišblėso niekada. 
Praėjusios nakties bučinys atskleidė, koks jis tebėra gyvas ir 
stiprus. 

— Valentino skambučių dar nebuvo? 

Atsakydama ji papurtė galvą, bet sykiu tai buvo ir mėgini- 
mas nusikratyti atkaklių jausmų. 

— Ar laimingai nuvežei Geiviną namo? 

— Taip. Liepiau jam šį vakarą niekur neiti ir nemanau, kad 
šį sykį jis manęs nepaklausys. Šiandieninė apklausa policijoje 
jį gerokai pribloškė. Tad šį vakarą jis elgėsi tikrai pavyzdingai. 
Be abejo, jis stengėsi padaryti tau įspūdį. 

— Na, jam tai pavyko, nes jis tikrai padarė man įspūdį. Jis 
puikus vaikinas, Dinai. 

Jis mąsliai linktelėjo galvą. 

— Taip. 

Ji kurį laiką žiūrėjo jam į veidą, sutelkusi dėmesį į vertika- 
lią tarp antakių atsiradusią raukšlę. 

— Ir? 

Jis pažvelgė į ją. 

- Ir vis dėlto jis man kažką meluoja. 


Dvidešimt Ketvirtas skyrius 


eis Robertas Kurtis dirbo viršvalandžius. Jis sėdė- 
jo patogiai įsitaisęs savo kabinete Centriniame tyrimų biu- 
re drauge su dar vienu detektyvu, narpliojančiu apiplėšimo 
bylą. 

Ant Kurčio stalo stovintis radijo aparatas buvo nustatytas 
radijo stoties „101,3“ bangai. Klausydamasis Peris Gibson 
balso, jis skaitinėjo surankiotą informaciją apie jos nutrauktą 
karjerą televizijoje ir išvykimą iš Hiustono. Jo draugai iš Hius- 
tono policijos departamento buvo labai kruopštūs ir faksu at- 
siuntė viską, kas tik buvo kada nors pasirodę spaudoje apie Pe- 
ris, Džeką Donerį ir Diną Melojų. Tai buvo įdomi medžiaga. 

Lensio Rėjaus Fišerio, pasivadinusio Mervinu Petersonu, 
bute atlikta krata taip pat atnešė tam tikrų siurprizų, saky- 
sime, dėžę magnetofono kasečių su Peris Gibson radijo pro- 
gramų įrašais. 

Detektyvas negalėjo suprasti, kodėl tvarkdarys, buvęs ka- 
linys, taip fanatiškai domisi Peris, kad kaupia visų jos E 
įrašus, kai gali klausytis jos kiekvieną naktį? 

Lensio motina taip pat nesuteikė jokios naudingos infor- 
macijos. 

Ją surado žvalgybos pareigūnas, perknisęs kalnus doku- 
mentų ir įrašų. Šiuo metu ji gyveno kilnojamųjų namelių 
kvartale San Markose, miestelyje į pietus nuo Ostino. 

Pats Kurtis automobiliu įveikė pusės valandos kelią į tą 
vietą. Apklausti tos moters jis galėjo pasiųsti ir kitą detek- 
tyvą, bet norėjo iš pirmų lūpų išgirsti galimą paaiškinimą, 
kodėl ponios Fišer sūnus Lensis, besislapstantis Mervino Pe- 
tersono slapyvardžiu, bent jau iš pažiūros yra Peris Gibson 
gerbėjas. 

Ponios Eišer būstas iš vidaus buvo netgi prastesnis, nei ga- 
lėjai spręsti pagal namelio išorę, o ji pati buvo tokia pat ne- 
tvarkinga ir nesvetinga kaip ir jos namai. Kai Kurtis parodė 
jai policininko pažymėjimą, moteris išsyk tapo įtari. Netru- 
kus jos įtarumas pavirto karingumu ir galiausiai agresija. 

— Kojūs čia atvilkot savo sušiktą subinę? Aš neturiu ko pa- 
sakyti jokiam suknistam mentui. 

— Ar Lensis pastaruoju metu lankėsi pas jus? 

— Ne. 

Kurtis žinojo, kad ji meluoja, bet iš jos kalbos netruko su- 
sigaudyti, kad tarp motinos ir sūnaus neliepsnoja jokia meilė 
ir kad ji nespjautų į pasitaikiusią progą su kuo nors pasidalyti 
savo nuoskaudomis. Užuot suabejojęs jos atsakymu, Kurtis 
išliko ramus ir apsimetė mėginąs nuimti nuo kelnių katės 
plaukelį. Ji tuo metu čiulpė cigaretę, o jis kantriai laukė, kol 
ji nuspręs išsilieti. 

— Lensis nuo pat gimimo kaip spyglys man pašonėje, - pra- 
dėjo ji. - Kuo mažiau jis sukinėjasi aplink mane, tuo man 
mieliau gyventi. Jis gyvena savo gyvenimą, 0 aš gyvenu savo. 
Beje, jis pasidarė labai išpuikęs. 

— Išpuikęs? 

— Pradėjo labai puoštis ir panašiai. Įsitaisė naują automo- 
bilį. Mano, kad jis geresnis nei aš. 

„Nelabai išsami informacija“, - pagalvojo Kurtis. 

— Kokios firmos ir modelio jo automobilis? 

— Aš neskiriu vieno japoniško automobilio nuo kito, - 
prunkštelėjo ji. 

— Ar jūs žinojote, kad jis dirbo radijo stotyje? 


Sveika, tamsa + 331 


- Sakė man, kad ten dirba šlavėju. Jam teko ten eiti, kai jį 
atleido iš ano darbo dėl vagystės. Tai buvo geras darbas ir jis 
jį prašnerkštė. Jis bukas ir niekam tikęs. 

— Arjūs žinojote, kad jis slėpėsi po išgalvotu vardu? 

— Manęs nenustebintų niekas, kad ir ką tas vaikinas pa- 
darytų. Net jei pasakytumėt, kad jis vartoja kokainą ir taip 
toliau, - pasilenkusi į priekį, ji pusbalsiu prašvokštė: - Jūs 
žinote, dėl to jis vaidindavo pornografiniuose filmuose. Kad 
gautų narkotikų. 

— Pornografiniuose filmuose? 

— Viena mano kaimynė, gyvenanti už dviejų eilių nuo ma- 
nęs, vieną vakarą ne taip seniai atbėgo pas mane ir pasakė, kad 
matė mano sūnų Lensį krutinantį savo daiktą šlykščiame fil- 
me, kurį ji išsinuomojo vaizdajuosčių salone. Aš ją apšaukiau 
suknista melage, bet ji man pasakė: „Ateik ir pamatysi pati. 

Ji atsisėdo tiesiau, užimdama neseniai atsivertusios ir nu- 
sidėjėlių nekenčiančios teisuolės padėtį. 

- Ir ką jūs manote, ten tikrai buvo jis, nuogas kaip rupūžė, 
darantis tokius dalykus, kokių aš niekuomet iki tol nebuvau 
mačiusi. Aš juo mirtinai pasibjaurėjau. 

Kurtis apsimetė užjaučiąs motiną, kurios sūnus nuėjo 
klystkeliais. 

— Arjis dar tebedirba... Eee... Kino industrijoje? 

— Ne. Dabar nebevartoja ir narkotikų. Bent jau sako, kad 
nebevartoja. Tie filmai jau seni. Jis buvo dar vaikėzas. Bet vis 
dėlto, - ji prisidegė dar vieną cigaretę. Kurtis pagalvojo, kad 
iš čia išeis jausdamasis ir atsiduodamas taip, tarytum pats 
būtų surūkęs tris pakelius cigarečių. 

— Kokiu vardu jis vaidino tuose filmuose? 

— Neprisimenu. 

— Kaip vadinosi tie filmai, kuriuose jis vaidino? 

— Neprisimenu ir nenoriu žinoti. Manau, šito galėtumėte 
paklausti mano kaimynę. Ir kaip tokia sena ponia gali žiūrėti 
šitokį mėšlą? Jai turėtų būti gėda savęs pačios. 

— Ar Lensis turi daug draugių? 

— Jūs neprigirdite, ar ką? Jis man nesako nieko. Iš kur man 
ką nors žinoti apie jo draugeles? 

— Arjis kada nors buvo jums užsiminęs apie Peris Gibson? 

— Ką tokį? Tai vyras ar moteris? - jos sutrikimas buvo per 
daug nuoširdus, kad galėtų būti apsimestinis. 

— Nesvarbu, - jis atsistojo. - Jūs tikriausiai žinote, ponia 
Eišer, kad bendrininkavimas ir talkininkavimas darant nusi- 
kaltimą yra nusikaltimas. 

— Aš su niekuo nebendrininkauju ir niekam nepadedu. Aš 
jums sakiau, kad Lensio čia nebuvo. 

— Tuomet jūs turbūt neprieštarausite, jei aš pasidairysiu 
po jūsų namus. 

— Jūs turite orderį? 

— Ne. 

Ji išpūtė į jį tirštų dūmų kamuolį. 

— A, velniai nematė. Dairykitės. 

Tai nebuvo didelis būstas, tad, nekalbant apie tai, kad rei- 
kėjo saugotis šnypščiančių kačių ir jų išmatų, jo apžiūra neuž- 
ėmė daug laiko. Be didesnio vargo jis susigaudė, kad kažkas 
vis dėlto miegojo antrame miegamajame. Siaura lova buvo 
palikta neklota, o ant grindų šalia jos dryksojo pora kojinių. 
Kai Kurtis atsiklaupė paimti vieną iš jų, jis pastebėjo, kad po 
lova yra viena nepriklijuota grindų plytelė. Užkišęs kišeninį 
peiliuką, jis lengvai tą plytelę išėmė. 

Palikęs po plytele tai, ką surado, tokioje pat padėtyje, jis 
vėl sugrįžo pas ponią Fišer ten, kas buvo laikoma svetaine, ir 
paklausė jos, kam priklauso miegamajame gulinčios kojinės. 

— Lensis jas tikriausiai paliko, kai buvo čia praėjusį kartą. 
Jau seniai. Jis išeidamas niekuomet neiškuopia savo migio. 

Dar vienas melas, bet jis negaišo laiko ginčydamas jos tei- 
ginius. Ji ir toliau meluotų. 

— Gal žinote, ar Lensis turi kompiuterį? 

— Jis mano, kad aš to nežinau, bet aš žinau. 

— O kaip dėl diktofono? 

— Apie tai nežinau, bet manau, kad visi naujoviški prietai- 
sai yra gerų pinigų išmetimas į balą. 

— Aš paliksiu jums savo vizitinę kortelę, ponia Fišer. Jei 
Lensis čia pasirodytų, ar informuosite mane? 

— Kąjis padarė? 

— Pasislėpė nuo apklausos. 

— Apie ką ta apklausa? Tai nekvepia gerais dalykais. 

— Aš tiesiog noriu su juo pasikalbėti. Jei kada su juo pasi- 
matytumėte, padarytumėte jam gerą darbą, jei apie tai pra- 
neštumėte man. 

Ji paėmė iš jo vizitinę kortelę ir padėjo ją ant apgriozdinto 
televizoriaus stalelio šalia savo fotelio. Jis gerai nesuprato, 
ką ji murmuliavo įsikandusi cigaretę, bet tai tikrai nebuvo 
pažadas išpildyti jo pageidavimą. 

Jis nekantravo išeiti į gryną orą ir atsidurti kuo toliau nuo 
galimybės būti sudraskytam į gabalus, kai sprogs jos deguo- 
nies balionas, bet prie durų sustojo, kad užduotų paskutinį 
klausimą. 

— Jūs sakėte, kad Lensis buvo atleistas iš darbo už vagystę. 

— Taip, sakiau. 

— Kurjis dirbo? 

— Telefonų kompanijoje. 

Vos atsisėdęs į automobilį, Kurtis susisiekė su San Marko- 
so policijos departamentu, paaiškino situaciją ir paprašė jų 
paskirti pareigūną, kuris stebėtų ponios Fišer kilnojamąjį na- 
melį. Taip pat pasitelkė detektyvą iš savo padalinio, kuriam 
patikėjo išsiaiškinti Lensio Rėjaus Fišerio darbo telefonų 
kompanijoje istoriją. 

Automobilių srautas į šiaurę vedančioje trisdešimt penkto- 
joje magistralėje dėl kelio darbų judėjo vėžlio greičiu, tad kol 
jis pasiekė policijos skyrių, informacija, kurios jis pageidavo, 
jau buvo surasta. Fišeris buvo įsidarbinęs „Southwestern 
Bell“ telefonų kompanijoje savo tikruoju vardu. Jis pasižy- 

mėjo kaip puikus darbuotojas, kol buvo sučiuptas vagiantis 
įrangą. 

— Tuo metu tai buvo moderni įranga, - informavo detekty- 
vas. - Dabar ji yra daugiau ar mažiau pasenusi, nes technolo- 
gijos tobulėja labai sparčiai. 

— Bet vis dar naudotina? 

— Anot eksperto, taip. 

Remdamasis šia informacija, Kurtis įtraukė Lensį Rėjų Ei- 
šerį į potencialių įtariamųjų sąrašą ir sutelkė dėmesį į me- 
džiagą apie Melojų ir Peris Gibson, gautą faksu iš Hiustono. 

Čia buvo laikraščių straipsnių kopijos, televizijos naujienų 
transkripcijos, taip pat informacija iš interneto. Ši medžiaga 
atskleidė tragišką istoriją ir užpildė tam tikras baltas dėmes, 
kurių nebuvo linkęs užpildyti pats Melojus. 

Pavyzdžiui, Kurtis dabar suprato, kodėl Peris Gibson ne- 
šioja tamsius akinius. Toje pačioje avarijoje, kuri atėmė Dže- 
kui Doneriui gyvybę - išskyrus plakančią širdį ir minimaliai 
funkcionuojančias smegenis, - buvo sužalotos ir jos akys. 

Peris sėdėjo priešakinėje keleivio sėdynėje, prisisegusi sau- 
gos diržą. Kai automobilis dideliu greičiu rėžėsi į tilto atramą, 
išsiskleidė oro pagalvės, bet jos neapsaugojo nuo priešakinio 
stiklo skeveldrų - nors stiklas ir buvo nedūžtantis, pro langą 
išskrido 185 svarus sveriantis vairuotojas, taigi, apie tai kal- 
bėti buvo beprasmiška. 

Džekas Doneris nebuvo prisisegęs saugos diržo. Oro pa- 
galvė šiek tiek pavėlino jo skrydį pro priekinį automobilio 
langą, bet jo nesustabdė. Jis patyrė sunkią galvos traumą. 
Smegenys buvo sužalotos sunkiai ir neatitaisomai. Likusį 
savo gyvenimą jis praleido kaip visiškas bejėgis. 

Jo smegenys reagavo tik į vizualinius, lytėjimo ir klausos 
dirgiklius. Reakcija buvo paviršutiniška, kaip naujagimio, bet 
pakankama, kad smegenys negalėtų būti laikomos mirusio- 
mis. Taigi niekas neturėjo teisės nutraukti jo egzistavimo. 

Remiantis gautąja medžiaga, jo draugas daktaras Melojus 
iš Hiustono policijos departamento buvo pirmasis įvykio liu- 

dytojas. Jis sekė poną Donerį savo automobiliu, matė, kaip 
atsitiko avarija, ir iš savo mobiliojo telefono paskambino pa- 
galbos numeriu. Visi šaltiniai liudija, kad jis buvo rūpestin- 
gas ir atsidavęs draugas, kuris ištisas dienas po avarijos bu- 
dėjo prie panelės Gibson palatos ligoninėje ir pono Donerio 
palatos intensyviosios terapijos skyriuje. 

Paskutinė informacija apie tragišką Džeko Donerio likimą 
buvo tokia: Peris Gibson išsigydė savo nedidelius sužalojimus 
ir, atsistatydinusi iš televizijos reporterės pareigų, išgabeno 
Donerį į privačią slaugos ligoninę. 

Straipsnyje buvo rašoma, kad ji padėkojo visiems savo 
draugams, kolegoms ir gerbėjams, kurie siuntė jai ir jos suža- 
dėtiniui gėles ir atvirukus, linkėdami pasveikti. Ji sakė, kad 
ilgėsis savo darbo ir visų nuostabių Hiustone liekančių žmo- 
nių, bet jos gyvenime įvyko netikėtas posūkis ir ji turi eiti 
nauju keliu. 

Šiame straipsnyje nebuvo nieko užsiminta apie daktarą 
Melojų - šis faktas Kurčiui buvo labai iškalbingas. Kai žmo- 
gus dingsta iš akiračio po stiprios ir ilgalaikės draugystės, 
tam turi būti rimta priežastis. 

Čia nėra jokios gilios, tamsios paslapties. Jis matė, kaip 
Melojus ir Peris Gibson žiūri vienas į kitą. Jų žvilgsnyje aiš- 
kiai buvo matyti geismas ir troškimas vienas kitą regėti be 
drabužių. O tai, kad jie vengė varstyti vienas kitą žvilgsniais, 
išdavė ilgesį, gilesnį nei vien tik fizinė trauka. Pagrindinis jų 
tarpusavio jausmų įrodymas buvo tarp jų tvyranti įtampa. 
Jei jam tai buvo akivaizdu matant juos drauge vos dvi dienas, 
Džekui Doneriui tai turėjo būti aišku kaip ant delno. 

Išvada: jei meilėje trys, vadinasi, vienu per daug. 


Klausantis Peris programos, jo pyktis tolydžio stiprėjo. 
Ji nė puse žodžio neužsiminė apie jį, apie Valentiną. 
Tačiau be galo ir be krašto pasakojo apie Džeinę Kemp. Ji 
nuolat kalbėjo apie tai, kaip jos tėvai trokšta, jog ji sveika ir 

gyva grįžtų pas juos. Pasakojo apie jos draugus, nerimaujan- 
čius dėl jos saugumo. Aukštino jos dorybes. 

Kas per farsas! Džeinė pati jam pasakojo, kaip ji niekina 
savo tėvus ir kad tas jausmas yra abipusis. Draugai? Ji turi 
garbintojų, bet ne draugų. Dorybės? Ji žmogus be dorybių. 

Bet pasiklausius Peris Gibson, Džeinė Kemp atrodo tikra 
šventoji. Nuostabi, žavinga, draugiška, kilni - tikras ameri- 
kietės idealas. 

- Jei tik tu ją dabar galėtum pamatyti, Peris, - patyliukais 
sukikeno jis. 

Džeinė jam dabar kėlė tokį pasibjaurėjimą, kad šiandien 
jis su ja tepabuvo labai trumpai. Ji nebeatrodė nei graži, nei 
gundanti. Jos plaukai, kadaise purūs ir blizgantys, dabar 
buvo išsidraikę sruogomis aplink galvą kaip seni susisukę 
virvagaliai. Ji atrodė susmukusi ir pageltusi. Akys, kurios, jai 
panorėjus, įgaudavo užgaulią ar paniekinančią išraišką, da- 
bar buvo prigesusios ir negyvos. Vargiai suvokdama jo buvi- 
mą kambaryje, ji žvelgė į jį abejingai ir nemirksėdama, netgi 
tuomet, kai jis spragtelėjo pirštais per colį nuo jos nosies. 

Ji atrodė pusiau mirusi ir netgi blogiau. Reikalus galėtų 
pataisyti dušas, bet jis ir be to turėjo per daug rūpesčių, kad 
temptų ją į vonią ir ten praustų. 

Jis dabar turi nuo daug ko atsiriboti ir susitelkti į tai, kaip 
išsinarplioti iš tų pinklių, į kurias pateko. Buvo pats laikas 
surasti tinkamą sprendimą. Jis davė Peris septyniasdešimt 
dvi valandas, ir jei jis turi bent kiek tvirtumo, jei jam nesveti- 
mas išdidumo jausmas, jis privalo šio termino laikytis. 

Džeinės dingimas sukėlė didesnį ažiotažą, nei jis tikėjosi. 
Taip pat tebekybojo klausimas, ką daryti su Peris. 

Jis tikrai nepagalvojo, ką darys po to, kai atgabens Džeinę 
čionai ir pasielgs su ja taip, kaip ji prisiprašė. Ji buvo kekšė, 
kuri atvirai skelbėsi norinti išmėginti bet ką. Jis tik atsiliepė 
į jos viliones, štai ir viskas. Jos pagyros, pasirodo, buvo ne 
tuščios. Ji buvo tikra sekso gurmanė. 

Iš pradžių jis neketino jos nužudyti, lygiai kaip iš anksto 
nesirengė nužudyti ir Medi Robinson. Tiesiog jo santykiai su 
Medi pakrypo ta linkme, ir tiek. Ji pasakė: „Aš daugiau nebe- 
noriu tavęs matyti. Ir jis padarė, kad ji jo daugiau nebematy- 
tų. Niekuomet. Laikantis tokios pozicijos, išeina, kad ji pati 
pasirinko savo likimą, o ne jis jai jį primetė. 

Kalbant apie Peris, po pirmojo skambučio, kai jis pranešė, 
kad ėmėsi veiksmų prieš moterį, kuri jį pažemino, jis daug 
negalvojo, ką darys vėliau. Jis tenorėjo ją įbauginti ir galbūt 
perspėti apie jos netoleruotiną aroganciją. Kas ji tokia, kad 
drįsta dalyti patarimus apie meilę ir gyvenimą, seksą ir tar- 
pusavio santykius? 

Tačiau jis nesitikėjo, kad šis jo skambutis išprovokuos po- 
licijos veiksmus ir taps žiniasklaidos sensacija. Kas galėjo pa- 
galvoti, kad visi taip susijaudins dėl Džeinės, kai ji gauna tai, 
ko prašė ir nusipelnė? 

Ne, Džeinės dingimas tikrai tapo daug svarbesnis, nei jis 
tikėjosi. Jis jautė, kad nebekontroliuoja padėties. Kad išliktų, 
jis privalo paimti viską į savo rankas. Bet nuo ko pradėti? 

Viena iš galimų išeičių būtų paleisti Džeinę. 

Taip, jis galėtų taip padaryti. Jis galėtų ją išmesti kur nors 
netoli tėvų namų. Ji nežino jo vardo, o jis galėtų dingti iš šio 
buto, jei ji kada atvestų policininkus į šią nusikaltimo vietą, 
jo ir pėdos būtų atšalusios. Jis galėtų liautis lankęsis sekso 
klubo susirinkimuose ir kitaip rizikavęs būti jos pastebėtas. 
Surasti naujų medžioklės plotų - argi čia problema. Sekso 
klubas yra tik vienas šaltinis iš daugelio. 

Tai nebuvo tobulas planas, bet turbūt geriausias iš jam li- 
kusių. Šią naktį įprastu metu jis paskambins Peris ir pasakys 
jai, kad tenorėjo ją paerzinti, padėti jai suprasti, kad negalima 
žaisti žmonių emocijomis ir į kairę dešinę dalyti patarimus 
svarbiausiais gyvenimo klausimais. „Aš nė neįsivaizdavau, 
kad tu mano žodžius priimsi rimtai, Peris. Nejaugi nesupran- 
ti humoro? Nepyk ant manęs, gerai?“ 

Taip, tai tikrai tinkamas planas. 

— „čia 101,3 megaherco banga FM bangų ruože, - išgir- 
do jis Peris balsą, įsibrovusį į jo mintis. - Pasilikite drauge su 
manimi iki antros valandos nakties. Ką tik man paskambino 
geriausia Džeinės draugė Melisa. 

Melisa. 

— Melisa, ką tu norėtum pasakyti klausytojams? - paklau- 
sė Peris. 

— Taip, aš tiesiog... Na... Noriu, kad Džeinė sveika sugrįžtų į 
namus, - pasakė ji. - Džeinė, jei tu girdi mane ir esi sveika, su- 
grįžk namo. Niekas ant tavęs nepyks. O jei kas nors laiko mano 
draugę prieš jos valią, tuomet turiu tau pasakyti, kad čia nėra 
visiškai nieko šaunaus. Paleisk ją. Prašau. Mes tik norime, kad 
Džeinė sugrįžtų į namus. Taigi... Manau, kad tai ir viskas. 

— Dėkoju tau, Melisa. 

Pala, jis yra laikomas piktadariu? Jis nepadarė Džeinei 
Kemp nieko, ko ji nenorėjo, kad jis jai padarytų. O Peris ir 
pati nėra tyra kaip krištolas princesė, kokia norėtų atrodyti. 
Ji niekuo ne geresnė už kitas. 

Jis surinko numerį, kurį žinojo atmintinai, neabejodamas, 
kad policija nesuseks, jog šis skambutis yra iš jo mobiliojo 
telefono. Jis tuo pasirūpino. 

— Peris klauso. 

- Šios nakties tema yra Dinas Melojus. 

— Valentinai? Leiskite man pasikalbėti su Džeine. 

— Džeinė nenusiteikusi kalbėtis, - atsakė jis. - Kaip ir aš. 

— Džeinės tėvai prašė, kad aš jūsų paklausčiau... 

— Užsičiaupk ir paklausyk manęs. Jei tu ir tavo draugas 
nesisuksite pakankamai sparčiai, ant jūsų sąžinės gulės dvi 
gyvybės. Džeinės. Ir Džeko Donerio. 


— Aš jausčiausi geriau, jei iki atomazgos tu pasiliktum mano 
namuose. Aš turiu laisvą miegamąjį. Nieko prašmatnaus, bet 
tau bus patogu. Ir saugu. | 

Dinas primygtinai siūlėsi pavėžėti ją iki namų ir palydėti 
pro duris. Kaip ir iki šiol, Valentino skambutis buvo peradre- 
suotas į atokų telefono automatą, aplink kurį nebuvo nė gy- 
vos dvasios. Dabar policijos darbuotojai jau neabejojo, kad 
Valentinas niekuomet nė nebuvo prisiartinęs prie tų telefo- 
no automatų. 

Šis skambutis sukėlė daugiausiai nerimo, nes pašnekovas 
atrodė piktesnis ir irzlesnis nei anksčiau. Jis vėl užsiminė 
apie Džeinės mirtį. Ir, be abejo, naujas nerimą keliantis saki- 
nys buvo jo komentaras apie Diną ir Džeką. Arba Valentinas 
yra tikras orakulas, arba jis gerai žino, kad Džeko mirtis kaž- 
kaip susijusi su ja ir Dinu. 

— Dėkui už pasiūlymą, bet aš jaučiuosi saugi ir čia, - ji pir- 
ma jo įžengė į vidų pro paradines savo būsto duris. Nuėjusi 
į kambarį, ji uždegė stalinę lempą, bet tučtuojau vėl ją išjun- 
gė. - Degant šviesoms, aš jaučiuosi kaip auksinė žuvelė akva- 
riume. Iš lauko puikiai matyti, kas vyksta viduje. 

Dinas pažvelgė į policijos automobilį, stovintį kelkraštyje 
prie jos durų. 

— Matau, Grigsas turi pamainą. 

- Šiandien jam laisva naktis. Kurtis sakė, kad budėtojai bus 
kiti, bet šis ekipažas toks pat budrus kaip ir pirmasis, - kai 
Dinas uždarė duris, ji paklausė: - Kaip dėl Geivino? - Valen- 
tinas prasitarė apie Diną su tokia panieka, kad jie susirūpino 
ne tik dėl Peris, bet ir dėl Geivino saugumo. 

— Juo pasirūpinta. Kurtis nusiuntė ekipažą ir prie mano 
namų. Aš paskambinau Geivinui ir pasakiau jam, kad nenu- 
stebtų išvydęs policijos automobilį. 

— O Liza? 

— Nemanau, kad jos apsaugai reikalingi pareigūnai, bet pa- 
skambinau jai ir perspėjau būti atidžiai. Pasakiau jai, kad ži- 
notų, jog jos būsto signalizacija užprogramuota siųsti skam- 
butį man, jei tik atsitiks kas nors netikėta. 

— Galbūt ji yra ta moteris, kuriai derėtų pasinaudoti tavo 
laisvu miegamuoju. 

Užuot ėmęs ginčytis, jis tepasakė: 

— Tai kito pokalbio tema, Peris. 

Ji apsisuko ir nužingsniavo į virtuvę. Laikrodis rodė pusę 
trijų nakties, bet jie buvo per daug susijaudinę, kad galėtų 
užmigti. 

— Einu, padarysiu karšto šokolado, - pasakė ji. - Nori? 

— Lauke dvidešimt septyni laipsniai. 

— Kaip nori, - ji pažvelgė į jį ir gūžtelėjo pečiais. 

— Gal turi sulčių? - paklausė jis. 

Kol jos puodelis su vandeniu kaito mikrobangų krosnelėje, 
ji įpylė jam stiklą apelsinų sulčių ir iš spintelės ištraukė sau- 
sainių pakelį. 

— Kaip tu manai, kurioje vietoje jis blefuoja? 

— Valentinas? 

- Geivinas. Šį vakarą tu su manimi pasidalijai savo spė- 
jimu, jog jis tau meluoja. Mes buvome užsiėmę visais tais 
skambučiais ir nebaigėme pokalbio. 

Jis kurį laiką žvelgė į savo sulčių taurę, tada pasakė: 

— Yra daug visko. Aš nežinau, apie ką konkrečiai jis meluoja, 
tiesiog žinau, kad meluoja, ir tiek. 

Supylusi tirpų kakavos mišinį į karšto vandens puodelį, ji jam 
pamojo, kad pasiimtų sausainius ir eitų paskui ją į svetainę. Ji 
atsisėdo ant vieno sofos krašto, jis ant kito. Sausainių pakelis 
gulėjo ant pagalvėlės tarp jų. Lempos jie nedegė, bet pro fasa- 
do langus sklido verandos žibintų šviesa, tad kambaryje buvo 
gana gerai matyti. Ji nusiėmė savo tamsius akinius. 

— Ar tu manai, kad jis meluoja apie tai, ką veikė tą nak- 
tį? - paklausė ji. 

— Galbūt ne viską pasako. Aš bijau, kad jo bendravimas su 
Džeine tą naktį buvo turiningesnis, nei jis linkęs prisipažinti. 

— Tarkime, jie mylėjosi? 

— Galbūt, ir jis nenori, kad kas nors apie tai žinotų. 

— Todėl, kad ta aplinkybė jo versiją, jog jis ją paliko ir prisi- 
dėjo prie draugų, padarytų mažiau įtikinamą. 


Sveika, tamsa + 341 


— Taigi, - pasakė Dinas, žiaumodamas sausainį.- Bet, 
mąstant realiai, kokiu būdu jis galėtų būti Valentinas? Į jį vi- 
siškai nepanašu. Geivinas nežino mūsų istorijos, - jis pažvel- 
gė į ją. - Jei to dar nepakanka, jis neturi techninių įgūdžių 
peradresuoti telefono skambučių. 

— Aš paklausiau Steno, kaip peradresuojami skambučiai. 

— Iš kur jis gali apie tai žinoti? 

— Jam patinka elektroniniai prietaisai, visokie brangūs 
žaisliukai. Nežiūrėk taip į mane, - pasakė ji, kai jo antakiai 
klausiamai pakilo. - Jis ne Valentinas. Jis neturi kiaušų. 

— Ką tu žinai apie jo kiaušus? 

— Maldauju, - suaimanavo ji. - Tu nori manęs išklausyti 
iki galo ar ne? 

Jis neįsipareigojančiai atsikrenkštė ir ištiesė ranką paimti 
dar vieno sausainio. 

— Stenas sakė, - tęsė ji, - kad tai padaryti nėra sunku. Be- 
veik kiekvienas, kuris turi priėjimą prie tam tikros įrangos, 
gali išmokti, kaip tai padaryti pasitelkiant internetą. 

— Ar būtų galima įtarti žmogų, dirbusį telefonų kompa- 
nijoje? 

— Tai būtų rimtas įkaltis. O kodėl klausi? 

— Prieš įsidarbindamas valytoju, Mervinas Petersonas dirbo 
įrangos diegėju „Southwestern Bell“ telefonų kompanijoje. 

Dinas iš radijo stoties ją parvežė savo automobiliu. Vai- 
ruodamas jis ilgai kalbėjosi telefonu su Kurčiu. Ir dabar jai 
papasakojo viską, ką detektyvas buvo išsiaiškinęs apie Lensį 
Fišerį. 

- Jis turėjo sukaupęs magnetofoninių įrašų kolekciją? 
Mano laidos? Ką tai galėtų reikšti? 

— Mes nežinome, - atsakė Dinas. - Štai kodėl Kurtis nu- 
rodė žvalgybos darbuotojams visais įmanomais kanalais 
pamėginti surasti slapuką poną Fišerį. Mes jam turime dau- 
gybę klausimų, iš kurių pirmas būtų jo susidomėjimo tavimi 


priežastis. 

— Tai mane glumina. Jis niekuomet niekaip nerodė nė 
menkiausio susidomėjimo manimi. Visada vaikščiodavo nu- 
leidęs galvą ir retai kada pasakydavo kokį žodį. 

— Keistas elgesys, kaip buvusiam aktoriui. 

— Aktorius? Mervinas? 

— Jį visą nuo galvos iki kojų galima išvysti poroje porno- 
grafinių videofilmų. | 

— Ką?! - sušuko ji. - Ar tu tikras, kad mes kalbame apie tą 
patį žmogų? 

Jis jai papasakojo, ką Kurtis sužinojo iš Lensio Fišerio 
motinos. 

— Tačiau iš visos šios informacijos visiškai neaišku, kodėl 
jam reikėjo įrašinėti į kasetes kiekvieną tavo laidą. Ar bent 
jau taip atrodo. Iš viso pas jį buvo rastos devyniasdešimt dvi 
kasetės. Anot Kurčio, įrašai ne itin geros kokybės. Turbūt 
kasetės įrašytos tiesiai iš radijo aparato. Valandų valandos 
meilės dainų ir seksualus Peris Gibson balsas. Gali būti, jog 
klausydamasis tavęs Mervinas masturbuodavosi. Bet tai tu- 
rėjo būti labai jau ilgi masturbavimosi seansai. 

— Prašau, palik visa tai įsivaizduoti man pačiai. 

— Arjis kada nors... 

— Nieko, Dinai. Jis niekada man nėra pasakęs daugiau kaip 
kelių žodžių. Niekada, kiek tik galiu prisiminti, nė nepažvel- 
gė man įakis. 

— Vadinasi, šioje byloje jis gali būti švarus kaip šviežiai iš- 
kritęs sniegas. Galimas daiktas, jis pasislėpė vien todėl, kad 
yra buvęs kalinys ir išsiugdęs refleksą vengti policijos apklau- 
sų netgi tuomet, kai neturi ko slėpti. 

Jis nutilo ir keletą akimirkų įdėmiai žvelgė jai į akis. Tai 
truko pakankamai ilgai, kad ji paklaustų: 

— Ką pasakysi? 

- Kurtis, besikapstydamas po mūsų praeitį, tapo tikru Šer- 
loku Holmsu. 

Ji pūtė savo karštą šokoladą, bet staiga prarado bet kokį 
apetitą. 


Sveika, tamsa + 343 


— Ir kokia tavo geroji naujiena? 

— Nėra jokios naujienos. Jis man tiesiai šviesiai pasakė, 
kad žino aplinkybes, dėl kurių tu išvykai iš Hiustono. Avari- 
ją. Džeko galvos traumą. Tavo atsistatydinimą iš televizijos. 
Ir taip toliau. 

— Ir viskas? 

— Na, čia jis baigė, bet tyla, kuri stojo, buvo iškalbinga. 

— Tegu jis galvoja ką tik nori. 

— Aš ir palikau jį galvoti ką jis nori. 

Ji pastatė savo puodelį ant kavos staliuko, paskui sunkiai 
atsiduso ir atrėmė galvą į sofos pagalvėlę. 

— Manęs nestebina jo smalsumas. Vis dėlto jis detektyvas. 
Irjam netgi nereikėjo labai giliai kapstytis. Tereikėjo pakrapš- 
tyti paviršiuje - ir mano gyvenimas kaip ant delno. 

— Apgailestauju. 

Ji vangiai nusišypsojo. 

— Nesvarbu. Svarbiau kitkas. Kalbu apie Geiviną, - ne- 
pakeldama galvos nuo pagalvėlės, ji ją pasuko ir pažvelgė į 
Diną. - Kas šiandien atsitiko jo veidui? 

— Aš jo nemušiau, jei tu lenki į tą pusę. 

Įžeista jo tono ir žodžių, ji akimirksniu atsisėdo tiesiai. 

— Aš lenkiau visiškai į kitą pusę, - paėmusi į rankas savo 
šokolado puodelį, ji piktai išžygiavo iš kambario, pakeliui pri- 
durdama: - Išeidamas nepamiršk užrakinti durų. 


Dvidešimt ponktas skyrius 


O aiužis piktais judesiais Peris išplovė šokolado puode- 
lį, paskui išjungė virš plautuvės įmontuotą šviestuvą. Kai ji 
atsigręžė, Dinas stovėjo atvirame tarpduryje, jo siluetas vos 
bolavo blausioje pro langą sklindančioje šviesoje. 

— Atleisk, kad tave užgavau. 

— Aš ne todėl supykau, - pasakė ji, - o dėl to, kad tu nu- 
sprendei, jog aš pagalvojau, kad tu mušei Geiviną. 

— Bet aš jį tikrai mušiau, Peris. 

Po šio jo prisipažinimo abu kurį laiką suglumę tylėjo. 

— Ne šiandien, - tęsė jis. - Prieš keletą dienų. Jis išprovo- 
kavo mane, aš praradau pusiausvyrą ir atgalia ranka trenkiau 
jam per veidą. 

Jos pyktis išgaravo taip pat staiga, kaip ir buvo užėjęs. 

— O. Tokiu atveju aš paliečiau jautrią tavo vietą, ar ne? - Po 
akimirkos ji švelniai pridūrė: - Aš žinau, kas atsitiko tąsyk 
technikos koledže. 

Jis skvarbiu žvilgsniu pažvelgė į ją. 

— Džekas tau pasakojo? 

— Jis man papasakojo gana daug. Bet tik po to, kai aš jam 
papasakojau apie tavo geležinę savitvardą. 

Jis atsišliejo į durų staktą ir užmerkė akis. 

- Na, mano savitvarda mane pavedė ne tik tada, bet ir ne- 
seniai su Geivinu, taip pat šiandien su Rondo. 


Sveika, tamsa + 345 


— Rondo? 

Jis jai papasakojo apie sceną, kurią jis nutraukė užėjęs į 
vyrų tualetą. 

— Jis buvo sugrūdęs Geivino veidą į veidrodį. Iš čia ir mėly- 
nė ant Geivino skruosto. Aš jo vos neužmušiau. 

— Aš ir pati būčiau norėjusi jį užmušti. Kodėl jam reikėjo 
šitaip pasielgti? 

— Sakė, kad turi motiną ir seserį ir kad nešvankios žinutės, 
kurias Geivinas buvo paskelbęs interneto puslapyje, jį taip 
įžeidė, jog, jį pamatęs, jis prarado pusiausvyrą. Apgailėtinas, 
mėšlu atsiduodantis pasiaiškinimas. 

— Ar Kurtis apie tai žino? 

— Aš jam nepasakojau, nes negalėčiau matyti atsiprašinė- 
jančio Rondo snukio. 

— Tu ketini visa tai pamiršti? 

— Ne. Velniai griebtų, ne. Bet aš rasiu, kaip atsiskaityti 
su Rondo ir be Kurčio, - jis piktai nusijuokė. - Kalbant apie 
mūsų draugą detektyvą, jis labai atkaklus padaras. Nenusira- 
mins tol, kol nesužinos visko apie mūsų „jaukią trijulę“, kaip 
jis išsireiškė. 

- Apie tave, mane ir Džeką. 

— Jis nėra bukas, Peris. Jis žino, kad mūsų istorijoje sly- 
pi šis tas daugiau, nei buvo pateikta žiniasklaidoje, ir daug, 
daug daugiau, nei mes jam linkę papasakoti. 

— Tai ne jo reikalas. 

- Jis mano, kad tai jo reikalas. Jis galvoja, kad Valentino 
gija gali driektis iš tenai. 

Ji pamėgino nusisukti į šalį, bet jis paėmė ją už rankos ir 
atgręžė į save. 

— Mes turime apie tai pasikalbėti, Peris. Mes apie tai nesi- 
kalbėjome tada, kai privalėjome tai padaryti - dar prieš sep- 
tynerius metus. Jei būtume pasikalbėję, Džekas tą naktį gal- 
būt nebūtų pasigėręs. Mes turėjome nueiti pas jį, pasisodinti 
šalia ir pasakyti jam... 

- Kad mes jį išdavėme. 

— Kad mes įsimylėjome vienas kitą, kad nė vienas iš mūsų 
šito neplanavo, bet taip atsitiko ir yra taip, o ne kitaip. 

- Taigi atleisk, Džekai. Tau velniškai nepasisekė. Iki pasi- 
matymo. 

— Tai nebūtų buvę taip, kaip tu sakai, Peris. 

— Ne, tai būtų buvę blogiau. 

— Blogiau? Dėl Dievo meilės? Ar gali būti blogiau už tai, 
kuo viskas baigėsi? 

Jis giliai atsikvėpė ir tęsė ramesniu, švelnesniu tonu. 

— Džekas buvo gudresnis, nei tu apie jį galvojai. Ir nepa- 
lyginamai įžvalgesnis. Jis aiškiai matė, kad mes vengiame 
vienas kito. Argi tu nesupratai, kad jis norėjo sužinoti šito 
priežastį? 

Be abejo, jis buvo teisus. Ji tikėjosi apdumti Džekui akis — 
jei ji apsimes, kad niekas nepasikeitė, jis niekada nesupras, 
kad pasikeitė viskas. Kad jo sužadėtinė ir geriausias drau- 
gas mylėjosi. Jų santykiai - jos su Džeku, jo su Dinu, jos su 
Dinu - yra negrįžtamai pasikeitę. Jie nebegali būti tokie kaip 
anksčiau. Ji buvo naivi įsivaizduodama, jog tai įmanoma. 

— Aš galvojau... Galvojau... - ji nuleido galvą ir pamasažavo 
savo smilkinį. - Aš neprisimenu, ką aš galvojau, Dinai. Tačiau 
tiesiog negalėjau nueiti pas jį ir pasakyti: „Pameni tą naktį 
po įkaitų dramos, kai aš tau sakiau, kad noriu pabūti viena? 
Tai štai, tą naktį į mano namus atėjo Dinas ir mes mylėjomės 
svetainėje ant kilimo.“ 

Ji stengėsi elgtis subtiliai ir visaip išsisukinėdavo, kai Dže- 
kas mėgindavo organizuoti pasisėdėjimus, kur ji ir Dinas 
būtų drauge. Jos išsisukinėjimai kaskart darėsi vis labiau 
nevykę. 

— Galiausiai Džekas pareiškė norįs žinoti, kodėl tu man ne- 
bepatinki. 

- Aš taip pat turėjau su juo panašų pokalbį, - pasakė Di- 
nas. - Jis manęs paklausė, ar mudu su tavimi per įkaitų dra- 

mą nesusikivirčijome. Ar nepasireiškė tradicinis policininko 
ir žurnalisto santykių sindromas, sukūręs tarp mūsų prieš- 
priešą, po kurios mes vienas kito nebegalime matyti. Aš jam 
pasakiau, kad jis šauna visiškai pro šalį, kad mes labai mėgs- 
tame ir gerbiame vienas kitą. Jis nutarė tai patikrinti suorga- 
nizuodamas netikėtą mūsų susitikimą. 

„Taip, tą lemtingą vakarėlį , - pagalvojo ji. Džekas susiti- 
kimą suorganizavo viename iš jų mėgstamų restoranų. Ji ir 
Dinas atvyko atskirai, nesitikėdami išvysti vienas kito. 

Pirmas susitikimas akis į akį po tos nakties, kaip ji ir tikė- 
josi, abiem buvo kupinas įtampos. Sunku buvo pakelti akis, 
bet ji neįstengė į jį nežiūrėti ir kiekvieną kartą, kai tik pa- 
žvelgdavo, sugaudavo į ją slapčia įsmeigtą jo žvilgsnį. Jų po- 
kalbis buvo nenatūralus ir formalus. 

— Tas vakaras man buvo tikras jėgų išbandymas, - pasakė 
Dinas. - Iki jo tu atstūmei visas mano pastangas pasikalbėti 
su tavimi. 

— Tai turėjo būti visiškas atsiskyrimas, Dinai. Aš nepasiti- 
kėjau savimi netgi kalbėdama su tavimi telefonu. 

- Jėzau, Peris, aš tiesiog krausčiausi iš proto. Man reikėjo 
žinoti, ką tu galvoji. Ar tau viskas gerai. Ar tu nesi nėščia. 

— Nėščia? 

— Mes neturėjome jokių apsaugos priemonių. 

— Aš vartojau tabletes. 

— Bet aš šito nežinojau, - jis sielvartingai nusišypsojo. - Ir 
savanaudiškai vyliausi, kad tu pastojai. 

Netgi dabar ji jam negalėjo prisipažinti, kad buvo įsikibusi 
tos pačios niekingai mažos vilties ir taip nusivylė, kai sulau- 
kė menstruacijų. Kūdikis būtų ją privertęs pasakyti Džekui 
tiesą. Tai būtų jos ir Dino pasiteisinimas, kodėl jie turi jį nu- 
skriausti. Bet šito neatsitiko. 

— Aš įveikiau tikras kančių marias, be perstojo galvoda- 
mas apie tavo būseną, kai tą naktį išėjau iš tavo namų, - pa- 

sakė jis. - Ir štai netikėtai tu vėl sėdi priešais mane, vos už 
trijų pėdų, kitoje restorano stalelio pusėje, ir aš vis tiek ne- 
galiu tavęs nei paklausti, nei pasakyti tau, ką noriu. Ir tai 
dar ne viskas. Mane žudyte žudė tai, kad aš išduodu Džeką. 
Kai jis pasakydavo dar vieną savo sąmojį arba, apkabinęs 
mane per pečius, vadindavo savo geriausiu draugu, aš jau- 
čiausi kaip Judas. 

— Jis stengėsi padaryti viską, ką gali, kad vakarėlis būtų 
kuo linksmesnis. Netgi tam vakarui tapo užstalės links- 
mintoju. 

Džekas atrodė pasiryžęs trūks plyš išblaškyti tarp jų tvy- 
rančią įtampą. Jis gėrė per daug, kalbėjo per garsiai, juokėsi 
per skambiai. Bet bevalgant desertą galiausiai pasidavė ir pa- 
reiškė norįs sužinoti, kas vyksta. 

— Klausykite, jau iki soties privargau besistengdamas jus 
abu pralinksminti, - pasakė jis. - Aš noriu sužinoti ir noriu 
sužinoti dabar. Kas atsitiko, kad jūs esate tokie įsitempę vie- 
nas kito atžvilgiu. Aš spėju: pirma, per įkaitų dramą jūs su- 
sikivirčijote, antra, jūs slapčia susitikinėjate man nežinant. 
Taigi pasakykite man, dėl ko įvyko tas kivirčas, arba prisipa- 
žinkite antra. 

Manydamas, kad surezgė gudrų sąmojį, jis sunertomis 
rankomis pasirėmė į stalą ir šypsodamasis pažvelgė į abu 
paeiliui. 

Bet į Džeko šypseną Dinas neatsakė, o ji jautė, kad jos vei- 
das suplyš, jei pamėgins prisiversti nusišypsoti. Jų tyla buvo 
be galo iškalbinga. Tačiau vis tiek prireikė laiko, kad Džekas 
viską suprastų, ir kai šis supratimas pasiekė jo smegenis, į jį 
buvo gaila žiūrėti. Jo šypsena subliūško. Iš pradžių jis beveik 
su ironija pažvelgė į ją. Tuomet nukreipė žvilgsnį į Diną, tarsi 
norėdamas, kad jis nusikvatotų ir pasakytų „nebūk beprotis“ 
ar ką nors panašaus. 

Ir kai nė vienas iš jų taip nieko ir nepasakė, jis suvokė, kad 
jo sąmojo dėka išryškėjo tiesa. 

— Kalės vaikas, - pasakė jis stodamasis. - Vakarienė tavo 
sąskaita, drauguži, - pridūrė skersomis nužvelgęs Diną. 

Dinas akivaizdžiai kartojo jos minčių vingius, nes pasakė: 

— Niekuomet nepamiršiu jo veido, kai jis viską suvokė. 

— Ir aš nepamiršiu. 

— Skubėdamas jam įkandin į lauką, kad pamėginčiau jį su- 
laikyti nuo ketinimo sėstis prie automobilio vairo, aš užkliu- 
vau už savo kėdės ir griūdamas ją apverčiau. Kol pastačiau 
kėdę į vietą, jūs abu jau buvote dingę. 

— Aš nepamenu, kaip išbėgau iš restorano paskui jį, - pa- 
sakė ji. - Bet gerai prisimenu, kaip pasivijau jį automobilių 
stovėjimo aikštelėje. Jis man suriko, kad palikčiau jį vieną. 

— Bet tujo vieno nepalikai. 

— Ne, aš maldavau, kad jis leistų man pasiaiškinti. Jis 
tik tulžingai pažvelgė į mane ir paklausė: „Ar tu su juo dul- 
kinaisi? 

Dinas ranka perbraukė sau per veidą, bet šis gestas vargiai 
panaikino jo bruožuose įsirėžusią apgailestavimo išraišką. 

- Aš girdėjau tuos jo žodžius. Girdėjau, kaip tu jam sakei, 
kad jis negali vairuoti, kad jis per daug girtas ir per daug su- 
pykęs. 

Nekreipdamas dėmesio į jos maldavimus, Džekas sėdo į 
savo automobilį. Ji apibėgo automobilį iš kitapus ir pamėgi- 
no atidaryti keleivio dureles. Laimė, jos buvo neužrakintos. 

— Aš įsėdau į automobilį. Džekas liepė man išlipti lauk. Bet 
aš atsisakiau ir prisisegiau saugos diržą. Paskui jis užvedė va- 
riklį ir iki galo nuspaudė greičio pedalą. 

Kurį laiką abu tylėjo, paskendę prisiminimuose iš tos bai- 
sios nakties. Dinas prašneko pirmas. 

- Jis turėjo teisę būti įniršęs ant mūsų už tai, kad mylė- 
jomės. Jei būčiau buvęs jo vietoje, aš... Dievaži, nežinau, ką 
būčiau padaręs. Turbūt būčiau suplėšęs jį į gabalus. Jis buvo 
nuskriaustas ir piktas, ir jei jis būtų norėjęs dėl to nusižu- 
dyti, mes niekaip nebūtume galėję jam sukliudyti tą ar bet 

kurią kitą naktį. Mes jam padarėme didelę skriaudą, Peris. 
Ir su tuo mums teks nugyventi visą likusį gyvenimą. Bet jis 
padarė skriaudą tau, kai išvažiavo savo automobiliu drauge 
su tavim. 

Jis priglaudė plaštakas jai prie kaklo ir paglostė jį pirštų 
galiukais. 

- Štai už ką aš jį kaltinu. Jis galėjo tave užmušti. 

— Aš nemanau, kad jis norėjo ką nors užmušti. 

— Ar tu esi tuo tikra? - švelniai paklausė jis. - Ką jūs pa- 
sakėte vienas kitam per tas dvi minutes, kol važiavote nuo 
restorano aikštelės iki viaduko estakados virš greitkelio? 

— Aš jam pasakiau, kad labai apgailestauju, jog mes jį nu- 
skriaudėme. Pasakiau, kad mes abu jį mylime ir kad tai buvo 
atsitiktinis nuotykis, energijos atpalaidavimo išraiška po 
fiziškai ir emociškai sunkių išgyvenimų, ir kad jei jis gali 
mums atleisti, aš pažadu, kad tai daugiau niekada niekada 
nepasikartos. 

— Arjis tavimi patikėjo? 

Jos skruostu nuriedėjo ašara ir ji kimiu balsu pasakė: 

— Ne. 

— O artu pati tikėjai tuo, ką jam sakei? 

Ji užmerkė akis ir pro vokus ėmė riedėti didelės ašaros. Ji 
iš lėto pasukiojo galvą į šalis. 

Giliai įkvėpdamas, Dinas prispaudė ją prie krūtinės ir pa- 
glostė jos plaukus. 
 - Galbūt man reikėjo pasakyti dar daugiau, - pasakė ji. 

— Meluoti jam? 

— Galbūt tai būtų jį išgelbėję. Jis buvo įsiutęs. Nevaldomai 
įsiutęs. Aš mėginau jį priprašyti, kad sustotų šalikelėje ir leis- 
tų vairuoti man, bet jis tik dar labiau padidino greitį. Jis ne- 
bevaldė automobilio. Jis ne specialiai trenkėsi į tą estakados 
atramą. 

— Specialiai, Peris. 

— Ne, - kančios kupinu balsu pasakė ji, nenorėdama tuo 
patikėti. 

- Jei vairuotojas nebevaldo automobilio, jis instinktyviai 
nuspaudžia stabdžius. Aš važiavau jums įkandin. Jo automo- 
bilio stabdžių žibintai nebuvo įsižiebę nė akimirkai, - jis at- 
lošė jos galvą, priversdamas ją pažvelgti jam į akis. - Džekas 
tave mylėjo, tuo aš neabejoju. Jis mylėjo tave pakankamai, 
kad trokštų matyti savo žmona. Jis mylėjo tave pakankamai, 
kad jį apimtų pavydo įniršis, kai jis išsiaiškino, kad tu mylė- 
jaisi su manimi. Bet, - jis pabrėžė šį žodį, - jei jis būtų tave 
mylėjęs taip, kaip dera, nesavanaudiškai ir besąlygiškai, jam 
niekuomet nebūtų šovusi mintis išsivesti tave iš šio pasaulio 
drauge su savimi. Kad ir kokie apgailėtini buvo paskutinieji 
jo gyvenimo metai, aš niekada jam neatleidau už tai, kad jis 
norėjo tave nužudyti. 

Šie žodžiai dar labiau sustiprino jos meilę Dinui. Ji tikrai jį 
mylėjo. Nuo tos akimirkos, kai jiedu pirmą kartą susitiko, ji 
suvokė, kad jos meilė Dinui neišvengiama. Bet atsiduoti šiam 
jausmui tuomet buvo neįmanoma, kaip neįmanoma ir dabar. 
Tarp jų visada stovėjo kiti žmonės. Žinoma, tuomet - Dže- 
kas. Dabar - Liza. 

Ji išsivadavo iš jo glėbio ir pasakė: 

— Tau reikia eiti namo. 

— Aš pasiliksiu nakvoti čia. 

— Dinai... | 

— Aš permiegosiu ant sofos svetainėje, - jis pasiduodamas 
pakėlė rankas. - Jei nepasitiki mano žodžiu, kad laikysiu savo 
rankas nuošaly nuo tavęs, gali užsirakinti miegamojo duris. 
Bet aš nepaliksiu tavęs, kol po miestą vaikšto lunatikas, ku- 
pinas pagiežos tau. 

- Aš negaliu įsivaizduoti, iš kur jis žino, kad Džeko mirtis 
guli ant mano sąžinės. 

— Ir mano. 

— Tai, kas atsitiko tarp tavęs ir manes, tikrai nėra viešai 
žinoma, ir aš niekada su niekuo apie tai nesikalbėjau. 

— Jis tikriausiai tyrinėjo tavo praeitį ir nuspėjo Džeko ava- 
rijos priežastį, kaip ir Kurtis. 

— Džeko avarijos priežasčių galėjo būti begalė, - nesutiko ji. 

— Bet tik viena iš jų galėjo sugriauti mūsų draugystę. Tai 
nėra labai jau sudėtingas galvosūkis, Peris. Valentinas jaučia 
didžiulę neapykantą neištikimoms moterims. Jei jis priėjo 
prie išvados, kad tu išdavei Džeką su manimi, vadinasi, tu 
įkūniji jo keršto objektą. Net jei tai būtų klaidinga prielaida, 
Valentinas paverstų ją savo tikrove ir veiktų remdamasis ja, — 
jis nenuolaidžiai papurtė galvą. - Aš lieku čia. 


Dinas iki aušros prasnaudė ant sofos, o išaušus tyliai išėjo 
iš jos namų. Išeidamas pamojavo dviem pareigūnams, sėdin- 
tiems šalikelėje stovinčiame policijos automobilyje, kad jie 
atkreiptų dėmesį į jo išvykimą. 

Jis vargiai tebuvo užmigęs ir dabar atrodė bei jautėsi taip, 
lyg didžiąją nakties dalį būtų praleidęs ant kojų. Bet reikalas, 
kurio tvarkyti jis dabar vyko, buvo neatidėliotinas. Toks sku- 
bus, kad jis nenorėjo gaišti laiko ir net negrįžo DEiROLES po 
dušu ir nusiskusti. 

Jam du kartus teko spausti skambutį, kol išgirdo, kaip ki- 
toje durų pusėje trakšteli rakinama spyna. Pro siaurą plyšį 
duryse, perjuostą žalvarine apsaugos grandine, jis išvydo 
mieguistas Lizos akis. Durys išsyk vėl užsidarė, bet tik tam, 
kad Liza atkabintų apsaugos grandinę. 

— Darau neatleistiną kiaulystę trukdydamas tave tokiu 
ankstyvu metu, - pasakė jis, žengdamas į vidų. 

— Aš tau atleidžiu, - ji apkabino jį per liemenį ir įsikniaubė 
veidu į krūtinę. - Man tai malonus siurprizas. 

Jis ją irgi apkabino. Pro šilkinį chalatą, kurį ji buvo užsime- 
tusi, sklido jos švelnaus ir moteriško kūno šiluma. Bet ji jo nė 
truputėlio nesujaudino. 

Ji truputį atsitraukė - tik tiek, kad galėtų pažvelgti jam į 
veidą, tačiau apatinę savo kūno dalį ir toliau laikė intymiai 
prispaudusi prie jo. 

— Tu atrodai prasčiau už savo aprangą. Buvo ilga naktis? 

— Pati matai. “ 

— Kas nors nauja dėl Geivino? - paklausė ji, o jos balse pa- 
sigirdo susirūpinimo gaidelės. 

— Ne. Jis dar nepasakė visko, ką žino, ir kol netaps visiškai 
atviras, aš jausiu įtampą. Bet ne jis yra priežastis, dėl kurios 
aš esu čia. 

Jos gebėjimas skaityti žmonių mintis, padėjęs jai aukštai 
palypėti karjeros laiptais, neapgavo ir dabar. Trumpai patyri- 
nėjusi jo veidą, ji pasakė: 

— Ketinau tau pasiūlyti keletą švelnumo minučių lovoje. 
Bet dabar man atrodo, kad verčiau pasiūlysiu puodelį kavos. 

— Nesivargink. Aš negaliu gaišti. 

Tarytum pažadindama savo išdidumą, ji nuleido rankas, 
išsitiesė ir galvos krestelėjimu atmetė atgal susivėlusius 
plaukus. 

— Ar bent jau gali sugaišti tiek, kad vertėtų atsisėsti? 

— Be abejo. 

Ji palydėjo jį prie sofos svetainėje. Pati įsitaisė sofos kam- 
pe, basas kojas pariesdama po savimi. Dinas atsisėdo ant 
pagalvėlės ir alkūnes parėmė sau į kelius. Važiuodamas čio- 
nai, jis repetavo kalbos pradžią, bet galiausiai nusprendė, 
kad gracingo būdo pasakyti jai tai, ką ketino, nėra. Jis ją per 
daug gerbia, kad imtų meluoti. Tad nusprendė būti tiesus ir 
atviras. 

— Jau bus prabėgę nemažai laiko - ne vienas ir ne du mė- 
nesiai, - nuo tos dienos, kai aš paskatinau tave manyti, kad 
mudu anksčiau ar vėliau susituoksime. Šito nebus, Liza. La- 
bai apgailestauju. 

— Štai kaip, - ji giliai įkvėpė ir lėtai išleido orą pro suspaus- 
tas lūpas. - Ar aš bent jau galiu sužinoti priežastį? 

— Iš pradžių aš maniau, kad tai klasikinis senbernio išgąs- 
tis. Galvojau, kad po penkiolikos senbernystės metų mintis 
apie santuoką man sukėlė paniką. Todėl tau nieko nesakiau, 
tikėdamasis, kad šie nuogąstavimai praeis. Aš nenorėjau vel- 
tis į diskusijas apie tai ir be reikalo tave jaudinti. 

— Ką gi, aš tikrai vertinu tavo jautrumą. 

— Ar aš pagaunu tavo žodžiuose sarkazmą? 

— Neabejotinai. 

— Manau, kad šito nusipelniau, - pasakė jis. - Ką tik sulau- 
žiau tai, kas prilygo susižadėjimui. Tu tikrai neprivalai būti 
maloni man. 

— Esu patenkinta, kad tu taip manai, nes aš dar tik kylu į 
savo emocijų viršukalnę. 

— Tu turi tokią teisę. 

Ji piktai pažvelgė į jį, bet staiga grįžo jos išdidumas. 

— Antra vertus, aš neketinu čia peštis su tavimi. Mano te- 
atrališkas pyktis tau sudarytų palankias sąlygas išeiti tren- 
kiant durimis ir nesigręžiojant atgal. Ne, aš ketinu pastatyti 
tave į keblią padėtį ir užversti klausimais. Nes manau, kad 
privalau sulaukti išsamaus paaiškinimo. 

Jis tikėjosi aštraus konflikto, kurio metu jie apsisvaidytų 
užgauliomis replikomis, naikinančiomis visus šiltus jausmus, 
kokius tik jie vienas kitam puoselėjo. Peštynės būtų greites- 
nis, švaresnis ir mažiau skausmingas išsiskyrimo būdas jai ir 
lengvesnis jam. Bet Liza užtrenkė duris į šį bailaus atsitrau- 
kimo koridorių. 

“- Nesu tikras, kad galiu viską paaiškinti, - jis skėstelėjo 
rankomis, tarytum demonstruodamas, kaip tuščia tai dary- 
ti. - Tai atsitiko ne dėl tavęs. Tu esi tokia pat graži ir patrau- 
kli kaip ir tą dieną, kai pirmą kartą tave sutikau. Dar labiau. 

— Tik nepradėk man skiesti „aš tavęs nevertas“ šnekų. 

— Svarbiausia ne tai, - irzliai atsakė jis. - Aš kalbu nuošir- 
džiai. Svarbiausia ne tai. Svarbiausia yra tarp mūsų. Mudu 
nesame ta vieta, kurioje esu aš. 

— Aš ir pati tai matau. Pastaruoju metu, kai mudu mylėda- 
vomės, bent jau dalis tavęs būdavo kažkur kitur. 

— Keista, niekuomet negirdėjau tavęs skundžiantis. 

— Tu vėl stengiesi išprovokuoti konfliktą, - griežtai pasakė 
ji. - Nedaryk šito. Ir nebūk įžeidus dėl mano kritikos. Mums 
mylintis, tavo kūnas būdavo greta, o mintys kažkur toli toli. 

— Tai aš pripažįstu. 

— Ar tai dėl Geivino ir jo persikėlimo gyventi pas tave? Dėl 
to, kad jis reikalauja iš tavęs nemažai laiko ir energijos? 

— Geivinas man būtų paranki dingstis atsitraukti, - pripa- 
žino jis. - Negalėčiau didžiuotis faktu, kad savo atsitrauki- 
mui pasinaudojau jo korta. 

— Čia ir nėra kuo didžiuotis. Bet taip elgiesi ne dėl jo, ar ne? 

— Ne. 

— Vadinasi, yra kitas žmogus? 

Jis pasuko galvą ir pažvelgė jai tiesiai į akis. 

— Taip. 

- Tu sutikai kitą moterį? 

— Ne. Nieko panašaus. 

— Tuomet kas, Dinai? Kas yra? 

— Aš myliu kitą moterį. 

Jo žodžių paprastumas jai užkando žadą. Ji keletą sekun- 
džių žiūrėjo į jį, asimiliuodama jo žodžius. 

— Ak. Tu myli kitą moterį. O ar kada nors mylėjai mane? 

— Taip. Galbūt ir dabar tebemyliu. Tu buvai svarbi ir neat- 
siejama mano gyvenimo dalis. 

— Tik, deja, ne didžioji tavo gyvenimo aistra. 

— Kai mudu pradėjome bendrauti, aš nuoširdžiai galvojau... 
Aš tikėjausi, kad... Aš mėginau... 

— Tu mėginai, - pasakė ji karčiai nusijuokdama. - Šie žo- 
džiai yra tai, ką trokšta išgirsti kiekviena moteris. 

Jos sarkazmas sugrįžo, bet jis buvo nenatūralus, privers- 
tinis. Ji pasiėmė nuo sofos pagalvėlę ir prisispaudė ją prie 
krūtinės, ir tiesiogine, ir perkeltine prasme norėdama į ką 

nors įsikibti. Jis nusprendė, kad geriausia išeiti dabar, kol 
jo nuogas atvirumas nesužalojo jos išdidumo dar labiau nei 
buvo sužalojęs. 

Bet kai jis atsistojo ketindamas tai padaryti, ji tyliai pasakė: 

— Ta moteris tamsiais akiniais. Ta, su kuria tu kalbėjaisi 
policijos būstinėje. Peris? - ji pakėlė galvą ir pažvelgė į jį. — 
Nagi, Dinai, nevaizduok nustebusio. Net jei būčiau akla, vis 
tiek būčiau supratusi, kad ji ir tu kadaise buvote meilužiai. 

— Tai buvo prieš daugelį metų. Mes mylėjomės tik kartą, 
bet... 

— Bet tu niekada jos nepamiršai. 

Jiedu liūdnai šypsojosi. 

— Taip. Niekada jos nepamiršau. 

- Tiesiog iš smalsumo norėčiau paklausti, kada tu ją vėl 
sutikai? 

— Užvakar. 

Jos lūpos prasivėrė, išreikšdamos bežodę nuostabą. 

— Taip. Tačiau mano jausmai tau atšalo, nerandu tinkames- 
nio žodžio, dar gerokai iki pasirodant jai. Ji tik patvirtino ir 
išryškino tai, ką aš jau ir taip žinojau. 

— Kad tu neketini manes vesti. 

Jis linktelėjo galvą. 

— Ką gi, ačiū Dievui, kad to nepadarei, - švystelėdama pa- 
galvę į šalį, ji atsistojo. - Aš nenorėčiau būti kažkieno pasi- 
rinkimas numeris du. 

— Tu ir nenusipelnei būti pasirinkimas numeris du, - jis 
paėmė jos ranką ir suspaudė. - Atleisk, kad atėmiau iš tavęs 
dvejus tavo biologinio laikrodžio metus. 

— O, tai turbūt tik į gera, - nerūpestingu balsu pasakė 
ji. - Ką man reikėtų daryti su kūdikiu, kai išvykčiau į kelionę 
verslo reikalais? Vežiotis jį lagamine? 

Ji stengėsi pabrėžti pozityviąją situacijos pusę, bet jis ži- 
nojo, kad širdyje ji labai nusivylusi. Galbūt netgi palūžusi. 
Ji per daug išdidi, kad leistų sau teatrališkai pravirkti jo aki- 

vaizdoje. Ir galbūt - galbūt - jis jai tebėra per daug svarbus, 
kad ji ryžtųsi jį užversti kaltės našta. 

— Tu tikrai labai graži, puiki ir stilinga moteris, Liza. 

— O, taip. Išskyrus pasturgalį. 

— Ką tu ketini daryti? 

— Šiandien? Manau, nueisiu į masažo saloną. 

Jis nusišypsojo. 

— O rytoj? 

— Persikeldama čionai, aš nepardaviau savo namo Hiustone. 

— Nepardavei? 

— Tu galvojai, kad aš jį pardaviau, o aš niekada apie tai atvi- 
rai su tavimi nesikalbėjau. Galbūt intuityviai jaučiau, kad 
man reikia pasilikti atsarginį variantą. Taigi kai tik bus įma- 
noma, aš sugrįšiu tenai. 

— Tu ypatinga, Liza. 

- Ir tu, - prikimusiu balsu pasakė ji. 

Jis pasilenkė ir pabučiavo jai į skruostą, tada pasuko durų 
link. 

— Sėkmės tau, - pasakė jis, atsigręždamas nuo tarpdurio, 
ir, daugiau netaręs nė žodžio, išėjo. 


Dvidošimt šeštas skyrius 


£ Iausau? 

— Ar čia Geivinas? 

— Taip. 

— Seržantas Kurtis. Ar aš tavęs neprižadinau? 

— Kaip ir taip. 

— Atleisk, kad sutrikdžiau tavo poilsį. Negaliu mobiliuoju 
telefonu prisiskambinti tavo tėčiui. Todėl ir skambinu jam į 
namus. Ar galėčiau su juo pasikalbėti? 

— Jo nėra. Praėjusią naktį jis pasiliko Peris namuose, - tą 
pat akimirką Geivinas pasigailėjo, kad šie žodžiai išsprūdo 
jam iš burnos. Toks įtarus žmogus kaip Kurtis iš šios infor- 
macijos tikrai padarys klaidingas išvadas. 

— Mes pas ją vakarieniavome, - paaiškino jis. - Po radijo 
programos, žinote, dėl paskutinio Valentino skambučio tėtis 
pagalvojo, kad ji neturėtų pasilikti namuose viena. 

— Jos namą saugo policininkai. 

— Spėju, tėčiui pasirodė, kad šios apsaugos nepakanka. 

— Akivaizdu, kad taip. 

Geivinas nusprendė liautis atviravęs, bijodamas, kad ne- 
pasakytų per daug. Kad ir kaip ten būtų, koks Kurčio reika- 
las, kur jo tėtis praleido naktį? 

— Ką gi, pasistengsiu jį surasti tenai, - pasakė detekty- 
vas. - Turiu neskelbiamą Peris numerį. 

— Aš galėčiau jam nusiųsti žinutę, - pasisiūlė Geivinas. 

— Dėkui, bet man reikia su juo pasikalbėti. 

Geivinui nepatiko pastarieji Kurčio žodžiai. Ar Kurtis nori 
asmeniškai pasikalbėti su tėčiu apie kažką, kas susiję su juo? 

— Ar yra kokių nors naujienų dėl Džeinės? 

— Bijau, kad ne. Pasikalbėsime vėliau, Geivinai. 

Detektyvas padėjo ragelį Geivinui netgi nespėjus atsisvei- 
kinti. Geivinas atsikėlė ir nuėjo į vonios kambarį. Pažvelgęs 
pro langą į gatvę priešais namą, jis pamatė, kad policijos au- 
tomobilis tebestovi prie šaligatvio, kur ir stovėjęs. 

Ar tik jis vienas atsidūrė groteskiškoje padėtyje, kai yra 
saugomas nuo Valentino, pats būdamas įtariamas esąs Va- 
lentinas? 

Keltis dar buvo per anksti, tad jis nuėjo atgal į lovą ir atsi- 
gulė, bet atsigulęs suprato, kad užmigti jam nebepavyks. Kol 
bus surasta Džeinė, jam bus draudžiama kelti koją iš namų. 
Tačiau galbūt jam vertėtų susitaikyti su tuo, nes galėjo būti ir 
blogiau. Jei ne tėtis, jis tikriausiai būtų įkištas į areštinę. 

Turint galvoje tai, kad tėtis keletą kartų jį pagavo meluo- 
jant ir sužinojo apie jo narystę sekso klube, jis negalėtų skųs- 
tis, jog su juo elgiamasi labai jau blogai. Praėjęs vakaras su 
tėčiu pas Peris buvo visai nieko. 

Jis beveik bijojo ją išvysti po šitiek metų. Kas, jei ji bus 
pasikeitusi ir jos elgesys bus kaip pagyvenusios moters? Jis 
baiminosi, kad ji bus pasidariusi didelę, standžią dirbtinę šu- 
kuoseną, apsikarsčiusi begale juvelyrinių papuošalų, tapusi 
sentimentali ir saldi, be galo kartos, koks didelis jis užaugo, 
ir apskritai tekalbės apie jį ir jo ateitį, lygiai kaip jo motinos 
giminės per kiekvieną giminės susiėjimą. 

Bet Peris pasirodė tokia pat šauni, kokią jis ją prisiminė 
iš vaikystės. Ji buvo draugiška, bet, kitaip nei Liza, nepersi- 
stengė su draugiškumo gestais. Ji nekalbėjo su juo kaip suau- 
gusieji kalba su vaikais. Netgi tada, ankstyvoje vaikystėje, ji 
su juo kalbėdavosi kaip su sau lygiu. 

Džekas jį visuomet vadindavo kapitonu, skautu ar partne- 
riu, ar vartodavo dar kokį kitą epitetą, turintį šaunumo ats- 
palvį, ir kalbėdavosi su juo padaužišku tonu, tarytum jis būtų 
kūdikis, kuriam nuolat reikia žaidinimo. Šiaip Džekas buvo 
nieko, bet iš jųdviejų jam labiau patiko Peris. 

Peris jam taip pat patiko labiau nei bet kuri iš moterų, su 
kuriomis jo tėtis draugavo. Jis prisiminė ne sykį pagalvojęs, 
jei nebūtų Džeko, kaip būtų šaunu, jei tėtis mylėtų Peris. 

Jo mama buvo linkusi manyti, kad, galimas daiktas, taip 
ir yra. 

Be abejo, motina su juo niekuomet apie tai nesikalbėda- 
vo, bet jis kartą nugirdo, kaip ji savo draugei prasitarė, kad, 
jos nuomone, Dinas įsimylėjęs Peris Gibson ir kad su kito- 
mis moterimis jis prasideda tik todėl, kad Peris priklauso 
Džekui Doneriui. 

Tuo metu Geivinas buvo dar per jaunas, kad suprastų šios 
srities sąvokų prasmes. Jo pernelyg nedomino suaugusiųjų 
santykių peripetijos. Bet kai pamatė, kaip atkakliai jo tėtis 
praėjusį vakarą veržėsi į jos namus, kaip, prieš jiems išlipant 
iš automobilio, jis tikrino savo šukuoseną galinio vaizdo vei- 
drodėlyje, jam dingtelėjo į galvą, kad jo mama tikriausiai 
buvo teisi. Apskritai, kol jo tėtis ėmė bendrauti su Liza, jis jo 
nebuvo matęs stovinčio prieš veidrodį. 

Kiek tik siekė Geivino atmintis, jo tėvai buvo išsiskyrę. 
Vaikystėje jis pamažu ėmė suvokti, kad jo šeima yra ne tokia 
kaip šeimos televizijos serialuose, kur mamytė ir tėvelis drau- 
ge valgo pusryčius, vaikščioja paplūdimiu susikibę už rankų, 
važinėjasi tuo pačiu automobiliu, netgi miega toje pačioje 
lovoje. Jis taip pat atkreipė dėmesį į tai, kad aplinkiniuose 
namuose gyvenančiose šeimose tėtis yra visą laiką. 

Jis apie tai teiravosi abiejų savo tėvų, ir dar ilgai po to, kai 
jie jam išaiškino skyrybų esmę, vaikas karštai tikėjosi, kad 
tėvai kada nors susitaikys ir vėl gyvens tame pačiame name 
drauge su juo. Bet kuo vyresnis jis darėsi, tuo geriau suprato 


Sveika, tamsa + 301 


ir priėmė faktą, kad toks susitaikymas be galo mažai tikėti- 
nas. Tačiau jis, žioplas vaikiščias, ir toliau laikėsi įsikibęs šios 
vilties. 

Jo tėtis draugavo su begale moterų. Geivinas spėjo pa- 
miršti daugumos jų vardus, nes nė viena iš tų draugysčių ne- 
sitęsė labai ilgai. Jis girdėdavo, kaip mama kalbasi su jo mo- 
čiute apie „mėnesio kvepalus“, ir žinojo, kad jos turi omenyje 
tėčio drauges. 

Mama šioje srityje nė iš tolo nebuvo tokia aktyvi kaip jis, 
tad buvo keista, kad kaip tik ji, o ne tėtis sukūrė naują šeimą. 
Jos nauja santuoka sugriovė visas viltis, kad tėvai kokio nors 
stebuklo dėka vėl susivienys. Tada jis tikrai stipriai ant jos 
įniršo ir pasiryžo kiek įmanoma apnuodyti jos gyvenimą su 
naujuoju vyru. 

Dabar, žvelgdamas atgal, jis suprato, kad taip elgtis buvo 
kvaila ir vaikiška. Jis buvo tikras pašlemėkas. Mama tikriau- 
siai mylėjo tą vyriškį, kitaip nebūtų už jo ištekėjusi. Ji nebe- 
myli tėčio. Geivinas girdėjo, kaip ji tai tvirtina jo senelei. „Aš 
visuomet būsiu dėkinga Dinui už tai, kad davė man Geivi- 
ną, - pasakė ji. - Bet mes padarėme teisingą sprendimą, kad 
anksti išsiskyrėme.“ 

Jis suprato, kad tėtis taip pat nebemyli mamos, o galbūt ir 
niekada nemylėjo. Jis mėgindavo įsivaizduoti savo tėvus kaip 
porą, tačiau jie jo vaizduotėje tiesiog nesiklijavo tarpusavyje. 
Tarytum du gabalėliai iš skirtingų dėlionių, jie netiko vienas 
prie kito. Jie buvo nesuderinami iš prigimties ir jis žinojo, 
kad jie tikrai niekuomet negalės gyventi kartu. 

„Susitaikyk su tuo, Geivinai', - pagalvojo jis. 

Jo mama dabar džiaugiasi savo antra santuoka. Jo tėtis 
taip pat nusipelnė būti laimingas. Bet Geivinas nemanė, kad 
Liza buvo ta moteris, kuri gali suteikti jam laimės. 

Galvodamas apie tai, jis buvo beužmingąs, bet prieš jam 
pasineriant į miegą, suskambo durų skambutis. 

Jėzau! Kodėl šį rytą visi tokie pasiutusiai ankstyvi? 

Jis nužingsniavo prie pagrindinių durų ir jas atrakino. 
Savo apmaudui, prieš atidarydamas duris jis nepastebėjo, 
kas stovi prie jų. O prieangyje stovėjo Džonas Rondo. 

Geivino žvilgsnis pranėrė pro jį ir atsirėmė į policinin- 
kų automobilį prie šaligatvio. Jis apsiramino pamatęs, kad 
ekipažas tebėra kur buvęs. Automobilyje sėdintys policinin- 
kai užkandžiavo spurgomis. Be abejo, jomis juos pavaišino 
Rondo. 

— Nesibaimink, Geivinai, tavo globėjai tebėra kur buvę. 

Malonus Rondo tonas jo neapkvailino. Nė akimirkai. Jo 
skruostikaulis jau buvo paliovęs tvinkčioti, bet vis dar tebe- 
skaudėjo, o mėlynė tikrai išliks dar daug dienų. Rondo už jį 
sunkesnis kokiais penkiolika kilogramų. Iš savo patirties jis 
žinojo, kad tas kalės vaikas gali vėl smurtauti. Bet tebūnie jis 
prakeiktas, jei dabar parodys išgąstį. 

- Aš ir nesibaiminu, - atšovė jis. - Ypač tavęs. Ko nori? 

— Aš noriu kai ką pridėti prie to, ką tau sakiau vakar. 

— Jei mano tėtis tave čia suras, jis nutarkuos tavo subine. 

— Būtent todėl aš dabar atsidūriau čia, nes žinau, kad na- 
muose jo nėra, - jis šypsojosi, kad kiekvienam, žvelgiančiam 
iš šalies, taip pat ir policininkams, laižantiems cukrinį glajų 
nuo pirštų, tai atrodytų tik draugiškas pašnekesys. - Jei tau 
kils noras kam nors papasakoti apie mano... 

— Nusikaltimus. 

Jo šypsena tik praplatėjo. 

— Aš norėjau pasakyti, laisvalaikio veiklą. Jei kas nors iš 
tavęs apie tai išgirs, saugotis manęs reikės ne tau, o kai kam 
kitam. 

— Aš tavęs nebijau. 

Nekreipdamas dėmesio į jo žodžius, Rondo tęsė: 

— Aš praleisiu tave ir eisiu tiesiai prie tavo senio. 

— Ar aš tai turėčiau suprasti kaip humorą? Nes tai velniškai 
juokinga, - Geivinas pašaipiai prunkštelėjo. - Tu esi tik kom- 
piuterio klavišų maigytojas. 

— Mano tikslas yra patekti į Centrinį tyrimų biurą. 

— Man nesvarbu, net jei pasidarytum Centrinio tyrimų 
biuro viršininku, tu neturi smarvės akis į akį stoti prieš mano 
tėvą. 

— Aš nekalbu apie tai, kad pulčiau jį pats. Taip elgtis būtų 
neprotinga, nes su manim jis bus atsargus. Bet ką pasakytum 
apie kokį psichopatišką kalinį, kurį jis privalo apklausti? Pats 
žinai, kad Melojus nuolat lankosi kalėjimo kamerose, - ramiu 
balsu tęsė Rondo. - Jis kalbasi su narkomanais, prievartau- 
tojais ir žmogžudžiais maniakais, stengdamasis išgauti iš jų 
informaciją ir priversti juos prisipažinti. Kas, jei kuriam nors 
iš jų bus duota suprasti, kad daktaras Melojus, kol jis sėdi 
kalėjime, prasideda su jo moterimi? 

— Tu daraisi dar juokingesnis. 

— Kaip ir tavo tėvas, kai išdavė savo geriausią draugą Dže- 
ką Donerį prasidėdamas su Peris Gibson. 

Kita arogantiška Geivino replika prišalo jam prie lūpų. 

— Kas taip sako? 

— Viena vertus, Kurtis. Taip pat ir visi kiti, kuriems užten- 
ka sveiko proto, kad galėtų sudėti du ir du. Tavo tėvas išdul- 
kino savo geriausio draugo sužadėtinę, dėl ko Džekas Done- 
ris pamėgino nusižudyti ir beveik nusižudė. 

— Tu visa tai išsigalvoji. 

- Jei netiki manimi, paklausk jį patį, - Rondo garsiai cak- 
telėjo liežuviu. - Bjauri istorija, ar ne? Bet ji gali pasitarnauti 
kaip pagrindas bet kokiems gandams, kuriuos aš galiu pa- 
skleisti kalėjime apie daktarą Melojų - kad juo, nepaisant jo 
išorinio draugiškumo, negalima pasitikėti, ypač kai kalbama 
apie vienišą ir pažeidžiamą moterį. Tu supranti, kur aš len- 
kiu, Geivinai? Policininkai nuolat žudo kitus policininkus. 
Mes esame žmonės, pats supranti. Kartais ir savo aplinkoje 
turime priešų. Taip atsitinka, - pasakė jis, gūžtelėdamas pe- 
čiais. - Jis nematys ir iš anksto nesitikės grėsmės, bet viskas 
baigsis tuo, kad jis bus lavonas, o tu - našlaitis. 

Geivino širdį persmelkė baimė. 

— Dink iš čia, - kimiai amtelėjo jis. 

Demonstratyviai neskubėdamas, Rondo atsitraukė nuo 
durų staktos. 

— Gerai, dabar aš palieku tave ramybėje. Bet primygtinai 
raginu pagalvoti apie tai, ką pasakiau. Tu esi niekas. Tu esi 
šunšūdis ant mano bato, nevertas mano laiko ir pastangų. 
Bet jeigu tu apie mane išsiplepėsi, - pasakė jis, stipriai baks- 
telėdamas į nuogą Geivino krūtinę savo rodomojo piršto 
krumpliu, - Melojus bus negyvas. 


Peris iš lėto atmerkė akis, bet pamačiusi ant savo lovos kraš- 
to sėdintį Diną, atsisėdo lyg pamėtėta spyruoklės. 

— Kas atsitiko? 

— Nieko nauja. Aš nenorėjau tavęs išgąsdinti. 

Jai palengvėjo išgirdus, kad nėra kokių nors blogų naujie- 
nų, bet širdis vis dar smarkiai plakė varoma pirminio išgąs- 
čio, išvydus ant savo lovos sėdintį Diną. Dar nevisiškai atga- 
vusi kvapą, ji paklausė: 

— Kaip sofa - ar buvo patogi? 

— Trumpa. 

— Ar apskritai kiek nors miegojai? 

- Šiek tiek. Nedaug. Daugiausia sėdėjau ir dirbau, mėginau 
naujais štrichais papildyti Valentino portretą. 

Nors Peris buvo labai pavargusi, užmigti, žinant, kad kita- 
me kambaryje guli Dinas, jai prireikė nemažai laiko. Mintis 
apie jo artumą pleveno jos pasąmonėje ir neleido pasinerti į 
poilsio miegą. 

— Neblogai būtų išgerti kavos, - pasakė ji. 

Jis linktelėjo galvą, bet nepajudėjo, kaip nepajudėjo ir ji. 
Tyla užpildė kambarį, o jie sėdėjo ir žiūrėjo vienas į kitą, ski- 
riami tik siauro, pusės lovos pločio erdvės tarpelio. 

— Turbūt man reikėjo užrakinti savo miegamojo duris? - 
paklausė ji balsu, primenančiu kuždesį. 

— Neabejotinai. Nes, pasirodo, aš negaliu apsaugoti tavęs 
nuo savo rankų. 

Jis ištiesė rankas į ją, o ji - į jį, bet prieš pat jųdviejų lū- 
poms susitinkant ji pasakė: 

- Liza... 

— Ji netrukdys. 

— Bet... 

— Pasitikėk manimi, Peris. 

Pasitikėdama juo, ji atsidavė jo bučiniui - nevaržomam, il- 
gam bučiniui. Suspaudusi delnais neskustus skruostus, ji pa- 
lenkė jo galvą žemyn, kviesdama dar didesniam intymumui. 
Jis nustūmė į šalį jos antklodę su užtiesalu ir paguldė Peris 
ant pagalvių, pats pasekdamas paskui ją. Trumpam atsitrau- 
kęs jis nužvelgė ją, siurbte siurbdamas akimis. 

— Nuostabūs naktiniai. 

— Skirti įaudrinti. 

— Jie veikia, - suurzgė jis. 

Ji pirštų galiukais tyrinėjo jo veidą, išlygino antakių plau- 
kelius, perbraukė tiesią nosies liniją, pirštais atkartojo lūpų 
linkį ir palietė negilią duobutę smakro apačioje. 

— Tavo plaukai labiau pražilę, - pasakė ji. 

— O tu savuosius nešioji trumpesnius. 

— Spėju, kad abu pasikeitėme. 

— Kai kurie dalykai tikrai pasikeitė, - jo akys nuslydo prie 
jos krūtų ir kai jis švelniai perbraukė delnu vieną iš jų per 
naktinius marškinėlius, jos spenelis sustandėjo. - Bet ne tai. 
Tai aš prisimenu. 

Jis vėl ją pabučiavo, tik dar stipriau ir nekantriau nei pir- 
mąjį kartą. Užkišęs delną po sėdmenimis, jis pakylėjo ją iki 
tos vietos, kur jo kelnių audeklą plėšte plėšė erekcija. 

Per jos pilvo apačią ir šlaunis nusirito šilumos banga. Kiek 
metų ji troško pasotinti šį savo geliantį alkį. Ji džiaugsmin- 
gai suaimanavo vėl pajutusi tą iki skausmo pažįstamą pojūtį 
nekantraudama pagaliau jį numalšinti. 

— Mes laukėme pakankamai ilgai, - pasakė jis, pasiversda- 
mas ant šono, kad pasiektų ją. - Per ilgai, velniškai per ilgai. 

Bet jiems teks palaukti dar ilgiau. Suskambo jos telefonas. 

Abudu sustingo vietoje, įsmeigę akis vienas į kitą, ir kie- 
kvienas be žodžių puikiai suprato, kad ji privalo pakelti ragelį. 
Per daug dalykų pastatyta ant kortos. Dinas atvirto ant nu- 
garos ir baltai dažytoms luboms pažėrė seriją prakeiksmų. 

Peris nubraukė susivėlusius plaukus nuo akių ir ištiesė 
ranką link bevielio telefono ragelio, gulinčio ant jos naktinio 
staliuko. 

— Klausau? - lūpų judesiais ji pranešė Dinui, kad skambina 
Kurtis. - Ne... Ne, aš nemiegojau. Ar yra naujienų? 

— Kai kokių, - sausu balsu pasakė Kurtis. - Nieko nauja 
tiesiogiai apie Valentiną ar Džeinę. Bredas Armstrongas ir 
Mervinas Petersonas tebėra pagrindiniai įtariamieji. Bet iš 
tiesų aš ieškau Melojaus. Kiek suprantu, jis pas jus. 

— Minutėlę. Tuojau jį pakviesiu, - pasakė ji, išoriškai tvar- 
dydamasi sėkmingiau nei savo viduje. 

Pridengusi mikrofoną, ji ištiesė telefono ragelį Dinui. Jis 
klausiamai pažvelgė į ją, bet ji tik gūžtelėjo pečiais. 

— Manjis nieko nepasakė. 

Jis paėmė ragelį jai iš rankų ir trumpai pasilabino su 
detektyvu. Peris atsikėlė ir nužingsniavo į vonią, užda- 
rydama duris sau už nugaros. Ji paskubomis nusiprausė 
po dušu ir, užsimetusi chalatą, sugrįžo atgal į miegamąjį. 
Dino miegamajame nebebuvo, o telefono ragelis stovėjo 
ant kroviklio. 

Išgirdusi garsus virtuvėje, ji nužingsniavo tenai. Dinas ant 
popierinio filtro samteliu pylė maltas kavos pupeles. Išgirdęs 
jos žingsnius sau už nugaros, jis grįžtelėjo per petį. 

— Tu skaniai kvepi. 

— Ko norėjo seržantas Kurtis? 

— Kava bus paruošta po kelių minučių. 

— Dinai? 

— Geivinas jam pasakė, kur aš esu. Jis skambino man į na- 
mus, nes negalėjo manęs pasiekti mobiliuoju telefonu. Kai šį 
rytą nuvykau susitikti su Liza... 

— Šį rytą tu buvai susitikęs su Liza? 

— Auštant. Aš išjungiau savo mobilųjį telefoną ir pamiršau 
jį vėl įjungti. Gerbdamas ją, nenorėjau, kad telefono skambu- 
tis sutrukdytų man pasakyti tai, ką turėjau jai pasakyti. 

Peris nieko neatsakė, bet jautė, kaip jai krūtinę spaudžia 
koks tuzinas klausimų. Jis ramiai išėmė iš jos spintelės du 
kavos puodelius ir tik tada atsigręžė į ją. 

— Aš jai pasakiau, kad daugiau nebenoriu su ja matytis. 

Ji sunkiai nurijo seiles. 

— Arji susisielojo? 

- Šiek tiek. Bet priblokšta nebuvo. Ji jautė tai artėjant. 

— Mat kaip. 

Jis tikriausiai perskaitė jos mintis, nes tyliai pasakė: 

— Nekaltink savęs dėl šių skyrybų, Peris. Jos vis tiek būtų 
įvykusios. 

— Ar tau... nieko dėl to? 

— Man kaip tik palengvėjo. Buvo nesąžininga taip ilgai ve- 
džioti ją už nosies. 

Kavos aparatas sugurgėjo signalizuodamas, kad kava be- 
veik paruošta, ir suteikdamas jai gerą progą pakeisti pokalbio 
temą. Ji nuėjo prie šaldytuvo ir iš jo išsitraukė kartoninę dė- 
žutę su sausainiais, sulipintais glajumi po du. 

— Ko norėjo Kurtis? 

— Jis tik informavo mane apie statusą. 

— Bylos statusą? 

— Ne, mano statusą Ostino policijos departamente. Mano 
pareigos suspenduotos neribotam laikui. 

= Sveika, mama, čia Lensis. 

— Kristau, kiek dabar laiko? 

— Beveik devynios. 

— Kurtuesi? 

Praėjusį vakarą jis per galinius vartus įvažiavo į kilnoja- 
mųjų namelių kvartalą ir pastatė automobilį už dviejų eilių 
nuo gatvelės, kurioje gyveno jo motina. Nepaisydamas pik- 
tų šunų ir nervingų kaimynų, kurie nusiteikę pirmiau šauti, 
o tik paskui uždavinėti klausimus, jis prasmuko siaurais jų 
sklypeliais. 

Toks atsargumas atrodė kiek teatrališkas, bet ši savisaugos 
priemonė pasirodė ne be pagrindo. Jis išsyk pastebėjo poli- 
cijos automobilį be atpažinimo ženklų. Jis buvo pastatytas 
maždaug už trisdešimties jardų nuo jo motinos sklypelio. Pa- 
reigūnas, sėdintis paprastame sedane, puikiai matė motinos 
namelio duris. Labai gerai, kad jis laiku suspėjo apsilankyti 
jos vagonėlyje ir palengvinti savo kiaulę-taupyklę. 

Jis nusėlino atgal į savo automobilį ir sugrįžo į Ostiną, ne- 
žinodamas, kur daugiau dėtis. Jau buvo paskambinęs kaimy- 
nui, kuriuo pasitikėti buvo galima ne daugiau nei bet kuriuo 
iš nedaugelio Lensio pažįstamų. Šis patvirtino tai, ką Lensis 
įtarė — policija padarė kratą jo bute. „Mačiau, kaip jie iš tavo 
buto neša prikrautas dėžes“, - informavo jį kaimynas. 

Tose dėžėse tikrai bus kasetės su Peris Gibson laidų įrašais. 
„Šūdas!“ 

Taigi dabar, nekreipdamas dėmesio į motinos klausimą, jis 
savo ruožtu paklausė: : 

— Ar buvo apsilankę policininkai? 

— Buvo vienas, vardu Kurtis. Iš Ostino. 

— Ką tujam pasakei? 

— Nieko, - suniurnėjo ji. - Nes aš nieko nežinau. 

— Arjis apieškojo vagonėlį? 

— Paslampinėjo po kambarius. Surado tavo kojines. 

— Arjis jas pasiėmė su savimi? 

— Kam jam reikia tavo purvinų kojinių? 

— Nueik prie lango ir pažiūrėk į pietinį gatvelės galą. 

- Aš guliu lovoje, - sudejavo ji. 

— Prašau, mama. Padaryk man tą paslaugą. Pažiūrėk, ar ga- 
tvelės gale nestovi tamsios spalvos automobilis. 

Ji bambėjo ir keikėsi, bet, matyt, vykdė jo prašymą, nes te- 
lefono ragelis tarkštelėjo į naktinį stalelį, ant kurio ji, matyt, 
jį paguldė. Ragelyje buvo tylu be galo ilgai. Kai motina galiau- 
siai grįžo, jos kvėpavimo takai grojo lyg dūdmaišis. 

— Jis tebėra ten, kur sakai, - pasakė ji. 

— Ačiū, mama. Pasikalbėsime vėliau. 

— Aš nenoriu, kad bet kokias savo problemas spręstum per 
mane, Lensi Rėjau. Tu mane supranti, sūnau? 

Jis pakabino tepaluotą ragelį ant telefono automato ka- 
blio. Susikišęs rankas į kišenes ir įtraukęs galvą į pečius, 
nužingsniavo dengta perėja tarp viešbučio ir garažų eilės. 
Jo akys vis lakstė į šalis iš po beisbolininko kepuraitės sna- 
pelio, ieškodamos, bene išvys policijos automobilį, kurio jis 
tikėjosi pasirodant bet kurią akimirką. Tuoj tuoj pasigirs 
stabdžių žviegimas ir šauksmai, įsakantys jam nejudėti iš 
vietos. 

Supratęs, kad nebegali pasislėpti motinos namuose, pra- 
leisti naktį jis sugrįžo į savo slaptą butą. Prieš sustodamas 

prie viešbučio vieną kartą pravažiavo pro šalį. Tačiau policijos 
automobilio nepastebėjo nei prie tarptautinių maldos namų 
kitoje gatvės pusėje, nei kitur, kur tik galėjo užmatyti. 

Jam pavyko nepastebėtam patekti į savo būstą, bet vargu 
ar jį galėjai pavadinti patogiu prieglobsčiu. Čia tvyrojo slogus 
tvaikas ir nešvara. Visa patalpos atmosfera vertė jį jaustis ne- 
švarų. 

Jis visą naktį praleido be miego, ir tai buvo ilga naktis. 

- Šį kartą tu kaip reikiant įklimpai, Lensi Rėjau, - sumur- 
mėjo jis sau panosėje, rakindamas duris ir įsmukdamas į pri- 
dvisusią, tamsią ieškomo žmogaus slėptuvę. 


Sukryžiuotos Kurčio kojos išblizgintais kaubojiškais batais 
gulėjo užkeltos ant jo darbo stalo. Jam besėdint įsmeigus akis 
į vieno savo bato smailų galiuką su rankų darbo papuošimais, 
ant stalo per colį nuo jo kojos šleptelėjo geltonas bloknotas. 
Atsigręžęs jis išvydo už nugaros stovinčią Peris Gibson. Nors 
ji buvo su tamsiais akiniais, iš visos kūno kalbos buvo galima 
spręsti, kad ji labai susierzinusi. 

— Labas rytas, - pasisveikino jis. 

- Jūs ketinate keliaklupsčiauti prieš tą didybės manijos 
apimtą kvailį? 

"Jis nukėlė kojas nuo stalo ir pamojo jai atsisėsti. Ji atsisa- 
kė pasiūlymo ir liko stovėti. 

— Tas kvailys yra galingas ir įtakingas apygardos teisėjas, 
pasakė jis. 

— Kuris laiko policijos departamentą už trumpo pavadžio. 

— Sprendimą dėl Melojaus priėmiau ne aš. Aš to negalėčiau 
padaryti netgi norėdamas. Jis aukštesnio rango už mane. Aš 
tik perdaviau informaciją. 

— Tada galėčiau perfrazuoti savo žodžius, - pasakė ji. - 
Teisėjas Kempas laiko bailų policijos departamentą už labai 
trumpo pavadžio. 

Ignoruodamas įžeidimą, Kurtis nupasakojo situaciją. 

— Teisėjas su savo skundu kreipėsi tiesiai į vadovybę. Drau- 
ge su ponia Kemp praėjusią naktį per radiją išgirdęs kalbant 
apie jų dukrą, jis ėmė veikti. Bent jau taip man pranešta. Jis 
paskambino policijos viršininkui į namus, ištraukė jį iš lovos 
ir pareikalavo, kad Melojus būtų atleistas už tai, kad viešai 
apjuodino jo dukterį, su purvais sumaišė jo šeimos garbę, 
išviešino jautrias šeimos santykių peripetijas, kurias dera 
nagrinėti privačiai, už uždarų durų. Jis taip pat paminėjo in- 
teresų konfliktą, nes Geivinas Melojus buvo policijos apklau- 
siamas šioje byloje. 

- Iš kur jis apie visa tai sužinojo? 

— Policijos departamente turi pakankamai informatorių. 
Taigi jis pagrasino iškelti bylą visiems ir viskam, jei Melojus 
nebus ne tik nušalintas nuo bylos tyrimo, bet ir pašalintas 
iš Ostino policijos departamento. Šefas nėjo tiek toli, kiek 
reikalavo teisėjas, bet jis sutiko su tuo, kad laikinas pareigų 
suspendavimas yra pagrįstas. Bent jau kol aistros atvės. 

— Sutiko, vien norėdamas apraminti teisėją. 

Kurtis pritariamai gūžtelėjo pečiais. 

- Šefas man paskambino šį rytą dar prieš aušta: 
prašė - suprask, įsakė - pranešti Melojui apie jo s, 
kadangi aš buvau tas, kuris įtraukė jį į šią bv'> M 
tai buvo bausmė man. 

— Praėjusią naktį aš kalbėjau apie Džeinę tik te iai. 
nesutiko Peris. - Galima sakyti, nėriausi iš kailio, 
mano kalboje nebūtų jokių aliuzijų į jos blogą reputaciją, sek- 
so klubą ir panašius dalykus. Mes mėginome ją pateikti pozi- 
tyviai, kaip priešybę Valentinui, nupiešti ją kaip bejėgę auką, 
dėl kurios likimo labai susirūpinę jos draugai ir šeima. 

— Bet Kempai norėjo išvengti bet kokio viešumo, pame- 
nate? Jiems nepriimtinos jokios užuominos apie Džeinės 
dingimą. Taigi jūsų pasakojimas apie ją per radiją, remiantis 
policijos departamento psichologo rekomendacijomis, buvo 
ne kas kita, kaip jų pageidavimų ignoravimas. 

— Dinas man sakė, kad jūs labai palaikėte šią idėją. 

— Aš tai pripažinau ir šefui. 

— Tai kodėl teisėjas nereikalavo atleisti ir jūsų? 

— Todėl, kad jis nenori sukelti susipriešinimo visame de- 
partamente. Jis žino, kad aš turiu daug draugų mūsų pajėgo- 
se. Melojus čia dirba dar nepakankamai ilgai, kad būtų įgijęs 
tokį pat kolegų lojalumą. Beje, teisėjas norėjo ir jums duoti 
grąžos. Jūs ir Melojus jo namuose lankėtės kaip komanda. 
Tačiau dėl populiarumo jis neišdrįso viešai jūsų užsipulti. 
Atvira retorika prieš Peris Gibson jam galėtų būti antirekla- 
ma jo rinkėjų akyse. 

— Taigi Dinas tapo atpirkimo ožiu, - padarė išvadą ji. - Ar 
žiniasklaida sužinojo apie jo nušalinimą nuo pareigų? 

— Neturiu supratimo. Jei tai bus paviešinta, galiu lažintis, 
kad Kempas tai panaudos savo tikslams. 

Ji atsisėdo ant kėdės, bet ne dėl to, kad būtų nuraminta 
ar įtikinta. Tai buvo akivaizdu iš ryžtingos jos veido išraiš- 
kos, kai ji, pasilenkusi į priekį, prašneko žiūrėdama Kurčiui 
į akis. 

— Eikite pas savo šefą ir pasakykite jam, kad aš reikalau- 
ju, jog jis atšauktų Dino nušalinimą. Tučtuojau. Negana to, 
jei informacija apie tai šiandien pasieks žiniasklaidą, aš šį 
vakarą per radiją prabilsiu apie sau pačiai tarnaujančią poli- 
tinę struktūrą, valdančią šio miesto policijos departamentą. 
Papasakosiu klausytojams apie kyšininkavimą, apie tai, kaip 
pareigūnai ima pinigus už tai, kad nebūtų areštuoti kai kurie 
asmenys, kai juos areštuoti jie privalo, apie akį rėžiantį de- 
partamento palankumą turtingiesiems ir galingiesiems. Per 
keturias valandas aš galiu pridaryti daug žalos, netgi daugiau 
nei, mano nuomone, pajėgus padaryti teisėjas Kempas. Kad 
ir kiek jis norėtų būti girdimas ir matomas, aš abejoju, ar keli 
šimtai tūkstančių žmonių būtų girdėję bent jo vardą. O aš kie- 
kvieną naktį turiu kelis šimtus tūkstančių ištikimų klausyto- 
jų. Taigi kas, jūsų nuomone, labiau įtakingas, seržante Kurti? 

— Jūsų laida nėra politinė. Jūs niekuomet nesinaudojote ja 
kaip politine tribūna. 

- Šią naktį aš tai padarysiu. 

— O rytoj Vilkinsas Krenšou atleis jus iš darbo. 

— Tai man padės užkariauti dar didesnę visuomenės para- 
mą ir simpatiją. Šis įvykis ištisas savaites būtų žiniasklaidos 
dėmesio centre. Ostino policijos departamentui būtų labai 
sunku atsikovoti prarastą visuomenės pasitikėjimą. 

Kurtis negalėjo itin aiškiai įžvelgti jos akių, besislepiančių 
už tamsintų akinių stiklų, bet matė jas pakankamai gerai, 
kad pastebėtų, jog ji nemirksi. Ji tikrai ketina padaryti tai, 
ką sako. 

- Jei šio sprendimo teisė priklausytų man... - jis bejėgiškai 
kilstelėjo rankas. - Bet šefas gali ir nepasiduoti spaudimui. 

- Jei jis atsisakys, aš sušauksiu spaudos konferenciją. Vi- 
durdienį aš jau būsiu televizijoje. „Peris Gibson išeina į viešu- 
mą!“, „Pirmą kartą televizijoje po septynerių metų pertrau- 
kos!“, „Balsas parodo savo veidą! Jau dabar girdžiu diktorių 
pristatymus. 

Kurtis visa tai jau regėjo savo vaizduotėje. 

— Informacija apie Melojų jau gali būti patekusi į žinias- 
klaidą. 

— Tokiu atveju tegu jūsų šefas parengia pranešimą spaudai, 
kad tai buvo didžiulis nesusipratimas, per ankstyvas nepa- 
kankamai informuotų žurnalistų išsišokimas ir taip toliau. 

— Ar Melojus atsiuntė jus kaip savo advokatę? - paklausė 
Kurtis. 

Ji ignoravo šį klausimą ir jis jos nekaltino už tai, kad ji jam 
neatsako. Melojus tikrai taip nesižemintų. Kurtis šį pigų ėji- 
mą padarė tik dėl to, kad neturėjo svaresnių priemonių jos 
argumentams atremti. 

— Gerai, pamėginsiu padaryti, ką galiu. 

— Pasiimkite su savimi štai šitą, — pasakė ji, stumtelėdama 
jam geltonąjį bloknotą. 

— Kas tai? 

— Tai darbas, kurį Dinas atliko praėjusią naktį. Jis beveik 
visą naktį nemiegojo, kurdamas Džeinės pagrobėjo ir prie- 
vartautojo portretą, kai teisėjas tuo metu rengė jo diskredi- 
tavimo ir atleidimo planą. Manau, turėtų būti įdomu. Galbūt 
perskaitęs jūsų viršininkas supras, koks vertingas žmogus 
Dinas Melojus ir kokia didžiulė klaida būtų nušalinti jį nuo 
šios bylos tyrimo. Be abejo, Dinas pats gali pasiųsti jus ir vi- 
sus po velnių ir aš jo už tai nekaltinčiau. Bet gal jūs pamėgin- 
kite įtikinti jį sugrįžti. 

— Atrodo, jūs tvirtai tikite mūsų suderinamumu. 

-— Aš tikiu tik vienu dalyku - kiekvienas pasidaro labai iš- 
mintingas, kai reikia pridengti savo užpakalį. 


— Aš apie tai pagalvosiu ir jums paskambinsiu, - Dinas nu- 
spaudė mygtuką savo mobiliajame telefone. - O kol kas, - 
pridūrė sau panosėje, - eikite visi... - pastebėjęs apstulbusį 
Geivino žvilgsnį, jis tyliai sukikeno. 

Juodu kavinėje valgė vėlyvus pusryčius, kai jam paskam- 
bino policijos departamento viršininkas ir pranešė, kad anu- 
liuoja įsakymą apie jo nušalinimą. 

— Prieš porą valandų jis buvo pasiruošęs mane atleisti, - 
pasakė jis Geivinui, kibdamas į savo omletą. - Dabar aš jau 
esu vertingiausias žmogus visame departamente. Puikus 
psichologas ir aukštos kvalifikacijos teisėsaugos pareigūnas. 
Zigmundo Froido ir Diko Treisio hibridas. 

— Jis taip ir pasakė? 

— Jo žodžiai skambėjo dar absurdiškiau. 

— Ar Džeinės tėvas nepasius, jei tu grįši prie šios bylos? 

— Aš nežinau, kokią poziciją departamentas ketina pasi- 
rinkti teisėjo atžvilgiu, ir man tai nerūpi. 

— Ar tu nori ir toliau ten dirbti? 

— O artunori, kad aš ten dirbčiau? 

— Aš? 

— Ar tau čia patinka, Geivinai? 

— Ar tai svarbu? 

— Taip. 

Geivinas susimąstęs plastikiniu šiaudeliu maišė savo pie- 
no kokteilį. 

— Manau, visai nieko. Gyventi čia nėra jau taip blogai. 

Dinas žinojo, kad šis atsakymas artimiausias „taip“, kokį 
tik įmanoma išgirsti iš Geivino lūpų. 

— Aš labai nenorėčiau palikti šį darbą nieko rimta nenu- 
veikęs, - pripažino jis.- Manau, tikrai galėčiau padaryti 
daug gero. Ir apskritai Ostinas - šauni vieta. Man patinka šis 
miestas, jo energija. Puiki muzika. Geras maistas. Malonus 
klimatas. Bet man taip pat patinka ir tai, kad tu gyveni su 
manimi. Norėčiau, kad ir toliau taip būtų. Taigi ar galime su- 
daryti sandorį? 

Geivinas su įtarumu pažvelgė į jį. 

— Kokį sandorį? 

— Jei aš mėginsiu tęsti darbą čia, ar tu gali pažadėti, kad 
mėginsi pritapti mokykloje? Turiu galvoje, ne vien tik lankyti 
pamokas, Geivinai, bet ir įsitraukti į mokyklos gyvenimą, su- 
sirasti draugų, dalyvauti veikloje. Mokyklai tu turėtum skirti 
ne mažiau pastangų nei aš savo darbui. Ar galime sudaryti 
tokį sandorį? 

— Ar aš galiu atgauti savo kompiuterį? 

— Su sąlyga, kad aš bet kada turėsiu galimybę prie jo priei- 
ti. Nuo šiol aš stebėsiu, kiek laiko tu praleidi prie kompiute- 
rio ir kam tu jį naudoji. Ši sąlyga nediskutuotina. Dar viena 
sąlyga - mokykloje tu turi užsiimti visuomenine veikla arba 
sportu. Nesvarbu, kad ir kroketu, nes tuomet tu viso laisvo 
laiko nepraleisi užsirakinęs savo kambaryje arba slampinėda- 
mas su draugais. 

Geivinas metė trumpą žvilgsnį į kitapus stalo sėdintį Diną, 
paskui vėl nudelbė akis į lėkštę. 

— Galbūt man vertėtų žaisti krepšinį. 

Dinui buvo malonu tai girdėti, bet jis nenorėjo pernelyg 
intensyviai rodyti savo pasitenkinimo ir tuo galbūt prišaukti 
Geivino atsimetimą nuo šios geros idėjos. 

— Namo vidinėje pusėje turime puikią vietelę krepšiui pa- 
statyti. Jei nori, galėtume įrengti krepšinio aikštelę, kad tu 
pradėtum treniruotis? 

- Žinoma. Tai būtų puiku. 

— Ką gi, tada gerai. Mudu suprantame vienas kitą. Ir dar 
norėčiau pasakyti, kad nutraukiau santykius su Liza. 

Geivinas išsyk pakėlė galvą. 

— Nutraukei santykius? 

- Šiandien anksti iš ryto. 

— Tai buvo skubus žingsnis, ar ne tiesa? 

- Šiaip jau apie tai galvojau gana ilgai. 

Geivinas vėl ėmė žaisti su šiaudeliu. 

— Ar jūsų santykiai nesusiklostė dėl manęs? Todėl, kad aš 
dabar gyvenu su tavim? 

— Jie nesusiklostė todėl, kad aš nemylėjau jos taip, kaip 
privalėjau mylėti. 

— Tu nenorėjai antrą kartą padaryti tos pačios klaidos. 

Dinui suspaudė širdį, kad sūnus jo santuoką su Pet laiko 
klaida, nors jis buvo visiškai teisus. 

— Gal ir taip. 

Geivinas kurį laiką galvojo. 

— Ar Peris turėjo reikšmės šiam tavo apsisprendimui? 

— Labai didelės. 

— Taip, aš taip ir galvojau. 

— Ar tau patinka toks posūkis? 

— Be abejo, Peris yra puiki, - jis ištraukė plastikinį šiaudelį 
iš savo taurės ir ėmė jį sukioti bei lankstyti. - Ar tu miegojai 
suja, kai ji buvo susižadėjusi su Džeku? 

— Ką? 

— Ar tu nori, kad aš pakartočiau savo klausimą? 

— Tai labai asmeniškas klausimas. 


— Vadinasi, taip. 

— Vadinasi, kad aš neketinu su tavimi leistis į diskusijas 
šiuo klausimu. 

Geivinas atsisėdo tiesiau ir su apmaudu pažvelgė į jį. 

— Bet tu nori kištis į mano seksualinį gyvenimą. Aš turiu 
tau aiškintis, ką aš dariau ir su kuo tai dariau. 

— Aš esu tavo tėvas, o tu esi nepilnametis. 

— Vis dėlto tai neteisinga. 

— Teisinga ar ne, tu... Velniai griebtų! - suirzęs pasakė Di- 
nas, kai vėl suskambo jo mobilusis telefonas. 

Jis pažiūrėjo, kas skambina, ir, pamatęs Kurčio numerį, 
nusprendė neatsiliepti. Bet Geivinas jau buvo nuslinkęs į 
kampą ir žiūrėjo pro langą. Nuo šios akimirkos pokalbis su 
Geivinu tikriausiai būtų buvęs tiktai jo monologas. 

Dinas atsiliepė po ketvirtojo šaukimo. 

— Melojus. 

— Ar kalbėjotės su šefu? - paklausė Kurtis. 

— Taip. 

— Ar pasiliekate darbe? 

Nors Dinas jau buvo priėmęs sprendimą, jis nematė jokios 
priežasties demonstruoti save išskėstomis rankomis puolan- 
tį policijos departamentui į glėbį. 

— Dar galvoju, kaip pasielgti. 

— Nesvarbu, koks bus jūsų sprendimas, man reikia, kad už- 
eitumėte pas mane. 

— Aš pusryčiauju su Geivinu. 

— Atsivežkite jį drauge. 

Dino širdis ėmė plakti tankiau. 

— Kodėl? Kas atsitiko? 

- Kuo greičiau atvyksite, tuo geriau. Turiu blogų naujienų. 


Kurtis nemėgino kalbėti užuolankomis. 
— Jūsų draugas Valentinas paankstino savo terminą. Džei- 
nės Kemp kūnas prieš pusę valandos aptiktas Trevizo ežere. 

Dinas suėmė Peris plaštaką ir ją stipriai suspaudė. Jis nu- 
stebo pamatęs ją Kurčio kabinete, kai juodu su Geivinu įžen- 
gė pro duris. Ji pasakė, kad buvo pakviesta kaip ir jis, iš anks- 
to negavusi jokio išsamesnio paaiškinimo. 

Kurtis pasirodė prabėgus keletui minučių po jų atvykimo. 
Jis paprašė Geiviną palaukti jų su kitu detektyvu tardymo pa- 
talpoje. Kai tik jo sūnus buvo išvestas iš kabineto, Diną užval- 
dė stipri negera nuojauta. Pasirodo, ji buvo ne be pagrindo. 

— Du žvejai surado jos nuogą kūną pakištą po vandenyje 
išsiraizgiusiomis pakrantėje augančio kipariso šaknimis. Aš 
buvau nedelsiant iškviestas ir skubiai nuvažiavau į vietą. Nors 
kūnas dar nėra oficialiai identifikuotas, tai yra ji. Nusikalti- 
mų aplinkybių tyrimo padalinio pareigūnai šukuoja teritori- 
ją. Medicinos ekspertas tyrinėja kūną netgi jo nepajudinęs 
iš tos padėties, kurioje jis buvo aptiktas. Tikisi išpešti kokių 
nors vertingų įkalčių. Kūnas atrodo labai prastai, - pasakė 
jis giliai atsidusdamas. - Mėlynės ant veido, kaklo, liemens 
ir galūnių. Atrodo, yra ir įkandimų žymių... - jis pažvelgė į 
Peris. - Keliose skirtingose vietose. 

— Kokia buvo mirties priežastis? - paklausė Dinas. 

- Šito mes nesužinosime iki autopsijos. Beje, medicinos 
ekspertas apskaičiavo, kad vandenyje jos kūnas išbuvo ne il- 
giau kaip šešias ar septynias valandas. Tikriausiai į vandenį ji 
buvo įmesta praėjusią naktį. 

— Jei reikėtų spėti... 

— Aš spėčiau, kad ji buvo pasmaugta, kaip ir Medi Robin- 
son. Mėlynės ant Džeinės kaklo labai panašios į tas, kurios 
rastos ant Medi Robinson kūno. Tačiau negaliu tvirtinti, kad 
abi žmogžudystės yra susijusios. 

— Kaip dėl seksualinės prievartos? 

— Medicinos ekspertas išsiaiškins ir tai. Vėlgi, jei man rei- 
kėtų spėti, sakyčiau, tai labai tikėtina. 

Kurį laiką visi tylėjo, tada Peris tyliai paklausė: 

— Arjau pranešta Kempams? 

— Dėl to ir vėlavau. Buvau užsukęs pas juos į namus. Teisė- 
jas vis dar tebeniršo dėl pakeisto policijos departamento vir- 
šininko sprendimo ir galvojo, kad aš atvykau pasiaiškinti dėl 
viršininko poelgio. Kai pasakiau jiems apie kūną, ponia Kemp 
pratrūko raudoti, bet neleido vyrui jos guosti. Kiekvienas iš 
jų puolė kaltinti vienas kitą. Jie rėkė ir šaukė vienas ant kito. 
Tai buvo pasibjaurėtina scena. Kai išvykau iš jų namų, jie te- 
besiriejo. Po valandos susitiksiu su jais morge, kad gaučiau jų 
patvirtinimą dėl lavono tapatybės, tačiau šio susitikimo lau- 
kiu be mažiausio malonumo. 

Jis kurį laiką žvelgė kažkur į erdvę priešais save, paskui 
pasakė: 

— Jie tikrai nelaimėtų varžybų dėl mano simpatijų, bet tu- 
riu pripažinti, jaučiu jiems užuojautą. Jų vienintelis vaikas 
buvo žiauriai nukankintas ir nužudytas. Dievas žino, ką jai 
teko prieš mirtį iškentėti. Aš negalėjau susilaikyti nepagalvo- 
jęs apie savo dukterį, apie tai, kaip aš jausčiausi, jei kas nors 
šitaip su ja pasielgtų, o paskui įmestų į ežerą žuvims. 

Dinas akies kampeliu pastebėjo, kad Peris vertikaliai pri- 
spaudė pirštus sau prie lūpų, tarytum stengdamasi suvaldyti 
emocijas. 

— Kodėl jūs norėjote pasimatyti su Geivinu? - paklausė jis 
Kurčio. 

— Ar jam galėtų būti atliktas melo detektoriaus testas? 

— Labai netinkamas laikas juokams, seržante. 

- Aš nejuokauju. Mes daugiau nebešaudome aklosiomis 
tamsoje. Aš turiu negyvą merginą. Todėl būtina stipriau pa- 
veržti varžtus. 

— Mano sūnaus atžvilgiu? 

— Jis buvo vienas iš paskutinių, mačiusių ją gyvą. 

- Išskyrus tą, kuris ją pagrobė ir nužudė. Ar jūs patikrinote 
Geivino alibi? 

- Jo draugų parodymus, turite omenyje? Taip, mes apklau- 
sėme keletą iš jų. 

— Ir? 

- Jie vieningai liudijo Geivino naudai ir tvirtino, kad jis 
buvo su jais. Bet jie buvo girti ir apsvaigę nuo narkotikų, 
tad jų prisiminimai migloti. Nė vienas negalėjo tiksliai nu- 
rodyti laiko, kada Geivinas prisidėjo prie jų ir kada jis nuo jų 
atsiskyrė. 

— Jūs kimbate prie Geivino tik todėl, kad jis yra vienintelis 
jums pasiekiamas įtariamasis, - piktai pasakė Dinas. 

— Deja, jūs teisus, - su nusivylimu balse pripažino detekty- 
vas. - Iki šiol nepavyko aptikti Lensio Rėjaus Fišerio pėdsakų, 
nors mes ir sekame jo butą bei jo motinos būstą. Tačiau vie- 
nas įdomus dalykas paaiškėjo išnagrinėjus jo banko operacijų 
išrašus. Ten buvo keletas atšauktų banko pavedimų poniai 
Dorinai Džiljam, kuri yra dramos ir kalbos įgūdžių lavinimo 
mokytoja mokykloje. 

Reikšmingu žvilgsniu apžvelgęs juos abu, Kurtis pridūrė: 

— Ponia Džiljam uždarbiauja po darbo teikdama privačias 
pamokas savo namuose. Lensis, kitaip tariant, Mervinas, pas 
ją mokėsi rišliosios kalbos ir dikcijos. 

— Mokėsi dikcijos? - sušuko Peris.- Jis retai pratardavo 
bent žodį. 

Kurtis gūžtelėjo pečiais. 

— Galbūt tam, kad išmoktų geriau maskuoti savo balsą? - 
paklausė Dinas. 

- Ir aš apie tai pagalvojau, - atsakė Kurtis. 

- Jis dirbo telefonų kompanijoje ir turi gerai žinoti, kaip 
peradresuoti telefono skambučius, - balsiai svarstė Dinas. — 
Ir jo dėmesys aiškiai yra sutelktas į Peris, nes kitaip kam jam 
reikėtų kaupti kasetes su jos laidų įrašais? 

- Tai vienas iš pirmųjų klausimų, kuriuos aš ketinu jam už- 
duoti, kai jis bus surastas, - pasakė Kurtis. - Kai surastas kū- 
nas, keičiasi ir bendravimo standartai, todėl tenka nusimauti 
baltas pirštinaites. Tai galioja visiems. Toni Armstrong ne- 
pranešė, ar leis prieiti prie Bredo Armstrongo kompiuterio, 

tad aš gavau leidimą jų namuose atlikti kratą. Rondo įparei- 
gojau „nulaužti“ Bredo Armstrongo kompiuterį. Mano įtaria- 
mųjų sąraše jis turi labai daug šansų būti tas, kurio ieškome. 
Jo žmona paliudijo, kad matė jį sėdantį į mašiną su paaugle 
mergina. 

Į paieškas įtraukiau šerifų biurą, Teksaso reindžerius ir 
Teksaso kelių patrulius. Kiekvienas miesto ir aplinkinių rajo- 
nų teisėsaugos pareigūnas įpareigotas ieškoti Armstrongo ir 
Lensio Rėjaus Fišerio. Taigi varžtus mes veržiame ne vien tik 
Geivino atžvilgiu. 

— Ar tai turėtų man pataisyti nuotaiką? - paklausė Di- 
nas. - Mano sūnus yra vienoje įtariamųjų grupėje su seksu- 
aliniu maniaku ir pornografinių filmų žvaigžde? Ir kadangi 
pastarųjų dviejų jums nepavyksta surasti, jūs reikalaujate, 
kad Geivinui būtų atliktas melo detektoriaus testas. 

— Ne reikalauju, o pageidauju. 

Peris uždėjo plaštaką jam ant peties. 

— Manau, tau vertėtų su tuo sutikti, Dinai. Tai jį išvaduotų 
nuo įtarimų. 

Dinui irgi norėjosi tikėti, kad atsitiks kaip tik taip. Bet 
jis jautė, kad Geivinas kažką slepia. Tai buvo tik instinktyvi 
nuojauta, bet pakankamai stipri, kad verstų jį baimintis tos 
paslapties, kurios Geivinas jam neatskleidžia. 

Kurtis rausėsi po bylą, gulinčią ant jo stalo, kurioje, Dino 
spėjimu, buvo Džeinės Kemp kūno nuotraukos. | 

— Įkalčiai prieš Geiviną atsitiktiniai. Nieko rimta. Be to, 
jūs turite teisę užprotestuoti testo rezultatus, - jis pažvelgė į 
Diną ir šis suprato, kad detektyvas meta jam iššūkį. 

— Velniai nematė. Atlikite Geivinui tą savo suknistą testą. 


Dvidešimt aštuntas skyrius 


= Deris tai Stenas. 

— Stenas? 

— Atrodai nustebusi. Bet tu pati prieš keletą mėnesių davei 
man savo mobiliojo telefono numerį, pameni? 

— Tu niekada juo neskambinai. 

— Sakei, kad skambinčiau tik reikalui esant. Ką tik naujie- 
nų laidoje išgirdau apie Džeinę Kemp. Paskambinau norėda- 
mas pasiteirauti, ar tau viskas gerai. 

— Negaliu ir apsakyti, kaip bjauriai jaučiuosi. 

— Kur tu esi? 

— Centriniame policijos skyriuje. 

— Galiu lažintis, tai pritrenkianti naujiena. Ar ant kūno 
rasta kokių užuominų, kas tai galėjo padaryti? 

— Man labai apmaudu, kad turiu tave nuvilti, Stenai, 
bet vienintelis liūdnas faktas, kurį aš žinau, yra tas, kad ji 
nebegyva. 

— Ar ketini šį vakarą vesti savo laidą? 

— Kodėl turėčiau šito nedaryti? 

— Generalinis direktorius informavo dėdę Vilkinsą apie tai, 
kad surastas Džeinės kūnas. Jie aptarė šią naujieną ir pagal- 
vojo, kad, įvertinus tai, kas atsitiko, galbūt tu norėtum vie- 
nos nakties poilsio arba, sakysime, galėtum paleisti buvusios 
laidos įrašą. 

— Vėliau paskambinsiu generaliniam direktoriui ir pati su 
juo pasikalbėsiu. O jei kas nors tavęs paklaus, sakyk, kad ve- 
siu laidą pati kaip ir visuomet. Valentinas manęs tikrai neį- 
baugins. 

— Jis padarė tai, ką žadėjo padaryti, Peris. Kaip tu manai, 
ar jis tau šį vakarą paskambins? 

- Tikiuosi, paskambins. Kuo ilgiau jis su manimi kalbėsis, 
tuo geresni mūsų šansai jį identifikuoti. 

— Labai gaila, kad jums nepavyko jo sučiupti, kol jis dar ne- 
buvo spėjęs jos nužudyti, - patylėjęs jis pridūrė: - Spėju, kad 
man nederėjo tau šito sakyti, ar ne? Esu tikras, kad tu ir taip 
ganėtinai blogai jautiesi būdama ta, kuri paskatino jį šiam 
žingsniui. 

— Aš turiu eiti, Stenai. 

— Ar tu supykai? Tikrai, atrodai supykusi. 

— Aš tiesiog dabar nenoriu su niekuo apie tai kalbėti, ge- 
rai? Iki, pasimatysime vakare. 

Ji nutraukė pokalbį. Jis norėjo, kad ji su juo kiek įmanoma 
ilgiau kalbėtųsi, nes taip būtų užimta jo telefono linija. Jei jo 
dėdė skambins, visą laiką girdės užimtumo signalą, jam nusi- 
bos ir jis galbūt liausis. 

Vos tik sužinojęs apie tai, kad surastas Džeinės Kemp 
kūnas, dėdė Vilkinsas ėmė be perstojo jam skambinėti. Jis 
apsimetė esąs susirūpinęs, kad radijo stotis įsipainiojo į šią 
istoriją, bet Stenas žinojo tikrąją jo nuolatinių skambučių 
priežastį - dėdė Vilkinsas norėjo įsitikinti, ar jis tikrai neturi 
nieko bendra su šiuo įvykiu. 

Jam jokiu būdu nereikėjo dėdei prisipažinti, kad Peris jam 
patraukli. Kadangi dėdė dabar kiekviena proga tai prikaišio- 
ja, galima pagalvoti, kad per jųdviejų susitikimą Stenas apie 
nieką daugiau ir nekalbėjo. 

Paskutinio jų telefoninio pokalbio metu Vilkinsas, nutai- 
sęs patį grėsmingiausią balsą, pasakė: 

— Jei tu padarei ką nors iškreipta ir nederama... 

— Šalia jos aš esu nekaltas kaip avinėlis. Prisiekiu Dievu. 

Kaip kitaip jis galėjo elgtis su Peris? Ji nebuvo šiurkšti jam, 
bet jį matydama niekuomet nerodydavo ypatingo pasitenki- 
nimo. Kartais, kalbėdamasi su juo, ji atrodydavo skubri ir 
užsiėmusi, tarytum mintyse turėtų kažką daug svarbesnio ir 
įdomesnio nei jis. 

Jis buvo įsitikinęs, jei kada nors pamėgintų flirtuoti su 
ja, jinai jį sumaltų į miltus. Ji niekada nerodė noro veltis nė 
į menkiausią flirtą. Dažniausiai ji apskritai jo nematydavo, 
tarsi šalia nieko nebūtų. Labai panašiai kaip ir jo tėvai, ji žiū- 
rėjo į jį su atsainiu abejingumu, kuris buvo toks pat skaus- 
mingas, kaip ir atvira antipatija. Jis visuomet ir visiems yra 
lyg nemalonus, bet neišvengiamas priedas. 

Jo šansai užmegzti romaną su Peris buvo minimalūs. Ta- 
čiau dabar, kai pasirodė Dinas Melojus, jie tapo lygūs nuliui. 
Melojus yra arogantiškas kalės vaikas, pasitikintis savimi ir 
neabejojantis savo patrauklumu priešingai lyčiai. Jam nieka- 
da nereikės plušėti stengiantis prisivilioti į lovą pageidauja- 
mą moterį arba išprovokuoti sekretorę pakelti sijoną. 

Neabejotinas gyvenimo faktas: tokiems vyrams kaip Me- 
lojus viskas gyvenime klostosi lengvai. 

Dar vienas faktas: tokias moteris kaip Peris traukia prie 
tokių vyrų kaip Melojus. 

Tokie žmonės kaip Peris ir Melojus nepažįsta tokių dalykų 
kaip atstūmimas ar ignoravimas. Jiems nė į galvą neateina, 
kad kitam išsikovoti meilę ir prieraišumą yra daug sunkiau 
nei jiems. Jie švyti lyg mažytės skaisčios planetos, nė nesusi- 
mąstydami, ką reiškia būti tokiam, kuris tegali suktis aplink 
juos. Jie neturi jokio supratimo, kokius kryžiaus kelius daž- 
nas nueina, kad pasiektų pagarbos ir pripažinimo, kurie jiems 
tarsi savaime suprantamas dalykas. 

Jokio supratimo. 


Geivino galva buvo nulenkta taip žemai, kad smakras beveik 
siekė krūtinę. 

— Ežere? 

— Jos kūnas dabar gabenamas į morgą, kur bus atliktas 
skrodimas, kad būtų nustatyta mirties priežastis. 

Geivinas pakėlė galvą. Išgirdęs naujieną apie Džeinės mir- 
tį, jis išblyško kaip popierius. Sunkiai nurijęs seiles, jis šiaip 
taip pratarė: 

— Tėti, aš... Tu turi patikėti manimi. Aš šito nepadariau. 

— Aš tuo tikiu. Bet taip pat jaučiu, kad tu kažką nuo manęs 
slepi. 

Geivinas papurtė galvą. 

— Kad ir kas tai būtų, gal geriau pasakyk man, nes vis tiek 
paaiškės, kai būsi apklausiamas su melo detektoriumi? Ko tu 
nenori, kad aš žinočiau? 

— Nieko. 

— Tu meluoji, Geivinai. Aš žinau, kad meluoji. 

Berniukas, sugniaužęs kumščius, pašoko ant kojų. 

— Tu neturi teisės kaltinti kitų melagyste. Tu pats esi di- 
džiausias melagis, kokį tik pažįstu. 

— Apie ką tu kalbi? Kada aš tau melavau? 

— Visą gyvenimą! - Dinas su nerimu stebėjo, kaip sūnaus 
akys paplūsta ašaromis. Geivinas piktai nubraukė jas kumš- 
čiais. - Tuir mama visuomet man kalbėjote, kad mylite mane. 
Bet aš žinau, kad taip nėra. 

— Kas tave skatina taip kalbėti, Geivinai? Kodėl tu manai, 
kad mes taves nemylime? 

— Tu manes nenorėjai, - sušuko jis. - Ji nuo tavęs pastojo 
atsitiktinai, argi ne tiesa? Ir tai buvo vienintelė priežastis, dėl 
kurios jūs susituokėte. Kodėl jūs tiesiog neatsikratėte manęs 
dėl savo šventos ramybės? 

Jiedu su Pet niekad konkrečiai neaptarinėjo, kiek reikėtų 
pasakoti Geivinui, jei jis kada nors užduotų šį klausimą. Gal- 
būt jiems reikėjo apie tai pasikalbėti. Tačiau dabar Pet nebu- 
vo šalia ir nebuvo galimybės su ja pasitarti, tad Dinui teks 
vienam atsakinėti į skaudžius sūnaus klausimus. Nepaisant 

galimų nemalonumų, kurių galėtų sulaukti tiek jis, tiek Pet, 
jis nusprendė, kad Geivinas privalo išgirsti nesušvelnintą 
tiesą. 

— Aš tau pasakysiu viską, ką nori žinoti, tik tu atsisėsk ir 
liaukis į mane žiūrėjęs taip, lyg norėtum perpjauti gerklę. 

Geivinas keletą akimirkų neryžtingai svyravo, paskui kles- 
telėjo atgal ant kėdės. Jo veidas išliko karingas. 

— Tu teisus. Kai mudu susituokėme, tavo motina jau buvo 
nėščia. Tu buvai pradėtas studentų savaitgalio iškyloje Nau- 
jajame Orleane. 

Geivinas karčiai nusijuokė. 

— Taip... Tai netgi blogiau, nei aš galvojau. Ar bent jau bu- 
vote koledžo įsimylėjėliai? 

— Mes buvome keletą kartų nuėję į pasimatymą. 

— Bet ji nebuvo mergina, kurią tu... Na, ji nebuvo tau ypa- 
tinga. 

— Ne, - tyliai pripažino Dinas. 

— Taigi aš buvau klaida. 

— Geivinai... 

— Kodėl jūs nenaudojote apsisaugojimo priemonių? Ar bu- 
vote girti, ar tiesiog kvaili? 

— Manau, kad buvo po truputį ir vieno, ir kito. Tavo moti- 
na nevartojo kontraceptinių tablečių. O man taip pat derėjo 
elgtis atsakingiau. 

— Galiu lažintis, tu apsitriedei, kai ji tau tai pasakė. 

— Pripažinsiu, kad patyriau šoką. Ir tavo motina, ir aš. Ji 
buvo bebaigianti koledžą, nusiteikusi žengti karjeros keliu. 
Aš buvau bepradedąs rašyti disertaciją. Jos nėštumas buvo 
našta, kuriai nė vienas iš mūsų tuo gyvenimo laikotarpiu ne- 
buvo nusiteikęs. Bet - aš noriu, kad tu tuo patikėtum, Geivi- 
nai, - apie abortą mes niekada net nekalbėjome. 

Pagal sūnaus veido išraišką jis galėjo spręsti, kad šis labai 
nori juo patikėti, bet tai padaryti jam vis dar sunku. Dinas 
negalėjo jo kaltinti. Galbūt jis ir Pet buvo neteisūs nepasikal- 

bėję su Geivinu, kai jis jau buvo pakankamai ūgtelėjęs, apie 
tai, kaip moterys pastoja. Jei jie anksčiau būtų jam išaiški- 
nę jo pradėjimo peripetijas, galbūt jam nebūtų susiformavęs 
nevisavertiškumo kompleksas ir jis nebūtų sukaupęs tiek 
apmaudo. 

— Nebuvo diskutuojama ir apie galimybę tave atiduoti kitai 
šeimai. Nuo pat pradžių Pet nusprendė tave pagimdyti ir au- 
ginti. Ačiū Dievui, ji maloningai mane informavo, kad aš esu 
kūdikio tėvas. Ir kai ji tai pasakė, aš primygtinai pageidavau, 
kad tu gautum mano pavardę. Aš norėjau būti tavo gyvenimo 
dalis. Nors nė vienas iš mūsų nenorėjome tuoktis, aš norėjau, 
kad tu būtum teisėtas mano vaikas. Pagaliau ji sutiko atlikti 
šį santuokos ceremonijos formalumą. 

— Mes nemylėjome vienas kito, Geivinai. Labai norėčiau, 
kad galėčiau tau pasakyti priešingai, bet tai būtų netiesa, o 
tu iš manęs prašei tiesos ir manau, kad ją išgirdai. Mes pa- 
tikome vienas kitam. Mes sutarėme ir vienas kitą gerbėme. 
Tačiau vienas kito nemylėjome. 

Tačiau mylėjome tave. Kai aš pirmą kartą pakėliau tave 
ant rankų, buvau toks susijaudinęs ir nesitvėriau džiaugs- 
mu. Tavo motina jautė tą patį. Ji ir aš gyvenome drauge, kol 
tu gimei. Per tą laiką mes mėginome save įtikinti, kad meilė 
galiausiai sužydės ir mes suprasime, jog norime būti drauge 
iki gyvenimo pabaigos. Bet taip nebuvo lemta, ir mes abu tai 
žinojome. 

Tą dieną, kai pagaliau sutarėme, kad buvimas drauge tris 
žmones padarys nelaimingus ir tik atidės tai, kas neišvengia- 
ma, mudu neapsiėjome be ašarų. Tik dėl tavęs nusprendė- 
me išsiskirti anksčiau, kol tu dar neprisimeni mūsų drauge, 
užuot tai padarę vėliau. Taigi kai tau buvo trys mėnesiai, ji 
pateikė pareiškimą dėl skyrybų. 

Jis plačiai skėstelėjo rankomis. 

- Štai kaip, Geivinai. Aš manau, tau būtų naudinga apie 
tai pasikalbėti ir su motina. Dėl suprantamų priežasčių ji ne- 

norėjo, kad tu tai žinotum, nenorėjo, kad blogai apie ją gal- 
votum. Aš šito taip pat nenoriu. Ji nebuvo tipiška vakarėlių 
mergina, besistengianti permiegoti su kiekvienu sutiktu stu- 
dentu. Tas savaitgalis buvo paskutinė bendra mūsų išvyka, 
nes abu netrukus turėjome baigti pagrindines studijas. Mes 
šėlome, linksminomės ir... taip atsitiko. 

Tavo motina daug paaukojo, kad galėtų pati viena auginti 
tave. Aš žinau, kad tu labai nepatenkintas dėl jos dabartinės 
santuokos, bet tai neteisinga. Pet ne vien tavo motina, ji dar 
ir moteris. Ir jei tave kamuoja vaikiška baimė, kad vyras jos 
gyvenime jai pakeis tave, tu esi neteisus. Patikėk manim, šito 
jis negali padaryti. Šito negali niekas. 

— Aš taip nemanau, - pasakė jis, žiūrėdamas sau į sterblę. — 
Aš nesu idiotas. Žinau, kad jai reikia meilės ir taip toliau. 

— Tai galbūt liaukis rodęs nepasitenkinimą motinos san- 
tuoka ir pasakyk jai, kad supranti. 

Jis abejingai gūžtelėjo pečiais. 

— Aš tiesiog norėjau, kad tu pats man apie tai papasako- 
tum. Aš ir taip žinojau. 

— Na, jei viską ir taip žinojai ir tas žinojimas nieko nekeitė 
tavo gyvenime, kodėl priekaištauji dabar? 

Jis pakėlė galvą. 

— Priekaištauju? 

— Ilgalaikės santuokos nebūtinai yra laimingos, Geivinai. 
Daugybės vaikų, gyvenančių su abiem tėvais, vaikystė nepa- 
lyginti blogesnė, nei buvo tavo, ir patikėk manim, aš žinau, 
ką kalbu. 

Savo pradėjimo aplinkybes tu nori panaudoti kaip pateisini- 
mą tavo netikusiam elgesiui. Tai negarbingas manipuliavimas. 
Tavo motina ir aš esame žmonės. Mes buvome jauni ir nerū- 
pestingi, todėl padarėme klaidą. Tačiau ar ne laikas liautis kne- 
binėjus mūsų klaidą ir prisiimti atsakomybę už savo klaidas? 

Pyktis nudažė Geivino veidą rausvai. Jis sunkiai alsavo pro 
nosį. Jo akyse vėl susitvenkė ašaros. 

— Aš myliu tave, Geivinai. Myliu visa širdimi. Ir esu dėkin- 
gas likimui už tą klaidą, kurią aną naktį padarėme mudu su 
tavo motina. Aš esu pasiruošęs dėl tavęs paaukoti gyvybę. 
Bet nesutinku, kad savo gimimo aplinkybes tu naudotum 
siekdamas mane atitraukti nuo to, kas šią akimirką yra nepa- 
lyginamai svarbiau. 

Jis paslinko savo kėdę arčiau Geivino ir tvirtai uždėjo ran- 
ką jam ant peties. 

— Aš kalbėjau su tavimi atvirai ir nuoširdžiai, kaip vyras su 
vyru. O tu pats ar nenorėtum pasielgti kaip vyras ir papasa- 
koti man, ką slepi? 

— Nieko neslepiu. 

— Nekabink makaronų. Tikrai yra kažkas, ko tu nenori 
man pasakyti. 

— Ne, nėra. 

— Tu meluoji. 

— Pasitrauk nuo manes, tėti! 

— Nepasitrauksiu, kol tu man nepasakysi. 

Jo veide atsispindėjo emocijų sąmyšis ir vidinė kova su 
baime ir galbūt sąžine. Galiausiai jis burbtelėjo: 

— Gerai, tu nori viską žinoti? Tą vakarą aš buvau su Džeine 
jos automobilyje. 


Peris dirstelėjo į savo rankinį laikrodį. Jau daugiau kaip va- 
landą ji laukė prie Centrinio tyrimų biuro durų. Belaukdama 
pastebėjo, kaip atvyko Dino advokatas, kurį buvo mačiusi va- 
kar. Jis skubiai pranyko anapus policijos būstinės slenksčio. 
Be šios aplinkybės, ji nežinojo nieko, kas vyksta. Ji nežinojo, 
ar Geivinas apklausiamas melo detektoriumi, ar dar ne. 

Ji vis labiau ėmė jausti miego trūkumą. Atrėmusi galvą į 
sieną, užmerkė akis, tačiau neatsipalaidavo. Jos galvoje viena 
po kitos sukosi kankinančios mintys. Džeinė Kemp negyva. 
Ją nužudė liguistas iškrypėlis, ir ji iš dalies jaučia atsakomybę 
dėl merginos mirties. 

Kaip Stenas jai taip netaktiškai priminė, Valentino poelgį 
išprovokavo jos patarimas Džeinei. Jei tik ji tą naktį nebūtų 
pasiuntusi Džeinės skambučio į eterį, Valentinas nebūtų jo 
išgirdęs. 

Deja, taip įvyko. Vėliau, kai Valentinas pareiškė apie savo 
ketinimą nubausti Džeinę, ką ji, Peris, galėjo daryti kitaip? 
Ką ji galėjo pasakyti tokio, kas galbūt būtų jį paskatinę ne- 
žengti paskutinio žingsnio? 

— Ponia Gibson? 

Ji atmerkė akis. Priešais ją stovėjo daili moteris, akivaiz- 
džiai kamuojama didelės baimės. Jos veidas, nors ir labai 
gražus, buvo sukaustytas ir įsitempęs. Pabalusiais pirštais ji 
gniaužė savo rankinės dirželį. Oda apie jos krumplius buvo 
tokia įtempta, kad rankos atrodė lyg vieni kaulai. Sielvar- 
tas beveik paslėpė jos grožį, išryškindamas trapumą. Nors ji 
stengėsi atrodyti tvirta, buvo matyti, kad tos tvirtybės turi 
ne daugiau nei pienės pūkelis. 

Peris tučtuojau pamėgino šypsena išsklaidyti nepažįsta- 
mosios įtampą. 

— Taip, aš esu Peris. 

— Aš taip ir galvojau, kad tai jūs. Ar galiu atsisėsti šalia 
jūsų? 

- Žinoma, - Peris pasislinko ant suoliuko ir moteris atsisė- 
do šalia. - Atleiskite, aš... Ar mudvi buvome susitikusios? 

— Aš esu Toni Armstrong. Bredlio Armstrongo žmona. 

Peris, žinoma, atpažino vardą ir tučtuojau susigaudė, ko- 
dėl moteris tokia sutrikusi. 

— Taip, dabar suprantu, kodėl jūs čia, ponia Armstrong, — 
pasakė ji. - Ši situacija jums turėtų būti nežmoniškai sun- 
ki. Labai norėčiau, kad mums tektų bendrauti kitokiomis 
aplinkybėmis. 

— Dėkui, - moteris vos tramdė raudą, bet vis dėlto rado sa- 
vyje jėgų susivaldyti ir tuo užsitarnavo Peris pagarbą. 

— Policija per kratą mūsų namuose nepastebėjo šito, - ji iš- 
traukė iš rankinės kompaktinį diską. - Jie konfiskavo Bredo 
kompiuterį, todėl pamaniau, kad turėčiau atiduoti ir šį diską. 
Galbūt jame kas nors svarbaus. 

Peris į galvą šovė netikėta mintis. 

— Ponia Armstrong, kaip jūs mane atpažinote? 

Nors naujienų kanalai išsamiai nušvietė Džeinės dingimo 
istoriją, niekur nebuvo jokios vaizdinės medžiagos, kurioje 
būtų Peris. Šito iš vietinės žiniasklaidos kanalų pareikalavo 
Vilkinsas Krenšou. Peris neturėjo iliuzijų: Krenšou rūpi ne jos 
saugumas. Jam rūpi apsaugoti radijo stoties reputaciją. Kad 
ir kaip ten buvo, su tokiomis sąlygomis sutiko visi. Tačiau ji 
nežinojo, ar ilgai tęsis toks žiniasklaidos geranoriškumas. 

Toni Armstrong nervingai palaižė savo lūpas ir palenkė 
galvą. 

- Šis kompaktinis diskas iš Bredo kompiuterio yra tik pre- 
tekstas, kad apsilankyčiau pas seržantą Kurtį. Tikroji prie- 
žastis ta, kad vakar aš jam ne viską pasakiau. 

Peris tylėjo, tuo netiesiogiai ragindama Toni Armstrong 
testi. 

— Seržantas Kurtis manęs teiravosi, ar Bredas kada nors 
klausydavosi naktinės radijo stoties. Aš atsakiau, kad taip, 
kartais klausydavosi. Tada jis uždavė kitą klausimą ir mes 
prie šios temos daugiau nebegrįžome. Jūsų vardas paminė- 
tas nebuvo, todėl aš neprisipažinau, kad mudu - Bredas ir 
aš - pažįstame jus iš Hiustono laikų. 

Jos akyse buvo matyti troškimas, beveik maldavimas, kad 
Peris tai prisimintų pati ir jai nereikėtų pasakoti aplinkybių, 
kuriomis jie susipažino. 

- Atleiskite, ponia Armstrong. Nepamenu, jog kada nors 
būčiau su jumis susitikusi. 

— Su manimi jūs niekad ir nebuvote susitikusi. Jūs buvote 


daktaro Luiso Beikerio pacientė. 

Staiga Peris atmintyje lyg iš stiklo šukelių susidėliojo pa- 
miršti vaizdiniai. Kaip ji galėjo pamiršti jo pavardę? Be abejo, 
Armstrongas - labai paplitusi pavardė. Nei Kurtis, nei Dinas 
neminėjo, kad jų įtariamasis Bredas Armstrongas - dantų 
gydytojas. 

— Jūsų vyras buvo dantų gydytojas? Tas dantų gydytojas? 

Toni Armstrong linktelėjo galvą. 

Peris paskubomis įkvėpė ir iškvėpė orą. 

— Aš labai apgailestauju. 

— Jūs neturite manęs atsiprašinėti, ponia Gibson. Tai, kas 
atsitiko, atsitiko ne dėl jūsų kaltės. Aš jūsų nekaltinau. Jūs 
pasielgėte taip, kaip ir turėjote pasielgti. Bredas, be abejo, 
jautėsi kitaip nei jūs. Jis tvirtino, kad jūs... Kad jūs su juo 
flirtavote, kad jūs jį užvedėte, - ji liūdnai nusišypsojo. - Jis 
visuomet taip sako. Bet aš nė akimirkai nepatikėjau, kad jūs 
jį paskatinote daryti tai, ką jis padarė. 

Peris tąsyk atvyko pas daktarą Luisą Beikerį atlikti kaž- 
kokios stomatologinės procedūros, tačiau jau klinikoje su- 
žinojo, kad daktaras Beikeris turėjo atsiprašyti iš darbo dėl 
šeimoje įvykusios nelaimės. Ji galėjo pasirinkti — ateiti kitą 
dieną arba sutikti, kad procedūrą atliktų kuris nors iš jo kole- 
gų. Ji dusyk buvo atidėjusi susitikimą su dantų gydytoju, be 
to, daug laiko prarado kelyje į kliniką, todėl nusprendė pasi- 
rinkti kito gydytojo paslaugas. 

Bredą Armstrongą ji prisiminė kaip dailios išvaizdos ir ža- 
vingų manierų vyriškį. Jai atliekamos kelios procedūros buvo 
ne iš maloniųjų, todėl jis pasiūlė azoto suboksido inhaliaciją, 
padėsiančią atsipalaiduoti. 

Ji sutiko, nes žinojo, kad „linksminančių dujų“ poveikis 
praeina išsyk nustojus jas kvėpuoti ir kad jas naudoti medikų 
priežiūroje saugu. Beje, jei prireiktų vietinio nuskausminimo 
injekcijos, ji jos beveik nepajustų. 

Greitai ji pasijuto tokia atsipalaidavusi ir nerūpestinga, ta- 
rytum plūduriuotų ore. Iš pradžių ji pamanė, jog jai pasirodė, 

kad jis liečia jos krūtis. Tas palytėjimas buvo vos juntamas, 
kaip plunksnelės prisilietimas. Ji nusprendė, kad, be abejo, 
tai tik tariamas fizinis pojūtis, sukeltas jos euforinės būse- 
nos. 

Tačiau kai tai pasikartojo, palytėjimas buvo aiškiai sti- 
presnis ir sukoncentruotas tiesiai į spenelį. Tai negalėjo būti 
apsirikimas. Ji atmerkė akis ir, nusipurčiusi svaigulį, nusi- 
ėmė nuo nosies nedidelę inhaliacijos kaukę. Bredas Arms- 
trongas šypsojosi, ir ši geidulinga jo šypsena įtikino, kad jai 
nesivaidena. 

— Ką, po velnių, jūs darote? 

— Tik neapsimeskite, kad jums tai nepatinka, - sušnibždė- 
jo jis. - Jūsų spenelis tebėra sustandėjęs. 

Nors ji pusiau gulsčia sėdėjo stomatologiniame krėsle, ta- 
čiau kaip strėlė pašoko nuo jo, apversdama metalinį indelį su 
instrumentais, kuris triukšmingai nukrito ant grindų. Asis- 
tentė, kurią gydytojas buvo išsiuntęs iš kabineto su aiškiai 
išgalvotu pavedimu, paskubomis įpuolė pro duris. 

— Ponia Gibson, kas atsitiko? 

— Pasakykite daktarui Beikeriui, kad, kai tik galės, paskam- 
bintų man, - pasakė ji asistentei ir išbėgo pro duris. 

Po kelių valandų jai paskambino susirūpinęs daktaras Bei- 
keris, teiraudamasis, kas atsitiko. Ji viską papasakojo. Kai ji 
baigė, daktaras liūdnu balsu pasakė: 

— Man labai nemalonu tai pripažinti, bet aš maniau, kad 
kita moteris melavo. 

— Arjis taip ir anksčiau elgėsi? 

— Aš jums garantuoju, ponia Gibson, kad tai buvo pasku- 
tinis kartas. Priimkite mano nuoširdžiausią atsiprašymą. Aš 
tučtuojau imsiuosi šio reikalo. 

Daktaras Armstrongas buvo atleistas. Kelias dienas po šio 
incidento Peris su pasibjaurėjimu nusipurtydavo, prisiminu- 
si šį epizodą, bet po kurio laiko jis išblėso iš atminties. Ir ji 
apie tai nebeprisiminė daugelį metų iki pat šios dienos. 

— Jei teisingai supratau, jūsų vyras dėl jo atleidimo kaltina 
mane? 

— Taip. Nors ir prieš tai jam buvo tekę pasitraukti iš darbo 
dėl panašių incidentų, jis visuomet jums jautė ypatingą pa- 
giežą. Kol jūs gyvenote ir dirbote Hiustone, jis, pamatęs jus 
televizijos ekrane, visuomet išjungdavo televizorių. Jis ko- 
neveikdavo jus bjauriausiais žodžiais. Ir kai jūsų sužadėtinis 
patyrė sunkią traumą, jis pasakė, kad taip jums ir reikia. 

- Jis žinojo apie Džeką ir tą avariją? 

— Ir apie daktarą Melojų. Jis spėliojo, ar tai nėra meilės 
trikampis. 

— Ak, - tyliai sušuko Peris. 

— Kai mes atsikraustėme čionai ir Bredas išsiaiškino, kad 
jūs dirbate radijuje, jo neapykanta jums vėl suliepsnojo, - po- 
nia Armstrong nuleido galvą ir vėl ėmė pirštais lankstyti ran- 
kinės dirželius. - Aš turėjau vakar apie tai pasakyti seržantui 
Kurčiui, bet labai bijojau, kad iš to jie gali nuspręsti, jog Bre- 
das susijęs su tos merginos dingimu. 

- Ji jau nebėra dingusi. 

Kai Peris jai pasakė, kad Džeinės kūnas surastas, Toni 
Armstrong galutinai pralaimėjo atkaklią kovą su ašaromis. 


Dvidošimt devintas skyrius 


Kiekvieną kartą, susitikęs su Dinu Melojumi, Džonas Rondo 
nerdavosi iš kailio stengdamasis būti malonus. Tačiau Me- 
lojus jam atsakydavo demonstratyviu priešiškumu. Kurtis 
netruko tai pastebėti. Rondo nugirdo Kurtį teiraujantis Me- 
lojaus, kas tarp jųdviejų yra atsitikę. Melojus atsakė šiurkščiu 
„nieko , ir Kurtis nesistengė jo priremti prie sienos. 

Rondo tulžingai mąstė, kad Melojus gali ant jo putoti, kol 
pragaras užšals. Jam rūpi Kurčio, o ne Melojaus nuomonė. 
Psichologas yra aukštesnio rango, bet tik Kurtis gali reko- 
menduoti Rondo į Centrinį tyrimų biurą. 

Kai dėl Melojaus vaiko, jis pasiekė, ko norėjo - įbaugino jį 
iki kaulų smegenų. Melo detektoriaus rezultatai buvo Geivi- 
no naudai ir panaikino visus įtarimus. Tad nežinant galima 
būtų stebėtis, kodėl jis vis dar toks įsitempęs? 

Jis sėdėjo kėdėje šalia Kurčio darbo stalo visas susitraukęs, 
tarytum pasirengęs gintis. Tikras nervų kamuolys, negalintis 
nė akimirkos pasėdėti ramiai. Jo akys baimingai šaudė į visas 
puses. Atrodė, kad, jei kas nors sušuktų „au“ jam už nugaros, 
jis stačiai subyrėtų į gabalus. 

Tiktai Rondo žinojo, kodėl vaikinas tebeatrodo išsigandęs, 
tačiau tylėjo. Nieko neprasitarė ir Geivinas. Rondo buvo įsi- 
tikinęs, kad berniukas tylės kaip užrištas. Jis jį pakankamai 
įbaugino, tad jis tikrai neprasitars nė pusės žodžio. Puiki 

buvo mintis, kad reikia grasinti ne jam, o jo tėvui. Manevras 
puikiai pavyko. 

Kurčio kabinete vyko tikras susirinkimas. Be Rondo, čia, 
suprantama, buvo Kurtis, taip pat Melojus, Geivinas ir Peris 
Gibson. 

Rondo buvo patenkintas galimybe pabūti šalia Peris, nors 
ir sunku buvo atkreipti jos dėmesį, kai aplinkui be paliovos 
slampinėjo Melojus ir iki šleikštulio kartojo, kaip jis bijantis, 
kad kita Valentino sąraše gali būti ji. 

Rondo, atėjęs pas Kurtį informuoti, ką aptiko kompakti- 
niame diske, kurį ponia Armstrong atidavė Peris, nustebo 
išvydęs šį sambūrį. Tai nebuvo pasaulio pabaiga, bet tie žmo- 
nės trukdė padaryti įspūdį Kurčiui ir padidinti jo galimybes 
patekti į Centrinį tyrimų biurą. 

Peris - netyčia, žinoma, - užlindo jam prieš nosį ir sumen- 
kino jo pastangas. Tai, ko Toni Armstrong nepasakė jam, kai 
jis darė kratą jos namuose, ji patikėjo Peris - pasirodo, jos 
vyras Peris glamonėjo, kai ji buvo jo pacientė. 

Jei ponia Armstrong būtų apie tai pasakiusi jam ir jis būtų 
šią žinią pranešęs Kurčiui, tuo tikrai būtų gerokai pakėlęs 
savo autoritetą Kurčio akyse. O dabar jam teks ieškoti kitų 
būdų tai padaryti. 

— Manes neapleidžia bloga nuojauta dėl to dantų gydyto- 
jo, - pasakė seržantas Kurtis. - Ar jis šiandien kalbėjosi tele- 
fonu su savo žmona? - paklausė jis Peris. 

— Ji tvirtina, kad ne. Visos jos pastangos jį surasti buvo ne- 
sėkmingos. 

- Jei jis skambintų jai iš savo mobiliojo telefono, mes ga- 
lėtume nustatyti jo buvimo vietą per palydovus, - prabilo 
Melojus. 

— Esu tikras, kad kaip tik todėl jis ir neskambina, - pasakė 
Rondo, tikėdamasis priversti Melojų pasijusti kvailio vieto- 

Sveika, tamsa + 397 


gniaužtų. Jis ir Melojus tikrai niekada nebus draugai, bet jis 
ir nemanė, kad tai jam būtų didelis nuostolis. 

— Ar išnagrinėjote jo telefoninių pokalbių duomenis? - pa- 
klausė Melojus. 

— Šia linkme dirbama, - atsakė Kurtis. - Jis paliko labai 
daug pėdsakų, jei keletą kartų skambino į radijo stotį. - Atsi- 
gręžęs į Peris jis paklausė: - Ar ponia Armstrong neatpažino 
jo balso klausydamasi įrašų? 

— Šiuo metu ji dar kartą jų klauso, bet aš nesu įsitikinusi, 
ar patikimas gali būti jos liudijimas. Ji labai prislėgta. Kai pa- 
pasakojau jai apie surastą Džeinės kūną, ji pratrūko. Emoci- 
jos, manau, kaupėsi ištisas dienas. 

— Ar sugebėtumėte atpažinti Bredą Armstrongą iš iš- 
vaizdos? 

Peris gūžtelėjo pečiais. 

— Nemanau. Tas incidentas įvyko jau seniai. Aš jį mačiau 
tik tą vieną kartą, ir tai prisiuosčiusi azoto suboksido. 

— Galbūt jums praverstų nuotrauka? - paklausė Rondo, 
prasisprausdamas pro Melojų ir atkreipdamas visų dėmesį. 

— Galbūt, - pasakė Peris. 

Jis išsitraukė kompaktinį diską, kurį Toni Armstrong buvo 
atsinešusi iš namų ir atidavusi Peris. 

— Matyt, Bredas Armstrongas mėgo skenuoti nuotraukas 
ir įrašinėti jas į kompaktinius diskus. Tuose, kuriuos radome 
kratos metu, buvo įrašyta pornografinių nuotraukų, nuske- 
nuotų iš analogiško turinio žurnalų. Bet šiame buvo sudėtos 
šeimos fotografijos. Aš jį atsinešiau norėdamas sugrąžinti 
poniai Armstrong, bet kol kas jis gali praversti ir mums. Gal- 
būt kas nors asocijuosis su jūsų prisiminimais, Peris. 

— Nepakenktų užmesti akį, - pasakė Kurtis. Jis įjungė ant 
savo darbo stalo stovintį kompiuterį ir žengė žingsnį į šalį, 
užleisdamas vietą Rondo. Rondo žinojo, jog Peris stovi jam 
už nugaros, kad geriau matytų kompiuterio ekraną. Jis už- 
uodė gaivų, turbūt plaukų šampūno, kvapą. 

Jis paskubomis sumaigė klavišus ir po keleto sekundžių 
ekrane atsirado penkių asmenų šeimos, pozuojančios atrak- 
cionų parke, nuotrauka. Ir tėvai, ir vaikai buvo apsirengę 
amerikietišku stiliumi ir pasidabinę amerikietiškomis šypse- 
nomis, tikras amerikietiškos svajonės įsikūnijimas. 

— Ar ką nors primena? - paklausė Rondo, atsigręžęs į Peris. 

Ji keletą akimirkų tyrinėjo nuotraukoje užfiksuotą vyriškį. 

— Kalbant sąžiningai, ne. Jei pamatyčiau jį minioje, tikrai 
išsyk negalėčiau pasakyti, kad tai tas vyriškis, kuris mane 
glamonėjo. Tai buvo pernelyg seniai. 

— Ar tu esi tikra, kad pastaruoju metu jo nesi mačiusi? — 
paklausė Melojus. - Jei jis tavęs nekenčia taip, kaip tvirtino 
ponia Armstrong, jis gali tave slapčia persekioti. 

- Jei jis ir buvo pakliuvęs man į akis, matyt, aš neatkrei- 
piau į jį dėmesio. 

Kurtis, kuris tebestudijavo Armstrongų šeimos nuotrau- 
ką, pasakė: 

— Įdomu, kas tą nuotrauką padarė. 

- Turbūt jis pats, - pasakė Rondo. - Žmogus, kuris turi 
skenerį ir daro kompaktinių diskų fotoalbumus... 

— Gali turėti ir savo fotostudiją, - užbaigė jo mintį Kurtis. 
Tuomet atsigręžė į Geiviną. - Džeinė tau sakė, kad tą nuo- 
trauką padarė jos naujasis draugas, tiesa? 

Vaikinas sėdėjo kambaryje visų užmirštas. Jo kairysis kelis 
nuo įtampos nepaliaujamai šokinėjo nelyginant pneumatinis 
kūjis. 

— Taip, pone. Duodama man tą nuotrauką, ji sakė, kad, be 
šitos, jis yra padaręs begalę kitų. Ji sakė, kad pozuoti jai pa- 
tinka beveik taip pat, kaip ir mylėtis. 

— Aš nepamenu, kad kratos metu jo namuose būtų surasta 
kokia nors fotografijos įranga, - pasakė Rondo. - Bet jis turi 
ją turėti, kitaip nebūtų padaręs tų šeimos nuotraukų. Kai ku- 
rios iš jų atliktos naudojant plačiakampius objektyvus arba 
teleobjektyvus. 

— Ar laboratorijoje pavyko išsunkti kokios nors informaci- 
jos iš tos nuotraukos, kurią Džeinė davė Geivinui? - paklausė 
Melojus. 

Kurtis nervingai papurtė galvą. 

— Vieninteliai pirštų atspaudai ant jos priklauso Džeinei ir 
Geivinui. 

— Seržante Kurti? - pertraukė juos Grigsas, įkišęs galvą 
pro duris. 

— Minutėlę, - atsakė jam detektyvas. 

— Ką sužinojote iš vietinių fotografijos medžiagų tiekė- 
jų? - paklausė Melojus. 

— Tyrimas tebevyksta, - pasakė Kurtis. - Norint nustatyti 
jų nuolatinius klientus, reikia nemažai laiko. 

— Vargu ar galima manyti, kad daugybė žmonių turi savas 
fotostudijas, - pasakė Melojus. 

— Galbūt, bet daugeliui klientų medžiagos siunčiamos paš- 
tu. Jų užsakymai ateina faksu. Arba internetu. Ką nors už- 
čiuopti - sunkus darbas. 

Tarpduryje dar kartą pasirodė Grigso galva. 

— Seržante Kurti, tai svarbu. 

Bet Kurčio smegenys buvo pritaikytos dirbti viena kryp- 
timi. Jis kreipėsi į detektyvus, sėdinčius anapus jo kabine- 
to pertvaros lango. Ne visi dirbo su žmogžudysčių bylomis, 
bet jis visus juos paprašė jam skirti šiek tiek pastangų ir 
laiko. 

— Kas nors nuvykite ir išsiaiškinkite, ar Bredo Armstrongo 
namuose yra patalpa, kuri gali būti naudojama kaip fotolabo- 
ratorija, tegu ir labai primityvi. Garažas, pastogės kambariu- 
kas, sandėliukas, atsarginis vonios kambarys. 

Vienas iš detektyvų skubiai pakilo ir nuėjo vykdyti nuro- 
dymo. 

— Mums kuo greičiau reikalinga Bredo Armstrongo telefo- 
ninių pokalbių išklotinė. Išsiaiškinkite, kas trukdo gauti šią 
informaciją. 

Nuo grupės atsiskyrė dar vienas detektyvas ir nuskubėjo 
vykdyti šio pavedimo. 

— Padarykite jo nuotraukos kopiją - tik jo vieno, be kitų 
šeimos narių. Nedelsdami išsiuntinėkite jas visoms televizi- 
jos stotims, kad suspėtų parodyti per pirmąsias vakaro žinių 
laidas. Jis ieškomas apklausai, supratote? Apklausai, - pa- 
brėžė jis, žiūrėdamas į detektyvą, ištiesusį ranką paimti 
kompaktinio disko, kurį Rondo paslaugiai išėmė iš Kurčio 
kompiuterio. 

— Taip pat išdalykite tas nuotraukas žvalgybos pareigū- 
nams, kurie tikrina fotografijos medžiagų prekybos taškus, — 
šūktelėjo Kurtis, kad išgirstų visi sėdintieji kituose kabine- 
tuose. - Faksu nusiųskite jas visoms kitoms agentūroms, 
padedančioms mums vykdyti tyrimą. 

Po šių jo nurodymų, Rondo atsiprašydamas pasakė: 

— Pone, atleiskite, kad aš pats nesutvarkiau visų šių reikalų. 

- Tiek to, - burbtelėjo Kurtis ir, žeidžiamai jį ignoruo- 
damas, atsigręžė į Peris. - Geriausias informacijos šaltinis 
mums bus jo žmona. Ar jūs tikra, kad ji su mumis bendra- 
darbiaus? 

— Visiškai tikra. Ar jis yra Valentinas, ar ne, ji nori, kad jis 
būtų surastas, ir pažadėjo su mumis bendradarbiauti visais 
jai įmanomais būdais. 

Kurtis kinktelėjo galva į civiliniais drabužiais apsirengusią 
pareigūnę. 

- Paklauskite ponią Armstrong, kas daro jų šeimos nuo- 
traukas. Pasistenkite, kad apklausa būtų natūrali, pokalbio 
forma. 

Kol visi buvo nukreipę dėmesį į policininkę, Rondo dirste- 
lėjo į Geiviną Melojų ir mirktelėjo jam. „Eik šikti“, - lūpomis 
sudėliojo berniukas. Rondo nusišypsojo. 

— Seržante? - Grigsas, matyt, nusprendė nė už ką neduoti 
Kurčiui ramybės. - Atleiskite? 

Galiausiai Kurtis atsigręžė į jį ir suurzgė: 

— Na, kas atsitiko, dėl Dievo meilės? 

— K... Kai kas atėjo pasimatyti su jumis, pone, - išlemeno 
jis. — Ir... Ir su ponia Gibson. 

— Kai kas? Kas? 

Grigsas parodė pro kabineto pertvaros viršų. Kurtis ir Pe- 
ris nusekė jam įkandin per mažų kabinetų labirintą iki dvivė- 
rių paradinio įėjimo durų, kur du uniformuoti pareigūnai už 
parankių laikė vyriškį su antrankiais. 

— Mervinas! - sušuko Peris. 


Lensis Rėjus Fišeris buvo pasodintas už stalo viename iš tar- 
dymo kambarių. Peris atsisėdo priešais jį, o Kurtis ir Dinas at- 
sistojo iš šonų. Nors pagrindinis visų dėmesys dabar buvo su- 
telktas į daktarą Bredą Armstrongą, žmogus, kurį Peris paži- 
nojo kaip Merviną Petersoną, tebebuvo vienas iš įtariamųjų. 

Jis pats atėjo į policijos būstinę ir prisistatė vestibiulyje 
budėjusiems pareigūnams. Išsyk jį pažinę, jie bematant už- 
dėjo jam antrankius ir liftu drauge su juo pakilo į ketvirtą 
aukštą. Jis visiškai nesipriešino. Kiekvieną kartą, kai Peris 
pažvelgdavo jam į akis, jis paskubomis nusukdavo savąsias, 
tarytum jaustųsi dėl ko nors kaltas. 

Ji buvo nustebusi, kaip dailiai jis atrodo be savo dukslių 
drabužių ir beisbolininko kepuraitės, kurią dėvėdavo darbe. 
Ji niekada nebuvo mačiusi gerai apšviesto jo veido. Lygiai 
kaip ir jis nematė jos, pagalvojo ji. Galbūt jis vogčiomis dirs- 
čioja į ją ne tik dėl spėjamos kaltės, bet ir iš smalsumo. 

— Ar man reikia susirasti advokatą? - paklausė jis Kurčio. 

— Aš nežinau, ar jums reikia susirasti advokatą, - šalta- 
kraujiškai atsakė detektyvas. - Tai jūs suorganizavote šį susi- 
tikimą ir pageidavote, kad jame dalyvautų Peris. Jūs mums ir 
pasakykite, ar jums reikia advokato. 

— Ne, man nereikia advokato. Nes galiu jums iš karto pasa- 
kyti, ir tai yra švenčiausia tiesa, kad neturiu nieko bendra su 
tos merginos pagrobimu ir nužudymu. 


402 + Sandia Brown 


— Mes nesakome, kad jūs turite su tuo ką nors bendra. 

— Tuomet kodėl tie vaikinai apačioje griebė mane kaip nu- 
sikaltėlį ir surakino šitais? - jis atkišo Kurčiui antrankiais su- 
rakintas savo rankas. 

Kurtis abejingai atkirto: 

— Manau, kad esate prie jų pripratęs, Lensi. Jums pakan- 
kamai dažnai teko su jais būti. 

Jaunasis vyriškis suzmeko kėdėje, priverstas pripažinti 
Kurčio žodžius. 

— Mervinai, - pasakė Peris, atkreipdama jo dėmesį į save. - 
Tavo bute policininkai surado kasetes su mano laidų įrašais, 
daug kasečių. Aš norėčiau žinoti, kodėl tu jas laikei. 

— Mano tikrasis vardas Lensis. 

— Atleisk, Lensi. Taigi kodėl tu kaupei visas tas kasetes? 

— Mums atrodo, kad jūs esate apimtas domėjimosi šia mo- 
terimi manijos, - įsiterpė Dinas. 

— Prisiekiu, priežastis ne ta, apie ką jūs galvojate. 

— Apie ką aš galvoju? - paklausė Dinas. 

— Kad aš tai darau iš kokių nors iškrypėliškų paskatų. Ta- 
čiau taip nėra. Aš... Aš ją tiesiog studijuoju, - jis apžvelgė ap- 
stulbusius veidus. - Suprantate, aš noriu būti panašus į Peris. 
Daryti tai, ką daro ji. Noriu dirbti eteryje. 

Jei jis būtų pasakęs, kad nori dirbti atominio povandeni- 
nio laivo kapitonu arba senatoriumi kongreso rūmuose, var- 
gu arjie būtų labiau apstulbę. 

Pirmoji atsitokėjo Peris. 

— Tu nori siekti radijo diktoriaus karjeros? 

— Jūs galvojate, kad tai beprotiška idėja, turint galvoje 
mano kriminalinę praeitį ir taip toliau. 

— Aš nemanau, kad tai beprotiška idėja. Aš tiesiog nuste- 
busi. Kada tu priėmei tokį sprendimą? 

— Prieš porą metų. Kai išėjau iš Hantsvilio kalėjimo ir nak- 


timis pradėjau klausytis jūsų radijo laidų. 

— Tačiau kodėl pasirinkote Peris? Kodėl ne kitą vedėją? — 
paklausė Dinas. 

— Todėl, kad man patiko jos bendravimas su žmonėmis, - 
atsakė jis. Tuomet vėl atsigręžė į Peris. - Man atrodė, kad 
jums tikrai rūpi žmonės, kurie skambina, kad jums svarbios 
jų problemos, - sutrikęs jis pridūrė: - Kurį laiką, išėjus iš ka- 
lėjimo, man buvo labai sunku. Reikėjo iš naujo mokytis gy- 
venti laisvėje. Jūs buvote tarytum mano vienintelė draugė. 

Kurtis rūškanai ir nepatikliai žvelgė į Lensį. Dino veidas 
taip pat buvo susiraukęs. Bet Peris šypsena paskatino Lensį 
tęsti savo pasakojimą. 

— Vieną naktį jums paskambino žmogus, kuris papasako- 
jo, kad jį atleido iš darbo ir jis negali susirasti naujo. Jūs jam 
pasakėte, kad jis prarado pasitikėjimą savimi, o kaip tik tokiu 
metu reikia kelti sau pačius aukščiausius tikslus. Aš nuspren- 
džiau pasinaudoti patarimu, kurį jūs davėte tam žmogui. Lio- 
viausi taikęsis į smulkius darbelius ir parašiau prašymą dėl 
darbo telefonų kompanijoje. Jie mane pasamdė. Aš gaudavau 
neblogą atlyginimą, kurio pakakdavo apmokėti ir dikcijos pa- 
mokas. Įsigijau geresnių drabužių. Gerą automobilį. Tačiau 
tapau per daug godus ir prikišau nagus prie įrangos, kurią, 
žinojau, galima greitai parduoti. Bylos man nekėlė, tačiau bu- 
vau atleistas iš darbo. 

Kurį laiką jis tylėjo, tarytum tylomis smerkdamas save 
už tokį nevykusį poelgį. Peris pažvelgė į Diną. Šis patraukė 
pečiais, lyg norėdamas pasakyti, kad Lensis arba kalba tiesą, 
arba pučia dūmus visiems į akis. 

— Po keleto nedarbo savaičių, - tesė jis, - aš, negalėdamas 
patikėti savo sėkme, laikraštyje pamačiau skelbimą, kad siū- 
lomas darbas radijo stotyje. Man buvo nesvarbu, kad tai buvo 
šūdo... Tai yra tualetų valytojo darbas. Aš norėjau atsidurti 
toje aplinkoje. Kad galėčiau stebėti jus. Matyti, kaip jūs dir- 
bate. Galbūt perimti kai kuriuos jūsų darbo principus. 

Prie savo radijo aparato namuose aš prijungiau magneto- 
foną ir nustačiau jį taip, kad automatiškai įrašytų kiekvieną 
jūsų laidą. Dienos metu aš klausydavausi jūsų laidos įrašų ir 
stengdavausi imituoti jūsų kalbėjimo manierą. Stengiausi 
pagauti jūsų dikciją ir ritmiką. Vėl ėmiau lankyti dikcijos pa- 
mokas, stengdamasis atsikratyti savo akcento. 

Jis jai plačiai nusišypsojo. 

— Kaip girdite, man dar teks nemažai padirbėti. Ir, žinoma, 
suprantu, kad niekad nepasieksiu tokio lygio kaip jūs, kad ir 
kaip stengčiausi. Bet aš esu pasiryžęs padaryti viską, ką ga- 
liu. Aš noriu... Aš turiu... Kaip ten sakoma? 

— Iš naujo atrasti save? - davė užuominą ji. 

Jo akys nušvito. 

— Taip, taip. Štai kodėl aš renkuosi slapyvardžius. Mano ti- 
kras vardas man per daug primena praeitį. 

Kurtis ant stalo mestelėjo aplanką, ir Lensis susigūžė, at- 
pažinęs, kad tai jo byla. 

— Aš žinau, kad mano praeitis atrodo prastai, bet prisiekiu 
Dievu, tą gyvenimą aš palikau. 

— Tai ilgas nusikaltimų sąrašas, Lensi. Gal Hantsvilio kalė- 
jime tu suradai Jėzų, ar ką? 

— Ne, pone. Aš tik nebenoriu likti šiukšle iki gyvenimo pa- 
baigos. 

Kurtis neįtikintas atsikrenkštė. 

Lensis apsidairė aplinkui ir tikriausiai suprato, kad jie te- 
bėra nusiteikę skeptiškai. Jis liežuviu sudrėkino lūpas ir liū- 
dnai pasakė: 

— Aš nepadaryčiau nieko, kas galėtų pakenkti Peris. Ji 
mano deivė. Aš jai niekuomet telefonu negrasinau. O kalbant 
apie tą merginą, kuri rasta negyva, aš nieko apie ją nežinau. 

Kurtis, atsirėmęs šlaunimi į stalo kampą, kreipėsi į jaunąjį 
pašnekovą apgaulingai draugišku tonu: 

— Tau patinka vyresniųjų klasių merginos, Lensi Rėjau? 

— Nesupratau, pone? 

— Kai tau buvo šešiolika, tu buvai pašalintas iš mokyklos. 

— Kalėjime aš įgijau trūkstamą išsilavinimą. 

— Bet praradai visus mokyklos baigiamųjų klasių malonu- 
mus. Galbūt tu dabar stengiesi kompensuoti tai, ko netekai. 

— Jūs kalbate apie merginas? 

— Taip, aš turiu galvoje merginas. 

Jis kategoriškai papurtė galvą. 

— Aš neieškau nepilnamečių merginų ir neužsiiminėju sek- 
su su jomis. Aš nesu tobulas, bet tai, apie ką kalbate, ne ma- 
no sritis. 

— Ar tau patinka moterys? 

— Palyginti su vyrais? Velniai griebtų, taip. 

— Tavo dailus veidas. Tu gerai sudėtas. Kalėjime kartais ap- 
ima velniška vienatvė. 

Lensis droviai dirstelėjo į Peris, paskui nuleido galvą ir su- 
murmėjo: 

— Jie paliko mane ramybėje. Aš smeigiau šakute vienam į... 
sėklides. Už tai man buvo pridėti vieni metai, bet daugiau jie 
prie manęs nebelindo. 

Peris pasidarė nesmagu dėl Henrio. Ji norėjo, kad Kurtis 
paliktų vaikiną ramybėje, bet bijojo, kad jei įsikiš, detektyvas 
gali paprašyti ją išeiti, ojai norėjosi išklausyti Lensio pasako- 
jimo iki galo. 

— Vakar buvau susitikęs su tavo motina, - pasakė Kurtis. 

Lensis pakėlė galvą ir pažvelgė tiesiai į detektyvą. 

— Ji yra karvė. 

— Tai bent! Ar girdėjote šitai, daktare Melojau? Ar tai 
jums neatrodo paslėpto priešiškumo moterims. apraiška? 
Apmaudas... 

— Aš nemėgstu savo motinfos, - karštai pasakė Lensis. — 
Bet tai niekaip nesusiję su mano seksualiniu gyvenimu. Jei ji 
būtų jūsų motina, ar jums ji patiktų? 

— Ar tu turi draugę? - neatlyžo Kurtis. 

— Ne. 

— Ar nori turėti? 

— Kartais. 

— Kartais, - pakartojo Kurtis. - Kai užsinori merginos, ką 
tu darai? 

— Kąjūs norite tuo pasakyti? 

— Nagi, neapsimetinėk, Lensi Rėjau, - Kurtis buku rodo- 
muoju pirštu pabarbeno į jo bylą. - Tu sėdėjai kalėjime už 
seksualinį nusikaltimą. 

— Aš buvau neteisingai apkaltintas. 

— Taip sako visi prievartautojai. 

— Tas vaikinas, filmų prodiuseris... 

— Pornografas. 

- Teisingai. Jo garaže mes sukome pornografinio turinio 
juostą. Kai jo mergina pradėjo man meilintis, jam kilo pavy- 
das. Viskas buvo gerai, kol... Suprantate, kol buvo sukama 
juosta. Bet kai mūsų santykiai perėjo į privatų lygmenį, pasi- 
darė nebegerai. Taigi mes susikivirčijome ir... 

- Ir tu jį gerokai apipjaustei. 

— Tai buvo savigyna. 

— Teisėjų kolegija tuo nepatikėjo, kaip ir aš, - pasakė Kur- 
tis. - Kai tu baigei su juo, užsiėmei mergina. 

— Ne, pone! 

Jis neigė savo nusikaltimą taip kategoriškai ir su tokiu aki- 
vaizdžiu pasipiktinimu, kad Peris buvo linkusi patikėti, jog 
jis kalba tiesą. 

— Tai padarė jis, o ne aš. Jis ją kaip reikiant apdorojo, - jis 
parodė pirštu į aplanką. - Visa tai, kas buvo padaryta jai, pa- 
darė jis. 

— Ant jos buvo rasta tavo DNR pėdsakų. 

— Todėl, kad tą dieną mes mylėjomės. Jis mus užklupo. 
Tada ir prasidėjo kautynės. 

— Jo parodymus savo priesaika patvirtino du prodiuserių 


komandos nariai ir pati mergina. 


Sveika, tamsa + 4097 


— Jie visi buvo narkomanai. Jis šerdavo juos narkotikais. 
Aš neturėjau ko jiems pasiūlyti mainais už teisingus pa- 
rodymus. 

— Kodėl mes turėtume patikėti jūsų įvykio versija, Lensi? — 
paklausė Dinas. 

— Todėl, kad aš prisiimu atsakomybę dėl visų kitų savo nu- 
sikaltimų. Aš padariau keletą baisių dalykų, bet niekada ne- 
mušiau moters. 

Peris pasilenkė skersai stalo į jo pusę. 

— Kodėl tu pabėgai, kai tau paskambino pareigūnai ir pa- 
sakė, kad nori tave apklausti? Kodėl nepasakei jiems to, ką 
dabar mums sakai? 

Jis giliai atsiduso ir, pakėlęs savo surakintas rankas, patry- 
nė kaktą. 

— Paprasčiausiai išsigandau. Aš esu buvęs kalinys. Savaime 
tampu įtariamuoju. Be to, žinojau, jei mano bute bus suras- 
tos kasetės su jūsų laidų įrašais, policija tikrai paims mane 
į nagą. 

— Tai kodėl tada palikai tas kasetes? 

Jis nedrąsiai nusišypsojo. 

— Todėl, kad esu kvailys. Supanikavau ir išbėgau iš buto 
kaip iš skęstančio laivo. Paprasčiausiai pamiršau jas pasiimti. 
Galbūt praradau kriminalinio nusikaltėlio instinktą. Tikiuo- 
si, kad praradau. | 

Jo savikritiška kalbėjimo maniera patiko Peris. Bet Kurtis 
neatrodė ja ypač sužavėtas. 

— Jei jūs būtumėte visa tai prisipažinęs užvakar, galbūt 
būtų lengviau jumis patikėti. 

Lensis nuoširdžiai pažvelgė į Peris ir pasakė: 

— Aš kalbu tiesą. Nieko nežinau nei apie tą Valentiną, nei 
apie tuos telefoninius skambučius. Nežinau nieko apie Džei- 
nę Kemp, išskyrus tai, kas buvo pasakyta žiniasklaidoje. Vie- 
nintelis dalykas, dėl kurio esu kaltas, kad noriu išmokti da- 
ryti tai, ką darote jūs. 

— Tu dirbi stotyje jau keletą mėnesių, - tyliai pasakė ji. — 
Bet nė nemėginai su manimi pasikalbėti. Kodėl neatėjai pas 
mane ir nepasipasakojai apie savo tikslą? Neprašei manęs pa- 
tarimų, pagalbos? 

— Ar jūs juokaujate?! - sušuko jis. - Jūs esate žvaigždė. 
Aš - vaikinas su kibiru ir skuduru rankose. Aš niekad nebū- 
čiau radęs savyje drąsos pasikalbėti su jumis. O jei ir būčiau, 
jūs būtumėte tik pasijuokusi iš manęs. 

— Aš niekada nebūčiau pasielgusi taip, kaip sakai. 

Jis pamėgino įžvelgti jos akis, paslėptas po tamsiais akinių 
stiklais. 

— Ne, tikriausiai nebūtumėte. Dabar aš tai matau. 

— Kurjūs buvote visą šį laiką? - paklausė Kurtis. - Jūs ne- 
grįžote nei pas motiną, nei į savo butą. 

— Aš turiu... Kaip čia tinkamiau išsireiškus... 

— Slaptą butą? - spėjo Kurtis. 

Lensis atrodė susigėdęs ir sutrikęs. 

— Taip, pone. Aš jums duosiu adresą. Galite jį apieškoti. 

— Būtinai apieškosime, - pasakė Kurtis, paimdamas Lensį 
už parankės ir pakeldamas nuo kėdės. - O kol mes tuo užsi- 
imsime, jūs pasisvečiuosite pas mus. 


Inisdešimtas skyrius 


Šis baras idealiai tiko žvejams. 

Jis buvo ant žvirgždėto ežero kranto, gražioje kedrais ap- 
augusioje vietoje, puikiai žinomas vietiniams gyventojams. 
Žvejai į jį užsukdavo dažnai, bet tarp turistų ar aplinkinių 
golfo klubų narių jis nebuvo populiarus. Be žvejų, baro klien- 
tūrą daugiausia sudarė statybininkai, fermeriai ir dviračiais 
važiuoti turistai. Profesionalai baltomis apykaklėmis čia būtų 
jautęsi ne savo vietoje, tad Bredas Armstrongas galėjo būti 
bemaž ramus, kad niekas iš pažįstamų jo čia nepastebės. 

Žingsniuojant apytamse baro patalpa, jam po kojomis 
traškėjo žemės riešutų lukštai. Šviesą patalpoje skleidė tik 
neoniniai užrašai, iš kurių beveik kiekvienas reklamavo 
„Lone Star“ alų ir prekinį ženklą. Papildomą apšvietimą teikė 
blausūs žibintai, kybantys virš biliardo stalų, bet ir jų šviesą 
slopino tiršti tabako dūmai. 

Kampe stovintys gergždžiantys elektriniai vargonėliai 
skleidė ratu besisukančią pastelinių spalvų vaivorykštę, bet 
podraug su šviesa iš vargonėlių sklindančioje muzikoje nebu- 
vo nieko subtilaus: tai buvo sena kaip pasaulis kantri stiliaus 
melodija, kupina sentimentalių dejonių ir sielvarto, sukurta 
dar iki Gerto ir Makgrou kartos. 

Klientai tiesiai iš butelių gėrė alų, burboną arba tekilą. Te- 
kilą gėrė ir mergina, šalia kurios Bredas prisėdo prie baro. Jis 

ją bematant atpažino. Tai, kad ji šiandien, šią akimirką, sėdi 
čia, yra dangaus siųstas ženklas, kad jis nedaro nieko bloga. 

Jis pažvelgė į dvi tuščias taures, stovinčias prieš ją, ir pa- 
mojo barmenui, kad atneštų dvi naujas. 

— Vieną man ir vieną panelei su krūties spenelio žiedeliu. 

Ji atsigręžė į jį. 

— Še tau! O, sveikas. Prieš porą naktų, ar ne? 

Jis nusišypsojo. 

— Džiaugiuosi, kad prisimeni. 

— Tu esi tas vaikinas su pornografijos kolekcija. 

Jo veide buvo matyti nusivylimas. 

- Aš tikėjausi, kad tu mane prisimeni dėl... kitų įsimintinų 
savybių. 

Ji palaižė savo viršutinę lūpą ir nusišypsojo. 

- Šitai taip pat atsimenu. 

— Nesitikėjau tavęs išvysti tokioje vietoje kaip ši, - pasakė 
jis. - Tavo lygis per aukštas. 

— Aš čia užsuku tik retkarčiais, - ji dantimis sutraiškė lukš- 
tą ir grakščiai įsidėjo riešutą į burną. - Prieš sekso klubo su- 
sirinkimus, - ji numetė lukštą ant grindų ir patrynė rankas, 
valydamasi nuo jų trupinius. - Tu irgi nelabai tinki prie šios 
aplinkos. 

'- Manau, pats likimas mus suvedė dar kartą. 

— Šaunu, - pasakė ji. 

Veidą ji buvo storai nutepusi makiažu, kad atrodytų pa- 
kankamai suaugusi ir galėtų pirkti alkoholinius gėrimus. 
Barmenas arba patikėjo jos išvaizda, arba, labiau tikėtina, 
paprasčiausiai ignoravo tai, kad ji nepilnametė. Jis atnešė 
Bredo užsakytas tekilos taures. 

— Už ką mudu išgersime? 

Ji užvertė savo dideles, tamsias akis į lubas, tarytum at- 
sakymas galėtų būti užrašytas palubėje tvyrančiame troškių 
dūmų debesyje. 

— Galbūt už auskarus? 

Pasilenkdamas į priekį jis sušnibždėjo: 

— Aš sukietėju vos pagalvojęs apie tai. 

Jiedu susidaužė taurėmis ir drauge užsivertę išgėrė degi- 
nantį skystį. 

Viskas taip fantastiškai paprasta, pagalvojo jis. Nejaugi 
motinos nebeperspėja dukterų, kad šios nesikalbėtų su ne- 
pažįstamais vyriškiais? Nejaugi neaiškina, kad niekuomet, 
jokiomis aplinkybėmis niekur neitų su vyru, kurio nepažįs- 
ta? Kur ritasi pasaulis? Jį apėmė baimė dėl savo dukterų. 

Tačiau mintys apie šeimos narius ėmė gadinti nuotaiką, 
todėl jis pasistengė jas nustumti į tamsų sąmonės kampą ir 
užsakė abiem dar po vieną tekilos. 

Po šiosios jiedu susitarė palikti barą. Jiems vingiuojant 
tarp biliardo stalų, jis patenkintas šypsojosi. Kietieji vyrukai 
su tatuiruotėmis ant rankų ir peiliais prie storų odinių diržų 
jam akivaizdžiai pavydėjo. Jam sekasi ten, kur jiems aiškiai 
nesiseka. Galbūt dėl to, kad jo plaukai švarūs. 

— Tu Melisa, tiesa? - paklausė jis, atidarydamas jai savo 
automobilio dureles. 

Jos blizgančias raudonas lūpas iškreipė šypsena. Jai pati- 
ko, kad jis prisimena jos vardą. 

— Kur mes važiuosime? 

— Aš turiu kambarį. 

— Super. 

Išties viskas tiesiog beprotiškai lengva. 

Šį vakarą rodytis viešumoje nebuvo labai protinga, bet jis 
negalėjo būti užsidaręs daugiau nė minutės, kitaip būtų iš- 
protėjęs. Jis negali sugrįžti į namus. Kiaurą dieną penkioli- 
kos minučių intervalais Toni skambino į jo mobilųjį telefoną, 
maldaudama sugrįžti. Policija tenori su juo pasikalbėti, tvir- 
tino ji jam siunčiamose žinutėse. „Žinoma, - galvojo jis. - Jie 
nori su manimi pasikalbėti pro geležinius virbus. 

Jis neatsakė nė į vieną jos skambutį ir pats jai neskambi- 
no, žinodamas, kad policija turbūt mėgins jį susekti per kokį 

palydovą. Žinia, kad surastas Džeinės kūnas, nebuvo gera le- 
miantis ženklas. Naujienų laidose buvo skelbiama, kad atlie- 
kama lavono autopsija. Tai išgirdęs, jis vos neišsikraustė iš 
galvos. 

Jis siuto, nervinosi, vaikštinėjo po kambarį, vainojo žmo- 
ną už tai, kad jo nesupranta, Džeinę - už tai, kad yra tikra 
pimpalo provokuotoja, kuriai neįmanoma atsispirti, ir net- 
gi savo motiną, kuri vaikystėje jį smarkiai bausdavo už 
masturbaciją. 

Tiesą pasakius, jis pats neprisiminė tokių atvejų, bet psi- 
chologai terapijos seansų metu jo klausdavo, ar vaikystėje už 
tokius dalykus jis nebūdavo baudžiamas, ir jis atsakydavo tei- 
giamai, nes tai, atrodo, buvo laukiamas atsakymas ir sykiu lo- 
giškas jo bei jo likimo bendrų seksualinio alkio paaiškinimas. 

Kai naujienų laidose perduodamos žinios iš blogų virto 
labai blogomis ir jose jau ėmė šmėžuoti jo vardas, Bredą ap- 
ėmusi įtampa dar padidėjo. Jis stengėsi išsiblaškyti vartyda- 
mas savo pornografinius žurnalus, skaitinėdamas prenume- 
ratorių laiškus ir „autentiškų patyrimų aprašymus. Bet grei- 
tai jam tai nusibodo, nes visų laiškų autoriai buvo pažįstami. 
Be to, savo geismo jis negalėjo patenkinti pasinaudodamas 
svetima patirtimi. 

Jis buvo susijaudinęs ir jam būtinai reikėjo atsipalaiduoti. 
Ar galima jį dėl to kaltinti, turint galvoje psichologinę įtam- 
pą, kurią jis patyrė pastaruoju metu? Jis nusprendė, jei atsi- 
palaidavimas jo neieško, jis pats jį susiras. 

Dabar jis jį surado. 

— Tai ne tas automobilis, su kuriuo tu buvai aną naktį, - 
pasakė Melisa, šuoliuodama per radijo stotis, kol surado gro- 
jančią monotonišką repą. 

Policija jo automobilį būtų greitai susekusi, tad jis nuspren- 
dė pasinaudoti nuomos punkto, pristatančio automobilius 
užsakovui, paslaugomis. Įmonė nebuvo iš tų tvarkingųjų, 
reikalaujančių iš kliento įvairiausių dokumentų, atvirkščiai, 

tokia, kuri, anot skelbimo geltonuosiuose puslapiuose, „ima 
grynaisiais. Tai Bredui buvo užuomina, kad šioje įstaigoje 
pro pirštus žiūrima į taisykles ir principus. Vienintelis šios 
firmos žadamas komforto atributas nuomojamuose automo- 
biliuose buvo veikiantis oro kondicionierius. 

Laukdamas, kol atvyks automobilis, Bredas nusiprausė po 
dušu ir apsirengė, pasišlakstė „Aramis“ kvepalais ir į kelnių 
kišenę įsikišo prezervatyvų pakelį. 

Kaip jis ir tikėjosi, automobilį pristatęs firmos atstovas 
atrodė taip, tarytum kitas jo darbelis būtų apiplėšti kokią 
nuošalią parduotuvėlę. Bredas pamojavo jam panosėje savo 
vairuotojo pažymėjimu ir užpildė paraiškos formą, kurioje 
apie save pateikė išgalvotą informaciją. Jis atskaičiavo reika- 
laujamą užstatą ir pridėjo dešimt dolerių arbatpinigių. Vyriš- 
kis vos kalbėjo angliškai ir neatrodė, kad labai dėtųsi į galvą, 
tą ar kitą dieną Bredas žada grąžinti dešimties metų senumo 
automobilį į firmos aikštelę. 

— Ar mes buvome susitikę anksčiau? - dabar paklausė jo 
Melisa. - Anksčiau nei užpraeitą naktį, turiu galvoje. Tu man 
kažkur matytas. 

— Aš esu garsi kino žvaigždė. 

— Vadinasi, mačiau tave ekrane, - sukikeno ji. 

Siekdamas nukreipti ją nuo šių minčių, jis pasakė: 

— Ar tu visada taip pritrenkiamai atrodai? 

— Tu tikrai manai, kad aš atrodau pritrenkiamai? 

Iš tiesų ji atrodė kaip paprasčiausia kekšė. Dažyti plaukai 
šiandien buvo standesni ir šukuosena aukštesnė nei praėjusį 
kartą. Palikus baro prieblandą, jos makiažas tapo dar ryškes- 
nis. Paplūdimio kostiumo viršutinė dalis buvo iš permato- 
mos medžiagos, kad matytųsi kybantis spenelio žiedas. Jos 
sijonėlis buvo turbūt mažesnis už stalo servetėlę. 

Taigi ji pati šito prašosi. Ji turėtų padėkoti jam už tai, kad 
išgelbėjo ją nuo bare sėdinčių juodasprandžių grupinio iš- 
prievartavimo. 

Jis parodė į savo tarpukojį. 

— Pažiūrėk, ką tu man padarei. 

Ji pačiupinėjo kauburį jo kelnėse ir paklausė: 

— Ar tai geriausia, ką tu gali? - ir atsišliejo į keleivio pusės 
dureles, atsainiai brūkštelėdama pirštų galiukais sau per spe- 
nelį su jame įvertu žiedeliu. 

Mergina išmanė savo amatą. Jo erekcija dar sustiprėjo. 

— Negaliu žiūrėti į tave ir tuo pat metu vairuoti. 

Ji žaismingai trūktelėjo savo žiedelį. 

Jis suaimanavo. 

— Tu mane žudai, ar supranti? 

- Bet tu mirsi laimingas. 

Jis ištiesė ranką jos link. Jo plaštaka palindo po jos sijonė- 
liu, pirštai atsirėmė į kelnaičių audeklą ir po kelių akimirkų 
rado kelią jį apeiti... 

— Hmm. Taip, čia, - Melisa užmerkė akis. - Nesiliauk tai 


daręs ir nelėk. Bent jau iki mano orgazmo. 


Kai Dinas, Peris ir seržantas Kurtis pasirodė, Geivinas sėdėjo 
prie Centrinio tyrimų biuro durų. Jo viltis buvo Lensis Rėjus 
Fišeris. Jis pašoko ant kojų ir paklausė: 

— Ar tai tas žmogus? 

— Mes dar nežinome, - atsakė jam tėtis. - Seržantas Kurtis 
ketina jį kol kas sulaikyti ir užduoti jam dar keletą klausimų. 

Peris dirstelėjo į savo rankinį laikrodį. 

— Jei tai niekam nesukels problemų, prieš vykdama į radi- 
jo stotį aš norėčiau užsukti į namus. Šį rytą išbėgau be galo 
paskubomis. 

— Aš tave pavešiu ir pakeliui užvešiu į namus Geiviną, - pa- 
sakė Dinas. - Savo mobiliuosius telefonus laikykime pareng- 
tyje, Kurti. Jei kas nors išaiškės... 

— Aš nedelsdamas skambinsiu, - užtikrino detektyvas. - 
Ketinu pagąsdinti Lensį Rėjų. 

— Su visa derama pagarba sakau jums, aš netikiu, kad jis 
yra Valentinas, - pasakė Peris. 

Detektyvas linktelėjo galvą. Geivinui pasirodė, kad jis labai 
pavargęs. Ant jo raudonų skruostų buvo matyti bepradedą 
kaltis šviesūs barzdos šeriai. 

— Aš tebesu linkęs įtarti daktarą Armstrongą, - pasakė jis 
jiems, - bet kol kas nemanau paleisti ir Lensio Fišerio. Taigi 
jei kas, skambinsiu. 

Jie buvo besuką liftų link, kai Geivinas išgirdo Kurtį šūk- 
telint jo vardą. „Kas dar? - šmėstelėjo jo galvoje. Tačiau jis 
susivaldė ir ramiai ištarė: 

— Klausau, pone? 

— Atleisk už tai, ką tau teko patirti šiandien. Žinau, kad tai 
buvo menkas malonumas. 

— Viskas gerai, - pasakė jis, nors iš tiesų taip negalvojo. Ti- 
krai viskas nebuvo gerai. Jis virte virė verčiamas jaustis kal- 
tas, kai iš tiesų toks nebuvo. - Tikiuosi, jūs išsiaiškinsite, kas 
nužudė Džeinę. Aš nuo pat pradžių turėjau jums pasakyti, 
kad buvau su ja jos automobilyje. Bet bijojau, kad jūs pagal- 
vosite... Na, pagalvosite tai, ką ir pagalvojote. Spėju, kad savo 
žudiką ji susitiko atsikračiusi manęs. 

— Taip išeina. Prisimink dar kartą, ar ji nė sykio neužsimi- 
nė, su kuo ketino susitikti po tavęs? Jo vardo? Profesijos? 

— Ji nesakė. 

— Ką gi, dėkui, - pasakė Kurtis. - Aš vertinu tavo pagalbą. 

Tėtis stumtelėjo jį į lifto kabiną ir jie nuvažiavo žemyn. Au- 
tomobilyje Geivinas įsitaisė ant galinės sėdynės. Niekas daug 
nekalbėjo, kiekvienas atrodė paskendęs savo mintyse. Kai jie 
pasiekė namus, policijos automobilis su dviem patruliais jau 
stovėjo priešais namą. Geivinas mintyse suaimanavo. Polici- 
ninkų šiandien jam buvo per akis. Jis troško daugiau niekuo- 
met jų nematyti, išskyrus nebent tėtį. 

— Man nereikia prižiūrėtojų, tėti. Ar aš vis dar privalau 
būti namuose? 

— Tu privalai būti namuose, o policininkai skirti ne tavo 
priežiūrai, bet apsaugai. Jie čia pasiliks tol, kol Valentinas 
bus sučiuptas. 

- Jis turbūt ne... 

— Aš nesinaudoju proga tave įkalinti, Geivinai. Beje, apsau- 
ga skirta Kurčio, o ne mano įsakymu. 

— Tu galėtum juos atšaukti, jei panorėtum. 

— Bet aš šito nenoriu. Supratai? - Geivinas žinojo, kai tėtis 
nutaiso tokią veido išraišką, diskusijos baigtos. Jis nenoro- 
mis linktelėjo galvą. Tada tėtis pasisukęs ištiesė ranką ir už- 
dėjo plaštaką jam ant peties. - Aš didžiuojuosi tavimi dėl to, 
kaip tu šiandien laikeisi. 

— Rizikuodama atrodyti globėjiška, tą patį pasakysiu ir aš, 
Geivinai, - pasakė Peris. 

— Dėkui. 

— Jei kas nors atsitiktų, tučtuojau skambink man. Paža- 
dėk, kad taip padarysi. 

— Pažadu, tėti, - pasakė jis, lipdamas iš automobilio. - Iki, 
Peris. 

— Iki. Greitai pasimatysime, ar ne? 

— Taip, būtų puiku. 

Jis nužingsniavo takeliu. Dinas nepajudėjo iš vietos, kol 
Geivinas neatsidarė durų. Kitaip nei jo mama ir tėtis, jiedu 
puikiai tinka vienas kitam. Jis giliai širdyje vylėsi, kad jie ims 
gyventi drauge. 

Pakui pamojavo jiems nuo prieangio, uždarė duris ir užsi- 
rakino, tapdamas Dino kaliniu. 


— Apie ką galvoji? 

Peris pažvelgė į Diną. 

— Apie ką galvoju? Galvoju apie Toni Armstrong. Aš ją už- 
jaučiu. Man ji patinka. 

— Ir man. Drąsi moteris. 

— Man atrodo, kad ji myli savo vyrą. Labai myli. Taip su- 
siklosčius aplinkybėms ji tikriausiai išgyvena baisų vidinį 
konfliktą, - staiga jai dingtelėjo į galvą klausimas: - Kada kli- 
nikiniu požiūriu asmuo laikomas seksualiniu maniaku? 

— Sudėtingas klausimas. 

— Esu tikra, kad jūs galite man atsakyti, daktare Melojau. 

— Gerai. Jei vyras patiria dvylika erekcijų per dieną, aš jį 
pasveikinčiau ir turbūt paraginčiau pamėginti tryliktą kartą. 
Jei jis siekia realizuoti savo dvylika erekcijų per dieną, aš pa- 
sakyčiau, kad tai jau šiek tiek per daug ir mes galime kalbėti 
apie problemą. 

— Tu kalbi nerimtai. 

— Truputį, bet šis humoras iš dalies tiesa, - jo šypsena iš- 
blėso ir jis surimtėjo. - Seksas, kaip ir bet kas kita, gali tapti 
manija, kai potraukis nusveria racionalų protą ir apdairumą. 
Kai tam tikra veikla ima daryti neigiamą poveikį žmogaus 
darbui, jo santykiams šeimoje ir su draugais. Kai ji tampa jo 
gyvenimą valdančių faktoriumi ir išimtine pasitenkinimo 
priemone. 

Jis dirstelėjo į Peris, o ši galvos linktelėjimu paragino jį 
testi. 

— Pavyzdžiui, mėgstantis išgerti su draugais žmogus gali 
tapti alkoholiku. Pamažu jis ima nebekontroliuoti savo po- 
mėgio. Pats traukos objektas ima viršų individo atžvilgiu. 

— Vadinasi, vardan savo potraukio jis gali paaukoti žmoną 
ir šeimą. 

— Vis dėlto negalima teigti, kad Bredas Armstrongas ne- 
myli savo žmonos, - pasakė jis. - Tikriausiai jis ją myli. 

Mąstydama apie visa tai, ji žvelgė pro priekinį automobilio 
langą. Netgi su tamsiais akiniais turėjo markstytis prieš be- 
sileidžiančią saulę, žaromis nutvieskusią vakarinį dangų. Ji 
mąstė, ką dabar veikia teisėjas ir Mariana Kempai. Tikriau- 
siai šis nuostabus saulėlydis liks jų nepastebėtas. 

— Jie šį vakarą ruošiasi laidotuvėms. 

— Kaip sakai? - paklausė Dinas. 

— Tiesiog garsiai svarstau. Galvoju apie Kempus. 

— Taip, - atsakė jis atsidusdamas. - Negaliu nė įsivaizduo- 
ti, kaip baisu prarasti vaiką. Esu teikęs psichologinę pagalbą 
policininkams, kuriems atsitiko tokia nelaimė, bet mano pa- 
ties ausims kiekvienas žodis, kurį jiems sakiau, atrodė kaip 
didelė mėšlo krūva. Jei kas nors atsitiktų Geivinui... - jis nu- 
tilo, tarytum nepajėgdamas žodžiais išreikšti baisios minties, 
paskui tyliai pridūrė: - Aš noriu jam būti geras tėvas, Peris. 

- Žinau. 

— Nenoriu būti toks, koks mano tėtis buvo man. 

- Žinau ir tai. 

— Ar Džekas tau pasakojo? 

— Užtektinai. 

Džekas jai pasakojo, kad Dino santykiai su tėvu buvo 
įtempti. Tėvas buvo nuožmaus charakterio ir Dinui paprastai 
pirmajam tekdavo atlaikyti jo įniršio priepuolius. Kartais jo 
įniršis virsdavo smurtu. 

— Ar tėvas tave mušdavo, Dinai? - paklausė ji. 

— Taip, kartais jis man užkurdavo pirtį. 

— Ar ne per švelniai pasakei? 

Jis abejingai gūžtelėjo pečiais, tačiau ji žinojo, kad šis jo 
abejingumas apsimestinis. 

— Aš galėjau kęsti tą jo baisų elgesį, - pasakė jis. - Tačiau 
kai jis užpuolė motiną, šito man buvo per daug. 

Anot Džeko, ginti motinos jis stojo tuomet, kai Dino tėvai 
atvažiavo norėdami savaitgaliui parsivežti jį namo iš Teksa- 
so technikos koledžo, kurio antrajame kurse jis tada mokėsi. 
Bendrabutyje vykusio vakarėlio metu tarp Dino ir tėvo įsi- 
plieskė ginčas. Dinas mėgino nesivelti į diskusiją, bet tėvas 
kuo toliau, tuo labiau keikėsi ir priekabiavo. 

Motina, išsigandusi dėl sūnaus, pamėgino įsiterpti į jų 
barnį. Tuomet Dino tėvas pradėjo ją koneveikti. Jo išsireiš- 
kimai buvo šlykštūs ir žeminantys. Nekreipdamas dėmesio 

į konfliktą stebinčius draugus ir jų tėvus, Dinas stojo ginti 
motinos. Tėvas smogė jam kumščiu. Viskas baigėsi tuo, kad 
Dinas, šokinėdamas gulinčiam tėvui ant krūtinės, Džeko žo- 
džiais, „išmynė iš jo visą mėšlą“. 

Po to vakaro jų santykiai tapo dar priešiškesni ir tokie liko 
iki pat tėvo mirties. 

— Tą sykį koledže aš nesusivaldžiau, - prisipažino jis. — 
Niekad anksčiau taip nesielgiau, o ir vėliau nebuvau taip pra- 
radęs pusiausvyros. Jei Džekas ir keletas kitų vaikinų nebū- 
tų manęs nuo jo atitrauke, aš galbūt būčiau jį užmušęs. Tuo 
metu tikrai norėjau jį užmušti. Vėliau labai gailėjausi, kad 
taip atsitiko, nes pridariau daug nemalonumų mamai. Tačiau 
šis įvykis privertė tėvą dukart pagalvoti prieš ją užsipuolant, 
ypač jei namuose būdavau aš, - jis pažvelgė į Peris; ji dar ne- 
buvo mačiusi Dino tokio pažeidžiamo. - Bet tas įvykis mane 
velniškai išgąsdino, Peris. Negaliu nė apsakyti kaip. Ilgokai 
jaučiausi kaip jautis, galintis pulti bet ką, vos pamatęs raudo- 
ną skudurą. Tos mintys ilgai mane kamavo, išstumdamos iš 
galvos visas kitas incidento aplinkybes. 

Mano tėčiui tokie įsiūčio priepuoliai užeidavo dažnai. Tą 
vakarą aš supratau, kad tai, kas jį skatina elgtis taip, kaip jis 
elgiasi, glūdi ir manyje. Tai prasiveržė tiktai tą vieną kartą. 
Bet aš gyvenu nuolatinėje baimėje, kad tai gali pasikartoti. 

Ištiesusi ranką, ji uždėjo plaštaką jam ant riešo. 

— Jis tave išprovokavo savo brutaliu elgesiu. Tu sureagavai 
į jo provokaciją. Bet tai nereiškia, kad savyje nešiojiesi pa- 
slėptą įniršį, kuris bet kurią akimirką gali išsilieti ant bet ko. 
Tu nesi kaip jis, Dinai, - pasakė ji, pabrėždama paskutinius 
žodžius. - Tu niekada nebuvai ir niekada negalėtum būti 
kaip jis. 

Kalbant apie Geiviną, supykti ant jo yra visiškai normalu. 
Vaikai pykdo, nuvilia ir veda iš proto savo tėvus. Šitai jie daro 
nuolatos. Taip elgiasi visi vaikai. Ir visiškai natūralu, kad tu 
ant jo supyksti, kai jis prasikalsta. Atvirkščiai, Geivinas galė- 

tų abejoti tavo meile, jeigu tu niekuomet ant jo nepyktum. 
Jam svarbu žinoti, kad pakankamai juo rūpiniesi, kad ran- 
di priežasčių ant jo supykti. Patikėk, jis dar ne kartą tave ti- 
krins, norėdamas įsitikinti, kad yra tau svarbus, - ji nusijuo- 
kė. - Paklausyk manęs. Tu esi ir psichologas, ir tėvas. Aš nesu 
nei viena, nei antra. 

— Tačiau viskas, ką tu sakai, yra teisinga, ir man reikėjo tai 
išgirsti. 

Ji švelniai jam nusišypsojo. 

— Kol tu jį girsi ir skatinsi ne mažiau, o gal ir daugiau, nei 
baudi, tol būsi puikus tėtis. 

Kurį laiką jis mąstė apie jos žodžius, paskui jai mirktelėjo. 

- Ir protinga, ir graži. Tu esi pavojinga moteris, Peris. 

— O taip, tokia jau aš esu. Tikrai fatališka moteris. 

— Galbūt tai ir sužavėjo Lensį Rėjų Fišerį. Tavo paslaptis 
pažadino jo kriminalinį instinktą. 

Ji išpūtė akis. 

- Jis nori dirbti darbą, kurį dirbu aš. 

— Jis taip sako. 

— Tu manai, kadjis meluoja? 

- Jei jis meluoja, tai labai įtikinamai. Arba jis tikrai kalba 
nuoširdžiai, arba yra velniškai geras artistas ir aferistas. 

— Ir man susidaro toks įspūdis. 

— Kaip jautiesi būdama dievaitė? 

Ji jam liūdnai nusišypsojo. 

— Niekam nepatarčiau kurti savo gyvenimo pagal manojo 
scenarijų. 

Tą akimirką suskambo jo mobilusis telefonas. Jis atsiliepė, 
kita ranka laikydamas automobilio vairą. 

— Melojus... Cha, vilką minim... Ne, Peris ir aš ką tik kal- 
bėjome apie jį, - jis lūpomis sudėliojo „Kurtis“ ir ji linktelėjo 
galvą. 

— Kaip dėl Lensio antrųjų namų? - jis kurį laiką klausėsi, 
tuomet pasakė: - Manau, tai nebloga mintis. - Kurtis dar 
kažką pasakė ir Dinas baigė pokalbį: - Gerai, susisieksime. 


Padėjęs telefoną, informavo Peris apie naujienas. 

— Kurtis, jo žodžiais, gerokai patarkavo Lensį Rėjų. Bet 
Lensis laikosi savo versijos. 

Pareigūnai, apžiūrėje būstą, kuriame jis slapstėsi, pranešė, 
kad Lensis tikrai buvo tenai, bet nepanašu, kad drauge su juo 
būtų dar kas nors buvęs. 

— Nerasta jokių pėdsakų, kad ten galėjo būti laikoma Džei- 
nė? - paklausė Peris. 

— Jokių. Taip pat nerasta jokios mėgėjiškos fotolaboratori- 
jos. Iš pornografijos - tik vienas „Playboy“ numeris. Tad Kur- 
tis vis labiau linkęs įtarti dantų gydytoją. Jis ketina apie tai 
atvirai pasikalbėti su Toni Armstrong. 

— Hmm, jai tai bus rimta dilema. Viena vertus, ji nori, kad 
vyras suprastų, jog jam reikalinga pagalba, tačiau kita vertus, 
pati teikia policijai prieš jį įkalčius. 

— Jis pats prisidarė tų įkalčių. 

— Aš tai žinau. Mėginu suprasti, kaip ji elgsis. Ji myli jį ir 
nori, kad jis pasveiktų, bet jei jis nepagydomas, ar ilgai ji ga- 
lės būti šalia jo? 

— Geras klausimas, Peris. 

Ji per vėlai suprato, kad retorinį klausimą, kurį uždavė 
apie Toni Armstrong, galėjo užduoti ir sau. 

Dinas sustabdė automobilį šalikelėje priešais Peris namus. 
Užgesinęs variklį, atsigręžė į ją ketindamas prabilti, bet ji už- 
bėgo jam už akių. 

— Džekui manęs reikėjo. 

— O man reikia tavęs. 

— Vargu ar ta pačia prasme. 

— Teisingai. Tu su juo buvai iš pareigos. O aš laisva valia no- 
riu tave pasirinkti, kad būtum su manimi, - jis keletą sekun- 
džių nenuleido nuo jos akių, paskui atsidarė dureles ir išlipo 
iš automobilio. 

Jiedviem einant takeliu namo link, ji stabtelėjo prie savo 
pašto dėžutės išsiimti korespondencijos, nejudintos pasta- 

rąsias dvi dienas. Įėjusi į vidų, pametė popierių pluoštą ant 
stalelio prie durų. 

— Dievai žino, kada aš pajėgsiu prie jų prisikasti. Netgi 
mano darbo stalas... 

Tai buvo viskas, ką ji spėjo pasakyti. Staiga Dinas ją ap- 
kabino ir bučiniu užspaudė lūpas. Bebučiuodamas ją, jis nu- 
ėmė jos tamsius akinius ir numetė ant stalelio. Paskui tvirtai 
prispaudė prie savęs. Jos rankos savaime nuslydo po jo pa- 
žastimis ir apkabino liemenį, o pirštų galiukai susmigo jam į 
nugaros raumenis. 

Kai jo lūpos susiliejo su josios, jis ėmė traukti aukštyn jos 
sijoną, kol delnu pajuto nuogą šlaunį. Ji tirpte tirpo iš geis- 
mo, bet šiaip taip atitraukė lūpas ir dusdama sukuždėjo: 

— Dinai, aš turiu tik vieną valandą. 

— Tuomet tai bus mūsų rekordas. Iki šiol mes pasimylė- 
davome vos per tris minutes, - jis panardino savo veidą jai į 
plaukus. - Šį sykį aš noriu matyti tave nuogą. 

Nusikvatojusi gerkliniu juoku, ji atsigręžė į jį. 

— O ką, jei tau nepatiks tai, ką pamatysi? 

— Nėra nė menkiausios galimybės. 

Jis užkišo rankas jai už kelnaičių ir suėmė ją už sėdmenų. 
Ji tyliai suaimanavo iš malonumo, bet proto balsas buvo gar- 
sesnis už emocijas. 

— Ojei paskambins Kurtis? 

— Aš jau susitaikiau su nusivylimais. Ir tai įpareigoja mus 
skubėti. 

Paėmęs Peris už rankos, Dinas ryžtingai nužingsniavo 
miegamojo link, vesdamasis ją iš paskos. Peris iš krūtinės iš- 
siveržė mergiško kikenimo tirada. Jos širdis ėmė plakti kaip 
pašėlusi. Ji jautėsi baisiai nuodėminga ir sykiu kupina neža- 
boto gyvybingumo. 

Dinas taip pat kvatojosi, grabinėdamasis su neklusniomis, 
medžiaga aptrauktomis jos marškinėlių sagomis. 

- Ir kas sugalvojo tokius daiktus. 

Ji buvo miklesnė. Jo marškiniai buvo bematant atsagstyti 
ir ji prispaudė lūpas prie šiltos jo odos po kairiuoju speneliu, 
jausdama, kaip tiesiai po jos lūpomis dunksi jo širdis. 

Pagaliau sėkmingai susidorojęs su sagomis, jis nuvilko 
marškinėlius ir atsegė priekinį liemenėlės segtuką. Jo del- 
nai atsidūrė jai ant krūtinės, o stiprūs pirštai ėmė glamonėti 
krūtis. 

Ji žvelgė jam į veidą, o jis apžiūrinėjo ją. Stebint, kaip jos 
krūtų speneliai reaguoja į atsargius jo pirštų galiukų palytėji- 
mus, jo veido išraiška darėsi sykiu aistringa ir švelni. Jo akys 
gal tik akimirkai susidūrė su jos akimis; staiga jis nuleido gal- 
vą ir apžiojo vieną jos spenelį. 

Ji atsegė jo kelnių diržą ir užtrauktuką, užkišo plaštaką po 
apatinių kelnaičių guma. Jo penis buvo švelnus lyg šilkinis, 
standus, pulsuojantis gyvybe. Nykščiu ji perbraukė per jo 
varpos galvutę ir jis suvirpėjo. 

- Peris, liaukis, - pasakė jis, atsitraukdamas, kad ji jo ne- 
pasiektų. - Jei tu... Tu negali šitaip daryti. Man gali įvykti. Aš 
noriu, kad tai tęstųsi ilgiau. 

Ji išsirangė iš liemenėlės, ištiesė ranką už nugaros ir, atsi- 
segusi sijoną, nusmaukė jį nuo strėnų ir išlipo iš jo. Jo akys 
karštligiškai tyrinėjo visą jos kūno paviršių. Vienu greitu ju- 
desiu jis nusimovė kelnes ir apatines kelnaites. Ji žvelgė į jį 
su nuoširdžiu susižavėjimu, bet kai vėl ištiesė rankas jo link, 
jis nesileido apkabinamas. 

Jis parpuolė ant kelių ir pabučiavo ją per šilkines kelnaites. 
Rankomis praskėtė jos kojas ir priglaudė prie jos savo vei- 
dą. Jo alsavimo karštis ir drėgmė, besismelkiantys pro ploną 
audeklą, vertė ją leipėti iš malonumo. Jis ją pabučiavo dar 
kartą. Ir dar. Ji užmerkė akis ir atsirėmė į jį. 

Šilkinis audinys kažkaip nepastebimai ištirpo ir tarp jų 
nieko nebeliko. Jo karštos lūpos prigludo ir po akimirkos ji 
pajuto jo liežuvį, skiriantį, siekiantį ir glostantį. Ji atsidavė 
malonumo šėlsmui, ir tas malonumas buvo begalinis. 

Jai buvo nepakeliamai sunku susivaldyti ir ji pakuždomis 
paprašė jį liautis, kai pajuto, kad artėja orgazmas. Jis atsisto- 
jo ir ją apkabino. Jiedu tvirtai prisispaudė vienas prie kito, 
jos krūtys prisiplojo jam prie krūtinės, o jo penis giliai įsi- 
spaudė į švelnų jos pilvo minkštumą. 

Galiausiai jiedu atsigulė veidas į veidą ant jos lovos, ku- 
rioje iki šiol dar nebuvo mylėtasi. Jos delnas prigludo jam 
prie liemens, čiūžtelėjo žemyn pro bambą ir pasinėrė į tankių 
plaukų sąžalyną apie jo lytį. Ji perbraukė pirštu aukštyn per 
visą jo penio ilgį. Jis apkabino jos plaštaką savąja ir ėmė ve- 
džioti ją aukštyn žemyn. 

— Jėzau, - suaimanavo jis. 

— Aš negaliu patikėti, kad tai vyksta. 

— Aširgi, - jis pabučiavo jos spenelį ir paglamonėjo jį liežu- 
viu. - Man vis atrodo, kad aš tuoj tuoj atsibusiu. 

— Jei atsibusi, prašau, palik mane šiame sapne. 

Jis praskėtė jos kojas ir įrėmė savo penį tarp jų, švelniai 
stumtelėjo jį pirmyn, suteikdamas laiko jos kūnui jį priimti, 
sustodamas, kad pasimėgautų kiekvienu nauju pojūčiu prieš 
stumtelėdamas dar giliau, kol pagaliau jis visiškai išnyko jos 
viduje. 

Tirpdami iš malonumo, jie judėjo pirmyn atgal tol, kol ga- 
lėjo išlaikyti, o atėjus palaimos viršūnei, jis beveik visas atsi- 
traukė atgal ir energingai krito į jos gelmes. 


Trisdešimt pirmas skyrius 


Dinas iškratė vandenį sau iš ausies ir priglaudė prie jos mo- 
bilųjį telefoną. 

— Melojus. 

— Čia Kurtis. 

— Kas naujo? 

— Kas čia per triukšmas? 

— Dušas, - atsakė Dinas, atsisukdamas ir pamerkdamas 
akį Peris, kuri tuo metu nuo plaukų plovė šampūną. Jos galva 
buvo atlošta, putotas vanduo sruvo tarp krūtų ir tarp kojų. 
Dieve, ji fantastiška. 

— Jūs prausiatės po dušu? 

— Kad atrodyčiau žvalus kaip ir jūs. Kas naujo? - pakartojo 
klausimą jis. 

— Vienas detektyvas dabar šnekučiuojasi su Lensiu Rėju- 
mi. Pamenate, kaip Peris jo paklausė, kam jam visas tas sla- 
pukavimas ir kodėl jis paprasčiausiai neateina pas ją ir nepa- 
sikalba? 

— Jis drovėjosi. 

— Drovėjosi... Ir dar nenorėjo veržtis į kito vaikino teri- 
toriją. 

— Kokio vaikino? 

Peris nustebusi pažvelgė į jį ir pasitraukė iš po vandens 
čiurkšlės. Jis padavė jai rankšluostį. 

— Steno Krenšou, - pasakė Kurtis. 

Tai buvo turbūt vieninteliai žodžiai, kurie pajėgė atplėšti 
Dino žvilgsnį nuo nuogo Peris kūno. 

— Taip. Lensis Rėjus klaidingai manė, kad Stenas ir Peris 
yra meilužiai. 

- Iš kurjis tai ištraukė? 

— Iš Krenšou. 

Dinas pridengė delnu telefono mikrofoną ir tylomis liepė 
Peris kuo greičiau apsirengti. Jo įtampa tikriausiai persidavė 
ir jai, nes ji bėgte nubėgo į miegamąjį. 

— Papasakokite man smulkiau, - pasakė jis Kurčiui. 

— Krenšou patarė tvarkdariui su ja nesikalbėti. Sumalęs 
kažkokią nesąmonę apie kompanijos politiką, esą tik jam 
vienam leidžiama su ja bendrauti, jis jam prikalbėjo, kad jai 
nepatinka, kai žmonės spokso į jos tamsius akinius, o tam- 
sius akinius ji nešioja dėl priežasčių, kurių nėra reikalo kie- 
kvienam žinoti. Lensis Rėjus troško išsaugoti darbą, todėl 
pakluso Krenšou nurodymams ir laikėsi atstumu nuo Peris, 
retai kada pasakydamas jai bent žodį, nes bijojo, kad Krenšou 
ims pavyduliauti ir dėl to jis neteks darbo. Lensio teigimu, 
Krenšou pavyduliauja bet kam, kas tik prisiartina prie Peris. 

— Kodėl Lensis šito mums nepasakė, kai pirmą sykį su juo 
kalbėjomės? - paklausė Dinas, stengdamasis apsirengti vie- 
na ranka. 

- Jis tai priėmė kaip savaime suprantamą dalyką. Manė, 
visi žino, kad jie pora. 

- Šūdas. Kažkas su tuo Krenšou negerai. Aš tai pastebėjau 
tą naktį, kai pirmą kartą su juo susidūriau. Jis ir prie manęs 
elgėsi labai autokratiškai, bet tada aš pagalvojau, kad jis tie- 
siog nemalonus tipas, ir tiek. 

— Galbūt jis ir yra viso labo nemalonus tipas. 

— O gal ir ne. Aš noriu jį pasidėti po mikroskopu, Kurti. 
Noriu žinoti apie jį kiekvieną suknistą detalę ir man nesvar- 
bu, kas jo dėdė ar kiek jis turi pinigų. 

- Aš jus supratau. Šį kartą aš nejudinsiu dėdės Vilkinso. 
Mes kreipsimės tiesiai į Atlantos policijos departamentą, 
apygardos prokuratūrą, jei reikės - į patį Džordžijos valsti- 
jos gubernatorių. Viena gera naujiena yra ta, kad jis niekur 
nesislepia ir dirba toliau. Jis radijo stotyje. Ten jau nuvyko 
Grigsas su Karsonu, jie ką tik įėjo į vidų. 

— Mes tuojau pat važiuojame tenai. Nurodykite tiems nau- 
jokams, kad jį sulaikytų, jei jis mėgintų išeiti. Ar patikrinote 
jo telefoninių pokalbių išklotinę? 

— Tikriname. 

— Kas gilinasi į jo bylą? 

— Pasisiūlė Rondo. 

— Rondo, - Dinas nė nesistengė paslėpti savo nusivylimo. 

— Kol kas jis ketina atlikti išsamią Džeinės kompiuterio 
analize. 

- Jis tai jau turėjo būti padaręs. 

— Aš jam nurodžiau šį sykį pasiknisti giliau. 

— Būtų buvę puiku, jei jis išsyk būtų pasiknisęs giliau. 

— Kas yra tarp jūsų ir jo? Aš jaučiu jūsų tarpusavio įtampą. 

- Jis arogantiškas tipas. 

- Ir viskas? Jis nepatinka jums? 

— Panašu. Klausykite, mes turime skubėti. 

— Galbūt Peris šią naktį galėtų nevesti laidos. Suteikite 
mums galimybę ištardyti Krenšou. 

— Pasakykite jai tai pats. Ji pasiryžusi vesti laidą. Beje, aš 
nesu jos atstovas. Pasikalbėsime vėliau. 

Detektyvui nespėjus nieko pasakyti, Dinas baigė pokalbį ir 
paragino Peris skubėti. Įsėdusi į automobilį, ji ėmė klausinėti 
pokalbio detalių. 

- Iš to, ką supratau, jis kalbėjo apie Steną. 

Jis papasakojo jai apie tai, ką Kurčiui buvo atskleidęs Len- 
sis Rėjus Fišeris. Jai iš krūtinės išsiveržė skeptiškas juokas. 

— Negaliu tuo patikėti. 

— Tai nejuokinga. 

— Ne, tai tragiškai juokinga. 

— Aš taip nemanau. 

— Dinai, - pasakė ji, su švelnia šypsena pažvelgusi į jį. - Pas- 
tarųjų... hmm... įvykių kontekste aš galiu suprasti tavo vy- 
rišką pozą. Esu labai pamaloninta. Labai norėčiau, kad šalia 
mūsų būtų drakonas, kuriam tu galėtum dėl manęs nukirsti 
galvą. Bet nešvaistyk savo vyriškos energijos Stenui, dėl Die- 
vo meilės. Jis nėra Valentinas. 

— Mes šito nežinome. 

— Aš žinau. Jis nemalonus tipas, kaip tu ir sakei. Ir man 
labai nemalonu, kad jis suklaidino Merviną, tai yra Lensį. Ir, 
Dievas žino, koks jis dar yra. Bet jis neturi nei pakankamai 
smegenų, nei pautų, kad galėtų būti Valentinas. 

— Netrukus pamatysime, - pasakė Dinas, statydamas au- 
tomobilį radijo stoties aikštelėje. 


Jai rakinant stoties duris, Grigsas ir Karsonas pamojo iš po- 
licijos automobilio. Kaip paprastai, pastate buvo tamsu, o 
dauguma kabinetų - tušti. Haris, vakarinės laidos vedėjas, 
mostelėjo jai pro savo studijos langą, kai jiedu koridoriumi 
ėjo pro šalį. Dinas jau buvo perpratęs pastatą ir žingsniavo 
tamsiais koridoriais pirma jos. 

Atėję į Perio kabinetą, jie rado Steną sėdintį ant kėdės prie 
jos darbo stalo, kojas užkėlusį ant stalo kampo ir padrikai 
žiūrinėjantį jos korespondenciją. 

— Stenas Krenšou, kaip tik tas žmogus, kurį aš norėjau pa- 
matyti, - pasakė Dinas, įėjęs į vidų. 

Stenas nuleido kojas nuo stalo, bet jos vos spėjo paliesti 
grindis, kai Dinas stvėrė jį už marškinių atlapų ir ištraukė iš 
kėdės. 

— Ei! - pasipriešino Stenas. - Kas nutiko? 

— Mums reikia truputį pasikalbėti, Stenai. 

— Dinai, - Peris raminami uždėjo plaštaką jam ant rankos. 
Jis atgniaužė pirštus, suėmusius Steno marškinius. 

— Jūs skleidžiate melą apie Peris. 

Įsižeidęs Stenas išsitiesė ir delnu palygino susiglamžiusius 
marškinius. Šansų pasipriešinti Dinui jis turėjo ne daugiau 
nei nulaužti raudonmedį ir tai, atrodo, suprato. Jo akys nu- 
krypo į Peris. 

— Apie ką tavo draugas kalba? 

— Lensis pasakė, kad tu jam sakei... 

— Kas per vienas tas Lensis? 

— Mervinas Petersonas. 

— Jo vardas Lensis? 

— Jūs mėginote jį įtikinti, kad jūs ir Peris miegate kartu. 

Jis bematant atsigręžė į Diną. 

— Ne, aš šito nesakiau. 

— Argijūs nenorėjote jam pasakyti, kad jūs ir ji daugiau nei 
bendradarbiai? Argi nebuvote jo perspėjęs laikytis atokiai 
nuojos, palikti ją ramybėje, netgi nesikalbėti su ja? 

— Todėl, kad aš žinau, kokia ji yra, - pareiškė Stenas. 

— Tikrai? 

— Taip, tikrai. Aš žinau, kad ji uždara. Jai nepatinka, kai 
kiti ją trukdo, ypač tuomet, kai ji susitelkusi į savo darbą. 

— Tai jūs liepėte Lensiui laikytis atokiai nuo jos siekdamas 
apsaugoti jos privatumą? 

— Galima sakyti ir taip. 

— Man nereikia, kad tu rūšiuotum žmones, su kuriais man 
bendrauti, Stenai, - pasakė Peris. - Aš tavęs neprašiau to da- 
ryti ir man nepatinka, kad tu taip pasielgei. 

— Na, eee... Apgailestauju. Norėjau pasielgti kaip draugas. 

— Tiktai kaip draugas? Aš taip nemanau, - įsiterpė Di- 
nas. - Man atrodo, jūs netgi mėgaujatės fantazijomis Peris 
atžvilgiu. Jūs save svaiginote įsivaizduodamas, kad kada 
nors tarp judviejų gali įsiplieksti romanas. Jūs pavyduliau- 
jate bet kuriam kitam vyriškiui, kuris tik jai parodo dėmesį, 
netgi platonišką. 

- Iš kurjūs žinote, kad Mervino dėmesys platoniškas? 

— Jis taip sakė. 

- Štai kaip, tai juo yra pagrindo tikėti, o manimi ne? Valy- 
tojas, prisidengęs svetimu vardu ir pavarde, patikimesnis už 
mane? Tai jūs, o ne aš, esate apimtas iliuzijų, daktare, - jis 
pasuko durų link, bet Dino žodžiai jį sustabdė: 

— Savininkiškumo jausmas kurio nors žmogaus atžvilgiu 
gali būti stiprus stimuliuojantis faktorius. 

Stenas žaibiškai atsigręžė į Diną. 

— Stimuliuojantis ką daryti? 

— Sakykime, įvelti į dviprasmišką situaciją, kurioje galima 
būtų iš dalies apkaltinti Peris. Pastūmėti ją į riziką netekti 
darbo. Sukelti pavojų jos gyvybei. Ar dar tęsti? 

— Ar jūs kalbate apie tą Valentino istoriją? - piktai paklau- 
sė Stenas. - Peris pati išprovokavo tą situaciją. 

- Štai kaip. Tai jos kaltė, kad Valentinas pagrobė ir nužudė 
septyniolikametę merginą. 

— Merginą, kuri pati ieškojo bėdos. 

Su apsimestine ramybe Dinas atsisėdo ant stalo kampo. 

— Vadinasi, jūsų nuomonė apie moteris prasta? 

— Aš taip nesakiau. 

— Ne, tiesiogiai jūs šito gal ir nepasakėte, bet jūsų psichi- 
kos gelmėse aš jaučiu slypintį nemenką priešiškumą dailiajai 
lyčiai, Stenai. Tai tarytum grūdelis, įstrigęs tarp dviejų krū- 
minių dantų. Jis jus labai kamuoja, bet jūs niekaip negalite jo 
iškrapštyti lauk. 

— Uuu, - Stenas pakratė pirštą per colį nuo Dino veido. — 
Nemėginkite man rengti tų psichologinio šamanizmo sean- 
sų. Man viskas gerai. 

Dino žandikaulių raumenys iššoko iš pykčio, bet balsas iš- 
liko ramus. 

— Vadinasi, siūlote man patikėti, kad visi jūsų santykiai su 
moterimis buvo absoliučiai normalūs ir be jokių problemų? 

— Ar kurio nors vyro santykiai su moterimis visuomet 
būna absoliučiai normalūs ir be jokių problemų? Jūsų taip 
pat, Melojau? - jis įsmeigė žvilgsnį į Peris. - Manau, kad ne. 

— Tu nesi Dinas, - tyliai pasakė Peris. - Jo gyvenimo isto- 
rija kitokia nei tavo. 

Jo arogantiškas pasitenkinimas savimi išblėso. Per vieną 
akimirką jis užvirė pykčiu. 

— Ar tu jam papasakojai apie ieškinį dėl seksualinio prie- 
kabiavimo? 

Dinas atsigręžė į ją. 

— Ką tokį? 

— Ankstesniajame darbe bendradarbė apkaltino Steną sek- 
sualiniu priekabiavimu. 

Dinas pažvelgė į ją priekaištingu žvilgsniu: „Kaip tu galė- 
jai iki šiol nutylėti tokią svarbią informaciją. Ji suprato, kad 
nutylėdama šią aplinkybę pasielgė neteisingai. Tikriausiai 
privalėjo jam papasakoti ir apie pasileidėlius Steno tėvus, ir 
apie valdingą ir žiaurų jo dėdę. 

Dinas vėl atsigręžė į jį. 

— Akivaizdu, kad jūs turite problemų su moterimis, 
Stenai. 

— Ji buvo mūsų biuro kekšė! - sušuko jis. - Ji buvo permie- 
gojusi su kiekvienu ten dirbusiu vyru. Ji po stalu čiulpdavo 
programos vedėjui televizijos naujienų metu. Ji nuolat mane 
provokavo, o kai aš galiausiai sureagavau į jos provokacijas, ji 
staiga pavirto į nekaltą mergelę. 

— Kodėl? 

— Todėl, kad ji buvo labiau gobši nei seksuali. Šią provoka- 
ciją ji sumanė kaip galimybę prikišti nagus prie mano gimi- 
nės pinigų. Ji sukėlė skandalą, kad aš prie jos priekabiauju, ir 
mano dėdė jai nemažai sumokėjo, kad ji užsičiauptų ir atsto- 
tų nuo manęs. 

. Dinas kurį laiką mąstė apie tai, ką išgirdo, o tada pasakė: 

— Ką gi, grįžkime prie tos vietos, kai jūs „sureagavote įjos 
provokacijas. 

— Palaukite, kodėl aš turėčiau atsakinėti į jūsų klausimus? 

— Todėl, kad aš esu policininkas. 


432 + Sandia Brown 


— O gal todėl, kad jūs esate pakišęs nagus po Peris apa- 
tiniais? 

Dino akys pavojingai susiaurėjo. 

— Todėl, kad jei jūs neatsakinėsite į mano klausimus, aš 
nuvešiu jus į vieną įstaigą miesto centre ir laikysiu ten už- 
rakinęs, kol tapsite kalbesnis. Tai mano oficialus atsakymas 
jums. Neoficialus atsakymas būtų toks: jeigu jūs dar kada 
nors pasakysite ką nors panašaus Peris adresu, aš išvesiu jus 
į lauką ir automobilių stovėjimo aikštelėje kaip reikiant su- 
dirbsiu jūsų gražų veidelį. 

— Jūs man grasinate? 

— Galite būti tikras, kad taip. O dabar liaukitės kabinęs ma- 
karonus ir klokite viską, ką aš noriu sužinoti. 

Kalbėdamas su Stenu, Dinas elgėsi ne visai kaip profesio- 
nalus tardytojas. Jam sunku buvo bendrauti tuo savo įprasti- 
niu ramiu, pasitikėjimą skatinančiu tonu, kuriuo dažniausiai 
bendraudavo su įtariamaisiais. Bet Stenas tikriausiai ir nebū- 
tų pasidavęs. Atrodo, čia reikėjo griežtesnio balso. 

Stenas rūsčiai varstė akimis Diną ir svaidė mirtinus žvilgs- 
nius Peris pusėn. Lyg gindamasis jis sukryžiavo rankas ant 
krūtinės. 

— Aš galiu iškelti ieškinį dėl brutalaus policijos elgesio su 
manim. Mano dėdė... 

— Jūsų dėdė turės didesnių problemų nei jūs dėl mano bru- 
talaus elgesio, jei pasirodys, kad jūs esate Valentinas. 

— Aš nesu Valentinas! Argi jūs manęs negirdite? 

— Kai ta moteris jums pasakė „ne“, arjūs vis tiek užbaigėte, 
ką buvote pradėjęs? 

Steno akys šaudė nuo vieno prie kito. 

— Ne. Tai yra taip. Kaip ir taip. 

— Na, tai kaip iš tikrųjų? Taip, ne ar kaip ir taip? 

— Aš jos neverčiau santykiauti su manimi, jei jūs lenkiate 
į tą pusę. 

— Bet jūs užbaigėte lytinį aktą? 

— Aš jums sakiau, kad ji buvo... 

— Biuro kekšė. Taigi ji pati šito prašė. 

— Teisingai. 

— Kadjjūs ją išprievartautumėte. 

— Jūs nuolat stengiatės kalbėti už mane! - sušuko Stenas. 

— Ojūs važiuojate su manimi į miesto centrą. Dabar. 

Stenas atsitraukė nuo jo. 

- Jūs negalite... - jis paklaikusiomis akimis pažvelgė į Pe- 
ris. - Daryk ką nors. Jei taip atsitiks, mano dėdė tave atleis 
iš darbo. 

Ji nė neabejojo Dino sprendimu. Nuoširdžiai kalbant, da- 
bar ji bijojo Steno. Galbūt klaidingai jį vertino. Visuomet apie 
jį galvojo kaip apie bevertį, prie gyvenimo neprisitaikiusį ši- 
knių, kuris šiaip jau nėra pavojingas. Galbūt jis tikrai galėjo 
nužudyti Džeinę Kemp. 

Bet jei jis pasirodys nesąs Valentinas, jai teks savo kailiu 
patirti Vilkinso Krenšou rūstybę. Neabejotinai tai jai kainuos 
darbą. Vis dėlto verčiau prarasti darbą nei gyvenimą. 

Dinas paėmė Steną už rankos ir trūktelėjo jį durų link. Ste- 
nas ėmė priešintis ir Dinui teko panaudoti visą savo jėgą, kad 
suvaldytų jį be antrankių. Kai suskambo jo mobilusis telefo- 
nas, jis jį pamėtėjo Peris, kad ji galėtų atsiliepti už jį. 

— Klausau? 

— Peris? 

Ji vos galėjo girdėti per grubius Steno užgauliojimus Dino 
adresu. 

— Geivinai? 

— Aš turiu pasikalbėti su tėčiu, Peris. Reikalas labai svarbus. 


Geivinas stūmė laiką prie televizoriaus — tai buvo vienintelis 
malonumas, kurio tėtis neatėmė. Į vaizdo grotuvą jis įdėjo 
savo mėgstamą filmą, bet Melo Gibsono iššūkiai atrodė tik 
mažmožis, palyginus su tuo, kas šiuo metu vyko jo paties 
gyvenime. 


434 » Sandra Brown 


Jis jaudinosi dėl tėčio ir Peris. 

Jis nė iš tolo nesijautė toks šaltakraujis, kokį vaizdavo, kai 
tėtis pasakė, kad jie gali tapti Valentino agresijos taikiniu. 
Tas žmogus tikrai gali būti nusiteikęs juos pulti ir neatrodo, 
kad jis stokotų drąsos įvykdyti tai, ką sumanęs. Į jo grasini- 
mus negalima žiūrėti pro pirštus. Kas galėjo pagalvoti, kad jis 
iš tiesų nužudys Džeinę? 

Kai suskambo namų telefonas, Geivinas apsidžiaugė, kad 
kažkas nutraukė nuobodžią laiko slinktį. Jis nuskubėjo atsi- 
liepti ir ragelį pakėlė netgi nepažiūrėjęs, kas skambina. 

— Klausau? 

— Kodėl tau negalima prisiskambinti mobiliuoju telefonu? 

— Kas čia skambina? 

— Melisa. 

Melisa Hečer? O, puikumėlis. 

- Aš neįjungiau savo telefono. Šiandien man buvo be- 
protiška... 

— Geivinai, tu turi man padėti. 

Arji verkia? 

— Kas atsitiko? 

— Man reikia su tavimi pasimatyti, bet priešais tavo namus 
stovi mentų automobilis, todėl aš pravažiavau pro šalį. Išeik, 
aš turiu su tavimi pasikalbėti. 

— Man draudžiama išeiti iš namų. 

— Geivinai, čia ne juokai, - isteriškai sukliko ji. 

— Tai tu ateik pas mane. 

— Kai šalia namo stovi policijos automobilis? Nemanau, 
kad galiu tai padaryti. 

— Kodėl ne? Ar tu apsinešusi? 

Ragelyje kurį laiką buvo girdėti kūkčiojimas ir šniurkščio- 
jimas, paskui Melisa paklausė: 

Ar galėčiau įsėlinti pro galinį įėjimą? 

Jis nenorėjo turėti nieko bendra su jos problemomis, kad 

ir kokios jos buvo. Kai tenka susidurti su melo detektoriumi, 

jei turi bent kiek smegenų, esi priverstas atsitokėti ir pakeis- 
ti prioritetus. Jis buvo sau davęs žodį, jei daugmaž sveikas 
išsikapstys iš tos pelkės, į kurią įklimpo, pasiieškos visiškai 
kitokių draugų. 

Dar vienas toks paklydimas, ir jis gali atsidurti lėktuve, 
skrendančiame į Hiustoną. Jis nenorėjo sugrįžti į motinos 
namus. Dabar, kai jo santykiai su tėčiu tapo aiškūs ir skai- 
drūs, jis norėjo likti pas tėtį galbūt tol, kol baigs mokyklą. 

Paisant savo interesų, jam neabejotinai verčiau pasakyti 
Melisai, kad jis užsiėmęs, ir padėti ragelį. Bet atrodo, kad ji 
išties nekaip jaučiasi. 

— Gerai, - nenoriai pasakė jis. - Pastatyk automobilį ga- 
tvėje už mūsų namo ir praeik tarp kaimynų namų. Tvoros 
nėra. Aš tave įleisiu pro kiemo duris. Kada tu galėtum atvykti 
pas mane? 

— Po dviejų minučių. 

Jis dirstelėjo pro langą, kad įsitikintų, ar abu policininkai 
tebesėdi automobilyje ir nė vienas iš jų šiuo metu nevaikšto 
aplink namą, tada nuėjo į virtuvę ir ėmė laukti Melisos. Kai 
Melisa išniro iš oleandrų gyvatvorės, skiriančios dvi namų 
valdas, ji priminė tragedijos personažą. 

Ašaros ant jos skruostų buvo palikusios juodus blakstie- 
nų dažų pėdsakus. Drabužiai atrodė kaip teatro kostiumas, o 
ne tai, ką galėtų dėvėti normalus žmogus. Jam buvo nesuvo- 
kiama, kaip galima bėgti avint batais ant aukštų platformų, 
bet Melisa kažkokiu būdu tai sugebėjo. Aplenkusi tvenkinį, ji 
užsiropštė ant kalkakmenio terasos. Jis atidarė stumdomas 
stiklines duris ir ji krito jam į glėbį. 

Jis traukte įtraukė ją į vidų ir uždarė duris. Viena ranka ap- 
kabinęs per liemenį, jis nutempė ją į poilsio kambarį ir paso- 
dino į fotelį. Kažką nerišliai veblendama, ji tebesilaikė nagais 
įsikibusi jam į ranką. 

— Melisa, nusiramink. Aš negaliu suprasti nieko, ką tu sa- 
kai. Pasakyk man, kas atsitiko. 

Ji parodė į alkoholinių gėrimų barą priešingoje kambario 
pusėje. 

— Pirma turiu ko nors išgerti. 

Kai ji pamėgino atsistoti ant kojų, Geivinas stumtelėjo ją 
atgal į fotelį. 

— Apie barą pamiršk. Gali atsigerti tik vandens. 

Jis paėmė butelį iš mažojo šaldytuvo ir padavė jai; kol ji 
gėrė, jis pasakė: 

— Tu atrodai labai keistai. Kas atsitiko? 

— Aš... Aš buvau su juo. 

— Su kuo? 

— Su tuo žmogumi... Su... Su dantų gydytoju. Tuo Arms- 
trongu. 

Geivinas pajuto, kaip jo žandikaulis atkaro žemyn. 

— Kaip? Kur? 

— Kur? Uuuu... - ji paklaikusiu žvilgsniu apsidairė po kam- 
barį, tarytum norėdama įsitikinti, ar kuriame nors kampe 
nestovi Bredas Armstrongas. Geivinui norėjosi skelti jai an- 
tausį. Kaip žmogus gali sau leisti šitaip išskysti? 

— Kur, Melisa? 

— Nešauk ant manęs, - ji delnu pasitrynė kaktą, lyg norė- 
dama išmasažuoti atsakymą sau iš galvos. - Motelyje. Man 
atrodo, emblema ant jo fasado buvo kaubojus ar balnas, kaž- 
kas panašaus į tai. 

Motelis Ostine vesterno motyvais. Tai susiaurina galimų 
variantų ratą iki kelių šimtų, ironiškai pagalvojo Geivinas. 

— Jei tu susitikai jį tenai... 

— Ašjo ten nesusitikau. Jis mane pasiėmė iš baro prie ežero 
ir nusivežė į tą motelį. Man buvo velniškai liūdna. Aš gėriau 
tekilą ir taip skandinau savo liūdesį, supranti, dėl Džeinės. 
Jis atsisėdo prie manęs ir užsakė man tekilos. 

- Ir tu nuvažiavai su juo į tą motelį? 

— Na, nebuvo taip, kad visai jo nepažinočiau. Aš buvau su 
juo prieš keletą naktų ir mes tuomet pasidulkinome. 

— Kurjūs susitikote? 

— Tai buvo... A... O, tu žinai tą vietą. Ten kartais nueiname 
mes visi. 

Jis nekantriai mostelėjo ranka, ragindamas ją tęsti. 

— Tai va, mes tai pradėjome daryti jau jo automobilyje. 

— Koks tai buvo automobilis? 

— Šiandien ar tada? Jie buvo skirtingi. 

- Šiandien. 

— Raudonas, man atrodo. O galbūt mėlynas. Nei tada, nei 
dabar aš nekreipiau į automobilį didelio dėmesio. Jis su ma- 
nim buvo labai šaunus. Jį labai sujaudino mano pervertas 
spenelis. Tai nauja mano detalė, - ji jam nusišypsojo ir išdi- 
džiai pakėlė savo liemenėlę. 

— Gražu. 

Iš tiesų jam tai atrodė ne gražu, o juokinga. Jis niekad Me- 
lisos pernelyg nemėgo ir nejautė jai potraukio, bet tą akimir- 
ką ji jam pasirodė tiesiog atstumianti. Jis ėmė abejoti, ar ji 
tikrai apimta isterijos, o gal tai buvo tik vaidyba, vylius sie- 
kiant patekti į jo namus arba tikintis ko nors daugiau. Melisa 
visuomet pavydėjo Džeinei ir galbūt mėgina tokiu būdu gauti 
bent jau dalį to dėmesio, kuriuo mėgaudavosi jos nužudytoji 
draugė. 

Jis patraukė jos liemenėlę atgal į vietą. 

— Ar esi tikra, kad žmogus, su kuriuo tu buvai, tai Bredas 
Armstrongas, Melisa? 

— Tu manimi netiki? Argi aš galėčiau rodytis viešoje vietoje 
štai taip atrodydama? 

Šis jos teiginys jam pasirodė pagrįstas. 

— Kada supratai, kad tai tas žmogus, kurio ieško policija? 

— Mes nuvažiavome į tą motelį. Nuėjome į lovą. Jis mane 
dulkina, o aš atsitiktinai žvilgtelėjau į televizorių kitame 
kambario kampe. Televizorius buvo įjungtas, tik garsas pri- 
tildytas. Ir staiga ekrane matau jo nuotrauką. Didelę kaip Da- 
lasas. Visi, kas gyvas, jo ieško, o jis dulkina mane. 

— Ką darei? 

— O kaip tau atrodo? Nuverčiau jį nuo savęs. Pasakiau jam, 
kad turiu eiti, nes prisiminiau, kad vėluoju į susitikimą. Jis 
mėgino ginčytis. Mėgino mane įkalbėti pasilikti. Kuo dau- 
giau kalbėjo, tuo labiau siuto. Iš pradžių mane pavadino 
provokatore, paskui - negailestinga kale, galiausiai išplūdo 
paskutiniais žodžiais, stvėrė ir pradėjo purtyti. Aš jam pasa- 
kiau, kad sutinku palaukti ir išeiti tuomet, kai jis patenkins 
visus savo poreikius. 

Ji pakėlė rankas, rodydama Geivinui pradedančias ryškėti 
mėlynes. 

— Patikėk, Geivinai, tuomet jis visiškai išprotėjo. Trenkė 
per veidą, pavadino mane šliundra ir pasakė, kad aš tokia 
pat šliundra, kokia buvo Džeinė Kemp. To man jau buvo per 
daug. Aš pradėjau klykti, kad jis kruvinas žmogžudys, tada 
jis mane paleido. Aš stvėriau savo drabužius ir sprukau iš jo 
lindynės. 

— Prieš kiek laiko? 

— Prieš kiek laiko išbėgau? Gal prieš kokią valandą. Su- 
sistabdžiau sunkvežimį ir paprašiau vairuotoją, kad pamė- 
tėtų mane iki mano automobilio. Paskui atvažiavau tiesiai 
čionai, bet prie tavo namų pamačiau policijos automobilį. 
Visą tą laiką stengiausi prisiskambinti tau į mobilųjį. Galiau- 
siai prisiminiau tavo namų telefono numerį. Visa kita tu ži- 
nai, - ji žvelgė į jį maldaujamu žvilgsniu. - Man labai negera, 
Geivinai. Tik vieną porciją ko nors, prašau? 

— Aš pasakiau ne, - jis atsitūpė priešais ją. - Ar tu kalbėjai- 
si su juo apie Džeinę? 

— Tu ką, manai, kad aš beprotė? Aš nenorėjau, kad man pa- 
sibaigtų kaip jai. 

— Ar tu ten matei kokių nors jos nuotraukų? 

- Jis turėjo laikraščių su jos nuotraukomis. 

— O paprastų nuotraukų? 

— Ne. Kai ten patekau, per daug nesidairinėjau, o vėliau te- 
galvojau, kaip greičiau dingti. 

— Tu sakei, kad kai buvai su juo prieš kelias dienas, jis tau 
atrodė pažįstamas. Ar esi jį mačiusi su Džeinė? 

— Nesu tikra. Gali būti, kad tiesiog buvau jį pastebėjusi be- 
simaišantį minioje. Jis lankosi sekso klubo puslapyje ir... 

— Jis taip sakė? 

- Taip. Ir tą ankstesnę naktį jo automobilyje buvo didžiulė 
pornografijos krūva. Jis mėgsta smagintis. 

Kai Geivinas paėmė bevielį telefono ragelį ir ėmė rinkti 
numerį, ji pašoko nuo kėdės. 

— Kam tu skambini? 

— Tėčiui. 

Ji stvėrė telefono ragelį jam iš rankų. 

— Jis mentas. Aš nenoriu turėti reikalų su policija. Dėkui, 
tik ne tai. 

— Tai kodėl atėjai pas mane? 

— Man reikia draugo. Man reikia pagalbos. Galvojau, kad 
tu galėsi man padėti. Nežinojau, kad po paskutinio mūsų su- 
sitikimo tau paskirtas namų areštas. Jokio alkoholio, jokio... 

— Tas žmogus yra ieškomas, - piktai pasakė Geivinas ir iš- 
traukė ragelį jai iš rankų. - Jei jis yra tas, kuris nužudė Džei- 
nę, jis būtinai turi būti sugautas. 

Jos veido bruožai suminkštėjo; ji pradėjo virkauti ir grąžy- 
ti rankas. 

- Nebūk ant manęs toks piktas, Geivinai. Žinau, kad jie 
nori jį pagauti, bet po velnių... 

Jis sušvelnėjo. 

— Melisa, tu atvažiavai pas mane, o ne pas kurį nors kitą 
savo draugą todėl, kad širdies gilumoje žinojai, jog aš pa- 
skambinsiu savo tėčiui. Giliai širdyje tu norėjai padaryti tai, 
kas teisinga. 

Ji prikando apatinę lūpą. 

— Na, gerai. Galbūt. Bet duok man laiko kai ko atsikratyti. 
Be viso kito, aš nenoriu būti areštuota už tai, kad turiu drau- 
džiamų dalykų. Kur vonia? 

Jis parodė jai tualeto duris koridoriuje, kita ranka iš nau- 
jo rinkdamas tėčio mobiliojo telefono numerį. Nuskambėjo 
keturi šaukimo signalai. Jis vargiai galėjo suprasti, kas atsi- 
liepė, nes buvo girdėti šauksmai ir kažkas panašaus į grum- 
tynių garsus. 

— Peris? 

— Geivinai? 

—- Aš turiu pasikalbėti su tėčiu, Peris. Reikalas labai 
svarbus. 


Trisdešimt antras skyrius 


— Il: esu Peris Gibson. Tikiuosi, jūs ketinate ateinančias ke- 
turias valandas praleisti drauge su manimi klausydamiesi ra- 
dijo stoties „101,3'. Aš transliuosiu gražiausias meilės dainas 
ir lauksiu jūsų pageidavimų telefonu. Skambinkite man. Šį 
vakarą drauge pradėkime nuo „Stylistic“, nuo to, ką žmogui 
turėtų reikšti įsimylėjimas. Daina vadinasi „Tu mane lyg su- 
kūrei iš naujo“. 

Ji išjungė mikrofoną. Telefono linijos jau mirkčiojo. Pirmo- 
ji pašnekovė pageidavo B. J. Tomaso „Hooked on a Feeling“. 

— Kadangi šią naktį kalbame apie tai, kaip mes jaučiamės, 
kai esame įsimylėję, - pasakė pašnekovė. 

- Dėkui, kad paskambinote, Andželika. Ši daina nuskam- 
bės po dabartinės. 

— Iki, Peris. 

Peris mašinaliai vykdė savo įprastines operacijas, nors ši 
naktis nebuvo nei normali, nei įprastinė. Buvo prabėgusi be- 
veik valanda, kai Dinas paskubomis išvyko susitikti su Geivi- 
nu ir Melisa Hečer centrinėje policijos būstinėje. 

Kai baigė pokalbį su Geivinu, Dinas tučtuojau paskambino 
Kurčiui ir trumpai išdėstė jam Melisos pasakojimą. Kurtis, užda- 
vęs Dinui keletą papildomų klausimų, nedelsdamas ėmė veikti. 

— Netrukus turėtume jį išvysti areštinėje, - pasakė Dinas 
Peris, baigęs pokalbį su Kurčiu. - Pradėsime nuo baro, kuria- 

me jis susitiko Melisą. Ji gali apytiksliai pasakyti, kiek lai- 
ko Armstrongui prireikė, kad nuvažiuotų nuo jo iki motelio, 
taigi tai leidžia nustatyti paieškos lanko spindulį. Paieškos 
laukas platus, bet ne toks kaip anksčiau. 

Peris paklausė, ar kas nors informavo Toni Armstrong apie 
šį įvykių posūkį. 

Dinas rimtu veidu linktelėjo galvą. 

— Kurtis kaip tik buvo su ja, kai aš jam paskambinau. Jie 
buvo trise su jų advokatu, - jis tvirtai apkabino Peris. - Grei- 
tai jis atsidurs už grotų ir tu būsi saugi. Viskas bus baigta. 

— Bet liks prisiminimai apie tai, ką jis padarė Džeinei. 

— Taip, - Dinas su apgailestavimu atsiduso, bet jo sąmonė 
veikė kaip pašėlusi policininkui būdingu ritmu. - Kurtis sako, 
kad patrulių automobilis tol nesugrįš į garažą, kol mes nesu- 
čiupsime Armstrongo. Beje, tu gali jaustis saugi, nes Grigsas 
laiko save tavo asmens sargybiniu, - jis pažvelgė į Steną, ku- 
ris po Geivino skambučio akimirksniu buvo pamirštas. - Ma- 
nau, kad ši nauja informacija jus paleidžia nuo mūsų kablio, 
Krenšou. 

— Jūs dar pasigailėsite, kad su manimi taip elgėtės. 

— Aš jau dabar gailiuosi. Verčiau būčiau spyręs jums į subi- 
nę, kol turėjau tam rimtą pretekstą, - jis paskubomis pabu- 
čiavo Peris į lūpas ir išbėgo pro duris. 

Stenas, akivaizdžiai įniršęs, išėjo iš kabineto jam įkandin. 
Ji jo nestabdė. Jis pasimaivys ir pasinervins, bet nenusprogs, 
oji privalo pasiruošti programai. Santykiai su Stenu palauks, 
kol ji turės daugiau laiko, o jo nuotaika bus geresnė. 

Dabar, likus pusvalandžiui iki dviejų, ji vėl įjungė savo mi- 
krofoną. 

— Po dar vienos reklaminės pertraukėlės vėl sugrįšiu pas 
jus. Jei turite pageidavimą arba šiaip minčių, kuriomis norite 
pasidalinti, skambinkite man. 

Ji vėl išjungė mikrofoną ir, pajutusi kažką savo kabinete, 
apsisuko ant kėdės. Tiesiai jai už nugaros stovėjo Stenas. 

— Neišgirdau, kaip tu įėjai. 

— Aš patyliukais įsėlinau pas tave. 

— Kodėl? 

— Man atrodo, jei tu ir tavo draugas laikote mane iškrypė- 
liu, aš ir turėčiau elgtis kaip iškrypėlis. 

Tai buvo tipiškai vaikiškas, aikštingas, Stenui būdingas 
elgesys. 

- Atleisk, kad Dinas savo įtarinėjimais užgavo tavo jaus- 
mus, Stenai. Bet pripažink. Kurį laiką tu tikrai atrodei kaip 
potencialus įtariamasis. 

— Dėl išprievartavimo ir nužudymo? 

— Aš juk pasakiau, kad apgailestauju. 

— Aš galvojau, kad tu mane pažįsti geriau. 

— Aš taip pat galvojau, kad pažįstu tave geriau, - sušuko 
ji, netekdama kantrybės. - Jei tavo elgesys būtų buvęs ne- 
priekaištingas, niekas tavęs ir nebūtų pradėjęs įtarinėti. Bet, 
be ieškinio dėl seksualinio priekabiavimo Floridoje, kai ku- 
riems žmonėms tu melavai apie mane, tvirtinai jiems, kad 
mes meilužiai. 

— Tik Mervinui, ar koks ten jo tikrasis vardas. Ir tai ne- 
daugžodžiaudamas. 

— Kadir ką sakei, tavo žodžiai buvo suprasti tiesiogiai. Kam 
tau reikėjo skatinti, kad jis patikėtų tokiais dalykais? 

— O kaip tu manai? 

Jo balsas užlūžo ir ji pajuto, kad jis tučtuojau pravirks. 
Toks emocijų protrūkis privertė ją nesmagiai pasijusti. 

— Aš neturėjau supratimo, kad tu kažką man jauti, Stenai. 

— Negi taip sunku buvo suprasti? 

— Aš niekuomet nežiūrėjau į tave kaip į... Nežiūrėjau į tave 
romantiškai. 

— Galbūt tie prakeikti akiniai nuo saulės neleidžia tau ma- 
tyti to, kas akivaizdu. 

— Stenai... 

— Tu mane matai kaip nekompetentingą savo dėdės staty- 
tinį ir dar pederastą. 

Tai buvo nemaloni tiesa, kurią jai derėjo slėpti, tačiau ji jo 
atsiprašė. 

— Atleisk. 

— Dėl Dievo meilės, šiąnakt tu jau tris kartus manęs atsi- 
prašei. Iš tikrųjų tai nebuvo nuoširdūs atsiprašymai. Jei no- 
rėtum pakeisti požiūrį į mane, galėtum tai padaryti. Bet tu 
nenori. Ypač dabar, kai sugrįžo tavo širdies draugas. Jis tave 
įsimylėjęs, ar ne? O tu - kuri visuomet laikeisi atokiai nuo 
vyrų — tu staiga paleidi vadžias. Manau, čia atvykai tiesiai 
iš lovos, tiesa? Ar kada anksčiau esi atėjusi į darbą šlapiais 
plaukais? Neblogai pasismaginote, ką? Puiku, kai nebereikia 
nieko galabyti? 

— Tai, ką pasakei, labai neskoningas ir šiurkštus priekaištas. 

Pasilenkęs į priekį, Stenas kvailai nusišypsojo. 

— Ką, sąžinę pažadinau? 

Ji sugniaužė kumščius, kad susivaldytų ir neskeltų jam 
antausio. 

- Tu nieko nežinai nei apie tai, nei apie mane. Šis mūsų 
pokalbis baigtas, Stenai. 

Ji vėl atsigręžė į pultą, patikrino, kiek laiko liko iki mu- 
zikinio intarpo pabaigos, ir, apžvelgusi mirksinčius telefono 
linijų mygtukus, paspaudė vieną iš jų. 

— Peris klauso. 

— Sveika, Peris. Mano vardas Džordžija. 

— Sveika, Džordžija, - ji stengėsi kvėpuoti lėtai ir pro bur- 
ną, kad nuramintų pyktį ir susitelktų į darbą. 

— Mane kankina abejonės dėl mano draugo, - prisipažino 
pašnekovė. 

Peris ilgokai klausėsi, kaipjauna moteris verkšlena dėl savo 
draugo baimės įsipareigoti. Jos monologo metu ji dirstelėjo 
sau pro petį. Studija buvo tuščia. Stenas kaip atėjo negirdo- 
mis, taip negirdomis ir pasišalino. 

— Mes jį turime! - sušuko Kurtis iš savo kabineto Centrinia- 
me tyrimų biure. - Po dešimties minučių jis bus pristatytas. 

Detektyvą Dinas susitiko siaurame praėjime tarp kabinetų. 

— Ar suimamas jis priešinosi? 

— Jį areštavę pareigūnai pareikalavo, kad motelio savinin- 
kas atrakintų jo kambario duris. Armstrongas sėdėjo ant lo- 
vos, suėmęs galvą rankomis, ir verkė kaip kūdikis, be persto- 
jo kartodamas: „Ką aš padariau?“ 

Dinas pasuko išėjimo link. 

— Noriu pranešti Geivinui. 

— Padėkokite jam nuo manęs. Informacija, kurią jis mums 
pateikė, labai susiaurino paieškos sritį. Ir sugrįžkite atgal, ge- 
rai? Norėčiau, kad dalyvautumėte jo apklausos metu. 

— Ketinu dalyvauti. Tuojau grįšiu. 

Geivinas ir Melisa Hečer sėdėjo ant to paties suolo šalia 
Centrinio tyrimų biuro, ant kurio anksčiau sėdėjo ir jis su Pe- 
ris... Kada tai buvo? Tik vakar? Dieve, kiek daug visko atsitiko 
nuo to laiko, tiek kalbant apie bylą, tiek ir apie juos pačius. 

Kai tik durys užsivėrė jam už nugaros, jis parodė Geivinui 
ir Melisai iškeltą nykštį. 

— Jis ką tik areštuotas. Dabar gabenamas čionai. Tu puikiai 
pasielgei, sūnau, - jis viena ranka apkabino Geiviną per pe- 
čius ir trumpai spustelėjo. - Aš didžiuojuosi tavimi. 

Geivinas susikuklinęs paraudo. 

— Esu patenkintas, kad jis sučiuptas, ir tiek. 

Atsigręžęs į merginą, Dinas pasakė: 

— Tau taip pat ačiū, Melisa. Pasiryžimas viską papasakoti 
pareikalavo iš tavęs nemažai drąsos. 

Kai Dinas atvyko į policijos būstinę, Melisa ir Geivinas jau 
sėdėjo pas Kurtį. Jis ir dar keletas detektyvų klausėsi jos de- 
talaus pasakojimo apie pažintį su Bredu Armstrongu. 

Nors Melisai turbūt patiko būti dėmesio centre, ji atrodė 
kaip tikra baidyklė. Po apklausos ji nusiplovė makiažo liku- 

čius nuo veido ir susišukavo plaukus, kad jie nestyrotų ant 
galvos į visas puses lyg viduramžių kuokos dygliai. Kažkas, 
tikriausiai kuri nors policininkė, surado jai megztą palaidinę, 
kuri paslėpė jos permatomą liemenėlę, blaškančią netgi visko 
mačiusių detektyvų dėmesį. 

Dabar ji plačiai išsišiepė išgirdusi Dino komplimentą, bet 
nervingai palaižė savo lūpas. 

— Ar aš turėsiu su juo pasimatyti akis į akį? 

— Mums reikia, kad tu oficialiai patvirtintum, jog tai tas 
pats vyriškis, kuris vartojo smurtą tavo atžvilgiu. 

— Kažin ar tai galima pavadinti smurtu. Aš buvau apsine- 
šusi, bet, išeidama iš baro su juo, žinojau, ką darau. 

— Tu esi nepilnametė. Jis su tavimi užsiiminėjo seksu. Tai 
nusikaltimas. Taip pat jis tau trenkė ir mėgino tave sulaiky- 
ti prieš tavo valią. Mes galime jį sulaikyti remdamiesi tavo 
parodymais, kol iš teismo medicinos ekspertų sulauksime 
Džeinės autopsijos rezultatų. Žinau, kad tau nebus lengva 
dar sykį su juo pasimatyti, bet tavo pagalba būtina. Ar jau 
atvyko tavo tėvai? 

— Dar ne. Kai aš jiems paskambinau, jie susijaudino, bet 
nebuvo taip supykę, kaip aš galvojau. Turbūt todėl, kad man 
taip pat galėjo baigtis tragiškai. Ar nieko, jei Geivinas bus su 
manimi? 

— Jeigu tu to nori. Geivinai? 

Jis sutikdamas patraukė pečiais. 

- Žinoma. 

— Tada gerai, daktare Melojau, - pasakė Melisa. - Veskite 
čia tą iškrypėlį. Aš būsiu su jumis tiek, kiek reikės. 


— Peris klauso. 

— Tai aš. 

Vien Dino balsas privertė jos širdį suplazdėti, o lūpas - 
pražysti kvaila šypsena. 

— Ar tu pametei karštosios linijos numerį, kurį tau daviau? 
Kodėl skambini klausytojų linija? 

— Pamaniau, kad taip pajusiu, ką reiškia būti eiliniu klau- 
sytoju. 

— Galbūt tu ir klausytojas, bet tikrai ne eilinis. 

— Ne? Malonu girdėti, - buvo justi, kad jis taip pat šypsosi, 
bet greitai jo balsas surimtėjo. - Armstrongas areštuotas. Bet 
kurią minutę jis bus atgabentas pas mus. 

— Ačiū Dievui, - jai išsyk palengvėjo, bet tą pačią akimirką 
dingtelėjo skausminga mintis apie jo žmoną. - Ar tu mateisi 
su Toni? 

— Vos prieš keletą minučių. Ji eina iš proto, bet manau, kad 
lengviau atsiduso, jog jį sulaikėme, kol jis nepakėlė rankos 
dar prieš ką nors. 

— Arba prieš save. 

— Mintis apie galimą savižudybę buvo dingtelėjusi ir man. 
Mano darbe tu imi lygiuotis į mane. 

— Ką tu, nė iš tolo. Oi, palauk sekundėlę. Aš turiu vėl pri- 
statyti savo radijo stotį, - ji atliko tai, ką privalėjo, ir tęsė po- 
kalbį su juo. - Gerai, dabar turiu keletą minučių. 

— Aš tavęs netrukdysiu. Pažadėjau tau paskambinti, kai tik 
sužinosiu ką nors nauja, ir įvykdžiau pažadą. 

— Ir aš džiaugiuosi, kad taip pasielgei. Dabar, kai žinau, kad 
jis sulaikytas, galėsiu daug ramiau vesti laidą. Iki šiol niekaip 
negalėjau susikaupti ir kiekvieną kartą, pakeldama telefono 
ragelį, sulaikydavau kvėpavimą, bijodama, kad tai bus jis. 

— Dabar tau nebėra reikalo jaudintis. 

— Ar Geivinas dar su tavimi? 

- Jis palaiko draugiją Melisai. Šioje situacijoje jis veikė pui- 
kiai, ar ne? 

- Žinoma. 

- Ir aš taip manau. Tai rodo jo subrendimą ir atsakomybės 
jausmą. 

—Ir pasitikėjimą tavimi, Dinai. Tai visų svarbiausias 
pokytis. 

— Po kelių avarijų, atrodo, dabar esame teisingame kelyje. 

— Tikiuosi. 

— Kalbant apie kitus padykusius jaunuolius, Lensis Rėjus 
Fišeris paleistas. 

— Aš svarstau apie galimybę jį pasamdyti. 

— Nesupratau? 

Ji nusikvatojo iš jo nuostabos. 

— Man niekad neteko dirbti su prodiuseriu, nors vadovybė 
tokią galimybę siūlė. Tai bus puiki proga Lensiui pasimokyti 
ir įgyti patirties. 

— Ką apie tai pagalvos Stenas? 

— Tai ne jo reikalas. 

— Arjis mėgino atsirevanšuoti dėl to, kas įvyko? 

Kiek padvejojusi ji pasakė: 

— Jis prislėgtas, bet kaip nors tai suvirškins. 

Dinas buvo per daug apsikrovęs mintimis, kad ji jam imtų 
pasakoti apie pastarąjį kivirčą su Stenu. Jos ir Steno santy- 
kiai jai kėlė nerimą. Po visko, kas buvo pasakyta, ar jiedu pa- 
jėgs užgydyti žaizdas ir savo santykius paversti normaliais 
darbiniais? Vargu. 

Tačiau priešiškos atmosferos darbe perspektyva dabar jos 
taip nebaugino, kaip būtų bauginusi vos prieš savaitę. Tada 
visas jos gyvenimas buvo vien darbas. Visa, kas turėjo įtakos 
darbui, tokios pat įtakos turėjo ir jos jausmams, nes darbas 
buvo visa, ką ji turėjo. Dabar viskas iš esmės pasikeitė. 

Tarytum skaitydamas jos mintis Dinas pasakė: 

- Šią naktį norėčiau praleisti drauge su tavim. 

Šis jo prisipažinimas privertė sugrįžti tas trumpas, bet 
brangias minutes, kurias jiedu praleido šį vakarą, ir malonus 
virpulys nuvilnijo per visą jos kūną iki pat pirštų galiukų. 

— Pašnekovus, kurie kalba tokius dalykus, aš turėčiau tuč- 
tuojau išjungti. 

Jis sukikeno. 

— Norėčiau, deja, nežinau, kaip ilgai būsiu reikalingas čia. 

— Daryk, ką privalai daryti. Tu juk žinai, kad aš viską su- 
prantu. 

— Žinau, - atsidusdamas pasakė jis. - Bet sulaukti ateinan- 
čios nakties man bus pasiutiškai sunku. 

Ji jautėsi kaip ir jis. Susikaupė ir kiek galėdama profesio- 
naliau paklausė: 

— Klausytojau, ar jūs turite pageidavimą? 

— Turiu. 

— Ašjūsų klausau. 

— Mylėk mane, Peris. 

Ji užmerkė akis, akimirkai sulaikė kvėpavimą ir tyliai, bet 
švelniai pasakė: 

— Myliu tave. 

— Aš irgi tave myliu. 


Nelaukęs lifto, Džonas Rondo ėmė kopti laiptais. Susirašinė- 
damas elektroniniu paštu su kolega iš Atlantos policijos de- 
partamento, jis sukaupė daug naujos informacijos apie Steną 
Krenšou, kuria nekantravo pasidalyti su Kurčiu. Užuot pa- 
siuntęs informaciją elektroniniu paštu ar perpasakojęs tele- 
fonu, Rondo nusprendė ją įteikti Kurčiui tiesiai į rankas. 

Tačiau kai jis įžengė į Centrinį tyrimų biurą, darbas čia vir- 
te virė. Žmonių zujo tiek, kad galima buvo pagalvoti, jog da- 
bar pats vidurdienis, o ne besiartinantis vidurnaktis. Išvydęs 
pro šalį tarsi viesulas lekiančią policininkę, jis nutvėrė ją už 
alkūnės, priversdamas akimirksniu sustoti. 

— Kas čia vyksta? 

— Kurjūs buvote? - paklausė ji, suraukdama antakius ir iš- 
traukdama alkūnę iš jo rankos. - Mes sučiupome Armstron- 
gą. Jis tuojau bus pristatytas čionai. 

Rondo pastebėjo Diną Melojų besikalbantį su Toni Arms- 
trong ir vyriškiu pilku kostiumu, apsikarsčiusiu užrašais 

„Advokatas“. Kurtį jis rado jo kabinete, palinkusį virš savo 
telefono ir delnu braukantį pirmyn atgal per ežiuku nukirptą 
galvą. 

Jis kalbėjo į ragelį: 

— Ne, teisėjau, jis neprisipažino, bet prieš jį turime daug 
netiesioginių įrodymų. Mes tikimės, kad autopsija su- 
teiks tam tikros informacijos apie DNR, nors kūnas buvo 
apdorotas... 

Jis liovėsi kalbėjęs neabejotinai dėl to, kad buvo nutrauk- 
tas. Klausydamasis dar keletą kartų energingai perbraukė 
delnu per plaukus. 

— Taip, aš gerai žinau, kaip ilgai trunka DNR tyrimas, bet 
galbūt Armstrongas kapituliuos, kai sužinos, kad ketiname 
imti jo DNR mėginius. Tikrai jus informuosiu, teisėjau. Vi- 
sais kanalais. Kai tik sužinosiu ką nors daugiau. Dar kartą 
perduokite mano užuojautą poniai Kemp. Labos nakties. 

Jis padėjo ragelį ir dar keletą akimirkų žvelgė į jį, tada at- 
sigręžė į Rondo. 

— Ką? 

Rondo iškėlė aplanką, kurį buvo atsinešęs. 

- Stenas Krenšou. Pasirodo, tas vaikinas iškrypęs nuo pat 
pradinės mokyklos. Jau tada jis kilnojo mergaičių sijonus. Už- 
siiminėjo ekshibicionizmu. Turėtų būti įdomu pasiskaityti. 

— Neabejoju, kad įdomu, bet jis nėra Valentinas. 

— Tai ką man su šia informacija daryti? Mesti į griovį? 

Kurtis stovėdamas atkišo rankas į priekį, ištraukdamas 
savo rankogalius su išsiuvinėtomis monogramomis, ir pasi- 
taisė kaklaraištį. 

— Palikite ant mano stalo. 

— Kas nors turi tai perskaityti, - neatlyžo Rondo. 

Klegesys anapus Kurčio kabineto pertvaros sakė, kad vyks- 
ta kažkas svarbaus. Kurtis pasuko durų link; Rondo nusekė 
jam įkandin. Juodu nužingsniavo į Centrinio tyrimų biuro 
salės vidurį. 

Rondo atpažino daktarą Bredą Armstrongą iš šeimos nuo- 
traukų, kurios buvo surastos jo kompaktiniame diske. Jį 
abipus laikė du uniformuoti policininkai. Jis stovėjo antran- 
kiais surakintomis rankomis ir nuleidęs galvą, atrodė visiškai 
palūžęs. Po akimirkos jis buvo įvesdintas į tardymo patalpą. 
Melojus, advokatas ir Toni Armstrong įėjo jam iš paskos. Pa- 
skutinis į kabinetą įėjo Kurtis ir paskui save uždarė duris. 

Rondo, jausdamasis kaip atsitrenkęs kakta į sieną, pabar- 
beno aplanko kraštu sau į delną. Jei Kurtis galvoja, kad jie 
sučiupo Valentiną, tuomet jis paprasčiausiai nubruks šį ap- 
lanką kur nors į kertę ir pamirš apie Steną Krenšou. 

O kas, jei, ištardęs Armstrongą, Kurtis nuspręs, kad jie su- 
laikė ne tą žmogų? Kas, jei autopsijos rezultatai sukels abe- 
jonių arba netgi paneigs prieš Armstrongą nukreiptus netie- 
sioginius įrodymus? Kas, jei jo DNR neatitiks jokių pavyz- 
džių, kurie bus surinkti iš Džeinės palaikų, jei apskritai jų bus 
rasta, nes jos kūnas buvo apdorotas chemikalais? 

Priėmęs sprendimą, Rondo paskubomis paliko Centrinio 
tyrimų biuro patalpas. Išėjęs pro duris, ant suolo vestibiulyje 
jis išvydo šalia vienas kito sėdinčius Geiviną Melojų ir mergi- 
ną. Ateidamas čionai jis jų nepastebėjo. Užlipęs atvira laipti- 
ne, jis išsyk pasuko į dešinę ir įėjo į Centrinį tyrimų biurą. Jie 
sėdėjo į kairę nuo laiptinės. Dabar, išgirdusi užsiveriančias 
tyrimų biuro duris, mergina atsigręžė į jį. 

O, velnias! 

Jis nežinojo jos vardo, bet buvo ją matęs, ir ne vieną kartą. 
Jei ji atpažintų jį, jis atsidurtų labai keblioje padėtyje. 

Džonas Rondo bėgte nubėgo laiptinės link. 


— Ei, Geivinai, kas tas vaikinas? 

— Ką? 

Pastarosios kelios dienos jį buvo gerokai iškankinusios. Jo 
galva ilsėjosi atremta į sieną; jis snūduriavo. 

Melisa truktelėjo jį už alkūnės. 

— Greičiau! Pažiūrėk! 

— Kur? 

Jis pakėlė galvą, pamirksėjo lyg žvyro pripiltomis akimis ir 
pažvelgė ten, kur pirštu rodė Melisa. Pro metalines laiptų tu- 
rėklų groteles jis pastebėjo Džono Rondo galvą prieš pat jam 
nusileidžiant žemesniojo aukšto laiptų maršu ir išnykstant 
jiems iš akių. 

— Jo vardas Džonas Rondo. 

— Jis policininkas? 

— Iš kompiuterinių nusikaltimų padalinio, - sumurmėjo 
Geivinas. - Tai jis visiems išpliurpė apie sekso klubą. 

— Rimtai? Aš jį kažkur mačiau. Man beveik atrodo, kad esu 
su juo dulkinusis. 

„Baisu“, - pagalvojo Geivinas. Jei ji atpažins Rondo kaip 
žmogų, kuris mezga pažintis ir smaginasi su moksleivėmis, 
o paskui apie tai išpasakos policijoje, Rondo gali pagalvoti, 
kad jį įskundė ne kas kitas, o jis. 

— Jokiu būdu. Jo toks veidas, į kurį pažvelgus, visuomet 
atrodo, kad jis tau kažką primena, - tai nebuvo labai ge- 
ras paaiškinimas, bet nieko geresnio paskubomis negalėjo 
sugalvoti. 

Melisa susimąsčiusi gūžtelėjo pečiais. 

— Manau, man reikėtų pamatyti jo pimpalą, kad būčiau ti- 
kra. Bet galėčiau prisiekti... 

Tą akimirką jie išgirdo skimbtelint nusileidusį liftą. Pa- 
žvelgę į tą pusę, išvydo gražią, dailiai apsirengusią porą, išny- 
rančią iš už kampo ir pasukančią jų link. 

Melisa atsistojo. 

— Tavo tėvai? - paklausė Geivinas, nustebęs, kad jie atrodo 
tokie respektabilūs. Jis tikėjosi išvysti Osbornus, o ne Džun 
ir Vardą Kliverius*. 


* Groteskiškai pateikiama idiliška šeimos porelė iš televizijos serialo 
(vert. past.). 

Melisa nevikriai nukrypavo jų link batais su platformo- 
mis, bemaž nesąmoningai mėgindama patempti žemyn savo 
trumpą sijonėlį. 

— Labas, mama. Labas, tėti. 

Jie atvyko pačiu laiku. Geivinas nenorėjo daugiau turėti 
nieko bendra su Rondo, netgi kalbėti apie jį. Jis bjaurėjosi, 
kad jam tenka saugoti purviną policininko paslaptį, bet, pri- 
simindamas Rondo grasinimus tėčiui, buvo pasiryžęs nusi- 
nešti šią paslaptį į kapus. 


Trisdošimt trečias skyrius 


E Kicisk man, Toni. Atleisk man. Ar kada nors pajėgsi man 
atleisti? 

Daktaras Bredas Armstrongas atrodė labiau susirūpinęs 
dėl žmonos nuomonės, nei dėl rimtų jam pareikštų įtarimų, 
kurie galėjo šiam vyrui kainuoti gyvybę. Jis žiūrėjo į žmoną 
graudžiu ir šiek tiek apgailėtinu žvilgsniu. 

— Visų pirma įveikime šitą etapą, Bredai. Vėliau bus užtek- 
tinai laiko pasikalbėti apie atleidimą. 

Ji laikėsi stojiškai, jos balsas išliko ramus, o tai buvo keista 
turint galvoje jai tekusį išmėginimą. Savo emocijas ji tikriau- 
siai buvo suvaržiusi kažkokiu dvasiniu lipnios juostos ekviva- 
lentu, kuris jai padėjo išvengti isterijos. Išeinant iš tardymo 
kambario ir paliekant vyrą vieną su Dinu, advokatu ir Kurčiu, 
Dinas reikšmingai jai linktelėjo galva, šiuo gestu nurodyda- 
mas palaukti už durų. 

Kurtis paprašė visus esančiuosius kabinete prisistatyti į 
diktofoną, tada papasakojo Bredliui Armstrongui viską, kas 
policijai apie jį žinoma, ir išvardijo priežastis, dėl kurių jie 
laiko jį įtariamuoju pagrobus ir nužudžius Džeinę Kemp. 

— Aš negrobiau tos merginos. 

Jo karštas neiginys nepadarė Kurčiui įspūdžio. 

- Prie šito mes grįšime. Pirmiausia prisiminkime atvejį, 
kai jūs nederamai lytėjote Peris Gibson, - Armstrongo veidą 

iškreipė grimasa. - Kaip matau, jūs prisimenate tą inciden- 
tą, - paklausė Kurtis. - Iki pat šios dienos jūs nekenčiate po- 
nios Gibson, tiesa? 

— Per ją man teko palikti pelningą dantų gydytojo darbą. 

— Arjūs neigiate, kad lytėjote ją nederamu būdu? 

Jis nuleido ir papurtė galvą. 

— Prašau atsakyti garsiai ir į mikrofoną. 

— Ne, aš šito neneigiu. 

— Ar paskutiniu metu jūs skambinote į jos radijo laidą? 

— Ne. 

— O kada nors anksčiau? 

— Galbūt kada nors ir skambinau. 

— Jūsų vietoje nemėginčiau išsisukinėti tokiose smulkme- 
nose, daktare Armstrongai, - patarė Kurtis. - Ar jūs kada 
nors jai skambinote, kai ji buvo eteryje? Taip ar ne? 

Dantų gydytojas pakėlė galvą ir atsiduso. 

— Taip, aš jai skambinau, pasakiau kažką šiurkštaus ir pa- 
dėjau ragelį. 

— Kada tai buvo? 

— Jau seniai. Netrukus, kai mes persikraustėme į Ostiną ir 
aš sužinojau, kad ji veda radijo laidą. 

— Tik tą vieną kartą? - paklausė Dinas. 

— Prisiekiu. 

— Ar jūs žinojote, kad buvo tam tikras ryšys tarp ponios 
Gibson, daktaro Melojaus ir vyriškio vardu Džekas Doneris? 

Dinas pažvelgė į Kurtį ir vos nepaklausė, kodėl jis patei- 
kė šį klausimą, bet Armstrongas atsakė jam dar nespėjus 
prasižioti. 

— Ši informacija mirgėjo Hiustono žiniasklaidoje. 

Dabar Dinas suvokė detektyvo klausimo pagrįstumą. Va- 
lentinas buvo užsiminęs, kad Džeko mirtis guli ant jų sąžinės, 
tuo parodydamas, kad jis gerai susipažinęs su jų praeitimi. 

- Iš kur jūs jai skambinote? 

— Gališ namų. Gal mobiliuoju telefonu. Neprisimenu iš kur, 
bet tikrai niekuomet jai neskambinau dėl Džeinės Kemp. 

Kurtis jau buvo išsiaiškinęs, kad Armstrongo mobiliojo ir 
namų telefono skambučių išklotinėje nėra jokių skambučių 
į radijo stotį, bet jis išnagrinėjo tik pastarųjų kelių mėnesių 
išklotines. Arba Armstrongas kalba tiesą, arba, prisistatyda- 
mas Valentino vardu, jis naudojosi viešuoju telefonu, arba 
turėjo neatsekamą mobilųjį telefoną. 

Kurtis paklausė, ar skambindamas jis stengėsi pakeisti 
savo balsą. 

- Nėra reikalo. Ji niekuomet nebūtų atpažinusi mano bal- 
so. Mes buvome susitikę tik tą... Tą vienintelį kartą. 

— Ar skambindamas jūs jai prisistatėte? - paklausė Kurtis. 

— Ne. Aš tik pasakiau „užsipisk“ ar kažką panašaus ir padė- 
jau ragelį. 

— Iš kur jūs ištraukėte Valentino slapyvardį? 

Jis dirstelėjo į savo advokatą, paskui į Diną, tarsi ieškoda- 
mas paaiškinimo. 

— Kokį? 

— Valentino, - pakartojo Kurtis. 

Telefoninius perspėjimus Peris Gibson naujienų tarnybos 
citavo kaip svarbiausius šioje istorijoje, bet skambinančiojo 
vardo neskelbė, kad užkirstų kelią bylos klampinimui neti- 
krų pėdsakų lavinoje. 

— Ar šį vardą jūs pasiskolinote iš nebyliojo kino akto- 
riaus? —- paklausė Kurtis. - Ir kodėl pasirinkote septyniasde- 
šimt dvi valandas? Ar jas tiesiog nukabinote nuo lubų? Kodėl 
pasirinkote ne keturiasdešimt aštuonias - juk tai būtų buvę 
arčiau tikrojo termino, ar ne? 

Armstrongas atsigręžė į savo advokatą. 

— Apie ką jis kalba? 

— Nekreipkite dėmesio. Mes prie to grįšime, - pasakė Kur- 
tis. - Papasakokite mums apie Džeinę Kemp. Kur jūs su ja 
pirmą kartą susitikote? 

Advokatui preciziškai reguliuojant kiekvieną jo žodį, 
Armstrongas prisipažino, kad jis dažnai lankydavosi sekso 
klubo interneto puslapyje ir galiausiai ėmė lankytis jo narių 
susirinkimuose iš anksto sutartose susitikimo vietose. 

— Aš prasimanydavau tariamų priežasčių išvykti iš namų. 

— Jūs melavote savo žmonai. 

— Tai nėra nusikaltimas, - pasakė advokatas. 

— Bet užsiiminėjimas seksu su nepilnametėmis yra nusi- 
kaltimas, - atšovė Kurtis. - Kada pirmą kartą susitikote su 
Džeine, daktare Armstrongai? 

- Tikslios datos neprisimenu. Prieš porą mėnesių. 

— Kokios buvo šio susitikimo aplinkybės? 

— Aš jau žinojau, kas ji tokia. Atkreipiau į ją dėmesį, pa- 
siaiškinęs sužinojau, kad jos interneto slapyvardis „Batuota 
Katytė . Skaičiau pranešimus, kuriuos ji palikdavo interneti- 
nėse skelbimų lentose, ir žinojau, kad ji yra... — jis kurį laiką 
delsė, tada perfrazavo savo mintį. - Aš žinojau, kad ji seksua- 
liai aktyvi ir nusiteikusi išmėginti beveik viską. 

— Kitais žodžiais tariant, ji buvo patogus grobis tokiems 
plėšrūnams kaip jūs. 

Advokatas patarė Armstrongui nereaguoti į šią repliką. 

Kurtis rankos judesiu parodė kažką panašaus į atsiprašy- 
mą už pastarąjį savo teiginį. 

— Tą naktį, kai jūs susitikote su Džeine, ar turėjote su ja 
seksualinį kontaktą? 

— Taip. 

— Džeinei Kemp buvo septyniolika, - pareiškė advokatas. 

— Vargu, - atsakė Kurtis. 

Armstrongas sielvartingu balsu pasakė: 

— Supraskite, tos merginos vien to ten ir susirenka. Jos pa- 
čios ieško sekso. Aš niekuomet nė vienos iš jų neverčiau už- 
siiminėti seksu su manimi. Viena iš jų - ne Džeinė, kita - pa- 


prašė iš manęs šimto dolerių už penkias minutes su ja, pas- 

kui nuėjo tiesiai prie kito savo kliento. Ji man sakė, kad nori 
užsidirbti „Vuitton“ rankinei. 

— Jūs turite įrodymų? 

— O, be abejo, ji man išrašė kvitą, - sarkastiškai atsakė 
Armstrongas. 

Kurtis neįžvelgė šioje replikoje nieko juokinga ir jo veidas 
išliko akmeninis. Dinas buvo įsitikinęs, kad gydytojas apie 
prostituciją kalba tiesą, nes jo žodžiai sutapo su tuo, ką jam 
buvo pasakojęs Geivinas. 

Kurtis tęsė apklausą. 

— Tą naktį, kai pirmą sykį susitikote su Džeine, kur jūs su 
ja lytiškai santykiavote? 

— Motelyje. 

— Tame, kuriame mes jus šią naktį suradome? 

Jis linktelėjo galvą. 

— Aš ten nuomoju nebrangų butą. 

— Jūs nuomojate tą butą šiam tikslui? 

— Neatsakykite į šį klausimą, - nurodė jam advokatas. 

— Arjūs darėte Džeinės nuotraukas? - paklausė Kurtis. 

— Nuotraukas? 

— Taip, nuotraukas. Kitokio turinio nei tos, kurias darote 
atostogaudamas su šeima, - sausai pridūrė detektyvas. 

—- Galbūt. Neprisimenu. 

Kurtis įsmeigė į jį savo žvilgsnį. 

— Šiuo metu, kai mes kalbamės, jūsų irštvoje atliekama 
krata. Kodėl jums nepapasakojus, ką ten galėtume surasti? 
Taip sutaupytumėte laiko mums visiems. 

— Aš turiu keletą pornografinių žurnalų. Vaizdajuosčių. 
Man yra pasitaikę padaryti... atsitiktinių moterų fotografijų, 
tad galbūt... Taip, galbūt tarp jų yra ir keletas Džeinės nuot- 
raukų. 

— Jūs pats ryškinate tas nuotraukas savo improvizuotoje 
fotolaboratorijoje? 

Jis atrodė nuoširdžiai suglumęs. 

— Aš netgi nežinau, kaip išryškinti juostą. 

— Tuomet kur jūs ryškinote savąsias „moterų“ nuotraukas? 

— Aš siųsdavau juostas į laboratoriją kitame mieste. 

— Kokią laboratoriją? 

- Ji neturi pavadinimo. Tiktai pašto dėžutės numerį. Aš 
jums galiu jį duoti. 

— Suprantu, suprantu. Tai viena iš tų įstaigėlių, kurios min- 
ta specializuotais klientais, tokiais kaip jūs? 

Susigėdęs jis linktelėjo galvą. 

— Aš nedažnai naudojuosi jos paslaugomis, bet keletą kar- 
tų teko. 

Armstrongo atsakymai į šią klausimų seriją neatitiko to, 
ką Džeinė buvo pasakojusi Geivinui apie savo naujojo drau- 
go aistrą fotografijai. Arba Armstrongas kalba tiesą, arba jis 
moka labai įtikinamai meluoti. 

Kurtis tikriausiai pagalvojo apie tą patį, nes paliko šią 
temą ir paklausė Armstrongą, kada paskutinį kartą jis matėsi 
su Džeine. 

— Tai buvo prieš tris dienas. Manau, kad tai buvo kaip tik 
tą naktį, kai ji dingo. 

— Kurjūs ją matėte? 

— Vienoje vietoje ant Trevizo ežero kranto. 

- Jūs ten nuvykote tam, kad pasimatytumėte su ja? 

— Taip, - atsakė Armstrongas, nesuspėjęs sureaguoti į 
advokato perspėjimą šito nedaryti. Jis per vėlai pastebėjo 
pakeltą advokato ranką. 

— Juk nueiti į pasimatymą nėra nusikaltimas, - pasakė jis 
advokatui. 

Advokatas kreipėsi į Kurtį. 

— Aš sutinku, kad mano klientas šioje vietoje leistųsi į de- 
tales, tačiau pabrėžiu, kad jis tvirtai neigia bet kokius kalti- 
nimus, išskyrus tai, kad turėjo sueitį su auka, kuri buvo pil- 
nametė ir tai darė savo noru. Tai, ką jis pasakė, negali būti 

laikoma prisipažinimu dėl bet kokių kaltinimų pagrobimu ar 
nužudymu. 

Kurtis linktelėjo galvą ir paragino Armstrongą tęsti. 

— Džeinė laukė manęs savo automobilyje. 

— Kiek tada buvo valandų? - paklausė Dinas, prisiminda- 
mas Geivino pasakojimą, kad jis taip pat buvo Džeinės auto- 
mobilyje ir kad ji, atrodo, laukė susitikimo su kitu vyriškiu. 

— Negaliu tiksliai prisiminti, - pasakė Armstrongas. - Ti- 
kriausiai apie dešimtą. 

— Kąjūs veikėte jos automobilyje? - paklausė Kurtis. 

— Mes užsiiminėjome seksu. 

- Lytinis aktas? 

— Felacija. 

— Ar naudojotės prezervatyvu? 

— Taip. 

— Kas įvyko paskui? 

— Aš... Aš norėjau su ja pasilikti ilgėliau, bet ji pasakė, kad 
yra užsiėmusi. Manau, ji laukė susitikimo su kitu. 

— Kuo kitu? 

— Kitu vyriškiu. Ji mane primygtinai ragino, kad važiuo- 
čiau savo keliais, bet pažadėjo su manimi susitikti kitą naktį 
toje pačioje vietoje tuo pačiu laiku. Kai aš išlipau, ji liko sėdė- 
ti savo automobilyje, klausydamasi kompaktinių plokštelių 
grotuvo. Aš nuvykau ten kitą naktį. Tačiau jos nebebuvo. Ne- 
žinojau apie jos dingimą, kol perskaičiau apie tai ir pamačiau 
jos nuotrauką laikraštyje. 

— Kodėl apie tai nepranešėte mums? - paklausė Kurtis. 

— Aš bijojau. O jūs nebūtumėte bijojęs? 

— Nežinau. Papasakokite man, ko aš būčiau galėjęs bijoti. 

— Aš buvau pažeidęs lygtinio paleidimo sąlygas. Be to, mer- 
gina, su kuria lytiškai santykiavau, keletą kartų buvo dingusi 
ir anksčiau, - demonstruodamas savo bejėgiškumą, jis gūž- 
telėjo pečiais. - Pats įvertinkite situaciją. 

Kurtis patyliukais nusijuokė. 


— Ašjau įvertinau, daktare Armstrongai. Mano įvertinimo 
rezultatai sako, kad iš Džeinės jums norėjosi daugiau, nei ji 
tą naktį buvo nusiteikusi duoti. Jūs tapote agresyvus. Jūs 
visuomet tampate šiurkštus, kai moteris neduoda jums, ko 
norite, kai jūs to norite, ar ne tiesa? 

— Kartais pasitaiko prarasti pusiausvyrą, bet aš stengiuosi 
išgyvendinti šią savo savybę. 

— Tačiau stengiatės nepakankamai. Pyktis jus užvaldė ir, 
nespėjęs šito nė suvokti, jūs puolėte smaugti Džeinę. Galbūt 
ji mirė iš karto, o galbūt tik neteko sąmonės ir mirė vėliau. 
Taigi, jūs pradėjote panikuoti. Nusivežėte ją į savo prašmat- 
nų kambarį, kurį nuomojate tame utėlėtame motelyje, ir mė- 
ginote sugalvoti, ką su ja daryti, bet galiausiai įvertėte kūną 
į ežerą, o tada sugrįžote į savo slėptuvę ir meldėtės, kad jūsų 
niekas neapkaltintų jos nužudymu. 

— Ne! Prisiekiu, aš neverčiau jos nieko daryti ir tikrai aš 
jos nenužudžiau, - advokatas masažavo savo akiduobes, ta- 
rytum galvodamas, kaip, velniai griebtų, jam teks sulipdyti 
gynybą iš tokių isteriškų jo kliento teiginių. Kurtis atrodė 
griežtas ir nenuolaidus lyg indėnas cigarų pardavėjas. 

— Aš nemanau, kad tu tai padarei sąmoningai suplana- 
vęs, - tyliai pasakė Dinas. 

Armstrongas atsigręžė į jį su viskam pasiryžusio skęstan- 
čiojo ir šiaudo ieškančiojo veido išraiška. 

Gerojo policininko vaidmuo teko jam, nes jis puikiai suge- 
bėjo atlikti šį vaidmenį. Tegu Kurtis būna kietaširdis. Keletą 
minučių Dinas pabus geriausias Bredo Armstrongo draugas 
ir vienintelė jo viltis. Jis sukryžiavo rankas ir pasirėmė alkū- 
nėmis į stalą. 

— Ar tau patiko Džeinė, Bredai? Manau, tu neprieštarausi, 
jei vadinsiu tave tiesiog Bredu. 

- Žinoma. 


— Taigi ar tau ji patiko? Kaip žmogus, aš turiu galvoje. 

— Tiesą pasakius, ne itin. Nesupraskite manęs klaidingai, 
ji man nepatiko truputį kita prasme, - staiga tapęs apdairus, 
jis dirstelėjo į savo advokatą. 

— Ji buvo seksuali ir karšta? - pateikė užuominą Dinas. — 
Viena iš tokių merginų, su kuriomis mes visi svajojome turėti 
reikalų, kai mokėmės mokykloje? 

— Taip, ji buvo tokia. Bet man ne itin patiko jos vidus. 

— Kodėl? 

— Kaip dauguma merginų, turinčių jos išvaizdą, ji buvo ku- 
pina puikybės ir savimeilės. Visus žmones laikė mėšlu. Arba 
tu turėjai žaisti pagal jos taisykles, arba ji apskritai atsisaky- 
davo žaisti. 

— Arji kada nors buvo tave atstūmusi? 

— Tik kartą. 

— Dėl kito vaikino? 

Jis papurtė galvą. 

— Ji pasakė, kad jai priešmenstruacinis sindromas ir ji ne- 
turi nuotaikos užsiimti seksu. 

Dinas bičiuliškai jam nusišypsojo. 

— Visiems mums yra pasitaikę tokių situacijų. 

Tuomet jis atsilošė ir susinėrė rankas ant krūtinės, o šyp- 
seną veide pakeitė suraukti antakiai. 

— Problema ta, Bredai, kad dauguma vyrų į tai numoja ran- 
ka. Arba galbūt truputį pasinervina, blogiausiu atveju - rie- 
biai išsikeikia, bet galiausiai vidutinis pilietis savo nuoskau- 
dą paskandina alaus bokale ar išlieja žiūrėdamas futbolo ar 
krepšinio rungtynes, galbūt netgi susiranda sukalbamesnę 
merginą. Tačiau tu atstūmimą priimi per sunkiai. Tu negali 
jo toleruoti. O tai tave skatina agresijai, ar ne? 

Jis sunkiai nurijo seiles ir sumurmėjo: 

— Kartais. 

— Lygiai kaip atsitiko ir šį vakarą su Melisa Hečer. 

— Aš neturėjau progos pasitarti su savo klientu apie Melisą 
Hečer, - įsikišo advokatas. - Todėl negaliu jam leisti apie ją 


kalbėti. 

— Jam nereikia sakyti nė žodžio, - atsakė Dinas. - Dabar 
aš kalbėsiu, - ir nelaukdamas advokato sutikimo tesė: - Ta 
mergina reklamuoja savo prekę. Ji šiame kabinete ją rekla- 
mavo man, reklamavo seržantui Kurčiui ir visiems mūsų pa- 
dalinio detektyvams. Kiekvienas vyras jos aprangą įvertintų 
kaip pasiūlymą: „Eikš ir pasiimk“. 

— Tai kas galėtų mane apkaltinti dėl... 

— Nekalbėkite nė žodžio, - įsikišo Bredo advokatas. 

Ignoruodamas advokato repliką, Dinas nenuleido žvilgs- 
nio nuo Armstrongo. 

— Tavo nelaimei, Bredai, Teksaso valstija tave kaltina. Jei 
tu įkiši savo varpą į vaiko lyties organą, burną ar išeinamą- 
ją angą, tai vadinama „seksualine prievarta sunkinančiomis 
aplinkybėmis“. Teisingai? - paklausė jis, atsigręždamas į 
advokatą, kuris trumpai ir atžariai linktelėjo galvą. 

— Kokio amžiaus yra Melisa? - paklausė Bredas. 

— Kitą vasarį jai sueis septyniolika, - atsakė Dinas. - Ji 
tvirtina, kad judu turėjote seksualinį kontaktą ir atlikote ly- 
tinį aktą. 

— Kas, jei... Kas, jei... tai įvyko abiejų pusių sutikimu? - pa- 
klausė Armstrongas, tarytum negirdėdamas advokato per- 
spėjimų nieko nekalbėti. 

— Tai neturi reikšmės, - atsakė Kurtis. - Jūs esate kalti- 
namas seksualiniu nusikaltimu. Pagal šešiasdešimt antrą 
straipsnį tai, ką jūs padarėte, yra nepateisinama. 

Armstrongas nuleido galvą ir suėmė ją delnais. 

Dinas pasakė: 

— Tavo ankstesnysis nusižengimas - tvirkinamieji veiks- 
mai nepilnametės atžvilgiu — buvo trečiojo laipsnio nusikal- 
timas. Šį sykį tu labai sukomplikavai savo padėtį, Bredai. Tai, 
ką padarei, yra pirmojo laipsnio nusikaltimas. 

— Jau nekalbant apie žmogžudystę sunkinančiomis aplin- 
kybėmis, už kurią baudžiama mirties bausme, - įsiterpė 
Kurtis. 

Nekomentuodamas Kurčio teiginio, Dinas tęsė toliau: 

— Tu brangiai sumokėjai už savo nederamą ir neteisėtą el- 
gesį. Tu praradai ne vieną darbą, praradai savo kolegų pagar- 
bą. Dabar tau iškilo pavojus prarasti ir savo šeimą. 

Vyriškio pečiai ėmė trūkčioti nuo raudos. 

— Tačiau, nepaisydamas skaudžių savo nederamo elgesio 
pasekmių, tu nesiliovei. 

— Aš stengiausi, - sušuko jis. - Dievas mato, aš stengiausi. 
Paklauskite Toni. Ji jums papasakos. Aš ją myliu. Aš myliu 
savo vaikus. Bet... Bet aš nieko negaliu su savimi padaryti. 

Dinas vėl palinko į priekį. 

— Tai aš ir noriu pasakyti. Tu nieko negali su savimi pada- 
ryti. Melisa šią naktį tave taip įkaitino, kad kai ji pasakė ne, 
tu sprogai. Tu stvėrei ją į rankas, pradėjai purtyti ir mušti. Tu 
nenorėjai šito daryti, tačiau negalėjai savo impulso suvaldyti, 
netgi žinodamas, kad ateityje tau teks labai gailėtis dėl savo 
veiksmų. 

Tavo noras seksualiai užvaldyti tą merginą pasiuntė vel- 
niop tavo sąžinę ir sveiką protą. Tu tiesiog turėjai ją paimti, 
štai ir viskas. Niekas tau nebeturėjo reikšmės, netgi baus- 
mė, kurią teks atlikti, kai būsi sučiuptas. Netgi tavo meilė 
Toni ir savo vaikams negalėjo tavęs sustabdyti. Tave valdo 
priklausomybė, kurios tu pats neišmokai suvaldyti. Ji tave 
paskatino padaryti tai, ką šį vakarą padarei Melisai ir ką pa- 
darei Džeinei. 

— Nieko neatsakinėkite, - perspėjo Bredą advokatas. 

Dinas dar tyliau prašneko Armstrongui, taip, tarsi jie tik 
dviese būtų šiame kambaryje. 

— Aš aiškiai įsivaizduoju, kas atsitiko prieš tris naktis, Bre- 
dai. Štai ta seksuali ir trokštama mergina, kuri, tavo įsivaiz- 
davimu, buvo taip pat susižavėjusi tavimi, kaip ir tu buvaijos 
užkerėtas. Ji su tavimi reguliariai susitikinėjo ir tu įsivaizda- 
vai, kad ji priklauso tik tau vienam. 

Tačiau tą naktį ji tave atstūmė. Tai dar būtų nieko baisaus, 
bet tu jau žinai, kad ji tau meluoja. Tu žinai, kad ji yra melagė 
ir negailestinga gundytoja. Tu žinai, kad ji yra pasiruošusi su- 
tikti naują seksualinį partnerį, kuris jai pakeistų tave. 

Kai tu pareiški žinąs jos tikruosius ketinimus, ji tau pa- 
siūlo dingti jai iš akių, nes tu pasidarei per daug pavydus ir 
savininkiškas ir ji daugiau nebenori kęsti tavo nuolatinių 
priekabių. Ji tavęs paklausia, nejaugi tu iš tikrųjų patikėjai, 
kad dėl tavęs ji atsisakys kitų vyrų? Dėl tavęs, vargšo iliuzijų 
kamuojamo suskretėlio. 

Tu niršti. Klausi savęs - kaip ji gali su manimi šitaip elgtis? 
Kaip ji gali skambinėti į Peris Gibson radijo laidą ir kalbėti 
apie mane? Kuo ji save laiko? 

Įdėmus Dino žvilgsnis laikė įtariamąjį sukaustęs lyg hi- 
pnozės būsenoje. 

— Tą naktį, sėsdamas į Džeinės automobilį, vargu ar buvai 
suplanavęs jos pagrobimą ir nužudymą. Manau, kad ketinai 
tik apsibarti, išlieti savo tulžį ir išsiaiškinti santykius. 

Galbūt, jei ji nebūtų iš tavęs išsityčiojusi, tuo viskas būtų 
ir pasibaigę. Bet Džeinė išsijuokė iš tavęs tiesiai į akis. Ji tave 
iškastravo savo patyčiomis, įžeidė tave taip, kad tu negalė- 
jai pakelti. Tu praradai savitvardą. Tau kilo noras ją nubausti 
ir tu tai padarei. Kaip bausmės formą tu parinkai seksualinį 
išnaudojimą, kopijuodamas tai, ką, tavo nuomone, ji padarė 
tau. Tu smaginaisi su ja tol, kol nusprendei, kad jau patenki- 
nai savo keršto troškulį, ir, spjovęs į terminą, kurį davei Pe- 
ris, ją paprasčiausiai pasmaugei. 

Armstrongas žvelgė į Diną su siaubu akyse. Jis atsigręžė į 
Kurtį, kurio veido išraiška liko tokia pat medinė kaip ir anks- 
čiau. Tuomet, sunertas rankas paguldęs ant stalo, jis nuleido 
ant jų galvą ir iškankintu, lūžinėjančiu balsu suaimanavo: 

— O Dieve. O Dieve. 

Kurtis ir Dinas patenkino advokato pageidavimą kelias 
minutes pasikalbėti vienu du su savo klientu ir išėjo iš kam- 

bario. Kurtis šypsojosi ir trynė rankas, mėgaudamasis pribai- 
giamuoju Dino smūgiu. 

— Jis dar nepasirašė prisipažinimo akto, - priminė jam Dinas. 

— Tik paduokime plunksnakotį ir popieriaus lapą. Beje, jūs 
šauniai padirbėjote. 

— Dėkui, - išsiblaškiusiu balsu pasakė Dinas. Jis spėjo, kad 
tai buvo tik pirmasis raundas iš to, kas tikriausiai taps ilgu 
ir sekinančiu tardymo procesu, bet jam nedavė ramybės ke- 
letas dalykų, kuriuos pavyko užčiuopti šio pirmojo pokalbio 
metu. - Aš jo neklausiau apie tai, ar jis girdėjo Džeinę per 
radiją kalbančią apie pavydų partnerį, kurį ji ketina mesti. 

— Bet jūs apie tai užsiminėte ir jis to nepaneigė. 

— Jis paneigė, kad skambino Peris ir kalbėjo su ja apie 
Džeine. 

— Jis tai paneigė netgi neklausiamas, o tai, manau, beveik 
prisipažinimas, kad kaltas, - paprieštaravo detektyvas. 

— Jis žinojo apie Džeinės ir Peris sąsajas, nes tai buvo links- 
niuojama žiniasklaidos. Jo telefono skambučių išklotinės pa- 
neigia įtarimus, kad jis skambino Peris. 

— Egzistuoja keletas būdų, kaip jis galėjo skambinti, kad jie 
nebūtų matomi skambučių išklotinėse. 

- Liguistas skambinėjimas anksčiau nebuvo būdingas 
Armstrongui. Kodėl jam dabar prireikė keisti braižą? 

— Galbūt jam reikėjo naujo dirgiklio. Tariamojo Valentino 
skambučiai tapo pikantišku priedu prie visko, o be to, jie su- 
kėlė chaosą Peris gyvenime. Jis siekė ir papildomo stimulo, ir 
revanšo. Šie skambučiai buvo ir viena, ir kita. 

Tai atrodė logiška, bet tuo pat metu šiek tiek pritempta. 

— Valentino skambučiai yra piktybiški, tačiau kaip tik to- 
kio piktybiškumo aš pasigendu Armstrongo asmenyje. Jis 
yra ligonis, bet nemanau, kad piktybiškas. 

Kurtis irzliai gūžtelėjo pečiais. 

— Akimirkai pamirškite motyvaciją ir įvertinkite kai ku- 
riuos faktus. 

— Kokius? 

— Kadirjo užsiėmimą. Jis dantų gydytojas. 

— Kūno apdorojimas chemikalais, - garsiai išreiškė savo 
mintis Dinas. Medicinos ekspertas patvirtino, kad, kaip ir 
Medi Robinson, Džeinės kūnas buvo apdorotas kraujavimą 
sulaikančiais preparatais. 

— Teisingai. Tokiais dalykais gali užsiimti tik medikas. 

— Tokiais dalykais gali užsiimti ir pedantiškas psichopatas, 
apimtas savo pėdsakų naikinimo manijos. 

— Armstrongas patenka į abi šias kategorijas. 

Dinas dirstelėjo sau per petį į uždarytas tardymo patalpos 
duris. 

— Džeinė buvo surišta. Ji buvo kankinama. Dėl Dievo mei- 
lės, ant jos kūno rasta netgi įkandimo žymių. 

— Palyginimui mes paimsime jo sąkandžio pavyzdžius. 

— Aš noriu pasakyti, kad joks iš ankstesnių Armstrongo 
nusižengimų nebuvo susijęs su smurtu ir netgi nedavė jokios 
užuominos apie jo polinkį į smurtą. Taip, jis iškrypėlis, bet ne 
smurtaujantis iškrypėlis. 

— Kaip suprasti, Melojau? - piktai paklausė Kurtis. - Jo 
žmona mums pasakojo, kad mato jo ryškėjantį polinkį smur- 
tauti. Jūs pats tvirtinote, kad smurtas yra natūrali jam būdin- 
gos psichozės raidos dalis. Ar dabar jūs norite paneigti tai, ką 
pats pasakėte? 

— Aš žinau, ką pasakiau, ir esu įsitikinęs, kad buvau teisus. 

— Ką gi. Šį vakarą jis mušė Melisą Hečer. 

— Egzistuoja didžiulė praraja tarp moters apstumdymo ir 
jos nukankinimo bei pasmaugimo. 

— Mano nuomone, tokia praraja neegzistuoja. Ir ne tik 
mano, bet ir kiekvienos mušamos moters nuomone. 

— Nebūkite bukaprotis, Kurti, - piktai pasakė Dinas. - Aš 
irgi neieškau jam pateisinimo. Aš tik noriu pasakyti... 

— Mėšlas, aš žinau, ką jūs norite pasakyti, - suniurnėjo 
Kurtis ir giliu atodūsiu pro suspaustas lūpas išleido savo su- 

sierzinimą. Po trumpos pauzės, atvėsinusios abiejų emocijas, 
jis paklausė: - Kokių dar matote neatitikimų? 

— Fotografija. 

— Armstrongas pripažino, kad galėjo padaryti keletą Džei- 
nės nuotraukų. 

— „Keletą“. „Galėjo padaryti“. Apie tas nuotraukas jis kal- 
bėjo kaip apie neesminį dalyką. Džeinė tvirtino kitaip. Ar 
neprieštarautumėte, jei prieš mums pratęsiant Armstrongo 
apklausą, aš pasikviesčiau Geiviną ir jį paklausinėčiau kai ku- 
rių detalių? 

Kurtis gūžtelėjo pečiais. 

— Aš už bet ką, kas padėtų nustatyti tikrąjį nusikaltėlį. 

Dinas žengė į koridorių ir pamojo Geivinui užeiti į vidų. Jis 
atsikėlė, palikdamas Melisą sėdėti su suaugusiųjų pora, kurią 
Dinas spėjo esant jos tėvus. 

— Kas atsitiko, tėti? - paklausė Geivinas. - Ar jis prisipa- 
žino? 

— Dar ne. Aš norėčiau, kad tu dar kartą papasakotum ser- 
žantui Kurčiui ir man viską, ką Džeinė tau pasakojo apie Va- 
lentiną. Visas detales, kokias tik gali prisiminti. Gerai? 

— Aš taijau dariau dešimt kartų. 

— Na, dar vieną kartą. Prašau. 

Kurtis įsipylė puodelį kavos. Jis pasiūlė kavos ir jiems, 
bet jie atsisakė. Gurkštelėjęs iš plastikinio puodelio, Kurtis 
pasakė: 

— Nebijok kartotis, papasakok mums viską, ką prisimeni 
girdėjęs apie Valentiną iš Džeinės lūpų. Netgi atsitiktinai 
prasprūdusi jos pastaba gali būti svarbi, Geivinai. 

— Norėčiau prisiminti ką nors daugiau, pone. Ji man sakė, 
kad tas žmogus vyresnis. Vyresnis už mus, aš noriu pasakyti. 
Kad jis labai šaunus ir kad žino, ko nori moterys. 

— Mus labiausiai domina tai, ką ji pasakojo apie nuotrau- 
kas, - pasakė jam Dinas. 

— Ji sakė, kad jis yra fotografijos fanatikas, - atsakė Geivi- 
nas. - Blykstės, objektyvai, įmantri įranga. Jis pats kilnoda- 
vo, reguliuodavo jos rankų, kojų, galvos padėtį. Viską. 

— Ar ji negalėjo perdėti, siekdama padaryti tau įspūdį? 
Kad tują įsivaizduotum kaip, sakysime, žurnalo „Penthouse“ 
modelį? 

— Gali būti, - atsakė jis. - Bet jei ji ir perdėjo, tam turėjo 
sąmoningai pasiruošti, nes žinojo daug detalių apie fotogra- 
favimą. Ji minėjo išlaikymą ir panašius dalykus. Sakė, kad 
kiekvieną kartą fotografuodamas, jis ilgai krapštinėdavosi su 
įranga, kad pasiektų norimą rezultatą, ir labai niršdavo, jei ji 
nesistengdavo su juo bendradarbiauti. 

— Jis ne šiaip sau pliaukštelėjo keletą pornografinių ka- 
drų, - pasakė Dinas Kurčiui. - Pastudijavus nuotrauką, kurią 
Džeinė davė Geivinui, galima pasakyti, kad ji atlikta tegu ir 
mėgėjo, bet turinčio pretenzijų į meną. 

- Ir jūs nemanote, kad Armstrongas būtų sugebėjęs pada- 
ryti tokią nuotrauką? 

— Gal ir būtų, - atsakė Dinas. - Bet jei tu slapta prasidedi 
su kita moterimi išduodamas savo žmoną, kuri, be mažiau- 
sios abejonės, laukia nesulaukia tavęs, ar galėsi tiek daug lai- 
ko skirti fotografijai? 

Tebegromuluodamas šiuos Dino žodžius, Kurtis pro Dino 
petį išvydo kažką ateinant. 

— Kąjūs čia veikiate? - paklausė jis. 

Dinas atsigręžė pasižiūrėti, kas atitraukė Kurčio dėmesį, ir 
išvydo link jų besiartinantį pareigūną Grigsą. Naujoko šypse- 
na ištirpo išvydus Kurčio veidą ir išgirdus aiškaus nepasiten- 
kinimo kupiną balsą. 

— Aš... Aš buvau paleistas, pone. Man pasakė, kad esu lais- 
vas. Bet man buvo smalsu sužinoti, ar Armstrongas prisipa- 
žino, tad užuot... 

- Jūs palikote Peris radijo stotyje vieną? - paklausė Dinas. 

— Na, pone, ne... 

— Kas tau liepė palikti savo postą? 

— Džonas Rondo. 

Akies krašteliu Dinas pastebėjo Geivino reakciją paminėjus 
Rondo vardą. Vietoj tikėtinos antipatijos tai buvo išgąstis. 

— Geivinai? Kas yra? - sūnus žvelgė į Diną baltu lyg išrūgos 
veidu. - Geivinai? 

— Tėti... - berniukas turėjo nuryti kamuolį gerklėje, kad ga- 
lėtų kalbėti. - Yra vienas dalykas, kurį privalau tau pasakyti. 


Trisdešimt ketvirtas skyrius 


D. stiklines sienas sklindanti melsva fluorescencinė ra- 
dijo stoties vestibiulio lempų šviesa vos vos skiedė radijo 
stoties pastatą gaubiančią tamsą. Miesto centro pašvais- 
tę dengė kalvos. Mėnulio pjautuvas buvo per siauras, kad 
skleistų bent kiek ryškesnę šviesą. Šią vėlyvą nakties va- 
landą siauro valstijos reikšmės greitkelio šalikelę kartkar- 
tėmis nušviesdavo tik pavienių automobilių šviesos. Arti- 
miausias komercinės paskirties pastatas buvo už pusmylio 
esanti nedidelė parduotuvėlė, dirbanti iki dešimtos valan- 
dos vakaro. 

Žiūrint nuo radijo stoties „101,3“ pastato, aplinkui ne- 
buvo matyti nieko, išskyrus kalvas su kur ne kur augančiais 
kedrais, klinčių rieduliais ir šen bei ten besiganančiais mėsi- 
niais galvijais. Tai buvo ideali vieta stoties transliacijos an- 
tenai, kuri periodiškai mirksėjo savo raudonomis lempomis, 
perspėdama žemai skraidančių privačių lėktuvėlių pilotus. 

Rondo maklinėjo palei savo automobilį, kol Grigso vairuo- 
jamo policijos automobilio galinių žibintų šviesos išnyko už 
kalvos. Jis su pagieža žvelgė nuvažiuojantiems pareigūnams 
įkandin. Žinoma, jis norėjo, kad jie nuvažiuotų. Bet argi jie 
neturėjo paprašyti parodyti orderį, kurį, jo teigimu, išdavė 
Kurtis, užuot patikėję jo žodžiu? Šitoks nerūpestingumas 
tiesiog nepateisinamas. Rytoj jis pateiks vadovybei ataskai- 

tą apie jų aplaidumą. Tuo neužsitarnaus jų simpatijos, bet 
megzdamas draugystes karjeros nepadarysi. 

Jis pasuko įėjimo link, nešinas segtuvu, kuriame buvo su- 
kaupta informacija apie Steną Krenšou. Šios informacijos 
visuma piešė bauginantį portretą žmogaus, kurio nenormali 
šeima ir asmeninio nesaugumo kompleksas skatino nuo pat 
vaikystės besitęsiančius seksualinius nusižengimus, kuriuos 
galima laikyti tikėtina Valentino iškrypimų preliudija. 

Tačiau labiausiai Rondo siutino visus Krenšou nusižengi- 
mus lydintis neteisingumas. Jis sėkmingai išsisukdavo bet 
kurioje situacijoje, nes jam už nugaros stovintis įtakingas 
dėdė išpirkdavo jį iš visų nemalonumų. Taip besielgdamas, 
Vilkinsas Krenšou pamažu sukūrė monstrą, pajėgų pagrobti, 
išprievartauti, kankinti ir nužudyti dailią jauną moterį. 

Dėl savo trumparegiško susitelkimo prie Bredo Armstron- 
go seržantas Kurtis ignoravo sultingą jo segtuvo turinį. Iš 
pradžių Rondo tai priėmė kaip įžeidimą, bet vėliau pagalvojo, 
kad tokia padėtis gali duoti naudos. Pats nenorėdamas Kur- 
tis suteikė jam auksinę galimybę tapti didvyriu. 

Užuot nuspaudęs skambutį, jis pasibeldė į stiklines duris. 

Neilgai laukęs, anapus stiklo sienos išvydo iš pažiūros vi- 
siškai neįspūdingą ir neimpozantišką Steną Krenšou. Jis iš- 
niro iš tamsaus koridoriaus, atsišakojančio nuo vestibiulio, 
ir, įtariai prisiartinęs prie durų, įdėmiai pažvelgė pro stiklą, 
kuris, žinojo Rondo, anapus jo tvyrant tamsai, viską atspin- 
di lyg veidrodis. Krenšou prisidėjo plaštakas sau prie akių, 
bemaž suformuodamas iš jų kažką panašaus į žiūrono vamz- 
džius, kad geriau matytų, kas beldžiasi. 

Jis apžiūrėjo Rondo nutaisęs globėjišką nuo gimimo tur- 
tingo žmogaus povyzą, tada apžvelgė jam už nugaros plytin- 
čią automobilių stovėjimo aikštelę, iš kurios kažkodėl buvo 
pradingęs policijos automobilis. 

— Kur policininkai? - paklausė Krenšou. 

Rondo, jau iš anksto mėgaudamasis savo sėkme, iškėlė jam 
prieš akis savąjį policininko pažymėjimą. 


— Čia buvo Džonis Metis su savo nuostabiąja daina „Misty“. 
Tai tikrai daina, kurią norisi apkabinti. Tikiuosi, kad šią naktį 
šalia jūsų yra žmogus, su kuriuo apsikabinę klausotės radijo 
stoties „101,3“, transliuojančios gražiausias meilės dainas. 
Aš esu Peris Gibson. Drauge praleiskime keletą vėlyvo vakaro 
minučių su Melisos Mančester daina „I Don't Know How to 
Love Him . Telefono linijos įjungtos. Skambinkite man. 

Prasidėjus dainai, ji išjungė savo mikrofoną. Dviejų telefo- 
no linijų lemputės mirkčiojo. Ji nuspaudė vieną iš mygtukų, 
bet ragelyje pasigirdo signalas. Mintyse ji atsiprašė skambin- 
tojo, kuris akivaizdžiai padėjo ragelį tuo pat metu, kai ji atsi- 
liepė, ir nuspaudė kitą mirksintį mygtuką. 

— Peris klauso. 

— Sveika, Peris. 

Jos širdis trumpam sustojo, kad po akimirkos galinga adre- 
nalino banga vėl paleistų ją į darbą tankiais, sunkiais dūžiais, 
kaip sprinterio, ką tik atsispyrusio nuo starto kaladėlės. 

— Kas čia? 

— Tu žinai, kas, - jo juokas buvo dar labiau bauginantis nei 
kuždantis balsas. - Tavo ištikimas gerbėjas Valentinas. 

Ji karštligiškai pažvelgė sau pro petį, vildamasi, kad gal- 
būt Stenas bus tylomis atsliūkinęs į studiją. Ji dabar būtų 
labai apsidžiaugusi jo pasalūnišku elgesiu. Bet kambaryje ji 
buvo viena. 

— Kaip... 

- Žinau, žinau, tavo draugas galvoja, kad sučiupo kaltinin- 
ką. Jo egoistiški ir nemokšiški veiksmai būtų komiški, jei ne- 
būtų graudūs, - jis dar kartą nusikvatojo ir nuo jo juoko jos 
rankos pašiurpo lyg žąsies oda. - Aš esu negeras berniukas, 


ar ne, Peris? 

Jos burna akimirksniu išdžiūvo, širdis ir toliau lyg pašė- 
lusi daužėsi į šonkaulius, o pulsas garsiai tvaksėjo ausų bū- 
gneliuose. Ji įsakė sau nusiraminti ir galvoti. Ji turi perspėti 
Diną, seržantą Kurtį, lauke budintį Grigsą, visus, ką tik įma- 
noma, jog jie sulaikė ne tą žmogų, ir kad Valentinas tebėra 
laisvėje. Bet kaip tai padaryti? 

Ko ji laukia? Ji laiko savo pirštuose mikrofoną! Jos klausosi 
šimtai tūkstančių žmonių. 

Tačiau pridėjusi pirštą prie mikrofono jungiklio, ji persi- 
galvojo. Ar ji gali paleisti į eterį žinią, kad Ostino policijos 
departamentas padarė didžiulę klaidą? Kas, jei šis skambutis 
pasirodys tik akių dūmimas? Kas, jei kažkas jai krečia bjau- 
rius pokštus? Kas, jei ji savo skubotais veiksmais sukels vi- 
suotinę paniką? 

Verčiau ji pasistengs kuo ilgiau išlaikyti jį eteryje, kol pa- 
jėgs nuspręsti, ką daryti. 

— Pirmiausia jūs esate melagis, Valentinai. Jūs paanksti- 
note savo terminą. 

— Tas tiesa. Aš pasielgiau negarbingai. 

— Jūs nužudėt Džeinę nesuteikęs man šanso ją išgelbėti. 

— Tai nesąžininga, ar ne tiesa? Bet aš niekuomet netvirti- 
nau, kad esu garbingas, Peris. 

— Tai kodėl jūs man apskritai paskambinote? Jei buvot nu- 
sprendęs ją nužudyti, kodėl jums reikėjo organizuoti visą šią 
telefoninių pokalbių kampaniją? 

— Tam, kad sugriaučiau tavo pasaulį. Ir mano metodas 
buvo veiksmingas, ar ne? Tu tikrai jautiesi velniškai prastai 
dėl to, kad nesugebėjai išgelbėti tos šliundros gyvybės. 

Peris nesusigundė jo masalu. Ji kartą jau ėjo jo primestu 
keliu, tačiau Džeinė vis tiek mirė. Vienintelis būdas išpirkti 
savo kaltę, tai nustatyti tą kalės vaiką ir išvysti jį teisingumo 
rankose, o šito ji tikrai nepadarys su juo ginčydamasi. 

Ji gali savo mobiliuoju paskambinti Dinui, bet - velniai 
griebtų! - jis jos rankinėje, kuri guli kabinete. Gal ji galėtų 

sukurti kokią nors techninę problemą, kuri suteiktų darbo 
Stenui? Netrukus Mančester daina pasibaigs. Tai paskuti- 
nė muzikinio intarpo daina. Eteryje įsivyravusi tyla turė- 
tų paskatinti Steną pasirodyti studijoje ir pasidomėti, kas 
atsitiko. 

Kol ji kaip pašėlusi galvojo, Valentinas padrikai dėstė savo 
mintis. 

— Supranti, ji turėjo mirti dėl to, kad mane apgavo. Ji buvo 
beširdė kalė. Man buvo malonu stebėti jos lėtą mirtį. Aš aiš- 
kiai mačiau, kada ji suprato, kad jokiu būdu nuo manęs nepa- 
bėgs. Kad tikrai neišgyvens. 

— Tai jums tikriausiai buvo tikras pasismaginimas. 

— O, neabejotinai. Nors buvo nelengva žiūrėti, kaip jos akys 
tyliai maldavo pasigailėti. 

Pastarasis teiginys privertė Peris pamiršti savo ryžtą nesi- 
leisti suerzinamai, kad ir ką jis pasakytų. 

— Jūs psichiškai nesveikas gyvulys. 

— Tu manai, kad aš esu psichiškai nesveikas? - maloniu 
balsu paklausė jis. - Man keista tai girdėti, Peris. Aš nukan- 
kinau ir nužudžiau Džeinę, o tu nukankinai ir nužudei savo 
sužadėtinį, tiesa? Argi jam nebuvo kančia žinoti, kad tu jį iš- 
davei su jo geriausiu draugu? Ar ir save tu laikai psichiškai 
nesveika? 

— Aš nepasukau Džeko automobilio į viaduko atramą, tai 
padarė jis. Ta avarija įvyko dėl jo kaltės. Jis pasirinko savo 
likimą, ne aš jam jį nulėmiau. 

— Tai skamba kaip racionalizacija, - pasakė jis priekaištingu 
tonu kaip kunigas klausykloje. - Aš nematau skirtumo tarp 
tavo ir mano nuodėmės, išskyrus tai, kad tavo sužadėtinio 
kančia tęsėsi daug ilgiau ir jo mirtis buvo daug lėtesnė. Taigi 
galima sakyti, kad tu esi daug žiauresnė nei aš, ar ne tiesa? 
Todėl tu turi būti nubausta. Ar būtų teisinga leisti tau eiti ro- 
žėmis klotu keliu ir laimingai bei ilgai gyventi su Melojumi? 
Aš taip nemanau, - pasakė jis bjauriu progiesmiu. - Šito ne- 

atsitiks. Jūs niekuomet nebūsite kartu, nes tu, Peris, mirsi. 
Šį vakarą. 

Su šiais žodžiais jis nutraukė pokalbį. Tą pat akimirką ji 
ištiesė ranką prie karštosios linijos telefono. Tačiau ragelyje 
nebuvo girdėtijokio signalo. Nieko. Tyla. Ji paskubomis vieną 
po kito pakėlė visų linijų telefonų ragelius, bet nė viename iš 
jų nebuvo girdėti jokio signalo. Visos linijos buvo negyvos. 

Tarytum užslenkantis šešėlis ją užvaldė baisus suvokimas. 
Arba jis turi priėjimą prie telefono paslaugų tiekėjo įrangos 
ir žino, kaip išjungti norimus numerius, arba - ir šito ji bijojo 
labiausiai - jis išvedė iš rikiuotės visą radijo stoties telefonų 
įrangą. 

Ji pašoko nuo savo taburetės. Staigiai atvėrusi storai garso 
izoliacine medžiaga apmuštas duris, ji sušuko į tamsų kori- 
dorių: 

— Stenai! 

Mančester daina ėjo į pabaigą. Nubėgusi prie kontrolės 
pulto, ji staigiu judesiu nuspaudė savo mikrofono mygtuką. 

— Sveiki, aš esu Peris Gibson, - jos balso tonas buvo aukš- 
tas ir silpnas, visiškai besiskiriantis nuo įprasto kontralto. — 
Tai ne... 

Jos žodžius nutraukė aukštas cypiantis aliarmo signalas. 

Ji pasuko galvą garso šaltinio link. Garsas sklido iš įrašymo 
aparatūros, kuri įrašinėjo viską, kas tik buvo transliuojama į 
eterį. Šio prietaiso buvo galima nepastebėti ištisus mėnesius. 
Aliarmo signalas pasigirsdavo tik tada, kai transliacija dėl 
vienos ar kitos priežasties nutrūkdavo. 

Apimta vis augančio siaubo, ji dar ir dar kartą spaudė mi- 
krofono mygtuką, bet, kaip ir kitos lemputės ant kontrolės 
pulto, šioji neįsižiebė. 

Ji vėl puolė prie durų. 

— Stenai! - jai atrodė, kad jos riksmo aidas, bėgant savo ka- 
bineto link, vejasi ją iš paskos. Jos rankinė buvo toje pačioje 
vietoje ant stalo, kur ir buvo ją palikusi, tačiau ji gulėjo ant 

šono, o jos turinys mėtėsi ant stalo. Drebančiomis rankomis 
ji ėmė rausti kosmetikos, nosinaičių, monetų ir kitų mažmo- 
žių krūvelę, vildamasi surasti mobilųjį telefoną, tačiau sykiu 
ir žinodama, kad jo neras. 

Telefono nebuvo. 

Ir nebuvo dar kai ko - jos raktų. 

Ji paniškai ėmė raustis po korespondenciją, kuria buvo 
apkrautas stalas, netgi parpuolė ant kelių bei pažvelgė po 
stalu, tačiau neabejojo, kad ir raktus, ir telefoną paėmė tas 
pats niekšas, kuris išjungė telefono linijas ir nutraukė laidos 
transliaciją. Visus komunikacijos šaltinius iš jos atėmė žmo- 
gus, kuris buvo nužudęs Džeinę ir pažadėjo nužudyti ją. 

Valentinas. 

Jos alsavimas buvo toks įnirtingas, kad ji vargu ar galėjo 
girdėti ką nors daugiau, išskyrus jį. Keletui akimirkų sulai- 
kiusi kvapą, ji įsiklausė. Tuomet prisėlino prie pravirų kabi- 
neto durų, bet ties slenksčiu neryžtingai sustojo. Koridoriuje 
kaip ir anksčiau viešpatavo tamsa. Tačiau šį vakarą toji įpras- 
ta tamsa neteikė jai saugumo ir ramybės pojūčio. Ji buvo pik- 
ta ir negera lemianti, galbūt todėl, kad visame pastate buvo 
tylu kaip kape. 

Kur Stenas? Argi jis nepastebėjo, kad nutrūko transliacija? 
Jei jis buvo užsukęs į studiją ir pamatė, kad jos nėra, kodėl jis 
nevaikšto po visus kabinetus ir nešaukia jos, kodėl nemėgina 
išsiaiškinti, kas atsitiko? 

Bet jos sąmonei dar nebaigus formuluoti šio klausimo, 
dingtelėjo atsakymas: Stenas negali ateiti ir išsiaiškinti, kas 
atsitiko. 

Valentinas jį nužudė, galbūt netgi anksčiau, nei paskam- 
bino jai. Jis galėjo lindėti stoties pastate jau kurį laiką, kol ji, 
užsidariusi savo kambaryje su patikima garso izoliacija, apie 
tai sužinojo. 

Kaip Valentinas galėjo prasmukti pro Grigsą ir Karsoną? O 
jei prasmuko, kaip jis pateko į pastatą? Norint atrakinti duris 

iš bet kurios pusės, reikia turėti raktą. Nejaugi jis įtikino Ste- 
ną, kad šis atidarytų duris? Kokiu būdu? 

Nė į vieną iš šių klausimų ji negalėjo rasti atsakymo. 

Jai kilo pagunda uždaryti duris ir, užsirakinus savo kabi- 
nete, laukti, kol atvyks pagalba. Jau dabar tūkstančiai klau- 
sytojų, išsibarstę visame šiame kalvotame regione, be abe- 
jo, negali suprasti, kodėl nutrūko radijo stoties programos 
transliacija. Galbūt apie tai žino netgi Dinas. Ir seržantas 
Kurtis. Greitai kas nors atskubės jos gelbėti. 

Tačiau šiuo metu ji čia niekur negali jaustis saugi. Grigsas 
ir Karsonas gali būti pašalinti. Taip pat ir Stenas. 

Ji išėjo į koridorių. Atsirėmusi nugara į sieną, kad galėtų 
dairytis į abi puses, ji ėmė slinkti koridoriaus pakraščiu pa- 
grindinio įėjimo link. Judėdama koridoriumi, ji išjunginėjo 
kiekvieną šviesos jungiklį, pro kurį praeidavo. Vienas ne-abe- 
jotinas pranašumas prieš Valentiną buvo tas, kad ji puikiai 
pažino pastatą ir buvo pripratusi vaikščioti po jį prieblandoje 
arba tamsoje. 

Judėdama kiek įmanoma greičiau, bet tuo pat metu tyliai 
ir atsargiai, ji artinosi prie vestibiulio. Prie kiekvieno korido- 
riaus posūkio ar koridorių susikirtimo ji artindavosi su bai- 
me, nežinodama, kas jos laukia už kampo. Tačiau štai ji įvei- 
kė paskutinį koridoriaus posūkį ir pamatė, kad koridoriaus 
adalis, skirianti ją nuo gerai apšviesto vestibiulio, tuščia. Ji 
bėgte įveikė šią dalį, perbėgo holą, ketindama pulti prie durų 
ir pradėti daužyti rankomis stiklą, tikėdamasi atkreipti ją 
saugančių policininkų dėmesį. 

Deja, policijos patrulių automobilio stovėjimo aikštelėje 
nesimatė, o durys buvo užrakintos. 

Tyliai šūktelėjusi, ji ėmė trauktis nuo durų, kol, pasiekusi 
registratoriaus stalelį, atsirėmė į jį mėgindama atgauti kvapą 
ir nuspręsti, ką daryti. 

Staiga jos kulkšnį suspaudė kažkieno ranka. Ji veriamai 
suspiegė. 


Sveika, tamsa + 479 


Pažvelgusi žemyn, ji išvydo vyro ranką, išlindusią iš po sta- 
lo ir suspaudusią jos koją. Jai net nespėjus atlikti jokio jude- 
sio, kad išsivaduotų iš jo gniaužtų, pirštai patys atsileido ir 
ranka bejėgiškai nusviro ant purvinos kiliminės dangos. 

Besipinančiomis kojomis ji atitraukė stalą ir sustingo lyg 
įbesta išvydusi pažįstamą siluetą, gulintį kniūbsčią ant grin- 
dų. Parpuolusi ant kelių, ji sugriebė gulintįjį už peties ir ap- 
vertė jį ant nugaros. 

Džonas Rondo suaimanavo. Jo vokai suvirpėjo, bet akys 
liko užmerktos. Iš žaizdos galvoje gausiai sunkėsi kraujas. 

Ją visą persmelkė palengvėjimo jausmas ir ji pro spazmiš- 
kai užgniaužtą gerklę sukuždėjo jo vardą. 

— Džonai. Prašau, pabuskit. Prašau! - ji stipriai pliaukšte- 
lėjo jam per skruostą, bet jis tik vėl suaimanavo, o jo galva 
nusviro į vieną pusę. Jis buvo be sąmonės. 

Šalia ištiestos jo rankos gulėjo segtuvas su popieriais. Ji 
perskaitė užrašą titulinėje grafoje: „Stenlis Krenšou . 

Jos vidurius persmelkė šaltis. 

— O mano Dieve. 

Stenas? Ar visas šis segtuvas prikimštas medžiagos vien 
apie Steną? 

„Kodėl gi ne?“ - pagalvojo ji. Jo apsimetinėjimas netikša 
galėjo būti paprasčiausias maskaradas. Jis turėjo ir laiko, ir 
galimybių vykdyti nusikaltimus. Jo dienos nebuvo apkrautos 
darbu, taip pat ir vakarai prieš jos laidą bei naktys po jos. 
Jis turėjo pakankamai techninių įgūdžių, kad mokėtų per- 
adresuoti telefoninius skambučius. Jis yra elektronikos ir 
modernių prietaisų fanatikas. Neabejotinai tarp jo žaisliukų 
atsirastų ir geras fotoaparatas, kurį įsigyti jis tikrai be vargo 
išgalėtų. Taip pat jis yra pakankamai patrauklus, kad galėtų 
prisivilioti stiprių emocijų ieškančią paauglę. 

Jo viduje kunkuliuoja marios pykčio ir apmaudo, kurio vi- 
siškai užtenka, kad jis galėtų nužudyti jį atstūmusią moterį. 

Ir šiurpiai aiškiai Peris suvokė, kad ką tik, šią naktį, ji tai pa- 
darė pati. 

— Pagalba greitai atvyks, - sušnibždėjo ji Rondo. Jis nere- 
agavo. Jis grimzdo vis giliau į komą. Taigi policininkas išves- 
tas iš rikiuotės ir jai vienui vienai tenka stoti akistaton su 
tikrove. 

Bet ji neketina laukti, kol Valentinas ją suras. Ji pati ketina 
jį surasti. 

Paskubomis ji apčiupinėjo Rondo drabužius. Ji nežinojo, 
ar kompiuterinių nusikaltimų padalinio policininkai vaikšto 
ginkluoti, bet vylėsi, kad ginklą jis vis dėlto turi. Ji nemėgo 
ginklų, vien ginklo panaudojimo idėja jai buvo atgrasi, bet ji 
tikrai nesudvejos ir nuspaus gaiduką, jei to reikės savo gyvy- 
bei gelbėti. 

Ji su palengvėjimu atsikvėpė, kai užčiuopė po jo švarku 
pūpsantį iškilumą. Tačiau, atidengusi prie Rondo diržo pri- 
tvirtintą pistoleto dėklą, pamatė, kad jis tuščias. 

Stenui tikriausiai šovė į galvą tokia pat mintis, kaip ir jai. 
Taigi dabar jis ginkluotas. 

Dar kartą promurmiais patikinusi Rondo, kad viskas bus 
gerai - jai norėjosi tikėti, kad taip ir bus, - ji atsargiai išlindo 
iš.pastalės, kuri labai apgaulingai atrodė kaip saugi priebėga. 

Palikdama vestibiulį, ji išjungė fluorescencinį patalpos ap- 
švietimą, nors jai dingtelėjo į galvą, kad Stenas žino šį pasta- 
tą ne blogiau už ją, taigi tamsa nebėra jos pranašumas. 

Ji daugiau neketina slapstytis. Jiedu su Stenu yra vienu du 
visame pastate, kaip buvo šimtus naktų iki šiol. Ji nesirengia 
su juo žaisti vaikišką katės ir pelės žaidimą. Buvo įsitikinusi, 
kad jei bendraus su juo ryžtingai ir pakankamai agresyviai, ji 
sugebės išlaikyti jo dėmesį, kol atvyks pagalba. 

Techninėse patalpose buvo tuščia, kaip ir vyrų poilsio kam- 
baryje bei valgomajame. Visi kabinetai, taip pat ir jos, buvo 
tušti. Taip pamažu, tikrindama visas patalpas, ji pasiekė pas- 


tato galą, kuriame buvo didelė saugykla. Durys į ją buvo už- 
darytos. 

Sugrabinėjusi šaltą metalinę rankeną, ji ją paspaudė ir 
durys atsidarė. Saugykloje ją pasitiko sunkus seniai nenau- 
dojamos technikos kvapas. Patalpa buvo erdvi, tačiau tamsa 
čia buvo dar tirštesnė nei likusioje pastato dalyje. Pro atvirą 
tarpdurį ant cementinių grindų driekėsi šviesos ruoželis, bet 
jis taip menkai teatmiešė tvyrančią tamsą, kad buvo nenau- 
dingas. 

Peris kurį laiką neryžtingai stovėjo ant slenksčio, kol jos 
akys priprato prie dar juodesnės tamsos. Kai vyzdžiai paga- 
liau pakankamai prasiplėtė, ji pastebėjo duris į mažą kamba- 
rėlį, kuriame buvo laikomi Lensio-Mervino darbo įrankiai ir 
medžiagų atsargos. Durys buvo praviros. Atidžiai įsiklausiu- 
si, ji išgirdo iš kambarėlio sklindantį alsavimą. 

— Stenai, tu užsiimi kvailystėmis. Nagi, išlįsk. Mesk šitas 
užmačias, kol niekas nepatyrė sužalojimų, taip pat ir tu. 

Sukaupusi visą savo drąsą, ji įžengė į saugyklą. 

— Aš žinau, kad dabar tu turi ginklą, bet netikiu, kad šausi 
į mane. Jei būtum norėjęs mane nužudyti, būtum galėjęs tai 
padaryti bet kurią naktį. 

Ar šnopavimas patalpėlės viduje tapo intensyvesnis? O gal 
tai tik jos įkaitusios vaizduotės padarinys? Gal ji girdi savo 
pačios alsavimo aidą? 

— Aš žinau, kad tu pyksti ant manęs dėl to, kad paniekinau 
tavo jausmus, bet iki šio vakaro aš nė neįtariau, ką tu man 
jauti. Pasikalbėkime apie tai. 

Betoninėmis grindimis tipendama ant pirštų galiukų, ji 
prisiartino prie mažojo kambarėlio durų, įtemptomis ausimis 
gaudydama menkiausius garsus, sklindančius anapus sienų, 
ir vildamasi išgirsti atskubančią pagalbą. Gal snaiperiai jau 
renkasi pozicijas? Specialiojo šturmuotojų būrio pareigūnai 
turbūt jau ropščiasi pastato sienomis, kad patektų ant stogo? 
O galji tiesiog prisižiūrėjo per daug veiksmo filmų? 

Kai jai liko vos kelios pėdos iki pravertų kambarėlio durų, 
ji sustojo. 

— Stenai? - kiek galėdama toliau ištiesusi ranką, ji visiškai 
atidarė kambarėlio duris. 

" Šūvis tylos nesudrumstė. Ji prisiminė, ką jis padarė Džei- 
nei. Dabar, žinodamas esąs užkluptas, jis veiks desperatiškai 
ir negailestingai. Jis gali padaryti bet ką. Ši situacija reikalau- 
ja specialaus pasirengimo, kurio ji neturi. Tokį pasirengimą 
turi tik Dinas. 

Dinas. Baimės ir ilgesio kupina jos širdis tyliai šaukė jo var- 
dą. Ji žengė paskutinį žingsnį ir atsidūrė atvirame tarpduryje. 

Išvydusi Steną, ji sutrikusi sustingo vietoje. 

Jis sunkiai alsavo pro šnerves, nes jo burna buvo užkli- 
juota lipnia juosta, kuria taip pat buvo apvyniotos kojos ties 
kulkšnimis ir rankos ties riešais. Kojos buvo sulenktos taip, 
kad keliai rėmėsi į smakrą, ojis pats buvo sprauste įspraustas 
į didelį pramoninį nerūdijančio plieno praustuvą. 

— Stenai! Ką... - ji ištiesė ranką, ketindama nuplėšti jam 
nuo burnos lipnią juostą, kai ji pažvelgė atgal, akys, jau ir taip 
didelės iš siaubo, išsiplėtė dar labiau. 

Ji žaibiškai apsigręžė. 

— Nesitikėjai? - paklausė Džonas Rondo. 

Paklausė Valentino balsu. 


Trisdešimt penktas skyrius 


= D, velnių, po velnių, - kartojo ir kartojo Dinas, maigyda- 
mas guminius mobiliojo telefono mygtukus. 

Viena ranka jis vairavo automobilį, o kita laikė mobilųjį te- 
lefoną. Jau kelintą kartą jis rinko karštosios linijos numerį, 
kurį jam buvo davusi Peris. Tačiau ji neatsiliepė. Jis taip pat 
mėgino prisiskambinti radijo stoties klausytojų numeriu, bet 
kiekvieną sykį išgirsdavo standartinį pranešimą, kad Peris 
atsilieps, kai tik galės. Kai surinkdavo jos mobiliojo telefono 
numerį, įsijungdavo balso pašto paslauga. 

— Kodėljūs man nieko nepasakėte apie Rondo? - paklausė 
Kurtis, viena ranka užtaisydamas pistoletą, o kitoje laikyda- 
mas prie ausies mobilųjį telefoną. Jis turėjo palaukti, kol bus 
surasta jo pageidaujama informacija apie Džoną Rondo. 

— Kada papasakojau, tada papasakojau. 

Kurtis stovėjo šalia Dino, kai Geivinas jiems atskleidė, ką 
žino apie Rondo. Buvo sunku pasakyti, kuris iš jų pajudėjo 
pirmas. Dinas atsiminė tik tiek, kad jis pastūmė Kurtį iš kelio 
ir leidosi bėgti išėjimo link. 

Jis pasijuto kiek geriau, kai išgirdo šalia bėgantį Kurtį, 
kuris sau pro petį šaukė, kokie padaliniai turi būti nukreipti 
radijo stoties link. 

— Specialusis padalinys irgi! Greičiau, greičiau, judinkitės! 

Dinas nesirengė net stabtelėti ir įsitikinti, ar seržanto nu- 

rodymai vykdomi, tačiau tikrai matė, kad Kurtis skuba ne 
mažiau nei jis. Juodu veržte išsiveržė pro dvivėres duris ir 
nubildėjo laiptais žemyn, šuoliuodami per dvi ar tris pakopas 
iš karto, kol pasiekė garažus. Dino automobilis buvo arčiau- 
siai. Jis taip spaudė akceleratorių, kad buvo aišku, jog prie 
radijo stoties pastato jie atsidurs anksčiau už operatyvinin- 
kus. 

— Jūs kažkodėl nesugebėjote manęs laiku informuoti, kad 
Rondo tualete primušė jūsų sūnų. 

— Tai buvo tik mano reikalas. Maniau, kad jis paprasčiau- 
sias šiknius. 

- Šiknius su... - Kurtis nutilo ir ėmė klausytis telefono. — 
Taip, taip, - pasakė jis į ragelį. - Ką jums pavyko išsiaiškinti? 

Kol Kurtis klausėsi informacijos apie Džoną Rondo, Dinas 
dar kartą surinko Peris telefono numerį. Veltui. Dinas riebiai 
nusikeikė ir dar stipriau nuspaudė greičio pedalą. 

Tą akimirką staiga nutilo automobilio radijo aparatas. 
Dino ausys buvo taip pripratusios girdėti Peris balsą, kad 
staiga pasigirdęs monotoniškas šnypštimas atrodė kaip krau- 
ją stingdantis klyksmas. 

Suvokimas, ką tai galėtų reikšti, išvedė Diną iš pusiausvy- 
ros. Jis ėmė įnirtingai maigyti kitų radijo stočių mygtukus. Vi- 
sos transliacijos buvo girdėti aiškiai ir švariai. Taigi radijo apa- 
ratas nebuvo sugedęs; stotis „101,3“ nutraukė transliaciją. 

— Stotis ką tik dingo iš eterio. 

Kurtis, kuris buvo įsitraukęs į pokalbį, pasuko galvą į jo 
pusę. 

— Ką? 

— Peris dingo iš eterio. Stotis liovėsi transliuoti. 

— Jėzau. Dėkui, šiam kartui užteks, - pasakė Kurtis į ragelį 
ir baigė pokalbį. 

— Ką sužinojote? Papasakokite man, - pasakė Dinas, ant 
dviejų ratų įveikdamas posūkį. 

— Rondo augo be tėvo. Jo nebuvo niekuomet. Dabar sten- 
giamasi išsiaiškinti, ar jis mirė, kai Džonas dar buvo kūdikis, 
ar apskritai tos šeimos gyvenime buvo koks nors ponas Ron- 
do. Džono aplinkoje nebuvo jokio žmogaus - dėdės ar skautų 
vadovo, - kuris būtų vyro pavyzdys... 

— Supratau, tęskite. 

— Motina turėjo daug dirbti, kad išlaikytų Džoną ir metais 
vyresnę jo seserį. 

— Kokios informacijos rado apie jas? 

— Jokios. Abiejų nebėra gyvų. 

Dinas žaibiškai pasuko galvą į Kurtį. 

— Apie motiną ir seserį jis kalbėjo esamuoju laiku. 

— Jos buvo rastos nužudytos namuose, kai Džonui buvo 
keturiolika metų. Jų kūnus rado jis. Sesuo paskandinta vo- 
nioje. Miegančiai motinai tiesiai į stuburą suvarytas iešmas. 

— Ar nusikaltėlis buvo surastas? 

— Ne. Tai atšalusi byla. 

— Jau nebe, - Dino pirštai tvirtai sugniaužė automobilio 
vairą. 

- Šito mes nežinome, - pasakė Kurtis, perskaitęs Dino 
mintis. — Jis buvo apklausiamas, bet niekad neatsidūrė tarp 
įtariamųjų. Mama ir vaikai labai mylėjo vienas kitą. Motina 
sunkiai dirbo, kad juos išlaikytų. Brolis ir sesuo buvo neišski- 
riami draugai. Visur ir visada pasikliaudavo vienas kitu. Jie 
buvo labai artimi. 

— Neabejoju, - pro sukąstus dantis iškošė Dinas. - Tikrai 
artimi. 

— Jūs turite galvoje kraujomaišą? 

- Valentino elgesys labai simptomiškas. Kodėl visi šitie da- 
lykai neužfiksuoti Rondo biografijoje? 

— Šie faktai joje yra. Ostino policijos departamentas rūpes- 
tingai išanalizuoja kandidatų biografijas. 

— Bet niekam iš darbuotojų kažkodėl neatėjo į galvą pasi- 
gilinti į jo šeimos tragediją. Nė vienam neatėjo į galvą paty- 

rinėti kraujomaišos galimybės. Kas nutiko jaunajam Džonui 
po tos dvigubos žmogžudystės? 

- Jis atsidūrė globėjų šeimoje. Gyveno joje iki pilnametys- 
tės, o paskui ėmė gyventi savarankiškai. 

— Ar tuose namuose buvo daugiau vaikų? 

— Ne. 

— Laimė. Ar jis sutarė su savo įtėviu? 

— Neužfiksuota jokių tarpusavio santykių problemų. Jie 
beprotiškai jį mylėjo. 

— Ypač žmona. 

— Nežinau, - pasakė Kurtis. - Jie labai juo rūpinosi. Tvir- 
tino, kad jis idealus vaikas. Gerbia vyresniuosius. Gerai 
elgiasi. 

— Tokie dauguma psichopatų. 

— Mokslo įstaigų charakteristikos puikios, - tęsė Kurtis. — 
Mokykloje neturėjo jokių problemų. Dvejus metus pasimo- 
kęs koledže, parašė prašymą į policijos akademiją. Norėjo 
tapti policininku... 

— Leiskite man spėti. Jo motyvas - apsaugoti kitas moteris 
nuo mirties, motinos ir sesers likimo. 

— Panašiai, - Kurtis dirstelėjo į jį. - Viena mažutė detalė... 

— Kokia? 

- Sesuo mirė būdama penktą mėnesį nėščia. 

Dinas surizikavo pasiųsti Kurčiui klausiamą žvilgsnį. 

— Ne, - pasakė Kurtis. - Šis variantas buvo patikrintas. Tai 
nebuvo Rondo kūdikis. 

- Ir pats žinau, kad tai nebuvo Rondo kūdikis, - niūriai pa- 
sakė Dinas. - Todėl jis ją ir nužudė. 

Suskambo Kurčio mobilusis telefonas. 

— Klausau, - atsiliepė jis. 

Dinas išvydo stoties antenos šviesas. Kiek jiems liko iki 
radijo stoties pastato? Mylia? Dvi? Jų automobilis lėkė spe- 
cialiojo policijos padalinio furgonui iš paskos. Furgonas juos 
pasivijo prieš keletą mylių ir Dinas leido jam juos pralenkti. 

Furgonas lėkė kaip pašėlęs, bet Dinui norėjosi, kad vairuo- 
tojas dumtų dar greičiau. Šie du automobiliai buvo pirmieji 
automobilių kolonoje iš keleto policijos ekipažų. Paskutinė 
važiavo greitosios pagalbos mašina. Dinas stengėsi apie ją 
negalvoti. 

Kurtis baigė kalbėti mobiliuoju telefonu. 

— Policija padarė kratą Rondo bute. Butas nedidelis, bet 
jame rasta brangios fotografavimo įrangos. Ištisi albumai 
šokiruojančių pornografinių nuotraukų. Tarp jų daugybė 
Džeinės. Ant lovos aptikta ilgų šviesių plaukų. Jis yra mūsų 
ieškomas žmogus. 

Dinas žvelgė tiesiai priešais save taip kietai sukandęs dan- 
tis, kad jam ėmė mausti žandikaulius. 

Kurtis patikrino pistoletą prie diržo prikabintame dėkle, 
antrą, įkištą dėkle, pritaisytame prie kulkšnies. 

— Jūs turite pistoletą? 

Dinas linktelėjo galvą. 

— Taip, pradėjau jį nešiotis, kai jis ėmė grasinti Peris. 

— Puiku, bet paklausykite manęs. Kai mes tenai nuvyksi- 
me, jūs nesiveršite į priekį ir leisite tiems vaikinams atlikti 
savo darbą, - jis kinktelėjo galva specialiojo policijos padali- 
nio automobilio link. - Supratote? 

— Supratau. Seržante. 

Priminimas apie žemesnį rangą nepraslydo Kurčiui pro au- 
sis, bet jis neatlyžo. 

- Jūs ten įsiveršite visas įniršęs ir padarysite ką nors tokio, 
kas suknis areštavimo procedūrą, o jis paskui pradės reikšti 
teisines pretenzijas dėl kokių nors sumautų pažeidimų. 

— Aš pasakiau, kad supratau, - irzliai atsakė Dinas. 

— Tai jūs ramus? 

— Aš ramus. 

Kurtis įsikišo pistoletą į dėklą, pritvirtintą prie gurnelio, 
ir sumurmėjo: 

— Nė velnio jūs neramus. 

Dinas atsakė: 
— Teisingai. Jei jis ką nors padarė Peris, aš jį užmušiu. 
**X 

Ji apstulbusi spoksojo į besišypsantį Rondo veidą, bet jos 
nuostaba truko labai trumpai. Sutelkusi visas jėgas, ji bandė 
jį nustumti, bet tai buvo bergždžios pastangos. Nė nepajudė- 
jęs jis bloškė ją į metalinę lentyną Mervino kambarėlyje, o po 
akimirkos, pakėlęs pistoletą, iššovė į Steną. 

Šūvio aidas ją apkurtino. O gal tai buvo jos pačios 
klyksmas. 

Rondo skėlė jai per veidą. 

— Užsičiaupk! - stvėręs už plaukų, jis ištraukė ją iš kam- 
bariuko ir kojos spyriu uždarė duris. Tada stūmė ją su tokia 
jėga, kad ji skriste nuskrido ir veidu bloškėsi ant betoninių 
grindų. 

— Sveika, Peris, - pasakė jis tuo šiurpą keliančiu balsu, kurį 
ji dabar taip gerai pažino. 

— Tu jį nužudei? 

— Krenšou? Tikiuosi, taip. Tai buvo šūvis tiesiai į širdį. Ti- 
kras nevykėlis. Nors ir stipresnis, nei atrodė. Jis tikrai man 
įtaisė šitą, - pasakė jis, rodydamas kraujuojančią žaizdą gal- 
voje.- Iš pradžių jis manęs klausė. Parodė, kaip nutrauk- 
ti laidos transliaciją. Žinoma, su į nugarą įremtu pistoletu. 
O paskui atliko tą kvailą, nors ir labai narsų žygdarbį - trenkė 
man per galvą sulčių buteliuku, siekdamas apginti tave, - jis 
tebekalbėjo Valentino balsu. 

— Tas balsas... Baisi apgaulė. 

— O kaipgi? Aš viską apgalvojau. Juk tarp mano kolegų po- 
licininkų taip pat gali būti Peris Gibson gerbėjų, o aš nė tru- 
pučio nenorėjau, kad iš balso jie mane atpažintų ir sužinotų, 
kad tau skambinau aš. 

— Jūs nuo pat pradžių buvote Valentinas, - jos burna buvo 
sausa sausutėlė, o liežuvis sulig kiekvienu žodžiu lipo prie go- 
murio. 

— Taip. Ši tavo mintis mus nukelia į... prisiminkime, - jis 
pistoleto vamzdžiu pasikasė smilkinį. - Į dienas prieš Medi 
Robinson dingimą. 

— Vadinasi, jūs nužudėte dvi moteris. 

Jis atlaidžiai nusišypsojo. 

— Iš tikrųjų ne dvi, Peris. 

— Daugiau nei dvi? 

- Hmm. 

„Stenkis palaikyti su juo pokalbį. Kuo ilgiau jis kalbės, tuo 
ilgiau tu gyvensi. 

— Kodėl jūs jas nužudėte? 

Pagaliau normaliu balsu jis pasakė: 

— Todėl, kad jos nenusipelnė gyventi. 

- Jos jus išdavė kaip Džeinė? 

— Taip. Džeinė, Medi, mano sesuo - jos visos mane išdavė. 

— Jūs nužudėte savo seserį? 

— Tai nebuvo žmogžudystė. Aš tiesiog įvykdžiau teisingumą. 

— Štai kaip. Kas atsitiko? Ką jūsų sesuo jums padarė? 

Jis patenkintas nusijuokė. 

— Ji darė viską. Vienas kitam mes darydavome viską. Su- 
pranti, aš miegodavau tarp jų. Tarp savo motinos ir sesers. 
Supranti apie ką aš? - jis aukštyn žemyn pakilnojo antakius. 

Jis norėjo ją priblokšti ir jam tai pavyko, bet ji stengėsi iš- 
likti rami. Ne, ji nesuteiks jam malonumo išvysti jos pasibai- 
sėjimą. 

— Visa tai mes slėpėme. Tai buvo maža mūsų šeimos pa- 
slaptėlė, - sukuždėjo jis specialiai įterpdamas dramatiškų 
gaidelių balse. - „Niekam šito nesakykite, - kiekvieną sykį 
perspėdavo mus mamytė. - Nes jeigu kam nors prasitarsite, 
jus atims iš manęs ir išveš ten, kur atsiduria blogi berniukai 
ir mergaitės, kurie žaidžia su viens kito pimpaliukais ir puty- 
tėmis. Pažadate? Gerai. O dabar pačiulpkite mamytės papu- 
kus ir ji jums padarys šį tą ypač nuostabaus.“ 

Peris gerklę sugniaužė šleikštulys. 

Jis ir toliau tęsė ta pačia abejinga maniera. 

— Bet atėjo laikas, kai mes paūgėjome. Sesutė po pamokų 
įsitaisė dirbti vaizdajuosčių parduotuvėje. Ji ten sėdėdavo 
kiekvieną popietę, užuot buvusi su manimi ir dariusi tai, ką 
mes labiausiai mėgome daryti. Vėliau ji pradėjo toje parduo- 
tuvėje pasilikti vakarais, kad galėtų pabūti su vienu ten dir- 
busiu vaikinu. Man ji jau nebeturėjo nei laiko, nei ūpo. Vis 
sakydavo, kad per daug pavargusi, bet tikroji jos nuovargio 
priežastis buvo ta, kad ji visą laiką dulkindavosi su tuo vaiki- 
nu. O mamytė galvojo, kad labai puiku, jog sesutė įsimylėjo 
vaikiną. „Argi tai ne romantiška? Argi tu dėl jos nesidžiau- 
gi, Džoni? 

Jis iškalbingai nutilo, paskui jo krūtinė sutrūkčiojo, tarsi 
jis būtų ketinęs pravirkti. 

— Aš jas mylėjau. 

Pasinaudodama tuo, kad jis įsitraukė į savo prisiminimus, 
Peris dirstelėjo durų link, akimis matuodama atstumą. 

Tačiau pasigirdęs juokas vėl žvilgsnį prikaustė prie jo. 

— Nė negalvok apie tai, Peris. Tas trumputis pasivaikščioji- 
mas prisiminimų alėjomis neišblaškė mano suvokimo, ko aš 
čia atėjau. 

— Jei tu mane nužudysi... 

— O taip, aš ketinu tave nužudyti, bet kaltas liks Stenas 
Krenšou. 

- Jis negyvas. 

— Negyvas kaip maišas. Neturėjau kitos išeities, kaip tik jį 
nužudyti. Supranti, čia atėjęs, tave radau jau negyvą, mirtinai 
užsmaugtą Krenšou, kuris buvo iškrypėlis ir liguistas šūdžius 
nuo pat vaikystės. Visa ši informacija surinkta jo byloje. Tai 
tipiška seksualiai iškrypusio psichopato istorija. 

Taigi, įvertinęs situaciją, aš mėginau jį suimti. Tarp mūsų 
įsiplieskė kova ir jam pavyko suduoti vieną gerą smūgį man į 
makaulę, kuris, beje, paskatino mane suvaidinti tau tą mažą 
spektaklį. Išmoninga, ar ne tiesa? Tu visiškai patikėjai mano 
vaidyba, ką? 

— Taip, - pripažino ji. 

— Apgailestauju, bet negalėjau atsispirti pagundai. Ypač 
malonu buvo vaidinti tą epizodą su tavo kulkšnimi, - jis su- 
kikeno. - Kuo aš baigiau? A, tiesa, paskui paaiškinsiu, kad ga- 
liausiai man pavyko įveikti Krenšou, jau buvau bepančiojąs 
jo kojas ir rankas lipnia juosta, tačiau jis išsisuko ir mėgino 
pabėgti. Deja, man nebeliko nieko kita, kaip tik jį nušauti. 

— Tikslu, - pasakė ji. - Tačiau netobula. Ekspertai, tirdami 
nusikaltimo vietą, atras prieštaringų įkalčių. 

— Aš turiu parengęs atsakymus į visus klausimus, kurie 
gali iškilti. 

— Ar esate tikras, kad viską gerai apgalvojote, Džonai? 

— Aš viską iki smulkmenų išanalizavau. Esu geras polici- 
ninkas. 

— Kuris medžioja moteris. 

— Aš niekada nemedžiojau moterų. Mano motiną ir seserį 
vargu ar galima pavadinti aukomis. Jos buvo mano trenerės. 
Kiekviena moteris, su kuria man teko būti vėliau, galėjo mė- 
gautis tuo, ko jos mane išmokė, be to, jos visos buvo savano- 
rės mano partnerės. Iš pradžių mane net ne itin traukė prie 
Medi - ji pati įsikibo į mane. O vėliau pati nusprendė viską 
baigti. Kaip nori, taip suprask, - jis pasipiktinęs papurtė gal- 
vą. - Ojei merginas iš sekso klubo tu vadini aukomis, vadina- 
si, paprasčiausiai nenori suprasti esmės. Jos - tik nuotykių 
ieškančios kekšės. Ir aš joms nekliudau jų ieškoti. Jos mane 
myli, - sušnibždėjo jis, iškišdamas liežuvį ir juo jai pamata- 
ruodamas. 

Ir vėl ji vargais negalais nurijo šleikštulį gerklėje. 

— Akivaizdu, kad Džeinė jūsų nemylėjo. 

— Džeinė nemylėjo nieko, išskyrus Džeinę. Bet jai patiko 
tai, ką aš jai dariau. Ji buvo beširdė maža kalė, kuri šaipyda- 
vosi iš žmonių jausmų. Ir tu jai simpatizavai, Peris. Tu trans- 
liavai per radiją jos skundą dėl manęs. Ar žinai, kodėl? Todėl, 
kad tu tokia kaip ji. Tu taip pat žaidi kitų jausmais. Manai, 

kad esi ypatingas šūdo gabaliukas. Paskui tave laksto Melo- 
jus, netgi Kurtis, maldaudami tavo dėmesio trupinėlio, kurį 
tu galbūt teiksiesi jiems numesti. 

Staiga jis dirstelėjo į savo rankinį laikrodį. 

— Jei prakalbom apie Melojų, aš gal verčiau imsiuosi darbo. 
Stoties transliacija jau ištisas penkias minutes nutrūkusi. 

Tik penkios minutės? Jai atrodė kaip amžinybė. 

— Klausytojai netrukus ims nerimauti, ir aš esu tikras, kad 
tavo draugas psichologas tuojau kaip kavaleristas atidundės 
čionai ir... 

Iš pastato priešakio atsirito šaižus, tikriausiai dūžtančio 
stiklo, garsas, kurį lydėjo šūksniai ir kojų trepsėjimas. 

Sukaupusi visas jėgas, Peris gulėdama spyrė Rondo į kelio 
girnelę. 

Rondo suklupo ir suriko iš skausmo. 

Peris pašoko ant kojų ir puolė prie durų. 

Ji negirdėjo šūvio, kol nepajuto jo. 

Smūgis buvo daug stipresnis, nei ji galėjo įsivaizduoti. De- 
ginantis skausmas, kurį pajuto po smūgio, užėmė kvapą, ji 
vos neprarado sąmonės, tačiau adrenalinas vertė bėgti pro 
duris, koridoriumi, kad tik jis nesuspėtų paskui ją, - netru- 
kus ji susmuko. 

Mėgino sušukti, nukreipti policijos pajėgas savęs link, ta- 
čiau iš jos lūpų prasiveržė tik silpna dejonė. Jai atrodė, kad 
koridoriaus sienos ėmė artėti prie jos; tamsus koridorius 
staiga pailgėjo ir susiaurėjo, pavirsdamas į begalinį košma- 
rišką tunelį. 

Dinas tikrai bus pirmas. Netgi Rondo tuo neabejojo. Ji turi 
jį įspėti. Ji pamėgino atsikelti, bet galūnės buvo neklusnios 
lyg drebučiai ir ją stipriai pykino. Ji vėl pravėrė burną, norė- 
dama sušukti, bet jos toks ištreniruotas ir rūpestingai išpuo- 
selėtas balsas visiškai neklausė. 

Ji girdėjo, kaip Rondo artinasi prie durų. Girdėjo jo skaus- 
mo aimaną ir šlubčiojimą per cementines saugyklos duris. 
Po kelių akimirkų jis pasieks koridorių. Jis bus arčiau nei bet 
kas, kas tik pasirodytų už kampo koridoriaus gale. 

— Dinai, - suklykė ji ir dar kartą pamėgino atsistoti. Jai vos 
pavyko atsiklaupti ant kelių. Ji susverdėjo ir parvirto, su di- 
džiule jėga galva trenkdamasi į sieną. Atrodė, lyg kas įkaitu- 
sia geležim pervėrė audinius kiaurai iki pat kaulo. Ji susmuko 
ant grindų, palikdama kruviną pėdsaką ant sienos. 

Nors spengė ausyse, ji girdėjo, kad balsai artinasi. Korido- 
riaus gale pasirodė prožektorių šviesos, jų spinduliai lyg pa- 
šėlę ėmė raižyti sienas. 

Tačiau, išgirdusi kitą garsą, ji atsigręžė atgal. Tą akimirką 
saugyklos tarpduryje pasirodė Rondo. Kriokdamas iš skaus- 
mo, jis atsirėmė į durų staktą. Jai palengvėjo išvydus keistai 
sulinkusią jo dešiniąją koją. Jo veidas buvo apsipylęs prakaitu 
ir perkreiptas nežaboto įsiūčio grimasos. Jis žvelgė žemyn į ją. 

— Tu tokia kaip jos, - pasakė jis. - Privalau tave nužudyti. 

— Nė iš vietos! - riksmas atsimušė nuo koridoriaus sienų 
drauge su prožektorių šviesų viražais. 

Rondo nekreipė dėmesio. Jis pakėlė savo pistoletą ir nu- 
kreipė tiesiai į ją. 

Pasigirdo kurtinanti salvė, bemat pripildžiusi koridorių ai- 
trių dūmų. 

Prieš parpuolant veidu į grindis, Peris galvoje šmėstelėjo 
blausi mintis - ji praranda sąmonę ar miršta. 

= He iš tiesų jį nušovė? 

— Galite tai vadinti bendru darbu. Rondo mums nepaliko 
jokios kitos išeities. Į jį pataikė net keletas šaulių. 

Nuraminta Kurčio atsakymo, Peris atsišliejo į ligoninės 
pagalvę. Ji nenorėjo, kad Dinas visą gyvenimą jaustų Džo- 
no Rondo mirties naštą. Vėliau ji sužinojo, kad Dinas pir- 
masis pasirodė koridoriuje - ji ir neabejojo, kad taip bus. 
Jam iš paskos sekė Kurtis bei keletas specialiojo padalinio 
pareigūnų. Bet kurio kulka, paleista į Rondo, galėjo būti 
mirtina. 

Šį rytą Kurčio apranga atrodė prašmatnesnė nei paprastai, 
tarytum jis būtų specialiai rengęsis šiam apsilankymui. Jis 
dėvėjo pilką vakarietišką švarką. Jo batai buvo nublizginti iki 
veidrodinio spindesio. Ji užuodė nuo jo sklindantį kvepalų 
aromatą. Lauktuvių jis jai atnešė „Godiva“ šokoladinių sal- 
dainių dėžutę. 

Tačiau manieros buvo dalykiškos. 

— Rondo gerai išmanė kompiuterius, todėl žinojo, kaip 
peradresuoti telefono skambučius, - kalbėjo jis. - Mūsų dar- 
buotojai pagaliau atkasė, kad paskutinį kartą jis skambino iš 
mobiliojo telefono. Bet apgalvojo ir tai. Telefonas buvo nere- 
gistruotas. Išmetei - ir jokių pėdsakų. Šios plano dalies įgy- 
vendinimas jam nesudarė problemų. 

- Jis panorėjęs galėjo pakeisti ir balsą. Baisu buvo girdėti jį 
kalbant Valentino balsu. 

Daugių daugiausia kelias minutes jai pavykdavo ištverti 
negalvojant apie Rondo ir tas kankinančias minutes, drauge 
su juo praleistas stoties saugykloje. Paskui be jokios įžangos į 
jos sąmonę vėl įsiverždavo prisiminimai ir ji būdavo privers- 
ta iš naujo išgyventi tas baisias akimirkas. 

Kai ji apie tai papasakojo Dinui, jis ją ramino, kad sulig kie- 
kviena diena šie prisiminimai blės, darysis nebe tokie ryškūs. 
Nors šių įvykių ji niekada visiškai nepamirš, didžioji patirties 
dalis nugrims į pasąmonę. Ji suprato, Dinas padarys viską, 
kad ji gyventų dabartyje ir vardan ateities, o ne pasiliktų tarp 
praeities šešėlių. 

— Rondo norėjo patekti į Centrinį tyrimų biurą, - pasakė 
Kurtis. - Jis buvo apie tai man užsiminęs. Sakė, kad nori 
dirbti vaikų seksualinio išnaudojimo tyrimų padalinyje. 

- Ten jis būtų galėjęs laisvai prieiti prie vaikų porno- 
grafijos. 

Kurtis atvirai bjaurėdamasis linktelėjo galvą. 

— Tą naktį jis atvyko į radijo stotį, kad įgyvendintų savo 
užmačias ir taptų didvyriu policijos pareigūnu, sulaikiusiu 
ir likvidavusiu Valentiną. Nužudęs jus ir Krenšou, jis galėjo 
tikėtis sėkmingai įgyvendinti savo planą. Ant Džeinės kūno 
nerasta jokių žudiko DNR pėdsakų. Apie pėdsakų maskavi- 
mui naudojamą preparatą jis neabejotinai sužinojo tirdamas 
Dalase įvykdytos žmogžudystės bylą, - jis pasidygėjęs papur- 
tė galvą. - Darbas policijoje jį daug ko išmokė. 

— Kaip Stenas, ar turite naujų žinių apie jo būklę? - pa- 
klausė ji. 

- Šiuo metu būklė patenkinama. 

Stenas per stebuklą išliko gyvas. Kulka nepataikė į širdį 
ir po sudėtingos chirurginės operacijos iš krūtinės buvo pa- 
šalinta. Jam buvo pažeistas plautis ir padaryta didžiulė žala 
krūtinės ląstos audiniams, bet gydytojai neabejojo, kad jis 

išgyvens. Kai jo būklė tapo pakankamai stabili ir jis galėjo 
būti gabenamas, Vilkinsas Krenšou savo lėktuvu išskraidino 
jį į Atlantą. 

— Aš prašiaujo dėdės, kad Stenas man paskambintų, kai tik 
pajėgs kalbėti telefonu, - pasakė ji. - Aš noriu jo atsiprašyti. 

— Tikiu, kad jis nejaučia jums pagiežos. Manau, jis labai 
džiaugiasi apskritai išlikęs gyvas. 

— Rondo man pasakė, kad peršovė Stenui širdį. 

- Jeijis taikė į širdį, jam reikėjo daugiau laiko praleisti prie 
pratybų stendo, - pasakė Kurtis niūriai šypsodamas. - Jūsų 
abiejų laimei, jis turėjo kitų užsiėmimų. 

Jai gydytojai pranešė, kad ji neteko daug kraujo, nes kulka 
įsmigo į nugarą tiesiai po peties sąnariu ir perskrodė ją kiau- 
rai. Ji turės bjaurų randą, o jos neįveikiamas teniso kamuo- 
liuko padavimas - praeities dalykas, tačiau svarbiausia, kad 
Ji gyva. 

Jei kulka ją būtų pervėrusi keletu colių žemiau, jos gyveni- 
mas būtų baigtas. Dinas ragino nemąstyti apie tai, nors tokios 
mintys ir dažnos mirtiną pavojų išgyvenusiems žmonėms. 

— Nesistenk atsakyti į klausimą, kodėl tau pavyko likti gy- 
vai, Peris. Šios mintys tuščios. Tu niekada nerasi tinkamo 
atsakymo. Tiesiog džiaukis, kad esi savame kūne, ir tiek. Aš 
tuo džiaugiuosi, - pasakė jis jai prikimusiu nuo susijaudini- 
mo balsu. 

Kurtis sugrąžino ją iš nesenų prisiminimų ir pasakė, kad 
kraujomaiša Rondo vaikystėje suformavo pykčio kompleksą. 

— Nemanau, kad jis pats suvokė, koks baisus įniršis jį val- 
dė, - kalbėjo jis toliau. - Jis gerai išmoko slėpti savo jausmus, 
bet giliai įsišaknijusi neapykanta moterims, kilusi dėl seksu- 
alinio išnaudojimo, patirto iš motinos, vis ruseno, nors ir sle- 

piama. 

— Man visa tai išaiškino Dinas. 

— Ašjį ir cituoju, - prisipažino Kurtis. Nukreipdamas kalbą 
kitur, jis paklausė, ar ji skaitė šio ryto laikraščius. - Teisėjas 

Kempas Džeinės nužudymą nusprendė panaudoti savo rin- 
kimų kampanijai. 

— Baisiai neskoninga. 

— Visokių yra žmonių,- pagiežingai šnirpštelėjo de- 
tektyvas. 

— Kas laukia Bredo Armstrongo? - pasiteiravo ji. - Ar jis 
sės į kalėjimą? 

— Jis turės atremti kaltinimus dėl seksualinio nusikalti- 
mo sunkinančiomis aplinkybėmis, ir jei bus pripažintas kal- 
tu, teks pasėdėti. Vis dėlto Melisa Hečer pripažino, kad su 
juo prasidėjo savo noru, o prieš pareikalaudama ją paleisti 
ne kartą savanoriškai atliko lytinį aktą. Jis gali prašyti, kad 
jam būtų pareikšti ne tokie sunkūs kaltinimai ir paskirta len- 
gvesnė bausmė, bet spėju, kad kalėjimo jis neišvengs. Norisi 
tikėti, kad bausmės laiką jis išnaudos tam, kad atsikratytų 
priklausomybės. 

— Įdomu, ar žmona pasiliks su juo, - jos akys nuklydo prie 
gėlių puokštės, kurią atsiuntė Toni Armstrong. 

— Pamatysime, - atsakė Kurtis. - Jei būčiau lošėjas, staty- 
čiau ant „taip“. 

Jiedu kurį laiką tylėjo, tuomet jis pliaukštelėjo delnais sau 
per šlaunis ir atsidusęs atsistojo. 

— Laikas man dingti iš čia ir leisti jums pailsėti. 

Ji nusikvatojo. 

— Aš jau prisiilsėjau iki mėlynumo. Negaliu sulaukti, kada 
būsiu paleista iš ligoninės. 

— Nekantraujate grįžti į darbą? 

— Kitą savaitę tikiuosi. 

- Jūsų gerbėjai bus labai laimingi. Kaip ir ligoninės perso- 
nalas. Jie pasakojo, kad į ligoninės vestibiulį suneštos visos 
gėlės, kurios tik buvo surastos dvidešimties mylių spinduliu. 

— Dinas vakar mane nuvežė į vestibiulį jų pažiūrėti. Žmo- 


nės man tikrai nuostabiai geri. 

— Kalbant apie mane, aš taip pat pasiilgau jūsų balso per 
radiją, - jo viršugalvis nusidažė ryškiai raudona spalva, kai 
jis pridūrė: - Jūs tikra profesionalė, Peris. 

— Dėkui. Ir jūs, seržante Kurti. 

Truputį negrabiai jis paėmė jos dešiniąją ranką ir trumpai 
spustelėjo. 

— Esu tikras, kad mudu dar ne kartą pasimatysime. Turiu 
galvoje dabar, kai jūs ir Melojus... - sakinio pabaigą jis nuty- 
lėjo, bet ir taip buvo viskas aišku. 

Ji nusišypsojo. 

— O taip, mudu išties dar ne kartą pasimatysime. 


Dinas pasirodė kaip tik tuo metu, kai ji buvo bebaigianti dai- 
linti savo makiažą. 

— Peris? 

— Aš čia, - atsiliepė ji iš mažo vonios kambariuko. Jis įėjo 
pro duris ir atsistojo jai už nugaros; jųdviejų akys susitiko 
virš praustuvo pritvirtintame veidrodyje. - Kaip aš atrodau? 

— Nuostabiai. 

Ji su abejone nužvelgė savo atvaizdą. 

- Šukuoseną nelengva pasidaryti viena ranka. Bent jau ge- 
rai, kad pažeista kairė, o ne dešinė. 

Jis paėmė jos dešiniąją plaštaką, kurios išorinė pusė tebe- 
buvo pamėlynijusi nuo tik vakar išimto intraveninio katete- 
rio, ir pabučiavo mėlynę. 

— Man tu atrodai fantastiškai. 

— Tavo nuomonė man tikrai svarbi, - Peris atsigręžė į jį, 
bet kai Dinas tik trumpai pakštelėjo į lūpas, pažvelgė aiškiai- 
nusivylusi. 

— Aš nenoriu suteikti tau skausmo, - paaiškino jis, rodyda- 
mas įjos parištą ir sutvarstytą ranką. 

— Nebijok, nesubyrėsiu į gabalus. 

Dešiniąja ranka ji prisitraukė jo galvą ir įsisiurbė jam į lū- 
pas tikru bučiniu, į kurį jis noriai atsakė. Jiedu bučiavosi su 

tikra aistra, kurią stiprino suvokimas, kad antrą kartą vos 
neprarado vienas kito. 

Kai jie galiausiai vienas nuo kito atsiplėšė, ji pasakė: 

— Aš gavau atviruką iš Lizos Duglas su linkėjimais kuo grei- 
čiau pasveikti. Žinant visas aplinkybes, tai labai gražus jos 
poelgis. 

— Ji tikra dama. Vienintelis jos trūkumas tas, kad ji 
nėra tu. 

Jiedu vėl bučiavosi; neatitraukdamas savo lūpų nuo josios, 
jis sušnibždėjo: 

— Kai mes parvažiuosime namo... 

- Hmm? 

— Ar galime pulti tiesiai į lovą? 

— Ar tu padarysi... 

— Viską. Mes darysime viską, - jis ją pabučiavo trumpu, 
aistringu bučiniu ir paragino: - Greičiau važiuokime iš čia. 

Jiedu surinko paskutinius jos daiktus ir sudėjo juos į la- 
gaminą. Ji užsidėjo savo tamsius akinius. Jis palydėjo ją iki 
ligoninės vežimėlio ir nustūmė jį iki lifto. 

Jiedviem leidžiantis į pirmąjį aukštą, ji prasitarė: 

— Aš tikėjausi, kad Geivinas bus su tavim. 

— Jis prašė tau perduoti linkėjimus, nes šį rytą išvyko į 
Hiustoną, kad praleistų savaitgalį su Pet. Jis tikisi pataisy- 
ti savo santykius su ja. Galbūt netgi ištiesti alyvos šakelę 
jos vyrui. 

— Labai gražus poelgis. 

— Jam nepavyko manęs apkvailinti. 

— Tu netiki, kad jis tai daro nuoširdžiai? 

— O, jis tikrai nuoširdžiai nori pataisyti santykius su motina 
ir jos vyru. Bet kelionei pasirinko šį savaitgalį, kad mes galė- 
tume pabūti vieni, - kai lifto kabinos durys atsidarė, jis pasi- 
lenkė ir sukuždėjo jai tiesiai į ausį: - Aš jam lieku skolingas. 

Į jo šypseną ji atsakė šypsena. 

- Ir aš. 

— Tu juk tekėsi už manes, tiesa? 

Apsimesdama įžeista, ji atsakė: 

— Kitaip nebūčiau davusi sutikimo medaus mėnesiui. 

— Geivinas labai džiaugsis. Jis nori susirasti naujų drau- 
gų savo naujojoje mokykloje ir man galvą išūžė, koks dide- 
lis privalumas turėti pamotę, kuri tokia įžymi ir, be to, labai 
žavinga. 

— Jis mano, kad aš esu žavinga? 

- Ir protinga. Tu pelnei jo visišką pripažinimą. 

— Labai malonu būti pripažintai ir laukiamai. 

Dinas surimtėjo, pusračiu apėjo vežimėlį ir, atsistojęs prie- 
kyje, pasilenkė taip, kad jo veidas atsidūrė priešais jos veidą. 

— Aš noriu tavęs. 

Vestibiulyje laukė didelė minia gerbėjų ir ligoninės dar- 
buotojų. Nekreipdamas į nieką dėmesio, jis ištiesė ranką ir 
paėmęs pabučiavo jos plaštaką. Jiedu apsikeitė viską pasa- 
kančiais žvilgsniais, tada jis paleido jos ranką ir paklausė: 

— Pasiruošusi? 

— Pasiruošusi. 

— Nusiteik susitikti su didžiule minia. Už tų durų tavęs 
laukia daugybė įjungtų kamerų. Dienraščiai iš įvairiausių 
miestų, pradedant Dalasu ir baigiant Hiustonu bei El Pasu, 
atsiuntė čionai po reporterį ir fotografą, kad parengtų repor- 
tažus apie tavo išėjimą iš ligoninės. Tu esi svarbiausia šios 
dienos naujiena. 

— Žinau. 

— Ir neprieštarauji? 

— Neprieštarauju, - pasakė ji, nusiimdama tamsius akinius 
ir nusišypsodama Dinui, - manau, atėjo metas pasirodyti 
dienos šviesoje. 

Plačiai šypsodamasis, jis pastūmė vežimėlį automatinių 
durų link. Durys nušliuožė ir tą pat akimirką sužaibavo foto- 
aparatų blykstės. 

Peris nė nemirktelėjo. 


Padėkos 


[M tikrai nėra lengva prašyti pagalbos ir informacijos, 
nes žinau, kiek tai reikalauja iš kitų žmonių laiko ir energi- 
jos. Knygos egzempliorius su autografu ir padėkų skyrelis 
jos gale jokiu būdu nėra pakankama padėka už visus vargus, 
kuriuos dėl manęs teko patirti žemiau išvardytiems tikriems 
savo srities žinovams. 

Visuomenės informavimo specialistei Laurai Albrecht iš 
Ostino policijos departamento, nepaisant mano nuolatinių 
skambučių ir prašymų atsakyti „tik į vieną vienintelį klau- 
simėlį'“, niekuomet nepritrūko kantrybės bendraujant su 
manimi. Ji man atvėrė ne vienas duris, kurios paprastiems 
mirtingiesiems būna uždarytos. Taip pat esu dėkinga Cen- 
trinio tyrimų biuro detektyvams, kurie pernelyg dažnai lie- 
ka nepastebėti ir nepaskatinti už tą didžiulį darbą, kurį jie 
atlieka. Jie širdingai ir noriai dalijosi informacija su manimi 
netgi sužinoję, kad viena iš centrinių figūrų mano kūrinyje 
bus „blogasis policininkas“. 

Savo kitame įsikūnijime aš norėčiau būti tokiu puikiu ve- 
dėju kaip Bilas Kinderis iš KSCS-FM radijo stoties. Kitaip 
nei aš, jis su savo gerbėjais bendrauja kiekvieną darbo die- 
ną. Šimtai jų jam skambina į studiją. Kokia neįsivaizduojama 
energija! Pažvelgus į jį atrodo, kad vienu metu vykdyti tu- 
ziną užduočių yra tikri niekai. Netgi atsakinėdamas į mano 

klausimus, jis niekuomet nesiliaudavo ritmingai vykdęs savo 
funkcijų. Jei aš neteisingai supratau radijo stoties funkciona- 
vimo technologiją, tai tikrai ne jo kaltė. 

Keletui nelaimingųjų kasdien tenka turėti reikalų su mani- 
mi. Mano agentė Marija Carvainis nusipelnė didesnio dėkin- 
gumo, nei aš sugebėčiau išreikšti žodžiais. Emi Gray antrasis 
vardas turėtų būti enciklopedija - ji be galo preciziškai kau- 
pia faktus ir sugeba rasti informacijos pačiomis rečiausiomis 
temomis. Taip pat norėčiau padėkoti Šaron Hubler už ne 
vienus metus, paskirtus mano reikalams tvarkyti ir darbams 
planuoti. Jei ne ji, aš ne sykį būčiau atsidūrusi netinkamoje 
vietoje netinkamu laiku, darydama ne tai, ką turėčiau. Linkiu 
jai daug laimės pradėjus naują gyvenimo etapą. 

Ir galiausiai norėčiau padėkoti brangiam žmogui, kuris gy- 
vena su manimi: Maiklai, tau visuomet priklauso mano pa- 
dėka. Myliu tave. 

Sandra Brown (Sandra Braun, g. 1948) 
JAV rašytoja, detektyvinių trilerių meistrė, 
parašiusi per 60 knygų, išverstų daugiau kaip 
į 30 kalbų. Lietuvių skaitytojams gerai žinomų 
knygų „Alibi“, „Pavydas“, „Baltasis karštis“, 
„Šalčio faktorius“ ir kt. autorė. Daugelis 
S. Brown romanų pateko į skaitomiausių | 
knygų sąrašus ir visi, pasak „USA Today“, 
verčia skaitytoją nerimastingai versti puslapį 
po puslapio iki pat knygos pabaigos. 
Tai galima pasakyti ir apie vieną naujausių 
rašytojos knygų — „Sveika, tamsa“. 

| 
Norėdama numaldyti tragiškų praeities klaidų 
sukeltą skausmą, Peris Gibson atsikrausto į atkampų 
provincijos miestą Ostiną, kur gyvena itin uždarai. 
Jos gyvenimas aktyviau užverda tik naktį, kai ji 
veda populiarią radijo laidą: transliuoja romantiškas 
melodijas ir bendrauja su jai skambinančiais bei 
savo problemomis besidalijančiais klausytojais. 
Vieną naktį klausytojas, prisistatęs Valentinu, 
„ papasakoja, kad jį paliko mylima mergina, 
paklausiusi radijo bangomis gauto Peris patarimo. 
Vaikinas pasako pagrobęs merginą ir grasina 
nužudysiąs ją, o paskui - ir Peris. Bandydama 
žūtbūt sulaikyti kerštingąjį Valentiną, Peris kreipiasi 
pagalbos į policiją, kur sutinka kriminalinės 
psichologijos ekspertą Diną Melojų - žmogų, kurį 
manė visiems laikams išbraukusi iš savo gyvenimo... 

